
Dar kartą skiriu Grevelui Lindopui ir Robertui Morrisonui — 
už tai, kad vadovavo mano kelionei į viską, kas susiję su 
Tomu de Kvinsiu, taip pat istorikei Judith Handers už tai, 
kad vedžiojo mane tamsiomis karalienės Viktorijos laikų gatvėmis. 


ĮŽANGA 


Naujoviška mirtis 


SUNKU ĮSIVAIZDUOTI Britanijos imperijos dydį XIX amžiuje. To 
meto britų žemėlapiai jos teritorijas vaizdavo raudonai, todėl aiškiai 
matei, kad jos nusidriekusios per visą pasaulį: Kanada, Bahamų ir 
Bermudų salos, Gibraltaras, Kipras, trečdalis Afrikos, Indija, Bir- 
ma, Malaja, Singapūras, Honkongas, Australija, Naujoji Zelandija 
ir daugybė kitų šalių. Buvo sakoma, kad britų imperijoje saulė nie- 
kada nenusileidžia. Imperija valdė ketvirtadalį žemės sausumos ir 
trečdalį jos gyventojų, kur kas daugiau, negu buvo užkariavęs Alek- 
sandras Makedonietis ar svajojo turėti romėnai. 

Pati Britanija — šalis, valdžiusi visą šią gausybę, palyginti su im- 
perija, buvo maža. Iš pirmo žvilgsnio tai gali kelti nuostabą, bet 
mažas Britanijos dydis suteikė jai didžiulį pranašumą tokių terito- 
rijų kaip Europa ir Jungtinės Amerikos Valstijos atžvilgiu. Naujos 
idėjos ir inovacijos galėjo greitai pasklisti ribotoje jos erdvėje, suda- 
rydamos stiprų pamatą visą pasaulį apimančiai imperijos galiai. Toji 
galia stulbinamai išaugo išradus naują pasaulio stebuklą. 

Atstumas tarp Liverpulio uosto ir Mančesterio fabrikų — trisde- 
šimt penkios mylios. Šiandien šį atstumą galima įveikti vos per pus- 
valandį. Tačiau pirmaisiais XIX amžiaus metais žaliavas ir baigtus 
gaminius buvo galima pervežti tik furgonais ir baržomis. Abu būdai 

buvo sunkūs ir atimdavo daug laiko. Trukdė duobėti žvyrkeliai ir 
siauri laivais užsikimšę kanalai, todėl geriausiomis sąlygomis kelionė 
trukdavo mažiausiai dieną, o žiemai įsismarkavus — ištisas savaites. 

Tačiau 1830-aisiais buvo sukurtas pribloškiantis dalykas — gele- 
žinkelis tarp Liverpulio ir Mančesterio, pirmas toks pasaulyje. Gele- 
žinkelis buvo toks brangus ir tokio bandomojo pobūdžio, kad daug 
finansininkų laikė jį kvailyste, tačiau paaiškėjo esąs toks sėkmingas, 
kad praėjus vos mėnesiui buvo pasiūlytas geležinkelis nuo Mančes- 
terio iki Londono. Po dešimties metų Angliją išraižė beveik du tūks- 
tančiai mylių bėgių. 1855-aisiais, vos po dvidešimt penkerių metų, 
visus šalies kampelius jungė jau šeši tūkstančiai mylių bėgių, buvo 
planuojama dar daugiau. 

Medžiagos, gaminiai ir anglys dabar galėjo būti gabenami taip 
greitai ir pelningai, kad stulbinamai greitai, vos per kelis dešimtme- 
čius, Anglija tapo pirma šalimi, iki galo pasinaudojusia pramonės 
perversmu, todėl ėmė dominuoti pasaulyje taip, kaip ligi tol nedo- 
minavo jokia kita šalis. 

Tomas de Kvinsis, vienas iš liūdniausiai pagarsėjusių, bet genia- 
liausių XIX amžiaus literatų, liūdėjo dėl šios permainos. „Vien iš an- 
tipatijos traukiniams žmonės ims pėdinti gatvėmis, — rašė Opioma- 
nas, — o kita karta ims bėgioti ristele.“ Savo nostalgiškoje esė „Anglijos 
pašto karieta“ jis šlovino arklių traukiamas transporto priemones, ku- 
riomis keliaudavo jaunystėje. Jį tenkino jų patikimas dešimties mylių 
per valandą greitis. Jis jautė artumą kraštovaizdžiui, pro kurį važiavo, 
ir simpatiją galingiems gyvūnams, veržliai tempiantiems jį į priekį. 
Dabar, traukiniams pasiekus neįsivaizduojamą penkiasdešimties my- 
lių per valandą greitį, jam atrodė, kad „geležiniai vamzdžiai ir garo 
katilai atjungė žmogaus širdį . Jis prisiminė, kokį jaudulį sukeldavo 
trimitų garsai, pranešantys, kad į stotelę, kurioje keičiami arkliai, at- 
vyko pašto karieta, ir su kokia pagarbia baime griausmingo kanopų 
dundėjimo klausydavosi susirinkusieji. „Žiopliai spiesdavosi vienoje 
vietoje — aplink pašto karietą, ji viena juos ir domindavo. Tačiau mi- 
nios geležinkelio stotyje turi tiek pat bendra, kiek tekantis vanduo, 
o susidomėjimą joms kelia tiek dalykų, kiek traukinys turi vagonų.“ 

De Kvinsį visada domino smurtinė mirtis, todėl jis bemat pa- 
stebėjo, kad Liverpulio-Mančesterio geležinkelio atidarymo die- 


ną politikas Haskisono pavarde išlipo iš išpuošto traukinio, kai šis 
sustojo prisipilti vandens į katilą pirmosios kelionės pusiaukelėje. 
Haskisonas norėjo atsiprašyti dėl neseniai kilusio ginčo su tuo- 
mečiu ministru pirmininku Velingtono kunigaikščiu, po pergalės 
prieš Napoleoną Vaterlo mūšyje tapusiu vienu gerbiamiausių šalies 
žmogumi. Haskisonas palei bėgius priėjo prie ministro pirmininko 
kupė, paspaudė jam ranką ir taip užsimiršo, kad tik paskutinę aki- 
mirką pastebėjo lygiagrečiais bėgiais besiartinantį lokomotyvą. 

Ministro pirmininko traukinys pajudėjo. Haskisonas ėmė teki- 
nas bėgti šalia ir įsikibo į duris norėdamas įlipti, bet jos atsidarė 
priešais besiartinantį traukinį. Haskisonas neišsilaikė, krito ant bė- 
gių ir buvo pervažiuotas. 

Žinia apie šiurpią politiko mirtį apskriejo šalį, jį išgarsino, o 
žmonės Anglijoje ir visame pasaulyje sužinojo apie šį stulbinantį 
išradimą ir galbūt naują gyvenseną, kurios negalėjo nė įsivaizduoti. 

Kita vertus, traukiniai atnešė ir naujovišką mirtį, taigi de Kvinsis, 
žmogžudystės meno žinovas, suprato, kad ateityje jų laukia kur kas 


daugiau. 


Rodės, kiekvieną naktį nusileisdavau į prarajas ir saulės ne- 
pasiekiamas bedugnes, gelmes po kitomis gelmėmis, ir ne- 
maniau turintis viltį kada nors iš jų vėl pakilti. 


— Tomas de Kvinsis 
„Anglo opiomano išpažintis“ 


Opiomanas yra nakties valdovas. 


— Ralphas Waldo Emersonas Tomui de Kvinsiui 


I 


Užrakinta kupė 


Londonas 


IŠ5$ METŲ KOVO 22-0s10s, ketvirtadienio, vakarą garbus ponas 
susiraukęs įdėmiai skaitė dviejų puslapių dokumentą, gulintį ant 
masyvaus rašomojo stalo. Jo pavardė buvo Danielis Harkortas. Pen- 
kiasdešimtmetis advokatas buvo nutukęs — dėl savo sėdimo teisininko 
darbo. Pilkas jo surdutas ir liemenė buvo puikiai sukirpti. Auksinė 
laikrodžio grandinėlė bylojo apie garbingą jo padėtį visuomenėje. Žė- 
rinčios anglys jo židinyje sklaidė drėgną vėsą, susidariusią kambaryje 
po neseniai iškritusio lietaus, bet tą akimirką ugnies jam nereikėjo. 
Pakėlęs akis nuo popierių, Harkortas pajuto vidinį triumfo karštį. 

— Tu visiškai tikras dėl šių detalių? Namas Blumsberio rajone? 
Viskas jo? 

Kitapus stalo stovintis vyras vilkėjo prastą išblukusią milinę. 
Šiurkščių bruožų veidas buvo raukšlėtas kaip žmogaus, ilgą laiką 
dirbusio lauke bet kokiu oru. 

— Pats atlikau šią užduotį, pone Harkortai. Jei patruliuoji ga- 
tvėse, kaip aš dariau dešimtį metų, žinai, su kuo reikia kalbėtis. Su 
laikraščius pardavinėjančiais berniukais, gatvių šlavėjais sankryžose, 
vandeniu karietų stotelėse prekiaujančiais vaikigaliais — pro tokių 
akis neprasprūsta niekas ir jie tai įrodys už viso labo šešių pensų mo- 
netą. Vyro veidą nupiešė geriausias Blumsberio gatvės dailininkas. 
Atvaizdas, kurį jums daviau, tikrų tikriausias. 

Harkortas ištraukė popieriaus lapą iš rašomojo stalo stalčiaus ir 
pastūmė vyrui. Pamirkęs plunksną rašalinėje, jam ištiesė. 

— Užrašyk savo pavardę. 

— Ber juk jūs ją jau žinote. Esu Džonas Soltramas. 

— Vis tiek užrašyk. 

— Manot, nemoku rašyti? — prastai slėpdamas pasipiktinimą pa- 
klausė Soltramas. — Manot, Londono policija priima dirbti konste- 
bliais beraščius? 

Harkoras padėjo šalia popieriaus lapo auksinį sovereną. 

— Pataisyk man nuotaiką — užrašyk savo pavardę. 

Soltramas ilgai žiūrėjo į auksinę monetą, tada pakluso ir ėmė 
krebždinti metaliniu plunksnos smaigaliu. 

— Štai — matot, - pranešė jis grąžindamas plunksną ir popieriaus 
lapą. 

— Čia ne tas pats braižas kaip popieriuose, kuriuos man davei, — 
pareiškė Harkortas. 

— Sakiau, kad moku rašyti. Nesakiau, kad moku rašyti dailiai. 
Mano pati surašė tuos popierius. Ji užrašė tai, ką jai pasakiau. Nieku 
kitu pasitikėti negalėjau. 

— Iš kur galiu žinoti, kad ji nepasidarė kopijos? Iš kur galiu žinoti, 
kad nemėginsi parduoti tų popierių vyrui, kurį sekei? 

— Pasielgčiau nelabai protingai, ar ne, pone Harkortai? Man rei- 
kia pastovaus darbo, o ne nemalonumų iš tokių kaip jūs. 

Kiek pagalvojęs Harkortas padėjo ant stalo dar penkis soverenus. 
Tiek konsteblis uždirbdavo per penkias savaites. 

— Dėl tiek buvome susitarę, — tarė. — Tą kitą sovereną pasilik kaip 
premiją. 

— Ačiū, pone Harkortai. Nuoširdžiai dėkoju, — Soltramas įsikišo 
monetas į kelnių kišenę. — Jeigu norėsite, kad jums dar ką nors pa- 
daryčiau... 

— Man visada pravers žmogus, mokantis laikyti liežuvį už dantų. 
Tiesą sakant, tavo paslaugų gali prireikti visai netrukus. Bet jau vė- 
lus metas ir neabejoju, kad nori grįžti pas žmoną. 

— Taip, pone Harkortai. Puiku, pone Harkortai. 

Traukdamasis atatupstas jis perbraukė delnu lūpas — gestas išdavė 
jį ketinant eiti į smuklę, o ne pas žmoną. 

Harkortas žiūrėjo, kaip jis išeina į lempų apšviestą koridorių ir 
uždaro kabineto duris, paskui klausėsi, kol nebegirdėjo laiptais že- 
myn lipančio Soltramo žingsnių. 

Tik tada pasidavė pergalingam įkarščiui ir ėmė veikti. Paskubo- 
mis išsitraukė iš liemenės kišenėlės auksinį laikrodį. Buvo dvidešimt 
septynios minutės po aštuonių. Jis retai dirbdavo iki vėlumos, bet 
kitos išeities neturėjo: susitikimas su Soltramu turėjo įvykti, kai pas- 
tate nebuvo Žmonių ir niekas negalėjo matyti jo ateinant. 

Advokatas paskubomis įmetė popieriaus lapą su Džono Soltra- 
mo pavarde į šiukšliadėžę po rašomuoju stalu, tada vis dar skubėda- 
mas apsivilko paltą, užsimovė pirštines ir užsidėjo cilindrą. Dviejų 
lapų dokumentą įsikišo į odinį aplanką, stvėrė skėtį, užgesino šviesas 
kabinete ir iš jo išėjo. Užrakinęs duris greitai nulipo laiptais pakeliui 
išjungdamas dar kelias lempas. 

Harkorto raštinė buvo Lombardo gatvėje. Šįvakar joje buvo šalta, 
tvyrojo tirštas rūkas. Gatvė buvo viena trumpiausių šiame prašma- 
tniame kvadratinės mylios ploto Londono verslo rajone, pagarbiai 
vadinamame Sičiu — šis žodis visada buvo rašomas iš didžiosios rai- 
dės*. Nors ir kokia trumpa buvo Lombardo gatvė, netoliese stūkso- 
jo į rūmus panašus Anglijos banko pastatas ir Londono birža, todėl 
tai buvo viena įtakingiausių pasaulio vietų. 

Dideliais žingsniais Harkortas nuėjo tamsiu šlapiu šaligatviu iki 
karietų stotelės gatvės kampe. Dieną čia būdavo net dvidešimt ka- 
rietų — daugiau neleido įstatymai, bet po darbo valandų jis nudžiu- 
go pamatęs dvi. 

Jis greitai įlipo į pirmąją ir sušuko vežikui su cilindru ant galvos, 
įsitaisiusiam ant pasostės karietos gale: 

— Į Justono stotį! Turiu spėti į devintos valandos traukinį! 

— Turim mažai laiko, pone! 

— Gausi trigubai daugiau negu įprastai. 

Vežikas džiugiai sukirto botagu ir greita dvivietė karieta šoko 
į priekį. Arklio kanopų kaukšėjimas aidu atsimušė nuo ištuštėju- 
sių mūrinių pastatų. Staiga vežikui teko mėtytis iš vienos pusės į 
kitą, nes iš šiaurės, nuo Dominikonų tilto, pasipylė netvarkingas 


* „City“ anglų kalba reiškia miestą. Čia ir toliau pastabos vertėjo. 

transporto priemonių srautas. Smarkiau pliaukšėdamas botagu jis 
nuginė arklį Holborno kalva į Grėjaus juridinės korporacijos kelią. 

Harkortas patapšnojo savo odinį aplanką su popieriais. Karietai 
važiuojant pro rūko gaubiamą gatvės žibintą jis pasižiūrėjo į laikrodį 
ir pamatė, kad jam teliko dešimt minučių nusigauti į stotį. 

Harkortas stengėsi kvėpuoti lėtai ir ramiai. Jis nervindavosi kiek- 
vieną kartą, kai reikėdavo važiuoti traukiniu. Prisiminė pašto karie- 
tų laikus, kai greitis džiugino, o ne baugino. 

— Beveik arvažiavom, pone, — sušuko vežikas sukdamas kairėn į 
Naująjį kelią. 

— Jau beveik devynios! 

— Nesijaudinkit, pone. Tik paruoškit monetas, kai būsit pasiren- 
gęs iššokti. 

Pamatęs prieš akis Justono aikštę, Harkortas sugriebęs dokumen- 
tų aplanką ir skėtį ėmė nekantriai laukti, kada karieta pravažiuos pro 
vedančią į stotį milžinišką romėnišką arką. Karietai sustojus, metė 
monetas vežikui ir tekinas pasileido per Didžiąją salę. Nekreipda- 
mas dėmesio į kolonas, statulas ir prašmatnius laiptus pribėgo prie 
vienintelio dar atidaryto bilietų langelio. 

— Į devintos valandos traukinį iki Sedvik Hilo, — pasakė kasinin- 
kui pastumdamas link jo kroną“*. 

Kasininkui nė nereikėjo klausti, ar jis nori pirmos klasės bilieto: 
auksinis Harkorto laikrodis jam viską pasakė. 

— Verčiau paskubėkit, pone. 

Harkortas stvėrė bilietą ir išlėkė. 

— Pamiršot grąžą, pone! 

Prasibrukęs pro vartus Harkortas išbėgo į peroną. Po klasikinės 
architektūros Didžiosios salės jį pasitiko šlykšti metalo ir stiklo per- 
danga. Stiklas buvo apsitraukęs suodžiais nuo daugybės išvykstan- 
čių garvežių. 

Parodęs bilietą sargybiniui, jis nuskubėjo palei traukinį. Jo gar- 
vežys šnypštė tarsi nekantraudamas. Praėjo pro trečios klasės vago- 
nus — čia keleiviai galėjo tik stovėti. Toliau buvo antros klasės va- 
gonai su kietais suolais. Dėl savo visuomeninės svarbos turtingieji 


* Penkių šilingų moneta. 

keleiviai turėjo rodyti savo viršenybę ir važiuoti traukinio priekyje, 
nors dėl šios priežasties atsidurdavo arčiausiai triukšmingai raugė- 
jančio ir kibirkštis svaidančio garvežio. 

Harkortas uždusęs pagaliau pasiekė du pirmos klasės vagonus. 
Juose buvo po kelias kupė, kiekviena turėjo atskirą įėjimą. | 

Jis žvilgtelėjo pro pirmas atdaras duris, bet toje kupė jau sėdėjo 
keleiviai. Harkortas baisiai nemėgo būti ankštoje erdvėje su nepažįs- 
tamaisiais. Iš padorumo reikėdavo apsikeisti su jais viena kita man- 
dagia fraze, bet paskui padėtis tapdavo nesmagi. Dieną jis galėjo ne- 
kreipti dėmesio į nepažįstamus keleivius ir skaityti stoties knygyne 
nusipirktą laikraštį, bet sutemus vienintelės lempos kupė neužtek- 
davo norint skaityti, todėl vengti bendravimo su nepažįstamaisiais 
tekdavo spoksant pro langą į tamsą. 

Šiaip ar taip, neatrodė, kad keleiviai, kuriuos Harkortas pamatė 
pro atviras duris, galėtų važiuoti pirma klase. Vienas jų buvo žemas 
senyvas vyras, apsirengęs iš pažiūros pigiu kostiumu, tinkamu vilkėti 
einant į vargšo laidotuves. Net vienintelės kupė lempos šviesos užte- 
ko pamatyti, kad mažasis žmogutis susijaudinęs. Nors sėdėjo, judino 
kojas aukštyn žemyn tartum eidamas vietoje. Rankas tai sugniauž- 
davo į kumščius, tai vėl atgniauždavo. Veidas buvo išpiltas prakaito. 

Priešais šį senyvą vyrą sėdinti jauna palydovė irgi atrodė keistai. 
Harkortas turėjo pripažinti, kad ji patraukli, spindinčių mėlynų akių — 
šios nukrypo į jį pro atviras duris, bet jos apdarai, rodės, irgi tinkami 
pigioms laidotuvėms. Be to, vietoj madingo aukštuomenės krinolino 
ji po sijonu mūvėjo lyg ir kelnėmis — aplinkiniai jas matė, nes kyšojo 
žemiau sijono padurkų. Harkortas tikrai nebuvo nusiteikęs praleisti 
užrakintas kupė su dviem tokiais žmonėmis nė dvidešimties minučių. 

Skubėdamas arčiau traukinio priekio ir šnypščiančio garvežio, jis 
žvilgtelėjo pro kitas atviras duris ir nudžiugo ant sienos kabančios 
lempos šviesoje pamatęs, kad keleivių kupė nėra. Jis įlipo į vidų. 

Mažoje kupė buvo keturios sėdimos vietos dešinėje ir tiek pat 
kairėje. Pro duris gale galėjai išlipti, jei traukinys atvažiuodavo į 
stotį, kurioje peronas buvo kitoje pusėje. Kupė buvo ne sujungtos 
vienu koridoriumi, o izoliuotos viena nuo kitos. 

Harkortas atsisėdo ant storos mėlyno atlaso pagalvės. Šalia padė- 
jęs dokumentų aplanką ir skėtį suvokė, kaip susijaudino, kol skubėjo 

į traukinį. Nusimovęs vieną pirštinę palietė veidą ir įsitikino, kad 
skruostai lipnūs nuo prakaito. Šis jam priminė žmogeliuką kupė už 
nugaros ir jam dingtelėjo, ar tik nebus paskubėjęs jį smerkti. 

— Pačiu laiku, pone, — tarė sargybinis prie atvirų durų. 

— Tai jau tikrai, — slėpdamas palengvėjimą atsakė Harkortas. 

Bet jis klydo: sargybinio žodžiai buvo skirti ne jam. 

Į kupė įlipo uždusęs vyriškis ir mandagiai nuleido akis, kad jie- 
dviem su Harkortu nereikėtų patirti gėdos priverstinai bendraujant. 
Naujasis keleivis pasielgė labai mandagiai: perėjo per kupė ir atsi- 
sėdo prie kitų durų, nugara į tą pačią sieną kaip ir Harkortas, kad 
jiems netektų nesmagiai jaustis atsigręžus veidu vienam į kitą. 

Harkortas atsilošė, bet atsipalaiduoti nepavyko. Jis pritrūko laiko 
išsiųsti telegramą žmogui, su kuriuo skubėjo susitikti. Vis dėlto jis 
spėjo, kad atvykus į Sedvik Hilą kas nors vietos smuklėje panorės 
užsidirbti pusę kronos nunešdamas žinutę į dvarą netoliese. Netru- 
kus jo pasiimti atvažiuos karieta. Namiškiai sumiš sukelti ant kojų 
jo skubaus apsilankymo, bet Harkortas neabejojo, kad jo klientas 
bus be galo dėkingas gavęs du labai vertingus puslapius. 

Sargybinis uždarė duris, įkišo raktą, užrakino spyną ir nuėjo prie 
kitos kupė. Nors garvežys garsiai šnypštė, Harkortas išgirdo žvangant 
metalą, kai sargybinis užrakino ir tą kupė, paskui dar vieną ir dar vieną. 

Vaikystėje du vyresni Harkorto broliai užrakino jį podėlio skry- 
nioje. Įspraustas į tamsią, siaurą dėžę jis trankė į antvožą maldau- 
damas išleisti. Skrynioje pasidarė šilta ir drėgna nuo oro, iškvėpto 
karštligiškai alsuojant. Jo riksmai pritilo, kvėpavimas tapo lėtesnis, 
protas apsiblausė. Umai jį apakino šviesa: broliai nudengė antvožą 
ir juokdamiesi nubėgo. 

Harkortas nejučia dabar tai prisiminė. 

Su juo kupė važiuojantis vyras taip pat atrodė sunerimęs ir sėdėjo 
tiesus, įsitempęs. 

Garvežiui pradėjus pūškuoti, atrodė, kad geležiniai stulpai pe- 
rone juda. Pro langą Harkortas žiūrėjo, kaip tolsta pajuodusi nuo 
suodžių perono perdanga traukiniui išvažiavus iš stoties šiaurės kryp- 
timi. Jam buvo sunku sutelkti dėmesį į vaizdą, — jei galėjai jį taip 
pavadinti, — nes blaškė žalvariniai virbai ant lango. Jie neleido kelei- 
viams išsikišti laukan ir žūti nuo smūgio į galvą traukiniui važiuojant 

pro kokį nors daiktą. Dėl panašios priežasties kiekviena kupė buvo 
rakinama iš lauko, kad kas nors neatidarytų durų netyčia — o gal net 
tyčia, per savo kvailumą išsikišdamas geriau matyti. Toks galėjo būti 
partrenktas kokio daikto arba prarasti pusiausvyrą ir nukristi. 

Harkortas žinojo, kokios praktinės šių techninių sprendimų 
priežastys, tačiau jo veidas buvo išprakaitavęs, nes jis negalvojo esąs 
kupė. Čia, su virbais ant langų ir užrakintomis durimis, jis jautėsi 
kaip kalėjimo kameroje. 

Vyras, važiuojantis su juo tame ankštame aptvare, atsistojo. Pra- 
ėjęs pro sėdynių porankius, atsisėdo priešais Harkortą taip, kad jų 
keliai vos nesilietė. 

Tiesiog siaubingai nemandagu! - pamanė Harkortas. — Gal jis spe- 
kuliantas? Gal tikisi ką nors man parduoti? 

Ryžtingai stebeilydamas į tamsą už lango, Harkortas nekreipė į 
vyrą jokio dėmesio. " 

— Labas vakaras, pone Harkortai. 

Iš kur, velniai rautų, jis žino mano pavardę?! - nepajėgdamas atsi- 
spirti smalsumui Harkortas pasuko žvilgsnį į nepažįstamąjį. 

Įeidamas į kupė vyras laikė galvą nuleistą, bet dabar ją pakėlė ir 
pažiūrėjo Harkortui į akis. 

— Tu! - sušuko Harkortas. 

Kai vyras metėsi į priekį, Harkortas čiupo skėtį tikėdamasis juo 
apsiginti, bet vyras ištraukė jį iš rankos ir sviedė ant grindų. Suspau- 
dęs Harkortui gerklę viena ranka, kita dūrė peiliu jam į krūtinę. 

Peilis trenkėsi į kažką kieta ir nuslydo. 

Užpuolikas nusikeikė. Harkortas gaudė kvapą stengdamasis nu- 
stumti į šalį dusinančią ranką. 

Užvirė pragaras. 


Iš Emilės de Kvinsi dienoraščio 
Po trijų Londone išbūtų mėnesių nesitikėjau, kad atokvėpis nuo am- 
žinai ramybės neduodančių skolų išieškotojų, kuriuo su tėčiu mėga- 


vomės, baigsis taip netikėtai. Kelios savaitės po to, kai buvo pašalinta 
grėsmė karalienei Viktorijai, pasinaudojau savo dvidešimt antruoju 

gimtadieniu ir pamėginau sugraudinti tėvą priversdama jį prisipa- 
žinti, kad negali po kelių dešimtmečių toliau piktnaudžiauti opiju- 
mi ir likti gyvas. Dvi paras jis negalėdavo užmigti, paskui dvidešimt 
keturias valandas miegodamas blaškydavosi, tuo metu košmaruose 
žygiuodavo visos istorijos kariuomenės, o jo seserų ir mano motinos 
vėlės kalbėdavosi su juo. Jis negalėjo valgyti beveik nieko, vien šilta- 
me piene pamirkytą duoną. Jis prisipažino išgeriantis iki šešiolikos 
uncijų opijaus tinktūros - ištraukos, gaunamos opijaus miltelius už- 
pylus brendžiu, - per dieną. Jį pražudyti galėjo vien toks alkoholio 
kiekis, net jeigu jame nebūtų buvę ištirpinta opijaus miltelių. 

Daktaro Snou vadovaujamas, tėtis mažino išgeriamos tinktūros 
kiekį puse uncijos tris dienas, paskui tris - dar puse uncijos, ir taip 
toliau. Vos tik kūnas imdavo rodyti maišto požymius, tėčiui buvo nu- 
rodyta pridėti ketvirtį uncijos prie tuo metu pasiektos dienos dozės ir 
tiek vartoti, kol sumažės galvos skausmas ir kūno drebulys. Tuomet 
tėtis turėjo mėginti toliau mažinti tinktūros vartojimą stadijomis po 
pusę uncijos. 

Šis metodas buvo ne tik logiškas, bet ir, rodos, davė vaisių. Dabar 
tėtis teišgerdavo aštuonias uncijas per dieną. Šis kiekis vis dėlto buvo 
didžiulis, turint galvoje, kad prie opijaus neįpratęs žmogus galėtų 
mirti nurijęs valgomąjį šaukštą tinktūros, bet tėtis prie jo pratinosi 
daugiau kaip keturis dešimtmečius. 

Mėlynos jo akys tapo vaiskesnės. Jis ėmė valgyti sultinį, o galop 
net virtinius. Vėl ėmė rašyti ir nauja medžiaga papildė tomus rink- 
tinių raštų, kuriuos rengė jo leidėjas Škotijoje. Gavęs naujų puslapių 
leidėjas net atsiuntė mums dešimt svarų. Šis netikėtas žingsnis buvo 
labai gražus, nes tėtis jau seniai išleido pinigus, kuriuos leidėjas buvo 
įsipareigojęs jam sumokėti. 

Mūsų naujieji draugai Šonas ir Džozefas (aišku, kalbu apie de- 
tektyvą inspektorių Rajaną ir seržantą Bekerį) labai džiaugėsi tėčio 
pažanga ir, kaip ir aš, visokeriopai jį skatino. Tačiau jie nepažįsta tė- 
čio taip gerai kaip aš, ir visą tą laiką, kai jis mažino kasdienę opijaus 
dozę, nejučiomis prisimindavau kelis ankstesnius kartus, kai padėjau 
jam ištverti šią procedūrą. Man ypač didelį nerimą kėlė tai, kad vie- 
nas iš tėčio kūrinių buvo nauja „Anglo opiomano išpažinties“ versija. 
Tėtis ne tik ją keitė, bet dar ir išplėtė. Tuo metu, kai tikėjausi, jog jam 

pavyks atsikratyti minčių apie opijaus poreikį, jis iš naujo skaitė ka- 
dai išvargtą tekstą ir dar sykį aprašė slogius įvykius, prisidėjusius prie 
opijaus poreikio. Vėl rašė apie tai, kaip ko nemirė badu, kai septynio- 
likmetis žiemą elgetavo Londono gatvėse. Vėl rašė apie tragiško likimo 
Aną, pirmą savo gyvenimo meilę, penkiolikmetę gatvinę. Ji išgelbėjo 
jam, visiškai išsekusiam nuo alkio, gyvybę, bet paskui dingo amžiams. 

Kaip įmanydama stengiausi jį prablaškyti. Tą ketvirtadienio va- 
karą, norėdami atšvęsti tai, kad tėvas perpus sumažino opijaus su- 
vartojimą, lydimi Šono ir Džozefo nuėjome į ką tik atsidariusį keps- 
nių restoraną Soho - žmonės apie jį daug kalbėjo. Šono pilvo žaizda 
šį kartą deramai sugijo, o Džozefui nebesidvejino akyse nuo patirto 
smūgio į galvą. Taigi apskritai pagrindas švęsti buvo visy mūsų pa- 
gerėjusi būklė. Tėtis net pasiūlė dalį iš ką tik gautų dešimties svary 
mūsų vaišėms apmokėti. 

— To nereikės, pone. Užmiršom jums pasakyti, kad mudu su Džo- 
zefu dabar esam turtingi, - pranešė Šonas. 

- Turtingi? - suglumęs paklausė tėtis. 

- Tikrai taip. Dėl žaizdų gavome po penkių svarų premiją iš ypa- 
tingo Skotland Jardo fondo. Negalim sugalvoti, kaip geriau galėtume 
išleisti dalį šių milžiniškų turtų, negu pavaišindami judu su dukra. 

Kepsnių restorano gėlių raštais puoštos lubos buvo stebuklin- 
go grožio, kaip ir skaisčių spalvų stikliukai kabančiose lempose bei 
įmantriai įrėmintas veidrodis virš židinio. Aplinka buvo tokia ma- 
loni, kad klegantys lankytojai nekreipė dėmesio į mano blumerius“, 
randą Džozefo smakre ar rudus airiškus Šono plaukus, pasimačiusius 
jam nusiėmus kepurę. Rodės, niekas net nepastebi, koks žemas tėtis. 

Bet vos jam atsisėdus prie staliuko nustojau šypsotis, pamačiu- 
si pernelyg gerai pažįstamą jo permainą. Ji visada prasidėdavo nuo 
akių. Jų mėlis įgaudavo trapumo, lyg jos būtų iš senovinio porceliano. 
Paskui išbalo ir staiga sužvilgo nuo prakaito veidas. Skruostai, rodės, 
susitraukė, juose atsirado daugiau raukšlių. Tėtis susiėmė už pilvo. 

- Žiurkės, - drebėdamas tarstelėjo. 

Prie gretimo staliuko sėdinčiam vyrui iš rankos iškrito šakutė. 


* Po suknele mūvimos pūstos kelnės, šitaip pavadintos jų išradėjos amerikietės moterų 
teisių gynėjos Amelijos Bloomer (1818-1894) garbei. 

- Žiurkės? Kur? 

- Jos graužia man skrandį, - dejavo tėtis. 

- Kepsnių restorane jums buvo patiekta žiurkių? 

- Mano tėvas serga, - paaiškinau vyriškiui. - Atleiskite, kad jus 
sutrikdėme. 

- Žiurkės graužia jam skrandį? Jam reikia katės skrandyje. 

Tėvas dejavo, todėl Šonas su Džozefu padėjo jam išeiti į lauką. 
Po lietaus, iškritusio prieš porą valandų, oras Londone kvepėjo kaip 
reta saldžiai. Tikėjausi, kad tas oras ir mus gaubiantis vėsus rūkas 
sušvelnins jo kančią. 

- Emile, gal reikėtų jį nuvesti pas daktarą Snou? - paklausė Šonas. 

- Nemanau, kad tai padėtų. Jau esu mačiusi taip nutinkant. Tėtis 
negali išgerti mažiau tam tikros tinktūros dozės. 

Vykdydama gydytojo nurodymus, išsitraukiau iš kišenės tinktū- 
ros buteliuką ir pripyliau į arbatinį šaukštelį ryškiai raudono skysčio. 

- Išgerk, tėti. 

Iš skaudžios patirties žinojau, kad kitos išeities nėra. Papildoma 
narkotiko dozė savo darbą padarė. Tėvas ėmė kvėpuoti giliau, pama- 
žu nustojo drebėjęs. 

- Pone de Kvinsi, jus ištiko tik nedidelis atkrytis, - tarė Džozefas. — 
Rytoj vėl būsit geros formos. 

- Taip, tik nedidelis atkrytis, - suniurnėjo tėtis. 

Blausioje gatvės žibinto šviesoje pamačiau, kad jo akys pritvin- 
kusios ašarų. 


Įprastai tėtis eina sparčiai, nes jo kūnas į opijų reaguoja kaip į stimu- 
liuojančią, o ne kaip į skausmą malšinančią medžiagą. Bet tą vakarą 
jis žengė lėtai, mat mums grįžtant Pikadilio gatve į lordo Palmersto- 
no rūmus priešais Žaliąjį parką buvo nusiminęs. 

Tas pastatas - vienas iš vos kelių, stovinčių atokiau nuo gatvės. Jis 
su dvejais vartais, vieni jų įvažiuojančioms transporto priemonėms, 
kiti - išvažiuojančioms. Už jų lenkta prievaža veda prie didingo įėji- 
mo, pro kurį dažnai eidavo karalienė Viktorija, kai rūmai priklausė 
Kembridžo hercogui. Dėl to jie tebevadinami Kembridžo namu. 

Durininkas, nelabai patenkintas, kad turi būti lauke, šaltyje ir 
rūke, atidarė mums vartus. 

- Lordas Palmerstonas jūsų laukia, - tarė. - Atėjo telegrama. 

- Man? 

Iš Šono balso pajutau jį baiminantis, kad įvykdytas dar vienas 
baisus nusikaltimas. 

— Ponui de Kvinsiui. 

Tėtis sumišęs pakėlė galvą. 

— Ką? Kas, po galais... 

- Gal nuo jūsų leidėjo? - spėjo Džozefas. 

Liokajui atidarius didžiules duris, tėtis kiek atsigavo. Įėjome į mil- 
žinišką vestibiulį, skaisčiai apšviestą sietyno ir švytinčių krištolinių 
lempų ant sienų. Man kaip visada darė įspūdį graikiškos statulos, 
rytietiškos vazos ir didžiuliai kilmingos lordo Palmerstono šeimos 
narių portretai. Ligi tol su tėvu glausdavomės įvairiuose ankštuose 
būstuose varvančiomis lubomis, todėl niekada net svajonėse nesiti- 
kėjau gyvensianti pastate, kurį laikiau rūmais, nors pats lordas Pal- 
merstonas visada vadindavo namu. 

Jo šviesybė tuoj pat pasirodė didžiųjų laiptų viršuje ir man kilo 
įtarimas, kad jis klausėsi laukdamas, kada grįšime. 

- Turiu jums kai ką! - pranešė jis. 

Jis skubiai nulipo laiptais su išskleista telegrama rankoje. Dar 
nebuvau mačiusi Jo Šviesybės taip greitai einančio nuo vasario pra- 
džios, kai tapo ministru pirmininku, - taip smarkiai jį slėgė naujo- 
sios pareigos. Jo krūtinė ir pečiai tebebylojo apie galią, bet karo su 
rusais našta pridėjo raukšlių kadaise gražiame veide, o rudai nuda- 
žytos tankios ilgos žandenos nebeslėpė jo septyniasdešimties metų. 

Greitai nulipęs į laiptų apačią lordas Palmerstonas padavė tėčiui 
telegramą. 

- Atrodo, šalies ministras pirmininkas tapo jūsų asmeniniu sek- 
retoriumi korespondencijai tvarkyti. Tik ją atplėšęs pamačiau, kad ji 
skirta jums. 

Nors mudu su tėčiu buvome dėkingi Jo Šviesybei už tris mėnesius 
rodomą svetingumą, vis dar jutau, kad jis mus priglaudė ne iš dėkin- 
gumo už pagalbą, kurią neseniai suteikėme kebliose situacijose, bet 
veikiau norėdamas laikyti mus šalia savęs, kad galėtų išsiaiškinti, ar 
nesužinojome apie jį ko nors kompromituojančio. 

„Priešus laikyk arčiau prie savęs negu draugus, - kartą girdė- 

jau jį sakant kabineto ministrui - jis turėjo galvoje opozicijos narį. 
Neabejojau jį manant, kad šis posakis taikytinas ir mums. Bet per 
tokį ilgą laiką mes akivaizdžiai jam įgrisome, ypač tėtis, vidurnaktį 
triukšmingai vaikščiojantis koridoriais pirmyn atgal. Jeigu ne simpa- 
tija, kurią mums parodė karalienė Viktorija ir princas Albertas, jis, 
be abejonės, jau seniai būtų paprašęs mus išsikraustyti. 

- Rodos, esate kviečiami, - tarė lordas Palmerstonas. 

Jau ir taip mirtinai išbalęs tėčio veidas dar labiau išbalo, kai per- 
skaitęs telegramą iš nevilties sudejavo. 

— Tėti, kas nors negerai? - paklausiau. 

— Katastrofa! Aleksandrijos bibliotekos padegimas! 

- Ko padegimas? - paklausė Šonas. 

— Popas!* Draidenas!** Reikia tai sustabdyti! Bredšo! Atneškit 
man Bredšo! 

Nors ir kaip visus suglumino tėčio jausmų protrūkis, bent jau vie- 
na paminėta pavardė buvo aiški. Jis reikalavo atnešti Bredšo „Trau- 
kinių tvarkaraštį “. 

- Girdėjai, ką sakė šis žmogus, - liokajui tarė lordas Palmersto- 
nas. - Atnešk jam mano Bredšo. 

Liokajus išskubėjo, nors atrodė, kad jam knieti likti viliantis, kad 
paaiškės tokio mano tėvo elgesio paslaptis. 

- Šekspyras. Spenseris. Ne! - dejavo tėtis. 

Paėmiau iš jo telegramą ir perskaičiau šalia esantiems. 

- „Kantrybė trūko. Knygos bus parduotos iš varžytynių penkta- 
dienio vidurdienį.“ 

- Aš jam sakiau, kad jis gaus tuos prakeiktus savo pinigus! - ne- 
galėjo nurimti tėtis. 

- Bet tai buvo prieš pusmetį, o tu jų taip ir nenusiuntei, - atsar- 
giai priminiau jam. 

- Paaiškinau jam, kad man tik reikia šiek tiek daugiau laiko! Ko- 
dėl jis manęs nepaklausė?! 

- Paaiškino kam, Emile? - paklausė Džozefas. 

- Vienam būsto savininkui, - atsakiau. 


* Garsus anglų poetas Alexander Pope (1688-1744). 
** Garsus anglų poetas John Dryden (1631-1700). Jo kūryba turėjo didžiulės įtakos Popui. 

- Edinburge? Maniau, kad jūsų būsto savininkas žino, kad šiuo 
metu gyvenate Londone, ir turėtų jūsų būstą išnuomoti. 

- Grasmire, Ežerų krašte*, - pranešiau stovintiems šalia. - Tėtis 
ten gyveno daug metų. Viena priežasčių, kodėl mes prasiskolinę, yra 
ta, kad jis kolekcionuoja knygas. 

Visi atrodė suglumę. 

- Daug, daug knygų, - nenoriai aiškinau toliau. - Kur tik tėtis 
apsigyvena, jis prigrūda knygų vieną kambarį po kito, kol beveik ne- 
lieka vietos tarp jų prasisprausti. Galiausiai užrakina duris ir keliasi 
gyventi kitur. 

- Apie kiek knygomis užverstų būstų jūs kalbat? - paklausė Šonas. 

- Tris. Iki tol būta ir daugiau. 

— Tris? - nustebęs pakartojo Šonas. - Bet kaip, po galais, jūsų 
tėvas sumoka už nuomą? 

- Jis neišgali susimokėti. Jis vis žada, retkarčiais atsiunčia pinigų 
už mėnesį ar du, taigi būstų savininkai ima tikėtis, kad atsiųs ir dau- 
giau. Galop kai kuriems jų trūksta kantrybė. 

- Jeigu dalį knygų jis parduotų, gal įstengtų sumokėti būsto savi- 
ninkui ir išsaugoti kitas, - pakišo mintį Džozefas. 

- Parduoti savo knygas?! - pasibaisėjo tėtis. 

Lordas Palmerstonas žengtelėjo į priekį. Man pasirodė, kad jis 
slapta džiūgauja. 

- Prašėte traukinių tvarkaraščio. Ar tai reiškia, kad galvojate apie 
kelionę? Galbūt į Ežerų kraštą? Į Grasmirg? 

— Knygos bus parduotos iš varžytynių rytoj vidurdienį! Turiu iš- 
važiuoti tuoj pat! 

- Taip, nieko nelaukdamas, - pritarė lordas Palmerstonas. 

Kai liokajus parlėkė su Bredšo „Traukinių tvarkaraščiu , lordas 
Palmerstonas nekantriai ėmė vartyti storą knygą. 

- Štai. Traukinys išvyksta šįvakar devintą iš Justono stoties. Su- 
stoja Mančesteryje. Rytoj šeštą iš Mančesterio išvyksta traukinys, į 
Vindermirą atvažiuoja dešimtą. Greita karieta iki vidurdienio turė- 
tų nuvežti jus į Grasmirą. Jūs dar galite išgelbėti savo knygas. Pasku- 
bėkite. Negalite gaišti nė akimirkos. 


* Ežeringa vietovė šiaurės vakarų Anglijoje. 

- Bet jau po aštuntos, - parodžiau į didelį laikrodį, stovintį kam- 
pe netoli laukujų dury. - Nėra kada susikrauti daiktus. 

— Nieko baisaus, - patikino mane lordas Palmerstonas. - Liep- 
siu tarnams surinkti jūsų daiktus ir išsiųsti į Grasmirą. Rytoj vakare 
juos gausite. 

Liokajui jis įsakė: 

- Iškviesk karietą. 

Kitam tarnui paliepė: 

- Atnešk man paltą, skrybėlę ir pirštines. 

— Važiuosite su mumis, milorde? - paklausė tėtis. - Argi šįvakar 
neturite būti parlamente? 

- Noriu deramai su jumis atsisveikinti. 

Taigi taip jau susiklostė, kad penkiese susispaudėme samdomoje 
karietoje, kuria įprastai važiuojama tik keturiese. Tokioje prisigrū- 
dusioje karietoje nebūtų tilpusi moteris su krinolinu, bet aš su savo 
blumeriais išsitekau ankštoje erdvėje tarp Šono ir Džozefo. Jutau juos 
sau prie šonų. | 

Į kepsnių restoraną ėjau pakiliai nusiteikusi. Dabar, lekiant rūko 
gaubiamomis gatvėmis, nuotaika smarkiai pabjuro. Į Justono stotį 
atvažiavome likus vos penkioms minutėms iki traukinio išvykimo. 
Karietoje, lordo Palmerstono akivaizdoje, negalėjau pasakyti Šonui 
ir Džozefui, kaip nenoriu su jais skirtis. 

- Pasiilgsiu jūsų, - teįstengiau pasakyti mums einant per stoties 
Didžiąją salę. 

- Bet, tikiuosi, greitai sugrįšite, - tuoj pat atsakė Džozefas. 

Nespėjus man atsakyti, kad stengsiuosi kiek įmanydama, lordas 
Palmerstonas įbruko man į ranką du bilietus. 

- Pirma klasė. Jums ir jūsų tėvui niekas nebūtų per gerai. Štai 
penki soverenai - padės jums kelyje. O dabar paskubėkite, kad nepa- 
vėluotumėte į traukinį. 

Jo Šviesybė atrodė pritrenktas, kai pabučiavau Šoną ir Džozefą į 
skruostą. 

Bet jis neleido mano rodomiems jausmams atitraukti jo dėmesio 
ir nusivedė mus į niūrų peroną stiklo ir geležies perdanga. Ten sargy- 
binis patikrino mūsų bilietus. 

Skubėdama prie šnypščiančio traukinio, atsisukusi pamojau prie 
vartų likusiems Šonui ir Džozefui. Jų veidai buvo paniurę. Lordas 
Palmerstonas, priešingai, plačiai šypsojosi ir bamojo man, pagaliau 
atsikratęs mudviejų taip, kad neužsitrauks karalienės Viktorijos prie- 
šiškumo. Įsivaizdavau jį sakant karalienei: Kas man beliko, Jūsų Di- 
denybe?* Jie patys taip sumanė. 

Radome tuščią pirmos klasės kupė. Ten pasakiau tėčiui: 

- Turėtume atsisėsti priešais tolimąjį langą. 

Jis atrodė paskendęs mintyse. Be perstojo sugniauždavo ir vėl 
atgniauždavo kumščius, kilnojo kojas net jau aksisėdęs, todėl man 
norėjosi išvengti bendravimo, jei kas nors dar įliptų į kupė. Taip ir 
mus ir nulėkė toliau, nes jam akivaizdžiai nepatiko vaizdas viduje. 

Sargybinis užrakino mūsų duris. Nors man nepatiko atsidurti 
į kalėjimą panašios kupė spąstuoše, mums bent jau nereikės ne- 
smagiai jaustis būnant ankštoje erdvėje su nepažįstamaisiais, kurie 
mus smerks. 

Traukinys trūktelėjo ir pajudėjo. Už stoties pastato rūkas išsisklai- 
dė. Važiavome pro dujinius fabrikų žibintus, paskui pro blausesnius 
apgriuvusių lūšnynų pastatų žiburius. Galiausiai žvaigždžių ir iki 
pusės sudilusio mėnulio šviesoje matėme vien medžius ir ganyklas. 

Kupė buvo šalta. Vienintelė lempa ant sienos, į kurią atsišliejusi 
sėdėjau, menkai tesklaidė šešėlius. Pradėjęs važiuoti greičiau trauki- 
nys siūbavo į šalis, jo ratai žvangėjo garsiau. 

- Emile, ar leisi man atidaryti langą? - paklausė tėtis. - Manau, 
smarkus vėjas galėtų padėti man nusiraminti. 

Jis nuleido langą. 

— Gal padėtų ir dar vienas šaukštelis tinktūros, - spėjo jis. 

— Dar per anksti, tėti. 

- Taip, deja, dar per anksti. 

Jis atsiduso ir atsilošė į pagalvę. Sėdėjau priešais jį, nugara į garve- 
žį, todėl traukinio sukeliamas vėjas lėkė į tėtį, bet ne į mane. Pro atvi- 
rą langą įskrido žarija ir užgeso akimirką prieš nukrisdama ant jo. 

- Saugokis kibirkštėlių, tėti. 

Jis perbraukė delnu per paltą. 

Traukinys ėmė važiuoti greičiau. 

- Arklių tempiamų pašto karietų laikais, - tarė tėvas, - ypač kai 
važiuodavau viršuje, puikiai matydavau viską palei kelią ir priekyje. 
Bet čia jautiesi kaip aklas. 

Išgirdau už nugaros dunkstelint. 

— Kas čia buvo? - nusistebėjau. 

— Kas čia buvo? - paklausė tėtis. 

Man už nugaros vėl kažkas dunkstelėjo, šįsyk smarkiau. 

- Sienelė, - pasakiau. - Kažkas į ją trinktelėjo. 

Tėtis palinko į priekį. Net blausioje vienintelės lempos šviesoje pa- 
mačiau, kad jo akyse nebe neviltis, bet susidomėjimas. 

Kitas dunkstelėjimas buvo toks stiprus, kad pertvara sudrebėjo. 

Tada pasigirdo keli dunkstelėjimai iš eilės, paskui prislopintas riks- 
mas. Umai drebėti ėmė nebe kupė siena, o šonas, garsiai ir tankiai. 

Staiga žvaigždės ir pusmėnulis užtemo - įvažiavome į tunelį. 
Kupė garvežio riaumojimas ir įnirtingas ratų bildėjimas sustiprėjo, o 
dunksėjimas ir riksmai gretimoje kupė nutilo. 

Traukinys iššovė iš tunelio. Dabar mūsų kupė buvo atviroje vieto- 
je - tai supratau iš to, kad variklis riaumojo ir ratai bildėjo nebe taip 
smarkiai. Tačiau vis dar nemačiau žvaigždžių ir pusmėnulio, nes 
tamsus skystis dengė neatidarytą lango dalį ir raibuliavo nuo greitai 
lekiančio traukinio sukelto vėjo. 

- Tikriausiai pradėjo lyti, - tarė tėtis. - Vidun įlėkė keli lašai. 
Juntu juos ant veido. 

- Bet prieš įvažiuojant į tunelį kuo aiškiausiai mačiau dangų, - 
atsakiau. - Neįsivaizduoju, kad debesys taip staigiai galėjo jį ap- 
traukti. 

— Tai kodėl lietus aptaškė man veidą? 
delną. 

- Emile... - tarstelėjo jis ir nuo jo tono mane persmelkė šaltis, juo- 
lab kad jis parodė ant pirštų likusį tamsų skystį. Matyt, jis išsigando 
vėl matąs opijaus sukeltas haliucinacijas. 

— Tau nesivaidena, tėti. Pasuk veidą į šviesą. 

Jam parodžius tą veido pusę, mane nukrėtė šiurpas. Jo skruostą 
dengė tas pats skystis, kuriuo buvo išteptas langas, ir nebuvo jokių 
abejonių, kad tai kraujas. 

LEsTERIS OLDRIDŽAS sukosĖjo. Nieko nuostabaus: po neį- 
prastai šaltos, sniegingos žiemos kosėjo dažnas, bet Oldridžas buvo 
traukinių sargybinis, todėl į jo sušlubavusią sveikatą reikėjo žiūrėti 
kitaip. Jis pastebėjo, kad kosėti ėmė daug traukinių sargybinių. Jo 
žmona sukūrė teoriją, girdi, nuolatos kvėpuojant garvežio dūmais 
ir būnant apiberiamam jo pelenais nukenčia plaučiai — kaip kamin- 
krėčio plaučiams kenkia kamino suodžiai. Juk niekas dar nėra matęs 
nekosėjančio kaminkrėčio. 

Devintos valandos traukiniui iš Justono stoties po dvylikos mi- 
nučių .sustojus pirmoje stotelėje, Oldridžas prisikišo kumštį prie 
burnos, dar kartą sukosėjo ir pasuko stabdžio vairą tarnybiniame 
vagone traukinio gale. To meto traukiniuose nebūta stabdžių siste- 
mos, todėl viena Oldridžo pareigų buvo sustabdyti traukinį. 

Jis nušoko ant perono ir bėgdamas palei traukinį savo raktu atra- 
kino visus vagonus ir kupė. Ši užduotis buvo itin svarbi traukiniui 
susidūrus su kitu ar nuriedėjus nuo bėgių, antraip keleiviai būtų 
įstrigę tarp nuolaužų. 

Išgirdęs priešakyje riksmus nusprendė nekreipti į juos dėmesio, 
kol neatsidurs arčiau. Dabar jam reikėjo užtikrinti, kad traukinys 
laikysis griežto tvarkaraščio. Jis greitai atrakino prekinį vagoną. Tai 
padaryti buvo lengva — jis turėjo vieninteles duris per vidurį. 

Jis nuskubėjo prie trečios klasės vagonų, bet priekyje riksmai gar- 
sėjo, moteris klykė: „Sargybini! Sargybini, greičiau!“ Taigi jis nulėkė 
nesustodamas. 

Žmonės perone susirinko sužinoti, dėl ko įvyko šis sambrūzdis. 
Oldridžas prasibrovė pro juos ir prie atviro lango pamatė jauną mė- 
lynakę moterį. Patrauklus jos veidas buvo iškreiptas išgąsčio. Jis pri- 
siminė ją su senyvu žemo ūgio ponu įlipant į kupė Justono stotyje. 
Matydamas jaunąją damą po lankų neišpūsta suknele mūvint kel- 
nėmis, Oldridžas nustebo, kad juodu įpirko bilietus į pirmos klasės 
vagoną, nes tikriausiai turėjo važiuoti trečia klase. 

— Išleiskit mus! — pareikalavo moteris. 

Dar kartą sukosėjęs Oldridžas įkišo raktą į spyną. 

— Kas nors atsitiko, panele? 

— Mano tėvo veidas išteptas krauju! 

— Kraujas?! —- sušuko kažkas iš minios. — Kur? 

— Jūsų tėvas susižeidė, panele? — paklausė į keblią padėtį patekęs 
Oldridžas skubėdamas atidaryti kupė duris. — Gal jis įsipjovė? 

Jau klausdamas jis negalėjo prisiminti, kad kupė būtų koks aš- 
trus daiktas, kuriuo būtų galima susižeisti. 

— Langas! — atsakė jam jaunoji moteris padėdama nedidukam 
senyvam vyrui skubiai išlipti iš kupė. Perono lempų šviesoje buvo 
matyti, kad viena jo veido pusė kruvina. 

— Dieve brangus! — sušuko kažkoks vyriškis ir atšoko. 

— Gal kas trenkėsi į langą, panele? — paklausė Oldridžas stengda- 
masis neparodyti staiga jį apėmusio jaudulio. Jis žinojo, kad chuli- 
ganai kartais mėto akmenis į pravažiuojančius traukinius, o retkar- 
čiais langus išmuša į juos atsitrenkę paukščiai. 

— Ne, ne. Langas buvo atidarytas. 

— Išleiskit mus! — klykė keleiviai antros klasės vagone. 

Prie Oldridžo pribėgo perono sargybinis. 

— Kas atsitiko? 

— Kol kas nežinau, — atsakė Oldridžas. Jis susitvardė dar kartą 
nesukosėjęs ir mėgino apsimesti nė kiek nesutrikęs. — Atrakink kitas 
duris ir išleisk keleivius. 

Vėl pasisukęs į jaunąją moterį, Oldridžas tarė: 

— Stoties sargybinis atsives medikų jam padėti. Kas atsitiko? 

— Tas kraujas užtiško pro langą. 

— Tas kraujas užtiško pro langą? — pasibaisėjęs pakartojo kažkas 
iš minios. 

— Atidarykit gretimą kupė, — paliepė senukas. Jam nuo veido 
lašantis kraujas darė jį tokį šiurpų, kad žiopliai atsitraukė dar toliau. 

— Bet kuo čia dėta gretima kupė?.. - Oldridžas nebaigė klausimo. 

— Klausykit mano tėvo, — paliepė jaunoji moteris. — Atrakinkit 
gretimą kupė. 

Staiga suskubęs veikti Oldridžas atrakino ir atidarė kitos kupė 
duris ir susiraukė, kai blausioje vienintelės lempos šviesoje pamatė, 
kad kupė tuščia. 

— Bet čia tikrai buvo keleivių, — tvirtai pareiškė Oldridžas. — Pri- 
simenu, kad vienas jų su manim kalbėjosi prieš užrakinant duris. 
Tada paskutinę minutę įlipo antras keleivis. Kur jie dingo? 

Moters tėvas pro jį prasispraudė ir pažiūrėjo vidun. 

— Grindų kilimėlis sujauktas, — pareiškė jis, — pagalvės taip pat. 

Oldridžas buvo belipąs į kupė. 

— Ne, ne pro čia, - paprieštaravo žmogeliukas. — Greitai eikit su 
manim. 

Sumišęs Oldridžas pajuto, kad moteris su blumeriais tempia jį 
už rankos. Taip valdingai, kad jis nesipriešino ir jos tėvui iš paskos 
nuėjo į kupė, kuriuo juodu važiavo. 

— Durys priešingoje pusėje, — tarė senukas. — Matot nenuleistą 
lango dalį? Matot ant jo kraują? Atrakinkit zas duris. 

— Bet toje bėgių pusėje tamsu. Mes nieko ten nematysim. 

Stengdamasis neprisiliesti prie jaunosios moters, Oldridžas išlipo 
iš kupė ir čiupo ant geležinio stulpo kabantį žibintą. 

Tada vėl apėjo moterį. Įėjęs į kupė padavė žibintą šonu ant pagal- 
vių įsitaisiusiam žmogeliukui, išsitraukė iš uniformos kišenės raktą, 
prakišo ranką tarp žalvarinių atdaro lango virbų ir ją pasukęs įstengė 
atidaryti tolimąsias kupė duris. 

Lengviau atsikvėpė, kai išlipo ant žvirgždo ir čia užteko vietos 
neatsitrenkti į tą moterį. Ji su tėvu išlipo jam iš paskos ir atsistojo 
tarp bėgių, kuriais atvažiavo jų traukinys, ir kitų, priešinga kryptimi 
važiuojančių traukinių. 

— Dieve brangus! — šūktelėjo Oldridžas pakėlęs žibintą prie kitos 
kupė. 

Geležinė laiptelių pakopa žemiau durų buvo kruvina, ratas tarp 
šios kupė ir tos, iš kurios jie ką tik išlipo, taip pat. Pastarosios kupė 
šonas ir neatidaryta lango dalis taip pat buvo aptaškyti krauju. 

— Dėl Dievo meilės, kas?.. 

— Atrakinkite šias duris, — paliepė moters tėvas. 

Oldridžas jau tiek įprato gauti tos keistos poros nurodymus, kad 
pakluso automatiškai. Bet įkišus raktą į spyną nieko daugiau daryti 
jam nereikėjo: vos prisilietus, durys atsidarė. 

— Jos neužtvirtintos, — suglumęs tarė, — bet žinau, kad visos durys 
šioje pusėje buvo užrakintos — pats tai padariau. 

— Skląstis nulaužtas, — rodydama į jį tarė moteris. 

Oldridžas prikišo žibintą arčiau. Negana to, kad buvo nulaužtas 
skląstis, smarkiai apgadintos buvo blizginto raudonmedžio durys, 

tiksliau, tai, kas kadaise buvo blizgintas raudonmedis, nes dabar di- 
duma aplaužyto medžio buvo padengta krauju, kaip ir apverstos 
pagalvės bei persisukęs kilimėlis. Tamsiai raudoni purslai matėsi net 
ant lubų. 

Oldridžas sukosėjo ir pakėlė batą prie metalinio laiptelio ketin- 
damas pažiūrėti vidun. 

— Ne! - įspėjo žmogutis. — Jūs sugadinsit kruviną pėdsaką ant pa- 
kopos. Negalit nieko liesti, kol atvyks policija. Duokit žibintą mano 
dukrai ir pakelkit mane už krūtinės ir kojų, kad galėčiau pažiūrėti į 
vidų ant nieko nesistodamas. 

Keistoji porelė ir vėl elgėsi taip įsakmiai, kad Oldridžas pakluso, 
ir nudžiugo, kad žmogutis beveik nieko nesveria. 

— Matau tik skrybėlę ir kruviną skėtį, — tarė senukas. Stovintieji 
už atdarų kupė durų jo balsą girdėjo prislopintą. — Galbūt skėtis 
buvo panaudotas kaip ginklas. 

— O odinio aplanko nėra? — paklausė Oldridžas vis dar laikyda- 
mas jį pakeltą. — Prisimenu, kad pirmasis keleivis nešėsi ir doku- 
mentų aplanką, ir skėtį. 

— Tik skrybėlė ir skėtis. Ne, luktelkit - matau kažką po sėdyne. 
Pakelkit mane labiau. 

Žmogeliukas pakibo virš grindų ir pasižiūrėjo po suolu. 

— Klydau, - prisipažino. — Nieko daugiau nėra. 

— Jūsų kosulys, rodos, labai įkyrus, — tarė Oldridžui jaunoji 
moteris. 

— Nuo garvežio dūmų, panele. 

— Užvirinkit puode vandens, įmeskit į jį gabalą pušų sakų ir pa- 
kvėpuokit garais, — patarė ji. — Pušų sakų garai atvers jums kvėpa- 
vimo takus. 

— Išmanote apie mediciną? — paklausė Oldridžas. Jam suskaudo 
krūtinę nuo pastangų, padėtų laikant moters tėvą. 

— Mane moko vienas gydytojas. Kurį laiką jūsų plaučiams palen- 
gvės, bet jie nepasitaisys, jeigu ir toliau kvėpuosit dūmais. 

— O ką aš galiu padaryti, panele? Turiu žmoną ir-keturis vaikus, 
todėl man reikia šio darbo. 

— Gal padėtų kaukė, kai būnat vienas traukinio gale. 

— Malonu, kad manim rūpinatės, panele. 

Kupė kybantis jos tėvas tarė: 

— Rodos, nieko daugiau viduje nėra. Ačiū, galit mane nuleisti. 

Oldridžui tebeskaudėjo krūtinę net vėl pastačius žmogelį ant 
žvirgždo. 

— Nieko panašaus traukinyje dar nėra atsitikę. Nežinau, ką daryti. 

Garvežys sušnypštė, pasigirdo įnirtingas švilpimas. 

Oldridžas greitai uždarė kupė duris ir mėgino jas užrakinti, bet ne- 
pavyko — skląstis buvo visiškai sugadintas. Durys bent jau neatsidarė. 

— Iškviesiu stoties konsteblį. Jis pamėgins išsiaiškinti, kas atsitiko. 

— Tik žiūrėkit, kad konsteblis neitų į kupė ir nesugadintų jokių 
įkalčių, — pareikalavo jaunoji moteris. — Nusiųskit telegramą detek- 
tyvui inspektoriui Rajanui į Skotland Jardą. Parašykit, kad panelė 
de Kvinsi su tėvu yra čia. Jis tuoj pat atvyks. 

Garvežys vėl sušvilpė. 

— Nesvarbu, kaip greitai jis atvyks, — atsakė jai Oldridžas. — Trau- 
kinys jau bus išvažiavęs. 

— Ka?! 

— Mes atsiliekam nuo grafiko. 

— Nesuprantu. 

— Traukinys turi tuoj pat išvykti ir pamėginti atgauti prarastą laiką. 

— Bet čia kažkas buvo užpultas! - sušuko moteris. 

— Nieko nepadarysi. Geležinkelyje laikas nenumaldomas. Niekas 
negali sukliudyti laikytis grafiko. Jeigu vėluoja vienas traukinys, su- 
trinka visa sistema. Viskas sustoja. 

— Atkabinkit šį vagoną ir palikit jį apžiūrėti inspektoriui Raja- 
nui, — paliepė moteris. 

— Neįmanoma! Šioje stotyje nesama atsarginio kelio, į kurį būtų 
galima nukreipti vagoną. Tai bus įmanoma padaryti tik atvykus į 
Mančesterį. Šio vagono nepavyks parvežti atgal anksčiau kaip ryto- 
jaus vidurdienį. 

Garvežys vėl šaižiai sušvilpė, šįsyk ilgiau. 

Oldridžas paskubomis įlipo į kupė, kurioje važiavo senukas su 
dukra. 

— Verčiau lipkit į vidų. 

— Kaip toli liko tunelis? — paklausė moteris. 

— Tunelis? Už ketvirčio mylios. Kodėl klausiat? 

— Užpuolimas įvyko pro jį važiuojant, — ji pasisuko į savo ben- 
drakeleivį. — Žinai, ką turim daryti, tėti. 

— Taip. 

— Man gaila tavo knygų. 

— Man irgi, — atsakė tėvas. 

— Prašom duoti savo žibintą, — tarė Oldridžui moteris. 

— Bet... 

Jinai paėmė jį iš jo ir nuėjo palei bėgius. 

— Palaukit! — sušuko Oldridžas. — Ką jūs darot?! 

— Auka galbūt dar gyva! — šaukte atsiliepė ji. — Gal aš įstengsiu 
jam padėti! Gal man pavyks sustabdyti kraujavimą! 

— Bet ten nesaugu! 

— Kuo greičiau atsiųskit sargybinių! 

Oldridžas žiūrėjo, kaip ji skuodžia palei bėgius; senyvas jos tėvas 
įstengė neatsilikti. Žibintas siūbavo į šalis, jo šviesa raižė tamsą čia 
vienoje pusėje, čia kitoje, paskui ėmė silpti. Tada garvežys sušvilpė 


dar įsakmiau ir Oldridžas nurūko jam paklusdamas. 


ŠALTAS ORAS NUGĖLĖ de Kvinsiui skruostus. 

— Tėti, buvau nuoširdi sakydama, kad man gaila prarastų tavo 
knygų, — tarė jam Emilė jiedviem skubant prieblandoje palei bė- 
gius. — Suprantu, kaip tu aukojiesi. 

— Aukotasi buvo labai seniai, Emile. Galiausiai ėmiau suvokti, 
kaip aš save apgaudinėju. 

Jiems už nugaros garvežys ėmė tankiai pūškuoti. Žvangėjo va- 
gonų jungtys, brūžavo ratai. Nenustodamas bėgti de Kvinsis pasi- 
žiūrėjo per petį ir pamatė, kad raudoni žibintai vagono su stabdžių 
vairu gale dingsta tamsoje. Tuomet teliko tolimos švieselės perone ir 
prietemos gaubiamos apylinkės. 

— Net jeigu pasiekčiau Grasmirą laiku, kaip galėčiau sukliudyti 
būsto savininkui parduoti mano knygas iš varžytinių? Esu privers- 
tas pripažinti, kad jos buvo pasmerktos tą akimirką, kai užrakinau 
namų duris. 

Žvirgždas gurgždėjo po kojomis jiems greitai bėgant. 

— Matau tunelį, — iškeldama žibintą tarė Emilė. 

Išvydusi priešais tamsią angą, sustojo. 

— Ar mane girdit? — į tunelį suriko de Kvinsis. Jo žodžiai aidu 
atskriejo iš tamsos. 

— Atėjom jums padėti! — sušuko Emilė. 

Bet jiems atsiliepė tik griausmingas aidas. 

— Gal jis per daug nusilpęs ir negali mums atsiliepti, - spėjo Emi- 
lė. - Duok Dieve, kad nebūtume pavėlavę. 

Ji suėmė tėvui ranką ir juodu žengė į angą. 

Oras bemat tapo šaltesnis ir sunkesnis. Pro savo žingsnių aidą jie 
girdėjo nuo tunelio kraigo lašant vandenį. 

Emilė nukreipė žibintą tarp dvejų bėgių, bet šviesos neužteko 
išsklaidyti tamsai tarp toli viena nuo kitos iškirstų lenktų sienų. 

— Opiumo sukelto košmaro bedugnė, - tarstelėjo de Kvinsis. 

— Gal tau reikėjo likti stotyje, tėti. Ar jautiesi pakankamai stiprus 
eiti toliau? 

— Jaučiuosi lyg... 

— Kaip? — paklausė dukra. 

— „lyg gyvas. 

Adrenalinas, plūstelėjęs atsiradus tikslui, slopino šešiasdešimt 
devynerių metų de Kvinsio nuovargį, gniaužė dešimtmečius ap- 
maudo dėl to, kad leidosi opijaus įviliojamas į pinkles. Įprotis per 
dieną nueiti iki penkiolikos mylių siekiant susilpninti nesveiką 
potraukį, neįveikiamas potraukis vaikštinėti vidurnaktį, dėl kurio 
skundėsi lordas Palmerstonas, suteikė jėgų kojoms neatsilikti nuo 
dukters. 

— Priešais, — parodė ranka de Kvinsis. - Kažkas ant žvirgždo. 

Žibintas apšvietė tamsų pavidalą, gulintį tarp dvejų bėgių. 

Emilė tekina pasileido į priekį, bet staiga sustojo. 

Net jeigu auka nebūtų gulėjusi nekrustelėdama, kaip guli tik la- 
vonai, žmogui aiškiai nebegalėjai padėti. Jam buvo perrėžtas kaklas, 
kakta virtusi koše, viena koja beveik nutraukta. 

— Oi, - tyliai aiktelėjo Emilė. 

Ji padėjo žibintą ant žemės ir atsiklaupė prie nemenkos kraujo 
balos, telkšančios aplink lavoną. Kiek padvejojusi, ištiesė ranką ir 
palietė lavono riešą mėgindama užčiuopti pulsą. 

Nusiminusi papurtė galvą. 

— Gruodį maniau mačiusi baisiausia, kas begali nutikti, — 
tarė. — Po vasario įvykių dar labiau tuo patikėjau. Bet dabar... — ji 
atsiduso. — Tepadeda tam žmogui Dievas, nes aš padėti jam nie- 
kaip negaliu. 

De Kvinsis stengėsi neįtraukti variu atsiduodančio kraujo kvapo. 

— Tikiuosi, nemanai, kad ši žmogžudystė yra menas, — tarė Emilė. 

— Tai nuspręstų Aristotelis, ne aš. Didžiojo filosofo reikalavimai 
yra gailestis ir siaubas. 

De Kvinsis padėjo dukrai atsistoti. 

— Tai, kas buvo padaryta šiam žmogui, neabejotinai kelia siau- 
bą, — jis pasuko Emilę taip, kad ši nematytų lavono. — Bet gailestį? 

— Tėti, žinau, ką darai. 

— Aš tik mėginu sukurti tavo galvoje tikrovę, didesnę už tai, kas 
slypi už mūsų. 

— Ačiū. 

— Bejėgiškumą, kurį juto šis žmogus, įkliuvęs į užrakintos kupė 
spąstus didžiuliu greičiu lekiančiame patrankos sviedinyje, mes pa- 
tiriame kaskart įlipę į traukinį, o dabar niekšiška žmogaus vaizduotė 
pastūmėjo kažką įvykdyti žmogžudystę vienoje iš tų užrakintų kupė. 
Ar ateis metas, kai pasaulis ims judėti taip greitai, kad jame nebebus 
vietos, kurioje nejaustume baimės? Taip, man gaila šio žmogaus, — 
nuleido balsą de Kvinsis. - Man gaila mūsų visų. 

Juodu buvo pasisukę į lenktą tunelio pradžią tolumoje. Mėne- 
siena už jo angos sudarė blyškų kontrastą juos supančiai neperma- 
tomai tamsai. 

— Tu sudrebėjai. Tau šalta, tėti? 

— Tu irgi sudrebėjai, — atsakė jis. 

— Bet mes negalim grįžti, — tarė Emilė ir jos balsą aidu pakartojo 
tunelis. — Kol iš stoties neateis sargybiniai ir neužtikrins, kad viskas 
liks taip, kaip radom. Šonas norės, kad viskas būtų išsaugota iki 
smulkmenų. 

— Ar matai stoties šviesas? 

— Ne, tėti. Ji per toli. 

— Ar matai prie mūsų skubančių sargybinių siluetus? 

— Ne, nematau nė jų, - atsakė Emilė. - Kaip manai, ko jie taip 
užtruko? 

— Ber aš kažką matau. Gal dėl tinktūros tas vaizdas yra tik mano 
galvoje. 

— Apie ką čia kalbi, tėti? 

De Kvinsis ištiesė žibintą laikančią ranką. Atspindėdamos žibin- 
to šviesą jo kelių lygyje sužibo kelios akys. 

Emilė žengtelėjo atatupsta ir ko nepargriuvo. Kažkas suurzgė. 

— Šunys! — sušuko Emilė. | 

Akys priartėjo — trys poros, keturios, penkios. 

— Tikriausiai juos priviliojo kraujo kvapas! Jie nori lavono! — iš- 
sigando de Kvinsis. 

Suurzgė kitas šuo. 

— Gal jie nori ir mūsų! - sušuko Emilė. Ji ėmė mosuoti rankomis 
ir šaukti: — Eikit šalin! 

Akys pradingo — šunys apsisuko ir nubėgo. 

— Štai taip! — suspiegė Emilė. — Atstokit nuo mūsų! 

Bet dabar akys vėl pasirodė, grįžo ten, kur buvo. 

— Negalėjau padėti šiam nelaimėliui, bet, prisiekiu Dievu, apsau- 
gosiu tai, kas iš jo liko! - sušuko Emilė. 

Staiga žybtelėjo mėginantys ją sugriebti dantys. 

Emilė atšoko taip staigiai, kad vos nepargriuvo. 

— Žvirgždą! — riktelėjo de Kvinsis. 

Jis pasėmė saują ir sviedė. Pasigirdo kiauksėjimas, akys prany- 
ko — šunys išsilakstė. 

— Štai taip! — šūktelėjo Emilė. Ji pasėmė vieną saują žvyro, kitą ir 
iš visų jėgų metė. 

De Kvinsis išgirdo skalijant, bet paskui — vėl urzgiant. Pasisukęs 
pamatė geltonas akis, besiartinančias prie jo iš priešingos pusės. 

— Emile, pridengsiu šitą pusę, tu pridenk aną! Nenustok mėtyti 
žvirgždo! 

Laikydamas žibintą kairėje rankoje, rado jėgų sugriebti saują 
akmenukų dešine ir išmetęs girdėjo, kaip jie sužvangina bėgius, 
bet nemažai dunksteli ir į gyvūnus. Mūvėjo pirštinėmis, bet aštrios 
akmenukų briaunos supjaustė jų pirštų galiukus. 

— Būkit prakeikti! —- svaidydama žvirgždą šaukė Emilė. — Neati- 


duosiu jums šio žmogaus! 

— Kelk kuo didesnį triukšmą! — gaudydamas kvapą paliepė jai de 
Kvinsis. Jam ranką ėmė traukti mėšlungis, todėl jis užtraukė giesmę, 
kurią prisiminė iš šiurpių vasario įvykių. 

— Dievo sūnus stoja į karą / Karaliaus karūnos išsikovoti! Giedok, 
Emile! Kuo garsiau! Dievo sūnus stoja į karą! 

Atsimušę nuo lenktų sienų jų balsai virto riaumojimu. 

Staiga de Kvinsis perėjo prie kratinio iš Šekspyro veikalų. 

— Viso pragaro velniai apniko mus!* Bet aš nusiųsiu jus visus 
atgal į pragarą! Aš būsiu karo šuo!** 

— Tėti! - įspėdama sušuko Emilė. 

Riaumojantis jų riksmų aidas buvo vieni niekai, palyginti su link 
jų atlekiančiu įnirtingu dundesiu. Staiga tunelio angą užstojo tam- 
sa, skrodžiama tik dviejų raudonų šviesų. Šios vis didėjo. 


EMILĖ SUGRIEBĖ TĖVĄ ir nusitempė ant žvirgždo vos akimirka 
anksčiau, negu greitasis traukinys nulėkė iš šiaurės Londono link. 
Jo sukeltas vėjas įnirtingu gūsiu išpūtė de Kvinsio paltą. Jis pajuto, 
kaip dreba po juo žemė ir užsidengė ausis delnais. Pro šalį lėkė 
vienas vagonas po kito, daugybės ratų barškėjimas ir žvangėjimas 
kėlė dar didesnę sumaištį. Tunelis prisipildė tirštų dūmų, kibirkštys 
nudegino de Kvinsiui kaktą. Jis neįstengė kvėpuoti — taip įnirtingai 
sūkuriavo aplink suodžiai. Jis kosėjo, springo ir smarkiai užmerkė 
akis, kad nepatektų besibaudžiančios jas apdengti kietos dalelės. 

Ūmai barškėti ir žvangėti nustojo. Aplinkui nusėdus dūmams ir 
pelenams, de Kvinsis atmerkė perštinčias akis ir pamatė, kad rau- 
donos lempos traukinio gale skrieja tolyn į naktį Londono krypti- 
mi. Griausmingas aidas tunelyje nutilo ir galop jis girdėjo tik spen- 
gimą ausyse. 

— Tau nieko neatsitiko, Emile? 

Jiedviem vargais negalais atsistojus, de Kvinsis iškėlė žibintą. 
Akių aplinkui nebesimatė. 

— Tikriausiai traukinys nubaidė šunis, — tarė jis. 

+ Šekspyras, Raštai, IV t. Valstybinė grožinės literatūros leidykla, Vilnius, 1963. „Audra“. 


Vertė A. Miškinis. 
** Posakį „karo šunys“ V. Šekspyras pavartojo pjesėje „Julijus Cezaris“. 

— Ne, - atsakė Emilė. 

Mat akys vėl pasirodė, tamsūs pavidalai sėlino prie jų. Urzgimas 
girdėjosi arčiau. 

Dantys pamėgino sugriebti Emilę. 

— Kad tave kur velnias! 

Ji spyrė ir pataikė batu šuniui į nosį. Šuo inkšdamas nuskuodė 
į šalį. 

— Iki šio vakaro, Emile, nebuvau girdėjęs tave sakant „prakeiktas“ 
ar „velnias“. 

— Gali išgirsti ir baisesnių žodžių, tėti. 

Šuo įsikando jam į kelnių atlanką, patraukė ir vos nepargriovė. 

De Kvinsiui suspaudė krūtinę. Jis striktelėjo viena koja ir tvojo 
žibintu šuniui į galvą. Apsvaigintas šuo paleido kelnes ir nusvirdu- 
liavo šalin. 

De Kvinsis skausmingai įkvėpė lenkdamasis pasiimti daugiau 
akmenukų, bet vietoj jų pirštai sugriebė metalo gabalą. Pakėlęs jį 
prie žibinto, pamatė, kad tai nulaužto strypo galas, tikriausiai iškri- 
tęs iš pravažiuojančio traukinio. 

Jis ėmė daužyti į bėgį sukeldamas piktą skardų garsą. Jis buvo 
toks nepažįstamas, kad akys nurūko tolyn. 

— Padeda, tėti! 

Bet, nesiliaujant trankyti virbu į geležinį bėgį, širdis ėmė plakti 
taip pašėlusiai, kad jis išsigando neteksiąs sąmonės. 

— Nebeturiu jėgų, Emile! 

Jis susmuko ant žvirgždo ir padavė virbą jai. Prakaitas lašėjo jam 
nuo veido, permerkė drabužius. 

Emilė be perstojo daužė per bėgį virbu, bet dabar girdėdami tą 
kurtinantį, šaižų garsą šunys tik dvejojo ir mėgino įvertinti pavojų. 
De Kvinsis stengėsi nuraminti pašėlusiai besidaužančią širdį. 

— Jie grįžta! - sušuko Emilė. 

Nė kiek neabejodamas, kad tik regi opijaus sukeltą košmarą, kad 
nieko panašaus iš tikrųjų nevyksta, o jis tik miega Edinburge ir nie- 
kada nebuvo atvykęs į Londoną, de Kvinsis prisivertė atsistoti. 

„Jis nusivilko paltą. 

— Tėti, ką darai? 

— Myliu tave, — atsakė jis. 

Jis pakėlė stiklinį žibinto gaubtą ir prikišo prie ugnies palto 
skverną. 

— Tėti! 

Suėmęs paltą už apykaklės, jis ėmė mostaguoti degančiu skver- 
nu priešais šunis. Liepsna apšvietė susivėlusį šiurpių padarų kailį ir 
išopėjusias žaizdas. Kai kurie jų turėjo tik vieną ausį, nuo kitų krito 
lervos, todėl atrodė, kad tai pragaro būtybės. 

Įsitikinęs, kad mirs, jeigu širdis ims plakti dar tankiau, jis sušu- 
ko: „Grįžk į pragarą!“ ir ėmė mojuoti paltu prieš kitą gyvį. Pasipylė 
kibirkštys. Dūmai padviko svylančiu kailiu. Dabar de Kvinsio širdis 
plakė taip tankiai, kad jam apsvaigo galva. 

Emilė pasekė jo pavyzdžiu: nusivilko paltą ir padegė skverną. Pa- 
mačiusi, kad tėvas suklupo, ji prišoko prie jo ir mosuodama degan- 
čiu drabužiu ėmė vyti šunis tolyn. 

Tunelį užliejo šviesos. Iš pradžių de Kvinsis išsigando, kad atva- 
žiuoja dar vienas traukinys, bet šios šviesos siūbavo į šalis, tartum 
nešamos bėgančių žmonių. Šviesas lydėjo balsai, vyrai šaukė: 

— Bėkit, bjaurybės! Dinkit iš čia! 

Žibintų šviesoje buvo matyti, kaip kyla ir leidžiasi policininkų 
lazdos. Šunys kaukdami išsilakstė, jų šešėliai virto siluetais, pranyks- 
tančiais tunelio angoje. 

— Judviem nieko neatsitiko? — paklausė pribėgęs vyras. Žibintas 
jo rankoje apšvietė geležinkelio sargybinio uniformą. — Dieve bran- 
gus, kaip jūs atrodot! Pone, jūsų veidas kruvinas. Pirštinės irgi. Jūsų 
pirštinės taip pat, panele. Abu aplipę suodžiais. Kas atsitiko jūsų 
paltams? Jie beveik virtę pelenais. 

— Mes jau manėm, kad jūs nebeateisit, — tarė Emilė. 

— Mums sunkiai pavyko rasti gydytoją, panele. 

— Bet manęs nereikės, — pasakė prie lavono stovintis vyras. — Nie- 
kas neišgytų nuo tokių sunkių sužalojimų. 

— Mėginau užčiuopti jo pulsą, — tarė jam Emilė. — Vargšeliui 
išties nebeįmanoma padėti. 

Gydytojas suglumęs į ją pažiūrėjo — matyt, negalėjo įsivaizduoti, 
kad moteris mokėtų rasti pulsą. 

— Svarbu, kad niekas neliestų lavono, — pasakė vyrams Emilė. — Po- 
licijai reikės, kad viskas būtų, kaip buvę, kitaip negalės atlikti tyrimo. 

— Esu vietinis konsteblis, — prisistatė dar vienas vyras žengtelė- 
damas į priekį. 

— Vadinasi, suprantat, kad viskas turi likti, kaip buvę, kad ins- 
pektorius Rajanas galėtų atlikti savo darbą, — tarė jam Emilė. 

— Taip, anot traukinio sargybinio, jūs griežtai nurodėt, kad reikia 
iškviesti Skotland Jardo inspektorių Rajaną ir kad telegramoje dar 
būtina parašyti, jog panelė de Kvinsi su tėvu yra čia. De Kvinsis? Ši 
pavardė kažkur girdėta. 

Jusdamas, kad žiurkės vėl užplūdo skrandį, de Kvinsis tarė: 

— Emile, prašau duoti mano vaistų. 

Ji išsitraukė iš sijono opijaus tinktūros buteliuką ir šaukštelį. 
Nekreipdamas dėmesio į šaukštelį, tėvas paėmė buteliuką ir iš jo 
gurkštelėjo. 

Pamatę, koks tai buteliukas, trys vyrai išsižiojo. 

— Dabar prisiminiau, kur girdėjau šią pavardę, — tarė konste- 
blis. — Jūs esat Opiomanas. 

„Kai kas, dėl ko žmonės miršta“ 


NEvEDĘ SKOTLAND JARDO DETEKTYVAI turėjo galimybę miegoti 
policijos bendrabutyje Vaitholo rajone, netoli nuo Londono polici- 
jos būstinės. Šį buvusį privatų būstą sudarė keli kambariai, pristatyti 
siaurų lovų. 

Vėliau Rajanas išsiaiškino, kad buvo dešimt minučių po vienuo- 
likos, kai jį pažadino konsteblis. Šis kalbėjo tyliai, kad netrukdytų 
kitiems. 

— Atleiskit, inspektoriau, bet jums atėjo telegrama. 

— Ielegrama? 

Rajanas bemat susikaupė. Jis taip susikrimto netikėtai išvykus 
Emilei ir jos tėvui, kad sunkiai užmigo. 

— Kas ją atsiuntė? 

— Didžiojo šiaurės vakarų geležinkelio bendrovė. 

— Kas? Kam jai?.. 

Rajanas išlipo iš lovos ir bemaž be garso apsimovė kelnes. Nusekė 
paskui konsteblį į koridorių ir uždarė duris, kad ten šviečianti lempa 
nepažadintų kitų. 

Perskaitė telegramą kartą. Paskui antrą. 

— Ačiū, — tarstelėjo slėpdamas jaudulį. 

Grįžęs į kambarį pasuko į kampą — ten prietemoje miegojo 


Bekeris. 

Kai uždėjo ranką Bekeriui ant peties, šis atsimerkė. 
— Emilė pakliuvo į bėdą, — tarė Rajanas. 


JUODU NUSKUBĖJO LAIPTAIS į apačią ir pasuko į raštinę. 

— Tokiu metu traukiniai nevažiuoja, — tarė budinčiam konste- 
bliui Rajanas. - Mums reikia policijos furgono. 

— Gaila, neturiu jums nė vieno — visi šiuo metu naudojami. 

Rajanas pasisuko į Bekerį. 

— Atrodo, teks leisti gautą premiją. 

Jie išlėkė į lauką vos spėję užsisagstyti paltus — naktis buvo vėsi. 
Parlamentas baigdavo posėdžiauti tik po vidurnakčio, todėl dabar 
Vaitholo gatvėje karietų beveik nebuvo. Kiek pabėgėję jie atsidūrė 
Strande su skaisčiai apšviestais teatrais, smuklėmis, kepsnių restora- 
nais ir, svarbiausia, daugybe karietų. 

— Mes iš Skotland Jardo, — tarė vežikui Rajanas iš karietos išlipus 
dviem gerai apsirengusiems vyrams ir parodė savo ženklelį. 

— Visada mielai padedu detektyvui inspektoriui, — atsakė veži- 
kas. — Kur vežti? 

— Toli. 

— Nuvešiu, jei tik sumokėsit. 

Bekeris pasakė miestelio pavadinimą. 

— Bet iki jo dešimt mylių! 

— Štai du soverenai, — tarė Rajanas. Juodu su Bekeriu padavė ve- 
žikui po monetą. — Vežiodamas po Londoną šiąnakt tiek neuždirbsi. 

— O grįžti — dar dešimt mylių. Rytoj mano arklys nepaeis. 

— Dar du soverenai, — tarė Rajanas. Juodu su Rajanu pasirausė 
kišenėse. Vežikas, ko gero, dar nebuvo matęs keturių svarų vienoje 
vietoje. 

— Tikriausiai Skotland Jardas turi labai svarbią priežastį ten va- 
žiuoti, — balsu svarstė vežikas. 

— Svarbesnės priežasties nė būti negali, - atsakė Bekeris. 

— Nieko negali būti svarbiau už gražią moterį. 

— Paraikei, — patvirtino Rajanas. 

— Tuomet laikykitės tvirtai, ponai! 

Vežikas pliaukštelėjo botagu nuo pasostės karietos gale raginda- 
mas arklį judėti. 

Rajanas su Bekeriu sėdėjo įsitempę, nė vienas nepratarė žodžio. 
Vienas keturiasdešimties, kitas - dvidešimt penkerių, ir abu puikiai 
žinojo, kad juodu traukia ta pati dvidešimt dvejų metų moteris. 

Nakties vėlumoje, mėgindamas užmiršti, Rajanas vis priminė 
sau esąs beveik dvigubai vyresnis už Emilę ir kad turėtų jausti jai 
tai, ką brolis jaučia seseriai. Bekeris, daugmaž to paties amžiaus kaip 
Emilė, akivaizdžiai buvo tinkamas mergintojas. Tačiau, kad ir kaip 
stengėsi, Rajanas neįstengė nuslopinti potraukio jai. Tomis retomis 
akimirkomis, kai patikėdavo, kad jam pavyko galvoti apie Emilę 
kaip apie seserį, jo ryžtas subyrėdavo į šipulius vos pamačius mė- 
lynas jos akis ir rusvų plaukų garbanas — ir pajutus jos dvasią, tą 
įstabiai erzinančią nepriklausomą dvasią. 

Karieta privažiavo gamyklas ir lūšnynus šiauriniame Londono 
pakraštyje. Stabtelėję prie užkardos sumokėti kelio rinkliavos, jie 
nuskubėjo tamsiu, tuščiu keliu. Jis buvo nuklotas smulkiais akme- 
nukais, todėl arklys neslydinėjo blausioje karietos išorinių žibintų 
šviesoje. 

Kad ir kaip greitai jie važiavo, Bekeris nekantriai barbeno pirštais 
sau į kelį; Rajanas stebeilijo vaizdus aplink. Ūkas išsisklaidė, išryškė- 
jo prietemos gaubiami medžiai, laukai ir upeliai. 

Bet Rajanas matė vien Emilės veidą. 

— Meldžiuosi, kad jai nieko nebūtų atsitikę, — tarė Bekeris. 

— Jeigu kas nors atsitiko, kažkas brangiai už tai sumokės, — paža- 
dėjo Rajanas. 

— Tai jau tikrai, — tvirtai pareiškė Bekeris. 


— NusIsAMDĖT TINKAMĄ ŽMOGŲ, ponai, — sušuko iš viršaus 
vežikas. — Girdit tą valandą skelbiantį bažnyčios varpą? Atvežiau jus 
per devyniasdešimt minučių. 

Rajanas susiraukė karietos žibintų šviesoje pamatęs plytų krūvas 
ir smėlio šūsnis palei kelią. Lietaus permerktos, saulės išblukintos 
lentos kabojo nuo neuždengtų vienaukščių namų karkasų. Rodės, 
visur stūkso statybinių atliekų krūvos. 

— Kas čia atsitiko? — sušuko Rajanas. 

— Geležinkelis! - suriko jam vežikas. - Žemės spekuliantai pradė- 
jo statyti vieno aukšto namus žmonėms, norintiems gyventi arčiau 

Londono. Tie spekuliantai persistengė ir pristatė tiek namukų, kad 
nebėra kas juos perka. Mano brolis dirbo čia dailide, bet buvo atleis- 
tas iš darbo ir turėjo eiti į kariuomenę, kad turėtų ką valgyti — tepa- 
deda jam Dievas. Dabar jis siunčiamas į karą. 

Priekyje Rajanas pamatė palei bėgius krautuvių ir namų. Gartve- 
lės buvo negrįstos, apšviestos vieno kito senamadiško žibinto su ži- 
balo bakeliais. 

Vos tik karieta sustojo, juodu su Bekeriu iššoko ir nuskubėjo 
dundančiu lentomis dengtu peronu. Stotyje buvo tik bilietų kasa, 
telegrafas — abiejuose šviesa nedegė — ir laukiamoji salė. Čia lempos 
švietė. Pro langus atrodė, kad salėje žmonių nėra. 

Lauke stovėjo vienas iš stoties sargybinių. 

— Esu detektyvas inspektorius Rajanas iš Skotland Jardo, čia ser- 
žantas Bekeris. Kur Emilė de Kvinsi ir jos tėvas? 

— Viduje, — rodydamas į laukiamąją salę atsakė sargybinis. 

Tačiau įėjęs vidun Rajanas jų nepamatė. 

— Kur?.. 

Tada Bekeris jam parodė Emilę ir tėvą, gulinčius ant suolų. 

Juodu nejudėjo. Išsigandęs, kad jie negyvi, Rajanas nuskubėjo 
prie jų, bet sustojo lengviau pasijutęs, kai Emilė pakėlė galvą. Pa- 
lengvėjimas virto sukrėtimu, kai pamatė juodą nuo suodžių veidą. 
Skrybėlė kreivai gulėjo ant galvos. Palto neturėjo. Jos blumeriai 
buvo suplyšę, purvini, rankos kruvinos. 

Tada atsisėdo tėvas. Atrodė dar baisiau: veidas ne tik suodinas, 
bet ir kruvinas. Jame ryškiai išsiskyrė akių baltymai. 

— Dieve brangus! — sušuko Bekeris. 

— Traukinyje buvo nužudytas žmogus, — paaiškino Emilė. — Jo 
lavonas guli geležinkelio tunelyje. Mėginom apsaugoti jį nuo šunų. 
Viską ji išpyškino taip greitai, kad Rajanas teįstengė atsakyti: 

— Ką?! 

Emilei papasakojus, ką juodu su tėvu darė tunelyje, du detekty- 
vai apstulbę susižvelgė. 

— Visa tai darėt tam, kad šunys nesunaikintų įkalčių? — paklausė 
Bekeris. 

— Nenorėjom jūsų apvilti, - atsakė Emilė. 

— Jūs niekaip negalit mūsų apvilti. 

— Ko gero, aš galiu, — nesutiko de Kvinsis. 

— Negaliu įsivaizduoti, kaip tai padarytumėt tokiomis aplinkybė- 
mis, — Rajanas pamaišė anglis židinyje — gal paralpoje nebebus taip 
drėgna. — Turim gauti jums antklodžių. 

— Aš paėmiau daiktą iš nusikaltimo vietos, — prisipažino de Kvinsis. 

Rajanas iš netikėtumo atsigręžė. 

— Ką padarėt? 

— Sargybinis mums pasakė, esą traukinys turi važiuoti toliau ir va- 
gonas, kuriame įvyko užpuolimas, negali būti paliktas šioje stotyje. 

De Kvinsis prisikišo tinktūros buteliuką prie lūpų ir palenkęs į 
viršų išgėrė opijų iki brangaus paskutinio lašo. 

Rajanas pažvelgė į Emilę ir nebyliai parodė jai savo apgailestavimą. 

— Sargybinis sakė, kad vagonas negalės būti atvežtas čionai anks- 
čiau kaip rytojaus vidurdienį, — aiškino toliau de Kvinsis. — Vienos 
durys kupė, kurioje įvyko žmogžudystė, buvo taip suniokotos, kad 
nepavyko jų užrakinti. Negalėjau būti tikras, kad per penkiolika 
valandų nusikaltimo vieta liks nepaliesta traukiniui važiuojant iš 
vieno miestelio į kitą, paskui į Mančesterį ir galiausiai vėl čia. Ži- 
nia, be abejo; pasklistų. Pirmoji žmogžudystė Anglijos traukinyje — 
ji tikrai pritrauktų didžiulius būrius žioplių. Kai žmonės sužinos, 
kad vienos durys neužsirakina, ar smalsumas jų nepastūmės jas 
atsidaryti, įlipti vidun ir ką nors paliesti? Ar jie neužsimanys su- 
venyrų? Paprašiau sargybinio mane gulsčią pakelti ir įkišti į kupė, 
kad galėčiau apžiūrėti nesugadindamas įkalčių. Pamačiau kruviną 
skėtį. Pasak sargybinio, kupė turėjo būti odinis dokumentų ap- 
lankas, bet jo nebuvo. Tada pastebėjau kai ką po viena sėdyne. Iš 
pradžių pamaniau, kad tai tik regos iliuzija, sukelta lempos šviesos, 
todėl liepiau sargybiniui nuleisti mane arčiau grindų. Bet tai nebu- 
vo regos iliuzija. 

De Kvinsis įkišo ranką į kišenę ir išsitraukė geltoną, plokščią, 
apskritą daiktą beveik sulig jo delnu. 

— Šį suvenyrą kas nors tikrai būtų pasiėmęs, — tarė de Kvinsis. 


KuRį LAIKĄ LAUKIAMOJOJE SALĖJE buvo girdėti tik židinyje traš- 


kančios anglys. 
— Viešpatie — auksinis laikrodis! — nusistebėjo Bekeris. 

— Daugiau negu auksinis laikrodis, - nesutiko Rajanas ir ištiesė 
prie jo ranką. 

Daiktas atrodė beveik keturių colių skersmens. Tiek aukso net 
slėgė Rajano delną. Auksas buvo išblizgintas, bet buvo matyti ir iš- 
džiūvusio kraujo rėželių. 

Nuo jo karojo auksinės grandinėlės gabalas. 

— Tikriausiai nutrūko per grumtynes, — spėjo Rajanas. 

Laikrodžio apačioje buvo įmantriai išgraviruotos raidės. 

— Tiek išraitymų, kad nelabai aišku, bet panašu į Dž V B, — tarė 
Bekeris. — Manot, tai aukos inicialai? 

Atidaręs dangtelį Rajanas pamatė du neįprastai išdėstytus cifer- 
blatus, vieną — valandoms ir minutėms, kitą — sekundėms. 

Jis pažiūrėjo į didelį laikrodį ant salės sienos. Kas rytą kiekviena 
Anglijos geležinkelio stotis gaudavo telegramą, pranešančią tikslų 
laiką, nustatytą Grinvičo karališkojoje observatorijoje. 

— Jie rodo tą patį laiką, — tarė Rajanas. — Keturiolika minučių po 
pirmos. 

Laikrodžio ciferblate paprastomis, dailiomis raidėmis buvo pa- 
rašyta pavardė: 


Dž. V. BENSONAS 
LONDONAS 


— Vadinasi, laikrodžio apačioje išgraviruotos raidės — jo inicialai, — 
nusprendė Bekeris. 

Rajanas linktelėjo. 

— Tai daugiau negu auksinis laikrodis. Oficialiai jis vadinamas 
Bensono chronometru. 

Jis atidarė apatinį laikrodžio dangtelį ir parodė dvi skylutes, į 
kurias reikėjo įstatyti raktelį spyruoklėms prisukti. 

— Gausybė šio sudėtingo mechanizmo detalių rankomis gamina- 
mos Bensono dirbtuvėse Ladgeit Hile, - Rajano paminėta prestiži- 
nė gatvė buvo prie Šv. Pauliaus katedros. — Ar kas nors galit atspėti, 
kiek jis kainuoja? 

— Penkiasdešimt svarų, — atsakė Bekeris. 

— Dar kuris nors? — paklausė Rajanas. 

— Gal aštuoniasdešimt, — atsakė Emilė, bet iš jos balso galėjai 
suprasti, kad iš tikrųjų ji tuo netiki. 

— Šimtas, — pranešė jiems Rajanas. 

— Įrariu, kad inspektorius Rajanas turi galvoje ginėjas, ne sva- 
rus, — tarė de Kvinsis. 

Jo pašnekovai spoksojo į laikrodį dar labiau nustebę. Kadaise gi- 
nėjos moneta buvo verta vieno svaro ir vieno šilingo. Nors monetos 
nebebuvo kaldinamos, jų pavadinimas vis dar buvo vartojamas ypa- 
tingoms brangių prekių, tokių kaip brangenybės, lenktyniniai žirgai 
ir dvarai, kainoms. Taigi nuostabus laikrodis Rajano rankoje buvo 
vertas šimto penkių svarų. 

— Toks mažas daikčiukas, — tarė Emilė, — bet toks brangus. 

— Palieskit jį, - paduodamas jai paragino Rajanas. 

Emilę nustebino laikrodžio svoris. * 

— Aštuoniolikos karatų auksas, — paaiškino Rajanas. — Palaikyk 
ir tu, Bekeri. Ne kasdien gauni patirti, koks pojūtis laikyti rankoje 
dvejų metų atlyginimą. 

— Kartais man kyla mintis, kad nėra nieko, apie ką nenusimany- 
tumėt, — tarė Bekeris. 

— Tie dalykai įgyjami su patirtimi. Po penkiolikos metų kas nors 
jaunesnis taip pasakys tau. 

Rajanas bemat pasigailėjo atkreipęs dėmesį į amžiaus skirtumą 
tarp savęs ir Bekerio, bet Emilė, rodės, to nepastebėjo. 

— Kartą tyriau žmogžudystę Belgreivijos rajone, — aiškino jis. — 
Grafas, į kurio namus buvo įsilaužta, labiau krimtosi dėl prarasto 
Bensono chronometro negu dėl pavogtų žmonos brangenybių. Nu- 
sprendžiau, kad turėčiau sužinoti apie tokį vertingą daiktą. 

— Ar radot žmogų, pavogusį chronometrą? — paklausė Emilė. — 
Ar pavyko jį grąžinti savininkui? 

— Vagis mėgino parduoti jį krautuvėms, prekiaujančioms nenau- 
jomis brangenybėmis, — atsakė Rajanas, — bet nė viena nedrįso jo 
priimti, nes žinojo policiją visur ieškosiant tokio vertingo ir reto 
daikto. Keli krautuvininkai prisiminė jiems jį siūliusį vyriškį. Len- 
gvai jį radom. Chronometras buvo paslėptas stalčiuje su dvigubu 
dugnu jo kambaryje. Paklausiau vagies, kodėl jis tiesiog neišmetė 
chronometro į Temzę, kai neįstengė jo parduoti. Jis atsakė, girdi, 

daiktas buvęs pernelyg gražus, kad galėtų jį sunaikinti, jis dažnai 
jį išsitraukdavęs pasigrožėti. Kažin ar jis taip pat manė, kai buvo... 

Rajanui nereikėjo pridurti „išsiųstas į pataisos koloniją“ — visi 
žinojo, kad už tokio vertingo daikto vagystę laukė galbūt net mirties 
bausmė. 

Jis pakeitė temą. 

— Emile, judu su tėvu atrodot sustirę. 

Atidaręs duris jis paklausė sargybinio lauke: 

— Ar miestelyje yra pensionas? 

— Priešais stotį, inspektoriau. Bet aš jau teiravausi — visi kamba- 
riai užimti. 

— Gal už mokestį savininkas leis panelei de Kvinsi ir jos tėvui 
nusiplauti suodžius ir kraują nuo rankų ir veido, — tarė Rajanas. — Ir 
galbūt išnuomos pagalvių ir antklodžių, kad juodu galėtų čia mie- 
goti kiek patogiau. | 

— Man neatėjo į galvą, inspektoriau. Pasiaiškinsiu. 

Rajanas pasisuko į Bekerį. Reikėjo labai daug ką nuveikti ir ta pa- 
reiga teko jam, kaip viršesniam detektyvui, todėl jis nenoromis tarė: 

— Pasirūpink Emile ir jos tėvu. Aš eisiu į tunelį ir apžiūrėsiu lavoną. 

Bekeris pagarbiai į jį pažiūrėjo suprasdamas, kad Rajanas kur kas 
mieliau apsikeistų su juo vietomis. 


SU ŽIBINTU RANKOJE Rajanas įėjo į akliną tunelio tamsą. Kelią jam 
rodė du kiti žibintai priekyje. Kaulus smelkiančiame šaltyje jis priėjo 
prie konsteblio ir kito sargybinio. Stipriai metalu trenkė kraujas. 

— Konstebli, aš esu detektyvas inspektorius Rajanas iš Skotland 
Jardo. Jums leidus, norėčiau apžiūrėti auką. 

— Apie tuos dalykus išmanote daugiau už mane, — atsakė kon- 
steblis. Iš balso galėjai justi jį džiaugiantis, kad atsikratė šios atsa- 
komybės. 

— Tuomet... — Rajanas susikaupė. — Prašyčiau pakelti žibintus virš 
lavono. 

Jis atsitūpė. Kvėpavo negiliai. Taip sumaitoto kūno dar nebuvo 
matęs, net per gruodžio ir vasario įvykius. Iš skaudžios patirties ži- 
nojo, kad užduotį vykdyti gali tik sutelkdamas visą dėmesį į objek- 
tyvias smulkmenas. Nužudytasis buvo vidutinio ūgio, kokių penkių 

pėdų ir septynių colių, apkūnus. Kaklas ir kakta buvo sužaloti, bet 
Rajanas matė, kad vyras plikas, su vadinamąja apvado barzdele — 
žandenomis palei skruostų kraštą, be ūsų. 

Aukos drabužiai atrodė brangūs, bet taip permirkę krauju, kad 
sunkiai galėjai spręsti, ar labai brangūs. Ant vienos kojos buvo likęs 
batas, kitą numovė į koją gautas stiprus smūgis. Nors bato oda buvo 
nubrūžinta žvirgždo, matėsi, kad jis uoliai išblizgintas. Kulnas atro- 
dė bemaž nenumintas. Taip, negyvėlis buvo pasiturintis. 

Dešinę jo koją laikė tik gabalas raumens, nes beveik visa buvo 
nurėžta, kaip spėjo Rajanas, traukinio rato. Kraujas, kuriuo buvo 
permirkę drabužiai, matyt, pateko iš žaizdų krūtinėje, taip pat ger- 
klėje ir galvoje. 

"Sargybinis ėmė žiaukčioti ir nusisuko, konsteblis taip pat. 

— Pusryčių ir pietų man nereikės, — pareiškė sargybinis. 

— Kaip jūs ištveriate į tai žiūrėdamas? — paklausė Rajano kon- 
steblis. 

— Primenu sau, kad aukai buvo kur kas sunkiau negu man, — 
atsakė Rajanas. Prisiminęs komisarą Meiną, pridūrė: — Prieš trylika 
metų žmogus, mokęs mane policijos detektyvo amato, sakė, kad 
turiu nepaisyti to, ką jaučiu, ir sutelkti visą dėmesį į smulkmenas, 
padėsiančias man rasti pabaisą, kuris tai padarė. 

- Ir jūs tai sugebat? — paklausė konsteblis. — Nepaisyti to, ką jaučiat? 

— Ne. 

Rajanas prikišo savo žibintą arčiau lavono. Spėjo, kad žaizdos 
krūtinėje ir gerklėje padarytos peiliu. Bet kodėl kakta sugūrinta į 
smulkučius šipulius? 

Emilė su tėvu minėjo kraują ant išorinio kupė laiptelio, taip pat 
ant vieno traukinio rato iš tos kupė pusės, kurioje juodu sėdėjo. 

Rajanas įsivaizdavo, kad dėl aiškiai matomo aukos svorio žudikas 
negalėjo jo pastatyti ant kojų ir išsviesti iš kupė po to, kai spyriu ati- 
darė užrakintas duris. Taigi žudikas veikiausiai ištempė sunkią auką 
pro duris. Nukritęs tiesiai žemyn, nelaimėlis tikriausiai trenkėsi gal- 
va į metalinę pakopą, kūnas persivertė į traukinio pusę ir tėškėsi 
į ratą. Šis besisukdamas sukėlė kraujo purslus, aptaškiusius kupė, 
kurioje sėdėjo Emilė su tėvu. 

Galbūt, - pamanė Rajanas. Daugiau jis sužinos apžiūrėjęs kupė, 

kurioje įvyko užpuolimas. Jam buvo smalsu, ar pamatys kraujo dry- 
žius ant grindų, rodančius, kad negyvėlis išties buvo nutemptas. 

Auka gulėjo ant šono. Rajanas ją suėmė ir vargais negalais per- 
vertė aukštielninką. 

Jis pastebėjo nutrūkusią auksinę grandinėlę, pritvirtintą prie au- 
kos liemenės sagos kilpos. Prieš išeidamas iš stoties laukiamosios 
salės, jis paėmė iš Bekerio rankos Bensono chronometrą. Dabar iš- 
sitraukė jį iš kelnių kišenės. 

— Kas čia? — paklausė konsteblis, išdrįsęs dar kartą pažiūrėti į 
lavono pusę. 

— Kai kas, dėl ko žmonės miršta, — atsakė Rajanas. 

Prie chronometro buvo likęs nutrūkusios grandinėlės galas. Ra- 
janas palygino jį su galiuku, pritvirtintu prie aukos liemenės. Abiejų 
grandys buvo vienodo pynimo, trūkio vieta sutapo. 

Įsikišęs chronometrą atgal į kišenę, apieškojo aukos kišenes. 

— Jūs ištvermingesnis už mane, — tarė konsteblis. 

— Jeigu privalėtum, padarytum tai, ką reikia, — patikino jį Raja- 
nas. — Ar miestelyje yra fotografas? 

— Buvo, kol miestelis nustojo augti taip greitai, kaip buvo žadėję 
spekuliantai. Jis grįžo į Londoną. 

— O portretų dailininkas? Ar yra koks žmogus, kuris moka nu- 
piešti tikroviškus eskizus? 

— Pažįstu atsargos karininką, piešiantį paukščius. Atrodo, kad jie 
išskris iš popieriaus lapo. 

— Atsargos karininką? 

— Jis buvo sužeistas Kryme. 

— Tada gal bus prisižiūrėjęs ten tiek, kad šis vaizdas jo nesukrės. 
Man baigus vienas jūsų turėsit jį pažadinti, kitas likti čia. 

— Pažadinti? 

— Negalim patraukti lavono iš vietos, kol nepadaryti kruopštūs 
eskizai, o jie turi būti padaryti greitai. Negalim būti šiame tunelyje, 
kai ryte juo ims važiuoti traukiniai. 

Jis apžiūrinėjo toliau. Diduma aukos kišenių buvo perrėžtos. 
Jeigu turėjo piniginę ir pinigų, jie buvo paimti. Rajanas terado 
raktelį — veikiausiai chronometrui prisukti — liemenės kišenėlėje ir 
ten pat traukinio bilietą. Vieną ir kitą pasiėmė. 

— Šis bilietas į Sedvik Hilą, — tarė prikišęs jį prie žibinto. 

— Tai kita stotelė, — paaiškino traukinio sargybinis. — Kaip ap- 
maudu — taip žiauriai žūti visai arti kelionės tikslo. 

— Bet kodėl? — suniurnėjo Rajanas. 

— Atleiskit, inspektoriau, bet perrėžtos kišenės viską pasako. Jis 
buvo užmuštas dėl pinigų. 

Rajanas susimąstė. 

— Galbūt, — tarstelėjo. 


— ČIA NEBUS TAIP PATOGU, kaip lordo Palmerstono namuose, 
Emile, bet jums bus šilta ir galbūt pavyks numigti. Jums taip pat, 
pone de Kvinsi. 

Bekeris patiesė antklodes ant dviejų suolų stoties laukiamojoje 
salėje, paskui padėjo pagalves. 

— Ačiū, - tarė Emilė žvilgsniu parodydama dėkingumą. 

— Džiaugiuosi galėdamas padėti. Jūs žinot, kad norėčiau padaryti 
daugiau. 

— Taip, — atsakė Emilė, — žinau. 

Žvilgsniai, kuriais juodu apsikeitė, išdavė, kad jie neužmiršo paš- 
nekesio prieš mėnesį, kai Bekeris paklausė jos nuomonės apie san- 
tuoką ir Emilė atsakė, kad jos priedermė tėvui neleidžia jai galvoti 
apie ateitį. Bekeris vylėsi, kad vieną dieną ji galbūt apsigalvos. 

— Ojūs, pone de Kvinsi? Ar galiu kaip nors jums padėti? 

— Galit atnešti man opijaus tinktūros. 

— Bijau, kad krautuvės uždarytos, pone. 

De Kvinsis atsiduso. 

— Deja, ko gero, tikrai uždarytos. 

Jis susmuko ant suolo. 

— Gero miego, — palinkėjo jiedviem Bekeris nukreipdamas žvilgs- 
nį į Emilę. 

Ji palietė jam ranką. 

— Esam jums dėkingi, Džozefai. 

Priremdydamas lempas Bekeris vis dar juto jos prisilietimą. Pa- 
laukęs, kol Emilė apklojo tėvą, o paskui pati užsitraukė antklodę, jis 
išėjo iš laukiamosios salės ir uždarė duris. 

— Gerai juos saugok, — paliepė jis stoties sargybiniui. — Tie žmo- 
nės viduje man labai svarbūs. 

— Pasirūpinsiu, kad jiems būtų saugu, — pažadėjo sargybinis. 

Iš tamsos išniro šviečiantis žibintas ir palei bėgius prisiartino prie 
stoties. Netrukus ant perono užlipo Rajanas. 

— Emilė su tėvu viduje mėgina numigti, — pranešė Bekeris. 

— Kiek paėmė kambarių savininkas už pagalvių ir antklodžių 
nuomą? 

— Du šilingus. 

Rajanas pasirausė kišenėse ir atidavė Bekeriui savo dalį. 

— Mėginau įsivaizduoti, kas nutiko po to, kai žudikas išmetė la- 
voną į tunelį, — tarė Bekeris. 

— Puiku, — pagyrė Rajanas. — Atkurk viską mintyse. Įsivaizduok 
esąs žudiko vietoje. 

— Jis nebūtų rizikavęs šokti iš važiūojančio traukinio, juolab tam- 
soje, nežinodamas, ant ko gali nušokti. 

— Sutinku, — atsakė Rajanas. 

— Jis būtų palaukęs, kol traukinys sustos stotyje, — spėjo Beke- 
ris. — Emilė su tėvu šaukė traukinio sargybiniui — reikalavo, kad at- 
rakintų jų kupė. Per kilusį sąmyšį žudikas pro išlaužtas duris galėjo 
niekieno nepastebėtas išeiti į tamsią priešingą traukinio pusę. Tada 
apeiti traukinį iš galo, užlipti ant perono, įsimaišyti į minią ir apsi- 
mesti esąs sukrėstas kaip ir visi kiti. 

— Manai, žudikas vėl įlipo į traukinį? — paklausė Rajanas. 

— Emilė man sakė, esą mašinistas skubėjo išvažiuoti, kad neat- 
siliktų nuo griežto bendrovės grafiko. Galimas daiktas, žudikas jau 
Mančesteryje. 

— Bet jis ne ten. 

— Tikrai? — Bekerį nustebino, kad Rajanas tuo įsitikinęs. 

— Toliau įsivaizduok esąs žudiko vietoje. Prisimink, kaip atrodė 
Emilės tėvas. 

Bekeris suvokė savo klaidą. 

— Man pritrūko vaizduotės. Pono de Kvinsio veidas buvo kruvinas. 

— Žudikas irgi buvo apsitaškęs krauju, — priminė Rajanas. — Jeigu 
jis būtų užlipęs į peroną ir mėginęs įsimaišyti tarp kitų keleivių, jie 
tikrai būtų tai pastebėję. 

— Kur žudikas nuėjo? 
Bekeris pasekė Rajano žvilgsnį. Jis buvo nukreiptas į tamsius me- 
džius už dvejų bėgių. 


— Kas čia? — paklausė išsigandęs balsas. — Atstokit nuo mūsų! 
Mes nieko nepadarėm. 

Kad ir kaip atsargiai Bekeris slinko pro belapius krūmus, šakos 
braškėjo. Jis atsargiai išėjo į laukymę. Ten jo žibintas apšvietė medi- 
nį pusiau baigto pastato karkasą. Nemenka statybinių atliekų krūva 
rodė, kad darbai buvo nutraukti staiga — galbūt dėl dar vieno nepa- 
vykusio spekuliacinio sandėrio. 

— Skotland Jardas! Aš esu detektyvas seržantas Bekeris! 

— Skotland Jardas Londone! — atkirto kitas balsas. — Perduokit 
geležinkelio bendrovei, kad nustotų prie mūsų kabinėtis. Mes nepa- 
darėm nieko bloga. Priešingai. Saugom šį namą, kad niekas nevogtų 
plytų ir lentų. 

Iš krūmų su žibintu išlindo Rajanas ir priėjo prie Bekerio. 

— Ponai, — tarė Rajanas, — mielai leisime jums miegoti toliau, bet 
mums reikia vienos paslaugos. 

— Jis pavadino mus ponais. Cha cha. 

— Mums iš tiesų reikia paslaugos, — pasakė jiems Rajanas. — At- 
sidėkodami mes pasikalbėsim su geležinkelio bendrove, kad leistų 
jums saugoti šį pastatą dar kelias naktis. 

— Ir niekas prie mūsų nelįs? — paklausė kažkoks balsas. 

— Galim padaryti, kad nelįstų. 

— O kokios paslaugos jums reikia? 

Pasirodo, balsas buvo apdriskusio vyro. Dabar jis atšlubčiojo prie jų. 

Prie jo prisidėjo liesa žmogysta, iššliaužusi iš plytų krūvoje pasi- 
darytos skylės. Trečias vyras išsirangė iš pastato pamatų. Sudrisku- 
sios drapanos tiesiog karojo ant jo. 

— Atrodo, labai gudriai įsitaisėt, — tarė Rajanas. — Ar jums pa- 
vyksta nesušlapti? 

— Gyvenam ganėtinai sausai, bet nuo šalčio menkai tegalim ap- 
siginti. 

Vienas jų iš plaučių iššvokštė: 

— Išskyrus šią naktį. Mūsų Hariui šiąnakt pasisekė. 

— Tikrai? Kaip? 

— Pro čia ėjo dar vienas žmogus. 

— Nejaugi? — paklausė Bekeris. Sekdamas Rajano pavyzdžiu, jis 
apsimetė, kad čia tik nerūpestingas pašnekesys. — Ir kaipgi Hariui 
pasisekė? 

— Prabėgdamas vyras numetė štai šitą, — atsakė silpnas balselis. — 
Jis nukrito tiesiai prieš tą lentų krūvą, po kuria gyvenu. Man terei- 
kėjo ištiesti ranką ir jį įsitraukti. 

Į priekį išsvirduliavo vyras. Plaukai buvo ilgi ir purvini, žandenos 
taip pat, tik jos nepaslėpė šašuoto veido. Kontrastą jo išvaizdai suda- 
rė jo vilkimas itin geros kokybės paltas. 

— Galiu pasižiūrėti? — paprašė Rajanas. 

— Pažadėkit, kad neatimsit jo iš manęs, - maldavo išstypėlis. 

— Norėčiau apsikeisti. 

— Apsikeisti? 

— Taip. — Rajanas nukreipė žibintą į paltą. — Ant tavojo kraujas. 
Daug kraujo. 

— Kraujas? — elgeta krūptelėjo. — Kur? Pastaruoju metu prastai 
matau. 

— Hari, jis teisus, — tarė vienas iš jo draugelių. — Žibinto šviesoje 
matau, kad tavo naujasis paltas visas kruvinas. 

Haris išleido kažkokį garsą, panašų į kuktelėjimą. 

— O aš jau pamaniau, kad pagaliau man nusišypsojo laimė. 

— Paimk man0 paltą, — pasiūlė Rajanas. — Jis šiltas ir, užtikrinu, 
nekruvinas. 

— Tikrai? Jeigu mano paltas kruvinas, mane miegantį užpuls žvė- 
rys. Aplink bastosi sulaukėję šunys. Man baisu kiekvieną naktį. 

— Gal mes galim ką nors padaryti, kad jums nebūtų baisu, — įsi- 
terpė į pašnekesį Bekeris. — Bet pirma mums reikia tos paslaugos. Ar 
kuris nors matėt tą žmogų, kuris pro čia bėgo? 

— Aš mačiau, — atsakė elgeta, vietoj ramento besiramsčiuojantis 
lentgaliu. — Bent jau mačiau jo siluetą. Švietė pusmėnulis, o aš, ki- 
taip negu Haris, matau gana gerai, bet jis bėgo baisiai greitai. Daug 
negaliu jums apie jį pasakyti. 

— Nustebtum sužinojęs, kiek daug gali mums pasakyti, — atsakė 
Bekeris. — Jis buvo aukštas ar žemas? 

— Veikiau aukštas. 

— Jaunas ar senas? 

— Bėgo taip greitai, kad turėjo būti jaunas. 

— Plonas ar storas? 

— Joks storulis negali bėgti taip greitai. 

— Buvo su barzda? 

— Negalėčiau to pasakyti. 

— Jis turėjo plaukų ar buvo plikas? 

— To irgi negalėčiau pasakyti. Jis buvo su skrybėle. 

— Mačiau, kad jis įkišo batus į upelį, tekantį kiek paėjėjus šiuo 
taku. Paskui nusišluostė juos nosine, — pasakojo kitas elgeta. — Pri- 
simenu, kad jis kai ką nešėsi. 

— Ką? — paklausė Bekeris. 

— Odinį dokumentų aplanką. Kadaise. dirbau Sityje raštininku. 
Kai dar... 

Vargšas liūdnai nudelbė akis prisiminęs geresnius laikus. 

— Šiaip ar taip, jis nešėsi aplanką, kokius matydavau turint verslo 
Žmones. 

— Kur jis paskui nuėjo? 

— Toliau tuo taku. 

— Štai matot — gana nemažai pastebėjot. Ponai, jūs pasitikit vie- 
nas kitu? — paklausė Rajanas. 

— Negalim nepasitikėti. Kartu valkataujam jau trys mėnesiai. 

— Tuomet jeigu duosiu jums šilingą, galiu būti tikras, kad pasi- 
dalysit jį su kitais ponais. Jo turėtų jums pakakti rytoj pereiti per 
bėgius ir nuomojamų kambarių name pasivaišinti arbata bei duona 
su sviestu ir marmeladu. 

— Jie pamanys, kad atėjom išmaldos ir kaip visada nuvys. 

— Rytoj nenuvys. Mes pažadam, — patikino Rajanas. — Ponai, 
tikimės, kad jūs sulauksit geresnių laikų. 

— Geresni laikai jau dabar — todėl, kad taip į mus kreipiatės. 


— DuUoODAT PINIGŲ ELGETOMS maistui nusipirkti. Kalbėjot vi- 
sai kaip Emilė, — einant tamsiu taku kalbėjo Bekeris. 

— Prieš tris mėnesius man tai nė į galvą nebūtų atėję, — sutiko 
Rajanas. Jis drebėjo nešdamasis rankoje kruviną paltą. 

— Štai mano dalis už arbatą ir marmeladą. Netrukus vėl būsim 
skurdžiai, — nusprendė Bekeris. 

Jie priėjo upelį, prie kurio elgetos matė žudiką plaunantis kraują 
nuo batų. Žibintų šviesoje pamatė rąstą, permestą per sruvenantį 
upelį. Juo perėję pasiekė siaurą žvyrkelį. Kairėje jo pusėje buvo tam- 
su, dešinėje švietė miestelio gatvių žibintai. 

— Į kurią pusę? 

— Prieš dešimt minučių atidavei savo paltą, — atsakė Bekeris. — 
Dabar visas drebi, žudikas taip pat. Abejoju, kad jis išdrįstų eiti atvi- 
ru keliu ir rizikuotų mirtinai sušalti. 

— Jis galėjo susirasti ūkininko sodybą ir prisiglausti daržinėje, — 
tarė Rajanas norėdamas pažiūrėti, ką į tai atsakys draugas. 

— Bet jis galėjo rasti ūkininką su aršiu sarginiu šunim ir dviem 
stipriais sūnumis, taigi pasigailėtų radęs, — atkirto Bekeris. 

— Sutinku. 

Padrąsintas Bekeris pridūrė: 

— Jam būtų paprasčiau grįžti į miestelį. Jis slėpsis, kol ryte pradės 
važiuoti traukiniai. 

— Kur jis miestelyje slėptųsi? — paklausė Rajanas. 

— Kokioje stoginėje ar arklidėje. Ten jis gal net rastų kokį seną 
pledą ar gūnią užsikloti nuo šalčio. 

"— O paskui? — kamantinėjo toliau Rajanas. 

— Kaip sakiau, galėtų nusipirkti bilietą, sėsti į traukinį, ir niekas 
nesuuostų. 

— Be palto? Argi tokiu šaltu oru jis nekristų niekam į akis? 

Umai Bekeris suprato, kokią išvadą iš jo išgirsti tikisi Rajanas. 

— Žinoma. Žudikui reikia... 

Įnirtingai suskambo varpas. Iš miestelio pusės pasigirdo erzelynė. 
Tolumoje šaukė vyrai. 

Bekeris pradėjo bėgti dar anksčiau negu Rajanas. Juodu peršo- 
ko dvejus bėgius ir nuskubėjo link pastatų, kur įsakmiai skambėjo 
varpas. 

— Tenai! — sušuko Rajanas. 

Prietemoje skendinčią šalutinę gatvelę nušvietė liepsna. Pribėgę 
arčiau jie pamatė liepsnas kylant iš arklidės. Prie jos vieni vyrai 
kibirais liejo vandenį, kiti kilnojo ir leido girgždančias siurblio, 

prijungto prie užkeltos ant vežimo didžiulės statinės, rankenas. 
Dar du vyrai kreipė iš siurblio žarnos trykštančius purslus į lieps- 
nas, besiveržiančias pro arklidės stogą. 

Gatvė skendėjo dūmuose. Pro juos prasigavę Rajanas ir Bekeris 
pamatė išgąstingai besikalbančius vyrus, moteris ir vaikus, matyt, 
paskubomis užsimestais suglamžytais drabužiais. 

Rajanas parodė savo ženklelį vyrui, kuris iš pažiūros vadovavo 
gaisro gesintojams. 

— Ką Skotland Jardas veikia tokioje tolybėje? — nusistebėjo vyras. 

Jis akivaizdžiai nebuvo girdėjęs apie nusikaltimą traukinyje, bet 
Rajanas žinojo, kad netrukus išgirs. 

— Ar žinot, kas sukėlė gaisrą? 

— Kol kas ne, bet tokiais atvejais visada spėju, kad kažkas neatsar- 
giai elgėsi su žibintu. 

Į priekį žengė kitas vyriškis. 

— Aš tau sakiau: sutemus arklidėje nebuvau, su žibintu nebuvau 
prie jos prisiartinęs. Ačiū Dievui, laiku pamačiau liepsnas ir spėjau 
išsivesti arklį. 

— Ar kas nors buvo sužeistas? — paklausė Bekeris. 

— Garbė Viešpačiui, niekas, — atsakė vadovaujantis gaisro gesini- 
mui vyras. 

— Turėjau galvoje štai ką, - paaiškino Bekeris: — ar kas nors galėjo 
būti arklidėje ir ketino ten pernakvoti? 

Vyras susižvelgė su arklidžių savininku. 

— Kažkas slėpėsi viduje? — paklausė arklidės savininkas. — Man 
rūpėjo tik išsivesti arklį, bet jokio žmogaus nemačiau. 

Vadovaujantis gaisro gesinimui vyras priėjo arčiau liepsnų. 

— Dūmų taip tiršta, kad nematau, ar yra koks lavonas. 

— Lavonas?! — sušuko moteris iš minios. 

— Mes to nežinom, ponia, — patikino ją arklidės savininkas. 

— Ar netoliese esama parduotuvės, prekiaujančios vyriškais pal- 
tais? — paklausė Rajanas. 

— O kuo čia dėta tokia parduotuvė? — parūpo viršiausiajam. 

— Aš turiu drabužių parduotuvę, — pasakė akiniuotas siauro, susi- 
rūpinusio veido vyras iš minios. Šalia jo stovėjo išsigandusi moteris 
su dviem mažais vaikais. | 

— Veskite mus į ją, — paliepė Rajanas. 

— Norit nusipirkti paltą tokį metą? — sutrikęs paklausė vyras. — 
Paltą turit persimetęs ant rankos. 

— Jis yra daiktinis įrodymas, taigi man iš tikrųjų reikia palto. Kur 
jūsų parduotuvė? 

— Už kampo. 

Suglumęs vyras nuėjo pirmas, jam iš paskos — žmona su vaikais. 

— Mes gyvenam virš parduotuvės. Miegojom, kai suskambo var- 
pas, pranešantis apie gaisrą. Iš pradžių išsigandom, kad dega mūsų 
namas, bet išskubėję laukan pamatėm, kad dega arklidė netoliese. 

Iškėlęs žibintą vyras parodė kuklų dviejų aukštų namą su laiptais 
užpakalyje. Visi langai buvo tamsūs. 

— Ar parduotuvėje esama užpakalinių durų? — paklausė Rajanas. 

— Taip, bet jos užšautos iš vidaus. Į parduotuvę patekti galima tik 
atrakinus priekines duris šiuo raktu. 

— Vis dėlto labiau norėčiau pamatyti užpakalines duris, — atsakė 
Rajanas. — Bekeri... 

— Tikrai pasirūpinsiu šia ponia ir jos vaikais, — patikino jį Bekeris. 

Moteris atrodė patenkinta tokiu dėmesiu. 

Rajanas ir parduotuvės savininkas apėjo namą. 

Rajanui apšvietus žibintu užpakalines duris, savininkas staiga tarė: 

— Išdaužtas langas! 

Durys buvo praviros. Rajanas pastūmęs atidarė jas iki galo ir įsi- 
žiūrėjo į tamsą viduje. 

— Likit už manęs, — paliepė savininkui. 

Jis įkišo ranką su žibintu į vidų ir išsklaidė tamsą. Ant gembių ka- 
bojo daugybė paltų ir surdutų. Atrodė, kad po kai kuriais esama žmo- 
gaus, bet Rajanas negalėjo įsivaizduoti, kad kas nors, įsilaužęs į par- 
duotuvę, galėjo joje užsibūti. Vis dėlto tarp prekystalių ėjo atsargiai. 

— Negirdėjom, kad būtų buvęs išdaužtas stiklas, — jam už nuga- 
ros tarė savininkas. 

— Negalėjot girdėti: skambėjo varpas, šaukė kaimynai, — paaiški- 
no Rajanas. — Padegęs arklidę, jis palaukė, kol jūs su šeima nubėgsit 
laiptais žemyn pasižiūrėti, kas įvyko, tada įsilaužė į parduotuvę. 

— Viskas per tą prakeiktą geležinkelį - dabar vagims lengva atva- 
žiuoti čia iš Londono. 

— Ar kas nors pavogta? 

— Neduok Dieve - verslas einasi taip prastai. 

Einant per parduotuvę savininkui dingtelėjo dar viena mintis. 

— Gal jis įsilaužė ir į mūsų kambarius! 

Jis vėl išlėkė pro duris. 

Išgirdęs jį karštligiškai bėgant į viršų išoriniais laiptais, Rajanas pa- 
juto, kaip kūną persmelkia šaltis ir priėjo prie kabyklos su beformiais 
paltais, kokiais vilki darbininkai. Susirado tamsiai mėlyną vilnonį ap- 
darą, kuris nepatrauktų paprastų žmonių dėmesio. Padėjęs kruviną 
paltą ant grindų, apsivilko naują. Pagaliau jam vėl pasidarė šilta. 

Tankiai alsuodamas grįžo savininkas. 

— Durys viršuje nepaliestos. Jis bent jau... 

Tada pamatė, kad Rajanas apsivilkęs jo paltą. 

Mavyr, jis pamanė, kad Rajanas nori nesąžiningai su juo pasielgti. 

— Kiek jis kainuoja? — paklausė Rajanas. 

— Na... kaip Skotland Jardui, — nesmagiai jausdamasis ėmė mik- 
noti vyras, — už dyką. 

Rajanas pastebėjo kortelę su kainomis šalia kabyklos. Išsitraukė 
iš kišenės likusį sovereną ir kelias monetas. 

— Tiek užteks? 

— Ačiū. 

Žmogelis, rodės, lengviau atsikvėpė. 

— Dabar rodykit geriausius savo paltus — tokius, kuriais tikėtu- 
mėtės vilkėti keleivį, važiuojantį pirmos klasės kupė. 

— Štai čia, — savininkas nusivedė jį prie sienos. — Pala! Šis pakabas 
nebuvo tuščias, kai iš vakaro užrakinau parduotuvę! Dingo mano 
brangiausias paltas! 


ARKLIUI KLUPTELĖJUS, vežikas staigiai pakėlė galvą. Jis iš paskuti- 
niųjų stengėsi neužmigti, bet šį vėlų metą, kai prieš akis buvo ilgas 
kelias atgal į Londoną ir nebuvo su kuo pasikalbėti nei nieko, dėl ko 
reikėtų būti budriam, akių vokai vis nepermaldaujamai merkdavosi. 

Arklys atsitiesė ir toliau kėblino smulkiais akmenukais grįstu ke- 
liu. Jį apšvietė ne tik karietos žibintas, bet ir pusmėnulis bei žvaigž- 
dės, todėl matėsi grioviai abipus jo. 

Įsitaisęs ant aukštos pasostės dviratės karietos gale vežikas atsi- 
sėdo tiesiau stengdamasis nusipurtyti miegus. Naktį jis padirbėjo 
pelningai — gavo keturis svarus. Įprastai naktį pašėrus ir uždarius į 
arklidę arklį džiaugdavosi, jei likdavo pora šilingų pelno. Ši kelionė 
buvo lengva palyginti su maišalyne, kurioje tekdavo važiuoti prie 
Strando, kai iš teatrų išeidavo žiūrovai, bet užmigti ir nustoti valdyti 
arklį nederėjo — kokia nauda būtų iš tos didžiulės sėkmės, jei įvirstų 
į griovį ir užsimuštų. 

Išvargęs gyvulys tolygiai žengė į priekį; jo kanopos kaukšėjo to- 
kiu vienodu, hipnotizuojančiu ritmu, kad vežikui vėl ėmė marksty- 
tis akys. Prisivertė atsimerkti, o kad neužmigtų, galvojo apie brolį, 
kuris — kaip ir sakė detektyvams — stojo į kariuomenę, kad turėtų ką 
valgyti, ir, tepadeda jam Dievas, buvo išsiųstas kariauti į Krymą. Po 
dviejų mėnesių ir kelių mūšių nebuvo jokios žinios, ar jis gyvas, ar... 

Staiga vežikas palinko į priekį ir įsispoksojo į mažyčių durų lan- 
gelį, pro kurį matė karietos vidų. 

Iš tokio kampo žibintas menkai teapšvietė karietos vidų, bet ve- 
žikas neabejojo matantis skrybėlę. 

Vyrišką skrybėlę. 

Ant kažkieno galvos. 

— Ei! - šūktelėjo vežikas. — Ei, iš kur :x atsiradai?! 

Vyras pasislinko į šoną, bet tokiu kampu, kad vežikas nepamatė 
jo veido. 

— Pamačiau, kad grįžti į Londoną, - atsakė balsas. — Taip jau nu- 
tiko, kad man irgi reikia nusigauti į Londoną. Miegojai taip ramiai, 
kad nenorėjau tavęs pažadinti, tad įlipau į vidų, ir tiek. 

Iš tiek, kiek matė, vežikas nusprendė, kad vyras gerai apsirengęs, 
su brangiu paltu. 

— Čionai? Naktį? 

— Prisipažįstu: aplinkybės neįprastos. 

— Neįprastos? Cha! Kodėl negalėjot palaukti iki ryto ir sėsti į 
traukinį? 

— Na... 

Kilmingasis ponas susigėdęs sukosėjo. 

— Supranti, kalbant visiškai atvirai, tai susiję su viena dama — ir 
vyru, kuris neturėjo paskutiniu traukiniu parvažiuoti iš Londono. 

Teko skubiai pasišalinti. Vyras lakstė po visą miestelį manęs ieško- 
damas. Neturėdamas kur pasislėpti, nusprendžiau, kad man reikia 
prasimankštinti ir dešimt mylių iki Londono sukarti pėsčiomis. 

— Naktį, tokiame šaltyje? 

— Neturėjau pasirinkimo. Tada, lyg įvykus stebuklui, pasitaikei 
tu. Mielai sumokėsiu du soverenus, jei veši mane toliau į Londoną. 

Vežikas nusprendė elgtis drąsiai. 

— Sumokėkit ;7is soverenus. 

Kilmingasis ponas atsiduso ir padavė pro langelį tris monetas. 

Vežikas mintyse džiūgavo. Iš viso — septyni svarai! Iš tiesų jo sėk- 
mės naktis. 


KELTĄ BUVO UŽTVĖRUSI UŽKARDA. Šalia jos būdelėje ant kėdės 
snaudė rinkliavos rinkėjas. Ankstesniais. laikais jis miegodavo na- 
melyje ir pasikliaudavo važiuojančiųjų sąžine — kad jie patys įmes 
šešis pensus į dėžę. Tuomet tokiu metu važiuodavo labai nedaug 
transporto priemonių, todėl jeigu kas nors ir prasmukdavo nesu- 
mokėjęs, nuostolis būdavo menkas. Bet atsiradus traukiniams net 
dienos metu pro užkardą pravažiuodavo mažiau karietų, todėl už 
kelio priežiūrą atsakingi pareigūnai nebegalėjo leisti net vienam ki- 
tam vežikui nusukti iš jų pajamas, taigi jie įsakė rinkliavos rinkėjui 
miegoti būdelėje. 

Jį pažadino besiartinančio arklio kanopų kaukšėjimas ir karietos 
ratų dardėjimas. Žiovaudamas išėjo iš būdelės, nukabino nuo užkar- 
dos ir aukštai iškėlė žibintą sustabdydamas dviratės, kaip pamatė, 
karietos vežiką. 

— Pravažiavai pro čia anksčiau, — tarė užkardos sargas. 

— O dabar važiuoju namo miegoti. Naktis buvo gera. Net radau 
keleivį parvežti į Londoną. 

— Tokiu metu?! 

Užkardos sargas įkišo galvą į karietos vidų. Ryškioje žibinto švie- 
soje pamatė gerai apsirengusį vyrą. Šis nusisuko saugodamas akis. 

— Kilmingas ponas tokią vėlią naktį tikriausiai keliauja dėl kokios 
įdomios istorijos. 

— Dėl gėdingos, — vis dar nusukęs akis atsakė vyras. 

— Gėdingos? Norėčiau išgirsti... Sakykit, jūs sužeistas? 

— Kodėl klausi? 

— Vienas kelnių atlankas kruvinas. 

— Kruvinas? 

Vyras nepasižiūrėjo į kelnes ir užkardos sargui parūpo kodėl. 

— Ne, čia vynas, — paaiškino keleivis. - Neseniai šiek tiek išliejau. 
Buvau tikras, kad jis išsivalė. 

— Man panašu į kraują. 

— Gal sužeidėt tos moters vyrą, kai jus užklupo, — prajuokintas 
nuo savo pasostės įsiterpė vežikas. 

— Moters vyrą? — paklausė rinkliavos rinkėjas. 

Jis įkišo galvą giliau ir galų gale pamatė vyro veidą. 


IšKRUVINĘS VIENĄ BRANGŲ PALTĄ ir padėjęs nemažai pastangų, kad 
gautų naują, gerai apsirengęs ponas šįsyk nusprendė smogti bukuoju 
peilio galu. Viena ranka sugriebęs užkardos sargą už gerklės, kita smo- 
gė kriaunų galu jam į smilkinį, paskui dar kelis kartus su tokia jėga, 
kad pramušė ploną kaulą ir suvarė jo nuolaužas į aukos smegenis. 

Vyras laikė sargo gerklę taip smarkiai užspaudęs, kad šis negalėjo 
išleisti nė garso, kai susmuko karietos viduje. Žibintas vos neiškrito 
jam iš rankos, bet gerai apsirengęs ponas sugriebė žibinto rankeną 
nespėjus jam sudužti. 

— Kas jam atsitiko? — paklausė vežikas. 

— Nežinau. Matyt, nualpo. Išlipsiu ir pamėginsiu jam padėti. 

Ber išlipęs iš karietos keleivis padėjo žibintą ir greitai užšoko ant 
vežiko pasostės. 

— Kas čia dabar? — pasipiktino vežikas nepaleisdamas vadelių iš 
rankų. 

Bukuoju peilio galu keleivis sutrupino vežikui smilkinį taip pat 
kaip užkardos sargui, lavoną numetė ant žemės. Nuėmęs vežiko 
skrybėlę ir nuvilkęs paltą, nutempė į būdelę, paskui ten pat — ir 
rinkliavos rinkėjo lavoną. 

Užsidėjo vežiko skrybėlę, apsivilko jo paltą ir taip juo susisiautė, 
kad nebūtų matyti brangių drabužių. Pakėlęs užkardą, vėl pakabino 
ant jos žibintą. Tada suėmė kamanas ir pravedė arklį su tempiama 
karieta pro užkardą. Paskui ją nuleido, užlipo ant vežiko pasostės ir 
rūko gaubiamu keliu nuvažiavo toliau į Londoną. 

Tokį vėlų metą mažai kas matė jį važiuojant pro tamsias gamyk- 
las ir lūšnynus miesto pakraštyje. Tie, kurie netyčia pastebėjo ka- 
rietos žibintą, vos spėjo žvilgtelėti į vežiką, grįžtantį namo po ilgos 
darbo nakties. 

Tuščioje gatvėje likus penkioms minutėms kelio iki kito jo ke- 
lionės tikslo, jis nulipo nuo pasostės. Išgirdęs vienoje palto kišenėje 
žvangant monetas, rado tris soverenus, kuriuos buvo davęs vežikui, 
ir dar keturis kitus. 

Monetos jam buvo bevertės. Jo poreikiai buvo kur kas didesni 
nei galima patenkinti už pinigus. Vis dėlto monetas pasiėmė mėgin- 
damas suklaidinti policiją. Supyko susigriebęs, kad reikėjo pavogti 
ir pinigus iš kelio rinkliavos dėžės. Traukinio kupė padarė dar dides- 
nę klaidą — nepaėmė auksinio aukos laikrodžio. 

Įsiutęs ant savęs, metė vairuotojo skrybėlę ir paltą į karietą, užsi- 
dėjo cilindrą ir sudavė alkūne arkliui. Šis nusirempė tuščią karietą, 
o vyras nuėjo į tamsą. Tik jam pačiam naktis toli gražu nesibaigė. 


Reikėjo dar daug ką nuveikti. 


b 


Pasaulio centras 


Iš Emilės de Kvinsi dienoraščio 


Pabudusi išgirdau pūškuojant į stotį įvažiuojantį traukinį. Ant suolo 
šalia manęs buvo padėtas arbatinis, duona, sviestas ir marmeladas. 
Tikriausiai Šono ir Džozefo dovana. Ją pamačiusi nusišypsojau, bet 
pažiūrėjusi ten, kur miegojo tėtis, pamačiau vien pagalvę. 

Mano dėmesį patraukė judantys siluetai už lango. Blausioje ryto 
šviesoje tėvas vaikštinėjo pirmyn atgal po stoties peroną; jis buvo su- 
sisiautęs antklode, jo iškvėptas oras bemat stingo. 

Šonas su Džozefu taip pat buvo perone. Įsitempusiais iš nuovargio 
veidais jie nužiūrinėjo žmones, laukiančius to ankstyvo traukinio. Su 
jais buvo liesas nervingas akiniuotas vyriškis, bet jį, matyt, domino 
vien keleivių vyrų vilkimi paltai. Žmonių perone buvo nedaug. Iš to, 
kokie sunerimę jie atrodė, supratau, kad jie girdėjo apie vakarykštę 
žmogžudystę traukinyje ir dabar abejoja, ar išmintingai elgiasi - juk 
tai, kas įvyko, gali pasikartoti. 

Didelis laikrodis ant laukiamosios salės sienos rodė dvidešimt mi- 
nučių po šešių, kai traukinys, cypdamas ratais, lėtai sustojo ir tiršti 
jo dūmai išsisklaidė. 

Žiūrėdama pro langą buvau nustebinta keleto dalykų. Nesitikėjau, 
kad tokią ankstybę kas nors atvažiuos iš Londono, bet sargybiniui 

atrakinus antros ir trečios klasės vagonus iš jų pasipylė dešimtys vyrų, 
visi didžiai susijaudinę. 

Jie puolė prie kiekvieno, kurį tik pamatė: prie Šono, Džozefo, 
miestelio konsteblio, į traukinį lipti laukiančių keleivių ir net krepšius 
nešančio berniuko. 

- Ką žinot apie žmogžudystę? 

- Kas nužudytas? 

- Ar jis buvo nudurtas peiliu? Ar kas nors matė žudiką? 

— Tas žmogutis su antklode - jis Opiomanas! Apie žmogžudystes 
jis žino daugiau negu Skotland Jardas! 

Laikraščių žurnalistams pasileidus prie tėčio, įsikišo Šonas su 
Džozefu: uždengė jį kūnais ir nusivedė į laukiamąją salę. 

Tik patys į vidų nėjo. Jų dėmesį patraukė dar vienas netikėtumas: 
vyras, vienas išlipęs iš pirmos klasės vagono. 

Vyro pečiai buvo pakumpę, tarsi slegiami naštos. Ilgos žilos 
žandenos pabrėžė prakaulaus veido bruožus. Žinojau, kad jam 
penkiasdešimt šešeri, bet atrodė vyresnis; iš susitikimų su juo per 
kritišką situaciją gruodį, o paskui ir vasarį, supratau, kas jį slegia. 
Tai buvo Ričardas Meinas, dirbantis Londono policijos komisaru 
nuo pat šios įstaigos įsteigimo prieš dvidešimt šešerius metus. Jeigu 
ne jis, Skotland Jardo detektyvų padalinys būtų buvęs įsteigtas ne 
vos prieš trylika metų, bet dar vėliau. Niekas nebuvo nusipelnęs 
daugiau garbės už tą daug vargo pareikalavusį triūsą - Anglijos 
teisėsaugos sistemos sukūrimą. Bet už tą garbę teko sumokėti. Jis 
vis dar nebuvo atsigavęs nuo antpuolio prieš jį ir jo šeimą prieš 
pusantro mėnesio. 

Išlipę iš antros klasės vagono, prie jo priėjo du konstebliai. Kai 
žurnalistai jį pažino, jis tapo kitu jų paskubomis beriamų klausimų 
taikiniu: 

- Kas žudikas? 

- Ką jis nužudė? 

- Kiek kartų durta aukai? 

Šonas su Džozefu kūnais uždengė komisarą kaip neseniai tėtį ir 
nusivedė į laukiamąją salę. Londono konstebliai liko lauke ir neleido 
reporteriams įeiti vidun. 

- Pone, nesitikėjau, kad mano telegramą gausite taip anksti, - 
tarė jam Šonas uždarydamas duris nuo tos erzelynės. - Ir nesitikė- 
jau, kad reporteriai taip greitai sužinos apie žmogžudystę. 

Viešasis stoties telegrafas per naktį buvo uždarytas, bet sužino- 
jau, jog pačios geležinkelio bendrovės telegrafas dirba visą parą, kad 
būtų galima perduoti žinią atsitikus kokiam netikėtumui. 

- Pamaniau, kad norėsite būti informuotas, - kalbėjo toliau Šo- 
nas. - Nors tai atsitiko gan toli nuo Londono, sostinė irgi turėtų 
įsitraukti. 

Komisaras Meinas linktelėjo. Jo veidas buvo rimtas. 

— Pirmoji žmogžudystė traukinyje. Tuoj pat pranešiau vidaus 
reikalų ministrui ir ministrui pirmininkui. Tokio pobūdžio nusikal- 
timas daro poveikį visai šaliai. Pranešimams apie žmogžudystę pasi- 
rodžius laikraščiuose, kils panika. Turime visus įtikinti, kad keliauti 
geležinkeliais vis dar saugu, o geriausias būdas, kaip tai padaryti, - 
kuo greičiau sulaikyti žudiką. 

- Turim bendrą užpuoliko apibūdinimą: jaunas, aukštas, lie- 
sas, - pasakė komisarui Džozefas. - Ne kažin kiek, bet geriau negu 
nieko. Turim kruviną paltą, kurį jis nusimetė. Vietos parduotuvės 
savininkas atpažintų brangų paltą, kurį žudikas, matyt, bus pavogęs 
vietoj savojo. Stebime visus, laukiančius važiuoti traukiniais. 

- Bet argi jis nemanys, kad taip ir darysite? - paklausė komisaras 
Meinas. 

- Būdų išvykti iš šių vietovių nėra daug, - už Džozefą atsakė Šo- 
nas. - Mes įspėjome karietų vežikus pranešti mums apie visus, no- 
rinčius sumokėti jiems už paslaugas. Dvivietė karieta atvežė mus čia 
iš Londono, bet vienas stoties sargybinis įsitikino, kad ji tuščia, prieš 
vežikui grįžtant į Londoną. 

- Imanuelis Kantas, - tarstelėjo tėtis. 

Visi atsigręžė į jį, drebantį po antklode. Galbūt jie manė, kad jis 
dreba dėl šalčio, bet aš žinojau, kad priežastis kita. 

Tai įrodydamas tėtis išsitraukė opijaus tinktūros buteliuką. Pro 
skaidrų stiklą matėsi ryškiai raudonas skystis. 

- Tėti, iš kur jį gavai? 

- Nusipirkau nuomojamų kambarių name kitapus gatvės. 

Man plyšo širdis matant kančią jo veide. 

- Prašau duoti pinigus, likusius iš tų, kuriuos tau atsiuntė leidėjas. 

Tėtis nė kiek negalvodamas pakluso. 

- Imanuelis Kantas, - pakartojo jis. - Didysis filosofas klausia: ar 
tikrovė egzistuoja objektyviai... 

— ar tik mūsų galvose, - Šonas greitai užbaigė mums visiems 
jau puikiai žinomą klausimą. 

- Ką tik, inspektoriau, jūs sakėt, kad esam tolokai nuo Londono, bet 
mano jaunystėje tos dešimt mylių buvo kur kas ilgesnės, - tarė tėvas. 

- Ne, - paprieštaravo komisaras Meinas. - Dešimties mylių neį- 
manoma pailginti. 

- Dėl stulbinančio traukinių greičio mes pripratom prie išvados, 
kad keliauti galima tik greitai, - atsakė jam tėtis. - Dešimt mylių 
per dvylika minučių - mes sakom, kad tai greita kelionė. Bet pašto 
karietų laikais dešimt mylių per valandą buvo greita kelionė, o kol 
nebuvo pašto karietų, dešimt mylių per dvi valandas buvo greita 
kelionė. Dabar atrodo, kad dvi valandos tokiam atstumui įveikti 
yra milžiniškas laiko tarpas, bet tik tuo atveju, kai tavo tikrovė yra 
geležinkelių eros. 

- Norit pasakyti... - stengdamasis suvokti tėčio logiką tarė Džo- 
zefas, - ...kad žudikas ėjo pėsčiomis? 

- Pėsčiomis? Visą kelią atgal į Londoną? - negalėjo patikėti Mei- 
nas. - Kilmingam ponui toks dalykas niekada neateity į galvą. 

- Ar galbūt jis nė neįstengtų to padaryti, - pridūrė Šonas. 

- Tai leidžia manyti, kad žudikas ne toks žmogus, koks atrodo iš 
drabužių, - paaiškino tėtis. Sulindęs į tą didžiulę antklodę jis atrodė 
net mažesnis negu įprastai. 

- Būtų pravartu prie užkardos Londono kelyje pasiteirauti, ar 
koks gerai apsirengęs ponas pro ją nepraėjo šiąnakt apie pirmą va- 
landą. 

Kažkas pabeldė į duris. Įėjo vietos konsteblis. Jam pavyko pra- 
sibrauti pro žurnalistus į salę. Jis uždarė duris ir išgelbėjo mus nuo 
klausimų krušos. 

- Inspektoriau, štai ką radom sudegusioje arklidėje. 

Ne iš karto atpažinau daiktą konsteblio rankose. Paskui supra- 
tau, kad tai apanglėję, susisukę odinio dokumentų aplanko likučiai. 

Aplankas vos nesubyrėjo, kai Šonas jį atidarė. 

- Ar yra kas nors viduje? - paklausė Džozefas. 

— Ne. 

- Nėra nieko? - tėtis priėjo arčiau. - Net sudegusių dokumentų 
pelenų? 

— Jis visiškai tuščias. 

- Bet auka nebūtų varginusis nešti tuščią dokumentų aplanką, - 
pabrėžtinai tarė tėtis. 
telegramą iš Skotland Jardo. Nežinau, ar ji susijusi su tuo, kas čia 
atsitiko, bet pamaniau, kad turit ją pamatyti. 

Šonas sunerimęs ją išskleidė. 

Pirmą kartą per šį įtemptą pokalbį komisaras Meinas gavo progą 
atsigręžti į mane. 

- Atleiskit, kad aš toks nemandagus, Emile. Turėjau anksčiau su 
jumis pasisveikinti. 

- Jūs nesužeista? 

— Ne, bet esu dėkinga jums už rūpestį, komisare. 

- Parvešime jus į Londoną, kai tik bus įmanoma. 

- Deja, tai gali būti ne taip greitai, kaip pageidautumėt, Emi- 
le, - pasakė Džozefas. - Jeigu sutinkat, norėtume, kad judu su tė- 
čiu liktumėt čia, kol vidurdienį grįš traukinys su kupė, kurioje įvyko 
žmogžudystė. Mums būtų gerai, jeigu galėtumėt nustatyti, ar kas 
nors kupė nebuvo paliesta nuo tada, kai ją matėt, - kad nepadary- 
tume klaidingų išvadų. 

- Jei sutinkame? - paklausė tėtis. - Net nežinau, ką dar daryčiau 
mieliau. 

- Šonai? - pastebėjau, kad nuleidęs telegramą jis atrodo dar la- 
biau sunerimęs. - Atsitiko dar kas nors? 

- Užkardos prie Londono kelio būdelėje rasti vežiko ir rinkliavos 
rinkėjo lavonai, - atsakė jis niūriai. - Vietos policijos paprašyta ste- 
bėti, ar čia nepasirodys koks įtartinas žmogus. 

- Bet iš tikrųjų žudikas keliavo į Londoną, ne iš jo, - papriešta- 
ravo tėtis čiupinėdamas tinktūros buteliuką. - Tikriausiai jis išėjo 
pėsčias prieš karietai išvažiuojant iš stoties. Galop karieta jį pasivijo 
ir jis ją pasisavino. 

— Galima spėti, kad jis nužudė vežiką ir rinkliavos rinkėją, kad 
šie jo neatpažintų. Nieko čia paslaptingo, - kalbėjo komisaras Mei- 
nas. - Bet pradėkime nuo to, kodėl jis užpuolė traukinio keleivį? 

- Iš pirmo žvilgsnio motyvas buvo pavogti pinigus, - atsakė Šo- 
nas. - Aukos kišenės buvo prapjautos, piniginė ir monetos ar ban- 
knotai, kuriuos turėjo, paimti. Vieninteliai pas jį rasti daiktai buvo 
raktelis laikrodžiui prisukti ir traukinio bilietas į Sedvik Hilą - kitą 
maršruto stotelę. 

- Nusiųsiu ten konsteblį apklausti kaimo gyventojų, ar kas nors 
turėjo atvažiuoti vakar vakare, bet neatvažiavo, - tarė komisaras 
Meinas. - Šitaip galėtume sužinoti aukos pavardę. 

Tėtis gurkštelėjo iš savo buteliuko. 

- Bet žudiko motyvas nebuvo pavogti pinigus ir kitus vertingus 
daiktus. | 

- Tikrai taip, - Šonas išsitraukė iš kelnių kišenės Bensono chrono- 
metrą ir parodė komisarui Meinui. - Ponas de Kvinsis jį rado kupė, 
kurioje įvyko žmogžudystė. 

— Esu matęs vos penkis ar šešis tokius. 

— Per grumtynes trūko jo grandinėlė, - pasakojo jam Šonas. - Ko- 
dėl žudikas jo nepasisavino prieš pasprukdamas? Tiesa, daiktas toks 
retas, kad naudotomis brangenybėmis prekiaujantys juvelyrai pama- 
nytų, jog jis vogtas, ir atsisakytų pirkti baimindamiesi nemalonumų 
su policija. Vis dėlto ar vagis būtų galėjęs atsispirti ir jo nepaimti - 
bent jau tam, kad trumpai juo pasigrožėty? 

Šonas pavartė brangyjį daiktą rankoje žavėdamasis žvilgančiu 
auksu. 

- Ne. Žudikas nori, kad manytume, esą jo motyvas buvo vertingų 
daiktų vagystė. Bet žmogų traukinyje jis nužudė ne dėl to. 


Komisaras Meinas sėdo į kitą Londono traukinį pasiėmęs kruviną 
paltą. Vienas iš kitų jo detektyvų parodys jį brangiose Londono dra- 
bužių parduotuvėse ir galbūt išsiaiškins, kas jį pirko. Nors buvo iš- 
vargę, Šonas ir Džozefas perone laukė vidurdienio traukinio iš Man- 
česterio. Galimas daiktas, jų ieškomas žmogus neturi nieko bendra 

su žmogžudystėmis prie kelio užkardos, todėl juodu su nervinguoju 
parduotuvės savininku ir toliau nužiūrinėjo į kitus traukinius lipan- 
čius keleivius. Šių buvo dar mažiau. 

Kai parduotuvės savininkas neturėjo darbo, daviau jam dalį pini- 
gy, gautų iš tėčio leidėjo, ir paprašiau atnešti mums praktiškiausius 
nebrangius jo turimus paltus. Jis atrodė dėkingas, kad iš jo perkame. 

Pagaliau atvažiavo vidurdienio traukinys iš Mančesterio. Šonas, 
Džozefas, Londono konstebliai ir stoties sargybiniai praskynė mu- 
dviem su tėčiu taką vis didėjančioje minioje. 

- Kokia aukos pavardė? - paklausė reporteris. 

- Kur lavonas? - sušuko kitas. 

Kai ratai cypdami sustojo ir išsisklaidė dūmai, pamačiau pirmos 
klasės kupė. Iškart pažinau tą, kurioje įvyko žmogžudystė. 

— Ne! Kažkas ne taip, - pasakiau sunerimusi. 

Per ilgą kelionę kupė buvo atsukta į priešingą pusę, todėl išdžiū- 
vęs kraujas dabar buvo stoties pastato pusėje. 

Reporteriai brukosi į priekį, kad geriau matytų kraują. 

Jiems besistumdant, iš stabdžių vagono traukinio gale atskubėjo 
sargybinis - tas pats, kuris išvakarėse su mumis kalbėjosi. Nuo bėgi- 
mo jam paskaudo plaučius, jis kosėjo. 

Nekreipdamas dėmesio į Šono ir Džozefo jam parodytus ženkle- 
lius, jis iškart kreipėsi į mane. 

— Labai atsiprašau, panele. Mėginau padaryti, ką liepėt. Išsiun- 
čiau telegramą į Skotland Jardą. Iš paskutiniųjų stengiausi neprileisti 
nieko prie tos kupė, bet jiems sukliudyti buvo neįmanoma. 

- Kam sukliudyti? 

- Panele, žinot, kad užraktas buvo sulaužytas. Negalėjau sutruk- 
dyti žmonėms atidaryti duris ir... 
tas, dabar jame aiškiai matėsi bato pėdsakas, o sargybiniui atidarius 
kupė duris ten irgi pamačiau batų pėdsakus išdžiūvusiame kraujyje. 
Pagalvės buvo dingusios. 

- Kas čia, po galais, atsitiko? - paklausiau. 

- Pirmoji žmogžudystė Anglijos traukinyje, panele. Skrybėlė, skė- 
tis, pagalvės, kilimėlis. Dariau viską, ką galėjau, bet neįstengiau su- 
kliudyti jiems pasiimti suvenyrus. 

* * * 


Vienintelė iš mūsų būrelio turėjau pinigų traukinio bilietams atgal 
į Londoną nusipirkti. Mudu su tėčiu išsuodindavome viską, prie ko 
tik prisiliesdavome, todėl važiavome antros klasės vagone, kur pa- 
galvėlių nebuvo. Tiesą sakant, žinant apie mūsų skolas, aš būčiau 
pasirinkusi net pigesnius bilietus, bet Šonas su Džozefu naktį beveik 
nemiegojo, todėl nenorėjau, kad jiems tektų stačiomis važiuoti tre- 
čios klasės vagone - tokią kelionę jiems būtų apmokėjusi policija. Jie 
primygtinai siūlė grąžinti man pinigus, bet aš atsisakiau žinodama, 
kaip greitai ir dosniai jie išleido gautas premijas. Kad nenukentė- 
ty jų išdidumas, patikinau išleidusi dalį iš lordo Palmerstono man 
duotų penkių soverenų. 

Sėdėjau ant kieto suolo šalia Džozefo, Šonas greta tėčio. Išgirdus, 
kaip sargybinis mus užrakina, širdis ėmė plakti tankiau. Traukinys 
trūktelėjo ir išvažiavo iš stoties. 

— Man baisu pagalvoti, kokia panika kils, kai žmonės rytoj 
perskaitys laikraščius, - tarė Šonas. - Visi traukiniai važiuos tušti. 

- Vienas reporterių uždavė klausimą, sužadinusį mano smalsu- 
mą, - pasakiau jam. 

— Tikrai? Kokį klausimą, Emile? 

- Jam parūpo, kas nutiko aukos lavonui. 

Prieš tris mėnesius nieku gyvu nebūčiau įsivaizdavusi atsidur- 
sianti aplinkybėse, kuriose turėčiau kalbėtis tokia tema. 

O Šonas, be abejo, nieku gyvu nebūtų įsivaizdavęs tokio atviro 
pašnekesio su kitos lyties atstove. Jis, regis, nebesigėdija. 

- Paprašiau vietos laidojimo namų savininko paguldyti lavoną į 
karstą ir paslėpti savo patalpose. Šįryt karstas buvo pakrautas į pre- 
kinį vagoną traukinio, kuriuo komisaras Meinas grįžo į Londoną. 
Karstą lydėjo laidojimo namų savininko kaimynas. Jis buvo užsirišęs 
ant rankos juodą kaspiną ir apsimetė gedinčiu sūnumi - jei repor- 
teriai paklaustų, kas karste. Lavonas jau turėtų būti Vestminsterio 
ligoninėje. Ten komisaras Meinas duoda nurodymus chirurgams 
apžiūrėti žaizdas - gal jiems pavyks pasakyti mums ką nors apie 
žudiką, pavyzdžiui, ar peiliu smogta iš dešinės, ar kairės pusės, taigi 
dešiniarankis jis ar kairiarankis. 

Traukiniui didžiuliu greičiu dardant posūkiu, įsikibau į vieną iš 
kabančių nuo lubų diržų, nes atrodė, kad vagonas gali bet kurią aki- 
mirką nulėkti nuo bėgių. 

Tėtis išsitraukė iš kišenės tinktūros buteliuką. 

- Prieš dvidešimt penkerius metus, pirmą dieną, kai traukiniai 
ėmė važiuoti iš Liverpulio į Mančesterį ir prasidėjo naujoji era... - 
jis nukreipė dėmesį į buteliuko etiketę su kaukole ir sukryžiuotais 
kaulais, tarsi skaitydamas iš jos žodžius, - ...vienas istorikas paste- 
bėjo paukštį, vadinamą sėjiku, lenktyniaujantį su šiuo nematytu 
dūmais raugėjančiu padaru. Paukštis galingai mojo sparnais žūt- 
būt stengdamasis neatsilikti nuo vis greičiau važiuojančio garve- 
žio, bet veltui. Supratęs, kad pasaulyje įvyko milžiniška permaina, 
paukštis pasitraukė iš lenktynių ir nuskrido ieškoti paguodos miške 
šalimais. Kadangi viskas juda greičiau, galbūt mes visi norėsime 
miškų paguodos. 


— VIEŠPATIE AUKŠČIAUSIASIS, kaip jūs atrodote! — sušuko lor- 
das Palmerstonas skubėdamas laiptais žemyn. — Išgirdęs apie žmog- 
žudystę traukinyje, tuoj pat pranešiau Bakingamo rūmams. Jos Di- 
denybė ir princas Albertas sukrėsti. Niekas nebesijus saugus niekur. 
Karalienė ir princas labai nerimauja dėl judviejų. Kas atsitiko jūsų 
pirštams? Ant jų, — jį nukrėtė šiurpas, — šašai. 

— Milorde, mes buvom priversti mėtyti žvirgždą į sulaukėjusius 
šunis, — paaiškino de Kvinsis. 

— Ką?! 

— Kad apsaugotume lavoną tunelyje, bet šunys neatstojo, tada 
mes padegėm savo paltus. 

— Laukiniai šunys? Lavonas? Jūs padegėt savo?.. - sudejavo lordas 
Palmerstonas. — Pažadėjau Jos Didenybei ir princui Albertui jumis 
rūpintis. Pamatę jus tokius, jie kaltins mane. 

Jis pasisuko į tarną. 

— Vesk poną de Kvinsį ir jo dukrą į viršų. Atnešk jiems karšto 
vandens. Jiems reikės švarių drabužių. Tegul kuri nors kambarinė iš- 
plauna jiems suodžius iš plaukų. Greitai! Karalienė sakė, apsilankys 
vos atsiradus galimybei. 


73 


DAVID MORRELL 


— Lorde Palmerstonai, mano tėvui reikia pailsėti, — tarė Emilė. — 
Inspektoriui Rajanui ir seržantui Bekeriui nedidelis poilsis irgi pra- 
verstų. 

— Ačiū, pailsėsim, kai turėsim laiko, — atsakė jai Rajanas. —- O da- 
bar turim skubėti į Ladgeit Hilą. 


LADGEITAS Iš TIKRŲJŲ kadaise buvo vartai* vakarinėje senovės 
romėnų gyvenvietės, kurią jie pavadino Londiniumu, pusėje. Di- 
dumos tos gyvenvietės sienų jau seniai nebeliko, bet Ladgeito pa- 
vadinimas išliko ir buvo vartojamas daliai gatvės Sičiu vadinamame 
prabangiame rajone. 

Sitis tebuvo Didžiojo Londono dalis, bet Rajanas puikiai žinojo, 
kad jis turi savas policijos pajėgas, valdžią ir kad Londono policija 
neturi jame įgaliojimų veikti. 

Juodu su Bekeriu praėjo 7he Times, The Morning Chronicle ir 
kitų laikraščių Flito gatvėje būstines nė kiek neabejodami, kad ryto- 
jaus laikraščiai sukels dar daugiau nerimo. 

Gatvės kampe stovėjo konsteblis ir stebėjo savo valdas, o gyveni- 
mas jose virte virė. 

— Tikiuosi, niekas neprieštarautų, jei be leidimo užduotume čia 
keletą klausimų, — pasakė Bekeriui Rajanas. — Bet bus geriau, jei 
veiksim oficialiai. 

Priėjęs prie konsteblio, parodė savo ženklelį. 

— Mums reikia su kai kuo pasikalbėti jūsų rajone. Ar negalėtu- 
mėt palydėti mus į vieną parduotuvę? 

Konsteblis sudvejojo. 

— Mano komisaras pasikalbės su tavo viršininku ir nemalonumų 
neturėsi, pažadu. O parduotuvė labai įdomi. 

Jie įėjo į trumpą, siaurą gatvę, kur varovas ginė gyvulius iš visų pu- 
sių keliant didžiausią triukšmą vežimams, karietoms ir omnibusams. 

Tai buvo triukšmingasis Ladgeitas, jo gale dunksojo Šv. Pauliaus 
katedra su milžinišku kupolu. Tačiau Rajaną su Bekeriu domino tik 
iškabos virš krautuvių. 


* „Gate“ angliškame pavadinime Ludgate reiškia „vartus“. 
8 p 8 

— Loido vaistinė, Greisono cigarai ir puikios tabako rūšys, Bra- 
janto moteriškos skrybėlės, — panosėje bambėjo Bekeris. — Stai! 


DŽ. V. BENSONAS 
LAIKRODŽIŲ IR CHRONOMETRŲ GAMYBA 
AUKSINIAI IR SIDABRINIAI VISŲ TIPŲ, 
KONSTRUKCIJŲ IR MODELIŲ LAIKRODŽIAI 


Langus abipus įėjimo saugojo grotos. Gerokai toliau, negu galėjo 
pasiekti ranka, ant mėlynu fetru dengto prekystalio gulėjo išblizgin- 
ti auksiniai ir sidabriniai laikrodžiai. 

— Elisit čionai? — nustebęs paklausė konsteblis. 

— Sakiau, kad bus įdomu, - atsakė Rajanas. 

Atidarius duris, suskambo virš jų pakabintas varpelis. Dulkelę 
nuo prekystalio valantis gerai apsirengęs pardavėjas pakėlė akis. Vos 
pamačius prastus Rajano ir Bekerio drabužius, viltinga jo veido iš- 
raiška virto atsainia. 

Tada pamatė jiems iš paskos įeinantį konsteblį ir pamėgino iš- 
spausti šypseną stingiame veide. 

— Laba diena. 

— Laba diena, — atsakė Rajanas. Jis susižavėjęs dairėsi kartu su 
Bekeriu ir konstebliu. Nors iš lauko pasiekė triukšmas, jis girdėjo 
visoje parduotuvėje tiksinčius daugybę mechanizmų. 

— Kažin ar galėtumėt man ką nors pasakyti apie jį, — Rajanas 
padėjo ant prekystalio auksinį chronometrą. 

Jį pamatęs pardavėjas atsitiesė, bet susiraukė pastebėjęs Rajanui 
iš po kepurės kyšančius rudus airio plaukus. 

— Kur jį gavote? 

— Šiuo reikalu domisi policija, todėl ir paprašiau konsteblį mus 
lydėti. 

Pardavėjas pagarbiai pavartė chronometrą. 

— Čia juk ne išdžiūvęs kraujas, tiesa? Kas galėtų šitaip pasielgti su 
tokiu puikiu laikrodžiu? 

— Tai mes ir mėginam išsiaiškinti, — atsakė Rajanas. 


v-- ao 


— Po krauju įbrėžimas, — pasibaisėjęs pareiškė. 

— Taip, nuo peilio smaigalio. 

Dabar pardavėjas nukreipė dėmesį į Bekerį ir randą ant jo smak- 
ro, matyt, nusprendęs, kad laikrodį įbrėžė jis. 

Už prekystalio atsidarė durys ir į parduotuvę įėjo malonių bruo- 
žų vyras glotniais skruostais, tikriausiai netoli trisdešimties metų 
amžiaus. Jam už nugaros girdėjosi dzingsėjimas ir brūžinimas skais- 
čiai apšviestoje darbo patalpoje su eilėmis darbastalių ir ant laikiklių 
pritvirtintais didinamaisiais stiklais. Prijuostes pasirišę darbininkai 
pro juos žiūrėdami matavo, lankstė ir blizgino metalo gabalėlius. 

Jaunuolis, kaip ir darbininkai, ryšėjo prijuostę. Rankose laikė 
akinius neįprastai storais lęšiais. 

— Pone Bensonai, yra kai kas, ką norėsite pamatyti, — tarė par- 
davėjas. 

— Dž. V. Bensonas — j2s? — nustebo Rajanas. 

Pastebėjęs konsteblį vyras susiraukė. 

— Jums kažkas nepatinka? 

— Atleiskit, bet tikėjausi pamatyti vyresnį žmogų, — atsiprašė 
Rajanas. 

— Mano senelis ir tėvas buvo laikrodininkai. Jeigu perkate lai- 
krodį iš šios firmos, įsigyjate šimto metų meistriškumą — nesvarbu, 
koks mano amžius. 

— Jie atnešė mums šį chronometrą, — paaiškino pardavėjas. 

— Su pridžiūvusiu krauju? — susirūpinęs paklausė Bensonas. Vos 
per akimirką jis nustatė: — Čia mūsų Ladgeito modelis, geriausias iš 
šios rūšies gaminių. Su trylika brangakmenių. 

— Brangakmenių? — paklausė Bekeris. 

— Rubinų. 

Bensonas išsitraukė iš prijuostės kišenės miniatiūrinį įrankį, įkišo 
į chronometro korpusą ir atidaręs giliausią laikrodžio dalį atidengė 
daugybės judančių dalių stebuklą. 

Rajanas, Bekeris ir konsteblis spoksojo apstulbę. Daugybė besi- 
sukančių mechanizmo ratukų atrodė kaip gyvi, svirtelės panėšėjo į 
rankas, o tiksėjimas priminė širdies plakimą. 

— Tikras gyvas padaras, — tarė Bensonas. — Bet kiekvienas metalo 
gabalėlis, kuris sukdamasis liečia kitą, nudiltų nuo trinties. Todėl mes 
pritvirtiname rubiną kiekviename taške, kur susiliečia judančios dalys. 

Bensonas pasižiūrėjo į chronometro rodyklių padėtį ir palygino 
su kampe stovinčiu aukštu laikrodžiu ąžuoliniame korpuse. 

— Kas rytą mes gauname tikslų laiką iš Grinvičo karališkosios 
observatorijos. Šis chronometras vieną minutę vėluoja, vadinasi, jis 
senokai prisuktas. 

— Štai jo raktelis, — tarė Rajanas. 

Kaip ir laikrodis, jis buvo pagamintas iš aukso. Bensonas atidarė 
užpakalinį dangtelį, įkišo raktelį pirma į vieną skylutę, paskui į kitą 
ir atsargiai pasuko. 

— Svarbu nustoti sukus, vos pajunti menkiausią pasipriešinimą. 

Jis patraukė laikrodžio kotelį ir pataisė minučių rodyklės padėtį. 

— Mano chronometrai sukonstruoti taip, kad jeigu su jais elgia- 
masi pagarbiai, jie pergyvena savininkus, — aiškino Bensonas. — Bet 
spręsdamas iš prikepusio prie jo kraujo ir to, kad čia atėjote, įtariu, 
kad šio chronometro savininkas paliko jį kitiems kur kas anksčiau, 
negu pats tikėjosi. 

Iš jo išraiškos matėsi, kad jis mielai išgirstų šiurpias smulkmenas. 

— Apgailestauju, bet apie tai kalbėti negalim, — atsakė Rajanas. 

— Žinoma, — nusivylęs tarstelėjo Bensonas. — Šis laikrodis pirktas 
ne seniau negu prieš tris mėnesius. Man nereikia žiūrėti į serijos 
numerį, kad jums tai pasakyčiau. Išgraviruoti inicialai Dž V B bylo- 
ja apie tai, kad neseniai tapau vieninteliu bendrovės savininku. Iki 
sausio partneriu turėjau brolį. 

— Ar galit mums pasakyti, kas įsigijo laikrodį? 

— Be abejo. 

Bensonas atidarė duris su užrašu PAŠALINIAMS ĮEITI DRAU- 
DŽIAMA, kur buvo kabinetas. Vyras paėmė nuo lentynos ilgą, 
siaurą medinę dėžę su kortelėmis. 

— Prie serijos numerių parašytos pavardės, - Bensonas pasirausė po 
korteles ir vieną ištraukė. — Šį chronometrą pirkusio pono pavardė — 
Danielis Harkortas. 

— Ar kortelėje nurodyta, kur jis gyvena? 

— Ne, bet jis nurodė savo kontoros adresą. 

Iš Bensono tono galėjai justi, kad vieta ypatinga. 

— Ji Lombardo gatvėje. 

LAUKE JUOS VĖL PASITIKO kurtinamai triukšmingas eismas. 

Skubėdamas rytų pusėn link Šv. Pauliaus katedros Bekeris nenu- 
stebo, kai Rajanas vėl jį patikrino. 

— Mes tik trumpai matėm darbininkus patalpoje už Bensono 
parduotuvės. Ką pastebėjai į juos žiūrėdamas? — paklausė Rajanas. 

— Visi ryšėjo prijuostėmis iki pat smakro, — atsakė Bekeris. 

— Kokiomis? 

— Odinėmis. 

— Kokios odos? — neatlyžo Rajanas. 

— Poliruotos. 

— Kodėl oda buvo poliruota? — paklausė Rajanas. — Ar darbinin- 
kų veidai buvo kuo nors ypatingi? 

Bekeris susikaupė. 

— Jie visi buvo švariai nusiskutę. Bensonas taip pat. Pardavėjas irgi. 

— Prieš penkerius metus tai nebūtų pasirodę neįprasta, - kalbėjo 
Rajanas, — bet mada pasikeitė. Ar nebūtum tikėjęsis, kad bent vie- 
nas kitas darbininkas bus su barzda ar bent jau su ūsais? 

Eidamas į šiaurę pro milžinišką katedrą, Bekeris stengėsi supras- 
ti, kokio atsakymo Rajanas iš jo tikisi. Visą dėmesį jis sutelkė į vieną 
prisiminimą: daugybę darbininkų, palinkusių virš darbastalių, ste- 
beilijančių pro pritvirtintus ant laikiklių didinamuosius stiklus ir 
besikrapštančių su mažyčiais metalo gabalėliais. 

— Plaukai, — atsakė jis. 

— Nepasakei nieko naujo: barzdos ir ūsai išties susideda iš veido 
plaukų. 

Bekeris prisiminė, kaip pardavėjas valė dulkelę nuo prekystalio. 

— Bet mažytis veido plaukelis gali įkristi į surenkamą laikrodį, — 
jis nusišypsojo Rajanui žinodamas, kad pataikė atsakyti. — Jis gali 
likti nepastebėtas net pro didinamąjį stiklą, bet kliudytų sudėtin- 
go mechanizmo darbui. Prijuostės pasiūtos iš poliruotos odos dėl 
tos pačios priežasties — kad ant jų neužsilaikytų plaukeliai, galintys 
įkristi į laikrodį. 

— Imu tikėti, kad turi savybių, kurių reikia puikiam detektyvui, — 
pasakė jam Rajanas ir nusišypsojo. 


78 


NAKTIES VALDOVAS 


Bekeris nusišypsojo plačiau, nuovargis išgaravo einant paskui 
Rajaną Čipsaido gatve į rytų pusę. Juodu praėjo naminių paukščių 
turgų. Protestuojančių į narvus uždarytų paukščių spiegimas girdė- 
josi iš jo net pro transporto priemonių bildesį. 

Jie priėjo šešių judrių gatvių sankryžą. Triukšmas čia buvo kurti- 
nantis. Milžiniška sankryža panėšėjo į didžiulio rato stipinus. Šiau- 
riniame gale į akis iškart krito du masyvūs pastatai. Vienas jų atrodė 
ne ką mažesnis kaip ką tik pastatyti Parlamento rūmai. 

— Ar esi kada nors čia buvęs? — paklausė Rajanas. 

Pagarbios baimės apimtas Bekeris papurtė galvą. 

— Niekada. Atvykęs į Londoną dirbau plytų fabrike Spitalfildse 
ir neturėjau kada eiti į ekskursijas. Paskui ėmiau dirbti policijoje ir 
beveik visą laiką patruliuodavau Vopinge. 

Bekeris stulbdamas nužvelgė prabangią aplinką. 

— Kaip gyvas nesu matęs tiek prašmatniai apsirengusių vyrų vie- 
noje vietoje — ir žiūrėkit, kiek čia karietų su herbais ant durelių! 

— Tu stovi Britų imperijos centre, — paaiškino jam Rajanas. 

— Centre? O kaip Bakingamo rūmai*, parlamentas ir Vaitholas**? 

— Vyriausybės ateina ir nueina, monarchai taip pat. Nenoriu pa- 
rodyti nepagarbos karalienei ar linkėti jai bloga, - paskubomis pri- 
dūrė Rajanas. — Tačiau viską valdo turtai, o kalbant apie pinigus pla- 
netoje nerasi įtakingesnės vietos kaip ši. Tas monumentalus pastatas 
su daugybe kolonų — Anglijos bankas. Pastatas, panašus į romėnų 
šventovę, yra Londono birža. Čia apdraudžiami beveik visi pasaulio 
laivai su visais jų kroviniais. Kolosas su kolonomis už jo priklauso 
britų Ost Indijos bendrovei. Iš tikrųjų Imperija valdoma iš čia, o ne 
kieno nors parlamente ar soste. Ir tiesiai prieš mus, — parodė ranka 


Rajanas, — yra Lombardo gatvė. 
JIE PRIĖJO LAKUOTAS klevo medžio duris mūriniame name tarp 


nekilnojamojo turto agentūros ir biržos maklerio kontoros. Ant 


žvilgančios varinės plokštelės buvo užrašytas 42-as numeris. 


* Jungtinės Karalystės monarchų rezidencija ir administracijos buveinė. 
** Vaitholo garvėje įsikūrusios ministerijos ir kitos valdžios įstaigos. 

Prie jų priėjo konsteblis, matyt, nusistebėjęs, ką vyrai prastais 
drabužiais veikia čia, kur visi kiti apsivilkę prašmatniai. 

— Skotland Jardo detektyvai, — rodydamas savo ženklelį prisista- 
tė Rajanas. — Tiriam žmogžudystę. Kadangi neturim įgaliojimų čia 
veikti, gal palydėtum mus į viršų? 

— Ko gero, man reikėtų pasitarti su savo seržantu. 

— Jeigu padėsi mums rasti žudiką, neabejoju, seržantas atkreips 
dėmesį į tavo pasitikėjimą savo jėgomis. 

Rajanas atidarė duris. Lempos už jų apšvietė kilimais gražiai iš- 
klotus laiptus. Jie užlipo į koridorių. Durys iš jo buvo pažymėtos 
žvilgančiomis raidėmis, A, B ir C — vienoje pusėje, D ir E kitoje. 

Ten, kur turėjo būti durys su raide Ę stovėjo sekretorės stalas. 

— Apačioje nėra jokios informacijos apie biurus. Nė ant vienų 
durų nėra pavardės, — kalbėjo Bekeriui Rajanas. —- Žmonės, kurie 
naudojasi šiomis raštinėmis, tokie iškilūs, kad jiems nereikia rodyti 
savo tapatybės. 

Rajanas pabeldė į duris su žalvarine A — jos buvo paminėtos jam 
duotame adrese. 

Pabeldė dar kartą. 

— Gal galiu kuo padėti? — paklausė balsas. 

Pasisukę jie pamatė nepriekaištingai apsirengusį vyrą, einantį 
prie jų koridoriumi. Jis buvo neįprastai liesas, siaurų lūpų, su aki- 
niais ant paties plonos nosies galiuko. 

— Mums buvo pasakyta, kad čia pono Danielio Harkorto kon- 
tora, — atsakė Rajanas. 

— Tikrai taip. 

Nepatenkintas Rajano ir Bekerio išvaizda, jis kreipėsi į konsteblį: 

— Esu pono Harkorto sekretorius. Ar galiu paklausti, koks jūsų 
apsilankymo tikslas? 

— Mes iš Skotland Jardo, — atsakė Rajanas. Juodu su Bekeriu pa- 
rodė savo ženklelius. 

— Čia tai nieko nereiškia. 

— Reikalas susijęs su žmogžudyste, — paaiškino sutrikęs konsteblis. 

— Su žmogžudyste? 

— Ar ponas Harkortas maždaug penkiasdešimties, vidutinio ūgio, 
apkūnus? — paklausė Rajanas. — Plikas, su barzdele, bet be ūsų? 

Iš apstulbusio sekretoriaus veido galėjai suprasti, kad apibūdini- 
mas tiko jo darbdaviui. 

— Dieve brangus, jam kas nors atsitiko? 

— Mums reikia pasikalbėti su jo žmona. 

— Jis nevedęs. Kodėl tai svarbu? 

— Gal jo tėvai dar gyvi? 

— Ne. 

— Yra brolių ir seserų? 

— Brolių turėjo, bet abu mirę. 

— Deja, tuomet liekat jūs. Ar sutinkat vykti į Vestminsterio ligo- 
ninę nustatyti, ar lavonas pono Harkorto? — paklausė Rajanas. 

— Nustatyti, ar la... 

Dabar, kai sekretorius viską suprato, jo veidas papilkėjo. Jis at- 
siduso. 

— Tepadeda jam Dievas — taip. Padėsiu, kuo tik galėsiu. Visą die- 
ną mane kamavo siaubinga nuojauta. Sutartu laiku atėjo keli svar- 
būs klientai, bet ponas Harkortas nepasirodė kontoroje. Versti to- 
kius žmones laukti nėra išmintinga. 

Rajanas ištiesė ranką prie durų rankenos. 

— Nieko nebus. Kai ponas Harkortas būna ne čia, jis laiko savo 
kabinetą užrakintą, — paaiškino sekretorius. 

— Tuomet prašom jį atrakinti. 

— Negaliu. Vienintelį raktą turi ponas Harkortas. 

— Bet prie jo rakto nebuvo, — atsakė Rajanas. 

Negalvodamas jis pamėgino pasukti rankeną. Durims atsivėrus 
sekretorius aiktelėjo. 

— Jūs nemėginot jų atidaryti? — paklausė Rajanas. 

— Man nė į galvą nebūtų atėję! — atsakė sekretorius. 

Iš tamsaus kabineto padvelkė šalčiu. Įėjus pirmiausia į akis krito 
masyvus rašomasis stalas ir puikus rytietiškas kilimas. Bekeriui įžen- 
gus ir atitraukus užuolaidas, sunkiai prasiskverbusi pavakarės saulė 
apšvietė dvi minkšta oda trauktas kėdes, gaublį ant pjedestalo ir 
paveikslą, vaizduojantį pro vienuolyną tekantį upelį. Rajanui nekilo 
jokių abejonių, kad paveikslą nutapė garsus dailininkas. 

— Kokia buvo pono Harkorto profesija? — paklausė sekretoriaus 
Bekeris. 

— Jis buvo... e... advokatas, — sekretorius nusiėmė akinius. — Jis 
buvo advokatas. 

— Baristeris? — Rajanas turėjo galvoje vienintelį advokatą, galintį 
kalbėti baudžiamųjų bylų teismuose. 

— Ne. Parikėtinis. 

— Ir turėjo biurą tokioje solidžioje vietoje? — suglumęs paklausė 
Rajanas, mat patikėtiniai buvo laikomi žemesnio rango advokatais 
už baristerius. Jie užsiimdavo administraciniais teisės aspektais ir 
daugiausia surašinėdavo dokumentus, tokius kaip testamentai, su- 
tartys ir vekseliai. 

— Ponas Harkortas buvo ne paprastas advokatas, — atsakė sekre- 
torius. 

— Prašyčiau paaiškinti. 

— Negaliu to padaryti nenusižengdamas konfidencialumui, ku- 
riam įpareigoja mano einamos pareigos. Turiu pasikalbėti su vienu 
iš jo kompanionų iš kitų kabinetų ir sužinoti savo teisines prievoles. 

— Būtinai tai padarykit. 

Bet sekretorius neišėjo ir įtariai stebėjo Rajaną, vaikštantį po ka- 
binetą ir užsirašantį įvairias smulkmenas. 

— Negerai, — tarstelėjo sekretorius. 

— Atleiskit, nesuprantu, apie ką jūs kalbat. 

Sekretorius parodė į ąžuolinę spintelę kampe. 

— Svarbiausius savo dokumentus ponas Harkortas laiko ten. 

— Ir kas jums nepatinka? 

— Įrėmintas dagerotipas ant spintelės. 

— Taip, Jos Didenybė čia atrodo labai tikroviškai, — pripažino 
Bekeris. 

— Vieno iš pono Harkorto klientų dovana, — paaiškino sekre- 
torius, leisdamas suprasti šio takto svarbą. — Bet ji per daug arti 
spintelės priekio. 

Jis priėjo ir dagerotipą paslinko. 

— Rytą saulės šviesa pro tą langą čia siekia. Ponas Harkortas buvo 
įspėtas, kad saulės spinduliai atvaizdą gali sugadinti. „Nieku gyvu 
negalime leisti, kad Jos Didenybė išbluktų“, — sakė jis man. Kad 
taip neatsitiktų, jis laikydavo dagerotipą toliau nuo krašto. 

Rajanas truktelėjo spintelės stalčių. 

Jis atsidarė. 

— Bet ta spintelė irgi turėtų būti užrakinta! — nustebęs sušuko 
sekretorius. 

Rajanas atidarė antrą stalčių, trečią ir pamatė aplankus su pavardė- 
mis etiketėse, sudėtus abėcėlės tvarka. Jis apstulbo, bet neišsidavė su- 
vokęs, kiek daug Harkorto klientų buvo iš diduomenės ir parlamento 
nariai. Jis matė kai kurių įtakingiausių krašto žmonių pavardes. 

Viena ypač jį nustebino: Tėmplas, Henris Džonas. 

Tai buvo lordo Palmerstono pavardė ir vardas. 

Įsikišo sekretorius — jis uždėjo ranką ant vieno iš stalčių. 

— Reikalauju pasitarti su pono Harkorto kompanionais. 

— Galit pasakyti, ar kokie nors aplankai paimti? — paklausė 
Rajanas. 

— Ne. Ponas Harkortas niekam nerodė pagrindinio sąrašo. 

Sekretoriui uždarant stalčius Rajanas vėl nukreipė dėmesį į ka- 
binetą. Pro kėdę už rašomojo stalo priėjo prie pjedestalo, ant kurio 
stovėjo gaublys, bet staiga grįžo prie stalo, ištraukė iš po jo sukamąją 
kėdę ir paėmė šiukšliadėžę. 

— Ponas Harkortas slėpdavo šiukšliadėžę po rašomuoju stalu, kad 
klientai nematytų to, ką jis vadino netvarka, — paaiškino sekretorius. 

— Kada matėt jį paskutinį kartą? 

— Vakar apie septintą vakaro. Jis pasakė turintis peržiūrėti keletą 
dokumentų ir manęs jam nereikėsią. 

Rajanas ištraukė iš šiukšliadėžės vienintelį popieriaus lapą. 

Sekretorius susiraukė. 

— Matyt, ponas Harkortas jį įmetė po to, kai su juo kalbėjausi. 
Visi nereikalingi mūsų popieriai surenkami ir sudeginami šeštą. 

— Ar žinot, kas yra Džonas Soltramas? — paklausė Rajanas. 

— Kas? 

— Džonas Soltramas. Jo pavardė šiame popieriaus lape. 

Rajanas parodė jį sekretoriui. 

— Ar čia pono Harkorto braižas? 

— Ne, o tos pavardės iki šiol nesu girdėjęs. Nenusižengdamas 
konfidencialumo reikalavimams galiu jums pasakyti, kad jis tikrai 
nebuvo klientas. 

— Džonas Soltramas? — susidomėjęs paklausė Bekeris. 

Rajanas atsigręžė į jį. 

— Ši pavardė tau ką nors sako? 

— Galbūt, — Bekeris priėjo arčiau ir nuleido balsą, kad niekas be 
Rajano jo negirdėtų. — Gal čia ne tas pats žmogus, bet toks Džonas 
Soltramas dirbo konstebliu, kai patruliuodavau Ist Ende. 


— Rask jį, — paliepė Rajanas. 


IsT ENDO PAVADINIMAS tik neseniai buvo tapęs prasčiausios Lon- 
dono dalies sinonimu. Prieš ketverius metus, 1851-aisiais, žurnalistas 
Henris Meibju išleido faktų rinkinį „Darbas Londone ir Londono 
vargšai“ apie siaubingas sąlygas Ist Ende, ir šis pavadinimas prigijo. 
Piniguočiams iš tokių prabangių rajonų kaip Meiferas ir Belgreivi- 
ja jis atrodė ne kitame miesto, bet viso pasaulio gale, o jo ligos ir 
purvas tokie tolimi, kaip bjauriausi Indijos ar kitų rytinių imperijos 
kraštų kampeliai. 

Bet Bekeris penkerius metus patruliavo Ist Endo Vopingo rajone 
ir buvo taip gerai pažįstamas su jo siaubais, kad eidamas pro Lon- 
dono Tauerį pasijuto beveik kaip grįžęs į namus, nors ir nenoromis, 
mat prisiminė žmogžudystes ten gruodį. 

Kai kurie Vopingo statiniai buvo tokie pat seni kaip bet kurie 
Londone. Vienas kitas net nesudegė per Didįjį Londono gaisrą prieš 
beveik du šimtus metų. Kiekvienas pastatas pakrypusiomis sieno- 
mis ir įlinkusiais stogais priglaudė dešimtis nelaimingų šeimų. Kva- 
pai kėlė tokį pat pasišlykštėjimą, kaip ir purvini grindinio akmenys. 
Tarpduriuose ir siaurose gatvelėse raudojo susitraukusios žmogys- 
tos. Dūmų prisigėręs rūkas čia visuomet atrodydavo tamsiausias ir 
tirščiausias. Dabar šį įspūdį dar sustiprino besileidžianti saulė. 

Iš už ūkanoto kampo pasirodė žmogus ir Bekeris susikaupė pasi- 
ruošdamas nemalonumams. Visur kitur jo drabužiai atrodė įprasti, 
bet čia su jais jis atrodė gundomai turtingas. 

Paaiškėjo, kad tai konsteblis. Jis nužiūrėjo Bekerį blėstančioje 
šviesoje, matyt, mėgindamas suprasti, ką čia veikia ne skarmalais 
kūną pridengęs žmogus. 

— Atėjai čia padaryti daugiau nusikaltimų, ar ne? — išsišiepė kon- 
steblis. — Niekad nemaniau, kad vėl pamatysiu :av0 šlykštų snukį. 

— Evansai, Čia tu?! 

Juodu nusijuokė ir paspaudė vienas kitam ranką. 

— Aš irgi nemaniau, kad kada nors vėl pamatysiu tavo šlykštų 
veidą, — atkirto Bekeris. 

— Be uniformos vos tave pažinau. Atėjai man įsakinėti, tiesa? Ar 
smagu būti detektyvu? 

— Gaila, nežinau. Dar negreitai sužinosiu tiek, kad jausčiausi iš 
tiesų esąs detektyvas. 

— Spėju, kad tik reikalai galėjo atvesti tave atgal į šią vargingą 
vietą, — tarė Evansas. 

— Einu į nuovadą, - kad nesustirtų kojos, Bekeris patrypė batais 
į purvinus akmenis, kaip buvo daręs daugybę kartų patruliuoda- 
mas šiame rajone. — Man reikia pasikalbėti su konstebliu Džonu 
Soltramu. Gal prisimeni jį iš patikrinimų, kai būdavom šaukiami 
pavardėmis. 

— Prisimenu. Tikriausiai negali pasakyti man, kodėl nori jį pama- 
tyti, — matėsi, kad Evansas trokšta sužinoti paskalų. 

Bekeris patraukė pečiais. 

— Pasidarei paslaptingas, ar ne? Bala nematė. Gali nesivarginti 
eidamas į nuovadą. Soltramas metė darbą policijoje. 

— Metė darbą... Kada tai atsitiko? 

— Netrukus po to, kai buvai paaukštintas. Policijos vadovybė 
davė Soltramui leidimą tuoktis. Jo išrinktoji - ambicijų turinti skal- 
bėja. Jinai įtikino jį, kad turėdamas nemenką konsteblio patirtį jis 
turėtų nusisamdyti privačiu sekliu. 

Evansas pabrėžė paskutinius žodžius. Vos prieš trejetą metų Angli- 
joje beveik nebuvo privačių seklių, bet padėtis pasikeitė 1852-aisiais, 
kai garsiausias Londono policijos pareigūnas inspektorius Čarlis Eil- 
das atsistatydino ir įsteigė privačių seklių biurą. Tvirtindamas esąs 
paslaptingojo inspektoriaus Baketo iš Č. Dikenso romano „Nykieji 
namai“ prototipas, jis pritraukė daugybę klientų siūlydamas jiems 
konfidencialias sekimo paslaugas, kurių nenorėjo teikti policija. 

— Paaiškėjo, kad Soltramo žmona ne tik ambicinga, bet ir ne ma- 
žiau protinga, — pasakojo Evansas. — Ji liepė jam žiūrėti, kur galima 
uždirbti daug pinigų, — pasireklamuoti Sičio teisininkams. 

— Pasireklamuoti teisininkams? — Bekeriui pavyko paslėpti nuos- 


tabą balse. 

— Matyt, jam pavyko, - atsakė Evansas. — Girdėjau, Soltramo pa- 
dėtis taip pasitaisė, kad persikėlė į geresnį būstą. Gal ir man reikėtų 
tapti privačiu sekliu ir išsinešdinti iš šios skylės. 

— Ar numanai, kur gyvena Soltramas? — paklausė Bekeris. 


— Jis gyrėsi, kad keliasi į Sadarką. 


SADARKAS BUVO Į PIETUS nuo Temzės upės. Šis darbininkų rajo- 
nas, kuriame kartą per savaitę vykdavo turgus ir buvo garsi katedra, 
išvengė niūrios Ist Endo lemties. 

Baisiai šaltame rūke Bekeris perėjo per Londono tiltą. Kramty- 
damas paskutinį iš trijų sužiedėjusių sausainių, kuriuos nusipirko 
beužsidarančioje duonos parduotuvėje, pasijuto toks išvargęs, kad 
kilo pagunda grįžti į policijos bendrabutį, o paiešką atidėti iki ryto. 

Bet ką darytų Rajanas? - paklausė jis savęs. 

Velingtono gatvėje, netoli Londono tilto geležinkelio stoties, jis 
susirado konsteblį. 

— Kur jūsų nuovada? 

— Už dviejų gatvių toje pusėje. 

Nuovada buvo įsikūrusi name, tiksliau, dviejuose gretimuose, 
sujungtuose, kad tilptų kabinetai ir kameros. 

Apsidžiaugęs karščiu, sklindančiu iš židinio kampe, Bekeris pa- 
rodė ženklelį prie rašomojo stalo sėdinčiam seržantui. 

— Ar esat kada girdėjęs apie Džoną Soltramą? 

— Tikrai esu, — atsakė seržantas. — Atėjo čia prieš dvi savaites ir 
visiems pranešė buvęs konstebliu. Girdi, dabar esąs privatus seklys — 
pasigyrė, lyg būtų koks karališkosios šeimos narys. Jis pasakė mums, 
kad visada galim tikėtis jo pagalbos ir kad jis tikisi, jog mes atsily- 
ginsim jam padėdami, jeigu jam kada nors prireiks informacijos. 
Buvo toks pasipūtęs, kad mes dar ilgai kikenom jam išėjus. 

— Ar žinot, kur jis gyvena? 

— Kurgi nežinosim: kelis kartus minėjo, kur galim jį rasti, jei- 
gu prireiks jo pagalbos. Jis net davė man raštelį su savo adresu ir 
užsiminė, kad galėtume skirti jo gatvei daugiau dėmesio. Ko jums 
iš jo reikia? 


— Kai ko, ką gali prisiminti iš tų laikų, kai patruliuodavo Vopinge. 

— O jūs atėjot čia sutemus, drebantis nuo šalčio, vien todėl, kad 
jums smalsu, ar jis galėtų prisiminti kai ką iš tų laikų, kai patruliuo- 
davo Vopinge? 

— Na, galbūt man reikia kai ko daugiau. Ko gero, būtų neprošal, 
jei su manim eitų koks konsteblis. 

— Pats eisiu su jumis. Gal gausiu progą patraukti jį per dantį. 

Seržantas sušuko konstebliui koridoriuje: 

— Viljamsai, pavadovauk. Aš kuriam laikui išeinu. 

Laimė, Bekeriui nereikėjo toli eiti. Rodydamas kelią žibintu, ser- 
žantas nusivedė jį į smuklę prie gretimo gatvės kampo. 

— Čia Soltramas praleidžia didumą laiko, — atidarydamas duris 
tarė seržantas. 

Siaura patalpa skendėjo pypkių dūmuose, aidėjo garsūs pašne- 
kesiai, atsidavė prarūgusiu alumi. Seržantas prasibrovė tarp dviejų 
tvirtų vyrų prie prekystalio ir tarė bufetininkui: 

— Ieškom Džono Soltramo. 

— Nemačiau jo nuo vakar vakaro, — atsakė bufetininkas šlapiu 
skuduru šluostydamas prekystalį. — Gyrėsi užsidirbęs papildomų pi- 
nigų ir visiems nupirko išgerti. 

Bekeris su seržantu grįžo į gatvę. Kai priėjo jos vidurį, seržantas 
parodė atvirus laiptus tarp mėsininko ir bakalėjininko krautuvėlių. 

— Jis gyvena ten, virš mėsininko krautuvės. 

Bekeris pažiūrėjo į langą, bet lempos šviesos nepamatė. 

— Taip anksti jis nemiegotų, — tarė seržantas. — Tikriausiai su pa- 
čia leidžia pinigus, kuriuos gyrėsi gavęs. Jeigu reikalas svarbus, galit 
grįžti į nuovadą, išgerti karštos arbatos ir pamėginti vėliau. 

Pasiūlymas buvo gundantis: Bekeriui skaudėjo kojas, jis jau daug 
valandų nebuvo prisėdęs. 

Bet ką darytų Rajanas? - vėl pamanė. 

Mėsininko krautuvėje degė lempa. Pro langą matėsi vyras dėmių 
išmarginta prijuoste, kraunantis mėsos gabalus. Bekeriui atidarius 
duris, mėsininkas nudžiugo: gal pirkėjas, bet tada pamatė už Beke- 
rio seržantą. 

Krautuvėje buvo šalta. Šalti kovo orai padėjo apsaugoti mėsą nuo 
gedimo. Vis dėlto gaižus kraujo kvapas buvo stiprus. 

— Ar matėt šiandien Džoną Soltramą? — paklausė Bekeris. 


87 


DAVID MORRELL 


— Jam pasisekė, kad nemačiau. 

— Kodėl? 

— Turiu pasakyti jam keletą švelnių žodžių dėl to, kad mane pa- 
žadino, — atsakė mėsininkas. 

— Ką norit pasakyti? 

— Gyvenu už krautuvės, — mėsininkas parodė į lubas. — Anksti šį 
rytą Soltramas susivaidijo su žmona. Aš taip ir nebeužmigau. 

— Anksti šį rytą? — pakartojo Bekeris. 

— Šūkavo, trankėsi ir panašiai. 

Bekeris uždarė krautuvėlės duris ir pažiūrėjo į tamsių laiptų vir- 
šų. Pajuto kažkokį nerimą ir jam pasidarė dar šalčiau. 

— Laikykitės man už nugaros, — paliepė seržantui. 

— Kodėl? Kas atsitiko? 

Bekeris lipo siaurais laiptais, seržantas.su žibintu jam iš paskos. 
Lentos girgždėjo taip garsiai, kad darėsi baugu. 

Viršuje Bekeris priėjo duris. Įsiklausė stojusioje tyloje, bet už jų 
nieko neišgirdo. 

Jis išsitraukė peilį iš makšties po dešine kelnių klešne. Rajanas 
išmokė jį nešiotis peilį. 7ž4 prieš durdamas smaigaliu pirma smok 
bukuoju galu! — įspėjo Rajanas. — Ir žiūrėk, kad turėtum paruošęs 
pasiaiškinimą komisarui Meinui. 

— Ė — ką darot su šituo? — paklausė seržantas. 

— Tylėkit! 

Bekeris pabeldė į duris. Jos prasivėrė. 

Atidarė jas iki galo. Kraujo kvapas, kurį užuodė, galėjo atsklisti iš 
mėsininko krautuvės apačioje, bet Bekeris taip nemanė. 

Žibinto už nugaros šviesoje jis pamatė kambarėlį su kėde ir stalu. 
Kėdė gulėjo ant grindų, parversta ant šono. 

Šalia jos tįsojo žmogus. 

— Seržante, likit, kur esat, — paliepė Bekeris. 

Žibintas apšvietė išdžiūvusį kraują ant grindų. Srengdamasis į jį 
neįminti, Bekeris prisiartino prie lavono. | 

Vyras gulėjo aukštielninkas. Stačias būtų buvęs aukštas. Tvir- 
to sudėjimo, veidas, kaip įprasta konstebliams, nugairintas vėjo, 
įrudęs nuo saulės. Naktiniai marškiniai sukietėję nuo išdžiūvusio 
kraujo. 

Pažinęs Soltramą iš tų laikų, kai kartu dirbo, Bekeris stengėsi 
suvaldyti kvėpavimą. Prisimink, kaip mokė Rajanas, — pamanė. — 
Sutelk visą dėmesį į smulkmenas. Visas jėgas skirk tam, kad rastum 
įkalčių, — tada tas, kuris tai padarė, nebegalės vėl to padaryti. 

Jausdamas, kad burna perdžiūvo, Bekeris pažiūrėjo sau per petį į 
atviras duris mėgindamas atkurti, kas nutiko. Naktiniai marškiniai 
rodė, kad Soltramas gulėjo lovoje. Ar jį pažadino beldimas į duris? 
Gal kai užsimiegojęs jas atidarė, jam į krūtinę buvo įremtas peilis? 
Traukdamasis atatupstas jis griuvo įsitvėręs kėdės ir ją parvertė? 

Bekeris pažiūrėjo į duris priešais ir prisivertė nueiti į mažą miega- 
mąjį. Pasirengė būti užpultas, nors negalėjo įsivaizduoti, kad praėjus 
šitiek laiko žudikas tebebūtų čia. 

Prie miegamojo slenksčio vėl pamatė ant grindų išdžiūvusio 
kraujo. Nuo žibinto šviesos krito šešėlis, todėl įžiūrėti toliau neį- 
stengė. Tik paėjęs į šoną pamatė moterį, gulinčią skersai lovos veidu 
į viršų. 

Jos akys, blukios, nemirksinčios, spoksojo į lubas. Naktinių 
marškinių priekį dengė išdžiūvęs kraujas. 

Tankiau plakančia širdimi Bekeris išsivedė seržantą į koridorių ir 
uždarė duris. 

— Likit čia, - paskubomis tarė. — Neikit vidun ir neleiskit niekam 
praeiti pro jus — nebent tai būtų koks mano atsiųstas žmogus. 

Nebepaisydamas keliamo triukšmo, Bekeris tekinas nulėkė laip- 
tais dundėdamas it patrakęs. 


4 


Moteris, maniusi, kad 
Žiurkės yra šmėklos 


ĮPRASTAI PARLAMENTAS baigdavo posėdžiauti ne anksčiau kaip 
pirmą valandą nakties. Stovėdamas geltonoje ant sienų kabančių 
dujinių lempų šviesoje, lordas Palmerstonas mintyse apgailestavo, 
kad dar tik kelios minutės po vidurnakčio. Įrakingiausias Anglijos 
politikas, buvęs karo reikalų ministras, užsienio reikalų ministras ir 
vidaus reikalų ministras, jis vylėsi, kad per penkis tarnybos dešimt- 
mečius išmoko pakelti vyriausybės nuobodybę, bet pasakęs kalbą, 
kurioje gynė savo karo politiką, ir susmukęs ant kėdės sau prisipaži- 
no, kad tiesiog jaučiasi pavargęs. 

Nors už lango buvo šaltas kovas, salėje — kad ir tokioje dide- 
lėje — buvo karšta ir trošku. Matydamas iš kitos tarpueilio pusės 
padilbomis į jį žvelgiančius veidus nuo aukštai sustatytų suolų, jis 
gailėjosi sutikęs su karalienės prašymu tapti ministru pirmininku, 
kai ankstesnioji vyriausybė žlugo dėl to, kad siaubingai netinkamai 
vadovavo karui. Dabar jis pats buvo kaltinamas ta pačia kompeten- 
cijos stoka, tad tik didžiausiomis valios pastangomis jam pavyko 
susilaikyti neišrėžus tiems kvailiams, kad jeigu jie būtų leidę spręsti 
tuos reikalus jam, jeigu sprendimai nebūtų turėję eiti per nesuskai- 
čiuojamą daugybę komitetų ir kiekvienoje stadijoje dėl jų nebūtų 

tekę leistis į kompromisus, jeigu jis galėtų veikti pagal turimus įga- 
liojimus, naudodamasis savais ištekliais, rusus įveiktų dar šįmet. 

Opozicijos narys paleido kandžią pastabą kažkam, užsistojan- 
čiam lordą Palmerstoną. Šis jau buvo besistojąs papeikti savo gynė- 
jo, bet tuo metu prie jo pasilenkė pasiuntinys. 

— Čia jums, ministre pirmininke, nuo komisaro Meino, — pa- 
siuntinys padavė jam vašku antspauduotą voką. — Sakė, kad reikalas 
skubus. 

Lordas Palmerstonas mėgino apsimesti abejingas. Apsidairęs po 
salę pamatė, kad jo vidaus reikalų ministrui serui Džordžui Grėjui 
įteikiamas panašus vokas. Vildamasis, kad atrodo tik šiek tiek suir- 
zęs dėl menkučio sutrukdymo, lordas Palmerstonas perlaužė ants- 
paudą, ištraukė iš voko popieriaus lapą ir delnu uždengė glaustus 
žodžius, jam pranešančius: 


AUKA TRAUKINYJE BUVO DANIELIS HARKORTAS. 


Pasijuto priblokštas tos trumpos žinutės. Nemenkas sukrėtimas jau 
buvo tai, kad pirmą kartą traukinyje nužudytas žmogus — maža to, 
žvėriškai, ir ne koks nors juodadarbis trečios klasės vagone, bet gar- 
bingas ponas geriausioje vietoje, kokią galėjo pasiūlyti geležinkelio 
bendrovė. Dabar, kai sužinojo aukos tapatybę, lordas Palmerstonas 
pasijuto sukrėstas dar labiau. Jis neleis savo priešams pastebėti, kaip 
jį paveikė žinutė. Srengdamasis atrodyti suirzęs dėl to, kad buvo 
sutrukdytas dėl menkniekio, įkišo popierių atgal į voką. 
— Komisaras laukia koridoriuje, — pasakė pasiuntinys ir pasišalino. 
Lordas Palmerstonas prisidengė burną delnu apsimesdamas tram- 
dantis žiovulį. Tada žvilgtelėjo į serą Džordžą, vos pastebimai link- 
telėjo ir atsistojo tuo metu, kai skųstis ėmė kitas opozicijos narys. 
Ministras pirmininkas tikėjosi, kad visi pamatys jį išeinantį abejin- 
gai, o ne dėl ko nors svarbaus. Pro dvivėres duris žengė į ilgą mūrinį 
koridorių. Laimė, čia buvo vėsiau negu salėje, iš kurios ką tik išėjo. 
Komisaras Meinas, iš pažiūros kaip visada suvargęs, stovėjo prie 
nišos. Dujinės lempos šviesa joje buvo priremdyta. Serui Džordžui 
išėjus pro dvivėres duris, lordas Palmerstonas nusivedė jį prie nišos. 
Trijulė žengė į jos prietemą. 

— Jūs tikras, kad auka buvo Danielis Harkortas? — tyliai paklausė 
komisaro lordas Palmerstonas. 

— Inspektoriui Rajanui tik šį vakarą pavyko nustatyti jo tapatybę. 
Jis mane patikino, kad abejonių nėra. 

Lordui Palmerstonui tebesisuko galva nuo žinios, kad jo asme- 
ninis advokatas — draugas ir vienas įtakingiausių teisininkų visoje 
Anglijoje — yra auka iš traukinio. 

— Tepadeda jam Dievas. 

— Kurių galų kažkas tai padarė? — nervingai paklausė vidaus rei- 
kalų ministras. Dėl savo padėties vyriausybėje buvo viršesnis už ko- 
misarą Meiną, nes jo žinioje buvo visi Didžiosios Britanijos polici- 
jos klausimai. 

— Rajanas nemano, kad žmogžudystės motyvas buvo pinigai, — 
atsakė Meinas. — Jis mano, — de Kvinsis tos pačios nuomonės, — kad 
žmogžudystė susijusi su dokumentais, kuriuos Harkortas vežėsi. 

— De Kvinsis... — suniurnėjo lordas Palmerstonas. Susierzinimas 
užgožė jo sielvartą. 

— Juodu su inspektoriumi Rajanu mano, kad dėl to Harkortas 
ir važiavo į Sedvik Hilą — perduoti kažkam dokumentus. Bet mano 
pasiųsti konstebliai neranda ten nė vieno, kas jį pažinotų. 

Sedvik Hilas, — pamanė lordas Palmerstonas. Kaip ir tada, kai 
pirmą kartą išgirdo apie žmogžudystę, pajuto susitraukiant skrandį 
nuo žinios, kur keliavo auka. Blogesnio meto patraukti dėmesį į 
Sedvik Hilą nė būti negalėjo. Velniai rautų, kodėl Danielis važiavo 
būtent ten, o ne kur nors kitur?! 

— Jeigu inspektorius Rajanas ir de Kvinsis teisūs, turim galvoti, 
dėl kokių dokumentų buvo nužudytas ponas Harkortas ir jo nu- 
samdytas privatus seklys, — kalbėjo toliau komisaras Meinas. 

— Ką?! Nužudytas dar ir privatus seklys? — paklausė vidaus reikalų 
ministras. 

— Visai neseniai apie jį sužinojom. Ar jums girdėta Džono Soltra- 
mo pavardė? — paklausė komisaras. 

— Ne. 

— Man irgi, — atsakė lordas Palmerstonas. — Privatus seklys? No- 
rite pasakyti, ponas Harkortas buvo nužudytas dėl to, ką tas seklys 


sužinojo per tyrimą? 

— Galimas daiktas, turint galvoje, kad daug vyriausybės narių 
buvo Harkorto klientai. 

— Iš kur tai žinote? — bemat paklausė vidaus reikalų ministras. 

— Inspektorius Rajanas matė įvairias pavardes ant aplankų pono 
Harkorto kabinete, tarp jų ir jūsų, sere Džordžai, ir jūsų, ministre 
pirmininke, — atsakė komisaras Meinas. 

— Negali būti, kad jūs įtariate, jog poną Harkortą nužudėme mes 
ar koks kitas vyriausybės narys, — tarė lordas Palmerstonas. 

— Žinoma, ne, — atsakė komisaras. — Tačiau jis turėjo paslapčių, 
matyt, tokių svarbių, kad kas nors galėjo jį nužudyti norėdamas jas 
sužinoti ar galbūt norėdamas neleisti toms paslaptims iškilti aikštėn. 

— Kas dar žino pono Harkorto klientų pavardes? — įsakmiai pa- 
klausė lordas Palmerstonas. | 

Atsidarė dvivėrės durys. Pro jas išėjęs opozicijos atstovas pastebė- 
jo juos nišoje, linktelėjo galvą ir praėjo pro šalį akivaizdžiai smalsau- 
damas, ką jie čia taip karštai aptaria. 

Trijulė palaukė, kol jo žingsniai visiškai nutilo. Dabar girdėjo tik 
monotonišką kalbą už dvivėrių durų. 

— Kas dar žino pavardes? — pakartojo klausimą lordas Palmers- 
tonas. | 

— Inspektorius Rajanas pasakė jas man vienam, — atsakė komi- 
saras Meinas. — Ministre pirmininke, atleiskit už tiesmukumą, bet 
privalau ištirti visas galimybes. Ar katras nors iš jūsų pavedėte ponui 
Harkortui rinkti žinias apie kokį žmogų atliekant neoficialų vyriau- 
sybės tyrimą? 

— Tokio dalyko neprašiau, — atsakė lordas Palmerstonas. 

— Aš taip pat, — pridūrė seras Džordžas. — Kokį vyriausybės tyri- 
mą jūs įsivaizduojat? 

— Dar kartą atsiprašau, jei atrodo, kad viršiju savo įgaliojimus, 
bet turint galvoje artimus pono Harkorto ryšius su vyriausybės na- 
riais ir tai, kad vyksta karas... 

— Karas? Manor, tai kažkaip susiję su rusais? — nustebęs paklausė 
lordas Palmerstonas. 

— Laikraščiuose pranešimai dar nepasirodė, bet gandų apie pono 
Harkorto nužudymą jau gausu. Mano konstebliai gatvėse girdė- 
jo Žmones svarstant, ar tik rusai nemėgina įvaryti jiems traukinių 

baimės. Pone Palmerstonai, ar jūsų užsienio reikalų ministras, o 
galbūt kas nors iš Karo reikalų ministerijos prašė poną Harkortą 
atlikti slaptą tyrimą, galimas daiktas, dėl Rusijos šnipo? 


LoRDaAs PALMERSTONAS vėl atsisėdo į savo vietą, visa laikysena 
mėgindamas parodyti, kad buvo išėjęs tik neišvengiamu bjauriu rei- 
kalu. Garsėjantis oratoriaus sugebėjimais, jis drąsiai atsikirto į dar 
vieną opozicijos nusiskundimą ir kaip įmanydamas stengėsi neatro- 
dyti sutrikęs dėl komisaro Meino ką tik perduotos žinios. 

Su kitais kabineto nariais jis išėjo iš parlamento pastatų tik pusę 
antros nakties. Lauke pasitiko šaltas, rudas rūkas, tirštas nuo aitrių 
dūmų iš pusės milijono Londono kaminų. Lordą Palmerstoną ly- 
dėjo du parlamentarai ir asmeninis sekretorius, plačiapetis vyras. Jo 
raštininko sugebėjimai buvo ne tokie svarbūs kaip iš Krymo parsi- 
vežta grumtynių patirtis. Sukrečiantys įvykiai gruodį, o paskui dar 
ir vasarį, išmokė ministrą pirmininką laikytis atsargumo priemonių, 
o įtemptas pokalbis su komisaru Meinu dar labiau jį įtikino, kad 
šios atsargumo priemonės, kurios anksčiau nė į galvą nebūtų atėju- 
sios, šiuolaikinio pasaulio politikams yra būtinos. 

Debatams parlamente pasibaigus paprastai prireikdavo karietų. 
Lordas Palmerstonas visada susitardavo, kad tas pats vežikas lauk- 
tų toje pačioje vietoje. Bet šiąnakt, net su palyda, jis sunkiai rado 
kelią nuo vieno rūke skendinčio gatvės žibinto iki kito. Pasukęs už 
kampo į Abingdono gatvę, jis mėgino kalbėtis su dviem šalia jo ei- 
nančiais kabineto nariais. Džiaugėsi, kad jam tereikėjo pritarti tam, 
ką juodu sako. 

— Labos nakties, ministre pirmininke, — atsisveikino jie. 

— Labanakt. 

Jis priėjo gatvės žibintą, po kuriuo laukė jo vežikas. 

— Į Kembridžo namą kaip paprastai, milorde? 

— Taip. 

Jis drebėdamas įlipo į karietą, susmuko ant sėdynės ir užsiklojo 
pledu. Sekretorius atsisėdo šalia ir ištempęs akis žiūrėjo, ar kas nors 
netūno rūke. 

Geležinės pasagos kaukšėjo į granito akmenis garsiau negu įpras- 
tai. Linguojančioje karietoje lordas Palmerstonas spoksojo prieš save 

ir jam atrodė, kad dingo kažkokioje tuštumoje. Jis žinojo, kokiu 
keliu įpratęs važiuoti vežikas, todėl pajuto, kai karieta pravažiavo 
pro tamsius gremėzdiškus Bakingamo rūmus kairėje ir ėmė judėti 
šiek tiek nuolaidžia Konstitucijos kalva. Galiausiai karieta pasuko 
dešinėn prie nematomo Haid Parko Kampo* ir nuvažiavo toliau 
Pikadilio gatve. 

— Gali sustoti čia, — tarė vežikui lordas Palmerstonas. 

— Bet mes dar ne prie jūsų namų, milorde. 

— Man pravers truputį paėjėti. 

— Ber gali būti nesaugu, — įspėjo sekretorius. 

— Širiek valandų išsėdėjęs noriu pramankštinti kojas. Tau nerei- 
kia manęs lydėti. 

— Ministre pirmininke, reikalauju eiti kartu. 

Lordas Palmerstonas išpūtė akis. 

— Tu peikalauji?! ' 

Sekretorius nudelbė akis. 

— Kaip norit, milorde. 

Lordas Palmerstonas nuėmė pledą sau nuo kelių ir išlipo iš ka- 
rietos. Net tokiame rūke žibinto gatvės kampe šviesos jam užteko 
įžiūrėti, kur į šiaurę nuo Pikadilio gatvės driekiasi Parko skersgatvis. 

Ten ir pasuko. Karietai nudardėjus tolyn, tvirtai suėmė lazdelę ir 
įsiklausė, ar negirdėti žingsnių, bet išgirdo tik savuosius. Skelbdami 
valandą du kartus sugaudė Meifero bažnyčios varpai. Sulojo šunys. 
Sucypė katė, paskui dar viena. 

Rūkas čia buvo kiek retesnis, iš dalies todėl, kad šiame Londono 
rajone buvo keli parkai ir mažiau pastatų (taigi ir mažiau kaminų) 
negu kitoje miesto dalyje. Jam iš dešinės, Parko skersgatvyje, buvo 
vien namai. Kairėje plytėjo didžiulis Haid Parkas; jį lordas juto, nors 
nematė. Jo Kembridžo namas buvo vienas vertingiausių Londone, 
bet namai Parko skersgatvyje buvo net vertingesni. Medžiai ir pievos 
sudarė retą kaimišką aplinką didžiausiame pasaulio mieste. Pastatai 
su kolonomis ir bokštais panėšėjo į pilis. Tai dar labiau stebino todėl, 
kad namai buvo atskirti vienas nuo kito, o didžiojoje Londono dalyje 
jie šliejosi. Iš didžiulių balkonų vėrėsi įspūdingi vaizdai, iš kai kurių 


* Taip vadinamas Londono rajonas, įsikūręs aplink šešių gatvių sankirtą. 
p J Į ęs ap ų gatvių ą 

net į Serpentaino ežerą Haid Parke. Neįprastai dideli švieslangiai vir- 
šutiniuose aukštuose leido mėgautis nuostabiu vaizdu iš abiejų pusių 
ir tiesiai priekyje. Rezidencija Parko skersgatvyje daug ką sakė apie 
savininko kilmę, padėtį visuomenėje ir turimus išteklius. 

Nužingsniavęs ketvirtį skersgatvio lordas Palmerstonas priėjo 
gatvės žibintą, kurio šviesoje pamatė pasiekęs savo kelionės. tikslą. 
Atidaręs vartelius balto žvyro takučiu nukulniavo prie įspūdingų 
laiptų. Užlipo jais į portiką, apšviestą blausios lempos virš didelių 
dvivėrių durų. Didingai mėlynos, jos buvo taip nublizgintos, kad 
žvilgėjo net tame rūke. 

Pro vėduoklės pavidalo langelį virš durų matėsi, kad prieškam- 
baryje dega vienintelė lempa. Visur kitur milžiniškame pastate 
buvo tamsu. 

Jis tik trumpai padvejojo prieš pakeldamas ranką prie liūto galvą 
vaizduojančio belstuko, ruošdamasis sutrikdyti namo gyventojus. 

— Henri? — išgirdo už nugaros suglumusios moters balsą. 

Jis atsigręžė. Rodės, rūkas iš dalies prasisklaidė. Iš jo išniro ap- 
siaustu su gobtuvu apsivilkusi moteris. Jos žingsniai žvyro taku aiš- 
kiai girdėjosi. 

Henri. Nedaug žmonių galėjo sau leisti kreiptis į lordą Palmers- 
toną vardu — tik žmona, giminaičiai, vienas kitas diduomenės narys, 
su kuriuo lankė mokyklą Harove, paskui Edinburgo universitetą, 
pora politikų, kuriuos jau kadai pažinojo, — ir ta moteris, kuri dabar 
užlipo laiptais ir pasisveikindama ištiesė pirštinėtą ranką. 

— Kažkas atsitiko, Henri? Ką veiki čia tokį vėlų metą? — paklausė ji. 

Lempos virš durų šviesoje apvalainas veidas, įrėmintas rausvo gob- 
tuvo, atrodė kaip kiek daugiau negu šešiasdešimties metų moters. Ji 
buvo graži, raukšlelės dailius jos bruožus darė brandesnius. Jos nuga- 
ra buvo karališkai tiesi, atlošti pečiai bylojo apie pasitikėjimą savimi. 
Plaukų sruogos rėmino veidą ne mažiau negu gobtuvas; nors juose jau 
matei žilų dryželių, daugiausia jie buvo irgi rausvi kaip jos apsiaustas. 

— Karolina... — jis jautėsi nepasiruošęs atsakyti į jos klausimą. — 
Kaip tu čia atsiradai? Negirdėjau tavo karietos. 

— Vaikščiojau po parką, — Karolinos balso skambesys buvo toks 
pat patrauklus kaip jos veidas. 

— Po parką? Negali būti. 

— Einu ten, kai negaliu užmigti. 

— Tokiame rūke? 

— Takai lygūs, jais eiti lengva. O parkas mane ramina. 

— Bet tai nesaugu. 

Lordas Palmerstonas iškart prisiminė, jog rūpestingasis jo sekre- 
torius įspėjo, kad Jam nesaugu eiti pėsčiomis vienam. 

— Niekas nesitiki, kad koks pasiturintis žmogus vaikščios tenai 
naktį, todėl nusikaltėliams nėra reikalo ten eiti. Bet dėl viso pikto... 

Karolina parodė jam lazdelę, tvirtesnę už jo. 

Lordas Palmerstonas nesusilaikė ir nusišypsojo iš jos pasitikėjimo 
savimi. Buvo laikai, kai dėl savo silpnybės moterims jis būtų stengę- 
sis, kad jųdviejų santykiai pasistūmėtų dar toliau. Bet jis nebebuvo 
lordas Kupidonas, kaip pravardžiavo jį laikraščiai, kai buvo pačiame 
jėgų žydėjime. 

— Nors šypsaisi, tavo akys paniurusios, — Karolina išsitraukė rak- 
tą iš apsiausto kišenės. — Mano vyras Mančesteryje verslo reikalais. 
Vis dėlto geriau užeik vidun. 


MiLŽiNIŠKUOSE NAMUOSE buvo tylu — girdėjosi tik jų žingsnių 
aidas einant marmurinėmis grindimis ir durų aidas jai jas užtrenkus 
ir užrakinus. Didžiuliame vestibiulyje šviesą skleidė tik viena iš su- 
kabintų ant sienų dujinių lempų, apšviečianti lordui Palmerstonui 
iš apsilankymų čia jau pažįstamus kelis paveikslus ir pjedestalus su 
senovės Romos skulptūromis. 

Užtat jam nematyta buvo keistai žaliai švytinti lėkštelė lenktų 
laiptų apačioje. Kita tokia pati skleidė žalią šviesą laiptų viršuje. 

Pastebėjusi jo sąmyšį, Karolina paaiškino: 

— Vakare liepiu tarnams jas atnešti, kad žmonės tamsoje nesu- 
kluptų ant laiptų. 

— Švytėjimą sukelia fosforas? — paklausė lordas. 

— Mišinys, kurio sudėtyje yra tosftoro. Mano vyras konsultuoja 
vieną bendrovę, ši atlieka bandymus su juo kurdama gaminį, užkir- 
siantį kelią tokiems nelaimingiems atsitikimams. 

Juodu kalbėjosi tyliai, kad nepažadintų tarnų. Šitaip paslaptingai 
besielgiant lordą Palmerstoną užplūdo saldžiai kartūs jaunystės pri- 
siminimai, kaip vidury nakties eidavo pas meilužes. 


97 


DAVID MORRELL 


Karolina priėjo prie įmantriai išraižyto staliuko. Ji paėmė degtu- 
ką iš dėželės šalia rytietiškos vazos su raudonomis rožėmis, jį uždegė 
ir prikišo prie sidabrinės lempos dagčio. 

Lempa sklaidydama prietemą ji pirma nuėjo prie durų po tais 
lenktais laiptais. Iš daugybės apsilankymų lordas Palmerstonas žino- 
jo, kur juodu eina. Jie atsidūrė bibliotekoje aukštomis lubomis, gra- 
žiai apstatytoje didingu raudonmedžio rašomuoju stalu, krėslais su 
storomis pagalvėlėmis ir gausybe lentynų, nustatytų nesuskaičiuoja- 
ma daugybe knygų. Dažnos nugarėlėje pavadinimas buvo užrašytas 
iškiliomis auksinėmis raidėmis. 

Kad išvengtų skandalo, Karolina paliko duris praviras, nors jeigu 
koks tarnas užtiktų juos vienus kartu, juolab tokį metą, gandai vis 
tiek pasklistų. Tai dar kartą patvirtino, kaip ji pasitiki savimi, jeigu 
mano galinti štai taip su juo pasimatyti. 

Ji padėjo lempą ir lazdelę ant rašomojo stalo. Tada nusitraukė gob- 
tuvą ir atidengė žvilgančius rausvus plaukus su žilomis sruogelėmis. 

— Henri, neatsakei į mano klausimą. Kas negerai? 

— Tavo informatoriai kartais kai ką sužino anksčiau už mane. Bet 
jeigu nežinai... 

— Ko? 

— Girdėjai apie žmogžudystę traukinyje ketvirtadienio vakarą? — 
paklausė lordas Palmerstonas. 

— Visi, turintieji geležinkelio bendrovių akcijų, apie ją girdėjo. Po 
to incidento akcijų kaina krito dvidešimčia procentų. 

— Taip, kaina išties krito, — niūriai pakartojo ministras pirminin- 
kas. - Nužudytasis... 

— Žinai, kas jis? 

— Ką tik sužinojau. Danielis Harkortas. 

Karolina ilgai nekrustelėjo. 

— Danielis Harkortas? — suniurnėjo ji ir pasižiūrėjo į įmantrų 
persišką kilimą. Galop įkvėpė ir pakėlė akis nuo pynių rašto. 

— Vakar, kai vyras buvo išvykęs, man reikėjo susitikti su Danieliu 
vienu neatidėliotinų reikalu, bet kai atėjau į jo raštinę, jis sutartu 
laiku manęs nelaukė, — pasakojo Karolina. — Iš pradžių pamaniau, 
kad jis savo įpratimu rodo, kaip jam nepatinka turėti reikalų su mo- 
terimi, bet tuomet jo sekretorius mane patikino, kad jis visą dieną 

neateina susitikti su klientais ir niekas negali paaiškinti kodėl. Nie- 
kada nemaniau, kad jis galėtų... 

Ji nuleido balsą. 

— Ar policija numano, kas jį nužudė? 

— Ne. 

— Danielis gyveno Londone. Ką, po galais, jis veikė traukinyje, 
juolab tokiu metu? 

— Policija nežino atsakymo ir į šį klausimą, — atsakė lordas Pal- 
merstonas. — Laikraščiai dar nespėjo nieko parašyti, bet spėju infor- 
matorius tau pranešus, kad auka turėjo bilietą į Sedvik Hilą. 

— Tai mane išgąsdino, - atsakė Karolina. —- Galop nusprendžiau, 
kad tai tik atsitiktinumas, kad nužudytasis buvo banko raštininkas 
ar panašiai, grįžtantis namo į Sedvik Hilą vakare ilgai užsibuvęs dar- 
be. Bet dabar, kai žinau, kas buvo auka... 

— Ar numanai, su kuo susitikti ten galėjo važiuoti Danielis? 

Ji papurtė galvą. 

— Mano dukters vyras turi užmiesčio namą tose apylinkėse, bet 
jeigu Danielis būtų veikęs jo nurodymu, neabejoju, kad būčiau tai 
žinojusi. Ten nekilnojamojo turto turi kiti didikai. Žinia, ten dar ir 
hidroterapijos gydykla. 

— Mums mažiausiai reikia, kad policija susidomėtų gydykla, — 
atsakė lordas Palmerstonas. — Tyrimui vadovaujantis inspektorius 
mano, kad Danielis vežė dokumentus kažkam netoliese. 

— Dokumentus? — susiraukė Karolina. - Kokius? 

— Tokius svarbius, kad dėl jų kažkas buvo pasiryžęs nužudyti. 
Vienas Skotland Jardo... kaip čia jį pavadinus... patarėjas, kurio 
nuomone pasitikima, nors jis iš proto eina dėl opijaus, laikosi tokios 
pat nuomonės. 

— Iš proto eina dėl opijaus? — paklausė Karolina. 

— Taip. Tas žmogus gėdingai pagarsėjo parašęs „Anglo opiomano 
išpažintį 

— „Anglo opiomano...“, — Karolina atrodė apstulbusi. — Negali 
būti, kad turi galvoje Tomą de Kvinsį! 

— Esi apie jį girdėjusi? 

— Ne vien girdėjusi. Dieve brangus, vaikystėje mudu buvom 
draugai. 

— Ką?! 

— Kai Tomas elgetavo Oksfordo gatvėje, mano tėvas — advoka- 
tas — jo pasigailėjo. Nemačiau jo nuo... 

— Vadini jį Tomu? 

— Neįtikėtina! Maniau, kad jis gyvena Edinburge. Sakai, jis Skot- 
land Jardo patarėjas? 

— Iris pastaruosius mėnesius. Tepadeda man Dievas, nes karalie- 
nei ir princui jis įdomus, ir juodu su dukra apsistoję pas mane. 

— Tomas turi dukrą? — nustebo Karolina. — Ir jie gyvena visai šalia 
manęs? 

— Laikraščiai jį minėjo dėl gruodį ir vasarį įvykusių žmogžudysčių, 
kurias jis padėjo išaiškinti. Visi apie jį tik ir kalbėjo. Nepastebėjai? 

Staiga lordas Palmerstonas prisiminė. 

— Ne, negalėjai pastebėti. Tuo metu buvai Italijoje. 

— Po šitiek metų... Ir Tomas mano, kad žudikas norėjo gauti Da- 
nielio turimus dokumentus? 

— Kaip mudu žinome, Danielio bylose išties esama paslapčių, — 
atsakė lordas Palmerstonas. 

— Taip, bet po rytojaus jų nebebus, — tarė jam Karolina. 

Lordas Palmerstonas pritariamai linktelėjo. 

— Pasirūpinsiu, kad jos neišaiškėtų. 


STOVĖDAMA PORTIKE KAROLINA žiūrėjo, kaip lordas Palmersto- 
nas nulipa akmeniniais laiptais ir dingsta rūke. 

Tomas, - pagalvojo. 

Meitfero bažnyčios varpams išmušus pusvalandį, uždarė ir užra- 
kino duris. 

Tomas, — pakartojo mintyse dar labiau stebėdamasi. 

Grįžo į biblioteką, padėjo lempą ir atidariusi spintos duris ati- 
dengė daugybę lentynų, prigrūstų knygų su to paties rašytojo pa- 
varde ant nugarėlių — Tomo de Kvinsio. Tai buvo Amerikos leidėjo 
išleistas raštų rinkinys, taip pat pirmieji tomai rinktinės, kurią buvo 
įpusėjęs leisti vienas Škotijos leidėjas. Čia buvo visos iki vienos kny- 
gos, kurias Tomas parašė per visus tuos metus. Čia buvo šūsnys žur- 
nalų, kuriuose pasirodė jo esė, pasakojimai ir kritiniai straipsniai — 
ištisos jų lentynos. 

Žomas gyveno Londone, visai šalia, lordo Palmerstono namuose, 0 aš 
to nežinojau? — pagalvojo Karolina. 

Ji pagarbiai perbraukė ranka knygas, bet nė akimirką neabejojo, 
kurią išsirinks. Ji išsitraukė „Anglo opiomano išpažintį“ ir nusinešė 
prie lempos, kurią buvo pastačiusi ant rašomojo stalo. 

Moteris knygą automatiškai atsivertė ties nusitrynusiu puslapiu, 
daugybę kartų sulaukusiu jos dėmesio. 

Skaitydama Tomo pasakojimą apie jo kančias, kai būdamas sep- 
tyniolikos žiemą elgetavo Londono gatvėse, prisiminė kadaise girdė- 
tą kenčiančiojo balsą. Beveik girdėjo jį pasakojant apie tą dieną, kai 
juodu susipažino bjauriame Graikų gatvės name. 


Patyriau alkio kančias, tokias baisias, kokias tik kada nors yra pa- 
tyręs ir likęs gyvas žmogus. Man gyvastį palaikė tik kelios vieno tipo 
duodamos duonos plutelės, bet ir tas nežinodavau, kada gausiu. 
Retai miegojau po stogu. Kai nuo šaltesnio oro mano kančios dar 
labiau prailgdavo, tas pats žmogus leisdavo man miegoti dideliame 
tuščiame name. Vadinu jį tuščiu todėl, kad jame nebuvo jokio baldo. 
Bet aš pamačiau, kad name jau yra vienas gyventojas, vargšė draugų 
neturinti mergaitė, pažiūrėti kokių dešimties. Sužinojau, kad ji jau 
kuris laikas viena čia gyvena. Vargšiukė didžiai nudžiugo sužinojusi, 
kad palaikysiu jai draugiją tamsos valandomis. Kadangi baldų ne- 
buvo, žiurkių keliami garsai milžinišku aidu atsiliepdavo erdviuose 
laiptuose. Negana to, kad ši bamesta mergaitė patyrė kūniškas šalčio 
ir alkio negandas, ji dar labiau kentėjo nuo savo susikurtos šmėklų 
baisybės. Gulėdavome ant grindų, užsikloti turėjome vien arklininko 
apsiaustą. Vargšė mergaitė prišliauždavo prie pat manęs, kad būtų 
šilčiau ir apsigintų nuo savo vaiduokliškų priešų. Apkabindavau ją. 


Karolina spoksojo į popieriaus lapą, iš naujo išgyvendama širdį 
draskančią tos žiemos pabaigą. Padėjusi knygą atgal į jai skirtą vietą, 
užarė spintos duris. Užplūdus prisiminimams, ji paėmė sidabrinę 
lempą, lazdelę ir išėjo iš bibliotekos. 

Lenktų laiptų apačią apšvietė lėkštelė su žaliai švytinčiu mišiniu. 

Lordui Palmerstonui ji sakė, kad jos vyro konsultuojama bendro- 
vė atlieka su juo bandymus norėdama sukurti gaminį, kuris užkirstų 

kelią nelaimingiems atsitikimams tamsoje. Tai buvo tiesa, tik mišinį 
išrado ne ta bendrovė ir iš pradžių jis tarnavo visai kitam tikslui. 
Ingredientus — miltus, cukrų, brendį, lydytus kiaulės taukus ir pur- 
viną balsvą nežinia ko gabalą stiklainyje, užlietą vandeniu, Tomas 
dovanojo jai, kai matė jį paskutinį kartą prieš tokią daugybę metų. 

— Galėsiu kepti sausainius! — džiūgavo ji, mat jos pilvas gurgė iš 
alkio. 

— Ne. Valgyti to nevalia, — įspėjo ją Tomas. 

— Bet aš alkana! 

— Karolina, ko labiau norėtum: prisikimšti pilvą ar atsikratyti 
žiurkių? 

— Žiurkių negaliu pakęsti. 

— Tuomet parodysiu tau, ką reikia daryti. 

Voratinklių aptrauktoje virtuvėje, apleistame Graikų gatvės 
name, Tomas išsitraukė iš sudriskusių kišenių keletą anglies gabalų 
ir sudėjo į tuščią židinį. 

— Kur gavai anglių? — apstulbusi paklausė ji. 

— Man nusišypsojo laimė. 

— Pasakyk, pasakyk man! 

— Netrukus. 

Jo balsas buvo keistas. 

Jis užkūrė ugnį ir supylė brendį į seną puodą. Skysčiui užkaitus, 
pridėjo lydytų taukų, cukraus ir miltų. 

— Dabar žiūrėk įdėmiai, Karolina. Čia labai svarbi dalis. 

Šakaliuku jis šiek tiek nugrandė kažko nuo to purvino balto luito 
stiklainyje su vandeniu ir įmetė į verdantį mišinį. 

— O čia kas? — sumišusi paklausė ji. 

— Fosforas. 

Jai buvo vos dešimt, todėl ji dar labiau sumišo. 

— Kas yra fosforas? 

— Medžiaga, kurią visada turi laikyti apsemtą vandeniu, nebent 
dedi jos į tą mišinį, — atsakė Tomas, septyniolikmetis išminčius. — 
Ištrauktas iš vandens, fosforas suliepsnoja. Štai taip. 

Jis papūtė į šakaliuką, vanduo dingo ir apsinuogino tos baltos 
purvinos masės krislelis. Staiga šakaliukas suliepsnojo. 

Karolina aiktelėjo. 

— Kratyk mišinį, kol viskas persimaišys. Matai, kaip jis tirštėja ir 
virsta pasta. Fosforas nepavojingas, kai į ją įmaišomas. Gerai. Da- 
bar eime. Padėsime pastos prie kiekvienos žiurkių landos, kurią tik 
rasime. Naktį jos gabalėliai žaliai švytės, bet neužsidegs. Pakerėtos 
žiurkės prieis prie to švytinčio daikto ir užuos cukrų bei brendį. Už- 
valgius mišinio, fosforas sugrauš joms skrandį. Kai naktį tau iš visų 
pusių švytės, nesijusi vieniša. 

— Vieniša? Aišku, nesijusiu vieniša. Juk tu būsi su manim. 

Pamačiusi, kaip liūdnai Tomas į ją pažiūrėjo, ji baisiai išsigando. 

— Kas? Kas atsitiko? Kas negerai? — maldavo ji pasakyti. 

Po pusės amžiaus Karolina vis dar prisiminė, kaip graužė skruos- 
tus ašaros, kai jis jai pasakė turintis išvykti. 

Gniauždama lazdelę, kurios jai reikėjo tik vietoj vėzdo, ji pakėlė 
lempą ir lenktais laiptais užlipo į pirmą aikštelę, kur žaliai švytė- 
jo lėkštelė. Palypėjus iki kitos aikštelės, prietemą sklaidė dar viena. 
Stipriau gniauždama lazdelę ėmė lipti link ketvirtos švieselės. 

Krebžt krebžr. 

Visa įsitempusi Karolina stabtelėjo. Ne taip kaip tame neken- 
čiamame Graikų gatvės name, kuriame kadaise glaudėsi, laiptai ir 
koridoriai čia buvo dengti prabangiais kilimais. Vienintelis atviras 
paviršius, kurį galėjo nagais krebždinti žiurkės, buvo marmurinės 
grindys vestibiulyje prie laukujų durų, bet garsas sklido ne iš ten. 

Ne, man pasigirdo, - nusprendė Karolina. 

Lipo toliau. Pasiekusi kitą laiptų aikštelę nukreipė lempą į tamsų 
koridorių ir pasuko prie pirmų durų kairėje. 

Jos miegamasis buvo priešais Haid Parką. Kambarinė jau buvo 
užtraukusi užuolaidas, atklojusi patalus ir pridėjusi į židinį anglių. 
Uždariusi duris Karolina padėjo lempą ir lazdelę ant komodos. Po 
nusivilktais viršutiniais drabužiais stigo vieno madingo apdaro — 
korseto, mat jos juosmuo buvo toks laibas, kad jo nė nereikėjo. Be 
to, ji nemėgo būti varžoma. Dėl šios priežasties pirmenybę teikė ne 
sunkių metalinių lankų išpūstiems krinolinams, atėjusiems į madą 
prieš ketverius metus po parodos Krištolo rūmuose, bet į apačią pla- 
tėjančioms suknelėms standžiu liemeniu. Likusi vienais apatiniais 
ištiesė ranką prie naktinių marškinių ant lovos. 

Ir sustingo vėl išgirdusi Arebži krebžt. 

Čia tik sušiugždėjo mano naktiniai, kai juos paliečiau, — mėgino 
save įtikinti. 

Tomas rašė, kad užmiršti neįmanoma, kad žmogaus protas nely- 
ginant popieriaus lapas, kuriame žodžiai nuolatos užrašomi, paskui 
ištrinami ir vėl užrašomi. Bet ankstesniųjų žodžių galutinai ištrinti 
niekada neįmanoma. Jie visada lieka apačioje. 

Taip, apatinis sluoksnis visada išlieka, - pamanė Karolina. 

Paėmusi iš drabužių spintos žaliai švytinčią lėkštelę, padėjo ant 
komodos. Tik tada užpūtė lempą, atsigulė į lovą ir gerai užtraukė 
baldakimo užuolaidas. Kad ir kaip norėjo matyti švieselę, tam tektų 
palikti plyšį tarp užuolaidų, o pro tą plyšį jai bemiegant kas nors 
galėtų įšliaužti. 

Vaikystėje ji manė, kad žiurkių krebždėjimas yra šmėklų sklei- 
džiamas garsas, ir net dabar, kai jos gyvenimo sąlygos taip pagerėjo, 
kad miegojo ant puikiausių pūkinių pagalvių po šilkiniais apklotais 
ir atlaso lovatiese, kartais ūmai prabusdavo jusdama gerklėje įstri- 
gusį slopinamą klyksmą, įsitikinusi, kad šmėklos ateina jos suėsti. 
Per savo ilgą gyvenimą ji tikrai prisirinko šmėklų. Viena jų buvo 
ypatinga. 


) 


Namas Graikų gatvėje 


Iš Emilės de Kvinsi dienoraščio 


Mane pažadino beldimas į duris - tėčio, ne mano. Saulės spinduliai 
skverbėsi pro užuolaidą mano kambaryje. 

- Pone de Kvinsi, jus kai kas aplankė. 

Balsas buvo vieno iš lordo Palmerstono liokajų. 

- Aplankė? 

Iš to, kad tėtis atsiliepė tuoj pat, supratau, kad jis jau kuris lai- 
kas nemiega. Tikėjausi, kad rašo, bet baiminausi, kad tik vaikšto 
pirmyn atgal norėdamas atitraukti mintis nuo opijaus tinktūros 
poreikio. 

— Moteris, pone de Kvinsi. 

— Moteris? Po galais, kas... 

- Jos vizitinėje parašyta pono Edvardo Ričmondo žmona. 

- Tokio nepažįstu, - išgirdau prislopintą tėčio balsą. 

- Ji tvirtina, esą labai seniai judu buvote draugai. 

- Vis tiek ne... 

- Ar Karolinos Branel pavardė jums nieko nesako, pone de Kvin- 
si? Ji užrašė ją kitoje kortelės pusėje. 

— Karolina... Dieve brangus! 

Tėtis su trenksmu atidarė duris. 

Kol juodu kalbėjosi, paskubomis apsirengiau džiaugdamasi, kad 
nereikia vargti su korsetu ar krinolino lankais. Tėtį ir liokajų man 
pavyko pasivyti pačioje didingų laiptų apačioje. 

- Tėti, kas ta Karolina Branel? - paklausiau. 

Jis, rodės, manęs negirdi. Vos tik liokajus atidarė laukujes duris, 
tėtis išlėkė į šaltį. Daug savaičių nemačiau jo taip nekantraujančio. 

Eidama prievaža nekreipiau dėmesio į triukšmingą eismą Pika- 
dilio gatvėje - man rūpėjo tik moteris, stovinti už vartų virbų prie- 
šais lordo Palmerstono namą. 

Vilkėjo apsiaustą su gobtuvu, bet šis tik iš dalies slėpė jos plau- 
kus. Tokių žvilgančių rausvų plaukų kaip gyva nebuvau mačiusi. Jie 
sviro palaidi, įrėmindami veidą, paryškindami dailius skruostikau- 
lius ir neįprastai skaisčias akis. Jeigu ne vienas kitas žilas plaukas, 
nebūčiau patikėjusi tuo, ką netrukus sužinojau: jai kiek per šešias- 
dešimt. Buvo apsirengusi praktiškai - ne krinolinu, bet tik platėjan- 
čia į apačią suknele, siauriausia iš visų mano matytų, neskaitant 
mano pačios. 

- Tomai? - paklausė ji. 

Retai kada buvau mačiusi tėtį tokį apstulbusį, koks buvo tą aki- 
mirką. 

- Čia tu, Tomai? - vėl paklausė moteris. - Po šitiek metų nepa- 
žinčiau, jei man nepasakytum. Kaip ir tu nepažintum manęs. 

— Karolina? - tėtis, rodės, abejoja esąs sveiko proto. 

— Ar prisimeni, kaip mokei mane skaityti? - paklausė ji. - Ar 
prisimeni, kaip vertei mane deklamuoti Čatertono eilėraščius, kad 
atitrauktum mano mintis nuo žiurkių? 

Tėtis padarė kai ką pastaruoju metu neįprasta - nusijuokė. Tada 
prakišo rankas pro virbus ir suėmė pirštinėtas plaštakas. 

- „Kai smarki audra, pakilus tolumoj / Išblaškė juodus debesis 
lygumoj, - citavo ji. - Šventoj dainoj įamžintas Niku / Raudoną karo 
kardą iškėlęs priekin vedė stipruolius. 

Tėtis vėl nusijuokė ir tęsė poemą: 

- Iš jo genties tie kardininkai buvo kilę, / Mūšiuos išbandyti ir 
daug garbės patyrę.“ 

- Čatertonas. Įstabusis Čatertonas, - tarė Karolina. - Deklamuo- 
davai man jo eiles naktį po nakties, kol išmokau jas ne blogiau už 

tave. Ir mano mintyse Čatertono raudonas karo kardas išvaikydavo 
tas žiurkes. „Daug garbės patyrę“, - vėl pacitavo Karolina. - Perskai- 
čiau kiekvieną esė ir knygą, kurias tu išleidai, Tomai. Tu pasiekei 
savo tikslą - tapai labai garsiu žmogumi. 

Tėtis panarino akis. 

- Dažnas pasakytų „gėdingai pagarsėjusiu“. 

Karolina nukreipė dėmesį į mane, stovinčią tėčiui už nugaros. Ji 
nė karto nepašnairavo į mano blumerius, kaip daro daugybė žmonių 
pirmąkart mane pamatę. Visą dėmesį ji nukreipė į mano veidą. 

- Tomai, nemandagiai elgiesi. 

- Oi! 

Tėtis ūmai susigriebė, kad aš esu šalia. 

- Emile, čia mano senų laikų draugė, panelė Karolina Branel, 
nors, kaip suprantu, dabar esi ponia Ričmond. Tiesa, Karolina? 

Ji nusišypsojo ir linktelėjo galvą. 

- O čia mano dukra Emilė, - baigė pažindinti tėtis. 

- Tavo dukra? - nustebo Karolina. - Aš irgi turiu dukrą. 

Ji įdėmiau pažvelgė man į veidą. 

- Tomai, jos akys tokios pat mėlynos kaip tavo! 

Iškišusi delną pro virbus, ji paspaudė man ranką. 

- Nuoširdžiai džiaugiuosi, Emile. 

- Aš taip pat. Retai kada sutinku kurį nors tėvo draugą, apie kurį 
dar nieko nežinojau. 

— Emile, betgi tu žinai apie Karoliną, - paprieštaravo tėtis. - Esi 
apie ją skaičiusi. 

- Tikrai? 

- Neminėjau jos vardo, bet mano „Išpažintyje“ Karolina buvo 
ta dešimtmetė mergaitė, su kuria gyvenau apleistame name Graikų 
gatvėje, kai elgetavau Londone. 

- Na, žinoma! - sušukau. - Mano atmintyje kirbėjo kažkas apie 
žiurkes. Jūs ir tėtis miegodavote užsikloję arklininko apsiaustu. 

- Jeigu tada nebūčiau buvusi visai dar vaikas, ko gero, dabar 
rausčiau, - atsakė man Karolina, - bet, kaip ir sako Tomas, buvau 
vos dešimties, todėl atrodė visai padoru su juo miegoti. 

Karolina parodė į virbus. 

— Tomai, ar galima pasikalbėti be šios kliūties tarp mūsų? 

- Kliūties? 

Tėtis buvo toks pakerėtas, kad, rodės, tik dabar pastebėjo virbus. 
Stovėjome prie vartų, pro kuriuos iš lordo Palmerstono kiemo išva- 
žiuodavo karietos. Jis pasisuko į durininką. 

— Gerasis žmogau... 

Durininkui atidarius vartus ir mudviem pro juos išėjus, tėtis vėl 
suėmė ją už rankų ir džiugiai stebeilijo į ją iš apačios. 

- Sakyčiau, tu išaugai, o aš likau to paties ūgio. Ką dar veikei vi- 
sus tuos metus, Karolina? Kaip, po galais, sužinojai, kur mane rasti? 

— Visiškai netikėtai sužinojau, kad gyvenat visai šalia manęs, - 
atsakė Karolina. 

- Visai šalia tavęs? Nesuprantu. 

Ji parodė kairėn, į Haid Parko pusę. 

— Parko skersgatvis. 

Tikriausiai mudu su tėčiu atrodėme priblokšti tokio prestižinio 
adreso. 

- Taip, Tomai, aš iškilau pasaulyje. Nebemiegu po arklininko ap- 
siaustu klausydamasi žiurkių apleistame name. 

- Ištekėjai sėkmingai? - paklausė tėtis. 

- Labai. Na, o kalbant apie tai, kaip sužinojau, kad tu čia, man 
pasakė vienas pažįstamas, tiesą sakant - tavo šeimininkas. 

- Lordas Palmerstonas? 

- Kaip sakiau, man pasisekė ir aš iškilau pasaulyje. 

Mūsų dėmesį patraukė šauksmas netoliese. Laikraščius pardavi- 
nėjantis berniukas vieną iškėlęs rėkė: 

- Pirma žmogžudystė traukinyje! 

Žmonės jį apspito ir pirko laikraščius taip greitai, kad jis vos spėjo 
suktis. 

- Žvėriškai nužudytas gerbiamas advokatas! Žudikas paspruko! 

Karolina niūriai klausėsi šūkaujančio berniuko. 

Matyt, įsivaizduodama tą baisią sceną, ji pasisuko į mus ir tarė: 

- Skaičiau, kad važiavote kupė šalia tos, kurioje vyko grumtynės. 
Ačiū Dievui, nė vienas nenukentėjote. Tomai, gal norėtum atsipalai- 
duoti? - ji prispaudė vėjo plaikstomą apsiaustą. - Eime kur nors, kur 
šilta. Nesimatę pusę amžiaus, dabar atšvęskime. 

Didžiam mano džiaugsmui, Karolina nusivedė mus į tą neseniai ati- 
darytą kepsnių restoraną Sohe, kur mudu su tėvu ir Šonas su Džo- 
zefu tikėjomės smagiai praleisti laiką prieš dvi dienas. 

— Visi man sako, kad čia puikus maistas. Tik pasižiūrėkit į spal- 
votą tų lempų stiklą! - rodydama su vaikišku susižavėjimu stebėjosi 
Karolina. 

Niekas, rodės, nepastebi nemadingų mano drabužių ar koks že- 
mas tėtis: lankytojai buvo pernelyg įnikę į pokalbius apie žmogžu- 
dystę traukinyje. 

- Blogai jau tai, kad tenka nerimauti dėl to, jog traukiniai gali 
susidurti ar nuriedėti nuo bėgių, - skundėsi vienas vyriškis. - Dabar 
turėsime baimintis ir keleivių. 

- Kažkas man sakė, kad šįryt traukiniais važiavo kur kas mažiau 
žmonių, - apgailestavo jo bičiulis. - Laimė, vertybinių popierių birža 
savaitgaliais nedirba, antraip mano geležinkelio akcijų kaina būtų 
dar labiau nukritusi. 

Karolina atrodė sunerimusi kaip ir tada, kai išgirdo šaukiant 
laikraščius pardavinėjantį berniuką. Kai savo dėmesį vėl nukreipė į 
mudu, ne iš karto vėl pažvalėjo. 

- Visiems arbatos, - pranešė ji padavėjui. - Ar norėtum ko nors 
sotesnio, Tomai? 

- Ko nors saldaus. 

— Atnešk mums saldumynų asorti, - paliepė padavėjui Karoli- 
na. - O tau, Emile? 

- Na, kadangi esame kepsnių restorane, - stengiausi kalbėti kiek 
galima nerūpestingiau, - vargu ar galėčiau išeiti nesuvalgiusi keps- 
nio, tiesa? 

Lordo Palmerstono nenoromis rodomu svetingumu pasikliauti 
negalėjai, nes jis kasdien buvo linkęs keistis. Išmokau valgyti, kai tik 
pasitaikydavo proga, ypač už dyką. 

- Taip, man kepsnį, žalumynų, virtų bulvių ir kopūstų, - atsainiai 
pasakiau. - Taip, o kodėl dar neatnešus duonos su sviestu ir sūriu? 

- Gerai sakot, - tarstelėjo padavėjas. Jo veido išraiška aiškiai rodė 


jį girdint, kaip gurgia mano pilvas. 

Tėčio kakta žvilgėjo nuo prakaito. Jis sunėrė pirštus, kad nedre- 
bėtų rankos. 

— Tomai, jei jauti, kad tau reikia opijaus tinktūros, prašau: manęs 
nesivaržyk, - tarė Karolina. - Atrodai taip, lyg tau būtų prasidėjusi 
dėmėtoji šiltinė. Bet, įtariu, liga kitokio pobūdžio. 

— Neprieštarausi? - paklausė tėtis. 

- Ne pirmą kartą būsiu mačiusi žmogų, geriantį opijaus tinktū- 
rą, - atsakė Karolina. 

Padavėjas atnešė arbatą, duonos ir sausainių. Kai įpyliau arbatos 
tėčiui, jis paslapčiomis išsitraukė buteliuką iš surduto kišenės ir įsipy- 
lė skaisčiai raudono skysčio į garuojantį puodelį. 

Dešinė jo ranka drebėjo, kai prie lūpų pakėlė puodelį. Papūtęs į 
jį, nurijo didelį gurkšnį. Kiek palaukęs vėl išgėrė. Prakaito plėvelė ant 
kaktos, rodės, vėl susigėrė į odą. 

— Tomai, gal atleisi senai draugei už šį klausimą. Kiek tinktūros 
išgeri? - paklausė Karolina. 

- Per daug. 

- Mėgdžioji Čatertoną? 

Tėtis nieko neatsakė. 

— Kaip žinai iš savo tėvo „Išpažinties, mažas būdamas jis lan- 
kė mokyklą, kurios direktorius prastai su juo elgėsi. Tomas maldavo 
motiną leisti jį į kokią kitą, bet ji nenorėjo tikėti jo kaltinimais. Ga- 
liausiai jis pabėgo į Londoną. 

Linktelėjau. 

— Tik toje knygoje tavo tėvas neparašė, kad viena priežasčių, ko- 
dėl jis pasirinko Londoną, buvo žavėjimasis poetu Tomu Čaterto- 
nu - šis irgi atvyko į Londoną būdamas septyniolikos. Tomo neliko 
nepastebėta, kad jo vardas toks pat kaip Čatertono. Tiesą sakant, 
Tomas norėjo tapti toks pat garsus kaip Čatertonas. 

Neramia širdimi prisiminiau liūdną legendą apie tą poetą ber- 
niuką. Skurde išaugintas motinos ir sesers, Čatertonas žavėjosi pa- 
sakojimais apie viduramžių riterius. Naršydamas po netoli namų 
esančią bažnyčią jis rado senų pergamentų iš pačios penkiolikto 
šimtmečio pradžios ir ėmė vaizduotis tuos senus laikus, o galop pra- 
dėjo kurti eiles, kurios skambėjo taip, tarsi būtų buvusios parašytos 

tada. Priskyręs tas eiles Tomui Rouliui - šią pavardę jis matė ant 
vieno iš pergamentų - Čatertonas įtikino turtingus mecenatus, neva 
„Roulio“ poemos parašytos prieš šimtus metų. Būdamas septynioli- 
kos jis iškeliavo į Londoną siekdamas šlovės ir turtų. Vos po keturių 
mėnesių didmiestis jį taip sugniuždė, kad jis nusinuodijo. Beveik visi 
paskesnės kartos poetai - Vordsvortas, Kolridžas, Kitsas ir Šelis - 
idealizavo jį kaip neatrastą genijų, kentėjusį ir mirusį dėl savo meno. 

- Tomai, ar prisimeni, kokio nuodo išgėrė Čatertonas? - paklausė 
Karolina. 

- Aršeniko. 

Kai išgirdau apie nuodus, sudvejojau prieš atsikąsdama sviestu 
užteptos duonos. 

- Ar prisimeni, kokio skysčio jis nurijo prieš griebdamasis aršeni- 
ko? - paklausė Karolina. 

Tėvas neatsakė. 

— Opijaus tinktūros, - tarė ji. - Prieš pusę amžiaus, sekdamas 
Čatertono pėdomis, tu vos nesugniužai nuo žiauriojo Londono. Bet 
tu pabėgai ir gali pabėgti vėl. 

— Ak, kad išties galėčiau! - atsakė tėtis. 

- Suvalgyk sausainį, Tomai. 

Tėvas suvalgė, paskui net antrą. Jis taip džiaugėsi būdamas su 
Karolina, kad tik akimirką paniūrojo dėl tinktūros. Pamačiau, kad 
turiu sąjungininkę - Karoliną. 

- Tomai, ar norėtum nueiti į Graikų gatvę? 

- Į Graikų gatvę? - nustebęs paklausė tėtis. 

- Nesu mačiusi to šlykštaus namo nuo vaikystės, bet prisimini- 
mai apie jį niekada nesiliovė manęs slėgę, - pasakojo Karolina. - 
Galbūt jeigu grįžčiau ten su tavim, galėčiau jų atsikratyti. Atrodo, 
dvejoji. Ar tikrai tiki, kaip skaičiau vienoje tavo knygų, kad už- 
miršti neįmanoma? 

- Mūsų prisiminimai kaip žvaigždės pranyksta dieną, bet sugrįž- 
gniaužęs sau ant kelių. - Tas namas niekaip tau nepadės. 

- Kg nori pasakyti? 

- Jo nebeliko. Jis sugriuvo per sprogimą. 

- Nusivesk mane ten, - paprašė Karolina. 

Graikų gatvė buvo Soho rajone, ganėtinai arti kepsnių restorano, 
todėl ėjome pėsti, nors ir pūtė šaltas vėjas. Sužinojęs, kad Karoli- 
na gruodį buvo Italijoje, tėtis papasakojo apie tuo metu įvykdytas 
žmogžudystes ir kad žudiką liguistai traukė namas, kurį jis aprašė 
savo „Išpažintyje“. 

Net iš tolo aiškiai matėsi, kur būta namo. Mat ten, kur stovėjo 
38-tu numeriu pažymėtas namas, dabar tik žiojėjo didžiulis tarpas 
pastatų eilėje. Per tris mėnesius po sprogimo plytos ir kitos nuolau- 
žos buvo pašalintos, tad matei dangų ir kiemą už buvusio namo, bet 
ugnies žymės ant gretimų namų rodė, kokio stipraus būta sprogimo 
ir jo sukelto gaisro. Medinė užtvara neleido praeiviams nugriūti į 
buvusį rūsį. 

- Jeigu gretimų namų savininkai nebūtų mokėję mėnesinio mo- 
kesčio ugniagesių tarnybai, gaisras galėjo suniokoti visą gatvę, - kal- 
bėjo tėtis. - Emile, kai pirmą kartą atėjau čia būdamas jaunas, tu- 
rėjau kelis kartus pabelsti, kol galiausiai nervingos išvaizdos vyriškis 
Man buvo pasakyta, esą jis gali manęs pasigailėti ir leisti ten nakvoti. 
Paaiškėjo, kad man sakė tiesą. Jo pavardė buvo Branelas. Karolina, 
tu parašei šią pavardę ant vizitinės, kurią man perdavei. Visada ma- 
niau, kad jis tavo tėvas. 

- Jeigu ir buvo, niekada to neprisipažino. Kartą, kai išties pavadi- 
nau jį tėvu, jis labai supyko. 

Karolina pirštinėta ranka palietė dešinį skruostą, tarsi tebejaustų 
antausio poveikį. 

- Branelas buvo advokatas, talkindavęs lupikautojams, - paaiš- 
kino man tėtis. - Kartais jis prisistatydavo išgalvota Brauno pavar- 
de. Name jis pasirodydavo tik kas kelintą dieną peržiūrėti teisinių 
dokumentų kambaryje namo užpakalinėje dalyje. Jis kažko bijojo 
ir man susidarė įspūdis, kad niekada nemiega vienoje vietoje dvi 
naktis iš eilės. 

Karolina parodė į nuogus medžius Soho aikštėje. 

- Mudu su Tomu dažnai prašydavome išmaldos tame parke. 

- Ir Oksfordo gatvėje su Ana. Ar prisimeni Aną? - paklausė Ka- 
rolinos tėtis. 

- Kaip galėčiau ją užmiršti? Buvome lyg šeima. Mūsų trijulė vie- 
nas be kito nebūtų išgyvenusi. 

- Kaip seniai... - tėčiui ėmė lūžinėti balsas. - Ana... 

Ryškiausiame tėčio „Išpažinties“ epizode aprašoma penkiolikme- 
tė gatvinė, kuri buvo pirmoji tėčio meilė. Susikibę rankomis juodu 
eidavo per beširdžių žmonių minią; kartais stabtelėję pasiklausyti 
rylininko įsivaizduodavo gražesnį gyvenimą. Kartą, kai tėtis iš alkio 
neteko sąmonės ant namo Soho aikštėje laiptų, Ana išgelbėjo jam 
gyvybę nulėkdama į Oksfordo gatvę ir už varganas savo monetas nu- 
pirkdama prieskoniais pagardinto vyno - nieko daugiau jo skrandis 
negalėjo priimti. Jeigu likimas nebūtų patvarkęs kitaip, tėtis būtų ve- 
dęs Aną dar prieš susipažindamas su mano mama. 

- Karolina, kas tuomet tau nutiko? = staiga labai susidomėjęs pa- 
klausė tėtis. - Sakiau tau, kad mano motinos draugas pažino mane, 
kai gatvėje prašiau išmaldos. Jis žinojo, kad mudu su motina susivai- 
dijome ir kad aš pabėgau, nes nesutikau leistis skriaudžiamas mo- 
kyklos direktoriaus. Jis davė man pinigų kelionei į Itoną, kur gyveno 
kitas šeimos draugas, turėjęs didesnės įtakos mano motinai. Vyliausi, 
kad jam pavyks įtikinti ją leisti mane į kitą mokyklą. 

- Niekada negalėčiau to pamiršti, - atsakė Karolina standžiau 
susisiausdama apsiaustu, nes pūtė aršus vėjas. 

- Atnešiau tau tai, ko reikia žiurknuodžiams su fosforu pasiga- 
minti, tikėdamasis, kad jiems švytint tamsoje nesijausi tokia vieniša, 
ir pažadėjau vėl su tavim pasimatyti po penkių dieny, - visas už- 
sidegęs kalbėjo tėtis, - bet kai grįžau į šį namą, neradau jokio tavo 
pėdsako. Name siaubingai dvokė, jis buvo tuštesnis negu anksčiau. 
Net Branelo juridiniai dokumentai buvo dingę iš kambario namo 
užpakalinėje dalyje. 

— Dvokė visos tos nugaišusios žiurkės, - paaiškino Karolina. - 
Bet mes išsikraustėme ne dėl to. Nutiko kažkas, dėl ko Branelas dar 
labiau persigando, kažkas, susiję su žmogumi, su kuriuo jis visada 
vengė susitikti. Jis privertė mane važiuoti su juo į Bristolį. Maldavau 
jo leisti man pasilikti ir sulaukti tavęs, bet jis buvo toks persigandęs, 
kad nesutiko. Visa, ką įstengiau - priversti jį pažadėti, kad parašys 
raštelį ir praneš, kur išvykom, idant galėtum mus rasti. Bet tu taip ir 
nepasirodei. 

— Raštelį? - tėtis didžiai nusiminęs papurtė galvą. - Kur jis sakė 
jį palikęs? 

- Ant grindų, kur mes miegodavom. 

- Aš jo nemačiau. 

— Gal Branelas to raštelio nė nepaliko, - Karolinos balse pajutau 
kartėlį dėl išdavystės. - Tebūnie jis prakeiktas! 

Vėjas sušvilpė tarp namų likusiame plyšyje. Virš mūsų skriejo 
žemi pilki debesys. Oras bjuro, todėl gatvėje žmonių buvo reta. 

— Tėti, gausi čia galą. Prašau: grįžkim į lordo Palmerstono na- 
mus, - pasakiau. 

Bet jis negalėjo nutraukti pašnekesio. 

- Ar žinai, kas nutiko Anai? - paklausė jis Karolinos. 

- Kas nutiko Anai? Tau išvažiavus ji porą naktų palaikė man 
čia draugiją, tada Branelas mane išsivežė. Vyresnė būdama maniau, 
kad judviejų su Ana santykiai tęsėsi. Ak, kaip gailėjausi, kad negalė- 
jau būti kartu su judviem! Bet paskui, po daugelio metų, tavo „Išpa- 
žintyje“ perskaičiau, kad ji dingo. 

Tėtis gurkštelėjo iš tinktūros buteliuko. Įsmeigė akis į tuštumą, 
kur kadaise stovėjo namas, ir jį nukrėtė šiurpas, bet nemanau, kad 
nuo vėjo. 

- Tą vakarą, kai įsėdau į pašto karietą Itonan, pasakiau Anai tą 
patį, ką ir tau: kad grįšiu po penkių dienų. Pažadėjau susitikti su 
ja Didžiojoje Tičfildo gatvėje šeštą vakaro, bet atėjęs jos neradau. 
Atėjau kitą vakarą, trečią, bet ji vis nesirodė. Ji sirgo, kosėjo. Nerima- 
vau, kad susirgo rimčiau. Kai nuėjau į gatvę, kurioje ji gyveno, nie- 
kas nežinojo, kas jai atsitiko. Nuolatos grįždavau į Didžiąją Tičfildo 
gatvę - ir į šį namą ieškodamas tavęs: gal tu žinai, kas jai atsitiko. 
Bėgo metai. Kaskart, kai pasitaikydavo užsukti į Londoną, ieškojau 
toliau, bet dažnai apimdavo baimė, kad tame didmiesčio labirinte 
mudu su Ana galim praeiti per porą žingsnių vienas nuo kito žmo- 
nių knibždėlyne ir to nė nesuprasti. Karolina, ar kada nors pagalvoji, 
kad tavo gyvenime buvo viena ypatinga akimirka, kuri pakeitė vis- 
ką, - jeigu kas nors nebūtų atsitikę ar kas nors kita būtų atsitikę, tavo 
gyvenimas galėjo pakrypti kita linkme ir būtų susiklostęs geriau? Ar 
yra akimirka, kurios gailiesi negalinti pakeisti? 

- Ničnieko nesigailiu, - atsakė ji. - Jeigu mano gyvenimas būtų 
susiklostęs kitaip, šiandien nebūčiau tokia laiminga, kokia esu. Ko 
gero, voliočiausi kur patvory - o gal gulėčiau kapo duobėj. 

Tėvas įsistebeilijo į tinktūros buteliuką. 

- Jei nebūčiau išvažiavęs į Itoną siekdamas atgauti motinos prie- 
lankumą, jeigu būčiau susitaikęs su elgetos lemtimi ir likęs Londone 
su Ana ir tavim, galbūt gyvenime būčiau patyręs daugiau laimės. 

- Tomai, kaip, tavo įsivaizdavimu, jaučiasi dukra, kai šitaip kalbi? 

Tėvas sutriko. 

- Jei nebūtum išvažiavęs į Itoną, jei būtum likęs su Ana ir manim, 
galop nebūtum susitikęs moters, kuri tapo tavo žmona, - priminė 
jam Karolina. - Skaičiau apie ją įvairiuose tavo rašiniuose. Rodos, 
ją mylėjai. 

— Vordsvortas menkino mane todėl, kad vedžiau moterį, kurią 
jis pavadino melžėja. Bet Margareta buvo kur kas vertesnė ir oresnė, 
negu kada nors buvo jis. Mudu su ja gyvenome susituokę dvidešimt 
metų, - pernelyg trumpai, - kol ji mirė. Pasiilgstu jos kiekvieną mielą 
dieną, - tada jau tyliau pridūrė: - Taip, mylėjau ją. 

- Bet jeigu būtum likęs su Ana ir manim, niekada nebūtum su ja 
susipažinęs ir Emilė niekada nebūtų gimusi. 

Tėvas žvilgančiomis akimis pasisuko į mane. 

- Emile, esi vienintelis dalykas mano gyvenime, kurio niekada 
nenorėčiau pakeisti. Atleisk, jei ką tik pasakiau ką nors, kas galėjo 
tave įskaudinti. Myliu tave taip, kaip tik tėvas gali mylėti dukrą. Iš 
visos širdies prižadu stengtis pasitaisyti. 

— Tomai, ko gero, aš galiu padėti tau pasitaisyti, - pasišovė Ka- 
rolina. 

- Tikrai? - tėvas atrodė suglumęs. - Kaip? 

— Rytoj ketinu važiuoti pasimatyti su dukra. Jos vyras taip sun- 
kiai serga, kad jie negali atvykti į Londoną. Kiekvieną sekmadienį 
apsilankau pas juos užmiesčio name. Gal judu su Emile norėtumėte 
mane lydėti? Jūsų pasirodymas prablaškytų mano dukrą. Galėtume 
likti ten per naktį ir kitą rytą. Norėčiau supažindinti jus su gydytoju, 
vadovaujančiu gydyklai netoliese. 

- Su gydytoju? - paklausė tėtis. 

- Jo pavardė - daktaras Veinraitas. Gydykloje taikoma hidrote- 
rapija. Jis man sakė, kad vanduo labai veiksmingas gydant daugybę 
ligų - aišku, podagrą ir reumatą, bet taip pat melancholiją ir pri- 
klausomybę nūo alkoholio. 

- Gal ir priklausomybę nuo opijaus? - paklausė tėtis. 

- Tikrai taip. 

Apmąstęs Karolinos žodžius, tėtis papurtė galvą. 

- Nors kvietimas susipažinti su tavo dukra man labai malonus, 
man būtina likti Londone. Turiu padėti atliekant žmogžudystės tyri- 
mą - jis malšina mano opijaus poreikį tiek, kiek reikia. 

— Tai kodėl man pasirodė, kad tau baisiausiai reikėjo opijaus 
tinktūros, kai buvom kepsnių restorane? - paklausė Karolina. 

Tėvas išsisuko nuo klausimo. 

- Esu tikras, kad tyrimui suaktyvėjus mano tinktūros poreikis su- 
mažės. Dievaži, jausčiausi neramiai, jei būčiau atskirtas nuo Skot- 
land Jardo detektyvų šiuo kritiniu žudiko gaudynių metu. 

- Tėti, viena diena nieko nepakeis. 

- Arba gali nulemti, pavyks sučiupti žudiką ar ne, - atsakė jis. 

- Tomai, o jeigu pasakysiu, kad mano dukra gyvena netoli Sedvik 
Hilo? - paklausė Karolina. 

- Sedvik Hilo? - pakartojo tėtis. 

Pajutau, kad paminėjus kaimą, į kurį važiavo nužudytasis, jis 
sukluso. 

- Karolina, ar toji gydykla irgi netoli Sedvik Hilo? - paklausiau. 

- Taip. 

- Tuomet tėtis gaus, ko nori jis, mudvi su jumis taip pat, - ir, ne- 
duodama jam galimybės prieštarauti toliau, pridūriau: - Jis priima 
jūsų kvietimą. 


RAJANAS UŽLĖKĖ dundančiais laiptais prie Danielio Harkorto raš- 
tinės ir patenkintas pamatė, kad duris saugo du verslo rajono kon- 
stebliai. 
Pasitenkinimas netruko virsti įtarumu, kai iš raštinės išėjo gerai 
apsirengęs vyras. Jis nešėsi odinį dokumentų aplanką, iš pažiūros sun- 
kų. Per tą trumpą laiką, kol durys buvo atdaros, Rajanas išgirdo bal- 


sus, kai kuriuos pažįstamus. Tada vyras duris uždarė ir nulipo laiptais. 

Rajanas parodė konstebliams savo ženklelį. 

— Čia jūs neturit įgaliojimų veikti, — pareiškė vienas jų. 

— Aš susitaręs susitikti su jūsų kapitonu. 

— Jie liepė netrukdyti. 

— Jie? 

Rajanas išgirdo žingsnius ir pasisukęs pamatė dar vieną gražiai 
apsitaisiusį vyrą, šis lipo laiptais aukštyn ir taip pat nešėsi dokumen- 
tų aplanką. Kai parodė savo vizitinę konstebliams, vienas tarė: 

— Taip, pone. Prašom užeiti. 

Vyras įėjo į raštinę ir uždarė duris. 

— Rodos, sakėt, kad žmonės viduje nenori, kad jiems trukdytų, — 
tarė konstebliams Rajanas. 

— Jo čia laukė. 

— Bet manęs irgi čia laukia. 

— Sąraše jūsų nėra, — konsteblis parodė jam popieriaus lapą su su- 
rašytomis pavardėmis, Rajano tarp jų nebuvo. — Gal pasitrauktumėt 
į šalį ir viską išsiaiškintume, kai viduje jie bus baigę? 

Durys vėl atsidarė. Šįkart pro jas išėjo siauralūpis Harkorto sek- 
retorius. Pasižiūrėjęs virš akinių ant plonos nosies, nustebo pamatęs 
Rajaną. 

Nespėjus sekretoriui nieko pasakyti, Rajanas prasprūdo pro jį į 
kambarį. 

— Ei! — paprieštaravo vienas konsteblių. 

Vyrai raštinėje atrodė išsigandę. Rajanas tikėjosi pamatyti čia šio 
rajono policijos padalinio kapitoną, bet tik ne komisarą Meiną. Šis 
čia neturėjo jokių galių — kaip ir Rajanas. Ir tikrai nesitikėjo pama- 
tyti Čia įsitempusį vyrą. Pažino jį. Tai buvo vidaus reikalų minis- 
tras seras Džordžas Grėjus, pareigūnas, kuriam buvo pavaldžios 26i 
Londono policijos apygardos, taip pat teisėsauga visoje Britanijoje. 

Į kabinetą ką tik įėjęs vyras traukė iš spintelės storą aplanką. Ne- 
tikėtai pasirodžius Rajanui, jis dėbtelėjo per petį. 

— Ką tai reiškia? — piktai paklausė vidaus reikalų ministras. 

— Sere Džordžai, čia vienas mano detektyvų inspektorių, — paaiš- 
kino komisaras. 

— Bet ką jis čia veikia? Kaip jis gali čia įsiveržti ir... 

Rajanas ranka parodė į spintelę. 

— Kodėl šis žmogus šalina daiktinius įrodymus? 

— Daiktinius įrodymus? — nustebo vidaus reikalų ministras. 

— Danielio Harkorto žudikui kažko reikėjo tuose aplankuose, — 
paaiškino Rajanas. 

— Ir jis, be abejo, tai pasiėmė, kai vakar vakare atėjo į šį kabine- 
tą, — atsakė vidaus reikalų ministras. 

— Mes to nežinom, pone. Žudikas galėjo ko nors nepastebėti. 
Tuose aplankuose gali būti tam tikros informacijos, kuri mums pa- 
dėtų rasti... 

— Tuose aplankuose, — pertarė jį ministras, — slapti dokumentai, 
kuriuos pono Harkorto klientai pageidauja pasiimti, kol jie taip pat 
nėra pavogti ir kol konfidencialios jų smulkmenos netapo žinomos 
visiems. Radai, ko tau reikia? — paklausė jis vyro prie spintelės. 

— Taip, pone. Ačiū. 

Įėjo kitas vyras su dokumentų aplanku rankoje. 

— Pusė to stalčiaus jau tuščia, — paprieštaravo Rajanas. — Kiek dar 
žmonių ims iš... 

— Pavardė? — paklausė vidaus reikalų ministras. 

— Rajanas, pone. Inspektorius Šonas Rajanas. 

— Ko gero, nelabai ilgai bebūsi inspektorius. Pavardė man girdė- 
ta. Rajanas... Ar tik ne tu turi pono Harkorto auksinį chronometrą? 

— Jis buvo rastas žmogžudystės vietoje, — atsakė Rajanas. 

— Ir turi būti grąžintas prie savininko turto, - pareiškė ministras. 

— Grąžintas? Bet tai vertingas daiktinis įrodymas, pone. 

— Jis tikrai vertingas. Kur jis? 

— Skotland Jardo būstinėje, - pamelavo Rajanas jusdamas jo svo- 
rį apsiausto kišenėje. 

— Palauk už durų, Rajanai, - paliepė komisaras. 

— Bet, pone, informacija šioje spintelėje yra... 

— Už durų, - įsakmiau pakartojo Meinas. 

Jusdamas, kaip kaista veidai, Rajanas suėmė save į rankas. Giliai 
įkvėpė. Nuleidęs rankas prie šonų, suleido nagus į delnus. 

— Klausau, pone. 

— Koks nepaklusnumas! — eidamas prie atdarų durų išgirdo pik- 
tinantis vidaus reikalų ministrą. — Komisare, stebiuosi, kad jo ne- 
atleidote. 

— Būtų sunku tai padaryti, pone. Jis labai patinka Jos Dideny- 
bei ir Jo Karališkajai Šviesybei. Tiesą sakant, inspektorius Rajanas 
išgelbėjo karalienei gyvybę, kai prieš trylika metų į ją šovė Džonas 
Fransis. 

Ministras kažką bambtelėjo panosėje. Rajanas išėjęs uždarė duris 
ir balsai nuslopo. 

Kol Rajanas laukė, Harkorto sekretorius it mietą prarijęs sėdėjo 
prie savo rašomojo stalo kažką užsirašinėdamas ir stengdamasis į jį 
nežiūrėti. Du kabinete buvę vyrai išėjo su dokumentų prigrūstais 
aplankais. Pasirodė dar vienas, paskui kitas. Galop iš kabineto išėjo 
komisaras Meinas. Liūdnai pažiūrėjęs į Rajaną ėmė lipti laiptais že- 
myn, mostu paraginęs sekti iš paskos. 


GATVĖJE, KUR IR VĖL vyravo sumaištis, komisaras piktai į jį dėb- 
telėjo. " 

— Pone, atleiskit, kad kišuosi, — tarė Rajanas, — bet kaip mes ga- 
lim tirti bylą, jeigu galimi įrodymai išimami iš... 

— Ne čia! — rūsčiai sudraudė jį komisaras. 

Meinas nekantriai nusivedė jį pro daugybę karietų ir vežimų, 
tarp kurių nepatenkinti bambėjo vežikai, prie smuklės kitoje gatvės 
pusėje. Iškaba su pavaizduota žvilgančia moneta skelbė: „LAIMĘ 
NEŠANTI KRONA““. 

Prirūkytoje patalpoje lankytojų pašnekesiai buvo tokie pat gar- 
sūs, kaip triukšmas gatvėje. Eidamas pro nusėstus staliukus Rajanas 
pamatė nuo atitverto staliuko nueinančius keturis vyrus ir mikliai jį 
užėmė. Meinas atsisėdo priešais. Kai kurie pažiūrėti turtingi nuola- 
tiniai lankytojai atrodė suglumę, kad akivaizdžiai kilmingas ponas 
sėdi su prasčiokiškai apsirengusiu vyru, kuriam iš po laikraščių par- 
davėjo kepurės kyšo airišką kilmę išduodantys rudi plaukai. Galbūt 
nusprendę, kad Rajanas vadovauja darbininkų komandai, kuriai 
Meinas turi duoti nurodymų, grįžo prie svarstomų svarbių finan- 
sinių reikalų. 

— Pone, aš norėjau tik gero mūsų tyrimui. Aš... 

Meinas nustebino Rajaną: pasilenkė prie jo ir nuleido balsą. 

— Iš pat ryto gavau vidaus reikalų ministro nurodymą. Atėjęs 
į Harkorto raštinę ir pamatęs, kas vyksta, supratau esąs pašauktas 

tam, kad užtikrinčiau, jog Londono policijos pareigūnai, ypač tu, 
suprastų, kad šios bylos ne jų žinioje ir neturi jiems rūpėti. 

— Net jeigu tos bylos gali padėti išaiškinti šias žmogžudystes? — pa- 
klausė Rajanas net tyliau ir labiau įremptu balsu negu komisaras. — 
Jei žmonės ims manyti, kad traukiniuose tūno žmones nesibodintys 
žudyti vagys, pamišėliai ir rusai, kils suirutė. Vidaus reikalų ministras 
juk negali norėti, kad mes nustotume tyrę Harkorto nužudymą. 

— Priešingai — man susidarė įspūdis, kad daugybė įtakingų žmo- 
nių norėtų, jog Harkorto žmogžudystė būtų išaiškinta kuo greičiau. 
Bet jie nori aiškiai parodyti, kad į tam tikras sritis mums nevalia 
kištis. Pasakojai man, kokių pavardžių matei ant aplankų Harkorto 
kabinete. 

— Aukštuomenės narių ir politikų, — atsakė Rajanas ir suneri- 
męs nužvelgė nuolatinius smuklės lankytojus — ar kas nors jųdvie- 
jų nestebi. | 

— Kai vakare daviau ataskaitą ministrui pirmininkui ir vidaus 
reikalų ministrui, jie susinervino, kad kas nors galėjo sužinoti, kas 
buvo Harkorto klientai, — pasakė jam Meinas. —- Harkortui, be abe- 
jonės, buvo patikimos tokios paslaptys — bylos, iškeltos jų klientams, 
azartinių lošimų skolos, pinigai, sumokėti laisvo elgesio moterims, 
neapdairūs klientų sūnų poelgiai ir panašūs slapti reikalai — jei visa 
tai iškiltų aikštėn, tokia informacija juos pražudytų. 

— Manot, bijomasi šantažo? — paklausė Rajanas. 

— Akivaizdu, kad 77e to bijo, — atsakė komisaras. — Bet kam būtų 
naudingiausia panaudoti šantažą kaip ginklą? Jeigu, tarkim, tiems 
įtakingiems žmonėms siekiama įvaryti baimės, o ne prievarta išgauti 
iš jų pinigų: 

— Tuomet ir vėl blogiausiu atveju tenka grįžti prie rusų. 

— Kad ir koks būtų žudiko motyvas, — aiškino jam Meinas, - esu 
tikras: mums jį sulaikius, buvę Harkorto klientai panaudos savo įta- 
ką užtikrinti, kad kuo mažiau žmonių būtų leista kalbėtis su žudiku 
ir kad jis būtų kuo greičiau pakartas. 


BAŽNYČIŲ VARPAMS išmušus dvyliktą, į Vaterlo stotį įėjo pakumpęs 


vyras. Si geležinkelio stotis, viena iš devynių aplink Londoną, buvo į 
pietus nuo Temzės, visai netoli nuo to paties pavadinimo tilto. 

Vyras vilkėjo storą milinę, kepurę buvo užsitraukęs žemai ant 
kaktos. Gindamasis nuo šalčio, apatinę veido dalį buvo apsivy- 
niojęs šaliku. Vis dėlto jis drebėjo pirkdamas antros klasės bilietą į 
Portsmutą. Dabar, kai Londono laikraščiai patvirtino gandus apie 
pirmą traukinyje įvykusią žmogžudystę, per stotį ėjo mažiau kelei- 
vių (visi baikštūs), nors šeštadienį jų turėjo būti gausu, todėl sargy- 
binis, tikrinantis bilietus prieš praleisdamas keleivius į peroną, spėjo 
pastebėti, kad vyras dreba. 

— Jums negera, pone? — paklausė sargybinis. 

Užuot atsakęs, vyras nukėblino prie laukiančio traukinio, bet 
susverdėjo, padėjo brezentinį kelioninį krepšį ir netvirtai atsirėmė 
į geležinį stulpą. 

Jam sukosėjus, kiti keleiviai susirūpinę į jį pasižiūrėjo ir eidami 
laikėsi atokiau. 

Vyras smarkiau sukosėjo, staiga pasilenkė virš perono krašto ir 
išsivėmė ant bėgių. 

— Sargybini! — kažkas sušuko. 

Vyras vėl susivėmė. Vėmalai buvo tamsiai raudoni kaip kraujas. 

— Sargybini, greičiau! Šiam vyrui reikia pagalbos! — sušuko jau 
kitas keleivis. Niekas iš tų gerai apsirengusių žmonių nebuvo toks 
drąsus, kad pats jam padėtų. 

Kai vyras apsisuko ir nusvirduliavo prie vartų, pro kuriuos įėjo, 
žmonės pamatė tamsiai raudoną skystį ant jo milinės ir atšoko į šalį. 

— Daktaro... — sumurmėjo jis bilietą tikrinusiam sargybiniui. — 
Man reikia da... 

— Rasiu jums karietą! — bemat atsakė sargybinis. 

— Indija... — sukaupęs jėgas išspaudė vyras. 

— Ką? 

— Prieš tris dienas grįžau iš Indijos. Karštinė. 

— Karštinė? 

Vyrui nuo smakro varvėjo raudoni lašai. 

— Jis serga atogrąžų liga! — suspiegė kažkas. 

Vyras išsvirduliavo pro vartus. 

— Eikit paskui mane, pone! Karietos toje pusėje! — sušuko sar- 
gybinis ir nuėjo priešais jį pro kasų langelius stengdamasis prie jo 
neprisiliesti. 

— Stokit! — kažkas suriko. — Jis paliko savo krepšį! 

Sargybinis atsisuko. 

— Ką? 

— Jis perone paliko savo krepšį! 

— Pone, palaukit prie šių durų, kol aš nubėgsiu ir jį atnešiu. 

Bet vyras, rodės, neišgirdo ir dingo pro duris. 

— Kas nors išeikit ir jį sustabdykit, kol aš parnešiu jo... 

Ūmus riaumojimas pakėlė sargybinį į orą. Jis pasijuto taip, lyg 
galingos rankos būtų smogusios jam į krūtinę, nubloškusios atgal 
ir atėmusios kvapą. Plūstelėjo dūmai, pasigirdo riksmai. Sargybinis 
trenkėsi į žemę taip smarkiai, kad suspengė ausyse ir aptemo akyse. 
Ant jo užgriuvo nuolaužos. 


— Jūsų DipenNysSE, Jūsų Kilnybe, — slėpdamas jaudulį pasisvei- 
kino lordas Palmerstonas. 

Jis stovėjo sosto kambaryje priešais pakylą, ant kurios sėdėjo dvi 
didingos žmogystos ir iš viršaus piktai į jį dėbsojo. Jo galva buvo jų 
kelių lygyje, todėl jis aiškiai suvokė, kad tokia aplinka pasirinkta 
norint, jog jis justųsi mažas ir menkesnis už juos. 

Jis nenumanė, kodėl karalienė Viktorija jį išsikvietė. Vos vakar 
buvo susitikęs su ja ir princu Albertu. Jų antipatija jam — labiausiai 
dėl skandalo prieš kelerius metus, kai jis mėgino suvilioti vieną iš 
karalienės freilinų, — buvo tokia, kad juodu, rodės, negali ištverti 
daugiau kaip vieno susitikimo per savaitę. Kad ir dėl kokios priežas- 
ties jam buvo liepta čia ateiti, nieko gero tikėtis jis negalėjo. 

Karalienė Viktorija ilgai neprasižiojo. 

— Ministre pirmininke, — galop pratarė. 

Vel stojo tyla, paįvairinama tik į langus atsitrenkiančio šalto vėjo 
švilpesio. 

Įmantri tamsiai mėlyno atlaso suknelė, kurią vilkėjo karalienė, 
darė ją labiau karališką negu mažiau pretenzinga suknelė, kurią 
buvo apsivilkusi per vakarykštį pokalbį. Papuošalų buvo užsidėjusi 
daugiau: keletą žiedų, po apyrankę ant rankos, vėrinį ir įspūdingus 
auskarus. Visi tie perlai, rubinai ir deimantai bylojo veikiau apie 
galią negu apie turtus. 

Princas Albertas vietoj vakarykščio surduto vilkėjo oficialią kari- 
nę uniformą. Auksiniai jos epoletai, išblizgintos žalvarinės sagos ir 
daugybė karinių medalių ant krūtinės atspindėjo šviesą nuo lempos, 
pastatytos gerai apgalvotoje vietoje. 

Pora buvo puikus priešingybių pavyzdys. Ji buvo žema ir stora, 
jis — aukštas ir liesas. Ji sėdėjo tiesutėlė, jis šiek tiek sudribęs. Jos 
veidas buvo apvalus, jo — pailgas. Panašūs buvo tik tuo, kad abu 
rūsčiai į jį žiūrėjo. 

Juodu atkakliai tylėjo, ir lordui Palmerstonui magėjo atsikrenkš- 
ti, bet susilaikė. 

— Civis Britannicum sum, — griežtai tarė jam karalienė. 

— Atleiskit, nesupratau, Jūsų Didenybe. 

— Šis lotyniškas posakis reiškia: esu Britanijos pavaldinys. 

— Tikrai taip, Jūsų Didenybe. 

— Nusprendžiau kiek pakeisti posakį, kurį j2s pavartojote kalboje 
Bendruomenių Rūmuose prieš penkerius metus, — tuo pačiu griežtu 
tonu toliau kalbėjo karalienė. — Cžvis Romanus sum. Jūs tvirtinote, 
esą Britų imperija niekada negalės būti tokia didi kaip Romos, kol 
neginsime savo pavaldinių teisių taip, kaip gindavo romėnai — bet 
kur ir iki bet kokio kraštutinumo. 

— Aš tik mėginau pavartoti retorikos įmantrybę, Jūsų Didenybe. 

— Iki kokių kraštutinumų jūs manot esant reikalinga ginti Bri- 
tanijos pavaldinius? — paklausė princas Albertas. Nors pragyveno 
Anglijoje pusantro dešimtmečio, vokiškas jo akcentas vis dar buvo 
ryškus. — Prieš penkerius metus be niekieno ir tikrai be Jos Dide- 
nybės pritarimo jūs pasiuntėte karališkąjį laivyną į Graikiją gin- 
ti teisių vieno Britanijos pavaldinio, kurio turtą suniokojo Atėnų 
prastuomenė. 

— Jūsų Kilnybe, jums leidus pataisysiu: aš nusiunčiau karališkojo 
laivyno eskadrą, ne visą laivyną, ir... 

— Jeigu jūs taip toli nuėjote gindamas vieną Britanijos pavaldinį, 
kaip toli nueitumėte gindamas daugybę jų? - įsiterpė karalienė Vik- 
torija. — Ar net visą imperiją? 

— Bijau, kad nesuprantu, Jūsų Didenybe. 

— Ką žinote apie daktarą Martiną Vilhelmą fon Mandtą? 

— Apie daktarą Mandtą? Ši pavardė man negirdėta. 

Nors ir neramiai pasijutęs, lordas Palmerstonas įstengė kalbėti 
ramiai. 

— Jis vokietis, — tarė princas Albertas pabrėždamas artumą su 
juo. — Jis yra... turėčiau sakyti, jis 5470 asmeninis caro gydytojas. 

— Buvo, Jūsų Kilnybe? 

— Šį rytą mus pasiekė žinia, kad caras prieš dvi savaites mirė. 

— Caras mirė? — apstulbęs paklausė lordas Palmerstonas. 

— Prieš dešimt metų jis lankėsi pas mus Vindzoro pilyje, — tarė 
karalienė Viktorija. — Maloniai kalbėjomės apie mūsų pusbrolius ir 
pusseseres įvairiuose visos Europos karalių dvaruose. Tarp linksmybių 
ir įvairių renginių jis mėgino mus įtikinti, kad Britanijai būtų nau- 
dinga, jei palaikytume Rusiją, sumaniusią sugriauti Osmanų imperi- 
ją. Jis grįžo į Rusiją susidaręs klaidingą įspūdį, kad mes sutikome su 
jo planu, nors iš tikrųjų mes tik apsvarstėme jį kaip vieną galimybę. 

— Išmintingai pasielgėte neįsipareigodama, Jūsų Didenybe, — 
pagyrė lordas Palmerstonas. - Mūsų tikslas turėtų būti netrukdyti 
žemyno šalims kovoti vienai su kita. Taip mes išliekame stiprūs, o 
jos silpsta. 

— Bet kai kurias tų šalių valdo mūsų giminaičiai, — suirzęs primi- 
nė jam princas Albertas. 

— Turėjau galvoje ne tas šalis, Jūsų Kilnybe, — bemat atsakė lordas 
Palmerstonas. 

— O kadangi mūsų karas prieš Rusiją šitaip užsitęsė, mes nebe- 
demonstruojame jėgos, — aiškino karalienė Viktorija. — Gal būtų 
buvę geriau, jeigu būtume paklausę caro siūlymo palaikyti jį kovoje 
prieš turkus. 

— Jūsų Didenybe, jeigu būčiau ėjęs šias pareigas, kai Rusija pir- 
mą kartą grasė Krymo pusiasaliui, būčiau tučtuojau nusiuntęs mūsų 
laivyną į Juodąją jūrą, užuot laukęs, kol nieko nepešime diploma- 
tiniais kanalais. Jeigu caras būtų suvokęs, kaip ryžtingai mes buvo- 
me nusiteikę priešintis jo agresijai prieš mūsų prekybos partnerį, jis 
būtų atsisakęs savo ketinimų. 

— Na taip, mes žinome, kad jūs itin mielai siuntinėjate mūsų lai- 
vyną, — tarė karalienė Viktorija ir staigiai pakeitė temą. — Apie dak- 
tarą Mandtą sužinojome iš vieno karališkojo giminaičio žemyne. 


Jis taip pasižymėjo kaip gydytojas visose Vokietijos valstybėse, kad 

caras pasirinko jį savo asmeniniu gydytoju. Caro patarėjai priešta- 
ravo: girdi, jis turėtų kliautis Rusijos daktarais, bet jis nepaisė jų 
patarimų ir pareiškė, kad nori tik geriausio gydymo, o kas jį su- 
teiks — nesvarbu. Carui prieš dvi savaites mirus, daktaras Mandras 
mirties priežastimi nurodė plaučių uždegimą. 

— Bet pasklido visokių gandų, — pridūrė princas Albertas. 

— Gandų, Jūsų Kilnybe? — paklausė lordas Palmerstonas. 

— Taip. Neva caras miręs ne nuo plaučių uždegimo ir neva iš 
tikrųjų daktaras Mandras jį nunuodijęs. 

— Bet tai neįsivaizduojama! 

Karalienė palinko į priekį savo soste ir įsistebeilijo į jį nuo pakylos. 

— Kaip dar galima paaiškinti, kodėl daktaras staiga dingo ne tik 
iš caro rūmų, bet ir iš Sankt Peterburgo? Kol caras leido paskutinį 
kvapą, žmonės matė daktarą Mandtą su kelioniniu krepšiu skubantį 
prie karietos. Caro saugumo tarnybos agentai mėgino jį vytis, bet 
jis pradingo. 

— Jūsų Didenybe, gal jis išsigando, kad pavydūs rusų gydytojai 
apkaltins jį aplaidumu. 

— Tikrai tuo tikite? — paklausė karalienė Viktorija. — Prisimin- 
dami, kad vos prieš mėnesį buvo kėsintasi į mudu, mes labai nusi- 
mintume sužinoję, kad kažkas iš tikro prikalbino daktarą Mandtą 
nužudyti carą ir šitaip mėgino paveikti karo baigtį. Jeigu taip iš tie- 
sų buvo, tai paskatins tam tikrus elementus Rusijoje bandyti imtis 
atsakomųjų veiksmų prieš mus. Netrukus nebebus nieko švento. 
Nebus laikomasi jokių taisyklių. 

— Duodu jums žodį ištirti šį reikalą. 

— Tirkite labai kruopščiai, ministre pirmininke, — karalienė pa- 
brėžė jo pareigas. — Jeigu paaiškėtų, kad kas nors jūsų vyriausybėje 
buvo kaltas dėl caro mirties, mes būtume didžiai nepatenkinti. Jums 
derėtų daryti visa, kas įmanoma, kad įrodytumėte, jog šie įtarimai 
nepagrįsti. Žmonės gatvėje jau mano, kad žmogžudystė traukiny- 
je — rusų darbas, ir, galimas daiktas, tie žmonės teisūs. Ar Skotland 
Jardas bent kiek pasistūmėjo į priekį ieškodamas žudiko? 

— Detektyvai dirba taip uoliai ir greitai, kaip tik gali. 

— Ko gero, nepakankamai uoliai ir greitai. Ar ponas de Kvinsis 


pasitelktas į pagalbą? 

— Ponas de Kvinsis, Jūsų Didenybe? 

— Unikalios jo įžvalgos padėjo mus apsaugoti prieš pusantro mė- 
nesio. Mes manome, kad jis ir vėl galėtų pagelbėti. Pasirūpinkite, 
kad su juo būtų tariamasi. 

Lordas Palmerstonas mintyse sudejavo. Tą akimirką kažkas pa- 
beldė į vienas iš durų. Į kambarį įžengė patarnautojas ir tarė: 

— Atsiprašau, Jūsų Didenybe, bet vidaus reikalų ministras atsiuntė 
žinią lordui Palmerstonui ir paprašė, kad ji būtų tučtuojau perduota. 

Karalienė mostu paragino patarnautoją prieiti. Šis padavė lordui 
Palmerstonui voką. 

Sunerimęs ministras pirmininkas perlaužė antspaudą ir ištraukė 
popieriaus lapą. 

— Ir koks gi tas skubus reikalas? — patarnautojui išėjus iš kamba- 
rio paklausė karalienė. 

— Vaterlo stotyje sprogo bomba, Jūsų Didenybe. 

Milžiniškas Vaildo gaublys 


SUSIJAUDINUSI MINIA UŽKIMŠO gatvę priešais stotį. Skambėjo 
pavojaus varpai. Sūkuriavo dūmai. 

— Policija. Prasiskirkit! — ragino Rajanas. 

— Atsiknisk, — paliepė kažkas. — Tu toks pat policininkas kaip aš 
princas Albertas. 

Staiga vyras sudejavo ir nusvirduliavo į šalį. 

— Atsiprašau. Netyčia sudaviau alkūne, — tarė Rajanas. — Anas 
tipas mane pastūmė. 

Kiek pasistumdę juodu su Bekeriu priėjo konsteblių gretą. 

— Niekur neikit! — įsakė vienas policininkas. — Pro šią užtvarą ne- 
praeis niekas. Atleiskit, inspektoriau Rajanai. Toje maišalynėje jūsų 
nepažinau. Praeikit. Komisaras viduj. 

— Ačiū, Hari. 

Konsteblis atrodė patenkintas, kad Rajanas prisimena jo vardą, — 
pernai dirbo kartu. 

Rajanui ir Bekeriui įėjus į laukiamąją erdvę, tvyrojo sudegusio 
parako smarvė. Grindys buvo nuklotos nuolaužomis. Įprastai bufe- 
te ir knygyne būtų buvę sausakimša į kelionę išsiruošusių žmonių, 
bet šią popietę tarp nuolaužų dejuodami gulėjo mažiau nei įprasta 
keleivių. Kol chirurgai tvarstė žaizdas, konstebliai neštuvais gabeno 
sunkiai sužeistus žmones į furgonus lauke. 

Pamatęs komisarą Meiną besikalbantį su kitu detektyvu, Rajanas 
prie jo priėjo. 

— Tuoj bus padaryta, pone, — tarė komisarui detektyvas ir pasišalino. 

Komisaras pasisuko į Rajaną ir Bekerį. 

— Bomba sprogo kelios minutės po vidurdienio. Du žuvo, trylika 
sunkiai sužeisti. Gerai tik tai, kad jeigu žmonės nebūtų vengę gele- 
žinkelio stočių, aukų būtų buvę kur kas daugiau. 

— Dabar dar daugiau žmonių vengs geležinkelio stočių, — tarė 
Rajanas. — Kur sprogo bomba? 

— Viename peronų. Ji buvo niekdario paliktame kelioniniame 
krepšyje. Šis traukinio sargybinis kalbėjo su juo prieš sprogimą. 

Komisaras nusivedė juodu prie nuolaužų krūvos, kur išvargęs, pa- 
linkęs į priekį, alkūnėmis pasirėmęs į kelius sėdėjo sargybinis. Mėlyna 
uniforma buvo išmarginta kraujo dėmių, kaip ir tvarstis ant galvos. 

— Ar užteks jėgų apibūdinti jį dar kartą? — paklausė Meinas. 

Sargybinis susiraukė iš skausmo. 

— Padarysiu viską, kad tas pizdžius būtų sugautas — atleiskit už 
šiurkštų Žodį, komisare. | 

— Šitokiomis aplinkybėmis jums nėra ko atsiprašinėti. 

Sargybinis skausmingai įkvėpė. 

— Apsirengęs buvo taip, tarsi šiandien pūtęs šaltas vėjas atneš 
pūgą. Kepurę buvo nusileidęs ant kaktos. Vilkėjo storą milinę, vei- 
do apačią buvo apsivyniojęs šaliku, bet vis tiek... — sargybinis už- 
simerkė ir sukaupė jėgas. — Bet vis tiek drebėjo. Paklausiau jo, ar 
neserga, bet jis nieko neatsakė ir nuėjo prie traukinio. 

— Pro tą arką, - komisaras Meinas parodė arkos pavidalo vartus 
į peronus. 

— Gal jis drebėjo visai ne nuo šalčio, — įsiterpė balsas. 

Rajanas pasisuko ir nustebo pamatęs šalia stovintį de Kvinsį. 

— Laba diena visiems, — žvaliai tarė žmogutis. 

— Kodėl jūs... — nespėjęs baigti klausimo Rajanas susigriebė: jeigu 
de Kvinsis čia, vadinasi, Emilė irgi čia. Bet kurgi ji? 

Jis tuoj pat išgirdo jos balsą: 

— Daktare, tvarstyti žaizdas ir stabdyti kraujavimą visai nesudė- 
tinga. Prašom leisti man pasirūpinti šiuo žmogumi, o jūs pasirūpin- 
kit sunkiai sužeista moterimi štai ten. 

Rajanas pasisuko daugiau ir pamatė, kaip Emilė išsitraukia butelį 
iš gydytojo krepšio, suvilgo juo vatos tamponą ir prikiša vyrui prie 
kraujuojančios kaktos. 

Rajanas susilaikė nenusišypsojęs. 

— Jūsų čia nesitikėjau, — tarė jis de Kvinsiui. 

— Tai nereiškia, kad nesidžiaugiame jus matydami, - paskubomis 
pridūrė Bekeris žvilgtelėdamas į Emil. 

— Mudu su Emile praleidom šį rytą su sena drauge, — paaiškino 
de Kvinsis. — Grįžę į Kembridžo namą radom lordo Palmerstono 
žinutę: karalienė Viktorija ir princas Albertas pageidauja, kad atvyk- 
tume čia ir prisidėtume prie tyrimo. 

Rajanas, Bekeris ir komisaras Meinas atrodė pritrenkti. 

— Karalienė ir princas atsiuntė judu čia padėti? — paklausė Rajanas. 

Žmogeliukas linktelėjo. 

— Bet aš ir taip būčiau atėjęs. 

Jis pasisuko į sargybinį. 

— Gerasis pone, ar esat girdėjęs apie Imanuelį Kantą? 

— Čia tas pizdžius, kuris susprogdino bombą? 

— Ne, bet Kantas galėtų padėti mums sužinoti, kas tai padarė, — 
atsakė de Kvinsis. — Vyras buvo apsirengęs taip, tarsi tas šaltas vėjas 
galėtų atnešti pūgą, tiesa? 

— Taip. 

— Iš judesių atrodė susijaudinęs? — toliau klausinėjo de Kvinsis. 

— Taip. Jam drebėjo rankos, pečiai irgi. 

— Pamanėt, kad jam šalta, todėl nusprendėt, jog jis dreba nuo šalčio. 

Sargybinis susiraukė iš skausmo ir pakėlė ranką prie sutvarstytos 
galvos. 

— Esu tikras, kad jis sirgo. 

— Kodėl jūs tuo tikras? 

— Jis vėmė krauju ir pasakė man, kad jam reikia gydytojo. 

Rajanas suprato, kurlink krypsta pokalbis. 

— Dabar atėjo mano eilė parodyti, ko pasimokiau iš Imanuelio 
Kanto. Kur vėmė tas vyras? 

— Jis pasilenkė virš perono krašto ir nusivėmė ant bėgių, — sun- 
kiai išspaudė atsakymą sargybinis. — Prie pirmo stulpo. Ten jis ir 


paliko krepšį. 


I29 


DAVID MORRELL 


Rajanas priėjo prie vartų. Girdėjo kitus sekant iš paskos. Išėjus iš 
laukiamosios erdvės su mūrinėmis kolonomis prie perono su geleži- 
niais stulpais dūmų kvapas sustiprėjo. 

Sprogimas sutrupino stiklinį stogą, po Rajano padais gurgždėjo 
šukės. 

— Bekeri, ar matot tas tris vietas, iš kurių pasklinda į šalis kraujas 
ir panašus į sparnus jo pėdsakas nyksta? Čia stovėjo artimiausios 
aukos. Jeigu ištempsi virvutę nuo kiekvieno kruvino pėdsako vidu- 
rio, taškas, kuriame virvutės susieis, rodys sprogimo epicentrą — šį 
aplamdytą stulpą. Čia, spėju, tas vyras paliko krepšį. 

Rajanas pakėlė kruviną stiklo šukę, tada priėjo prie perono kraš- 
to ir nušoko ant bėgių. 

— Pone de Kvinsi, gal norėtumėt prie manęs prisidėti? 

De Kvinsis, rodės, suglumo, bet pakluso. 

Rajanas suėmė žmogeliuką už juosmens ir nukėlė, lyg šis būtų 
mažas vaikas. 

Prie bėgių oras buvo šaltesnis, čia buvo justi ne sprogimo, bet 
alyvų ir tepalų kvapai. 

— Jei nebūtumėt paminėjęs Kanto, gal nebūčiau čia nulipęs, — kal- 
bėjo Rajanas. — Ar tikrovė egzistuoja objektyviai, ar ją sukuria mūsų 
protas? Traukinio sargybinis sakė, kad tas vyras vėmė krauju, bet iš 
kur sargybinis galėjo žinoti, kad tai kraujas? Vienintelė galimybė — 
kad skystis buvo skaisčiai raudonas. Taigi jis padarė tokią prielaidą. 

— Ir pamatė savąją tikrovės versiją, — pritarė de Kvinsis. 

Rajanas parodė į ryškiai raudoną dėmę, ištiškusią ant žvirgždo 
šalia bėgių. 

— Vieną dieną koks chemikas gal išras testą nustatyti, kur yra 
kraujas, o kur ne. Bet kol kas... 

Jis atsitūpė ir padėjo kruviną stiklo šukę prie raudonos dėmės. 

— Džiūdamas kraujas darosi rausvai rudas. Medžiaga ant šios 
šukės pradėjo įgyti šią spalvą, bet kitas skystis vis dar yra skaisčiai 
raudonas. Medžiaga ant šukės džiūdama sutirštėjo, bet skystis ant 
žvirgždo — ne. 

De Kvinsis pritariamai linktelėjo. 

— Prieš atvažiuodamas į stotį tas vyras išgėrė skaisčiai raudona 
spalva nudažyto skysčio. Jis pasilenkė virš perono krašto, kad niekas 

nematytų, kaip jis įsikiša pirštą į burną, kad apsivemtų. To skais- 
čiai raudona spalva nudažyto skysčio jis išgėrė labai daug, todėl jam 
buvo nesunku paskatinti savo kūną jį išpilti. To, kas atrodė kraujas, 
kiekis būtų išgąsdinęs visus aplinkui. 

— „To, kas atrodė kraujas“ — taip jūs tai matot, — tarė Rajanas. 

— Tikrovių yra daug. Dėl opijaus man kartais sunku atskirti vieną 
nuo kitos. 

— Kokia tikrovės versija, jūsų manymu, nutiko čia? 

— Čia įvyko spektaklis. Aktorius pasirodė scenoje. Stora jo milinė 
neleido niekam pamatyti, koks išpampęs jo skrandis nuo nemenko 
vandens kiekio jame. Žemai nusmaukta kepurė ir šaliku apvyniota 
apatinė veido dalis slėpė jo bruožus. Kita vertus, į akis krintanti ap- 
ranga traukė į jį dėmesį, tad jam išvėmus lyg ir kraują, žmonės jau 
būtų jį pastebėję ir negalėjo nepamatyti to skaisčiai raudono skysčio. 

— Ber kam ta vaidyba? — paklausė Rajanas. 

— Tam, kad sargybiniui prie vartų nekiltų klausimų, kodėl jis 
panoro išeiti iš stoties vos į ją atvažiavęs, —- atsakė de Kvinsis. — Vy- 
ras sakė, kad jam reikia gydytojo, ir sargybinis, aišku, stengėsi jam 
padėti išeiti iš stoties, kol neišvėmė daugiau to, ką palaikė krauju. 
Per visą tą sąmyšį niekas nepastebėjo, kad jis neturi savo kelioninio 
krepšio, — o kai pastebėjo, šaukštai buvo po pietų. 

Žemiau perono, palei bėgius, oras staiga pasirodė dar šaltesnis. 

— Vadinasi, jeigu nesirgo, jis tik apsimetė, kad dreba, — svarstė 
Rajanas. 

— Jis neapsimetė, bet jo kūno judesiai neturėjo nieko bendra su liga. 

— Nesuprantu. 

— Kaip, manot, buvo detonuota bomba? — paklausė de Kvinsis. 

— Vienintelis įmanomas būdas —- uždegti padegamąją virvelę. Esu 
girdėjęs apie mėginimus panaudoti laikrodį, kuris išjudina kūjelį, 
šis suduoda per kapsulę su sprogstamąja medžiaga ir padega paraką. 
Bet šis būdas nepatikimas. Saugiausias ir patikimiausias būdas — pa- 
naudojant lėtai degančią padegamąją virvelę. 

— Manor, jis luktelėjo prie stoties ir susirado vietą, kur niekas ne- 
galėjo matyti, kaip jis padega virvelę krepšyje. Ją uždegęs jis uždarė 
krepšį ir nunešė į stotį, — samprotavo de Kvinsis. 

— Nieko geriau neįsivaizduoju. 

— Nešdamasis krepšį pro sargybinį ir į peroną, jis žinojo, kad vir- 
velė dega ir bomba bet kurią akimirką gali sprogti, todėl jam nereikė- 
jo daryti judesių, panašių į drebulį. Jis drebėjo iš tikrųjų — iš baimės. 

Rajanas įdėmiai į jį pažiūrėjo. 

— Opijus turėtų sujaukti jums smegenis, bet jis tik... Paklausykit. 
Niekada nemaniau, kad tai pasakysiu, bet jūs, Bekeris, komisaras 
Meinas ir Emilė, ko gero, vieninteliai žmonės, kuriais galiu pasitikė- 
ti. Šiandien lordas Palmerstonas bandė trukdyti tyrimui. 

— Trukdyrti ty... Bet kam jam taip elgtis? — paklausė de Kvinsis. 


— Tą ir ruošiuosi sužinoti. 


KAROLINA ĮĖJO pro savo namo Parko skersgatvyje vartus, paėjėjo 
žvyruotu taku ir užlipo plačiais akmeniniais laiptais. Lipdama paste- 
bėjo, kad tarnai uoliai juos nušveitė. 

Liokajus atidarė vienas iš prašmatnių žalių durų. 

— Laba diena, ponia Ričmond. 

— Ar viskas paruošta? — paklausė ji. 

— Kaip jūs ir liepėt, ponia. 

Karolina žvilgtelėjo į aukštą laikrodį kampe ir pamatė, kad jau 
beveik be dvidešimties trys. Ji nebespės persirengti trečios valandos 
renginiui, bet tuoj pat nusprendė, kad gerai sukirptas jos kostiumas 
puikiai tiks. 

Padavusi pirštines ir apsiaustą liokajui, lenktais laiptais užlipo į 
kitą pusaukštį, pasuko kairėn ir įėjo į didelį kambarį, kuriame daž- 
niausiai vykdavo kviestinės vakarienės. Dabar jame stovėjo penki 
stalai su keturiomis kėdėmis prie kiekvieno. Kiekvienas stalas buvo 
užtiestas dailaus audimo lino staltiese gėlių raštais. Ant ilgo raudon- 
medžio bufeto buvo išdėliota gausybė įvairių ypatingų saldumynų; 
tarp jų išsiskyrė citrininiai pyragaičiai“. Šalia buvo sudėlioti puodeliai 
su lėkštutėmis ir lėkštės, visi pagaminti garsiausio porceliano meistro. 

Šaukštai, šaukšteliai ir šakutės buvo sidabriniai, taip išblizginti, 
kad nuo slenksčio matei, kaip jie žvilga. Iš arčiau žiūrėdamas — taip 
darydavo kiekvienas svečias — pamatydavai miniatiūrinius ženkle- 
lius, rodančius, kur, kada ir kokio aukščiausio lygio sidabrakalio jie 


* Citrininiai pyragaičiai buvo laikomi labai brangiu desertu. 

buvo sumeistrauti. Išvykdami į kelionę, savininkai tokios aukštos 
rūšies stalo įrankius dažniausiai nunešdavo saugoti į banką. 

Karolina perėjo sodriai raudonų ir žalių atspalvių rytietišku ki- 
limu, kuriuo daug kas žavėdavosi, ir įsitikino, kad vyšninės užuo- 
laidos atitrauktos iki galo. Įprastai Vest Endo — vakarinės Londono 
dalies — gyventojai užuolaidų neatitraukdavo, kad į vidų negalėtų 
dirstelėti žemakilmiai pašaliečiai. Tačiau Karolinai nė kiek nerūpė- 
jo, kad praeiviai pamatys, kaip prabangiai ji gyvena. Maža to, ji net 
norėjo, jog jos svečiai matytų didžiulį balkoną ir iš jo atsiveriantį 
didingą kaimu dvelkiantį Haid Parką kitapus gatvės. 

Ji vėl nukreipė dėmesį į kiekvieną stalą ir apžiūrėjo naujus blok- 
notus ir pieštukus sidabriniuose dėkluose (viskas buvo pirkta praš- 
matniausioje raštinės reikmenų parduotuvėje Regento gatvėje ir tai 
įrodė jos savininko ženklai). Malkos kortų (pagamintų specialiai jai, 
su šypseną keliančiu užrašu Časimo De Richmond) gulėjo ant stalų 
neatplėštose pakuotėse. 

Tada priėjo prie bufeto ir apžiūrėjo keturias sidabrines dėžutes; 
kiekviena buvo su puošnia kortele, rodančia, kokia joje arbata: Ža- 
lioji, raudonoji, baltoji ar geltonoji. 

— Meribete! — pasišaukė ji tarnaitę nė kiek neabejodama, kad 
mergina laukia prie šoninių kambario durų. 

— Taip, ponia? 

Devyniolikmetė Meribetė, pasirišusi baltą be dėmelės prijuostę, 
priėjo ir padarė tūpsnį. 

— Vanduo arbatai? 

— Jau karštas ir aš pasirūpinsiu, kad toks liktų. Atnešim jį, kai 
jūsų svečiai bus pasiruošę. Staigmeną atnešti prieš arbatą ar po jos? 

— Prieš. Tavo motina jaučiasi geriau? 

— Geriau, ponia. Ačiū, ponia, kad atsiuntėte gydytoją. 

— Tu juk negalėtum tinkamai atlikti pareigų, jeigu nerimautum 
dėl savo brangiosios motinos. 

— Jūs labai gera, ponia. 

Durų belstuko garsas pranešė Karolinai, kad atvyksta svečiai. 
Laikydamasi žvilgančio žalvarinio laiptų turėklo, ji nulipo į vesti- 
biulį ir ten pasisveikino su kiekviena įeinančia pro duris ledi. Kiek- 
viena jų turėjo teisę į šį titulą, mat buvo kunigaikščio, markizo, 

grato, vikonto ar barono žmona. Į Karolinos kas dvi savaites rengia- 
mus visto vakarėlius buvo kviečiamos tik diduomenės narės. 

Kiekviena viešnia turėjo tarnaitę, padedančią nusivilkti apsiaustą 
ir nusimauti pirštines. Vietoj laukui skirtų skrybėlaičių viešnios už- 
sidėjo kepuraites, papuoštas mėlynais kaspinais ir dailiais nėriniais. 

— Kokia siaubinga diena! — pareiškė viena dama. 

— Atrodo, šąla, — pridūrė kita. — Niaukiasi, manau, kad lis. 

— Ko norėti — kovas, — priminė trečia. — Ko dar tikėtis, jei ne 
debesų? Nesvarbu. Popietė turėtų būti kur kas bjauresnė, kad man 
dingtų noras dalyvauti susiėjime pas ponią Ričmond. 

— Jūs labai maloni, ledi Vorvik, — tarė Karolina. 

Žiūrėdama pro praviras duris, pro daugiau atvykstančių damų, 
Karolina matė, kaip nuvažiuoja karietos dengtais stogais, kiekviena 
traukiama poros nuostabių arklių. Spalvingi herbai ant durelių ir ne 
mažiau spalvingos vežikų livrėjos rodė, kokie svarbūs jų savininkai. 

— Ponia Ričmond, kaip puiku jus matyti! — pareiškė viena viešnia. 

— Ačiū, ledi Berestord, kaip visada malonu vėl matyti jus. Puikiai 
atrodote. 

— Turiu už tai dėkoti savaitei daktaro Veinraito gydykloje Sedvik 
Hile. Be galo džiaugiuosi, kad jį rekomendavote. Iš pradžių maniau, 
kad supimas į šlapias paklodes, maudymasis stačiomis vonioje ir pe- 
čių dušas yra pernelyg agresyvios priemonės, bet kai patarnautoja 
įtrynė man nugarą skystu muilu, pasijutau kaip niekada atsipalaida- 
vusi. Kartais man atrodydavo, kad sapnuoju nemiegodama. 

— Važiuoju ten kitą savaitę, — pranešė viena grafienė. 

— Jums labai pasisekė. Girdėjau, kad daktaras neturi laisvų vietų 
iki birželio, — tarė ledi Beresford. - Mėginu prikalbinti savo vyrą su 
juo pasikonsultuoti. Daktaras Veinraitas sako, kad atsipalaidavimo 
procedūros padės Jo Šviesybei nuo sutrikusio virškinimo. 

— Tarsi kas nors gali atsipalaiduoti po to, kas dedasi traukiniuo- 
se, — pasakė ledi Montegju. 

— Traukiniuose? Daugiskaita? Tik nesakykit man, kad įvyko dar 
viena... 

— Nejaugi negirdėjote? Vaterlo stotyje sprogo bomba. 

— Dieve brangus! 

— Kur ritasi ši šalis! Žmogus, nužudytas ketvirtadienio vakarą, — 
Danielis Harkortas, - buvo mūsų advokatas! 

— Ir mūsų! Nežinau, ar kada nors vėl jausiuosi saugi traukinyje. 

— Traukinyje niekada nesijaučiau saugi, — pareiškė ledi Garvis. — 
Visada tik ir laukiu, kada ta keistenybė nulėks nuo bėgių. 

Karolina pamojo ranka į laiptų pusę. 

— Damos, malonėkite... 

Šlamindamos aksomo suknias jos ėmė lipti aukštyn po vieną, nes 
platūs lankai neleido eiti poromis. 

— O karas tebesiaučia. Paklausiau savo vyro, kodėl jis per balsa- 
vimą leido šaliai įsivelti į tokią maišalynę. Jis iki šiol nedavė man 
atsakymo, kurį galėčiau suprasti. 

— Ar kada įmanoma juos suprasti, kai jie kalba apie pinigus ir 
politiką? Abejoju, ar jie patys supranta, ką sako. 

Įėjęs į svetainę pulkelis rado korteles su pavardėmis ant kiekvieno 
stalo. Karolina visada kaitaliodavo tvarką, kuria susėsdavo viešnios, 
kad nesusidarytų uždaros grupuotės ir jokie lošėjų būreliai negalėtų 
dominuoti. 

— Mano vyras labai nervinasi dėl geležinkelio akcijų kainų, — sakė 
viena dama tarnui pataisant jos kėdę. 

— Kainų kritimas laikinas, — pareiškė moterims Karolina. 

— Laikinas? — atplėšdama kortų malką paklausė ledi Berestord. 

— Taip, vertybinių popierių birža panaši į žmogų, — aiškino Karo- 
lina. — Jai reikia susitaikyti su sukrėtimu, patirtu pirmą kartą ištikus 
tam tikrai negandai. 

— Kaip aš susitaikiau su savo pirmosios vestuvių nakties negan- 
da, — tarė dama prie kito stalo. 

Kelios moterys nusijuokė. 

— Bet kaip žmonės susitaiko su sukrėtimu, taip susitaikys ir bir- 
ža, — kalbėjo toliau Karolina. — Esu tikra, mano vyras gali paaiškinti 
tai geriau už mane. 

— Ponia Ričmond, kai vyrai aiškina finansinius dalykus, gali pa- 
manyti, kad jie kalba graikiškai, bet jus aš visada suprantu. 

— Ačiū, ledi Garvis. Klausydamasi savo vyro, padariau dvi išvadas 
apie vertybinių popierių rinką. 

— Malonėkite pasakyti kokias, — ledi Vorvik baigė dalyti kortas. — 
Trylika. Ar visos turite po trylika kortų? 

— Pirmoji sėkmės paslaptis — būti investuotoju, ne spekuliantu, — 
kalbėjo Karolina. — Žmonės, turintys poreikį azartiniams lošimams, 
turėtų tenkintis kortų žaidimais. 

— Cha, - tarstelėjo dama, pradėdama žaidimą prie savo stalo gilių 
devynake. — O kokia antroji paslaptis? 

— Kantrybė, - atsakė Karolina. 

— Kiekviena, gyvenanti santuokoje su politiku taip ilgai kaip aš, 
žino, kas yra kantrybė, — tarė ledi Garvis. 

— Koziriai — širdys, — žaidėjoms prie kito stalo priminė moteris. 

— Esu tikra, kad mano vyras patartų žmonėms pirkti daugiau 
geležinkelio akcijų, nes ilgainiui jų kaina grįš į ankstesnį lygi ir net 
išaugs. Visada taip būna. 

— Vynai, — paskelbė kažkas prie kito stalo. 

— Užteks šia slegiančia tema, — nusprendė ledi Beresford. — Ponia 
Ričmond, jūs visada pasiūlote mums ką nors įdomaus. Kas tai bus 
šį kartą? 

— Tonizuojantis vanduo. 

— Tonizuojantis vanduo? 

— Šį skystį daktaras Veinraitas netrukus siūlys savo svečiams. Jei- 
gu jiems jis pasirodys gaivinantis, ims tiekti jį geresnėms Londono 
parduotuvėms: 

— Bet kas tai? 

— (Gazuotas vanduo su chininu. Jūs, damos, tikriausiai žinote, 
kad chininas — medžiaga, kurią vartoja mūsų kareiviai Indijoje, kad 
apsisaugotų nuo maliarijos. Tai vandenyje tirpstantys milteliai, labai 
kartūs. Bet daktaras Veinraitas atrado būdą, kaip padaryti jį gai- 
vinantį, pridėdamas į jį cukraus ir įsotindamas angliarūgšte. Bene 
geriausia yra tai, kad nuo jo, kitaip negu nuo Londono vandens, 
negresia pavojus susirgti. 

— Daktaras Veinraitas vandenį užvirina, kad neliktų teršalų? — 
paklausė kažkuri viešnia. 

— To nereikia, — atsakė Karolina. — Tos iš jūsų, kurios esate buvu- 
sios jo gydykloje, žinote, kad Sedvik Hilo versmės yra reto tyrumo. 
Girdėjau, net karalienė rodo palankumą jų vandeniui. 

— Bet kodėl jūs siūlote tai kaip kai ką išmintinga? - paklausė ledi 
Beresford. — Mums juk tikrai negresia pavojus susirgti maliarija. 

— Chininas dar mažina kojų drebulį — kai kurios jūsų prisipažįs- 
tate nuo jo kenčiančios. Bet pagrindinis daktaro Veinraito siekis yra 
kova su nesaikingu alkoholio vartojimu, nes, deja, mūsų kareiviai 
Indijoje nusprendė, esą geriausias būdas, kaip padaryti chininą ne 
tokį bjaurų, — maišyti jį su džinu. 

— Su džinu? — pasibaisėjusi sušuko viena viešnia. 

— Daktaro Veinraito tonizuojantis vanduo net be jokių priedų 
tokio malonaus skonio, kad jis ketina siųsti jį supilstytą buteliuose į 
Indiją vildamasis, jog mūsų kareiviai gaus reikiamą chinino kiekį iš 
jo ir nebemaišys jo su džinu. Tačiau, jo manymu, pagrindinė rinka 
bus Britanija. Jo tikslas — skatinti sveiką gyvenseną pasitelkiant į 
pagalbą tyrą vandenį tokio gaivinančio skonio, kad visiems dings 
noras gerti ne tik džiną, bet net ir brendį su gazuotu vandeniu. 

— Kaip pagirtina! — užsidegusi sušuko ledi Garvis. 

Karolina pasisuko į šonines duris ir sušuko: 

— Meribete! 

Įėjo jaunoji tarnaitė, nešina padėklu su buteliais, panašiais į ma- 
žus kėglius. 

Iššovus kamščius ir išpilsčius putojantį vandenį, kiekviena dama 
ėmė siurbčioti iš jai pasiūlytos krištolinės taurės su kojele. Kai ku- 
rios raukė nosį, nes šnerves kuteno burbuliukai. 

— Iš tikro kartus, bet podraug maloniai saldus, — įvertino ledi 
Montegju. Gurkštelėjusi antrą kartą, garsiai pasvarstė: — Ir išties 
daro stiprinantį, tonizuojantį poveikį. 

— Turiu jums visoms po butelį parnešti savo vyrams. Gal šį kartą 
jie susidomės tuo, kas vyko per mūsų kortų vakarėlį. 

— Svarbiausia, kad mano vyras negalvotų apie tas geležinkelio 
akcijas, — atsakė ledi Garvis. 


(GRIAUSMINGAI AIDINČIOJE į milžinišką urvą panašioje Padingto- 
no stotyje geležinkelio sargybinis Matjus Hariganas skubėjo palei 
traukinio į Bristolį vagonus ir rakino kiekvieną kupė. Tik trečdalis 
jų buvo užimtos. Garsas apie sprogimą Vaterlo stotyje netruko pa- 
sklisti, ir palyginti reti keleiviai traukinyje, kuris įprastai šeštadienio 

vakarą būtų sausakimšas, baukščiai į jį žiūrėjo jo raktui skrebant 
prie kiekvienų durų. Jų veido išraiška išdavė, kad jie jaučiasi lyg į 
pražūtį siunčiami kaliniai. Tie keleiviai, kurie nevažiavo su pažįsta- 
mais žmonėmis, stengėsi rasti kupė, kuriose būtų vieni. Tokiomis 
aplinkybėmis įsitaisyti kupė po vieną nebuvo sunku. 

Hariganas užrakino paskutinę kupė ir įlipo į vagoną su stabdžių 
vairu sąstato gale. Jis laikė save laimingu, nepaisant dūmų ir pelenų, 
ką jau kalbėti apie šaltą vėją, kuris netrukus jam gniauš kvapą tame 
vagone. Prieš keturis mėnesius jis buvo kareivis Kryme. Kai nesi- 
stengdavo išsisukti nuo priešo kulkų ir patrankų sviedinių, badmiria- 
vo nuo šykštaus maisto, kuris jam būdavo skiriamas, nors karininkai 
vaišindavosi prašmatniai. Krintant šlapdribai, jis tirtėdavo su vasa- 
riška uniforma kiauroje palapinėje, o karininkai vilkėdavo storomis 
milinėmis ir šildydavosi rankas prie krosnių savo vado jachtoje. Kai 
per rusų puolimą po sprogimo Hariganas prarado sąmonę, pasaulis 
jo pasigailėjo, mat beveik sušalęs buvo parneštas su kitais sužeistai- 
siais ir nugabentas į karinę ligoninę prie Konstantinopolio. Jį toliau 
lydėjo sėkmė, kai pati panelė Naitingeil, palaimintoji Ledi su Lem- 
pa, jo pasigailėjo, išslaugė ir pasirūpino, kad būtų parsiųstas namo. 

Anglijoje tortūna ir toliau jam šypsojosi. Vaikystės draugas, dabar 
Didžiojo šiaurės geležinkelio bendrovėje aukštas pareigas einantis 
raštininkas, jo pasigailėjo ir davė traukinio stabdytojo darbą. Darbas 
buvo kenksmingas sveikatai, todėl retas jo norėjo, bet Hariganui tai 
buvo lengva priedermė palyginti su Krymo siaubais. 

Jis pasuko stabdžius atleidžiantį vairą, išsikišo į lauką ir pamojo 
savo žibintu, duodamas ženklą mašinistui, kad viskas paruošta ke- 
lionei. 

Tolumoje garvežys ėmė pūškuoti ir jo garsas aidu atsimušė visoje 
stotyje. Netrukus vienas po kito pasigirdo panašūs garsai. Stabdžių 
vagonas trūktelėjo ir pajudėjo į priekį su visais kitais. 

Šiaip Hariganas pakeldavo ranką draugiškai atsisveikindamas su 
perone liekančiais žmonėmis, bet šįvakar dauguma žmonių, kuriuos 
matė, buvo sargybiniai, nešikai ir elgetos sudriskusiomis kariškomis 
uniformomis. 

— Pamatysi, kas dėsis pirmadienį, — sakė jam vienas nešikas, aki- 
vaizdžiai tikėdamasis, kad jo klientai grįš. - Žmonių atmintis trumpa. 

Jie grįš, vos tik nebegalės atidėlioti kelionės verslo reikalais ar apsilan- 
kymo pas sergančią senelę. 

Bet taip jis kalbėjo prieš sprogimą Vaterlo stotyje. 

Traukinys padidino greitį ir nubildėjo pro prietemos gaubiamus 
fabrikus ir lūšnynus. Dūmams ir pelenams skriejat link Harigano, 
šis uždegė baltas lempas vagono priekyje ir įspėjančias raudonas 
gale. Tada įlipo į vagono pastogę, atsirėmė ranka į drebančią sieną, 
kad būtų tvirčiau, ir įdėmiai įsistebeilijo pro suodiną langą. 

Tris savaites važiuodamas šiuo maršrutu Hariganas ėmė pažinti 
kiekvieną tiesią atkarpą ir posūkį. Traukiniui dardant per pažįstamą 
tiltą, oras tapo švaresnis. Vagono žibintai atsimušė nuo upelio. Šį jis 
pažino ir apskaičiavo, kad pirma stotelė bus už dešimties minučių. 
Iš dešinės pamatė ūkininko namo apybrėžas. 

Priekyje, taip pat iš dešinės, pamatė švieselę. Šiaip būtų pamanęs, 
kad tai kitos stotelės žiburiai, bet ši buvo per toli ir matyti jos jis 
negalėjo. Jeigu mėnulio nebūtų temdę debesys, gal būtų nuspren- 
dęs regis jo šviesą, atsimušančią nuo kurio vagono lango traukiniui 
važiuojant per posūkį. 

Šviesa tapo ryškesnė. 

Hariganas atidarė pastogės duris ir išėjo laukan, o ten pūtė vė- 
jas. Erzinantis garvežio dūmų kvapas buvo neįprastai stiprus. Jis 
įsikibo į stulpelį ir kiek išdrįso išsikišo į priekį, bet ne taip toli, 
kad rizikuotų į ką nors atsitrenkti. Nukreipęs žvilgsnį į siūbuo- 
jančio traukinio šoną pamatė, kad žiburėlis jau didesnis ir kad iš 
tikrųjų tai nebe žiburėlis, mat ryškiai raudona jo šviesa raibuliavo 
ir blykčiojo. Iš jos kamuoliais besiveržiantys juodi dūmai skriejo 
link traukinio galo. 

Dieve brangus — gaisras vienoje kupė! - suvokė Hariganas. 

Jis pagriebė raudonus filtrus iš dengtos stabdžių vagono dalies ir 
uždengė jais lempas vagono priekyje, pastvėręs dar vieną raudoną 
filtrą uždengė juo savo žibintą ir išsikišęs ėmė juo mosuoti norėda- 
mas įspėti mašinistą sustoti. 

Viešpatie, liebk jam atsigręžti! - mintyse maldavo Hariganas. 

Vagonuose nebuvo vieną su kita kupė jungiančio koridoriaus, jie 
patys irgi nebuvo sujungti, taigi keleiviai negalėjo ištrūkti iš degan- 
čios kupė. Hariganui teliko melstis, kad joje nebūtų žmonių. 

Jis dar karštligiškiau ėmė mosuoti raudonu žibintu. Dabar iš kai- 
rės pro langą išsiveržė liepsnos. Traukinys ėmė važiuoti nebe taip 
ritmingai — matyt, mašinistas pagaliau pažiūrėjo atgalios ir pama- 
tė gaisrą. Traukinio greičiui sumažėjus, Hariganas griebė iš vagono 
grindų kyšantį vairą ir ėmė sukti, desperatiškai mėgindamas įjungti 
stabdžius. 

Jie sudžeržgė, iš jų pasipylė kibirkštys. 

Traukinys staiga pasviro į šoną ir Hariganas vos neprarado pu- 
siausvyros. Sąstato greitis tuoj taip sulėtėjo, kad jis galėjo nušokti 
ant sankasos žvirgždo. Jis tekinas pasileido palei bėgius, bet žibinto 
šviesos tuose dūmuose jam vos užteko nepargriūti. 

Stabtelėjo tik tol, kol išsitraukė raktą iš uniformos kišenės ir at- 
rakino bagažo vagono duris. 

— Gaisras! — sušuko sargybiniui viduje. — Greitai šok lauk ir padėk! 

Hariganas vėl nulėkė į priekį jusdamas būtinybę skubėti ir bai- 
mę, patirtas kare. Prabėgo pro žmones, šaukiančius iš trečios klasės 
vagono — čia stati keleiviai buvo suvaryti į krūvą viename dideliame 
plote. Vylėsi, kad bagažo vagono sargybinis juos atrakins, bet pats 
negalėjo sustoti ir to padaryti. Visas jo dėmesys buvo sutelktas į 
degantį vagoną. 

Kosėdamas nuo dūmų, pralėkė pro antros klasės vagoną. Prie- 
kyje pamatė liepsnas pirmos klasės zonoje, išgirdo jas šniokščiant. 

Dar išgirdo riksmus. 

Įkišo raktą į spyną, pasuko ir patraukė duris. Du vyrai išlėkė 
su tokia jėga, kad Hariganas nespėjo laiku atsitraukti nuo durų ir 
skausmingu jų smūgiu buvo parblokštas ant žvirgždo. 

Apsvaigęs šiaip ne taip atsistojo ir prisivertė prieiti arčiau lieps- 
nos. Atrakinus kitas duris, pro jas išgriuvo liepsnos apimtas vyras 
ir į jį atsitrenkė. Hariganas norėjo jam padėti, bet vyras klykdamas 
nusirito šlaitu ir padegė sausą žolę. 

Hariganas nusitraukė apsiaustą ir tekinas pasileido šlaitu. Užme- 
tęs apsiaustą ant spiegiančio, besiraitančio žmogelio, ėmė slopinti 
liepsną, tuo pat metu trypdamas degančią žolę. 

— Gelbėkit! — rėkė žmonės kitose kupė. 

Kur mano raktas? —- apimtas panikos pamanė Hariganas. — Kur 
pasidėjo mano raktas?! 

Liepsnų atšvaituose pamatė jį nukritusį ant žolės. Jį pačiupęs, 
užbėgo šlaitu į viršų. Šįkart užteko proto atsitraukti nuo durų, kai 
jas atrakino ir pro jas išlėkė du vyrai. 

Nuskubėjo prie kitos kupė. Riaumojančiose liepsnose persikrei- 
pė durys, nuo karščio nusikėlė stogas. 

Paknopstomis nusvirduliavęs į šoną, staiga išgirdo kitokį riau- 
mojimą, siaubingai pažįstamą, vis stiprėjantį ir didžiuliu greičiu at- 
lekiantį į jį. 

Pasisukęs į traukinio galą, pamatė garvežio lempas atskriejant 
tamsiu posūkiu. Besiartinantis traukinys važiavo pernelyg greitai, 
sustabdyti jį buvo neįmanoma. 

Šaižiai suspiegė jo švilpukas. 

— Bėkit! - suriko Hariganas ir pastūmė keleivius šlaitu žemyn. 

Švilpukas nerilo, spiegė vis garsiau. 

— Greičiau! Nagi, bėkit! 

Skuosdamas į šalį Hariganas dar spėjo per petį pamatyti, kaip 
milžinišku greičiu atlėkęs traukinys rėžiasi į stabdžių vagoną, pasta- 
to jį stačią ir numeta nuo bėgių. Kiti vagonai trenkėsi vienas į kitą 
su garsu, panašiu į patrankų griausmą Kryme; vieni jų stojosi, kiti 
virto, ritosi šlaitu žemyn, į lauką. 

Atlėkusio traukinio garvežys nulėkė nuo bėgių ir ardamas žemę 
nuslinko šlaitu. Šalia jo suklupo ir pargriuvo moteris. Hariganas ją 
pastvėrė ir žole nutempė į šalį. Sprogo garvežio karilas. Per lauką nurū- 
ko garo kamuoliai, į šalis išsilakstė metalo gabalai. Hariganas užgriuvo 
ant moters mėgindamas ją apsaugoti, ir nugarą jam nudegino karštis. 


— Į MILŽINIŠKĄ VAILDO GAUBLĮ, — paliepė vežikui lordas Palmers- 
tonas, kai su savo sargybiniu įlipo į karietą. 

— Atleiskit, pone, bet taip vėlai naktį jis uždarytas. 

— Šiąnakt bus atidarytas. 

Lordas Palmerstonas nesiėmė atsargumo priemonės ir neliepė 
vežikui važiuoti aplinkiniu keliu, kad su savo palyda galėtų matyti, 
ar iš paskos neseka karieta su degančiais žibintais. Tiesą sakant, šįsyk 
būtų net geriau, jeigu kas nors juos sektų. 

Milžiniškas gaublys buvo įrengtas prieš ketverius metus, pasitin- 
kant milijonus lankytojų, atvykstančių į Londoną pamatyti pasaulinės 

parodos Krištolo rūmuose. Šešiasdešimties pėdų skersmens, vienas 
aukščiausių Vest Endo statinių, gaublys užėmė didumą Lesterio aikš- 
tės. Ši Soho rajono dalis kadaise buvo kaimiška, su medžiais apaugu- 
siomis vejomis. Paskui ji pasikeitė į blogąją pusę: užžėlė piktžolėmis, 
visur mėtėsi šiukšlės ir tįsojo nugaišusios katės. Verslininkas Džeimsas 
Vaildas įtikino aikštės savininkus išnuomoti šią dalį jam ir pažadė- 
jo neregėtai pagerinti jos būklę. Tą jis sumanė padaryti pastatydamas 
Lesterio aikštėje savo Milžinišką gaublį. Sumokėję vieną šilingą lan- 
kytojai galėjo įeiti vidun ir gėrėtis gipsiniais pasaulio žemynų, vande- 
nynų, upių ir kalnų modeliais. Net trys milijonai taip ir padarė ir nė 
vienas, rodės, nenustebo, kad mato pasaulį apverstą aukštyn kojomis: 
link dangaus kylantys kalnai čia smigo į Žemės gelmes. 

— Atleiskit, pone, dar kartą, bet kaip matot, viduje tamsu, — at- 
vykus tarė vežikas. 

— Vis tiek tau ačiū, — padėkojo lordas Palmerstonas su savo ap- 
sauga išlipdamas iš karietos. Jis sumokėjo dvigubai daugiau negu 
įprastai, kad vežikas būtinai prisimintų atvežęs jį čia. 

Karietai nudardėjus, iš prietemos pasirodė lordo Palmerstono 
apsaugos komandos narys. 

— Ji atvažiavo? — paklausė lordas Palmerstonas. 

— Prieš penkias minutes, ministre pirmininke. Prie šio gatvės 
žibinto. Tokios gražios, su tuo rožiniu kostiumėliu jos nepastebėti 
negalėjo nė vienas smalsuolis. 

— Apieškojot visą gaublį? 

— Jame nė gyvos dvasios, pone, išskyrus jūsų viešnią. 

Nors pūtė šaltas vėjas, lordas Palmerstonas atsisegė paltą. Gat- 
vės žibinto šviesoje matėsi, kad po pilku kostiumu jis vilki skaisčiai 
mėlyną liemenę. Toks nekasdienis apdaras buvo vertas dėmesio, 
nes pagal to meto madą ryškios spalvos vyrams nepritiko. Lordo 
Palmerstono jaunystėje dabartinė jo apranga būtų buvusi laikoma 
blanki, bet pagal to meto normas jis atrodė neįprastai drąsiai. 

Atsitiesęs, išpūtęs krūtinę, kad atrodytų jaunesnis negu septynias- 
dešimties, koks buvo, nuėjo prie milžiniško gaublio silueto. Nors sta- 
tinio viduje šviesos nedegė, durys buvo neužrakintos. Įėjęs palaukė, 
kol akys apsiprato su tamsa ir įžiūrėjo sukamuosius vartelius prie bi- 
lietų būdelės. Pro juos praėjęs atsidūrė vestibiulyje. Ten buvo stendai; 

gerai jų nematė, bet žinojo, kad juose eksponuojamos įvairios uolie- 
nos ir diagramos, vaizduojančios geologinę Žemės laiko skalę. 

Pro rytietiškos užuolaidos kraštą skverbėsi šviesa. Žingsniams ai- 
dint, jis priėjo, atitraukė užuolaidą ir įžengė į gaublio vidų. 

Priešais jį dunksojo keturios platformos, viena virš kitos; patekti 
ant jų galėjai mediniais laiptais. Ant platformų kabojo lempos. Die- 
ną šviesa patekdavo pro stiklinį gaubtą toje lubų vietoje, kur turėtų 
būti Šiaurės poliarinis ratas. Jis įsižiūrėjo į žemynų ir vandenynų 
apybrėžas, kyšančias iš gaublio vidurio aplink jį. Jautėsi, lyg būtų 
apsuptas stalaktitų urve, ir jam dingtelėjo, ar tik ne tokią pamišėliš- 
ką perspektyvą sapnuose regi Opiomanas. 

Pirmiausia lordas Palmerstonas atpažino Australijos žemyną. Di- 
džiosios Britanijos kolonija, patenkintas pamanė. Toliau lipdamas 
pirmais laiptais pažino kitus kraštus, priklausančius Britų imperijai: 
Indiją, Birmą, Singapūrą, Honkongą, Naująją Zelandiją... 

Žinia, tai buvo Britanijos kolonijos tik vienoje pasaulio dalyje; 
lipdamas aukštyn pažiūrėjo į kitas puses ir pamatė jų dar daugiau. 
Imperijos mastai sukėlė jam pasididžiavimą. Jo galioje buvo didesnė 
teritorija ir daugiau žmonių, negu kas nors kitas buvo turėjęs per 
visą pasaulio istoriją. 

Vis dėlto, kad ir kiek galios jis turėjo, užlipęs ant trečios plattor- 
mos pasijuto dūstąs. Jo ryžtingas būdas suteikė jam jėgų tai paslėpti, 
kaip jis kad jautėsi turintis slėpti senstąs dažydamasis žandenas rusvai. 

Pačiame viršuje jo laukė jauna moteris. Stulbinamai graži, ji buvo 
užsidėjusi kerinčią rožinę skrybėlę ir vilkėjo tos pačios spalvos suk- 
nelę. Lūpos dar labiau žvilgėjo nuo rožinio lūpdažio. Tuo metu jos 
vardas buvo Šarlotė, bet per aktorės karjerą ji panaudojo daugybę 
vardų. Šiuo metu ji atliko vaidmenis tarptautinėje politinėje scenoje 
ir įsitikino, kad diplomatai, generolai ir turtingi vyrai įdomesni už 
ponus, kurie plodavo jai per krauju kiaurai permirkusias melodra- 
mas Londono teatruose. 

— Tikiuosi, jaučiatės tokia spindulinga, kokia ir atrodote, — tarė 
lordas Palmerstonas. 

— Nenuostabu, kad išlikote gyvas politikoje pusę šimtmečio, — 
bučiuodama jam į skruostą atsakė Šarlotė. — Jūsų komplimentai vi- 
sada skamba taip, lyg būtų sakomi nuoširdžiai. 


143 


DAVID MORRELL 


— Bet aš iš tikro sakau juos nuoširdžiai, — patikino jis bučiuoda- 
mas jai į skruostą. 

Juodu stovėjo po ventiliacijos vamzdžiais, o šie gaudė nuo vėjo 
lauke ir iškraipė jų žodžių garsą. Nors jo apsaugos komanda dirbo 
labai uoliai, jeigu kas nors vis dėlto būtų matęs šį susitikimą, tai tik 
iš tolo. Toks šnipas tebūtų galėjęs pranešti, kad jie buvo prisikišę 
galvomis ir veikiausiai sakė vienas kitam meilius žodžius. Ko dar ga- 
lėtum tikėtis iš vyro, užsitraukusio liūdną šlovę todėl, kad daugybę 
metų flirtavo su moterimis? 

— Šįryt daktaras Mandras pasiekė Angliją, — jam į ausį sukuždėjo 
Šarlotė. — Šiuo metu jis turėtų jau būti Sedvik Hile. 

Sedvik Hilas. Išgirdęs šio kaimo pavadinimą lordas Palmerstonas 
atsiduso. Stebėtojui galėjo pasirodyti, kad todėl, jog glosto jai kaklą. 

— Pagaliau. Paskutinis pranešimas, gautas prieš tris dienas, buvo iš 
Antverpeno. Baiminausi, kad rusai jį sučiupo, — lordo Palmerstono 
gestai buvo švelnūs, balsas — toli gražu. Jis bylojo apie tramdomą 
pyktį. - Bet dabar policija domisi Sedvik Hilu dėl Danielio Harkorto 
nužudymo. Būtume išvengę visų šių keblumų, jei daktaras Mandtas 
nebūtų pabėgęs. Jeigu būtų nepametęs galvos, galėjo mėnesį palaukti 
ir pasakyti naujajam carui, kad dėl šeimyninių aplinkybių turi grįžti 
į Vokietijos valstybes. Caras juk iš tikrųjų susirgo plaučių uždegimu. 
Niekas nebūtų suabejojęs, kad jis mirė neatlaikius plaučiams. 

— Daktaras Mandtas tvirtina neturėjęs kitos išeities, — atsakė Šar- 
lotė prisiglausdama žandu jam prie žando. — Vos tik caras mirė, pa- 
vydūs rusų gydytojai apkaltino jį aplaidumu. Jo manymu, netrukus 
jie būtų apkaltinę jį kur kas baisesniais dalykais. Jis pabėgo, kol dar 
galėjo. 

— Bet jeigu rusų agentai nenustos jį persekioję, jį sučiups ir pri- 
vers pasakyti tiesą, jeigu rusai apkaltins mane... 

Lordui Palmerstonui akimirką apsvaigo galva, kai nuo viršutinės 
platformos pažiūrėjo į atvirkščiu reljefu pavaizduotus pasaulio že- 
mynus ir vandenynus. 

— Smarkiai rizikuoji — smarkiai išloši, — prisikišusi prie jo suniur- 
nėjo Šarlotė. — Pasirodo, naujasis caras taip nedega noru kariauti 
kaip jo tėvas. 

= Žinojau, kad esu teisus. 

— Rusijos prastuomenė maištauja dėl karo sukelto maisto sty- 
giaus, — kalbėjo toliau Šarlotė. — Jūsų nurodymu, mano agentai pa- 
skleidė gandus, esą tūkstančiai rusų kareivių badauja, o turtuoliai 
sprogsta ikrus ir degtinę. Pasakėme valstiečiams, kur aristokratams 
skirti maisto sandėliai, ir organizavome jų plėšimus. Padeginėjome 
dvarus taip, kad atrodytų, jog tai daro įpykę valstiečiai. Naujasis 
caras nežino, kas blogiau: tęsti brangiai kainuojantį karą ar galbūt 
sulaukti revoliucijos savo šalyje. Jo ryžtas menkėja. 

— Gal ir mūsų ryžtas menkėja, — atsakė lordas Palmerstonas. — 
Šįvakar įvyko dar vienas incidentas, susijęs su traukiniu. Niekas nie- 
kur nebesijaus saugus. Bijau, kad rusai prieš mane naudoja mano 


paties taktiką. 


FURGONAS TRŪKTELĖJO ir netikėtai sustojo. Jo gale nervingas žmo- 
gelis dirstelėjo iš po brezentinio uždangalo. Žvaigždžių ir apdilusio 
mėnulio šviesoje jis matė tik sutemų gaubiamą lauką. 

— Daktare Mandtai, laikas išlipti, — tarė vežikas vokiškai su an- 
glišku akcentu. 

— Betgi čia nieko nėra! — paprieštaravo Mandras. 

— Mums duoti tokie nurodymai, — atsakė vežiko bendras. Jis irgi 
kalbėjo vokiškai su anglišku akcentu. 

— Bet... bet aplink tamsu. 

— Aš eisiu su jumis. 

— Ketinate mane čia nužudyti, ar ne? 

— Jus nužudyti? 

— Perrėžti man gerklę ir užkasti šiame lauke. 

— Daktare, patikėkite: jeigu būtume norėję jus nužudyti, nebū- 
tume tiek vargę ir rengę jūsų pabėgimą nuo rusų. Prašom išlipti. Šis 
jaunuolis nuves jus ten, kur praleisite šią naktį. 

— Kvailas buvau, kad sutikau... 

— Pagalvokite štai apie ką. Jeigu būtų buvę sumanyta jus nužudy- 
ti, jūs nebūtumėte įstengęs nieko padaryti. Taigi jums nėra reikalo 
jaudintis. Nusiteikite optimistiškai. Išlipkite ir leiskite šiam jaunuo- 
liui nuvesti jus ten, kur kurį laiką pagyvensite. 

Mandtas drebėdamas iššliaužė iš po brezentinio uždangalo. Atsi- 
stojus ant žvyrkelio, kojos vos jį išlaikė. 

Vienintelę šviesą skleidė žibintas, taip pritemdytas, kad furgoną 
tempiantis arklys vos įžiūrėjo, kur statyti kanopas. 

— Sakėte, jaunuoliui? Kur jis? - paklausė Mandtas. 

Aukštas vyras apėjo furgoną iš šono kažką sakydamas angliškai. 

— Jis sako, kad apsistosite toje gatvelėje, — išvertė vežikas. 

— Kokioje gatvelėje? 

— Štai toje. Jis sako, kad privažiuoti prie durų negalim, nes furgo- 
no garsai pažadintų kai kuriuos pacientus. Ryte kiltų klausimų, kas 
atvyko vidury nakties, o jokių klausimų mums nereikia. 

— Pacientus? 

— Sunku apibūdinti. Suprasit, kai ten atsidursit. 

— Įkalinsite mane beprotnamyje? 

— Daktare, prašom nusiraminti. Tai ne beprotnamis, bet žinant 
kainas, kurias mielai moka pacientai, — jie čia vadinami svečiais, — 
gali pasirodyti, kad jie bepročiai. Dabar eime ir nuo šiol — nė žodžio. 

Jaunuolis be žibinto nusivedė daktarą ir jo palydovą gatvele. Vė- 
jas buvo toks šaltas, kad Mandras ėmė dar labiau drebėti, todėl stan- 
džiau susisiautė paltu. Po ilgos, baimės kupinos kelionės jis laukė, 
kada tamsios žmogystos nušoks nuo medžių, eidamas pro kuriuos 
teįžvelgė apybrėžas, ir jį užpuls. 

Priešakyje žvaigždžių nušviestame danguje pamatė niūksant kal- 
vą. Prie jos stovėjo trys aukšti pastatai, bet šį vėlų metą nė viename 
lange šviesa nedegė. Švilpiant vėjui daktaras su palydovu buvo atves- 
ti prie šoninių durų per pastato vidurį. 

Durys atsidarė, bet už jų atsivėrė vien tamsa. Jaunuolis paragino 
Mandtą eiti vidun. 

— Čia saugu, — palydovas iš furgono šnabždėjo taip tyliai, kad 
Mandtas vos išgirdo, ką jis sako. —- Nesibaiminkit. 

Bepigu jam taip sakyti, - pamanė Mandtas. — Ne jis pastarąsias dvi 
savaitės drebėjo iš baimės. 

Palydovas pasuko atgal prie furgono. 

— Palaukite! — jau maldavo Mandtas. — Nepalikite manęs! 

— Prašyčiau tylos, — pasakė kažkas vokiškai išsilavinusio žmogaus 
tartimi ir uždarė duris. 

Aklinoje tamsoje suliepsnojo degtukas. Mandtui net suskaudo akis. 


— Jis sakė jums tiesą, — kalbėjo tas pats balsas. — Jums čia saugu. 


Žž 


Ledo namai 


— LABAS RYTAS! — pasisveikino su de Kvinsiu ir Emile įspū- 
dingos išvaizdos vyras. Jiedviem pabeldus, duris jis atidarė pats, 
nelaukdamas, kol tai padarys tarnas. — Esu Edvardas Ričmondas, 
Karolinos vyras. 

Buvo kokių šešiasdešimt penkerių, su smailia barzdele ir ūsais, 
vilkėjo pagal užsakymą siūtą surdutą, baltus marškinius su parau- 
kais, ryšėjo tamsiai mėlyną kaklajuostę, bylojančią apie finansinę 
sėkmę, bet neatrodančią vulgariai. 

— Užeikite, užeikite. Lauke šlykščiai šaltas vėjas. Prašom padėti 
kelioninius krepšius. 

Jis neatkreipė dėmesio į mažą de Kvinsio ūgį nei į Emilės blu- 
merius. Nesureagavo ir tada, kai Emilė, užuot padariusi jam tūpsnį, 
paspaudė ranką. 

Emilė, savo ruožtu, stengėsi neišsiduoti, kokį įspūdį jai padarė 
prašmatnesnis negu lordo Palmerstono namų vestibiulis. Laiptai 
taip pat buvo prabangesni, su platėjančiais žalvariniais turėklais, 
kad jais galėtų lipti damos su plačiausiais krinolinais. Emilę supo 
senovinės statulėlės ir itin dailūs peizažai. Neatrodė, kad šie meno 
kūriniai išsirinkti tam, kad darytų svečiams įspūdį ar bylotų apie 
turtą. Užuot rėžę akį savo puošnumu, jie rodė pavydėtiną skonį. 

— Mano žmona tuoj pas jus ateis. Kai vakar vakare grįžau iš Man- 
česterio, ji nenustojo džiūgauti sužinojusi, kad gyvenate visai šalia 
mūsų, pone de Kvinsi. 

— Prašyčiau vadinti mus Tomu ir Emile, — tarė de Kvinsis. 

— Man būtų garbė, jeigu tik jūs vadinsite mane Edvardu. Manau, 
galime vienas kitam tai leisti, turint galvoje jūsų santykius su Karo- 
lina. Kada ji paskutinį kartą jus matė? Prieš maždaug penkiasdešimt 
metų? Vos nepradėjau pavyduliauti, kai ji papasakojo man, kaip 
judu miegodavote užsikloję arklininko apsiaustu, kai ji buvo dar 
maža, ir kaip jūs gynėte ją nuo žiurkių, kurias ji laikė šmėklomis. 

— Savo išrastais nuodais, — patvirtino de Kvinsis ir ėmė kištis 
ranką į palto kišenę, iš pažiūros norėdamas išsitraukti to skysčio 
buteliuką. 

— Ne, tėti, — sudraudė Emilė, žinodama, kokio buteliuko jam iš 
tikrųjų reikia. 

De Kvinsis nenoromis nuleido ranką. 

— Sumaišiau fosforą su lydytais kiaulės taukais, miltais ir bren- 
džiu. Priviliotos švytėjimo, žiurkės užėsdavo tos lyg ir sausainių teš- 
los ir nugaišdavo. Tai buvo mano atsisveikinimo dovana jai ir... 

— Ir ji padėjo, — įsiterpė Karolinos balsas. 

Pasisukę jie pamatė ją grakščiai lipančią laiptais žemyn su nedi- 
deliu kelioniniu krepšiu rankoje. Vilkėjo jai labai tinkantį kelioninį 
mėlynos vilnos kostiumėlį, gero, švelnaus audinio. Jo spalva paryš- 
kino rausvus jos plaukus. Kaip ir išvakarėse, jos apsiaustas buvo pri- 
derintas prie suknelės, o šią buvo išpūtęs ne lankas, bet keli apatiniai 
sijonai. Iš to, kaip laisvai kalbėjo lipdama laiptais, matėsi, kad ji, 
kaip ir Emilė, nedėvi korseto. 

— Tą mišinį Karolina tebenaudoja, — tarė Edvardas, — bet dabar 
daugiausia apšvietimui naktį, kad niekas nesukluptų tamsoje. Pa- 
laikau verslo ryšius su bendrove, kuri svarsto jo gamybą. Tomai, 
sumanymas yra jūsų, tad aš, ko gero, galėčiau susitarti dėl nedidelio 
honoraro jums, jei gaminys kada nors pateks į rinką. 

Karolina pasilenkė ir pabučiavo de Kvinsiui skruostą. 

— Kokia puiki mintis! 

— Kaip gerai, kad nesu pavydus! — kiek pašaipiai tarė Edvardas. 


— Labas rytas, Emile, — ją apkabindama pasisveikino Karolina. 

— Labas rytas! 

— Tikiuosi, nepradėjai blogiau apie mane galvoti dėl to, kad sek- 
madienį neinu į bažnyčią. Asmeniniai mūsų dukters sunkumai - jos 
vyro sveikatos bėdos — man svarbiau negu sėdėti ant klaupto. 

— Liepiau tarnui parūpinti karietą, — tarė Edvardas, — bet, Karo- 
lina, vis dėlto patariu tau kelionę atidėti. 

— Nieku gyvu. Neleisiu jiems padaryti manęs atsiskyrėle. 

— Kas tie jie? Kažkas atsitiko? — paklausė Emilė. 

— Vakar vakare, traukiniui išvažiavus iš Padingtono stoties, įvyko 
nelaimingas atsitikimas, — ėmė aiškinti Edvardas. — Traukinys užsi- 
degė. Jam sustojus, į jį rėžėsi kitas. Keli žmonės žuvo. 

— Viešpatie! 

— Traukiniu važiavo triskart mažiau keleivių negu įprastai, — to- 
liau pasakojo Edvardas, — antraip būtų nukentėję daugiau žmonių. 
Vakar vakare mano traukinys atvyko į Justono stotį praėjus valandai 
po susidūrimo, bet per tą trumpą laiką žinia iš Padingtono spėjo 
pasiekti Justoną ir kilo panika. Į kitą traukinį bilietus turėję keleiviai 
juo nevažiavo. Tarp mano verslo partnerių esama kelių geležinkelio 
bendrovių pareigūnų. Šį rytą jie pasikvietė mane į nepaprastąjį susi- 
rinkimą Londono biržoje. 

— Užsidegė traukinys? — paklausė de Kvinsis. Jo akys sužibo susi- 
domėjimu. — Tyčia buvo padegtas ar įvyko nelaimingas atsitikimas? 

— Policija dar nežino, bet sklinda gandai, kad tai tų prakeiktų 
rusų darbas. Atleiskite už šiurkštų žodį, bet rytoj poveikis vertybi- 
nių popierių biržai bus katastrotiškas. Finansiniai nuostoliai užgrius 
krautuvininkus, užeigos namų savininkus, bakalėjininkus ir net 
smuklių patarnautojus. Karolina, dėl to nepaprastojo susirinkimo 
negaliu tavęs lydėti. Prašau tavęs apsigalvoti ir likti čia, kol padėtis 
normalizuosis. 

— Ir pasiduoti baimei? Vargu. Pažadėjau mūsų dukrai šiandien ją 
aplankyti, o kai ji turi tiek rūpesčių, nesiruošiu jos apvilti. Tomai ir 
Emile, patikėkite manim, neįsižeisiu, jeigu liksite Londone, bet... 

— Likti Londone? — pertarė ją Emilė. — Nė neturėkit tokios min- 
ties! Sutikom jus lydėti, taip ir padarysim. Nekantraujam susipažin- 
ti su jūsų dukra ir tos gydyklos daktaru. Ar ne taip, tėti? 

* * * 


ŠIAIP JUSTONO STOTIES RAJONE knibždėdavo samdomų karietų, 
bet šiandien jiems pasisekė rasti vieną iš vos kelių laisvų. Vėjas nešė 
dulkes ir šiukšles pro masyvią romėnišką arką. Pro šalį prabėgo du 
šunys, tokie apgailėtinai perkarę, kad matėsi šonkauliai. Be jų ir po- 
ros viltį praradusių elgetų sudriskusiomis Krymo karo uniformomis, 
milžiniškoje aikštėje nebuvo nė gyvos dvasios. Purškiant lietučiui 
de Kvinsis, Emilė ir Karolina iš karietos tekini nubėgo į stoties pastatą. 

Didžiojoje stoties salėje tvyrojo grėsminga tyla. Variu apkaltų 
durų bildesys atsimušė nuo kolonų ir granito laiptų, kurių įprastai 
nebuvo matyti per žmonių tirštynę. 

Akiniuotas bilietų pardavėjas būdelėje, rodės, apstulbo juos pa- 
matęs. 

— Prašyčiau tris pirmos klasės bilietus į Sedvik Hilą, — Karolina 
padėjo monetas ant prekystalio. 

— Jūs neapsirikot, ponia? — paklausė pritrenktas žmogelis. 

— Taip, į Sedvik Hilą, — atsakė Karolina. - Mes norime nuvykti ten. 

— Turėjau galvoje kitką. Jūs tikra, kad norite Au7 nors vykti? 

— Kodėl užduodate tokį keistą klausimą? 

— Nejaugi negirdėjot apie visas tas vakarykštes bėdas? 

— Taip pat ketvirtadienio, — atsakė Karolina. — Bet tai dar ne- 
reiškia, kad kas nors nepageidaujamo įvyks šiandien. Prašom duoti 
bilietus. 

— Norit pasakyti, jūs viską žinot, bet vis tiek ruošiatės sėsti į 
traukinį? 

— Brangusis žmogau, kalbate taip, lyg čia nedirbtumėte. 

— Rytoj tikriausiai nebedirbsiu. Jūs - pirmi žmonės, kuriuos ma- 
tau šįryt. Jeigu taip bus ir toliau, liksiu be darbo. 

— Keleiviai grįš, kai supras, kad kvailai elgiasi, — pasakė jam Ka- 
rolina. — Prašyčiau duoti bilietus. 

— Mielai, ponia. Nekantrauju pamatyti daugiau žmonių, besilai- 
kančių jūsų požiūrio. 

Trijulė praėjo trumpu, tamsiu tuneliu iki turniketo. Ten sargybi- 
nis — pažiūrėti ne mažiau apstulbęs — patikrino jų bilietus. 

Traukinys laukė, nešikai stoviniavo be darbo, bet nieko daugiau 
perone su plieno kolonomis ir stiklo stogu nebuvo. Paprastai čia 

kurtindavo nesuskaitomos daugybės pašnekesių garsai, bet šįryt te- 
buvo girdėti, kaip šnypščia ir retkarčiais pukšteli garvežys. 

Jie priėjo prie pirmos klasės kupė, kurios durys buvo praviros. 

Karolina stabtelėjo, pažiūrėjo į mažą tamsią patalpą tarsi dvejo- 
dama, ar sėstis. Tada įkvėpė ir įlipo. Emilė su de Kvinsiu įlipo jai iš 
paskos ir atsisėdo priešais. 

Jiems įsitaisius ant storų mėlynų pagalvių, Karolina parodė į tuš- 
čias sėdynes šalia jų. 

— Bent jau nereikia nerimauti dėl vieno dalyko — kad kažkas va- 
žiuos kartu. 

Vos tik de Kvinsis išsitraukė opijaus tinktūros buteliuką iš palto 
kišenės, prie pravirų durų pasirodė sargybinis. Metęs į buteliuką įta- 
rų žvilgsnį, jiems pasakė: 

— Mes pasiruošę išvažiuoti. 

Iš jo tono galėjai suprasti, kad iš tikrųjų jis klausia: O jūs 27 pasi- 
ruošę važiuoti? Gal apsigalvojote? 

— Kuo greičiau išvažiuosime, tuo greičiau būsime vietoje, — atsa- 
kė jam Karolina. 

Sargybinis linktelėjo galvą, uždarė ir užrakino duris. Atrodė, kad 
jo raktas žvanga garsiau negu įprastai. Pro grotuotus langus jie žiū- 
rėjo, kaip jis prieina prie kitos kupė ir taip pat ją užrakina. 

Karolina įkišo ranką į savo rankinuką ir nustebino de Kvinsį su 
dukra, kai išsitraukė didelį raktą, iš pažiūros tokį pat kaip tas, ku- 
riuo sargybinis juos užrakino. 

— Kur jį gavot? — apstulbusi paklausė Emilė. 

— Praėjusią vasarą Edvardas paprašė atsakingo geležinkelio ben- 
drovės darbuotojo. Spėkit, kaip šis reagavo? „Gerai sumanei, — atsa- 
kė jis Edvardui. — Aš irgi niekada nelipu į traukinį be rakto.“ Jeigu 
susidarys kokia kritinė padėtis, galėsime pakelti langą, iškišti pro jį 
ranką ir atrakinti duris. 

Traukinys pajudėjo ir kupė pasviro į šoną. Karolina tvirtai pri- 
spaudė delnus prie kelių. Emilė įsmeigė akis į kokoso pluošto kili- 
mėlį ant grindų. De Kvinsis gurkštelėjo iš savo buteliuko. 

— Esu tikras, kad nieko neatsitiks praėjus tiek mažai laiko nuo 
vakarykščių incidentų, — tarė jis. 

— Tikrai? — paklausė Karolina. — Kodėl taip manai? 

— Todėl, kad žmogžudystės menas turi ne vien kelti gailestį ir 
siaubą, bet dar ir laikyti žmones nežinioje. Kas labiau paveikia au- 
ditoriją: stulbinantis netikėtumas ar įtampa, patiriama belaukiant, 
kada atsitiks kai kas siaubinga? 

Traukinys padidino greitį. Debesys pakibo žemiau. Lietus taške- 
liais išmargino dulkėtus langus ir dryžiais ėmė tekėti žemyn. 

— Ne, tas, kuris tai padarė, — aiškino de Kvinsis, — lauks, kol žmo- 
nės patirs visą jau įvykusių siaubų poveikį. 

Kupė pasviro traukiniui važiuojant posūkiu. Dabar abi - Karoli- 
na ir Emilė — spoksojo į grindų kilimėlį. 

— Negana to, kitas incidentas įvyks ne Justono, ne Vaterlo ir ne 
Padingtono linijoje, - kalbėjo de Kvinsis. — Jis veikiau įvyks vienoje 
iš kitų šešių linijų, prasidedančių Londone. Tam, kad šalis būtų ne 
juokais paralyžiuota, reikia išpuolių kitose geležinkelio linijose. Ka- 
rolina, per kiek laiko traukinys nuvažiuoja į Sedvik Hilą? 

— Per dvidešimt minučių, — atsakė ji. 

Ji pakėlė akis tarsi patenkinta, kad klausimas atitraukė jos dėmesį 
nuo kitų dalykų. 

— Tuomet mums užteks laiko tavo pasakojimui. 

— Mano pasakojimui... 

— Apie tai, kas nutiko tau ir tavo tėvui man palikus tą prakeiktą 
namą Graikų gatvėje. 


— DiEvE BRANGUS, — suniurnėjo Rajanas policijos furgonui ve- 
žant jį su Bekeriu žvyrkeliu, einančiu lygiagrečiai su geležinkelio 
bėgiais. 

Niokojimo vaizdai, rodės, niekada nesibaigs. Apdegę vagonai 
buvo kaip pakliūva nuversti nuo bėgių, pastatyti stati, apvirtę ant 
šono, išsikraipę, sutrūkinėję. Matyt, garvežys trenkėsi į stovintį sąs- 
tatą ir dabar gulėjo ant šono su skilusiu katilu apdegusio lauko vidu- 
ryje, palikęs paskui save gilią vagą. Gelbėtojai ieškojo lauke daugiau 
aukų, o ligoninės furgonai dardėjo tolyn su sužeistaisiais. Telegrafo 
stulpai buvo nulaužti, laidai įsipainioję į nuolaužas. Tolimojoje lau- 
ko dalyje — prie pirmojo traukinio garvežio — gulėjo virtinė paklo- 
dėmis uždengtų lavonų. 

— Sustok čia, — paliepė vežikui Rajanas. 

Juodu su Bekeriu nušoko ant žemės ir nuėjo į priekį spoksodami 
į visą tą maišalynę. 

— Nesu buvęs kare, bet įsivaizduoju, kad jis taip ir atrodo, — pa- 
sibaisėjęs tarė Bekeris. 

— Ne, čia baisiau, — prisiartindamas pasakė purvinas ir kruvinas 
traukinio sargybinis. — Jūs — detektyvai iš Skotland Jardo? 

Rajanas ir Bekeris parodė savo ženklelius. 

— Kryme mačiau sviedinių išraustų purve duobių ir iš jų kyšan- 
čių lavonų rankas ir kojas. Daugybę tokių duobių. Daugybę... — sar- 
gybinis mostelėjo sutvarstytomis rankomis, tarsi mėgindamas nu- 
ginti šalin tuos prisiminimus. — Po kurio laiko ėmiau manyti, kad 
tai normalu. Bet šitai... už penkių mylių nuo Londono, su angliška 
gyvatvore štai ten ir lauku, kur po mėnesio ims ganytis galvijai ir kur 
moterys ir vaikai nesitiki būsią žvėriškai nužudyti... Ne, čia baisiau. 

— Ar žinot, kas galėjo sukelti gaisrą? — paklausė Bekeris. 

— Čia nėra jokio „galėjo“. Prieikit prie šio vagono. Pažiūrėkit į šį 
aštrų metalo gabalą, kyšantį iš žolės. Atsargiai, neužkliūkit už to rato! 

Eidami tarp nuolaužų Rajanas su Bekeriu pamatė, kaip sutvars- 
tyti žmonės keliami į kitą ligoninės furgoną. 

— Čia viskas prasidėjo, — sargybinis parodė į vidurinę kupė vago- 
ne išdužusiais langais, persikreipusiomis durimis, apdegusiu šonu ir 
į viršų išlinkusiu stogu. 

Rajanas ir Bekeris priėjo arčiau. 

— Nuo karščio durys atsidarė, nors buvo užrakintos, — aiškino 
sargybinis. — Matot tą pelenų krūvelę ant to, kas liko iš sėdynės 
dešinėje? Tai buvo kelioninis krepšys. 

— Durys buvo užrakintos? — paklausė Rajanas. — Tas, kuris buvo 
viduje, negalėjo ištrūkti, bet lavono aš nematau. 

— Todėl, kad šioje kupė nieko nebuvo, — atsakė sargybinis. — Esu 
tikras: kai ją užrakinau, joje keleivių nebuvo, ir esu tikras, jog langai 
buvo uždaryti, kad gaisro negalėtų sukelti į vidų įlėkusios garvežio 
kibirkštys. 

— Kupė keleivių nebuvo? Tai kaip, velniai rautų, čia atsirado ke- 
lioninis krepšys? — paklausė Bekeris. 

— Kaip tik tai aš norėčiau sužinoti, — atsakė sargybinis. — Kiek su- 
prantu, kažkas čia įėjo ir padėjo kelioninį krepšį ant bagažo lentynos 

viršuje. Paskui tas žmogus išėjo iš kupė ir arba įžengė į tolesnę kupė, 
arba kažkaip praėjo pro sargybinį prie Padingtono stoties išėjimo. 
Prieš išleisdamas ką nors iš stoties, sargybinis patikrina bilietą norė- 
damas įsitikinti, kad niekas vogčia neįsigavo į atvykstantį traukinį 
ketindamas važiuoti už dyką. Sargybinis tikrai būtų uždavęs klau- 
simų, jei kas nors būtų mėginęs išeiti turėdamas bilietą į traukinį, 
kuris dar net neišvažiavo iš stoties. 

— Tas žmogus galėjo tvirtinti staiga blogai pasijutęs, — iškėlė min- 
tį Bekeris. — Taip vakar nutiko Vaterlo stotyje. Arba jis galėjo pasa- 
kyti sargybiniui turintis grįžti į savo nuomojamą kambarį, nes staiga 
susigriebė neužsukęs dujų. 

Rajanas pagarbiai linktelėjo Bekeriui. 

— Tokiu atveju, galimas daiktas, sargybinis prisimena ką nors pa- 
teikus tokią ar panašią dingstį ir galės mums pasakyti, kaip atrodė 
tas keleivis. 

— Bet kas krepšyje galėjo sukelti gaisrą? — spėliojo Bekeris. - Dar 
viena bomba su lėtai degančia virvele? 

— Sprogimo negirdėjau, — pasakė jiems sargybinis, — bet net jeigu 
jį išgirsti man sutrukdė garvežio triukšmas, ar matot šioje kupė ko- 
kias nors sprogimo žymes? 

— Nėra jokių, — atsakė Rajanas. 

— Gal lėtai deganti virvelė buvo prijungta prie indo su biriu para- 
ku, — spėjo sargybinis. — Parakas nebūtų sprogęs, tik užsiliepsnojęs. 

— Penkios mylios nuo Londono? — Rajanas papurtė galvą. — Ta 
virvelė turėjo degti siaubingai lėtai. 


TRAUKINYS ĮVAŽIAVO Į TUNELĮ. Tomą, Emilę ir Karoliną staiga 
apgaubė tamsa, garvežio bildesys pagarsėjo. De Kvinsis ir jo dukra 
įsmeigė akis į tolimąją kupė pusę. 

— Kas atsitiko? — paklausė Karolina. 

— Čia iš traukinio buvo išmestas Danielio Harkorto lavonas, — 
atsakė de Kvinsis. 

— Traukiniui sustojus, atbėgom mėgindami jam padėti, — pasa- 
kojo Emilė toliau žiūrėdama pro tamsius langus, — bet nieko nebe- 


galėjom padaryti. 

Traukinys išvažiavo iš tunelio ir juos pasitiko dienos šviesa. Vie- 
toj kraujo, pasirodžiusio ant langų ketvirtadienio vakarą, juos dabar 
margino lietaus dryžiai. De Kvinsis ir Emilė ne iš karto vėl pažiūrėjo 
į Karoliną. 

— Tomai, norėjai sužinoti, kas man atsitiko tau išvykus į Itoną, — 
tarė ji. — Branelas nesirodė tris dienas. Ketvirtą grįžo didžiai išsigan- 
dęs. Jis liepė padėti jam sunešti visus teisinius dokumentus į kambarį 
namo gale ir sukrauti prie artimiausio židinio. Paskui liepė atsargiai 
stebėti pro užuolaidų priekinėje namo dalyje plyšį ir jį įspėti, jeigu 
kas nors prisiartins prie namo. Vos tik visi dokumentai buvo sude- 
ginti, jis išsitempė mane pro užpakalines duris. 

— Ar numanot, ko jis taip išsigando? — paklausė Emilė. 

Karolina papurtė galvą. 

— Jis talkindavo lupikautojams. Galbūt vienas jų įtūžo, kai Bra- 
nelas laidavo už žmogų, kuris dingo pasiskolinęs stambią sumą, — 
spėjo de Kvinsis. 

— Šiaip ar taip, mudu nuskubėjome į pašto karietą ir nuvažiavo- 
me į Braitoną, — pasakojo Karolina, — bet tuoj pat pėsti nuėjome į 
smuklę už kelių mylių. Kitą rytą pėsčiomis nukeliavome į kitą mies- 
tą ir įsėdome į kitą pašto karietą. Tai tapo įprasta: žygis pėsčiomis, 
kelionė pašto karieta, vėl ėjimas pėsčiomis ir kelionė pašto karieta. 
Atrodė, kad klajojame be jokio tikslo. Po savaitės atsidūrėme Bris- 
tolyje, ir ten jis mane pardavė. 

— Ką?! — negalėjo patikėti Emilė. 

— Ilgainiui sužinojau, kad lupikautojams padėdavo dar ir tirda- 
mas žmones, kurie tikėdavosi pasiskolinti pinigų laiduodami, jų 
tvirtinimu, priklausančiu jiems palikimu. Paaiškėjo, kad jis atsitik- 
tinai susipažino su žmogumi, kuris turėjo paveldėti didelį turtą iš 
savo tėvo, laivybos bendrovės Bristolyje savininko. 

— Kaip suprasti turėjo paveldėti? — paklausė de Kvinsis. 

— "Tas vyras buvo vienturtis sūnus, — paaiškino Karolina. — Būta 
trijų dukterų, bet tėvas dukrų nemylėjo ir nelabai tenusiminė, kai 
šios metams bėgant mirė nuo įvairių ligų. Tuose namuose buvo niū- 
ru. Dar niūriau tapo, kai sūnus įsimylėjo pardavėją. Tėvas liepė sūnui 
ją mesti, nes ji jam per prasta, tačiau sūnus su ja pabėgo ir susituokė, 
tikėdamasis, kad vedybos suminkštins tėvui širdį. Nieko panašaus: 

tėvas dar labiau įtūžo ir atėmė iš jo paveldėjimo teisę, o naujuoju 
įpėdiniu įvardijo savo verslo partnerį. Iš pagiežos jis nepaliko savo 
turto žmonai, baimindamasis, kad ši jam mirus bus atlaidi sūnui. 

Traukinys susiūbavo ties posūkiu. Karolina įsikibo į kabantį nuo 
lubų diržą. 

— Tačiau jo sumanymą sužlugdė įvykiai, — pasakojo ji toliau. — Jo 
verslo partneris žuvo, kai trūko virvės ir ant jo užkrito į laivą krau- 
namas prekių konteineris. Kilus maišačiai — reikėjo planuoti laido- 
tuves, pertvarkyti bendrovę ir taip toliau — tėvas neapsižiūrėjo ir 
neįvardijo naujojo įpėdinio. Po savaitės jis žuvo apsivertus karietai. 

Buvo praėję dešimt metų nuo tada, kai jis atėmė iš sūnaus pavel- 
dėjimo teisę. Per tą laiką pardavėja mirė nuo choleros. Sūnus mė- 
gino susigrąžinti tėvo prielankumą, bet nesėkmingai. Norėdamas 
pasiskolinti pinigų iš vieno lupikautojo Londone, jis susipažino su 
Branelu. Šis, perskaitęs testamentą ir pamatęs, kad joks kitas pavel- 
dėtojas neminimas, nusprendė, kad turtai turi atitekti našlei. 

De Kvinsis atrodė suglumęs. 

— Bet pagal įpėdinystės teisę kitu paveldėtoju galėjo būti laiko- 
mas vyriškos lyties giminaitis, kad ir labai tolimas. Nejaugi tėvas 
tokio neturėjo, net jeigu testamente jis ir nebuvo įvardytas? 

— Taip, bet Branelas nesitikėjo laimėti, — atsakė Karolina. — Jis 
norėjo pagrasinti atiduoti testamentą teismams, o ten būtų užvirusi 
košė. Jis tikėjosi, kad tas tolimas vyriškos lyties giminaitis — kaip 
paaiškėjo, trečios eilės pusbrolis, — sutiks derėtis su našle, užuot ati- 
davęs visą tą turtą ilgiausiai trunkančio bylinėjimosi išlaidoms - taip 
dažnai nutinka. 

— Ber kaip tai turėjo padėti sūnui? — paklausė Emilė. — Jis neteko 
paveldėjimo teisės ir vis tiek būtų nieko negavęs. 

— Branelas žengė genialų žingsnį. Sūnaus žmona mirė nepagim- 
džiusi vaikų. Branelas pasiūlė, kad aš apsimesčiau esanti jo dukra. 
Suprantate? Našlė buvo netekusi trijų dukterų. Velionis vyras buvo 
beširdis tironas. Pabėgdamas sūnus padarė jos gyvenimą dar varga- 
nesnį. Ji niekada neįsivaizdavo, kad į senatvę patirs laimę, bet dabar 
sužinojo turinti anūkę. 

— Ar Branelo sumanymas pavyko? — paklausė de Kvinsis. 

Karolina linktelėjo. 

— Dėl mangs, savo tariamos anūkės, našlė mielai priėmė grįžusį 
sūnų. Branelas patikino tą pusbrolį, kad teismas gali suteikti pir- 
menybę našlei ir anūkei — anūkei, kuri skurdo dėl senelio beširdiš- 
kumo, o ne tolimam giminaičiui. Už tai, kad sutiko neužginčyti 
testamento, našlė gavo gražią kasmetę išmoką, kur kas daugiau, 
negu galėjo tikėtis iš šykštaus sutuoktinio verslo partnerio. Tų pi- 
nigų trijulei —- sūnui, motinai ir man — per akis užteko pragyventi. 
Taip, moteris, kurią išmokau vadinti senele, buvo apgauta, bet ta 
apgaulė nepadarė jai nieko bloga. Ji net suteikė jai malonumą, o 
man užtikrino gyvenimą, apie kokį niekada nė nesvajojau. Ji davė 
man išsilavinimą, ragino mane tapti nepriklausoma, kokia jai pačiai 
niekada nebuvo leista būti. Susidraugavau su tuo verslą paveldėjusiu 
pusbroliu ir įkalbinau jį išmokyti mane suktis finansų pasaulyje. Kai 
tapau vyresnė, mane mergino įvairūs finansininkai ir teisininkai — iš 
jų taip pat nemažai išmokau. Galop susipažinau su Edvardu, įstabiu 
žmogumi, kuris tapo mano vyru ir kuriam užteko proto suprasti, 
kad man nepriklausomybė svarbiau už viską. Drauge mudu sukūrė- 
me įspūdingą verslą. 

— Kas nutiko Branelui? — paklausė Emilė. 

— Jis taip ir nenustojo dairytis sau per petį. Vos tik sūnus sumo- 
kėjo jam honorarą, jis sėdo į laivą ir pabėgo į Jungtines Valstijas. 

Karolina susiraukė. 

— Ar jaučiate, kad traukinys mažina greitį? — paklausė ji. 

Už lango pasirodė namelis. 

— Štai! Nėra ko jaudintis, — pasakė jiedviem Karolina. — Atva- 
žiavome. 


Vis DAR LYNOJO, kai jie iš stoties nuskubėjo prie jų laukiančios 
dengtos karietos. Vežikas sukrovė jų krepšius, sukirto botagu ar- 
kliams ir šie pajudėjo. Emilė uždengė pledu de Kvinsiui kelius ir jis 
ėmė dairytis į šalis. 

Sedvik Hilas buvo dar vienas kaimas, kadaise buvęs nepatogiai 
toli nuo Londono, bet atsiradus geležinkeliui dabar iš sostinės len- 
gvai pasiekiamas. Vyrai dalykiniais kostiumais čia pirko namelius 
ir vakare atvažiuodavo iš savo kontorų mėgautis gėlių darželiais, 
kuriuos pasodindavo ir prižiūrėdavo jų žmonų nusamdyti vietos 

darbininkai. Dar labiau jie mėgaudavosi grynu oru, tokiu nepana- 
šiu į nuodingus, suodžiais persisunkusius Londono garus. 

Tik kitaip negu kaimelis, kuriame de Kvinsis su Emile apsistojo 
tą naktį, kai buvo nužudytas Danielis Harkortas, Sedvik Hilas at- 
rodė klestintis. Gatvės buvo grįstos akmenimis, krautuvės neseniai 
nudažytos, akivaizdžiai nauji pastatai pakraščiuose taip pat. 

— Karolina, ketvirtadienio vakarą mes matėm kaimą, kuriame 
spekuliantai pristatė daugiau namelių, negu galėjo rasti jiems pirkė- 
jų. Visur stūksojo apleisti, nebaigti pastatai. Kaimiečiai atrodė nusi- 
minę, — kalbėjo de Kvinsis. - Kodėl Sedvik Hilo būklė geresnė, nors 
jis toliau nuo Londono? 

— Dėl hidroterapijos gydyklos, kurioje rytoj apsilankysime, — at- 
sakė Karolina. — Matot, priekyje ta kalva, kurios vardu pavadintas 
kaimas*, o šalia... 

Karieta privažiavo didžiulį žemės sklypą dešinėje su balto žvy- 
ro keliuku, vedančiu į žolėtą pasivaikščiojimo taką su suoliukais ir 
krūmais. Už jų kalvos fone buvo matyti trijų plačių, aukštų pasta- 
tų siluetai. Atskirti medžių ir švarutėlių pasivaikščiojimo takų, jie 
panėšėjo į prašmatnius viešbučius. Dėl daugiašlaičių stogų penkių 
aukštų pastatai atrodė dar didesni. 

Iškaba prie žvyruoto keliuko skelbė: 


DR. ERNESTO VEINRAITO 
HIDROTERAPIJOS GYDYKLA 


— Iš viso tuose pastatuose turėtų būti trys šimtai kambarių, — ap- 
stulbo Emilė. 

— Dažniausiai jie visi užimti, — pasakė jai Karolina. — Kartais 
vieną savaitgalį. Dažnai visą savaitę, bet įprastai mėnesį. 

— Mėnesį? — negalėjo patikėti Emilė. 

— Žmonės, kuriems reikia daktaro Veinraito pagalbos, dažniau- 
siai serga lėtinėmis ligomis, tokiomis kaip reumatas ir inkstų akme- 
nys. Norint įveikti simptomus, reikia nemenkos medikų priežiū- 
ros. Bet dažnas skundžiasi ir neaiškiu silpnumu, tada reikia iš naujo 


* Hill (angl.) - kalva. 

įkvėpti jėgų pačiai paciento esybei. Turėčiau sakyti svečio esybei, mat 
daktaras Veinraitas niekada nevadina savo klientų pacientais. Tur- 
būt įsivaizduojate, kad tokio dydžio įstaiga negali veikti be daugy- 
bės pagalbinių darbuotojų, ypač skalbykloje, virtuvėje ir valgykloje. 
Hidroterapijos technikai, aišku, yra medicininį išsilavinimą turintys 
žmonės, bet kiti darbuotojai ateina iš kaimo. Štai kodėl Sedvik Hilas 
skiriasi nuo kitų jūsų minėtų kaimų: čia gausu darbo vietų. Kaimo 
gyventojai jaučia, kad jiems labai pasisekė, nes šiose apylinkėse yra 
šaltinių. Jų vanduo vienas švariausių Anglijoje. Kaip mėgsta sakyti 
daktaras Veinraitas: „Siela nebūna tyra be tyro kūno, o abiejų negali 
būti be tyro vandens.“ 

— Jis kalba kaip filosofas, — tarė de Kvinsis. 

— Žinau, kad rytoj jam bus malonu kalbėtis su jumis, — atsakė 
jam Karolina. 


PRAVAŽIUOJANČIOS KARIETOS dardėjimas privertė daktarą Man- 
dtą surizikuoti ir prisiartinti prie pastogės kambario langelio. Ner- 
vingai kuo mažiau praskyręs užuolaidas pamatė ant stiklo lietaus 
lašus. Įsižiūrėjęs už takų, krūmų ir vejos pamatė karietą, kaimo keliu 
važiuojančią link keliuko į gydyklą. 

Karieta buvo dengta, todėl jis nematė, kas joje važiuoja. Įsivaizda- 
vo rusus niūriais veidais, piktus ir nekantrius po dviejų savaičių gau- 
dynių. Įsivaizdavo juos turint kišenėse paslėptus ginklus, peilius — 
tikrai, bet gal dar ir pistoletus ar revolverius. Ėmė įsivaizduoti, kaip 
karieta privažiavusi keliuką pasuks, sustos priešais pastatą, o tada... 

Daktaras Mandtas lengviau atsikvėpė, kai karieta pravažiavo pro 
keliuką ir toliau nudardėjo keliu ten, kur keleiviams reikėjo tokį 
darganotą rytą. 

Dabar pasigirdo balsai, privertę jį nusigavus tarp dėžių ir senų bal- 
dų pasižiūrėti pro užuolaidas, dengiančias langelį palėpės gale. Pro jį 
matėsi kalva už tų prašmatnių pastatų. Balsai, kuriuos girdėjo, buvo 
žmonių, bėgančių, lygiu žingsniu kopiančių ar kėblinančių į kalvos 
viršų. Jauni ir seni, vyrai ir moterys, kiekvienas laikė rankoje puodelį. 
Nors pūtė šaltas, drėgnas vėjas, jie, rodės, rungtyniauja, kas pirmas 
pasieks fontaną, trykštantį pusiaukelėje į viršūnę, o gal ar išvis jį pa- 
sieks. Kai kuriems sunkiai besiropščiantiems šlaitu reikėjo palydovo. 

Kiti, pasiekę tikslą ir prisiplempę vandens iš fontano, juokdamiesi 
bėgo šlaitu žemyn; tie, kurie vos vilko kojas, matyt, švokštė. 

Beprotybė, ir tiek! 

Kažkas krumpliais tris kartus pabeldė į duris. Mandtas laukė. 
Dar trys bilstelėjimai. Prie durų priėjo tik po dar trijų, mat jam 
buvo pasakyta, kad gali pasitikėti kiekvienu, kuris duos šį sutartą 
ženklą. Drebančia ranka atidengė nedidelį langelį. Pro jį pamatė 
siaurų, tamsių laiptų viršų, bet net prietemoje įžiūrėjo jau pažįsta- 
mus sidabriškus vyro ūsus. 

— Gyvybės vanduo, — pasakė vyras vokiškai, bet su anglišku ak- 
centu. 

Kaip ir beldimas į duris sutarta seka, šie žodžiai rodė, kad viskas 
gerai. 

Mandras atšovė durų skląstį, bet, nors. ir nuramintas, prisibai- 
mindamas atsitraukė atatupstas. 

Vyras, kurį pažinojo kaip daktarą Veinraitą, įėjo į palėpę su pintu 
krepšiu rankoje. 

— Guten Morgen, — pasisveikino ir toliau kalbėjo vokiškai. — Pa- 
vyko numigti? 

— Labai mažai. 

— Suprantama. Kelionė čia tikriausiai kainavo daug nervų. At- 
siprašau dėl gyvenimo sąlygų, — Veinraitas ranka aprėpė dulkiną 
užgriozdintą palėpę. Lovelė, ant kurios mėgino miegoti Mandtas, 
buvo paslėpta kampe, už dėžių. 

— Kokia čia įstaiga? — paklausė Mandtas. 

— Hidroterapijos gydykla. 

— Hidroterapijos? Negali būti, kad čia tokia pat įstaiga kaip Gre- 
fenberge. 

Mandto paminėta prieštaringai vertinama gydykla buvo Austri- 
jos kalnuose. 

— Tiesą sakant, tokia par. Ten studijavau dvejus metus. 

— Ber ją įsteigęs Žmogus buvo ūkininko sūnus, neturėjęs nė men- 
kiausio medicininio išsilavinimo. 

— Kitaip negu jis, medicininį išsilavinimą aš turiu — gavau jį Edin- 
burgo universitete, — atsistodamas tiesiau atsakė daktaras Veinraitas. 

— Atleiskite. Atsiprašau, jeigu jus įžeidžiau. 

— Nejįsižeidžiau. Jūsų nervai įtempti. Gal pasistiprinus jie atsi- 
leis, — Veinraitas padėjo krepšį ant stalo ir jį iškraustė. — Nežinau, 
ką buvote pripratęs valgyti Sankt Peterburge, bet pamaniau, kad 
paprasta duona, sūris ir virtas kumpis jūsų skrandžiui nepakenks. 

Jis padėjo ant stalo du kėglių pavidalo butelius. 

— Kas čia? 

— Vadinu jį tonizuojančiu vandeniu. 

— Vanduo? Man reikia šnapso. 

— Deja, jokio alkoholio čia nerasite, — atsakė daktaras Veinrai- 
tas. — Iš jūsų odos matau, kad jūsų organizmą reikia valyti. 

— Eina velniop tas valymas. Kiek laiko turėsiu čia būti? Kada 
išvyksiu į Jungtines Valstijas? 

— Buvo suplanuota rytoj traukiniu nuvežti jus į Bristolį ir ten 
įlaipinti į laivą, bet jums gali tekti palaukti dieną ar dvi ilgiau. 

— Palaukti? Man buvo pažadėta, kad jokios gaišaties nebus, — at- 
sakė Mandtas. 

— Deja, įvyko keli incidentai, susiję su traukiniais. 

— Incidentai? 

Veinraitas gestu pamėgino jį nuraminti. 

— Kilo gaisras. Susidūrė traukiniai. Nieko tokio, dėl ko turėtu- 
mėte nerimauti. Tačiau keleiviai vengia geležinkelio stočių. Rusai 
veikiausiai jas stebi. Jeigu aplink jus nebus minios, kils rizika būti 
pastebėtam. Tiesą sakant, kai padėtis geležinkeliuose normalizuosis, 
jūsų palydovai galbūt nuveš jus ne į Bristolį, bet į Liverpulį. Šis mies- 
tas toliau nuo Londono, be to, mažiau tikėtina, kad jį pasirinksite. 

Mandras sudejavo. 

— Man nieku gyvu nereikėjo su tuo sutikti. 


ORAS DAR LABIAU APNIUKO. Vienas kitas lietaus lašas krito ant 
karietos stogo jai įsukus į keliuką ir važiuojant tarp dviejų aukštų, 
belapių medžių eilių. 

— Įprastai šie medžiai jau būtų sukrovę pumpurus, bet tas keistai 
šaltas oras... - Karolina nebaigė sakinio. — Šis dvaras priklauso mano 
dukters vyrui lordui Kavendeilui. 

Jie privažiavo prie didžiulių dvaro rūmų, kuriuos galėjai palaikyti 
pilimi. 

— Tavo dukra irgi laimingai ištekėjo? — paklausė de Kvinsis. — 
Tikriausiai tuo didžiuojiesi. 

— Jų santuoka nėra tokia laiminga, kaip galėtų pasirodyti, — Ka- 
rolina nudelbė akis į savo rankas. — Mano dukros vardas Stela. Su 
lordu Kavendeilu ji matydavosi įvairiomis progomis — per kviestines 
vakarienes, priėmimus su šampanu Henlio regatoje, Epsom Daun- 
so žirgų lenktynėse ir panašiai. Tuos renginius organizuodavau savo 
vyro klientams. 

De Kvinsis ir Emilė susižvelgė, išgirdę šitaip nerūpestingai mi- 
nimus tokius svarbius aukštuomenės renginius. To pasaulio jie nė 
įsivaizduoti negalėjo. 

— Lordas Kavendeilas neteko pirmosios žmonos prieš penkerius 
metus per nelaimingą atsitikimą plaukiojant valtele, — pasakojo Ka- 
rolina. — Su Stela jis susipažino, kai našlavo jau dvejus metus. Nėra 
ko nė sakyti, jautėsi vienišas, o Stela, kaip pamatysite, yra graži. Jų 
amžiaus skirtumas, ko gero, buvo argumentas prieš jų santuoką. 

— Amžiaus skirtumas? — paklausė Emilė. 

— Lordui Kavendeilui šešiasdešimt, Stela perpus už jį jaunesnė. 
Tuo metu, kai juodu susituokė, jis turėjo du suaugusius sūnus, maž- 
daug Stelos amžiaus. Iš vieno šaltinio girdėjau, kad jiems buvo sun- 
ku laikyti ją pamote, kai amžiumi tiko į seseris. Bet lordas Kaven- 
deilas tikriausiai griežtai pasikalbėjo su sūnumis ir gavo, ko norėjo. 

— Sakei, tuo metu jis žv7ėjo du suaugusius sūnus, — pasakė de 
Kvinsis. 

— Taip. Vyresnysis mirė nuo dėmėtosios šiltinės netrukus po lor- 
do Kavendeilo ir Stelos vedybų. Stela kiek įmanydama guodė savo 
vyrą, nors tas sūnus juto jai pagiežą. Nėra ko nė sakyti, ta mirtis 
aptemdė jų santuokos pradžią. 

— Išties nepasisekė, — pritarė de Kvinsis. 

— Nesėkmės tuo nesibaigė. Po kurio laiko Stela pasijuto nėščia, 
bet kūdikis, mergaitė, vos po savaitės mirė nuo karštligės. Stela su 
vyru susilaukė antro vaiko, bet mano duktė vis baiminasi, kad šiam 
kūdikiui irgi nutiks kas nors baisaus. Tiesą sakant, ji baiminasi dėl 
visko. Ji... — Karolina papurtė galvą. - Pradedu manyti, kad neturė- 
jau tavęs čia vežtis, Tomai. Stelos bėdos tokios didelės, kad man ne- 
derėtų užkrauti jų tau. Bet aš tikėjausi, kad tu galėsi ją prablaškyti. 

Žurnale, kuriam tu rašai, skaičiau, esą tavo draugams pokalbiai su 
tavimi tokie įdomūs, kad jiems kyla pagunda paimti tave belaisviu, 
įkišti į dėžę ir it kokį vaikišką žaislą ištraukti nuobodiems vakarė- 
liams pagyvinti. 

— Apgailestauju, bet pastaruoju metu nesu labai įdomus pašne- 
kovas, — išsitraukęs buteliuką su opijaus tinktūra tarė de Kvinsis, — 
bet dėl tavęs pasistengsiu. 

— Būčiau dėkinga. Nelaimės nesiliovė, kai lordą Kavendeilą ištiko... 

Karolinai nespėjus baigti sakinio, karieta sustojo priešais gra- 
nitinius laiptus, vedančius prie kolonų abipus milžiniškų mūrinio 
dvaro pastato durų. Pro jas išbėgo livrėja vilkintis tarnas su skėčiu 
rankoje ir tekinas pasileido laiptais žemyn. Kitas tarnas su livrėja 
laikė atidaręs karietos dureles. 


Iš Emilės de Kvinsi dienoraščio 


Nors rūmų išorė atrodė labai įspūdingai, tai buvo niūriausi namai, į 
kuriuos kada nors buvau įkėlusi koją. Na taip, diena buvo drėgna ir 
šalta, na taip, dėl tamsių debesų viduje tvyrojo prietema, bet visuose 
židiniuose, kuriuos mačiau, degė liepsna, visos žibalinės lempos buvo 
uždegtos ir vis tiek rūmuose pasijutau lyg kape. Mūrinės sienos buvo 
nukabinėtos gobelenais, vaizduojančiais kaimiškas scenas: piemenė- 
lius ir dūkstančias nimfas, bet matydama pusnuoges nimfas tegalė- 
jau jas užjausti - joms turėjo būti labai šalta. 

- Mama! - išgirdau su palengvėjimu sušunkant. 

Balsas buvo jaunos moters, atskubėjusios prie mūsų iš milžiniš- 
kos svetainės dešinėje. 

- Kai pagaliau gavau šio ryto Times ir perskaičiau apie visas tas 
bėdas su traukiniais, - ji stipriai apglėbė Karoliną, - nerimavau, kad 
negalėsi šiandien manęs aplankyti. 

- Niekas negalėtų manęs sulaikyti, - atsakė Karolina irgi stipriai 
ją apkabindama. - Tomai ir Emile, čia mano duktė Stela. Stela, at- 
vežiau tau garsų svečią... 

Tėvas nesmagiai pasijuto. 

- Tomą de Kvinsį. 

— De Kvinsį, - pakartojo Stela, tarsi jusdama, kad šią pavardę 
turėtų žinoti. 

- „Anglo opiomano išpažintis, - priminė Karolina. - Draugas iš 
senų laikų. 

Stela džiugiai nusišypsojo tėčiui, rodos, nepastebėdama, koks jis 
Žemas. 

— Garsus rašytojas. Kokia garbė! Tikiuosi, blogai apie mane ne- 
galvosite, jeigu prisipažinsiu, kad jūsų „Išpažinties“ neskaičiau. Aiš- 
ku, žinau apie šią knygą, kaip ir visi, bet mama manė, kad ji nebūtų 
tinkama man skaityti, kai buvau maža. 

- Jūsų mama buvo teisi, - atsakė tėtis. - Mano „Išpažintis“ šo- 
kiravo suaugusiuosius, todėl bijau net įsivaizduoti, kokį poveikį ji 
galėjo padaryti vaikui. 

- Bet perskaitysiu ją dabar, - pažadėjo Stela, - ir nekantrauju 
pasikalbėti apie ją su jumis. Tiesą sakant, apie visą jūsų kūrybą. Čia 
nebūna itin įdomių pokalbių. Labai norėčiau prasiblaškyti. 

- Matai, Tomai? - paklausė Karolina. - Buvau teisi. 

Karolina buvo teisi ir dėl dar kai ko. Ji neperdėjo: jos duktė išties 
buvo graži, bet man netikėtu požiūriu. Stelos plaukai buvo ne rausvi 
kaip motinos - iš tėvo ji paveldėjo šviesius plaukus ir gymį. Kažkodėl 
trapūs jos bruožai - įsivaizduoju, kad kai kas pavadintų juos rafi- 
nuotais - kėlė įspūdį, kad ji tiesiog švyti, savaip, nepakartojamai. 
Žalios jos akys man priminė smaragdus. Ji visa spindėte spindėjo. 

— Greičiau eikite, kur šilta, - tarė ji mostu kviesdama į svetainę, 
kur vėsą sklaidė židinyje traškanti ugnis. 

Atsistoję prieš židinio groteles, Karolina, tėtis ir aš ištiesėme ran- 
kas į priekį ir ėmėme jas trinti, kad sušiltų. 

- Tarnai paims jūsų paltus. 

Buvau tokia sustirusi, kad sudvejojau prieš atiduodama savąjį. 

- Prašom sėstis, - tarė mums Stela. - Štai ten, šalia Roberto. 

Žvilgtelėjau ton pusėn, kur ji rodė, ir pirmą kartą pastebėjau vyrą 
neįgaliojo vežimėlyje. 

Nejudėjo nė viena jo kūno dalelė, net akys, nors Stela prie jo pa- 
silenkė ir kreipėsi tiesiai į jį. Jis spoksojo priešais save, ne į ją, bet 


kiaurai ją. 

- Žiūrėk, Robertai, mama atvažiavo su svečiais. Argi tai ne nuos- 
tabu? Čia garsus rašytojas Tomas de Kvinsis. Ar žinai jo kūrinius, 
Robertai? Ar kada skaitei jo „Anglo opiomano išpažintį“? Šią popietę 
labai įdomiai pasikalbėsime. 

Galbūt, - pamaniau. - Tik ne su žmogumi neįgaliojo vežimėlyje. 

Galėjai pamanyti, kad Stela kalbasi su lempa - jis ir toliau 
spoksojo kiaurai ją. Karolina mums sakė, kad lordui Kavendeilui - 
spėjau, kad žmogus vežimėlyje jis, - šešiasdešimt, bet galėjo būti ir 
šimtas, tokie įkritę buvo jo skruostai ir akys. Veidas išvagotas gi- 
liausių raukšlių, kur kas gilesnių negu tėčio, o jam juk šešiasdešimt 
devyneri. Vyro plaukai buvo bespalviai ir be jokios gyvybės it kokie 
voratinkliai. 

Jis buvo užklotas antklode. Stela standžiau jį apkamšė ir pasisu- 
kusi į mus tarė: 

- Labai prašau sėstis. Robertas neatsiliepia, kai su juo kalbiesi, 
bet gal mus girdi. Galimas daiktas, jo protas išalkęs dirgiklių. Gal kas 
nors, ką mes pasakysime, galop sukels jo reakciją. 

Stela kalbėjo žvaliai, bet negalėjau nepastebėti giliau slypinčio 
liūdesio - netgi nevilties, kurią, rodės, ji sunkiai valdo. 

— Galiu tik įsivaizduoti, kaip nervinotės čia važiuodami: su trau- 
kiniais dedasi tokie baisūs dalykai, diena šlykšti, vėjuota ir lietinga, - 
ji atsigręžė į tarną. - Liepk atnešti arbatos ir sausainių. 

- Bet gal sausainių nemėgstate? Gal pageidautumėte... 

- Stela, - Karolina ramindama ją apkabino. - Kodėl tau irgi ne- 
atsisėdus? Gal nepastebi, bet kalbi taip greitai, kaip važiuoja tavo 
minėti traukiniai. 

Stela atrodė nustebusi. 

- Aš greitai kalbu? 

Jos klausimas buvo skirtas tėčiui ir man. 

- Gal ir greitokai, - šypsodama atsakiau. - Bet aš prie to įpratusi. 
Kartais mudu su tėčiu ilgiausiai su niekuo nesikalbam, kai bėgam 
nuo skolų išieškotojų. Paskui aš kartais irgi kalbu greitai. 

— Nuo skolų išieškotojų? - suglumusi paklausė Stela. 

Mintyse nudžiugau, kad man pasisekė atitraukti Stelos dėmesį 
nuo niūrių dalykų. 

- Taip. Rašytojo gyvenime apstu netikėtumų. 

— Krebždeni, krebždeni, - įsiterpė tėtis. Tesdamas mano mintį jis 
dešine ranka ėmė vaizduoti rašąs plunksna. - Esu priklausomas nuo 
įnoringų leidėjų malonės. Vieną dieną jiems negana to, ką parašau, 
kitą sako, kad esu nebemadingas. Bet aš nesiliauju, metu sau už nu- 
garos vieną lapą po kito, kol grindys atrodo užklotos sniegu. 

Stela įdėmiai nužvelgė šypsenas mūsų veiduose. Ji atrodė dve- 
jojanti. 

- Jūs tikrai perdedate. 

— Vienas būsto savininkas laikė mane įkalintą metus ir vertė be 
perstojo rašyti, kol grąžinau didžiulę skolą, - pasakojo toliau tėtis. 

- Jus laikė įkalintą metus? Negali būti. 

- Deja, tai tiesa, - pasakiau jai. 

- Sprukdamas nuo skolų išieškotojų kartą bėgau per visą Ško- 
tiją - nuo Edinburgo iki Glazgo, - prisiminė tėtis. - Vienas mano 
pažįstamas leido man slėptis Glazgo observatorijoje. Koks džiaugs- 
mas kasnakt žiūrėti į bekraštį dangų ir suvokti, kad mano bėdos yra 
niekai palyginti su neaprėpiama visata. 

Stela apmąstė tėčio žodžius ir linktelėjo galvą. 

- Tikrai. Galbūt man reikėtų dažniau žiūrėti į žvaigždes. 

Ji pasisuko į vyrą, pataisė jam antklodę ir nosine nušluostė seiles 
nuo lūpų kampučio. 

- Įtariu, jums smalsu, tik esate per daug mandagūs ir neklausia- 
te, - tarė. - Prieš du mėnesius mano vyrą ištiko nelaimė. Juodu su 
sūnumi vieną giedrą, šaltą, gaivią žiemos popietę - mano vyras nie- 
kada negalėjo tokiam orui atsispirti - išsiruošė jodinėti. Deja, labai 
greitai sūnus šuoliais parjojo apimtas panikos ir sušuko tarnams jam 
padėti. Kažkas išgąsdino mano vyro žirgą. Haroldas mano, kad tai 
buvo kažkoks žvėris brūzgyne palei taką. 

— Haroldas? - paklausiau. 

- Mano vyro sūnus. Žinia, suaugęs jo sūnus, ne Džeremis, mu- 
dviejų su Robertu kūdikis. Taip, Haroldas mano, kad tai buvo kaž- 
koks žvėris brūzgyne, o gal nuo medžio karanti negyva šaka galiau- 
siai nukrito. Šiaip ar taip, garsas išgąsdino mano vyro žirgą, - ji 
padvejojo. - Žirgas atsistojo piestu. Žemė buvo suledėjusi. Robertas 
nukrito, trenkėsi galva ir... 

Stela nudelbė akis. 

- Nėra reikalo pasakoti toliau, - pasakiau. 

Karolina paglostė Stelai petį ir mėgino palengvinti jai pasakojimo 
naštą. 

- Nuo tada lordas Kavendeilas tokios būklės. 

Ji stengėsi nekalbėti apie lordą familiariai - tokią teisę turėjo jos 
dukra, to didiko žmona. 

- Vienintelis gydytojas Sedvik Hile yra daktaras Veinraitas iš 
tos gydyklos. Jis buvo tučtuojau pakviestas. Jis pastebėjo, jog lordo 
Kavendeilo vyzdžiai išsiplėtę, ir nustatė, kad jis patyrė smegenų su- 
krėtimą. Todėl jo kaukolėje kaupėsi kraujas, susidarė spaudimas. 
Daktaro Veinraito manymu, gydymas dėlėmis - susikompromitavęs 
viduramžių metodas. Vis dėlto šiuo atveju jis nusprendė, kad dėlės 
gali išgelbėti lordui Kavendeilui gyvybę, jeigu bus pridėtos jam prie 
smilkinių. Tuomet jos galėtų išsiurbti kraujo perteklių, dėl kurio 
spaudžiamos jo smegenys. Pasak jo, esama ir kito būdo: pragręžti 
kaukolę ir šitaip sumažinti kraujo slėgį. Lordo Kavendeilo sūnus apie 
tai nenorėjo nė girdėti ir tvirtino, kad tokia operacija būtų pernelyg 
pavojinga ir tėvas gali mirti nuo streso, patirto vežant jį į ligoninės 
Londone operacinę. Žinia, neoperuotas Jo Šviesybė irgi galėjo mirti. 
Bet paaiškėjo, kad po trijų dienų, per kurias Jo Šviesybei prie smilki- 
nių buvo dedamos dėlės, vyzdžiai susitraukė. Slėgis veikiausiai nu- 
krito. Bet, kaip matote, galutinai jis neatsigavo. 

- Labai jus užjaučiu, - pasakiau Stelai. 

Ji įdėmiai pažvelgė į savo vyrą. 

- Ar mus girdi, Robertai? 

Jis nesureagavo. 

- Turiu tikėti, kad jis mus girdi, - tarė Stela. - Turiu tikėti, kad 
kažkokia vidine savo dalimi jis suvokia, kas vyksta aplinkui, bet neį- 
stengia man pasakyti. Aš nenuleidžiu rankų. Tris kartus per savaitę 
važiuoju su juo į daktaro Veinraito gydyklą. Ten atliekamos vandens 
procedūros neleidžia Roberto raumenims atrofuotis. 

Įėjo du tarnai, vienas nešinas padėklu su viskuo, ko reikia arba- 
tai, kitas - prašmatnia sausainių lėkšte. Šiaip džiaugiuosi maistu, jei 
kartais kitos progos pavalgyti tektų ilgai laukti, bet tokiomis aplinky- 
bėmis tegalėjau apsimesti apsidžiaugusi, kad atnešta užvalgyti. 

- Aš pabūsiu šeimininke, - tarė Karolina, bet kai atidarė sidabri- 
nę dėželę ir buvo šaukštu beberianti arbatžoles į garuojantį vandenį 
porcelianiniame arbatinuke, jos dėmesį patraukė kažkas tarpduryje. 

Ten stovėjo aukštas, liesas vyras, spėjau, kokių trisdešimties 
metų. Griežtų, gražių bruožų, tankių, tamsių plaukų, skvarbių 
akių. Jo batai blizgėjo. Po jų padais buvo pakištos kelnių kilpos, 
kad kelnės būtų lygutėlės. Surdutas ir kaklajuostė - naujausios ma- 
dos. Nemadingas jis buvo tik vienu požiūriu - neturėjo nei ūsų, nei 
barzdos. Įtariau, kad iš tuštybės, nes jo smakras buvo neįprastai 
ryžtingas ir darė jo veidą dar gražesnį. Agresyviai gražų, galėčiau 
pridurti, o skvarbus tamsių akių žvilgsnis, kaip netrukus įsitikinau, 
buvo iš pykčio. 

- Haroldai, nežinojau, kad tu čia. Prašom išgerti su mumis arba- 
tos, - pakvietė Stela. 

Haroldas atvožė dramblio kaulo dėželę ir paėmęs iš jos tabako 
miltelių įsikišo po žiupsnelį į šnerves. Nežiūrėdamas plaštaka nu- 
braukė tabako dulkeles nuo kaklajuostės. 

- Klausiausi jūsų. Vadinasi, tu ir tavo motina manote, kad pa- 
dariau klaidą ir kad mano tėvas būtų visiškai atsigavęs, jeigu būtų 
buvęs nuvežtas į Londoną ir operuotas? 

— Aš tik aiškinau mūsų svečiams, kokia baisi nelaimė ištiko Ro- 
bertą, - atsakė Stela. 

- Ak taip, tavo svečiai, - Haroldas įtariai mudu nužvelgė. - Neiš- 
girdau, kai jie buvo pristatomi. 

- Esu Tomas de Kvinsis, - tėvas pagarbiai jam linktelėjo. - O čia 
mano dukra Emilė. 

- De Kvinsis? - susiraukė Haroldas. - Tik ne tas Opiomanas. Ste- 
la, nejaugi negali rasti geresnių žmonių vestis į namus? 

Už Stelą atsakė Karolina: 

- Jie atėjo mano kvietimu, Haroldai. Maniau, kad jie ją pra- 
linksmins. 

Gal norėdamas suerzinti vyrą tarpduryje, tėtis išsitraukė iš kiše- 
nės tinktūros buteliuką ir gurkštelėjo. Pirmą kartą džiaugiausi ma- 
tydama jį tai darant. 

— Dėl Dievo meilės! - Haroldas pasidygėjęs mostelėjo ranka ir 
nuėjęs nuo durų dingo koridoriuje. 

— Prašom atleisti jam už šiurkštumą, - pasakė mums Stela. - Iš 
tikryjų jam neramu, nes dėl tėvo nelaimingo atsitikimo jis kaltina 
save. Tą dieną, kai tai nutiko, jis be perstojo save keikė, girdi, jei tik 
būtų sugriebęs Robertą, kai šis dar nebuvo nukritęs nuo žirgo... 

- Užteks ty niūrių kalbų, - sudraudė Karolina berdama arbat- 
žoles į arbatinį. - Papasakok mums kokią įdomią istoriją, Tomai. 
Papasakok mums apie... - kiek pamąsčiusi užbaigė: - ...tą tariamą 
Valterio Skoto romaną, kurį parašei. | 

- Žinai apie jį? - nustebo tėtis. 

- Kažkokiame žurnale buvo apie jį užsiminta, bet ta trumpa ži- 
nutė mane tik sunervino - jie nieko nepaaiškino. 

- „Voladmoras', - atsakė tėtis. - Toks buvo to tariamai sero Val- 
terio Skoto romano pavadinimas. Tariant tuos absurdiškus skieme- 
nis mane ima juokas. Prieš trisdešimt metų seras Valteris buvo toks 
populiarus Vokietijoje, kad vienas nesąžiningas leidėjas nusprendė 
sumokėti tokiam rašeivai, kad šis parašytų naują romaną iš sero 
Valterio serijos. To vokiečio literatūrinis slapyvardis buvo Vilibaldas 
Aleksis, toks pat absurdiškas kaip to romano pavadinimas. Vilibal- 
das Aleksis, „Voladmoro“ autorius. 

- Vokiečių leidėjas išreklamavo romaną kaip naujausią sero Val- 
terio Skoto darbą, - pasakojo toliau tėtis. - Taip Vilibaldui pavyko 
pasiekti, kad jo pavardė atsidurtų viršelyje - kaip tariamo vertėjo. Tą 
kūrinį sudarė trys storiausi tomai, kuriuose knibždėjo kontrabandi- 
ninky, seniai dingusių didžiulių turtų paveldėtojų, demonų ir nuo- 
latos dūžtančių laivų. Viskas klojosi puikiai, kol seras Valteris Skotas 
išgirdo apie šią jam priskiriamą knygą. Jis paprašė vieną Londono 
knygyną gauti jos egzempliorių. Tuo metu vienas žurnalas sužinojo 
apie šį įtartiną leidinį ir paprašė manęs, kaip mokančio vokiečių kal- 
bą, parašyti romano santrauką kitam žurnalo numeriui. 

Man reikėjo rasti būdą, kaip gauti knygos egzempliorių. Vieninte- 
lis Anglijoje, matyt, buvo tame Londono knygyne, kuriame knygą už- 
sisakė seras Valteris. Papirkau pardavėją, šis man pasakė, kad seras 
Valteris turi ateiti romano po dviejų dienų. Taigi man liko mažai lai- 
ko nusinešti visus tris tomus į savo būstą, perskaityti ir parašyti siuže- 
to santrauką prieš serui Valteriui ateinant sumokėti ir juos pasiimti. 

- Negali būti! - tarė Stela ir žalios jos akys nušvito. 

— Prisiekiu. Kita bėda, su kuria susidūriau, buvo ta, kad tuose tri- 
juose tomuose buvo nemažai neperpjautų lapy. Negalėjau tiesiog pa- 
imti peilį ir lapus atskirti, nes seras Valteris būtų įtaręs, kad kažkas 
negerai, todėl teko praskirti lapus, kiek tik galėjau, ir į juos pažiūrėti 
taip, kaip žmogus žiūri į kaminą. 

Tėtis apsimetė laikąs kažkokį apskritą daiktą virš galvos ir ban- 
dąs jį perskaityti. Nors ir slegiama bėdų, Stela nusijuokė. 

— Kaip ir galėjai tikėtis, negalėdamas perskaityti teksto pačioje 
lapų kairėje ir dešinėje, neišvengiamai nesužinojau kai kurių siužeto 
subtilybių, tačiau bent jau laiku įvykdžiau užduotį, o seras Valteris 
įsigijo tomus taip ir neįtaręs, kokios intrigos čia būta. Išėjus žurnalui, 
manoji „Voladmoro, - pavadinimą tėtis ištarė su pašaipa, - siuže- 
to santrauka sukėlė tokį susidomėjimą, kad vienas nedoras Anglijos 
leidėjas pasiūlė sumokėti man už viso teksto vertimą. Kadangi pini- 
gy man visada stigo, pasiūlymą mielai priėmiau galvodamas: Argi 
čia tokia sudėtinga užduotis? Dėl to, kad romanas vokiškai, bėdos 
nebus. Versti galiu taip pat greitai kaip ir rašyti. Per tą laiką Angli- 
ją pasiekė daugiau vokiško teksto egzempliorių. Komplektą įsigijau, 
perpjoviau lapus ir ėmiau keverzoti vertimą. Tada, savo siaubui, pa- 
mačiau, kad dėl savo naudotos taktikos, panašios į sboksojimą pro 
kaminą, nepastebėjau daugiau, negu maniau. Gerbiamojo Vilibaldo 
tekstas buvo daugiau negu siaubingas; jame buvo tokių absurdiškų 
epizodų, kaip tas, kuriame vyras nugara nuplaukė nuo Bristolio iki 
tolimojo Velso krašto. 

Pasakiau leidėjui, kad jeigu išmesiu visas tas niekam tikusias 
vietas, galiu sukrapštyti visai priimtiną vieną tomą, bet leidėjas pa- 
prieštaravo. Girdi, jis sumokėjęs man už tris tomus, todėl, po galais, 
trijų tomų ir tikisi. Taigi, kaip jau daug kartų buvau patyręs, tai, kas 
atrodė lengva užduotis ir lengvi pinigai, paaiškėjo esą visai neleng- 
vi. Galop buvau priverstas parašyti tai, kas tapo originaliu romanu 
sero Valterio Skoto maniera. Tituliniame „Voladmoro“ lape parašiau: 
„Laisvai išverstos į vokiečių kalbą angliškos sero Valterio Skoto kny- 
gos laisvas vertimas iš vokiečių kalbos į anglų.“ 

Abi - Stela ir Karolina - nusijuokė. Tiesą sakant, ir pati nesusi- 
laikiusi ėmiau juoktis. 

— Padėtis pasidarė dar absurdiškesnė, kai Vilibaldui be galo pa- 
tiko mano pataisytas jo tekstas, todėl jis išvertė jį į vokiečių kalbą ir 
pasirūpino, kad jo knygos versija būtų išimta iš Vokietijos knygynų 
ir pakeista manąja. Vordsvorto svainė atsitiktinai užtiko mano pa- 
rašytą anglišką versiją ir pasakė man mananti, kad seras Valteris 
niekada nėra parašęs geresnio romano. 

Stela suplojo rankomis ir pasisuko į savo vyrą; šis ir toliau neju- 
dėdamas sėdėjo vežimėlyje. 

- Robertai, ar kada nors girdėjai ką nors tokio juokingo? 

Deja, jeigu jis ir buvo girdėjęs, to pasakyti mums negalėjo. 

Tarpduryje vėl pasirodė Haroldas ir vėl įsikišo po žiupsnelį taba- 
ko į šnerves. Piktai dėbtelėjo į mus besijuokiančius ir nuėjo. 


Š 


Hidroterapijos gydykla 


TRAUKINYS SUSIŪBAVO TIES POSŪKIU. Rajanas sėdėjo ant pliko 
suolo antros klasės vagone ir spoksojo į lietaus dryžius ant lango taip 
įdėmiai, kad nematė pilko kraštovaizdžio už stiklo. Jo mintys sukosi 
apie apytuštę Justono stotį, iš kurios juodu išvažiavo policijos fur- 
gonui parvežus juos atgal į Londoną. Šiame traukinyje galėjo būti 
ne daugiau kaip dešimt keleivių; visi pasistengė būti už kuo daugiau 
"vagonų vienas nuo kito. 

— Netrukus atvažiuosime į Sedvik Hilą, — pasakė jis Bekeriui ir 
išsitraukė iš palto kišenės Bensono chronometrą. Traukinys, rodės, 
nustojo kratyti, kai jis įsižiūrėjo į žvilgantį laikrodžio auksą ir spin- 
dintį krištolą, dengiantį mėlyną porcelianą, kuriame buvo įtaisyti 
du kerintys ciferblatai. Buvo aštuoniolika minučių ir dvylika sekun- 
džių po pirmos. Nuo tada, kai jam į rankas pateko laikrodis, jis 
juto nenumaldomą potraukį jį atidaryti ir sužinoti tikslų laiką. Nors 
nenumanė, kokia jam nauda iš to, kad jį žinos, juste juto, kaip jį 
užburia nesiliaujantis sekundžių rodyklės judėjimas, jam rodantis, 
kaip greitai dabartis virsta praeitimi. 

— Jausitės sutrikęs, kai teks atiduoti tą laikrodį, — nuo suolo prie- 
šais tarė jam Bekeris. 

— Kai viskas nurims. Kol kas tai daiktinis įrodymas. 

— Žinoma, — pritarė Bekeris. 

— Turiu jį saugoti. Jis pradings, vos tik jį atiduosiu. 

— Be abejo, — atsakė Bekeris. 

— Na gerai, pasakysiu atvirai: bus sunku jį atiduoti, — prisipažino 
Rajanas. — Kai su tėvais atvykome čia iš Airijos, motina kiekvieną sek- 
madienį vesdavosi mane pasivaikščioti. Tai buvo vienintelė savaitės 
diena, kai jai nereikėjo dirbti fabrike. Iš pradžių negalėjau suprasti, 
kodėl ji nesiilsi, kai gali tai daryti. Mes visi penki gyvenome vieninte- 
liame nuomojame kambaryje Karaliaus sankryžos rajone*. Kiekvieną 
sekmadienį, mūsų šeimai grįžus iš bažnyčios, ji vesdavosi mane į praš- 
matnias parduotuves Regento gatvėje. Vilkėdavo geriausius drabu- 
žius, bet Regento gatvėje jie labiau panėšėjo į skarmalus ir konstebliai 
įtariai į mudu žiūrėdavo. Netrukus supratau, kad motina įsivaizduo- 
ja, jog ji sunkiai dirbs ir, jeigu pasiseks, vieną dieną gal įpirks vieną 
iš tų gražių suknelių, kurias matė vitrinose, ar kokį nors papuošalą 
kurioje nors juvelyrinėje parduotuvėje. Aišku, ta svajonė buvo kvaila. 

Bekeris patraukė pečiais. 

— Bet be svajonių... 

— Taip, mes niekada nežengtume į priekį. 

Rajanas pamąstė apie Emilę ir kvailą savo paties svajonę ateityje būti 
su ja. Jis žinojo, kad Bekeris svajoja apie tą patį, bet kadangi šis amžiumi 
buvo jai artimesnis, turėjo daugiau galimybių pavėrsti svajonę tikrove. 

Rajanas metė tą mintį iš galvos. 

= Šiaip ar taip, ilgainiui ėmiau svarstyti: gal motina nori, kad aš 
pamatyčiau, ko esama tų prabangių parduotuvių vitrinose. Gal ji ti- 
kėjosi, kad jeigu aš dirbsiu pakankamai sunkiai ir mane lydės sėkmė, 
galėsiu tapti vienu iš tų, kurie dažnai lankosi tose parduotuvėse. Kad 
turėčiau daugiau galimybių, ji prisispyrė, kad slėpčiau airišką akcen- 
tą, o rudus plaukus pridengčiau kepure. Ji sumokėjo knygų pardavė- 
jui, kad šis išmokytų mane skaityti, ir tik rimtesnes knygas. 

— Niekaip negalėjau suprasti, kodėl jūs gebare kalbėti kaip komi- 
saras, — prisipažino Bekeris. 

— „Niekada nenustok stengtis tobulėti“, — nuolatos sakydavo ji 
man. — „Gali tapti kuo tik nori, jeigu tik pakankamai sunkiai dirbsi.“ 


* Šitaip pavadintas todėl, kad gatvių sankryžoje 1830-1845 m. stovėjo statula karaliui 
Jurgiui IV. 

— Norėčiau, kad taip būtų, — atsakė Bekeris. 

— Mudu su motina nustojome sekmadieniais vaikščioti į Regento 
gatvę tik trys savaitės prieš jos mirtį, iš esmės — nuo persidirbimo. 
Ak, kad ji vis dar būtų gyva ir galėčiau jai parodyti šį chronometrą. 
Ji nebūtų galėjusi atplėšti nuo jo akių. 

— Ar ji žinojo, kad tapot konstebliu, o paskui detektyvu inspek- 
toriumi? — paklausė Bekeris. 

— Žinojo. 

— Ar ji jumis didžiavosi, ar manė, kad dar nepasiekėte tokio ly- 
gio, kokio norėjo ji? 

— Ji man sakė: „Stenkis niekada iš aukšto nežiūrėti į vargšus, kaip 
į mus žiūrėdavo tie konstebliai Regento gatvėje.“ Jutau, kad ji manė, 
jog galbūt mam0 vaikai turės galimybę tapti nuolatiniais Regento 
gatvės parduotuvių klientais. 

Rajanas vėl pagalvojo apie Emilę. 

Dešinėje už lango pasirodė pastatai, paskui ženklas pranešė: 
SEDVIK HILAS. 

— Vis dar manau, kad reikėjo pasakyti komisarui Meinui, jog 
ketiname čia atvažiuoti, — tarė Bekeris. 

Rajanas papurtė galvą. 

— Lombardo gatvėje mes jau nebepageidaujami. Nenoriu rizi- 
kuoti, kad išgirstume esantys nepageidaujami dar kur nors. Dedasi 
kažkokie negeri dalykai, ir mažiausiai vienas įtakingas Harkorto kli- 
entas nenori, kad mes apie juos sužinotume. Viskas prasidėjo tada, 
kai Harkortas staiga nusprendė atvažiuoti čia. Jeigu mums pavyks 
išsiaiškinti kodėl, viskas galbūt taps suprantama. 

Traukinys sužvangėjo, trūktelėjo, sulėtino greitį ir sustojo. Sargy- 
binis atrakino duris. Juodu buvo vieninteliai išlipę keleiviai. Trauki- 
nys išpūškavo iš stoties ir juos apgaubė dūmai. 

Atidaręs langelį kasininkas nustebo pamatęs keliautojus. 

— Kaip rasti hidroterapijos gydyklą? — paklausė Rajanas. 

— Kaime prieisit kryžkelę. Paeikit ketvirtį mylios į rytus ir ją pa- 
matysit. Nepastebėti jos neįmanoma. 

Jiems einant žvyrkeliu, oras kiek pasitaisė. Dulksna krito ant pe- 
čių ir kepurių, atvėso. 

Kasininkas nepamelavo sakydamas, kad nepastebėti gydyklos 
neįmanoma. 

— Pasižiūrėkit, kokio ji dydžio! — stebėjosi Bekeris. 

Trys aukšti pastatai daugiašlaičiais stogais stovėjo papėdėje kal- 
vos, kurios vardu buvo pavadintas kaimas. Juos supo parko tipo 
teritorija. Prie didingų pastatų vedantis keliukas buvo grįstas įspū- 
dingai baltais akmenimis. Patys rūškanoje žvilgantys pastatai irgi 
buvo įspūdingai balti. 

— Įdomu, kas čia dedasi, — svarstė Bekeris. 

— Kaip tik tai aš ir norėčiau sužinoti, — atsakė jam Rajanas. 


VIDURINIS PASTATAS BUVO su veranda per visą priekį. 

Sudundėjus žingsniams, Rajanas ir Bekeris atsigręžė. Šeši apkū- 
nūs kilmingi ponai brangiais drabužiais atžygiavo iš už kampo deši- 
nėje. Jie buvo išsidėstę atokiai, kad vienas kito neužgautų, nes skėtė 
rankas į šonus, paskui glaudė prie krūtinės lyg irdamiesi valtimi, 
visą laiką sunkiai alsuodami. 

Kad su jais nesusidurtų, detektyvai nulipo nuo verandos atgal į 
lietų. Šeši vyrai nubildėjo pro juos ir pasuko už kito kampo. 

Iš už pirmojo kampo pasirodė septintas vyras, taip pat apkūnus 
ir brangiais drabužiais, mosuodamas rankomis kaip ir anie. Jo vei- 
das buvo grėsmingai raudonas. 

Rajanas su Bekeriu grįžo į verandą. 

— Laba diena, — pasisveikino Rajanas. 

Vyras vertinamai nužvelgė paprastas jų drapanas. Šiaip jis nebūtų 
atsakęs žemesnės visuomeninės padėties žmonėms, bet atrodė nu- 
džiugęs, kad gali nustoti žygiavęs. 

— Laba diena. 

Jis toliau mosikavo rankomis į šalis ir prie krūtinės. 

— Šalta diena, — tarstelėjo Bekeris. 

— Daktaras Veinraitas sako, kad toks oras sveikas organizmui. 

— Ar žinot, kur galim jį rasti? 

— Jo kabinetas šiame pastate, — vyras šnopuodamas įkvėpė. - Prie 
vestibiulio. Bet jis gali būti bet kur. Net sekmadienį jis vadovauja 
procedūroms. 

— Kas čia kabo jums ant kaklo? — pasmalsavo Rajanas. 

Daiktas buvo apskritas, iš dramblio kaulo, su atspausdintais 
skaičiais. 

— Čia mano vandens žymeklis. Kaskart išgėręs vandens pasuku jį 
per vieną padalą, kad priminčiau sau, kaip arti savo tikslo esu. 

— Savo tikslo? Kiek ten skaičių? 

— Šešiolika. 

— Išgeriat šešiolika stiklinių vandens per dieną? — nustebęs pa- 
klausė Bekeris. 

— Jis išvalo toksinus, — atsakė vyras. — Atvykus čia prieš dvi sa- 
vaites mano organizme jų buvo gausu. Daktaras Veinraitas padarė iš 
manęs naują Žmogų. 

Verandos medines grindis sudrebino žingsniai, skelbiantys kito 
storų, brangiais drabužiais apsitaisiusių ponų pulkelio pasirodymą. 
Skeryčiodamiesi rankomis jie apėjo pirmą kampą. Jiems ant kaklo 
irgi kabojo vandens žymekliai. 

— Daktaras Veinraitas supyks, jeigu pamatys, kad čia stoviu, — 
tarė vyras. Jis paėjėjo į priekį, bet pasukęs galvą jiems pasakė: - Jeigu 
ieškote darbo, amatininkų įėjimas užpakalinėje namo pusėje. 

— Deja, darbo mums nestinga, - subambėjo Rajanas. 

Jis vėl nulipo nuo verandos į lietų, kad išvengtų dar vieno žy- 
giuotojų būrelio. Jiems dingus už kiro kampo, grįžo į verandą ir 
patraukė virvę, kabančią prie emaliuotų mėlynų durų. 

Viduje suskambo varpelis. 

Niekas neatsiliepė. Tada Rajanas pamėgino atidaryti duris ir pa- 
matė, kad jos neužrakintos. Juodu su Bekeriu įėjo į erdvų vestibiulį. 
Nors diena buvo apniukusi, kietmedžio grindys čia žvilgėjo. Priešais 
duris žemyn ir aukštyn vedantys laiptai taip pat žvilgėjo. 

Į dešinę ir kairę ėjo koridoriai. Priešais duris stovėjo sekretorių 
stalai su pavardžių lentelėmis. Ant vienos buvo parašyta: Dr. Vein- 
raitas. Paveikslai ant sienų vaizdavo peizažus su įvairiais vandens šal- 
tiniais: šuliniu, upeliu, fontanu, kūdra ir mėnesienos nužertu ežeru. 

Artinosi žingsniai. Vyras baltu chalatu ir sidabriškais ūsais atėjo 
koridoriumi iš dešinės. Buvo beeinąs į vieną iš kabinetų, bet paste- 
bėjo Rajaną ir Bekerį. 

— Ko pageidaujate? 


— Ieškome daktaro Veinraito. 

— Tai aš. 

Daktaras atrodė suirzęs, kad du vyrai prastais drabužiais įėjo pro 
pagrindines duris. Jis įdėmiai nužvelgė rudus Rajano plaukus ir ran- 
dą ant Bekerio smakro. 

— O kas jūs? 

— Detektyvas inspektorius Rajanas iš Skotland Jardo, o čia detek- 
tyvas seržantas Bekeris. 

Juodu parodė savo ženklelius. 

Daktaras neberodė nuostabos. 

— Čia ir vėl dėl žmogžudystės ketvirtadienio vakarą? 

— Be kita ko, — atsakė Rajanas. — Penktadienį pas jus lankėsi kon- 
steblis. Jis klausė, ar nelaukėte kokio žmogaus ketvirtadienio vakarą, 
o šis nepasirodė. 

— Tikrai taip. Atsakiau jam, kad per visą savaitę nė vienas mano 
svečių nepavėlavo atvykti sutartu laiku. 

— Kitą dieną konsteblis grįžo ir paklausė, ar pažįstat Danielį Har- 
kortą, — kalbėjo toliau Rajanas. 

— O aš jam atsakiau, kad ta pavardė man negirdėta. Nenoriu pa- 
sirodyti nemandagus, bet kai kurie mano svečiai įpusėję procedūras, 
kurioms reikia vadovauti. Gal malonėtumėte palaukti vestibiulyje, 
kol jie baigs? Tada galėsiu skirti jums tiek laiko, kiek reikės atsakyti 
į jūsų klausimus. 

— Kiek svečių turit? — nekreipdamas dėmesio į jo prašymą pa- 
klausė Bekeris. 

Daktarui Veinraitui nereikėjo nė galvoti. 

— Tris šimtus penkis. 

— Tiek daug? — pažiūrėjęs į Bekerį, Rajanas jam tarė: — Ilgai užtruks. 

Daktaras Veinraitas susiraukė. 

— Kas ilgai užtruks? 

— Kol pasikalbėsim su visais jūsų svečiais, — atsakė Rajanas. 

— Pasikalbėsit su visais mano... Betgi tai neįmanoma. 

— Kaip suprantam, penktadienį ir šeštadienį konsteblis neap- 
klausė nė vieno jų. 

— Žinoma. Mano svečiai atvyksta čia pabėgti nuo streso, sugadi- 
nusio jiems sveikatą. Jiems neleidžiama skaityti laikraščius, priimti 
lankytojus, gauti laiškus ar išgirsti ką nors apie negandas pasaulyje 

už šių sienų. Daug jų pasiekę tokią gydymo stadiją, kai atsakinėjant 
į policijos klausimus ištiktų pražūtingas atkrytis. 

Rajanas nesivargino atsakyti į jo prieštaravimą. 

— Mums reikės visų jų pavardžių sąrašo. 

— Bet tos pavardės konfidencialios! 

— Daktare Veinraitai, galit bendrauti su mumis arba su vidaus 
reikalų ministru, ministru pirmininku ir galbūt su Jos Didenybe. 
Patikėkit manim: jums bus kur kas geriau bendrauti su mumis. 


STELA PAMAŽĖLE ATIDARĖ DURIS, žvilgtelėjo vidun, tada mostu 
paragino Karoliną, Emilę ir de Kvinsį sekti jai iš paskos. Tarnas stū- 
mė Stelos vyro vežimėlį. 

Tai buvo vaiko kambarys. Tarnaitė sėdėjo prie ryškiais papuoša- 
lais padabintos kūdikio lovytės; šios šonus saugojo metaliniai virbai. 
Užuolaidos buvo iki pusės užtrauktos, todėl šviesa sklido blausoka. 

— Nerimavau, kad Džeremis per ilgai miega, — pasakė tarnaitei 
Stela. 

— Kaip tik tiek, kiek reikia, miledi. Nėra ko būgštauti. Neseniai 
jis prabudo. 

— Ar prieš užmigdamas leidosi žindomas? — paklausė Stela. 

— Žindo kaip visada, miledi. Viskas kaip ir turėtų būti. 

— Stela, turi liautis dėl jo nerimavusi, — sudraudė Karolina. Ji 
pirštu paglostė kūdikiui skruostą. — Žiūrėk, kaip jis ūgtelėjo! 

Ji pasisuko į de Kvinsį ir Emilę. 

— Savo dukrai sakau, kad kiekvieną sekmadienį atvažiuoju čia 
dėl jos, bet iš tikrųjų noriu matyti mažąjį Džeremį. Jis stulbinamai 
keičiasi sulig kiekviena savaite. 

— Koks meilutis! — žavėjosi Emilė. — Ko gero, nesu mačiusi gra- 
žesnio kūdikio. 

— Tikrai? — paklausė Stela. - Ar nemanote, kad jis atrodo taip, lyg 
sirgtų? Prieš tris dienas jis iš vakaro kosėjo. 

— Negirdžiu, kad būtų kas nors blogai su jo kvėpavimu, — atsakė 
Emilė. - Galiu paimti jį ant rankų? Medicinos žinių gavau iš dakta- 
ro Snou. Gal man pavyks jus nuraminti. 

— Iš daktaro Snou? — nustebo Karolina. — Karalienės gydytojo? 

— Taip, mes kartu buvom patekę į kelis nuotykius, — atsakė Emilė. — 
Svarstau, ar netapus ligoninės slaugytoja, bet dar neapsisprendžiau. 

— Slaugytoja? — paklausė Stela. — Bet argi tai įmanoma? Slaugyto- 
jais ligoninėse dirbti leidžiama tik vyrams. 

— Po panelės Naitingeil darbo su sužeistais mūsų kariais Kryme 
padėtis pasikeitė. 

Emilės paimtas ant rankų kūdikis pasimuistė. Ji nuėmė kepurytę 
ir palietė kaktą. Priglaudė ausį prie krūtinės ir pasiklausė. Numovė 
kojinytes, smiliumi perbraukė per padukus ir žiūrėjo, kaip susiriečia 
pirštai. Kūdikis vėl pasimuistė, tarsi reaguodamas į kutenimą. 

— Vienintelis negeras dalykas, kurį matau, yra tai, kad jis per 
storas, — nusprendė Emilė. 

— Ką?! — apstulbo Stela. 

— Nevykusiai pajuokavau. Tiesiog nesusilaikiau. Atleiskit. 

Karolina nusijuokė įvertindama sąmojį, nors Stela jo nesuprato. 

— Jis sveikas kaip ridikas, — tarė Emilė. — Esu tikra, kad daktaras 
Snou su manim sutiktų. 

— Galbūt aš per daug nerimauju, — prisipažino Stela. — Tiesiog 
nuo tada, kai mūsų mažylė... Žmonės man sakė: nors Dženifer ko- 
sėja, nėra ko nerimauti, bet paskui ji ėmė kosėti smarkiau ir mirė 
nuo karštinės... mieloji, brangioji Dženifer. 

— Užjaučiu, — Emilė palietė Stelai ranką. — Įsivaizduoju, kad po 
to ir po vyro nelaimingo atsitikimo jums atrodo, kad lemtis jums 
negailestinga. 

Stela sulaikė kvapą stengdamasi kiek pralinksmėti. 

— Robertai, ar girdėjai, ką sakė Emilė? Ji nėra mačiusi žavinges- 
nio ir sveikesnio kūdikio, — Stela priglaudė kūdikio žanduką vyrui 
prie skruosto. — Pajusk, kokia glotni jo oda, - įspraudė jam į delną 
mažylio rankytę. — Pajusk, kokie mažučiai jo pirštukai. Prašau tavęs: 
pasveik, kad tu ir tavo sūnus galėtumėte vienas kitą pažinti. 

Tarpduryje vėl pasirodė Haroldas. 

— Aš irgi jo sūnus. 

— Be abejo, — nekantriai tarstelėjo jam Stela. — Kodėl tau būtinai 
reikia tai pabrėžti? Haroldai, aš stengiuosi būti tau kuo draugiškes- 
nė. Kodėl tau nepamėginus elgtis taip pat? Kodėl neleidi mums vi- 
siems būti viena šeima? 

— Kai tu esi mano pamotė? 

— Niekada neprašiau, kad taip mane vadintum. 

— Ir kai turiu tą įbrolį, kurį man dovanojai? — pridūrė Haroldas. 
Jis piktai dėbtelėjo į mažylį ir išėjo. 


— KOL KAS NEMATAU nė vienos rusiškos pavardės, — tarė Rajanas. 

Susėdę daktaro Veinraito kabinete juodu su Bekeriu skaitė kelių 
lapų gydyklos svečių sąrašą. 

— Mano žiniomis, čia neapsistojęs nė vienas rusas, — atsakė jam dak- 
taras Veinraitas. — Kas bus toks kvailas, kad prisipažins esąs rusas, kai 
vyksta šis karas? Leidžiate suprasti, kad žmogų traukinyje nužudė rusas? 

— Tai viena iš daugybės mūsų tiriamų versijų. Danielio Harkorto 
pavardė jums vis dar nesukelia jokio prisiminimo? 

— Deja, ne. | 

— Tiek daug svečių, — Bekeris pakėlė akis nuo sąrašo. — Jūs visuo- 
met turit tiek darbo? 

— Visada, — liūdnai atsakė daktaras. - Žmonės pasiryžę padaryti 
sau galą persidirbdami ir piktnaudžiaudami tuo, kuo nederėtų. Pas- 
kui, kai jau beveik per vėlu, maldauja mane pataisyti jiems sveikatą. 
Šiuolaikinis gyvenimas kaltas dėl daugelio dalykų. 

— Tai jau tikrai, — pritarė Rajanas. — Atleiskit man už neišmany- 
mą, bet aš nesuprantu, ką jūs čia darot. 

— Daugiausia tai, ką diktuoja sveikas protas. Jeigu į mane krei- 
piasi nutukėlis, jam padės dieta, kurioje mažai riebios mėsos. Jeigu 
kreipiasi toks, kuris švokščia, nes per daug rūko, ir kuriam maišosi 
protas, nes per daug geria, jam bus į naudą, jeigu negaus tabako ir 
svaigalų. Be to, jam pravers mankštinimasis — pavyzdžiui, laipioti į 
tą kalvą už mūsų, kad pasiektų fontaną netoli jos viršūnės. O labiau- 
siai jam padės dideli kiekiai tyriausio Anglijoje vandens. Jis praskai- 
drina protą ir kartu išplauna iš organizmo nuodus. Mano minėti 
atvejai yra paprasti, bet esama ir kitų svečių, sergančių sudėtingomis 
fizinėmis ir psichinėmis ligomis. Tokiems reikia rafinuotų hidrote- 
rapijos procedūrų, tokių kaip dušai ir vyniojimas į šlapias paklodes. 

— Dušai? — paklausė Bekeris. 

— Šį gydymo būdą lengviau parodyti negu paaiškinti žodžiais. 

— Tuomet būtinai mums parodykit, — tarė Rajanas. 

* * x 


SUKLYKĖ KAŽKOKIA moteris. 

Rajanas nuskubėjo laiptais žemyn. 

— Kažkas pateko į bėdą. 

— Nesijaudinkite, — priėjus rūsio koridorių tarė jiems daktaras 
Veinraitas. — Taip ir turi būti. 

Moteris vėl suspigo. 

— Taip ir turi būti? — sutrikęs paklausė Bekeris. 

Koridorius buvo pastatytas iš granito luitų, jame jautėsi drėgmė — 
matyt, po juo tryško vienas iš šių apylinkių šaltinių. Iš abiejų pusių 
buvo po virtinę durų. Iš už pirmų durų kairėje nesiliovė sklidę riksmai. 

Durys buvo su langeliu. Rajanas atsistojo priešais jį ir pamatė 
kambarį. Jo lubos, sienos ir grindys buvo išklotos baltomis kerami- 
nėmis plytelėmis, atspindinčiomis šviesą nuo įleistų į lubas lempų. 

Kambario viduryje virš nuotako įsikibusi į metalinį turėklą, pa- 
linkusi į priekį stovėjo moteris kūną nuo kaklo iki kulkšnių dengian- 
čiu maudymosi kostiumu. Klykė ji todėl, kad patarnautojas guminiu 
chalatu nutaikęs į ją žarną smarkia srove purškė jai į nugarą vandenį. 

— Dievaži, nesuprantu, — tarė Rajanas. 

— Ši moteris gauna pečių ir nugaros dušą. 

— Per šaltas! Jis per šaltas! — klykė moteris. 

— Gerai, — tarstelėjo daktaras Veinraitas pasisukdamas į Rajaną ir 
Bekerį. — Kai šios moters vyras atvežė ją man gydyti, jis nerimavo 
dėl jos vangumo, visiškos apatijos, apėmusios ją per pastaruosius 
metus. Ji turi vaikų, bet nustojo jais domėtis, kaip ir, tiesą sakant, 
visa kuo, ypač savo socialinėmis didiko žmonos priedermėmis. 

— Bet kaip tai padeda? — paklausė Bekeris. 

— Stipri šalto vandens srovė stimuliuoja jai odą, kraujo apytaką 
ir raumenų sistemą, suteikdama gyvybingumo, kurio jai stigo, kai 
čia atvyko. Be to, ji atitraukia ją nuo slogių minčių, kurios ir sukėlė 
jai tą apatiją. 

Daktaras Veinraitas atidarė duris ir garsiai, kad nustelbtų trykš- 
tančio vandens garsą, sušuko: 

— Rikai, užteks! 

Patarnautojas pasuko svirtelę ant guminės žarnos ir vanduo nu- 
stojo tekėti. 

Iš kambario atsklido drėgnas, prikvėpintas kvapas. 

— Ar jaučiatės įgavusi jėgų, miledi? — paklausė daktaras Veinraitas. 

Permirkusi moteris atrodė kokių trisdešimt penkerių. Šlapi plau- 
kai buvo prilipę prie galvos ir pečių. Visą kūną dengiantis maudy- 
mosi kostiumas buvo klijuote prisiklijavęs. Gindamasi nuo šalčio ji 
laikė apglėbusi save. 

— Kraujas tiesiog įnirtingai teka mano gyslomis, daktare. 

— Puiku. Šiai dienai beveik užteks. Po nugaros dušo telieka kon- 
trastinis. Esu tikras, po jo jausitės dar labiau kupina jėgų. Rikai, 
pereikite prie kitos fazės. 

Daktaras uždarė duris. Pro langelį Rajanas su Bekeriu žiūrėjo, 
kaip moteris eina link žvilgančios metalinės dėžės. Ji buvo tokia pla- 
ti, kad moteris galėjo į ją atsisėsti. Dėžėje buvo daugybė skylučių. 

Patarnautojas atsuko čiaupą sienoje. Pro dėžės skylutes ėmė trykšti 
vanduo. Iš pradžių vos galėjai jį pastebėti, bet pamažu srovė sustiprėjo. 

— Vanduo šiame duše šiltas, — paaiškino daktaras, — ir susidaręs 
kontrastas dar labiau stimuliuoja organizmą. 

Iš pradžių moteris ir toliau laikė apglėbusi save, bet čiurkšlei po 
ja kiek sustiprėjus ir, matyt, sušilus, pamažu rankas nuleido. Ji įsirė- 
mė rankomis į metalinės dėžės šonus ir nuleido galvą. 

Į ją žiūrėdamas Bekeris tarė: 

— Atrodo, kad ji vėl grimzta į... kaip jūs tai vadinate? Apatiją. 

Reaguodama į smarkesniu srautu po ja plūstantį vandenį, mote- 
ris stipriau įsirėmė į dėžę, bet atrodė tokia mieguista, lyg tuoj galėtų 
užmigti. 

Staiga ji sutirtėjo. Tada pakėlė galvą, prasižiojo ir ėmė drebėti. 
Netrukus drebulys ėmė stiprėti, bet pamažėle nurimo. 

Ji įkvėpė ir atsilošė į sieną. 

Daktaras atidarė duris ir tarė patarnautojui: 

— Gali srovę užsukti. Miledi, manau, kraujo apytaką gerinančių 
procedūrų šiai dienai užteks. Ar jaučiatės turinti daugiau jėgų? 

— Nepalyginti daugiau. 

— Rytoj ryte numatyta konsultacija. Aptarsime jūsų pažangą. 

— Net nežinau, kaip jums atsidėkoti, daktare. 

— Man be galo malonu, kad jūsų sveikata gerėja. Rikai, malonėk 
palydėti mūsų viešnią atgal į jos kambarį. 

Daktaras Veinraitas uždarė duris. Pro langelį Rajanas pamatė, 
kaip patarnautojas atkiša moteriai ranką ir nusiveda prie metalinių 
laiptų patalpos gale. 

— Kiekvienai ligai reikia vis kitokio gydymo, — aiškino daktaras 
Veinraitas. - Maudynių stačiomis vonioje, garo procedūrų, deguo- 
nies vonių. Mes net turime suspausto oro kamerą astmai ir bronchų 
ligoms gydyti. 

— Kiek už tai moka jūsų pacientai — norėjau pasakyti, svečiai? — 
paklausė Bekeris. 

— Šešis svarus per savaitę. 

— Šešis svarus? — Rajanas stengėsi neišsiduoti nustebęs. Juodu su 
Bekeriu per savaitę uždirbdavo kiek daugiau negu svarą. Šešis pa- 
dauginus iš trijų šimtų penkių svečių, — mintyse greitai suskaičiavo 
Rajanas, — išeina apie tūkstantis aštuoni šimtai svarų per savaitę. 
Padauginus šią sumą iš penkiasdešimt dviejų... Aritmetika jam pa- 
sidarė per daug sudėtinga, kad galėtų suskaičiuoti be popieriaus ir 
pieštuko, bet jis nusprendė, kad metinės gydyklos pajamos — per 
aštuoniasdešimt tūkstančių svarų, pasakiška suma. 

— Žinia, į šią sumą įeina procedūros, konsultacijos, būstas ir val- 
giai, — aiškino daktaras Veinraitas. 

— Be abejo. Ar jūsų svečiai valgo kartu? — paklausė Rajanas. 

— Valgykloje. Valgome dviem pamainomis, pirma — ketvirtą 
valandą. 

— Tuomet ten ir būtų geriausia visus apklausti. 


VALGYKLA BUVO PRAŠMATNI. Dvidešimt stalų, kiekvienas — aštuo- 
niems, buvo dengti nepriekaištingai baltomis staltiesėmis. Keturi 
sietynai, kol kas neuždegrti, kabojo virš stalų, sienos buvo nukabinė- 
tos daugybe lempų. Pro didelius langus į patalpą pateko daug švie- 
sos. Nors dangų traukė niūrūs debesys, šviesos užteko, kad parketo 
grindys žvilgėtų. Kambario kampuose pinučiais vijosi milžiniškų 
snapučių stiebai su skaisčiai raudonais žiedais. 

Moterys baltomis suknelėmis dėjo ant stalų lėkštes ir sidabrinius 
įrankius. 

— Galite pasikalbėti ir su darbuotojais, - pasakė Rajanui ir Beke- 
riui daktaras Veinraitas. 

Jis mostu pakvietė tarnaites prie savęs, jos priėjo. 

— Šie vyrai — policijos detektyvai. 

Moterys žengtelėjo atatupstos. 

— Nėra ko baimintis. Atsakykit į jų klausimus nemeluodamos ir 
viskas bus gerai. 

Jis pasisuko į Rajaną ir Bekerį. 

— Turiu vadovauti kitų svečių procedūroms. Čia baigę galite pasi- 
kalbėti su virtuvės personalu. Noriu, kad jaustumėtės galintys mano 


gydykloje patekti visur, kur tik reikia. 


DAKTARAS VEINRAITAS besidaužančia širdimi išėjo iš valgyklos, 
nužingsniavo koridoriumi ir sustojo prie akvarelės, vaizduojančios 
sraunų upelį. Išsitraukęs iš kišenės bloknotą ir pieštuką, palinko prie 
staliuko ir spausdintomis raidėmis paskubomis parašė žinutę, tada 
nieko nelaukdamas kilimu dengtais laiptais nusileido ten, kur gir- 
dėjosi teškenimas. 

Už dvivėrių durų buvo erdvi salė su stačiakampiu baseinu. Vi- 
sose keturiose jo pusėse buvo laipteliai. Penkiasdešimt vyrų, kūnus 
prisidengę vien tuo, ką galėjai pavadinti strėnjuostėmis, sėdėjo ant 
laiptelių daugiau ar mažiau apsemti vandens. Retkarčiais jie šokda- 
vo į baseino vidurį ir visu ūgiu pasinerdavo į vandenį. Nuo pašildyto 
vandens ant plytelėmis dengtų sienų kaupėsi drėgmės lašeliai. 

Daktarą pasiekė pašnekesių nuotrupų aidas. 

— Kol aš čia, mano sūnėnas jau tikriausiai baigia sužlugdyti mano 
verslą, — kalbėjo storapilvis vyras. 

— Negalvok apie tai. Mes čia ir atsidūrėme todėl, kad nerimavo- 
me dėl verslo, - priminė jam bičiulis. 

Veinraitas nužvelgė baseiną ir pamatė, kad Rikas, patarnautojas, 
su kuriuo anksčiau kalbėjosi, grįžo palydėjęs moterį į jos kambarį. 
Vietoj guminio chalato apsirengęs baltą švarką ir kelnes, jis dalijo 
stiklines su vandeniu prie baseino krašto sėdintiems vyrams. 

Daktaras nugirdo daugiau pokalbių. 

— Atvykau čia sirgdamas inkstų akmenimis. Dabar prisiplempiau 
tiek vandens, kad atrodo, jog mano inkstai p/ūduriuoja. Viską ati- 
duočiau už taurelę brendžio su gazuotu vandeniu. 

— ...kitais metais pratęsus geležinkelį iš Braitono... 

— ...ideali vieta namelių sklypams... 

Nuo drėgmės apsunkusiais drabužiais daktaras Veinraitas priėjo 
prie Riko ir pasivedėjo jį į šalį. Balsai aplinkui dundėjo atsimušę 
nuo plytelių, todėl niekas negalėjo jųdviejų nugirsti. 

— Girdėjot, ką jie sakė apie Braitono geležinkelio tęsinį? — pa- 
klausė Rikas. 

— Bala nematė. Čia pasirodė du Skotland Jardo detektyvai. 

— Ką?! 

— Jie ketina su visais pasikalbėti, — Veinraitas padavė jam rašte- 
lį. — Kitas traukinys į Londoną išvažiuoja po pusvalandžio. Sėsk į jį 
ir pristatyk šią žinutę. Jie pagrasino man, kad užsitrauksiu ministro 
pirmininko rūstybę. Pažiūrėsim, kaip jiems patiks, kai jų grasinimas 
atsisuks prieš juos pačius. 


De KviNsIs ATSISĖDO ant valgomojo kėdės. Jo kojos buvo tokios 
trumpos, kad batai nesiekė grindų. Nors židinyje liepsnojo malkos, 
šilčiau nuo to netapo. 

— Tomai, tikiuosi, parinkti patiekalai tau patiks, — tarė Karolina 
tarnui padėjus ant stalo dubenius su garuojančiais valgiais. - Vieno- 
je tavo knygoje skaičiau, kad nors turi skrandžio bėdų, tau patinka 
virtos bulvės su virta plonai supjaustyta jautiena. 

— Tikrai taip, skersai, ne išilgai. 

— Skersai? — paklausė Haroldas. 

— Supjaustyta skersai, — paaiškino jam Emilė. 

— Kodėl jis negalėjo taip ir pasakyti? 

Nors Haroldas baisiai smerkė de Kvinsio piktnaudžiavimą opiju- 
mi, pats nesivaržydamas per pietus vyną gėrė be saiko. Nurijęs didelį 
gurkšnį, apsidairė. 

— Kas dar pietums? Lėkštė sūrio? Tai ir viskas? Kokie čia pietūs?! 

— Tokie, kurie patiks mūsų svečiams, ypač Tomui, — atsakė Stela. 

— Jie — tavo svečiai, ne mano. | 

— Haroldai, jeigu tau nepatinka valgyti sa mumis, gal mieliau 
papietautum savo kambaryje. 

— Ir negirdėčiau, ką apie mane kalbate? —- Haroldas pabadė jau- 
tieną savo lėkštėje šakute, paskui gurkštelėjo dar vyno. 

Stela sumaigė gabaliuką bulvės, užpylė šaukštu vandens, kad pa- 
sidarytų tyrė, ir prikišo dalį vyrui prie lūpų. Tyrė kurį laiką pagulėjo 
jam ant liežuvio, bet paskui jis ją nurijo. 

— Nuostabu, - tarstelėjo de Kvinsis. 

— Daktaras Veinraitas sako, kad kai kurie judesiai, tokie kaip kvė- 
pavimas, yra mašinalūs. Matyt, mano vyro atveju toks yra ir rijimas. 
Antraip nežinau, kaip būčiau sugebėjusi išlaikyti jį gyvą. 

— Būtų buvę geriau, jei jis būtų miręs, — pareiškė Haroldas. 

— Argi galima šitaip siaubingai kalbėti apie savo tėvą?! — atsakė 
jam Stela. 

— Tik pažiūrėk į jį. Jis, galima sakyti, negyvas. Negalvoja. Nekal- 
ba. Negirdi. 

— Viso to mes nežinome, — paprieštaravo Stela. Didelės žvakidės 
ant stalo šviesoje švelnus jos veidelis ir šviesūs plaukai spindėjo; ža- 
lios akys atrodė gilios it vandenynas. — O jeigu jis girdi? 

Ji atsigręžė į de Kvinsį ir Emilę. 

— Kasryt valandą jam skaitau. 

— Galėtum jam skaityti sanskrito kalba — nebūtų jokio skirtumo. 

— Haroldai, leiskit man pasinaudojus šia proga perduoti užuo- 
jautą dėl jūsų brolio, — pertarė ją de Kvinsis. 

— Dėl mano brolio? 

— Turbūt jūsų vyresniojo. Karolina man papasakojo. Kaip su- 
prantu, jis mirė prieš kelerius metus, bet iš patirties žinau, kad šitoks 
sielvartas sunkiai praeina. Priimkit mano užuojautą. 

— Ačiū. 

— Jeigu tai, ką girdėjau, tiesa, jis mirė nuo dėmėtosios šiltinės. 
Spėju, dėl prasto vandens. 

— Vienoje iš Vokietijos valstijų. Turint tai galvoje, manau, to ir 
reikėjo tikėtis, — atsakė Haroldas. — Stebuklas, kad aš irgi nesusirgau. 

— Visada norėjau nukeliauti į Vokietiją, — tarė jam de Kvinsis. — 
Norėčiau pamatyti vieną kalną. Jis vadinamas Brokenu. Žmonės 
matydavę ten pabaisiškų šmėklų, bet paaiškėjo, kad tai tik šešėliai, 
kuriuos rūke meta patys žiūrovai. Taigi peršasi klausimas, ar mes 
sukuriame tikrovę savo galvose, ar ji egzistuoja nepriklausomai 
nuo mūsų. 

Haroldas atrodė sutrikęs. 

— Brokenas? Niekada apie tokį negirdėjau. Mudu su broliu lan- 
kėmės Bad Homburge.. 

— Taip, girdėjau, ten yra kazino ir mineralinis šaltinis. 

Haroldas atsidarė uostomojo tabako dėželę. 

— Kazino ten išties yra. 

— Ar Danielio Harkorto pavardė jums girdėta? — paklausė de 
Kvinsis. 

— Tik todėl, kad vakar atėjo konsteblis ir apie jį klausė. Konste- 
blis nenorėjo pasakyti man, kuo tas žmogus svarbus. 

— Danielis Harkortas buvo žmogus, nužudytas traukinyje ketvir- 
tadienio vakarą, — paaiškino de Kvinsis. 

— Konstebliui neturiu už ką dėkoti — to Žmogaus tapatybę suži- 
nojau tik perskaitęs šio ryto laikraštį. Šiurpi istorija. Netrukus nie- 
kur nebebūsime saugūs. 

— Policija mano, kad Harkortas važiavo į Sedvik Hilą su svarbiais 
dokumentais, kuriuos ketino kažkam perduoti, — nesiruošė baigti 
šios temos de Kvinsis. — Ar laukėt kokių nors svečių? 

— Konsteblis irgi to manęs klausė. Ne, aš nieko nelaukiau. 

— Gal pažįstate žmogų Džono Soltramo pavarde? — paklausė de 
Kvinsis. 

— Kodėl jūs to klausinėjate? Visai kaip tas konsteblis, kuris buvo 
čia atėjęs. 

— Tomą labai domina žmogžudystės, — paaiškino Karolina. — 
Tiesą sakant, jis yra jų žinovas. 

— Nejaugi? — Haroldas įdėmiai jį nužvelgė. — Sakyčiau, nieko 
nuostabaus. 

— Tikrai? — paklausė de Kvinsis. — Kodėl? 

— Turint galvoje, kiek opijaus tinktūros išgeriate, tikriausiai di- 
dumą laiko nežinote, ką darote. Gal nepasirodysiu nemandagus, jei 
paklausiu: kiek žmonių esate nužudęs? 


GELEŽINKELIO BĖGIAI pranyko tamsoje. Šalto lietaus čaižomas sar- 
gybinis tęsė apžiūrą. Prieš dvi valandas traukinys paliko jį čia, už 
kelių mylių nuo Londono, ir nuvažiavęs toliau išleido daugiau sar- 
gybinių kituose geležinkelio ruožuose. Išlaipintas, jis buvo kupinas 
medžiotojo jaudulio, vis galvojo, ką darysiąs su dviejų soverenų 

premija, pažadėta kiekvienam, kuris pastebės ką nors negera. Ta- 
čiau dabar jam terūpėjo viena: kaip dar ilgai jam teks kentėti tokiu 
siaubingu oru, kol atvažiuos pamaina. Laikydamasis tarp bėgių, 
stengėsi nepargriūti užkliuvęs už pabėgio ir mosuodamas žibintu 
spitrino į tamsą. Ieškojo bombos ar išjudinto ir patraukto į šalį 
bėgio — bet ko, kas galėtų sukelti dar vieną katastrofą. 

Prieblandoje išvydo estakadą. Ant jos užlipus kažkas sugirgždino 
siją po kojomis. 

Sargybinį nukrėtė šiurpas, bet šįsyk ne todėl, kad po apsiausto 
apykakle patekėjo lietaus srovelė. 

Kažkas vėl girgžtelėjo. Jis ūmai atsiklaupė ir per estakados šoną 
nuleido žibintą. 

Apačioje sujudėjo kažkoks šešėlis. 

— Ei! — sušuko sargybinis. — Kas ten? 

Jis išgirdo kažką paskubomis ropščiantis žemyn. 

— Stok! 

Šešėlis ėmė leistis greičiau. 

Sargybinis nulėkė ant šlaito palei estakadą ir pasileido juo žemyn, 
bet įmirkusi žemė buvo tokia slidi, kad vyras prarado pusiausvyrą 
ir griuvo aukštielninkas. Žūrbūt stengdamasis laikyti žibintą iškeltą, 
suleido kulnus į pliurę ir mėgino nevaldomai nenuslysti žemyn. Šal- 
tas purvas lindo į kelnių klešnes ir po apsiaustu. 

Atsitrenkė į akmenį ir dejuodamas staigiai sustojo šlaito apačioje. 

Po estakada žybtelėjo degtukas. 

Paskui dar kai kas — padegamoji virvelė. 

— Ne! 

Sunkiai nulaikydamas žibintą, sargybinis vargais negalais atsi- 
stojo ir pamatė, kaip kažkokia žmogysta nubėgo į šalį ir nuteškėjo 
per upelį. 

Sargybinis nulėkė prie estakados apačios. Sugriebė virvelę, iš visų 
jėgų patraukė ir pajuto, kaip nuplėšė ją nuo kažkokio daikto virš savęs. 

Į upokšnį jo įmesta virvelė sušnypštė. 

Sargybinis nuskubėjo į tą pusę, kur nubėgo žmogysta. Įsiklau- 
sydamas į sprunkančiojo batų žlegsėjimą, nuo upelio pasileido link 
pylimo. Aukšta negyva žole nubėgo aukštyn. Atkišęs žibintą į priekį, 
užbėgo į viršų. Staiga žibintas subyrėjo, stiklo šukės išlakstė į šalis. 

Šviesa užgeso, bet jis spėjo pamatyti vėzdu jam trenkiančio vyro 
šešėlį. Sargybinis parkrito ir išgirdo vėzdą artinantis prie jo antrą 
kartą, bet prašvilpiant pro šalį. 

“ Paslikas tįsodamas šlapioje žolėje, ėmė spardyti abiem kojomis ir 
pajuto, kaip batai atsimuša virš jo palinkusiam vyrui į kojas. Išgirdo 
dejuojant ir spyrė vėl, tada persivertė ant šono klykdamas: „Gelbė- 
kit! Gelbėkit!“ 

Vėzdas smogė į pliurzą šalia jo. 

— Dievo motina, gelbėk mane! — suspigo. 

Staiga sukriokė kitas balsas. 

— Kas ten apačioj? — nuo estakados viršaus šaukė kitas sargybi- 
nis. — Džo, čia tu? 

— Jis nori mane nužudyti! 

— Džo? 

Sargybinis spyrė vėl. 

— Dėl Dievo meilės, suturėk jį! 

Jis šiaip ne taip nusirito į šalį ir išvengė smūgio, kuris būtų sutru- 
pinęs jam kaukolę. 

— Greičiau! 

— Nepasiduok, Džo! Aš ateinu! 

Sargybinis vėl spyrė, vėl pariedėjo į šalį ir staiga užpuolikas pra- 
nyko — nuskuodė į tamsą. 

Gulėdamas aukštielninkas sargybinis veidu juto šaltą lietų. Sten- 
gėsi susiimti ir nustoti drebėjęs. Akyse vis regėjo, kaip jį puolantis 
vyras užsimoja vėzdu, sudaužiusiu jo žibintą. 

— Džo, kur tu? 

— Čia! Aš čia! 

Pajuto, kaip rankos pastato jį ant kojų. 

— Tu sužeistas? Kas, po perkūnais, dedasi?! 

— Ant estakados bomba. 

— Ką?! 

Iš baimės jam perdžiūvo burna. 

— Jis uždegė virvelę, aš ją nuplėšiau, — liežuvis jo neklausė. Įme- 
čiau ją į upelį. 

— Kur jisai? 


— Dingo. Toje pusėje. 

— Ar jį pamatei? 

— Labai trumpai, prieš jam sudaužant mano žibintą. Bet abejoju, 
ar man nepasivaideno. 

— Ką nori pasakyti? 

— Jo drabužiai... 

— Nieko nesuprantu. 

— Jis buvo apsirengęs kaip kareivis. 

— Kareivis mėgino susprogdinti estakadą? 

— Ne visai kareivis. Mačiau jį vos akimirką. Gal man tik pasivai- 
deno, bet esu tikras, kad jis vilkėjo skarmalus. 

— Skarmalus? 

— Jo uniforma buvo sudriskusi, kaip tų ką tik sugrįžusių iš karo 
elgetų, prašančių išmaldos geležinkelio stotyse. 


— GELEŽINKELIO ESTAKADĄ mėgino susprogdinti elgeta?! 

Per paskubomis surengtą susitikimą lordas Palmerstonas vaikšti- 
nėjo pirmyn atgal po savo kabinetą Dauningo gatvėje, o komisaras 
Meinas ir vidaus reikalų ministras tuo metu jam raportavo. 

— Ministre pirmininke, jis buvo ne paprastas elgeta, — paaiškino 
komisaras. — Jis vilkėjo sudriskusią Krymo karo veterano uniformą. 

— Norite man pasakyti, kad tuos incidentus geležinkelyje suren- 
gė ne rusai, o žmogus, jaučiantis kartėlį dėl to, kad dalyvavo kare? 
Kaip tuomet paaiškinsite, kodėl į Danielio Harkorto kupė įėjęs vy- 
ras buvo apsirengęs kaip kilmingas ponas, o ne kareivis? 

— Sudriskusi uniforma gali būti dar viena maskuotė, — spėjo 
Meinas. 

— Tokiu atveju tai, kuo jis vilkėjo šiąnakt, nė kiek nepadės mums 
jį rasti! Jis toliau keis išvaizdą, ir tiek. 

— Galbūt ne, ministre pirmininke. Ši maskuotė pernelyg tobula, 
kad jis jos atsisakytų. 

— Pernelyg tobula? 

— Londono gatvėse išmaldos prašo tūkstančiai karo veteranų. Jie 
eina, kur tik nori. Niekas jų nieko neklausinėja. Tiesą sakant, didu- 
ma žmonių nekreipia į juos dėmesio. Ir kiekvienas iš tų nematomų 
elgetų gali būti šnipas. 

IšėjĘs Iš SAVO KABINETO Dauningo gatvėje, lordas Palmerstonas ant 
žibinto stulpo pamatė raudona kreidele paliktą ženklą. 

— Šįvakar tu man nebereikalingas, — tarė jis savo palydovui. 

— Bet... 

Nespėjus vyrui baigti prieštaravus, lordas Palmerstonas įsėdo į 
laukiančią karietą. 

— Į jūsų namus, ministre pirmininke? — paklausė vežikas. 

— Ne. Vežk mane į Karaliaus kelio jodinėjimo alėją. 

— Tokį vėlų metą, Jūsų Šviesybe? Tokiu oru? 

— Daryk, ką sakau. 

Pietinėje Haid Parko dalyje esanti Karaliaus kelio jodinėjimo 
alėja buvo vieta, kurioje susirinkdavo Londono aukštuomenė save 
parodyti ir į kitus pažiūrėti, pasipuikuoti nuostabiais žirgais ir ma- 
dingais jojikų apdarais. 

— Sustok prie vartų, — šūktelėjo vežikui lordas Palmerstonas. 

Lijo, todėl karietų buvo reta. Jie laukė tamsoje. Po minutės prisi- 
artino kita karieta ir sustojo šalia lordo Palmerstono ekipažo. 

— Lik čia, — paliepė jis vežikui. 

Karieta buvo dengta, jos viduje buvo tamsu. Atsidarius jos du- 
relėms, lordas išlipo laukan, žengė tris žingsnius lietuje ir įlipo į 
privažiavusį ekipažą. Jam uždarius dureles, karieta pajudėjo. 

Tvyrojo santalo kvapas. 

— Mačiau kreidos ženklą. Kas, po velnių, atsitiko? — paklausė jis. 

Atsiliepė moters, su kuria jis išvakarėse susitiko Vaildo milžiniš- 
kajame gaublyje, balsas. Visiškai pasikeitęs tonas sukėlė jam nerimą. 

— Ar pažįstate detektyvą inspektorių Rajaną? 

— Taip. 

— O detektyvą seržantą Bekerį? 

— Klok. 

— Juodu Sedvik Hile. 

— Ką?! 

— Jie ketina apklausti visus gydykloje. 

— Kad juos kur velnias! 

— Tu TIKRAS, KAD ČIA? — paklausė vyras, kalbantis su rusišku 
akcentu. 

Jis sėdėjo brezentu dengto furgono gale. Lietus tratino brezentą, 
kai pakėlęs uždangalą vyras spoksojo į tris didelius pastatus balto 
žvyro keliuko gale. Didumoje langų degė lempos. 

Jam už nugaros pasigirdo skausmingas balsas: 

— Prisiekiu motinos atminimu, atvežiau jį čia. 

Rusas pasisuko į drebantį belaisvį. 

— Jeigu meluoji, mano bičiulis nupjaus tau likusius pirštus. Prie 
kurio pastato privežei daktarą Mandtą? 

— Prie vidurinio. 

Rusas pirštu pabarbeno per krauju persisunkusį tvarstį ant deši- 
nės belaisvio rankos. 

— Kurios durys? 

Belaisvis be galo skausmingai įkvėpė ir šaižiai švilptelėjo pro su- 
kąstus dantis. 

— Šoninės dešinėje. 

— Ir tu nenumanai, kur ten gali slėptis Mandtas? 

— To namo viduje niekada nesu buvęs. 

Belaisvis ko neverkė iš skausmo. 

Rusas įdėmiai nužiūrėjo vidurinį pastatą. 

Užsidegė dar vienas žiburys, šįsyk viršutinio aukšto langelyje po 
šlaitiniu stogu. Šviesa buvo blausi, nes vos prasiskverbė pro palėpės 
užuolaidą. 

Rusas stebėjo toliau. 


SusIGŪŽĘS UŽ DĖŽIŲ Mandtas juto, kaip krūtinę traukia mėšlun- 
gis besiklausant į duris beldžiančių krumplių. 

Net kai visas sutartas ženklas buvo baigtas, nepasijuto visiškai 
nurimęs. Kol grabinėjosi tamsoje, pro durų plyšius skverbėsi blausi 
žibinto šviesa. 

Patraukęs į šalį durų langelio dangtį, pamatė daktaro Veinraito 
veidą, bet palengvėjimas tetruko akimirką. Daktaras pernelyg daug 
metų gydė pernelyg daug ligonių, tad negalėjo nepastebėti, kad 
Veinraito vyzdžiai didesni negu įprastai — įtampos požymis. 

— Atšaukite duris, — vokiškai paliepė Veinraitas. 

— Slaptažodis, — nervingai atsakė Mandtas, taip pat vokiškai. — 
Turiu išgirsti jį iš jūsų lūpų. 

— Atleiskite. Gyvybės vanduo. 

Mandtas drebėdamas suėmė ir atitraukė skląstį. 

Veinraitas įskubėjo vidun. 

— Turiu mažai laiko. Pasirodė du Skotland Jardo detektyvai. 

— Ką?! 

— Su jumis jie niekaip nesusiję, — skubėjo patikinti Veinraitas. — 
Ketvirtadienio vakarą traukinyje nužudytas žmogus, advokatas, iš 
Londono važiavęs į Sedvik Hilą. Policija mano, kad jis ketino per- 
duoti dokumentus kažkam šioje gydykloje. 

— Traukinyje įvykdyta žmogžudystė? Betgi jūs sakėte man, kad 
tik traukiniai susidūrė ir kilo gaisras! 

— Prisiekiu: visa tai su jumis nesusiję. 

Mandtas karštai troško tuo tikėti. 

— Detektyvai ketina kalbėtis su visais, — kalbėjo toliau Veinrai- 
tas. — Jiems kils įtarimas, jeigu ilgai nesirodysiu. Štai daugiau maisto 
ir vandens. Ar reikia dar ko nors? 

— Mano naktipuodis pil... 

— Tai kambarinės pareiga. Aš negaliu ilgiau būti. 

Veinraitas išėjo į laiptinę. 

— Jeigu ryt iš ryto neapsilankysiu, vadinasi, detektyvai vis dar čia. 

— Bet... 

— Nesijaudinkite. Netrukus išvyksite į Liverpulį. 

— Į Liverpulį? Ne į Bristolį? Padėtis išties tokia pavojinga, kad aš 
tikrai keliausiu neplanuotu ilgu maršrutu? 

Užuot atsakęs, Veinraitas greitai uždarė duris, ir Mandtas vėl at- 
sidūrė tamsoje. 

Nesijaudinti? - dingtelėjo Mandtui paskubomis užšaunant duris. 
Gal ir būtų patikėjęs, jeigu Veinraito vyzdžiai nebūtų tokie išsiplėtę. 


LAUKE, BREZENTU DENGTAME FURGONE, rusas toliau įdėmiai 
žvelgė į palėpės langelį. Mažiau kaip po minutės šviesa dingo. 

Kažin kodėl kažkas taip trumpai lankėsi palėpėje tokį vėlų metą, 
svarstė jis. 

Iš Emilės de Kvinsi dienoraščio 


Mane pažadino riksmas. Iš pradžių pamaniau išgirdusi jį košmare, 
kuriame į mano langą barbenantis lietus atrodė esą be perstojo bils- 
nojantys pirštai. 

Riksmas tapo šiurpesnis. 

Klykė moteris - Stela. 

- Jis negyvas! 

Name buvo taip šalta ir taip slogiai niūru, kad neapsivilkau atsi- 
vežtų naktinių ir tebevilkėjau taip, kaip atėjusi čia. Atitraukusi savo 
lovos užuolaidas pribėgau prie durų. 

— Robertas negyvas! - klykė Stela. 

Įpuolusi į koridorių pamačiau tėtį, - jis irgi vis dar vilkėjo kelio- 
ninius drabužius, - skubantį iš savo kambario. Ten jau buvo Karoli- 
na vienu chalatu. 

— Negyvas! 

Riksmai sklido iš pusaukščio po mumis. Kai tekini pasileidome 
prie plevenančios šviesos, Stela veikiausiai mus išgirdo. Vos tik mes 
pasukome nuo laiptų aikštelės, ji koridoriumi atlėkė prie mūsų. 
Rankoje laikomos lempos šviesoje jos veidas buvo išbalęs, akys pa- 
niškai žibėjo. 

— Negalėjau užmigti. Nuėjau patikrinti Roberto. Aš... kažkas ne 
taip. Jis ne... 

Nuskubėjome jai įkandin. Už atvirų durų žiojėjo, kaip atrodė, 
praraja. 

Iš kambario toliau koridoriuje išėjo Haroldas. Juosdamasis cha- 
latą atžirgliojo prie mūsų. 

- Kas, velniai rautų, nutiko? Ko čia tie riksmai? 

— Robertas. Jis... 

— Jis ką? - piktai paklausė Haroldas. - Dėl Dievo meilės, kalbėk 
suprantamai! 

- Mačiau tave, - pasakė jam Stela. 

— Matei mane? 

- Išeinantį iš Roberto kambario. 

- Ką, po perkūnais, čia šneki?! 

- Mačiau tave prieš minutę! - neatlyžo Stela. 

- Tai beprotybė. 

Kol juodu ginčijosi, paėmiau lempą iš Stelos ir nuskubėjau į kam- 
barį - kaip ir tikėjausi, į vyro miegamąjį, apstatytą tamsiais baldais, 
vyriškai. 

Vėjas staugė už lango, lietus trankė jį skleisdamas akmenukų bar- 
benimo į stiklą garsą. Lovos užuolaidos buvo praskleistos. Prisiarti- 
nusi pamačiau po antklode gulintį lordą Kavendeilą. 

- Stela, sakėt, kad jis... 

- Iš karto pamačiau, kad kažkas negerai! 

Kiti atsekė paskui mane į kambarį. Prikišau lempą arčiau ir iš- 
sklaidžiau prietemą. Nebuvau mačiusi, kad lordas Kavendeilas būtų 
krustelėjęs, tad nenustebau, kad jis nesureagavo nei į Stelos isterijos 
sukeltą sambrūzdį, nei į netikėtą mūsų pasirodymą jo kambaryje. 

- Negyvas? Negali būti, - tikino Haroldas. - Per vakarienę jis ne- 
rodė jokių požymių, kad jam būtų blogai. Nurijo maistą, normaliai 
kvėpavo. 

- Mačiau tave iš čia išeinant, - pakartojo Stela. 

Prie manęs priėjo Karolina. 

- Emile, sakėt, kad daktaras Snou mokė jus medicinos. Ar per 
daug jūsų neapsunkinsiu, jei paprašysiu... 

- Prašom pašviesti man šia lempa. 

- Mielai. Padėsiu, kuo tik galėsiu, - atsakė Karolina. 

- Prašyčiau pakelti ją aukščiau. 

Tarpduryje prisirinko tarnų, jų žvakės geriau apšvietė kambarį. 

- Nesiartinkite! - įsakė Haroldas. - Grįžkite į savo kambarius! 

Pasilenkusi prie lordo Kavendeilo, prisiminiau ketvirtadienio 
vakarą, kai atsiklaupusi bandžiau užčiuopti pulsą sumaitotame 
Danielio Harkorto kūne. Tuokart man prireikė begalinio ryžto, kad 
padaryčiau tai, ko mane buvo išmokęs daktaras Snou; dabar, nors ir 
vėl teko sukaupti visą ryžtą, pareigą atlikau mažiau dvejodama. Ne 
vien todėl, kad lordo Kavendeilo kūnas buvo nesudarkytas, bet dar ir 
todėl, kad, tepadeda man Dievas, pripratau ieškoti pulso. 

Du mėnesiai neįgaliojo vežimėlyje negalėjo neatsiliepti: jo riešas 
buvo plonas ir gležnas. 

- Ar ką nors užčiuopiate? - neviltingai paklausė Stela. 

Už užuolaidų susikaupusiame troškiame ore pasilenkiau arčiau. 
Buvau beprikišanti ausį lordui Kavendeilui prie krūtinės, bet paste- 
bėjau kai ką, kas privertė mane to nedaryti. 

- Karolina, lempa - prašom ją pakelti. 

Šviesai ėmus kristi kitu kampu pamačiau lordo Kavendeilo krū- 
tinę dengiančią mėlyną antklodę. Mano dėmesį patraukė kažkokie 
rudi taškeliai. 

- Tėti, - pasakiau. 

Kai pasilenkė šalia manęs, parodžiau į tuos rudus taškučius. Jis 
kelis suėmė ir patrynė tarp nykščio ir smiliaus. 

- Ar girdite jo širdį? - man už nugaros maldavo Stela. 

Nekantriai prikišau ausį prie kairės nesikilojančios lordo krūtinės 
pusės. Neišgirdau nė menkiausio širdies garso. 

- Ar ant jo tualetinio stalelio yra veidrodis? - paklausiau. 

Stela nubėgo jo atnešti. 

Prikišau jį lordui Kavendeilui prie šnervių. Ant jo nepasirodė nė 
menkiausio garo. 

Lordo akys buvo atmerktos, į nieką nenukreiptos, bet taip buvo ir 
tada, kai pirmąkart jį pamačiau, taigi vien tai nieko nereiškė. Tačiau 
kai suėmiau Karolinos ranką ir pritraukiau lempą prie pat blukių 
rudų jo akių, jis nesumirksėjo, vyzdžiai nesusitraukė. 

Atitraukiau antklodę ir paliečiau pėdas. Atkreipiau dėmesį į 
simptomą, kurį pastebėti mokė mane daktaras Snou. 

- Jo pėdos jau šaltos. Tiesą sakant, ne vien pėdos - šaltis jau apė- 
męs aukščiau kulkšnių. 

Nieko šaltesnio pirštais niekada nepajusi, - pamaniau, bet susi- 
laikiau to nepasakiusi. 

- Stela, labai užjaučiu. Jūsų vyras iš tikrųjų negyvas. 

Ji atrodė paralyžiuota. Išbalusiais skruostais pasruvo ašaros. Pro 
jas ji ilgai žiūrėjo į nejudantį kūną ant lovos ir ją nukrėtė šiurpas. Ji 
pasisuko į Haroldą. 

— Tu tai padarei, - pasakė jam. 

— Kg?! 

— Kai čia buvai. 

— Vis taip sakai, bet aš čia nebuvau. 

Stela pasisuko į lovą. Pamačiusi prie lordo Kavendeilo pagalvę, 
ją pakėlė. 

- Uždusinai jį? Taip būtų buvę lengviausia. 
apačioje. 

— Tai šitaip padarei - užspaudęs pagalve jam veidą? Robertas 
kvėpavo taip negiliai, kad tam nebūtų prireikę daug pastangų. 

— Tu kliedi! - riktelėjo Haroldas. 

- Emile, ką jūs ir jūsų tėvas pastebėjote ant lordo Kavendeilo ant- 
klodės? - paklausė Karolina. 

Nė vienam iš mudviejų neatsakius, Karolina pasilenkė tarp 
praskleistų užuolaidų ir pastebėjo tuos pačius rudus taškelius kaip ir 
aš. Patrynė jų tarp pirštų, kaip darė tėtis. Pauostė. 

- Uostomasis tabakas, - suniurnėjo. 

- Negali būti, - tarstelėjo Haroldas mašinaliai prikišdamas dešinį 
delną prie šnervių. 

- Sakei, jam būtų buvę geriau, jei būtų miręs, - priminė jam Stela. 

- Šitaip išreiškiau užuojautą dėl apgailėtino jo gyvenimo. 

- Ne, Haroldai. Man pasirodė, kad tu tikrai nori jo mirties, - ne- 
nusileido Stela. 

— Kodėl aš galėjau norėti, kad mano tėvas... - rodės, jis staiga 
suvokė. - Manai, norėjau jo mirties, kad galėčiau paveldėti jo turtus? 

— Tu tikrai labai stengeisi pabrėžti, kad iš tikryjų nesu šeimos da- 
lis, kaip ir berniukas, kurį atsainiai pavadinai savo įbroliu. 

- Nekalbėk šitų niekų. 

Įtūžęs Haroldas priėjo prie atdarų durų, bet ūmai atsigręžė. Lem- 
pos šviesoje matėsi, kad jo veidas iškreiptas įniršio. 

- Kaip įžūliai man primeni, turtai dabar išties priklauso man. 
Nuo šiol aš tau nebe Haroldas, bet lordas Kavendeilas ir noriu, kad 
jūs visi nešdintumėtės iš šių namų. 

- Mielai. Išeisime iš ryto, - atsakė Karolina. 

— Ne, nesupratai. Kalbu ne apie rytą. Noriu, kad visi išeitumėte 
tučtuojau. 

- Juokauji, - tarė jam Karolina. 

- Lipkit į apačią, apsivilkit paltus, užsidėkit skrybėles ir nešdinki- 
tės velniop iš mano namų! 

Kambaryje toliau, tame pačiame koridoriuje, pravirko vaikas. 

— Ir basiimk savo išperą! - paliepė Haroldas. - Manai, aš bent 
akimirką patikėjau, kad jis iš tikro mano tėvo vaikas? 

— Kaip drįsti taip kalbėti?! - pasibaisėjusi sušuko Stela. 

— Net prieš tą nelaimingą atsitikimą mano tėvas nebuvo sveikas. 
Mano motina kartą man užsiminė, kad juodu ne šiaip sau paleido 
į pasaulį tik du vaikus, brolį ir mane. Netikiu, kad mano tėvas buvo 
pajėgus turėti daugiau vaikų! 

Dar niekada taip nesmagiai nesijaučiau atsidūrusi šeimos vai- 
do įkarštyje. Mudu su tėčiu susižvelgėme apstulbę, tarsi mūsų akyse 
žmonės būtų puolę vienas kitą kumščiais. 

Toliau koridoriuje kūdikis nenustojo verkęs. 

— Negirdėjai manęs?! Užčiaupk savo išberai kakarinę, kad dau- 
giau nespiegtų! - užriko Haroldas. - Man įgriso kasnakt klausytis 
jo verksmo! - jis pasisuko į tėtį ir mane. - Renkitės paltus, dėkitės 
skrybėles ir išeikit! - žengtelėjo arčiau tėčio. - Opiomane, - panieki- 
namai drėbė, - tavo buvimas mano namuose mane įžeidžia! 

Haroldo balse buvo tiek įniršio, kad aš neįstengiau pajudėti. 

— Ne? - paklausė vyras. Karolinos laikomos lempos šviesoje ma- 
čiau, kaip liepsnoja jo akys. - Niekas nenori manęs klausyti? Ką gi - 
prisiekiu Dievu, aš pats tuo pasirūpinsiu! 

Jis išdūmė iš kambario stumdydamas į šalis tarnus. Šie stoviniavo 
koridoriuje, nors jiems buvo liepta grįžti į savo kambarius. 

- Stela, be galo jus užjaučiu, - pakartojau. 

Lietus ir toliau barbeno į langą, bet jau kitaip, nes buvo pereings 
į krušą. 

- Geriau apsivilksiu kokius tinkamus drabužius, - tarė Karolina 
laisvąja ranka susiimdama chalatą. 

- Kūdikis... - murmėjo Stela. Ji sušuko tarnui prie durų: - Turi- 
me juo pasirūpinti. 

- Negali būti, kad Haroldas ketina išmesti mus iš namų vidury 
nakties, - tarė tėtis. - Per tokį lietų. 

Koridoriumi atbildėjo žingsniai. 

- Traukitės man iš kelio! - užriko tarnams Haroldas ir įlėkė į 
kambarį. 

- Jūs visi tebesate čia?! Niekas neklausė, ką pasakiau?! Ką gi, gal 
paklausysite jo. 

Išsižiojusi spoksojau į rimbą jo rankoje. Jis kirto juo per orą. 
Trumpas odinis galas šaižiai sušvilpė. 

- Lauk! - įsakė jis. - Lipkit žemyn! Išeikit! Tu! - užriko jis ant 
tėčio, matydamas, kad šis išsitraukia tinktūros buteliuką iš surduto 
kišenės. - Tavo elgesys kelia man pasidygėjimą! Dink man iš akių! 

Jis šmaukštelėjo rimbu, pataikė į buteliuką ir išmušė jį tėčiui 
iš rankos. Buteliukas nukrito ant grindų, tamsiai raudonas skystis 
išsiliejo. 

— Ne! - sušuko tėtis, puolė ant kelių ir sugriebė buteliuką. 

Haroldas kelis kartus sušėrė rimbu tėčiui per nugarą. 

- Eik! Eik lauk! 

Žengtelėjau į priekį norėdama sukliudyti jam mušti tėtį, ir rim- 
bas įgėlė man į ranką, kurią atkišau jį saugodama. 

- Lauk! Sakau, lauk! 

Jis užsimojo trumpu rimbu ir kitą akimirką pajutau, lyg skruos- 
tas degty. Apstulbusi prikišau delną prie veido ir aiktelėjau, pajutusi 
kraują. 

- Jūs mane sužeidėt! - šūktelėjau negalėdama patikėti. 

- Eikit! Lauk! Nešdinkitės! 

Dabar Haroldas rimbu uždrožė Karolinai per petį. 

- Manai, nežinau, kokį žaidimą čia sumanei?! Mėgini apsimesti 
kilminga dama, bet esi tik lupikautoja. Norėdamos iškilti visuo- 
menėje, judvi su dukra susimokėte ir įviliojote mano tėvą į vedybų 
pinkles. 

Kraujas toliau sunkėsi man iš geliančio skruosto, šis jau tino. Nė 
vienas mūsų negalėjome stoti prieš Haroldą - jis buvo gerokai stam- 
besnis. Bijojau, kad tuoj jis sužeis ką nors iš mūsų kur kas rimčiau. 

— Tėti, turim išeiti. 

- Taip! Pagaliau kai kas suprato! Išeikit! Visi iki vieno! - Ha- 
roldas sudavė rimbu Stelai per kairę ranką. - Išeikit! Nesivarginkit 
krautis daiktų! Džiaukitės, kad leidžiu pasiimti paltus ir skrybėles! 
Lauk! Lauk, sakau! 

Stela tekina nubėgo pro jį ir kartu su tarnaite pasileido ten, kur 
klykė kūdikis. 

Tėtis, Karolina ir aš praslinkome pro įtūžusį Haroldą. Grūmoda- 
mas rimbu jis suginė mus į krūvą ir varė iš kambario. 

Lempos Karolinos rankoje šviesa metė keistus šešėlius koridoriu- 
je. Mudu su tėčiu pasukome prie laiptų, bet kai priėjome, tėtis, užuot 
lipęs jais žemyn, pasisuko lipti aukštyn, matyt, į savo kambarį. 

— Ne! - Haroldas pliaukštelėjo rimbu per laiptų turėklą. - Lipk 
žemyn, į vestibiulį! 

— Bet mano kambaryje... liko... 

Iš to, kaip tėvas gniaužia apytuštį tinktūros buteliuką, supratau, 
kad jis nori pasiimti iš kelioninio krepšio taip reikalingą pilną prieš 
išmetamas iš namų. 

Haroldas vožė jam per petį. 

- Žinau, ko tau ten reikia, bet paimti neleisiu! Nešdinkis iš mano 
namų! 

Sprukdamas nuo smūgių krušos, kuria Haroldas apipylė tėtį, šis 
paknopstomis nubildėjo laiptais. 

- Atstokit nuo jo! - užrikau ant Haroldo ir atsistojau priešais jį. 

Haroldas mane pastūmė. Bandžiau išlaikyti pusiausvyrą, ne- 
pavyko, tada mėginau įsikibti į turėklą, bet nespėjau ir pargriuvau. 
Aiktelėjusi kritau ant laiptų, nusiritau žemyn ir sustojau tik todėl, 
kad atsitrenkiau į mūrinį turėklų stulpelio pagrindą. 

- Emile! 

Tėtis atskubėjo manęs pakelti. Lempos šviesoje pamatė mano 
skruostą. 

— Tu kraujuoji. 

- Nešdinkitės! - užkriokė Haroldas. Jo įtūžis dabar buvo nukreip- 
tas į Stelą - ši per tą laiką pasiekė laiptų aikštelę laikydama rankose 
kūdikį. Jis ko nepastūmė jos kaip kad mane, bet sudvejojo - dar tu- 
rėjo kruopelę padorumo. Taigi tik tvojo rimbu per žalvarinį laiptų 
turėklą ir nuginė mus visus - tėtį, mane, Karoliną ir Stelą su kūdikiu 
ant rankų - žemyn į blausiai apšviestą vestibiulį. 

- Ei, tu! - sušuko Haroldas tarnui. - Paimk jų skrybėles ir paltus! 
Mesk juos į krūvą čionai! 

Langus sudrebino kruša. 

— Mudvi su Stela vienais chalatais ir šlepetėmis! - maldavo Ka- 
rolina. 

- Iki gydyklos - vos pusė mylios. Nė viena mirtinai nesušalsite! 

- Bet kūdikis... 

- Velniop tas kūdikis, velniop jūs visi! Ačiū Dievui, neteks dau- 
giau matyti jūsų savo akyse. 

Tarnas sumetė paltus ir skrybėles mums po kojomis, atsiprašyda- 
per skruostą varvantį kraują. 

Haroldas atrakino lauko duris ir patraukęs jas atidarė. Mus be- 
mat puolė šaltas vėjas. Nors lauke buvo tamsu, matėme, kad prieva- 
žą čaižo kruša. Neskyriau, kur žvirgždas ir kur ledokšniai. 

- Haroldai! - tarstelėjo Karolina. 

— Tau aš lordas Kavendeilas! 

- Tu to pasigailėsi, - atrėžė Karolina atsitiesdama. Išsigandau 
pamačiusi, kaip surūstėjo jos veidas. Jo nebebūtum galėjęs pavadinti 
gražiu, nes buvo iškreiptas jos viduje verdančio įsiūčio. 

- Pasigailėsiu? Atvirkščiai, - rodės, jis tuoj nusijuoks. 

- Per savo azartinius lošimus prisidarei tiek skolų, kad nedaug 
tetrūko ir visi turtai būtų buvę prarasti. Niekinamai pavadinai mane 
lupikautoja, bet tavo tėvui pavyko išsaugoti dvarą tik todėl, kad aš 
nuolatos skolinau jam pinigus. Priskolinau aibę pinigų. Tos skolos 
laiku taip ir nebuvo padengtos. Rytoj vos tik atvykusi į Londoną pa- 
reikalausiu tas skolas grąžinti. Tavo draugai kortuotojai staiga taps 

tavo priešais. Kai jie pareikalaus grąžinti skolas, kurias iki šiol pripa- 
žindavau ir apmokėdavau aš, jie atsineš savo rimbus ir, be abejo, kai 
ką dar baisesnio. Tavo siuvėjas, tavo mėsininkas, tavo vyno pirklys, 
visi, kurie užtikrina tau šį nieko vertą tinginio gyvenimą, pareika- 
laus sumokėti tai, ką esi jiems skolingas. Kai negalėsi sumokėti savo 
tarnams, jie tave paliks. Tu net neįpirksi žibalo lempoms ir anglių 
židiniams. Sėdėsi čia tamsoje apdriskęs, sustiręs ir mirštantis badu. 

- Taip manai tu, bet po kelių mėnesių aš gausiu pajamų iš derliaus. 

- Negausi, jei derliaus negalėsi nuimti. Įrankiai, vežimai, galvi- 
jai - viskas mano įkeista bankams. Net tavo baldai įkeisti. Rytoj aš 
viskam uždėsiu areštą. 

- Aš pamelavau, - dar labiau įniršęs pareiškė Haroldas. 

- Pamelavai? Apie ką? 

- Danielį Harkortą aš pažinojau. Buvau nusisamdęs jį tirti tave 
ir begėdę tavo dukrą. | 

- Netaukšk nieky. Mudu su Danieliu buvome verslo partneriai. 

- Jis tavęs nekentė! Jis niekino tave dėl prastos kilmės ir to, kad 
dėjaisi didike. Jis labai nudžiugo gavęs galimybę demaskuoti tave 
su dukra ir visiems parodyti, kokios abgavikės judvi iš tikrųjų esate! 
Tikriausiai jis skubėjo čia ketvirtadienio vakarą norėdamas pateikti 
man įrodymų, kad snargliuota, bliaunanti tavo dukters išbera nėra 
mano tėvo sūnus. Tik tai nebesvarbu. Dabar aš esu lordas Kavendei- 
las. Nei tavo dukrai, nei jos rupūžgalviui čia ne vieta! Lauk! Išeikit! 

Čaižydamas orą rimbu jis nuginė mus prie laukujų durų, paskui 
granitiniais laiptais į audrą. 

Man iš dešinės vėjas gūsiais nešė krušą, ji apibėrė mano skry- 
bėlę, gėlė prakirstą skruostą. Kūdikis po prasegtu Stelos paltu nesi- 
liovė verkti. 

- Leiskit padėti, - pasisiūliau griebdama ją už rankos, kai jos 
šlepetės paslydo ant ledokšnių. 

— Ne, aš tai padarysiu, - tarė Karolina tuoj pat apkabindama 
dukrą. - Pasirūpinkit Tomu. 

Haroldas it laukinis dėbsojo į mus. Lempos šviesa ūmai užgeso, nes 
jis įėjo vidun ir užtrenkė duris. Garsas buvo grėsmingas nelyginant 
pistoleto šūvis. 

Kruša mus pliekte pliekė. Kūdikis ėmė verkti smarkiau, Stela jį 
ramino: 

- Neverk, Džeremi, viskas mums bus gerai. Nesibaimink. Netru- 
kus būsi ten, kur šilta. 

Sunku buvo to sulaukti. Skaudžiai geliama krušos jutau, kaip jos 
šaltis skverbiasi pro mano batų padus. Negalėjau įsivaizduoti, kaip 
ledokšnius jaučia šlepetėmis avinčios Stela ir Karolina. 

- Haroldas taip manęs nekenčia, kad nusisamdė žmogų mane 
tirti? - pasipiktinusi paklausė Stela. - Jis netiki, kad Džeremis - jo 
tėvo vaikas? 

Jai ėmė lūžinėti balsas. 

- Nejaugi jis netiki ir tuo, kad mieloji mažoji Dženifer buvo jo 
tėvo dukra? 

— O tu irgi jo nekęsk, Stela, - ragino Karolina. - Pažadu: mes jį 
nubausime. Apie nieką daugiau negalvok. Tegul kūną tau šildo kerš- 
to troškimas. 

Šiaip ne taip nupėdinę žvyruota prievaža pasukome dešinėn, į 
sunkiai įžiūrimą keliuką, vedantį į gydyklą. Iki šiol vėjo gūsiai nešė 
krušą iš dešinės, bet mums pakeitus kryptį kruša ėmė pliekti mus iš 
priekio. Nuleidau galvą. Nuogą sprandą daužė ledokšniai. Nesilio- 
viau drebėti, kai jie ištirpę ssuvo man po paltu ir tekėjo nugara. 

- Haroldas pasigailės, kad mirė jo vyresnis brolis, o ne jis pats, - 
prisiekė Karolina. - Viešpatie, kaip aš jį priversiu sumokėti! Nenustok 
apie tai galvojusi, Stela. Mudvi priversime jį kentėti. Kai su juo su- 
sidorosime, jis voliosis patvoryje. Neleisk savo įtūžiui užgesti. Tavo 
neapykantos karštis šildys tau kūną ir neleis sušalti tavo kūdikiui. 

Tėtis paslydo ant kelią nuklojusių ledokšnių. Tamsoje man pa- 
vyko jį sugriebti nespėjusį pargriūti. Kelias staiga, rodės, pakrypo ir 
aš suvokiau, kad krušai uždengus žvirgždą mes nebežinome, į kurią 
pusę eina kelias. Mes praradome orientaciją ir iš jo iškrypome. 

— Tuoj mes nulėksim į griovį! - įspėjau sugriebdama Stelą su Ka- 
rolina, kol jos nespėjo į jį įgriūti su visu kūdikiu. - Laikykitės kairiau! 
Aš liksiu šitoj pusėj ir mėginsiu išsiaiškinti, kur griovys. 

Jiems teko eiti lėčiau, kol aš dešine pėda vis bandžiau pajusti, kur 
prasideda šlaitas. Kruša talžė lyg akmenukai, kuriais mane apmėty- 
davo gatvės berniūkščiai. 

Tėtis vėl prarado pusiausvyrą ir šįsyk pargriuvo. Dejuodamas 
vargais negalais atsistojo. 

- Nesusižeidžiau. Eikit, nesustokit. Priekyje... kairėje, man rodos, 
kažką matau. Nors gal tai tik... 

- Ne, tėti, opiumas čia niekuo dėtas. Tai kalvos siluetas. 

- Gydykla jos papėdėje, - drebančiu balsu tarė Stela. Kūdikiui 
po paltu ji tarė: - Džeremi, jau beveik atėjome. Netrukus tu sušilsi. 

Sušlapusi, drebanti, ėjau taip greitai, kaip tik išdrįsau, dešine 
pėda ir toliau stengdamasi užčiuopt, kur prasideda griovio šlaitas. 
Kalva patamsėjo, padidėjo. Pradėjau jos papėdėje įžiūrėti trijų dide- 
lių pastatų apybrėžas; šį vėlų metą nė viename lange nedegė šviesos. 

- Matau prievažą! - šūktelėjo Karolina. 

Kai paskubomis pasukome į kairę, toliau ant kelio, iš kurio iš- 
sukome, kažką pastebėjau. Tamsoje, krušai darant vaizdą dar ne- 
ryškesnį, negalėjau būti tikra, bet man pasirodė, kad tai nejudantis 
brezentu dengtas furgonas. Kažin, ką jis čia veikia? - dingtelėjo man. 


KAŽKAS ĖMĖ TRANKYTI į laukujes duris. 

— Padėkite! Padėkite! — šaukė moteris. 

Rajanas iš lėto pakėlė galvą nuo sofos daktaro Veinraito kabinete. 
Kai juodu su Bekeriu apklausė kiek tik galėjo gydyklos klientų, kol 
šie nenuėjo į savo kambarius nakčiai, jis grįžo į daktaro kabinetą ir 
įdėmiai perskaitė svečių sąrašą su visomis smulkmenomis apie juos. 
Nors kai kurie atvažiavo iš Londono (arba bent jau taip tvirtino), 
dažnas atvyko net iš Škotijos ar Airijos. Jis negalėjo nustatyti, kiek 
iš jų išties yra ligoniai ir kiek kreipėsi į gydyklą tik todėl, kad visuo- 
menė tikėjosi turtuolius taip darysiant. Kol kas nei jam, nei Beke- 
riui nekilo įtarimas, kad jie melavo sakydami niekada negirdėję apie 
Danielį Harkortą arba prisipažino šią pavardę girdėję, bet su pačiu 
žmogumi niekada reikalų neturėję. Kuo toliau, tuo labiau jis juto, 
kad juodu su Bekeriu tuščiai gaišta laiką. 

Į duris kažkas beldėsi vis įnirtingiau. 

— Padėkite! — nesiliovė šaukusi moteris. 

Rajanas pašoko nuo sofos, ant kurios užmigo, kai akys nebeį- 
žiūrėjo daktaro Veinraito dokumentų. Įžiebęs degtuką prikišo prie 
lempos ant rašomojo stalo. 

Moters balsas buvo visai kaip Emilės, bet to, aišku, negalėjo būti. 

Pasiėmęs lempą išskubėjo iš daktaro Veinraito kabineto ir perėjo 
per vestibiulį. 

Bekeris bėgo šalia, pakilęs nuo sofos gydyklos laukiamajame. 

Kol Rajanas laikė žibintą nukreiptą į duris, Bekeris atšovė skląstį 
ir pasuko rankeną. 

Pro duris įgriuvo keturiese. 

— Ačiū Dievui! — sušuko vienas. 

Rajanas aiktelėjo. Toji moteris išties buvo Emilė. Jos tėvas susi- 
kūprinęs stovėjo šalia, o jiedviem iš paskos įžengė dvi jam ligi tol ne- 
matytos moterys. Joms nuo pečių ir skrybėlių krito ledukai. Kiaurai 
permirkusios, jos drebėjo. 

— Šonai? Džozefai? — paklausė Emilė. Rodės, ji bijo, kad jai pra- 
sidėjo haliucinacijos. 

— Mėginam išsiaiškinti, ar kas nors iš čia esančiųjų pažinojo Da- 
nielį Harkortą, — paaiškino Rajanas. — Kodėl jūs ir jūsų tėvas.... 

Jis ūmai nutilo, pamatęs, kad anos dvi moterys po varvančiais 
paltais vilki vien chalatus, avi tik permirkusias šlepetes. Dar labiau 
apstulbo, kai jaunesnė iš dviejų — moteris, kurios veidas, nors ir la- 
bai gražus, buvo toks pat blyškus kaip ir šviesūs plaukai, — prasklei- 
dė šlapią paltą ir jis pamatė, kad ant rankų ji laiko kūdikį. 

— Padėkite man jį sušildyti, - maldavo moteris. 

— Štai ten, — tarstelėjo Bekeris vesdamasis visus prie židinio. — 
Anglys tebedega. Įdėsiu daugiau. 

— Vilnonių antklodžių, — tarė Rajanas. — Mums reikia antklo- 
džių. Ir karštos arbatos. Reikia pažadinti... 

— Kas čia per erzelis? — piktai paklausė balsas. 

Pasisukęs Rajanas pamatė daktarą Veinraitą su lempa rankoje 
skubantį laiptais žemyn. 

— Kol kas nežinau, — atsakė Rajanas. — Du iš šių žmonių — mano 
draugai. Gerai nežinau, kaip jie čia atsidūrė ar... 

Atsigręžęs į Emilę Rajanas buvo sukrėstas, kai pastebėjo kairį jos 
skruostą. Jis buvo tamsus. Iš pradžių pamanė matas tik šešėlį, bet 
dabar suprato, kodėl jis tamsus. 

— Emile, Dieve brangus, tu kraujuoji! 

Visas jos paltas buvo kruvinas. 

— Stela! — šūktelėjo daktaras Veinraitas. — Karolina! Po galais, kas... 

Laiptais atskubėjo tarnai, nuo žvakių jų rankose prieškambaryje 
pasidarė šviesiau. 

— Atneškit vilnonių antklodžių ir sausų drabužių! — paliepė dak- 
taras ir rankos mostu paragino keturis bėglius eiti prie židinio. 

Bekeris jau buvo pridėjęs anglių iš kibiro prie židinio. Pačiupęs 
šalia kabojusias dumples, ėmė jas pūsti kurstydamas liepsną. 

— Padėkite man nuvilkti tuos šlapius paltus! — pasakė Rajanui 
daktaras. 

Vis dar negalėdamas atitokti nuo Emilės veido vaizdo, Rajanas 
prisivertė iudėti. Nuvilkęs Emilei paltą ir nuėmęs skrybėlę, susirau- 
kė: jie buvo peršlapę ir sunkūs. 

— Emile, kas jums atsitiko? 

— Haroldo darbas, — įstengė atsakyti kūdikį apglėbusi moteris. 
Nors buvo prie ugnies, visa drebėjo. 

Pribėgo tarnai su antklodėmis. 

— Haroldas? — paklausė Rajanas. — Kas tas... 

— Ledi Kavendeil posūnis, — atsakė daktaras Veinraitas. 

— Mano vyras mirė, — tarė moteris su kūdikiu. 

— Ką?! — daktaras Veinraitas atrodė sukrėstas. — Lordas Kaven- 
deilas mi... 

— Šiąnakt jį uždusino Haroldas. 

— Uždusino? — paklausė Rajanas. 

— Lordas Kavendeilas neįgalus, — paaiškino daktaras. — Prieš du 
mėnesius jis nukrito nuo arklio ir... 

— Šiąnakt, — pertarė jį moteris su kūdikiu, — kai Haroldas pama- 
nė, kad visi miega, jis įsėlino į mano vyro kambarį, bet aš mačiau jį 
išeinantį. Netrukus įėjusi į kambarį radau savo vyrą negyvą. 

— Šie du vyrai — Skotland Jardo detektyvai, — tarė daktaras Vein- 
raitas. — Ledi Kavendeil ir ponia Ričmond, jeigu įvyko kažkas nege- 
ra, esu tikras, jie išsiaiškins priežastį. 

— Detektyvai? — paklausė ponia Ričmond. Ji buvo vyresnė, bet 
labai gražaus veido. Žilos sruogos paryškino rausvus jos plaukus. 

— Jūs tikra, kad jis negyvas? — paklausė Rajanas. 

Dvi moterys pažvelgė į Emilę — ši laikė antklodę, kuria buvo 
susisupusi. 

— Išmėginau visus būdus, kurių mane išmokė daktaras Snou, — 
atsakė Emilė. — Nėra jokių abejonių. 

— Bet daktaras Veinraitas sako, kad jis tapo neįgaliu po nelaimin- 
go atsitikimo jodinėjant, — priminė Bekeris. — Gal lordas Kavendei- 
las mirė savo mirtimi. 

— Jo sūnus uosto tabaką, — tarė moteris su kūdikiu. — Jo kruope- 
lių buvo ant mano vyro krūtinės. Šalia jo gulėjo pagalvė. Joje buvo 
matyti įduba, tarsi ji būtų buvusi prispausta mano vyrui prie veido. 

— Sakot, uostomojo tabako kruopelės? — paklausė Rajanas. 

— Jas matė Emilė ir jos tėvas. 

— Tiesa, — patvirtino de Kvinsis. Nuo šalčio jo veidas panėšėjo į 
seną lėkštę su tokia daugybe mažyčių įtrūkių, kad, rodės, bet kurią 
akimirką gali subyrėti į šipulius. 

— Aš irgi mačiau tas kruopeles, — tarė jiems vyresnioji moteris. — 
Aš jas net pauosčiau. Tai buvo tabakas. 

— Klampodama čia, be paliovos galvojau apie nelaimingą atsitiki- 
mą, jodinėjant ištikusį mano vyrą, — kalbėjo jaunesnioji moteris. — 
Haroldas vienintelis buvo šalia, kai viskas įvyko. Gal mano vyras 
nukrito nuo arklio ne netyčia? Šiandien per pietus Haroldas net 
pareiškė manąs, kad būtų geriau, jeigu jo tėvas būtų negyvas. Ha- 
roldas turi milžiniškų skolų, prisidarytų kortuojant. Gal jam ėmė 
trūkti kantrybė belaukiant, kada paveldės tėvo turtus? 

Daktaras Veinraitas apžiūrėjo Emilės skruostą. 

— Reikės jį susiūti. 

— Susiūti? — pasibaisėjęs paklausė Rajanas. — Dėl Dievo meilės, 
kas nors papasakokit man, kaip tai nutiko. 

— Haroldas sukirto Emilės tėvui rimbu, — atsakė moteris su kūdikiu. 

— Rimbu? — Rajanas sunkiai tvardė įtūžį. 

— O kai Emilė mėgino apginti tėvą, Haroldas rimbu kirto jai per 
veidą. 


Į PALĖPĖS STOGĄ BARBENANTIS lietus neleido daktarui Mand- 
tui užmigti. Barbenimas sustiprėjo lietui pavirtus kruša. Jis atsisėdo 
savo lovelėje ir jį supykino dvokas iš jo naktipuodžio. 

Ėmė grabalioti medinėje dėžėje, kol pagaliau rado degtukų ir 
lempą. Uždegė dagtį ir pasuko per jį slepiančių dėžių labirintą. 

Nusigavęs iki užuolaida užtraukto langelio, padėjo lempą ant dė- 
žės, praskyrė užuolaidas ir atidarė langelį. 

Godžiai įkvėpė gryno šalto oro, kad išvalytų siaubingos smarvės 
užkimštas šnerves. Pro langelį jį čaižė įkypai krintanti kruša, bet jam 
buvo nė motais. 

Atsitiesė išgirdęs pagalbos šauksmą. Rėkė moteris apačioje. Įsi- 
žiūrėjęs pamatė, kaip jam pasirodė, keturis žmones, darganoje var- 
gais negalais mėginančius nusigauti iki pastato durų. 

— Padėkit! — be perstojo šaukė toji moteris. 

Nors į stogą garsiai bildėjo kruša, jis neabejojo girdintis, kaip 
kažkas tranko duris. Tada trankymas baigėsi - matyt, kažkas jas ket- 
vertui atidarė. Išsikišęs pro langelį, nekreipdamas dėmesio į kūną 
talžančią krušą, Mandtas pamatė dažname lange po juo įsižiebiant 
šviesas, kai tas sambrūzdis pažadino žmones pastate. 


EURGONE RUSAS ir toliau neatitraukė akių nuo vidurinio pastato. Iš- 
girdęs garsą atsigręžė ir pamatė du bendrininkus įlipant atgal po bre- 
zentiniu apdangalu. Nuo jų varvėjo vanduo, bet jie apie tai neužsiminė. 

— Ar nekilo kokių sunkumų? — paklausė jis. 

— Jokių, — atsakė vienas iš vyrų. —- Lauke už mūsų radom gilų 
griovį ir į jį paguldę užmetėm žemėm. Gal koks ūkininkas ir ras 
lavoną už poros savaičių. 

Rusas linktelėjo galvą ir vėl nukreipė dėmesį į vidurinio pastato 
palėpės langelį. 

— Kokius balsus mes girdėjom? — paklausė vienas bendrininkų. 

— Keturi žmonės — man rodos, trys iš jų buvo moterys — priė- 
jo gydyklos prievaža ir trankė į duris šaukdamiesi pagalbos. Matyt, 
audroje kažkaip pasiklydo. Nerimavau, kad teks su jais susidoroti, 
jeigu mėgins lipti į furgoną slėptis nuo krušos. 

Nerimą jam kėlė ne tai, kad reikės juos nužudyti, bet sunkumai 
atsikratant šitiek lavonų. 

— Pažiūrėkit į palėpės langelį, — tarė jis. — Ten kažkokia blausi 
švieselė. Tokiu šlykščių oru negaliu būti tikras, bet man atrodo, kad 
kažkas atidarė langelį ir pro jį išsikišo. 

— Kas galėtų būti palėpėje tokią vėlybę? — nusistebėjo vienas iš 
kitų vyrų. — Gal ten miega tarnai? 

— Ne, būčiau matęs kur kas daugiau judėjimo. Ten tik vienas 
žmogus. 

Staiga atsidarė laukujės vidurinio pastato durys ir laukan išlėkė 
vyras, jam iš paskos kitas. 

— Šonai! — suriko antras. — Sustokit! Dėl Dievo meilės, raminkitės! 

Užuot paklausęs, pirmas vyras pasileido bėgte, atlėkė iki kelio 
priešais gydyklą ir nurūko į tamsą. 


KRUŠAI VĖL VIRTUS LIETUMI, Bekeris pailgino žingsnį ir taškyda- 
masis per purvinas balas žūtbūt mėgino pasivyti Rajaną. 

Tamsoje šmėkšojo didžiulis namas. 

— Šonai, turit nusiraminti! Nedarykit nieko, dėl ko paskui tektų 
gailėtis! 

Rajanas užbėgo laiptais šokdamas per dvi pakopas iš karto. Atsi- 
dūręs po portiku, sugriebė žalvarinį belstuką ir ėmė trankyti juo su 
tokia jėga, kad durys sudrebėjo. Nesustodamas daužė juo vis daž- 
niau ir garsiau. 

— Haroldai! Man reikia su tavim pasikalbėti! Atidaryk duris, vel- 
niai rautų, Haroldai! 

Bekeris užbėgo laiptais ir sugriebė Rajaną už pečių, bet šis nustū- 
mė jį į šalį ir toliau trankė į duris. 

Metalas subrūžino medį — kažkas iš vidaus atšovė skląstį. Durys 
prasivėrė tik tiek, kad pasimatė šviečianti lempa ir išgąstingai spok- 
santis tarnas. 

— Lordas Kavendeilas savo kambaryje. Eikit šalin, kol nepasiun- 
čiau į kaimą žmogaus iškviesti policijos. 

— Aš iš policijos! — atšovė jam Rajanas. 

Peties smūgiu atidaręs duris Rajanas prasibruko pro tarną. Di- 
džiuliame vestibiulyje nusitraukė skrybėlę nuo galvos ir metė ant 
marmurinių grindų. Į šalis pažiro vandens lašai. 

— Haroldai, kur tu? Noriu su tavim pasikalbėti! Tu sudavei mano 
draugei rimbu! Tu prakirtai jai veidą! 

Ant laiptų pasirodė vyras aksominiu chalatu. Jo laikoma lempa 
apšvietė aukštą vyrą tvirta krūtine, arogantišku veidu. Jis piktai dėb- 
telėjo į rudus Rajano plaukus. 

— Tau aš lordas Kavendeilas. Kaip įspėjo mano tarnas, jeigu neiš- 
eisite, aš iškviesiu iš kaimo konsteblį. 

Rajanas atstypino prie laiptų. Kai Bekeris jį aplenkė, Rajanas pa- 
stūmė jį į šalį taip smarkiai, kad šis parkrito. 

— Tu prakirtai jai skruostą, Haroldai! — rėkė Rajanas. — Aš tuoj... 

Kai jis buvo beišsitraukiąs kažką iš po dešinės kelnių klešnės, 
Bekeris pasilenkęs griebė jį už kojų ir parvertė. 

Juodu susigrūmė. 

— Traukis! — sukriokė Rajanas. 

Staiga Bekeriui aptemo akyse. Jis atšoko atgal suvokęs, kad gavo 
kumščiu į veidą. Jis palietė delnu kraujuojančias lūpas ir nekreipda- 
mas dėmesio į skausmą kita ranka nustūmė Rajaną nuo Haroldo. 

— Šonai, nekvailiokit! Jeigu jam suduosit, vidaus reikalų minis- 
tras nubaus jus kaip pavyzdį kitiems! Kad ir kaip jus palaiko komi- 
saras, būsit atleistas iš darbo už tai, kad sudavėt lordui! 

Rajanas mėgino jį apeiti. 

— Bet tai dar ne blogiausia! — įtikinėjo Bekeris. — Mes tik dar- 
bininkai! Kas nutinka dailidei, kuriam užtenka įžūlumo suduoti 
lordui? Į kalėjimą sėsite j24 Net jeigu visi įrodymai patvirtins šio 
žmogaus kaltę, visi jo teisėjai tikrai bus lordai! Jie negalės užmiršti, 
kad jūs puolėt saviškį! Jūs atimat galimybę jį nubausti, kurią turim! 

Rajanui kilojosi krūtinė. Tokio nuožmaus, pikto jo žvilgsnio Be- 
keris dar nebuvo matęs. 

— Emilė... — suniurnėjo jis. 

— Taip, — atsakė Bekeris, — Emilė. Paklausykit manęs. Žinau, ji 
pasakytų jums tą patį. Elkitės išmintingai. Nedarykit nieko, kas su- 
kliudytų įstatymui jį nubausti. 

Rajanas sužaibavo akimis į vyrą, stovintį ant laiptų aukščiau jų. 

— Įstatymas mane nubaus? — nusišaipė Haroldas. — Už ką? Už 
tai, kad sudaviau kažkokiai prasčiokei, atsisakiusiai išeiti iš mano 
namų? Lygiai taip pat būčiau išteisintas, jeigu suduočiau tau už tai, 
kad įsibrovei vidury nakties. Tuoj pat išeikite. 

— Ką laikai rankoje? — paklausė Rajanas. 

Bekeris suvokė, kad vyras laiko rimbą. Rajanas užlėkė laiptais. 

— Šonai! — maldavo Bekeris. 

Rajanas išsitraukė ženklelį ir tarė Haroldui: 

— Esu detektyvas inspektorius Rajanas. Kur tavo tėvas? 

— Neturi teisės... 

— Haroldai, jeigu nenusivesi mūsų prie tėvo lavono, mes eisim iš 
vieno kambario į kitą, kol jį rasim. 

— Įsakau jums išeiti. 

Haroldas tvojo rimbu. 

Nors pamatė jį lyg pro miglą, Rajanas jį sugriebė, išplėšė Harol- 
dui iš rankos ir užsimojo. 

Haroldas susigūžė. 

Kai jau buvo besmogiąs, Rajanui sudrebėjo ranka. Ne tik ran- 
ka — visas kūnas. Staiga jis metė rimbą nuo laiptų. 

Haroldas sukrėstas prasižiojo. Rajanas su Bekeriu užbėgo laiptais. 

Pirmame pusaukštyje stovėjo tarnaitė, pritrenkta to, ką pamatė. 

— Kur galim rasti Haroldo tėvą? — paklausė Rajanas. 

Ji baikščiai žvilgtelėjo į kitą laiptų aikštelę. 

Rajanas paėmė iš jos lempą ir su Bekeriu nuskubėjo aukštyn. 

— Neturit teisės! —- vydamasis juos putojo Haroldas. 

Iš kitos aikštelės Rajanas su Bekeriu pasuko į koridorių. Lempos 
Rajano rankoje šviesos jiems užteko matyti vaizdą už durų, kurias 
atidarė. 

— Čia, — tarstelėjo Bekeris. 

Juodu įėjo į miegamąjį ir prisiartino prie lovos. Už praskleistų 
užuolaidų gulėjo nejudantis kūnas. 

Priėjus arčiau lempa apšvietė liesą senio veidą. Jo akys buvo at- 
merktos, blukios, į nieką nenukreiptos. 

— Stovėk čia, — paliepė Bekeriui Rajanas. — Arčiau neik. Darysim 
kaip visada. 

— Eikit lauk iš šio kambario! — įsakė Haroldas. 

Rajanas padavė lempą Bekeriui, atsargiai žengtelėjo į priekį ir 
apžiūrėjo lovą — gal pastebės kokių smulkmenų. Pasilenkęs tarp 
praskleistų užuolaidų, mėgino užčiuopti vyro pulsą, bet apsiblausu- 
sios jo akys nepaliko abejonių, kad jis negyvas. 

Rajanas pakėlė pagalvę šalia lavono. Senio žmona sakė, kad joje 
buvo vyro veido formos įduba, tarsi ji būtų buvusi panaudota jam 
uždusinti. 


Bet dabar pagalvė buvo lygutėlė. 

— Ar lietei šią pagalvę? — paklausė Haroldo Rajanas. 

— Tikrai ne. 

Rajanas įdėmiai nužiūrėjo negyvėlio veidą ir pastebėjo geltoną 
išdžiūvusių seilių plutelę lūpų kamputyje. Pažiūrėjo į pagalvę. 

Ant jos buvo dėmė, panaši į seilių. 

— Tavo tėvo akys atmerktos, — tarė Rajanas. 

— Nesuprantu, kam aušinti dėl to burną, — atsakė Haroldas. — 
Manau, daug žmonių miršta atmerktomis akimis. 

— Tik ne miegodami, — paaiškino jam Rajanas. — Kas galėjo pa- 
žadinti tavo tėvą? Galbūt pagalvė, užspaudusi jam veidą? Girdėjau, 
kad jis buvo paliegęs. Galimas daiktas, vienintelis ženklas, įrodantis, 
kad jis priešinosi, buvo iš panikos atmerktos akys. 

— Vadinamoji mano pamotė vis dar kaltina mane uždusinus savo 
tėvą? 

Rajanas pasilenkė arčiau mėlynos antklodės, ieškodamas uostomo- 
jo tabako trupinių, kuriuos minėjo negyvėlio žmona ir Emilės tėvas. 

Jų nebuvo. 

Kiek pagalvojęs, paliepė Bekeriui: 

— Nuleisk lempą žemiau prie grindų. 

— Ką jūs darote? — paklausė Haroldas. 

Rajanas atsitūpė ir apžiūrėjo kilimėlį šalia lovos. 

Perbraukė per jį pirštu. 

— Neturite teisės to daryti! —- užriko Haroldas. 

Rajanas pirštais pajuto kažkokius trupinius. Keli prilipo jam prie 
smiliaus. Pakėlęs juos pauostė. 

— Uostomasis tabakas. 

— Neįmanoma! — pareiškė Haroldas. 

Rajanas priėjo arčiau prie Haroldo ir pastebėjo šiek tiek tabako 
trupinių, prilipusių jam prie šnervių apačios ir prie chalato apykaklės. 

— Tu išpurenai pagalvę, kad joje neliktų tėvo veido kontūro, bet 
nepastebėjai, kad tėvas paliko ant jos seilių, kai ta pagalve jam buvo 
užspausta nosis ir burna. Kai mano draugė ir jos tėvas rado uosto- 
mojo tabako ant tavo tėvo antklodės, grįžai čia ir trupinius nubrau- 
kei, bet reikėjo juos nuvalyti ir nuo kilimėlio, ant kurio jie nukrito. 
Suimu tave už savo tėvo nužudymą. 


IO 


Gydymas vandeniu 


— ATLIEKAMŲ MIEGAMŲJŲ NETURIU, — drebantiems atvykė- 
liams pareiškė daktaras Veinraitas, — bet liepsiu konsultacijų kabine- 
tuose pastatyti sudedamųjų lovų. Štai sausi drabužiai jums visiems. 
Atsiprašau, — kreipėsi jis į Karoliną ir Stelą, — šie tarnaičių apdarai 
kažin ar yra tai, prie ko jūs įpratusios. 

Pasižiūrėjęs į Emilės blumerius, matyt, nusprendė, kad jai tos 
drapanos bus priimtinos. 

— Bet su jais jums bus šilta, kol išdžiovinsime drabužius, kuriuos 
dabar vilkite. Čia mano padėjėjas Rikas, — Veinraitas ranka parodė 
į jaunuolį balta gydyklos uniforma. — Jis kartu su šia ponia padės 
jums visiems įsitaisyti. 

— Arbatos, — tarė Emilė. — Ar kas nors galėtų atnešti mums karš- 
tos arbatos? 

— Neleidžiu čia gerti nei arbatos, nei kavos, — atsakė jai daktaras 
Veinraitas. — Neleidžiu visiškai jokių stimuliuojančių preparatų. Bet 
virtuvės darbuotojai atneš jums karšto vandens ir medaus. 

Emilė prie kraujuojančio skruosto laikė prispaudusi nosinę. 

— Panele de Kvinsi, deja, nesu chirurgas. Manęs niekas nemokė 
siūti žaizdų, o jums dabar to reikia. 

Ji linktelėjo galvą, nes žinojo, kad gydytojai dygisi liesti paci- 
entus ir tik chirurgai, stovintys ant žemesnio medikų hierarchijos 
laiptelio, nesibodi kraujo. 

— Jeigu turite įrangą, susiūsiu pati. 

Karolina, Stela ir daktaras Veinraitas pažiūrėjo į ją apstulbę. 
Daktaras, rodės, nežino nė ką sakyti. 

— Įrangą tikrai turiu, bet negali būti, kad jūs ruošiatės... 

— Neturiu kitos išeities. Parodykit man, kur viskas yra. 

Jis nusivedė ją į konsultacijų kabinetą. De Kvinsis drebėdamas 
nusekė iš paskos. 

Daktaras ištraukė stalčių; jame gulėjo lenkta adata ir ketgutas. 

— Man reikia cinko sulfato žaizdai išvalyti ir audiniams sutrauk- 
ti, — tarė jam Emilė. — Ir veidrodėlio. Tėti, tu nenustojai drebėti — 
susirūpinusi ji palietė jam kaktą. — Tu karščiuoji. 

— Man reikia mano vaistų. 

— Vaistų čia neturiu, - paduodamas Emilei cinko sulfatą ir veid- 
rodėlį tarė daktaras Veinraitas. - Pusė mano gydomų žmonių serga 
dėl gydytojų jiems išrašytų žalingų tablečių, mišinių, kurių sudėtyje 
vien tik kopūstų milteliai, sumaišyti su tešla, arba kreida, sumaišyta 
su saldymedžio šaknimi. 

— Štai kokio vaisto man reikia, — de Kvinsis parodė tuščią opijaus 
tinktūros buteliuką. — Haroldas išmušė man jį iš rankos ir visa tink- 
tūra išsiliejo. Savo kambaryje turėjau kitą buteliuką, bet Haroldas 
man neleido jo... 

De Kvinsį nukrėtė šiurpas. 

— Ypač neleidžiu šio vaisto. Jums reikia štai šio vaisto. 

Daktaras Veinraitas paėmė ąsotį, įpylė į stiklinę vandens ir pada- 
vė ją de Kvinsiui. 

— Ak, kad jo užtektų... — de Kvinsis drebančiomis rankomis pač- 
mė stiklinę ir iš jos gurkštelėjo. 

Emilė įpylė į dubenėlį cinko sulfato, tada į sutraukiamojo vaisto 
tirpalą įmetė adatą ir ketgutą. 

— Daktaras Snou padeda mano tėčiui mažinti opijaus tinktūros 
vartojimą. 

— Pažįstate karalienės gydytoją? — paklausė Veinraitas. Emilės žo- 
džiai padarė jam įspūdį. 

— Sumažinom tėčio dozę iki aštuonių uncijų per dieną. 

Suradusi stalčiuje švarią audeklo skiautę, užpylė ant jos tirpalo. 
Raukydamasi pašluostė ja žaizdą. 

— Maniau, kad gandai apie jūsų tėvą perdėti, bet akivaizdu, kad 
ne! —- sušuko daktaras Veinraitas. — Yra žmonių, kurie mirtų išgėrę 
vos arbatinį šaukštelį opijaus tinktūros. 

— Mano įprotis atsirado seniai ir man brangiai kainavo, — atsakė 
de Kvinsis. Jo veidas buvo išpiltas prakaito. 

Emilė paėmė veidrodėlį į vieną ranką, varvančią adatą į kitą. 

— Viešpatie, padėk man, kad nesusidarytų randas. 

Ji įvėrė ketgutą į adatą. 

Tada įkvėpė, pervėrė adata rėžį, iš kurio bėgo kraujas, susiraukė 
ir adatą ištraukė. 

— Emile, atiduočiau viską, kad tik siūti reikėtų mano žaizdą, ne 
tavo, — tarė de Kvinsis. 

— Esu dėkinga, kad taip nenutiko, tėti. 

— Bet jus išties reikia gydyti, — pasakė de Kvinsiui daktaras Vein- 
raitas matydamas, kaip šis gniaužo kumščius. 

— Ryte, vos tik atsidarys parduotuvės, — tarė de Kvinsis, — kas 
nors turės nueiti į kaimą ir nupirkti... 

— Negaliu to rekomenduoti, — įspėjo daktaras. — Be to, reikės 
laukti dar keletą valandų, o pagalbos jums reikia tuoj pat. Kadangi 
daktaro Snou metodas nepasiteisino, galbūt norėsite išmėginti kurį 
nors iš manųjų. 


PROCEDŪRŲ KAMBARIO SIENOS ir grindys buvo dengtos baltomis 
plytelėmis, grindyse buvo įrengtas griovelis. Du patarnautojai laikė 
ilgas, storas vandeniu permirkusias paklodes. 

— Šis metodas vadinamas šlapių paklodžių, — paaiškino daktaras 
Veinraitas. 

— Sutinku su bet kuo, kad tik nustočiau drebėti, - atsakė jam de 
Kvinsis. 

— Be to, mažiau karščiuosite. Šlapių drabužių galite nenusirengti. 
Kad ir kokiais apdarais vilkėtumėte, jie netrukus kiaurai permirks. 

— Daktare Veinraitai, ar kada nors susimąstėte, - paklausė Emi- 
lė, — kad žodis „hidroterapija“ susideda iš žodžių, reiškiančių „van- 
denį“ ir „gydymą“, bet ne „kančią? 

Kairys jos skruostas buvo paraudęs ir ištinęs, per žaizdos vidurį 
juodavo dvi siūlės. 

— Žinau, bet kartais gydant ligonį tenka kankinti. 

— Tik nekalbėkim apie kančias, - drebėdamas tarė de Kvinsis. 

Daktaras mostu paragino patarnautojus įvynioti de Kvinsį į šla- 
pias paklodes. Žmogeliukas dar drebėjo, bet netrukus liovėsi, jis 
nebegalėjo pajudinti rankų ir kojų. Nuo mumijų Britų muziejuje 
žmogutis skyrėsi tik tuo, kad buvo matyti jo veidas. 

Patarnautojai jį pakėlė ir aukštielninką paguldė ant stalo. Pastatę 
metalines apsaugas, kad jis negalėtų nusiristi, kibirais ėmė pilti van- 
denį ant paklodžių, į kurias buvo įsuptas. 

— Kaip jaučiatės? — paklausė daktaras Veinraitas. 

— Šalta, — de Kvinsiui vis dar drebėjo balsas. 

— Ilgai šalta nebus. Nuo jūsų kūno karščio po tomis šlapiomis 
paklodėmis turėtų susidaryti nemenka šiluma. 

Patarnautojai atnešė storų šlapių vilnonių antklodžių ir uždengė 
jomis paklodes, į kurias buvo įsuptas Opiomanas. 

— Taip, — tarė de Kvinsis, — jau pradedu justi šilumą. 

— Netrukus toksinai pasipils iš jūsų kūno, — pareiškė daktaras 
Veinraitas. — Iš jo bus išvaryti visi nuodai, kuriuos sukaupėte, ypač 
nuo opijaus tinktūros. 

— Mane muša prakaitas. 

— Puiku! Per porą valandų padarysime iš jūsų kitą žmogų! 

— Daktare Veinraitai, — paklausė Emilė, — kaip seniai verčiatės 
hidroterapija? 

— Gavęs mediko diplomą Edinburgo universitete, paskui studija- 
vau gydymą vandeniu pas Vinčencą Prisnicą jo mineralinių vande- 
nų gydykloje Grefenberge. 

— O kada jūs aridarėte šią gydyklą? 

— Prieš pustrečių metų. Tai padaryti mane prikalbino aukštuo- 
menės nariai, pajutę mano paslaugų poreikį. Kodėl klausiate? 

— Aš tik noriu atitraukti tėčio dėmesį. Kaip jautiesi po tomis 
paklodėmis, tėti? 

— Man šilta. Labai šilta. 

— Tiesiog puiku, — džiaugėsi daktaras Veinraitas. — Bus pašalinti 
visi toksinai. 

— Dievaži jaučiu, kaip jie šalinasi, — tarė de Kvinsis, standžiai 
įvyniotas į varvančias paklodes. 

— Daktare, iš pradžių buvo sumanyta, kad ponia Ričmond atves 
mus čia su jumis susitikti rytoj — kaip suprantu, tai yra šiandien, — 
kalbėjo Emilė. - Kilmingas ponas, kurio namuose Londone mes ap- 
sistoję, turi didžiulę biblioteką. Sužinojusi, kad mūsų laukia garbė su 
jumis susipažinti, perskaičiau kelias knygas apie gydymą vandeniu. 

— Pagirtinas smalsumas, panele de Kvinsi. 

— Mane glumina, kad ponas Prisnicas, laikęsis savo gydymo 
vandeniu principų, šį pasaulį paliko vos penkiasdešimt vienų, o 
tėčiui, dažnai per dieną išgeriančiam šešiolika uncijų opijaus tink- 
tūros, jau šešiasdešimt devyneri ir kasdien jis nueina mažiausiai 
penkiolika mylių. 

— Bet vakar nevaikščiojau, —- nusiminęs tarė de Kvinsis. — Galbūt 
todėl šis atkrytis toks sunkus. 

— Kai kurių žmonių organizmas stipresnis negu kitų, — pareiškė 
daktaras Veinraitas. - Medicinos požiūriu, esate stebuklas, pone de 
Kvinsi. 

— Gal mane konservavo opijaus ekstraktas. Gaila, kad po tomis 
paklodėmis negaliu pajudinti rankų nei kojų. 

— Po trijų valandų mano patarnautojai jus išvynios. 

— Žiurkės... — tarstelėjo de Kvinsis. 

— Kas? — nesuprato daktaras. 

— Jos graužia man skrandį. 

— Šlapių paklodžių metodas tas žiurkes uždusins, patikėkite manimi. 

De Kvinsis sudejavo, susiraukė; raukšlelės jo veide, rodės, sutrū- 
kinės. 

— Kelinta dabar valanda? Kada bus atidarytos parduotuvės? Emi- 
le, kada galėsi nupirkti... 

Daktaras prieštaraudamas iškėlė rankas. 

— Nemanau, kad jau esame pasiruošę pasiduoti. Kadangi dar tu- 
rime kelias valandas, kas čia bloga, jei tęsime jūsų gydymą? 

— Po tomis paklodėmis labai karšta. 


— Puiku! 
NEKREIPDAMAS DĖMESIO Į LIETŲ, rusas sustojo prie šoninių vi- 
durinio pastato durų. Daugumą spynų galėjai atrakinti vienu iš še- 


šių visai įprastos formos raktų. Jam pasisekė jau trečiu mėginimu. 

Atsargiai pravėrė duris ir patenkintas įsitikino, kad už jų jo laukia 
tik tamsa. Kad liktų nepastebėti, du jo bendrininkai prisispaudė 
prie pastato. Jis žengė į vidų. 


— HAROLDAI, APSIVILKIT PALTĄ, — įsakė Rajanas. — Eisit su 
mumis į gydyklą. 

— Niekur aš neisiu. 

— Supraskit: dabar, kai esat suimtas, mudviejų santykiai pasikei- 
tė, — aiškino jam Rajanas. — Taip, jūs esat lordas, aš tik darbininkas, 
bet jeigu man priešinsitės, sakysiu, kad mėginot pabėgti. Mano par- 
tneris man pritars, tiesa, detektyve seržante Bekeri? 

— Tikrai taip, detektyve inspektoriau Rajanai. Jis mėgino pabėgti. 

— Haroldai, aš ne tik kad galėsiu pateisinti viską, ko reikia, kad 
jūs klausytumėte, bet jūsų mėginimas pabėgti visus įtikins, kad tu- 
rėjot priežastį sprukti — kad iš tiesų esat kaltas. 

— Bet aš nežudžiau savo tėvo! 

— Be abejo. Kiekvienas į kartuves einantis vyras ir moteris tvirti- 
na esą nekalti. 

— Į kartuves?! Pala! Na, gerai, prisipažįstu, kad pagalvę išpurenau 
ir nubraukiau tabako trupinius tėvui nuo krūtinės, bet tik tam, kad 
neatrodyčiau esąs kaltas. 

— Šitaip tik dar labiau parodei esąs kaltas, — atsakė Rajanas. 

— Prisiekiu: nebuvau tame kambaryje, kai mirė tėvas! — tikino jį 
Haroldas. — Tikriausiai jimai paėmė mano tabako ir... Čia jos darbas! 

— Jinai? 

— Stela. /7 nužudė mano tėvą. 

— Kam jai tai daryti? Ar tėvo turtų paveldėjimo tvarka buvo nu- 
statyta: 

Rajanas turėjo galvoje įprastą praktiką, pagal kurią būdavo įstei- 
giamas patikos fondas ir šis žemę perleisdavo vyriausiajam vyriš- 
kosios lyties įpėdiniui, bet šiam įstatymai neleisdavo jos parduoti. 
Tada naujasis savininkas įsteigdavo panašų fondą ir šis neleisdavo jo 
paties vyriškosios lyties įpėdiniui žemę parduoti. 

— Taip, paveldėjimo tvarka buvo nustatyta. 

— Tokiu atveju esate vienintelis, galėjęs paveldėti dvarą ir turėti 
naudos iš savo tėvo mirties, — aiškino toliau Rajanas. — O ką būtų 

laimėjusi ledi Kavendeil? Nieko. Kaip ir dauguma našlių, ji būtų 
priklausoma nuo geros vyriškosios lyties įpėdinio valios. Kaip at- 
likote šią priedermę, mes žinom. Jūs išmetėt ją iš namų per krušą. 

Laiptais atskubėjo tarnas su dviem kelioniniais krepšiais. 

— Išeidami juos paliko ponas de Kvinsis ir jo duktė. 

— Ačiū, — padėkojo Bekeris. 

Rajanas atidarė krepšį su de Kvinsio pavarde. 

— Ką jūs darot? — pasibaisėjo tokiu privatumo pažeidimu Bekeris. 

Rajanas peržiūrėjo daiktus krepšyje. 

— Įsitikinu, kad kai kas sveikas. 

Jis pakėlė opijaus tinktūros buteliuką. 

— Ar prieš tris mėnesius būtum galėjęs patikėti, kad rūpinsiuosi, 
kaip duoti opijaus Emilės tėvui? 

— Daug kas išties pasikeitė, — nusijuokė Bekeris, bet tuoj pat su- 
siraukė palietęs pirštais kruviną lūpą. 

— Atleisk, kad tau sudaviau, Džozefai. Buvai teisus. Padariau kai 
ką, dėl ko gailiuosi. 

— Man geriau, kad gailitės šito, o ne ko nors blogesnio. 

Bekeris žvilgtelėjo į Rajano kelnių dešinę klešnę, kiek išsipūtusią 
toje vietoje, kur buvo paslėptas peilis. 

— Ačiū, kad esi mano draugas, — tarė jam Rajanas. 

Ta sentimentali akimirka prailgo, todėl Rajanas pasisuko į Haroldą. 

— Apsivilk paltą, užsidėk skrybėlę. 

— Bet... bet lauke lyja, — paprieštaravo lordas. 

— Sunku įsivaizduoti. 

— Ir panešk vieną iš tų krepšių, — paliepė jam Bekeris. 

— Ką?! Tai tarno pareiga. 

— Nešdamas krepšį turėsi mažiau galimybių pabėgti. Tiesą sa- 
kant, geriau nešk 25u krepšius, — nusprendė Rajanas. Atidaręs duris 
jis įsižiūrėjo į tamsą ir gūsingą vėją. — Graži naktis pasivaikščiojimui, 
sutinki, Haroldai? 


Rusas UŽDARĖ DURIS ir nejudėdamas stovėjo tamsoje. Įdėmiai 
klausėsi, bet girdėjo tik pliaupiantį lietų. Iš po apsiausto išsitrau- 
kė žibintą ir dėžutę degtukų. Kai vieną brūkštelėjo, garsas atsimušė 
aidu. Liepsna apšvietė siaurus, apdulkėjusius medinius laiptus. Ant 

jų aiškiai matėsi padų pėdsakai. Jis uždegė savo žibintą, užpūtė deg- 
tuką, išsitraukė iš apsiausto kišenės revolverį ir ėmė lipti aukštyn. 


Dz KvinsISs GULĖjO ant stalo jusdamas, kaip jį slegia daugybė 
šlapių paklodžių, į kurias buvo suvyniotas. Rankos buvo standžiai 
prispaustos prie šonų, kojos suglaustos, todėl pajudėti negalėjo. Nė 
pirštų neįstengė pakrutinti. 

— Jaučiuosi, lyg būčiau tapęs kokonu, — tarė jis. 

— Būsite visai kitas žmogus, — patikino jį daktaras Veinraitas. — 
Man nebūtina likti, kol pasireikš gydomasis šlapių paklodžių me- 
todo poveikis. Jums leidus, paliksiu judu vienus kelias minutes, kol 
pasižiūrėsiu, ar ledi Kavendeil ir poniai Ričmond nereikia mano 
dėmesio. 

Daktaras išėjo iš kabineto ir uždarė duris. 

Emilė pažiūrėjo virš metalinių apsaugų ant stalo. 

— Ar tau šilčiau po tomis paklodėmis, tėti? 

— Gerokai. 

Iš pradžių jam buvo taip šalta, kad drebėjo, bet kai buvo su- 
vyniotas į daugiau šlapių paklodžių, drebėti nebeįstengė. Atrodė, 
tarsi būtų gavęs paralyžiuojančių vaistų. Netrukus jo kūno šiluma 
nebegalėjo niekur išsisklaidyti, tad jo kūnui nebereikėjo tirtėti. Iš 
pradžių šilumos pojūtis buvo malonus, bet paskui jis tiek sukaito, 
kad ėmė pilti prakaitas. 

Prakaitas de Kvinsiui nuo kaktos nuvarvėjo į akis. 

— Emile, būk gera, nušluostyk man kaktą. 

Šluostydama ji susiraukė. 

— Tu labai karštas. 

— Ar ant stalo vandens asotis? 

Ji įpylė vandens į stiklinę, pakišo delną jam po sprandu ir įstengė 
pakelti galvą tiek, kad jis galėtų atsigerti. 

— Kai ši procedūra baigsis, tau reikėtų įprasti daugiau jo gerti, — 
tarė ji jam. 

— Šiuo metu žiurkės mano skrandyje reikalauja daugiau negu 
vandens. 

— Netrukus išauš, — tarė Emilė. — Atsidarys parduotuvės. Nieka- 
da neįsivaizdavau, kad nekantrausiu nupirkti tau opijaus tinktūros. 

— Man bus sunku sulaukti. Ar tau skauda tą skruostą? Su tomis 
siūlėmis atrodo, kad jį tau labai skauda. 

— Jis užtirpęs. 

— Kartais nieko geriau nė tikėtis negalime. 

— Tėti, ar pastebėjai, kad daktaras Veinraitas kreipėsi į Karoliną ir 
Stelą vardais, kai nulipo laiptais ir pamatė, kokios jiedvi būklės? Bet 
vos po minutės, o ką tik ir dar kartą, jis pavadino jas ledi Kavendeil 
ir ponia Ričmond? 

De Kvinsis pasijuto labiau suvaržytas, nes paklodės apsunko, pri- 
sigėrusios nemažai jo prakaito. 

— Taip, su Karolina ir Stela jis artimesnis, negu norėtų, kad mes 
manytume, — de Kvinsis sunkiai įkvėpė. — Ar tebeturi kiek nors iš 
pinigų, kuriuos man atsiuntė leidėjas? 

— Taupiai juos leidau. 

— Tuomet galėsi išsiųsti telegramą, kai eisi į kaimą nupirkti tinktūros. 

— Telegramą)? 

Mirksėdamas, kad prakaitas negraužtų akių, de Kvinsis paaiški- 
no, kur reikia nusiųsti telegramą ir ką joje parašyti. 

— Šiandien po pietų turėtume gauti atsakymą, — pasakė jai. 

Emilės plaštaka prie kaklo šono atitraukė jo dėmesį; jos pirštai 
buvo gaivinamai vėsūs ir iš pradžių jis pamanė, kad jinai jį ramina, 
bet paskui suprato, jog ji mėgina užčiuopti jo pulsą. 

— Ar gali patyliukais suskaičiuoti iki šešiasdešimties, tėti? Va taip: 
dvidešimt vienas, dvidešimt du ir taip toliau. 

— Galiu. 

— Pradėk. 

Jis susikaupė ir jam pavyko atsikratyti pojūčio, kad yra dusinamas. 

— Aštuoniasdešimt, — baigė de Kvinsis. 

Emilė atitraukė delną nuo jo kaklo šono. 

— Tavo pulsas — šimtas keturiasdešimt tvinksnių per minutę. 

— Sprendžiant iš tavo veido išraiškos, tas skaičius nėra geras. 


LIETUS JAU TYLIAU BARBENO į palėpės stogą. Tamsoje gulėdamas 
ant savo lovelės, daktaras Mandtas vylėsi, kad tyla leis jam užmigti. 

Galvok, kaip įlipi į greičiausią traukinį, vežantį į Liverpulį, — sakė 
mintyse. Galvok, kaip sėdi į greičiausią laivą, plaukiantį į Ameriką - į 

garlaivį, ne burlaivį, iš Anglijos į Jungtines Valstijas nuplauksi vos per 
šešiolika dienų. Galvok apie milžinišką sumą, laukiančią tavęs viena- 
me Niujorko banke. Galvok apie... 

Už durų sugirgždėjo laiptai. 


Rusas UŽLIPO į viršutinę siaurų laiptų aikštelę. Lipo lėtai, kiekvie- 
noje aikštelėje eidamas pro duris pasiklausydavo ir lipdavo aukščiau 
stengdamasis kelti kuo mažiau garsų. Bet, kad ir kaip stengėsi, kili- 
mu nedengtas medis girgždėjo nuo jo svorio. | 

Prikišo ausį prie paskutinių durų ir nieko neišgirdo. Švelniai pa- 
judino skląstį. Prisispaudė prie durų, bet jos nepajudėjo. Išmėgino 
įvairius atsineštus raktus. Vienas į spyną tiko, bet kai jį pasuko, pa- 
juto, kad spyna jau atrakinta. Paaiškinimas, kodėl durys nepajudė- 
jo, tegalėjo būti vienas: kažkas buvo užšovęs jas iš vidaus. 


LAIPTAMS NUSTOJUS GIRGŽDĖTI, daktaras Mandtas išsigandęs at- 
sikėlė nuo savo lovelės ir nukreipė dėmesį į palėpės duris. Tamsoje 
neturėjo jų matyti, bet pro varčios plyšius matė šviečiant tai, kas 
panėšėjo į žibintą. 

Ėmė grabinėti po medinę dėžę ir užčiuopė pintinę, su kuria dak- 
taras Veinraitas atnešė jam maisto. Duona, sūris ir virtas kumpis jau 
seniai buvo suvalgyti, buteliai su tuo, ką Veinraitas vadino tonizuo- 
jančiu vandeniu, seniai tušti. Vieną jų Mandras paėmė, jei kartais 
tektų gintis. Tada drebančiais pirštais užčiuopė dar kai ką pintinėje 
ir išsigandęs nusprendė, kad šis daiktas patikimesnis. 

Širdis ėmė pašėlusiai plakti, kai išgirdo pirštus krebždenant duris. 

— Daktare Mandtai, - sukuždėjo vyras vokiškai, bet su rusišku 
akcentu, Mandtui pernelyg gerai pažįstamu, nes praleido nemažai 
laiko Sankt Peterburge, kur rūpinosi caro sveikata. — Žinau, kad 
jūs ten. 

Mandtas pajuto, kaip nematoma ranka sugniaužia jam krūtinę. 


— DAKTARE, — RUSAS KALBĖJO kiek įmanydamas tyliau — vos 
taip, kad jį išgirstų. — Nereikia sunkinti padėties. 
Jis vėl pakrebždino nagais duris — tą garsą galėjo girdėti tik palė- 


pėje esantis. 

— Kam tie nemalonumai? — kuždėjo rusas. — Padarėte viską, ką 
galėjote, kad pabėgtumėte, bet mes vis tiek jus radome. Laikas pri- 
sipažinti pralaimėjus. 

Jis laukė, bet atsakymo neišgirdo. Atsisagstė apsiaustą, kad galėtų 
prisikišti dar arčiau durų. 

— Daktare, pažadu, kad nieko bloga jums nenutiks. Mes patys 
suinteresuoti, kad jums būtų saugu. Man įsakyta parvežti jus atgal į 
Rusiją. Ten papasakosite įvairiems užsienio šalių ambasadoriams ir 
laikraščių žurnalistams britų sąmokslo nužudyti carą smulkmenas, 
be kita ko, kiek pinigų jums davė karalienės Viktorijos vyriausybė, 
kad jį nunuodytumėte. Fiziškai jūs niekaip nenukentėsite. Pats pa- 
galvokite: kokie įtikinantys būtų jūsų parodymai, jei kiltų net men- 
kiausias įtarimas, kad mes griebėmės prieš jus prievartos? Gausite 
geriausią būstą, geriausią maistą ir gėrimus, viską, ko tik geidžiate. 
Kai įtikinsite pasaulį, kad britai įvykdė nusikaltimą prieš Dievą ir 
gamtą, jus paleisime. Tokių turtų, kokie jums, be abejo, buvo paža- 
dėti, negausite, tačiau bent jau galėsite gyventi gana patogiai. 

Jis laukė. 


— Daktare, dievaži, kam reikia tų nemalonumų? 


MANDTUI ĖMĖ SVAIGTI GALVA ir jis staiga susigriebė nustojęs kvė- 
puoti. Įsikibo į medinę dėžę ir giliai įkvėpė stengdamasis nuraminti 
besidaužančią širdį. 

Ar galima tikėti jo žodžiais? - pamanė. 

— Daktare, turiu furgoną, laukiantį ant kelio, — šnabždėjo bal- 
sas. — Gaila, bet trijų valandų kelionė į Londoną nebus patogi, ta- 
čiau mes nedrįstame laukti rytinio traukinio. Atvažiavę į Londoną, 
sėsime pirman traukinin į Duvrą ir laivu išplauksime į Prancūziją 
Britanijos vyriausybei dar nespėjus susigaudyti, kad jūs dingote. Pa- 
brėžiu: su jumis bus elgiamasi maloniai ir pagarbiai, nes esate mums 
labai svarbus. 

Mandtas nė kiek neabejojo esąs svarbus rusams. 

Bet po to, kai duosiu parodymus, ar iš tiesų man bus leista gyventi 
gana patogiai? - paklausė jis savęs. 

O britai? Kaip jie reaguos į mano išdavystę? Ar jie leis man gyventi 
gana patogiai? 

Mandtas drebėdamas priėjo prie durų. Pro jų lentų plyšius švietė 
žibintas. 

Jis atšovė skląstį. 

— Padarėte protingą sprendimą, — tarė balsas. 

Atidaręs duris, Mandtas pamatė ūsuotą stambų, plačių pečių vyrą. 
Kai vyras nusišypsojo ir žengė žingsnį į palėpę, Mandtas pastebėjo, 
kad kairėje rankoje jis laiko žibintą, o dešinėje gniaužia revolverį. 

Daiktas, kurį Mandtas paėmė iš maisto pintinės, buvo peilis. Vy- 
ras buvo atsisegęs apsiaustą. Panikos ir nevilties paakintas, Mandtas 
suvarė peilį vyrui į pilvą. 

Vyras palinko į priekį, lyg būtų gavęs smūgį kumščiu. Aiktelėjo 
ir mėgino atsitiesti. Mandtas trūktelėjo peilį į viršų ir ranka pajuto 
šiltą kraują. 

Revolveris iškrito ir garsiai dunkstelėjo. Dabar jau laisva dešine 
ranka rusas susiėmė už pilvo ir mėgino sustabdyti kraujavimą. Tada 
aukštielninkas krito ant laiptų ir iš kitos rankos paleido žibintą. 

Šis sudužo atsitrenkęs į pakopą ir nuriedėjo. Liepsnojantis dagtis 
ėmė laižyti medį. 


— Tu VISAS DEGI, — sunerimusi tarė Emilė atitraukdama ranką 
tėvui nuo kaktos. — Turiu tave nukloti. 

— Geriau tiktų žodis išvynioti, — suniurnėjo jis. 

Ji pasilenkė virš metalinių grotelių stalo šone. Prieš išeidami pa- 
tarnautojai užkrovė permirkusias antklodes ant paklodžių, į kurias 
jis buvo susuptas. Numetusi antklodes į šalį, apgraibomis ėmė ieš- 
koti pirmos iš daugybės paklodžių, kuriomis buvo apvyniotas. 

Bet negalėjo rasti jos krašto. 

— Turiu tave paversti, tėti. 

Jos balsas šaižiu aidu atsimušė nuo šviesių plytelių, kuriomis 
buvo išklotos kambario sienos ir grindys. 

Vargais negalais pavertė jį ant dešinio šono, paskui ant pilvo, 
tada pagaliau rado pirmos permirkusios paklodės kraštą. 

Už jo patraukė. 

— Atleisk, kad nebūsiu švelni, tėti. 

— Nieko baisaus, — atsakė jis gulėdamas kniūbsčias. — Kai tran- 
kausi į stalą, užmirštu apie graužikus, draskančius man skrandį. 

— Ko gero, galiu padėti tau dar labiau juos užmiršti, — stipriau 
patraukdama tarė Emilė. — Ką turim manyti apie Haroldo pareiš- 
kimą, kad jis buvo nusisamdęs Danielį Harkortą? Sakė tiesą ar tik 
ginčo įkarštyje mėgino supykdyti Karoliną? 

— Emile, kol kas neminėk nieko, kas siejasi su karščiu. 

Kai ji traukė šlapią paklodę, vertė ant kito šono, paskui ant nu- 
garos, jam nuo veido lašėjo prakaitas. 

— Būdamas bjauraus būdo, Haroldas norėjo sužlugdyti pamo- 
tę, — tarė de Kvinsis sunkiai alsuodamas nuo viso to vartymo. - Įta- 
riu, kad advokatą jis išties nusisamdė. Kaip pats mums sakė, norėjo 
įrodyti Stelą buvus neištikimą jo tėvui. Bet ar baimė, kad bus de- 
maskuota kaip svetimautoja, galėjo būti tokia stipri, kad Stela ar net 
Karolina, įnirtingai užsistojanti dukrą motina, būtų galėjusi organi- 
zuoti Harkorto nužudymą? 

Emilė toliau traukė permirkusią paklodę, vėl trinktelėdama tėvą 
ant dešinio šono, paskui ant pilvo. 

— Netikiu tuo, — kalbėjo de Kvinsis. Vanduo lašėjo nuo jo ant sta- 
lo. — Tiesa: dėl Harkorto atskleistų dalykų Stela būtų buvusi išvyta iš 
lordo Kavendeilo dvaro, - jis susiraukė iš skausmo, kai Emilė pavertė 
jį ant nugaros. - Bet Karolina tokia turtinga, kad būtų galėjusi apsup- 
ti dukrą ir anūką kur kas didesne prabanga, negu šie kada nors būtų 
patyrę tuose baisiuose namuose, - jis sudejavo. — Stela būtų sulaukusi 
vienintelės bausmės — nebebūtų galėjusi vadinti savęs ledi Kavendeil, 
bet ar dėl baimės prarasti titulą verta būti pakartai? Ne, tuo netikiu. 

— Turėtų būti sunku šitaip kalbėti apie seniai prarastą draugę, 
kuri tau tokia svarbi, tėti. 

— Vienintelis tikrai man svarbus žmogus esi žu, — atsakė jai de Kvin- 
sis susiraukdamas, kai ji patraukė paklodę ir pavertė ant kairio šono. 

— Kaip ir tu man, tėti. 

— Tai įrodei daugybę kartų. Ačiū tau už pasiaukojimą. Labiau 
mylinčios dukros nė būti negali. Žinau, kaip tau patinka seržantas 
Bekeris ir inspektorius Rajanas. Kitomis aplinkybėmis tu, ko gero, 
būtum nusprendusi galinti pasirinkti vieną jų sau į... 

— Jokių kitų aplinkybių nėra, tėti, - ūmai pertarė jį dukra vengda- 
ma šios temos. — Yra tik čia ir dabar, tu ir aš. Apie tai ir turim galvoti. 

— Taip, yra tik čia ir dabar. 

— Radau galą! — pergalingai šūktelėjo Emilė, numetė varvančią 
paklodę į šalį ir ėmė ieškoti kitos krašto. - Tau nebe taip karšta, tėti? 

Jis nieko neatsakė. 

— Tėti? 

— Ar greit išauš? — paklausė jis. — Neabejoju, kad pasijusčiau stip- 
riau, jei išgerčiau savo vaistų. 

— Ar jauti, kad širdis plaka lėčiau? 

— Deja, tankiau. 

Emilė įtūžusi patraukė antrą iš daugybės permirkusių paklodžių, 
į kurias buvo susuptas jos tėvas. 


PANIKOS APIMTAS MANDTAS spoksojo į sudužusį žibintą ant laip- 
tų žemiau gulinčio ruso. Žibintas buvo parvirtęs ant šono. Žibalas 
liejosi pro angą, iš kurios kyšojo dagtis. Ugnis sklido medžiu. 

Mandtas prisiminė antklodę, dengiančią dėžę jam už nugaros. Ją 
pagriebęs jau buvo belekiąs laiptais gesinti liepsnos. 

Bet rusas, išsikėtojęs tįsantis ant siaurų laiptų, užtvėrė jam kelią. 
Be to, rusas dar buvo gyvas ir dejavo, susiėmęs už pilvo, iš kurio sty- 
rojo peilio kriaunos. Mandtas bijojo, kad jeigu mėgins jį peržengti, 
rusas stvers už kojų, pargriaus, sukaupęs paskutines jėgas išsitrauks 
peilį ir jį nudurs. 

Nuo pakopos kylančios liepsnos palietė sieną. 

Mandtas paleido iš rankų antklodę, nulipo du laiptelius, pasi- 
lenkė ir suėmė rusą už kulkšnių. Įsirempęs ėmė vilkti rusą į palėpę. 

Ruso galva trenkėsi į vieną pakopą, antrą. Jis kassyk sudejuodavo. 

Pamatęs, kad siena užsidegė, Mandtas ėmė tempti įnirtingiau. 
Nuvilkęs rusą iki pat palėpės, kraujuojantį paliko ant grindų. 

Pakėlęs antklodę, prisiminė revolverį. Kad rusas iki jo nepri- 
šliaužtų, Mandtas jį pačiupo, užsikišo už kelnių juosmens ir užkabi- 
no rankeną už petnešos. 

Tada nuskubėjo prie vis skaisčiau šviečiančios degančios laiptinės. 

Staiga pastebėjo, kad paniškų jo judesių garsas sustiprėjo — lietus 
nustojo barbenti. 

Išgirdo kitą garsą — šnypštimą. Jis sklido iš apvirtusio žibinto, 
gulinčio liepsnų apsuptyje. Šnypštimas pasidarė šaižus, panašus į 
virdulio švilpuko garsą. 

Staiga Mandtas suprato, kas tuoj įvyks. Karštligiškai apsisukęs 
užbėgo laiptais aukštyn ir puolė ant grindų. 

Kitą akimirką žibinto žibalo inde, skysčiui išsiplėtus nuo lieps- 
nos karščio, susidarė toks slėgis, kad metalas nebeišlaikė. 

Sprogimas sudraskė žibintą į gabalėlius, žibalas išsiliejo po laip- 
tinę, pažiro metalo nuolaužos. Lubos, sienos, pakopos — viskas pa- 
skendo liepsnose. 


— LaBAS vaKARAS, ledi Kavendeil ir ponia Ričmond, - iš kon- 
sultacijų kabineto tarpdurio pasisveikino daktaras Veinraitas. Prie- 
šais jį ant sudedamųjų lovų sėdėjo Stela ir Karolina, apsigaubusios 
pečius vilnonėmis antklodėmis. Stela laikė ant rankų kūdikį. — Ar 
galiu kuo nors padėti? 

Oticialius jų vardus ištarė garsiai, kad išgirstų visi koridoriuje, nors 
dabar, sambrūzdžiui pasibaigus, diduma tarnų ir svečių grįžo į lovas. 

Įsitikinęs, kad niekas jo nestebi, įžengė į kabinetą. 

— Ką čia veikia policijos detektyvai? — paklausė Karolina. 

— Jie mano, kad apklausa dėl Danielio Harkorto atlikta nenuo- 
jokių reikalų, — atsakė Veinraitas. 

— Harkortas... — nudelbusi akis į grindis tarė Karolina. — Nenu- 
maniau, kad jis taip baisiai manęs nekenčia. Maniau, jis tik rodo 
panieką verslo moteriai, bet iš tikrųjų jis niekino mane, — galiausiai 
ji pakėlė akis. — Gaila, kad policijos detektyvai nusprendė atvykti čia 
kaip tik šiuo metu. Ar pasirodė daktaras Mandtas? 

— Jis palėpėje. Rytoj vakare turėjo išvykti į Jungtines Valstijas, bet 
kai geležinkeliuose nutinka tiek bėdų, jis gali būti pastebėtas tarp 
negausių keleivių. Kurį laiką jo negalima išvežti. 

— Planavau šiandien atsivesti čia savo draugą Tomą, — tarė Karo- 
lina. — Garsusis Opiomanas būtų taip atitraukęs visų dėmesį, kad 
niekas nebūtų įtaręs čia esant daktarą Mandrą. Deja, mūsų pasiro- 
dymas sukėlė kur kas didesnį susijaudinimą, negu tikėjausi. 

— Policijos detektyvai tikrai susijaudino, ypač vienas jų, — atsakė 
Veinraitas. — Dievas težino, ką Haroldui padarė tas inspektorius ai- 
ris. Juodu dar negrįžo. Stela, per visą tą suirutę neturėjau galimybės 
pareikšti tau užuojautos. Labai užjaučiu dėl vyro netekties. 

— Ačiū. 

Stela graudžiai pažiūrėjo į kūdikį ant rankų. Žalios jos akys pri- 
tvinko ašarų. 

— Dariau viską, ką galėjau, kad grąžinčiau Robertui sveikatą po 
to nelaimingo atsitikimo jodinėjant — gal reikėtų sakyti po raria- 
mo nelaimingo atsitikimo. Kuo daugiau galvoju apie tai, kaip elgėsi 
Haroldas šuoliais parjojęs į namus šaukdamas, kad atsitiko kai kas 
siaubinga, tuo labiau imu tikėti, jog tai visai nebuvo nelaimingas 
atsitikimas. Manau, Haroldas pajuto didžiulę baimę, jog tėvas atsi- 
gaus tiek, kad papasakos, kas iš tikrųjų tada nutiko. 

— Jo imsis teisėtvarka, — patikino daktaras Veinraitas, — o gal tas 
inspektorius nubaus jį greičiau negu teisėjas. Akivaizdu, kad Rajanui 
Opiomano dukra yra labai svarbi. Retai matau šitaip įsiutusį Žmogų. 

— Pavydžiu jai, — tarstelėjo Karolina. 

— Nesuprantu? 

— Kad yra taip karštai mylima, — paaiškino Karolina. Atrodė kiek 
pasenusi, aplink akis matėsi raukšlės. Net žilos plaukų sruogos tarsi 
išryškėjo. 


GAISRO KARŠTIS NUSTŪMĖ Mandrą atgal į palėpę. Jam pavyko 
nesuklupti užkliuvus už ruso — šis šoko ištiktas mirksėjo, krūtinė 
sunkiai kilojosi. 

Nevilties apimtas Mandtas atsigręžė į langelį palėpės priekyje, bet 
tuoj pat nusprendė, kad pro jį bėgti beprasmiška. Vargu ar įstengtų 
išsirangyti pro tą siaurą angą, bet net jeigu pavyktų, nukritęs iš tokio 
aukščio tikrai neliktų gyvas. 

Atsisuko į laiptinėje vis grėsmingiau riaumojančias liepsnas. Įkvė- 
pė, delnais užsidengė veidą ir pro siautėjančią ugnį nulėkė žemyn. 
Ugnis apsvilino jam plaukus, apdegino plaštakų viršų. Jis lėkė per 
liepsnas taip, kad greiti jo žingsniai dundėjo, bet prarado pusiausvyrą 
ir nukrito. Dejuodamas skaudžiai išsitiesė ant pakopų, tik užuot nu- 
siritęs veikiau nuslydo, nes laiptinės sienos buvo visai arti viena kitos. 

Laiptų aikštelėje staigiai sustojo ir ėmė plekšnoti per degančias 
kelnes ir švarką delnais, taip juos nusidegindamas. 

Jį išgąsdino garsas, atsklidęs ne iš liepsnų, bet iš laiptinės, kurioje 
gulėjo, durų. Jos atsidarė. Apkūnus barzdotas vyras su chalatu ir 


228 


NAKTIES VALDOVAS 


žvake rankoje pažiūrėjo iš koridoriaus, kuriame jokios kitos šviesos 
nebuvo. Sukrėstas vyras išsižiojęs paspoksojo į pragarą ant laiptų, 
paskui į laiptų aikštelėje išsikėtojusį Mandtą. 

Tada vyras kažką suriko, apsisuko ir tekinas pasileido korido- 
riumi, daužydamas į duris, pro kurias bėgo. Mandras taip prastai 
mokėjo anglų kalbą, kad negalėjo tiksliai pasakyti, ką šaukia vyras, 
bet tikriausiai: „Gaisras! Gelbėkitės! Bėkit!“ 

Nekreipdamas dėmesio į skausmą Mandtas vargais negalais atsi- 
stojo. Dešinė koja vos jį laikė. Po kelnių juosmeniu užkišto revol- 
verio vamzdis perdūrė jam šlaunį, bet jis neturėjo laiko aiškintis, ar 
žaizda gili. Liepsnų karščio genamas jis nuskuodė laiptais žemyn. 
Pasisuko bėgti dar vienu laiptatakiu, bet, nutolus nuo liepsnos, stai- 
ga jį apgaubė tamsa. Nudegusiu delnu atsirėmęs į sieną, kad išlaiky- 
tų pusiausvyrą, ėmė atsargiai leistis. 

Viršuje ir už nugaros išgirdo daugiau riksmų. Liepsnos riaumojo 
garsiau. Oras tamsioje laiptinėje tapo vėsesnis. Priėjęs dar vieną laip- 
tų aikštelę, pasisuko ir toliau lipo žemyn. 

Galop tamsoje pajuto, kad daugiau pakopų nebėra, užčiuopė tik 
duris. Jas atidaręs kelių sieninių lempų šviesoje pamatė atsidūręs 
granito koridoriuje. Užuodė vandenį. 

Esu rūsyje! - suvokė. 

Išgirdo iš kambario sklindančius balsus — senyvas vyras ir jauna 
moteris nekantraudami kalbėjosi. 

Jis paskubomis atsitraukė ir tamsiais laiptais užbėgo į kitą laiptų 
aikštelę. Skaudamais delnais apgrabaliojęs sieną rado duris, spėjo, į 
lauką. 

Jas atidarė. Lietus buvo nustojęs. Pro debesis matėsi mėnulis. 
Nakties kvapas buvo saldus. 

Nuo sienos atsiplėšė vyras ir rusiškai paklausė: 

— Vladimirai, ar jį radai? 

Mandtas paknopstomis ėmė trauktis atatupstas. 

Nuo sienos atsiplėšė dar vienas vyras. 

— Čia jis! Čia Mandtas! 

Vokietis vis dar traukdamasis atatupstas išsitraukė iš už juosmens 
revolverį. Kaip gyvas nebuvo šaudęs, bet matė šaudant kitus ir jam 
užteko proto atlaužti gaiduką. 

Kai rusas mėgino jį sugriebti, Mandtas nuspaudė gaiduką. Aki- 
namai žybtelėjo. Nuo dūmų nakties tamsa dar sutirštėjo. Garsas 
trenkte trenkė per ausis, jose ėmė spengti. Nežinodamas, ar į vyrą 
pataikė, šoko atgal pro durų angą ir jas užtrenkė. Tikėjosi, kad jos 
bus su skląsčiu, bet jo nerado. Už nugaros buvo dar vienos durys. Jas 
atidarė, kad atrodytų, neva pro jas pabėgo. Tada, taip greitai, kaip 
tik įstengė tamsoje, užbėgo laiptais, kitoje aikštelėje atidarė duris ir 
tekinas pasileido koridoriumi. Iš kambarių bėgo žmonės naktiniais 
drabužiais, drebančiose rankose laikydami žvakes. 


— KAIP GAILA, KAD NUSTOJO LYTI, Haroldai, — kalbėjo Raja- 
nas, kai jie ėjo pažliugusiu keliu pasišviesdami žibintu Bekerio ran- 
koje. — Tikėjausi, kad vėl pasipils kruša. Norėjau, kad pasimėgau- 
tum tuo pačiu oru, kurį patirti privertei mano draugus. 

— Negalite šitaip elgtis su lordu, — paprieštaravo Haroldas sunkiai 
vilkdamas Emilės ir jos tėvo kelioninius krepšius. — Kai pasikalbėsiu 
su jūsų viršininkais, sužinosite, kokia bausmė laukia už įžūlumą. 

— Nekantriai laukiu tavo pokalbio su mano viršininkais, - atkirto 
Rajanas. — Tie krepšiai tau ne per sunkūs, Haroldai? 

— Nustok taip mane vadinęs. 

— Neprisimenu, ar lordas kada nors buvo pakartas. Detektyve 
seržante Bekeri, ar prisimenate tokį dalyką kada nors nutikus? 

— Ar tik prieš šimtą metų nebuvo pakartas grafas? — atsakė Bekeris. 

— Taip, gerai sakai! Vadinasi, lordai išties gali būti kariami. Turė- 
tų susirinkti didelė minia. Ne mažiau kaip dvidešimt tūkstančių, — 
itin džiugiai kalbėjo Rajanas. — Gatvių prekiautojai uždirbs nemažai 
pinigų pardavinėdami supuvusias daržoves, kuriomis minia tave 
apmėtys, Haroldai. 

— Nustok taip kalbėti! Savo tėvo aš nežudžiau! 

— Žinoma, nežudei. Tik iš kailio nėreisi, kad atrodytų, neva tu jį 
nužudei. Tokiu atveju tave reikėtų pakarti už kvailumą. 

— Negalite šitaip kalbėtis su lordu! Aš liepsiu jus atleisti iš policijos! 

Staiga įsiterpė Bekeris. 

— Šonai, kelinta valanda? 

— Kelinta valanda? Vidurnaktis. 


— Man reikia tiksliai, — nenusileido Bekeris. 

Sumišęs Rajanas išsitraukė iš kelnių Bensono chronometrą ir ati- 
daręs dangtelį prikišo prie pat žibinto Bekerio rankoje. 

— Nuo kada policijos detektyvas nešiojasi auksinį laikrodį? — pa- 
klausė Haroldas. 

— Čia daiktinis įrodymas, kurį saugau. 

Rajanas pasižiūrėjo į du žvilgančio chronometro ciferblatus. 

— Dabar lygiai septyniolika minučių ir penkiolika sekundžių po 
trijų, — pranešė Bekeriui. 

— Taip anksti nešvinta. Juolab kad mes einam į vakarus, ne į rytus. 

— Ką nori pasakyti? — paklausė Rajanas. 

— Pažiūrėkit į priekį, šalia tos kalvos silueto. Jeigu metas būtų vėles- 
nis, o mes eitume į rytus, tai galėtų būti patekančios saulės pašvaistė. 

— Bet saulės šviesa neraibuliuoja, — tuoj pat atsakė Rajanas. 

Bekeris ėmė bėgti. 


— Gydykla dega! 


II 


| gelmes 


KAŽKAS LYG PATRAKĘS MUŠĖ gaisro varpą. Neužmiršęs paslėpti 
revolverio kelnių kišenėje, Mandras įsimaišė į netvarkingą bėgan- 
čių iš savo kambarių žmonių minią. Vienas kitas stengėsi apsivilkti 
chalatą, bet dauguma buvo vien su naktiniais marškiniais. Žmonių 
balsai susiliejo į nedarnų klegesį, bet jis juto, kad jie šaukia: „Gelbė- 
kit! Gaisras! Bėkit!“ 

Knibždėlynas pasiekė didelius pagrindinius laiptus. Čia dešimtys 
žmonių lėkė žemyn iš viršutinių aukštų. Jie trankėsi vieni į kitus, 
susiliejo į dar didesnę masę ir skubėjo žemyn, kur garsiai kalbėdami 
vestibiulyje rinkosi kiti panikos apimti žmonės. 

Mandtas pasuko į to siautulio vidurį, abejodamas, kad tas ar tie, 
kas jį persekiojo, drįs pasirodyti tokiai daugybei liudytojų, ir vil- 


damasis likti nepastebėtas šitoje galvas pametusių žmonių minioje. 


— PRAŠYČIAU RAMYBĖS! — sušuko daktaras Veinraitas. 

Patraukęs nuo stalo kėdę, ant jos pasilipo ir kreipėsi į vis augan- 
čią minią vestibiulyje: 

— Padėtis valdoma! Panikuoti nėra pagrindo! 

— Pastate gaisras! — kažkas suriko jam. — Kaip galite sakyti, kad 
padėtis valdoma?! 

— Yra dar du pastatai, — atsakė Veinraitas. — Jeigu reikia, galite 
prisiglausti ten. Bet gaisras apėmęs tik laiptinę, pavojus jums negresia. 

— Ar užuodžiate tuos dūmus? Kaip suprasti — pavojus mums ne- 
gresia? 

Pro minią prasibrovė Veinraito padėjėjas. Kadaise baltas jo švar- 
kas ir kelnės buvo suodini. Jis nekantriai mostelėjo ant kėdės stovin- 
čiam Veinraitui pasilenkti. 

— Dega visa palėpė, — pranešė Rikas stengdamasis kalbėti kuo 
tyliau. 

Palėpė? — pamanė Veinraitas. — Zėn daktaras Mandtas. 

— Liepsnos nusileido iki trečio pusaukščio kambarių, — toliau 
kalbėjo Rikas. — Girdėjau nedidelius sprogimus, manau, žibalinių 
lempų ant sienų. Paskui liepsnos ėmė plisti dar sparčiau. Netrukus 
ugnis apims antrą pusaukštį. | 

Veinraitas suprato, kad sprogimus sukėlė ne tik žibalinės lempos. 
Kambarinės kiekviename aukšte turėjo sandėliukus atsargoms. Juo- 
se laikė metalinius kanistrus su žibalu, kad galėtų lengvai papildyti 
lempas. Kai liepsna pasiekė kanistrus... 

Veinraitas linktelėjo, stengdamasis neparodyti jokių emocijų, at- 
sitiesė ir pasisuko į minią. 

— Ką jis jums sakė? — paklausė valdingos išvaizdos ponas. 

— Tik tiek, kad personalas sutramdė gaisrą. Bet dėl viso pikto 
prašom pasielgti išmintingai ir pereiti į kitus pastatus. 

— O kas bus su mano drabužiais? — paprieštaravo moteris. 

— O su mano brangenybėmis? — sušuko kita. 

— Pavojui praėjus, ieškosime kambariuose jūsų vertingų daiktų, — 
patikino jas Veinraitas. 

— Dabar jis sako, kad mums gresia pavojus! — sukliko kažkoks 
vyriškis. 

Kažkas susprogo pusaukštyje virš jų. 

Žmonių masė bėgte pasileido prie laukujų durų. 


MANDTAS BUVO BEBĖGĄS KARTU, bet buvo vienas iš saujelės žmo- 
nių ne naktiniais drabužiais, todėl baiminosi, kad lauke jo tykantys 


vyrai lengvai jį pastebės miniai bėgant pro šalį. 

Pajutęs kažką drėgna ant šlaunies, nuleido akis ir pamatė, kad 
dešinė kelnių klešnė raudona nuo kraujo. Jam nukritus ant laiptų, 
revolverio vamzdis sužeidė smarkiau, negu jam pasirodė. Skaus- 
mas stiprėjo. Nors sąmyšis buvo didžiulis, per stebuklą niekas ne- 
pastebėjo kraujo ir neatkreipė į jį dėmesio. Jeigu kas nors būtų 
pamatęs, kad jis nekalba angliškai, ar sužinojęs, kad nėra gydyklos 
svečias... 

Jis žengtelėjo atatupstas. Kol visi pametę galvas stengėsi pabėgti 
iš pastato, jis priėjo prie laiptų, vedančių į rūsį. Rusai galėjo ten 
būti, bet jis pamanė esant labiau tikėtina, kad nuviję jį į pastatą ir 
susidūrę su panikos apimta minia jie atsitraukė ir ėmė laukti progos 
jį sučiupti, kai liudytojų sumažės. 

Jis nušlubčiojo laiptais į koridorių rūsyje. Kol kas dūmai čia ne- 
pasiekė, bet jis neabejojo, kad netrukus pasieks. Laiko ieškoti kito 
išėjimo iš pastato jam liko nedaug. | 

Nosis vėl užuodė vandens kvapą. Jis pamatė duris abiejuose 
rūsio koridoriaus galuose ir pasuko link esančių priešingoje pusėje 
nuo ten, kur slėpėsi rusai, bet paskui pamanė rusus nesitikėsiant, 
kad jis grįš prie pirmų laukujų durų, pro kurias išėjo, tad pakeitė 
kryptį. 

Praėjo pro duris, už kurių vėl išgirdo senyvo vyro ir jaunos mo- 
ters balsus, bet tai, ką jie kalbėjo angliškai, jam buvo nesuprantama. 

Umai sustojo, nes koridoriaus lempų šviesoje pamatė atsidarant 
duris koridoriaus gale. Jis puolė prie durų, už kurių kalbėjosi vyras 
ir moteris. 

Jam įėjus, iš nuostabos vyras nebaigė sakinio. Buvo netoli septy- 
niasdešimties, toks žemas, kad iš tolo galėjai palaikyti berniuku. Jam 
nuo stalo padedanti keltis moteris — jos grožio nedarkė net dvi siūlės 
skruoste — sustojo. Mandtas apstulbo pamatęs, kad vyro drabužiai 
kiaurai permirkę; aplink jį gulėjo šlapios paklodės. 

Mandtas uždarė duris ir priglaudė smilių prie lūpų duodamas 
ženklą tylėti. 

Moteris kažko paklausė jį angliškai. 

Mandtas įsakmesniu mostu paragino juos tylėti. 

Moteris dar kai ką pasakė, ranka rodydama į kruviną dešinę klešnę. 

Mandtas išsitraukė iš po švarko revolverį, tada moteris užsičiaupė. 

Kambaryje kabojo kelios lempos, skaisčiai atsispindinčios nuo 
baltų sienų ir grindų plytelių. Pamatęs kairėje pertvarą, Mandtas 
atsistojo už jos vis dar laikydamas atkištą revolverį. 

— Bitte, belfen Sie mir, — paprašė tikėdamasis, kad juodu supras. 

Mažasis žmogelis jį nustebino — atsakė vokiškai. 

— Padėti jums? Kaip? 

Mandtas aiktelėjo. 

— Kalbate vokiškai? 

Atsilošęs į stalą žmogeliukas linktelėjo. Raudonas jo veidas buvo 
išmuštas prakaito. 

— Manęs ieško du vyrai. Jeigu jie užeis ir paklaus, ar ką nors ma- 
tėte, labai prašau: pasakykite jiems, kad nematėte. 

— Vyrai? 

— Rusai. 

— Rusai? 

— Nesikalbėkite su manim. Apsimeskite, kad esate vieni. 

Mandtas pasitraukė toliau už pertvaros, bet vyras ir moteris vis 
dar matė, kad jis nutaikęs revolverį. 

Mandtas išgirdo atsidarant duris. Abiem rankomis tvirčiau su- 
ėmė revolverį. 

Balsas pasakė kažką angliškai su rusišku akcentu. 

Moteris atsakė angliškai. 

Balsas pasakė dar kažką angliškai su rusišku akcentu. 

Šįsyk atsakė tas senyvas žmogelis. 

Mandtas išgirdo užsidarančias duris, greitus žingsnius, paskui at- 
sidarant duris toliau koridoriuje. 

Jis žvilgtelėjo iš už pertvaros ir nužiūrėjo duris. Neaiškiai išgirdo 
paskubomis atidaromas kitas duris. 

Rusai turbūt stebėjo vestibiulį pro langą, - pamanė Mandias, - 7 
pamatė, kaip nulipu laiptais rūsio link. 

— Ačiū, — kuo tyliau padėkojo vokiškai. 

— Jų buvo tik vienas, — tarė senyvas vyras, laikydamasis stalo. 

— Tuomet kitas tikriausiai stebi iš lauko. 

O gal man pavyko jį nušauti? — spėliojo Mandtas. — Ne, netikiu, 
kad man pasisekė taip pataikyti. 

— Ko jiems reikia? — paklausė senukas. 

— Negaliu jums pasakyri. 

— Jūs tikriausiai numanote, kodėl du rusai jūsų ieško. 

Mandtas nieko neatsakė. 

— Norite pasakyti, kad negalite rizikuoti man sakydamas, — pada- 
rė išvadą senukas. Jis ėmė labiau drebėti. 

— Jūs nesveikuojate, — tarė Mandtas. 

— Man reikia mano vaistų. 

— Esu gydytojas. Ko gero, galiu jums padėti. Kokia liga sergate? 

— Opijaus tinktūros, — senukas stipriau įsikibo į stalą. — Sergu 
opijaus tinktūros liga. 

— Tuomet padėti jums gali tik Dievas. 

Koridoriumi greitai grįžo žingsniai. 

Moteris parodė į plyteles po Mandto kojomis. Jis suglumęs pa- 
žiūrėjo žemyn ir pasibaisėjo pamatęs, kad kraujas nutekėjo iki deši- 
nio jo bato ir dabar laša ant grindų. 

Moteris stvėrė šlapią paklodę ir metė į Mandto pusę. Jis vėl žengė 
už pertvaros, o paklodė tuo metu nusileido ant kraujo balutės. 

Durys bemat vėl atsidarė. 

Šįsyk senukas kalbėjo irzliai - matyt, klausė, kodėl įsibrovėlis vis 
jiems trukdo. 

Įsibrovėlis piktai subambėjo ir uždarė duris. 

Žingsniai nuskubėjo į koridoriaus galą, paskui visai nutilo. 

— Pažiūrėkite ir įsitikinkite, kad jis išėjo, — tarė Mandtas. — Turi- 
me išeiti. Pastate gaisras. 

— Gaisras? — sunerimęs paklausė mažasis žmogeliukas. — Kodėl 
mums nesakėte? 

— Būtumėte pabėgę, užuot man padėję. Stokit! - paliepė Mandtas, 
nes moteris buvo beatidaranti duris. - Luktelkite. Kol kas neišeikite. 

Jis išgirdo kažką šaukiant koridoriuje. 


RAJANAS su BEKERIU ĮSUKO į prievažą ir jau greičiau nubėgo link 
gydyklos, palikę sunkiai besivelkantį Haroldą sau už nugaros. 

Pro stogą veržėsi liepsnos. Ketvirtame ir trečiame pusaukštyje 
sproginėjo langai. Aidint riksmams Žmonės naktiniais drabužiais 
skubėjo pro laukujes duris. Verandoje jie persiskyrė ir pasileido link 
vieno ar kito iš dviejų pastatų, stovinčių viduriniajam iš šonų. Vos 

atsidūrę lauke, kai kurie paslydo pliurzėje ir parkrito, bet tokioje 
suirutėje niekas nesustojo padėti jiems atsikelti. 

Pasirodė daktaras Veinraitas, jam iš paskos dvi moterys. Jos buvo 
susisupusios į vilnones antklodes, dėmesį nukreipusios į kažką vie- 
nos jų rankose. Rajanas pažino ledi Kavendeil ir ponią Ričmond. 
Didiko žmonos veidas buvo net labiau išbalęs, bet ji visa švytėjo dėl 
įnirtingo dėmesio savo kūdikiui. 

— Kaip kilo gaisras? — pasivijęs Veinraitą paklausė Rajanas. 

— Nežinau, - trūkčiojančiu balsu atsakė Veinraitas. — Viskas žlu- 
go. Viskas. 

— Čia tiek vandens, o jūs nebuvote numatę gaisro galimybės? 
Nejaugi neturite siurblių? 

— Siurblių? Neturim. 

— O kibirų? Jūsų darbuotojai galėtų išsirikiuoti viena greta ir... 

— Kibirų irgi neturim, — su neviltimi balse atsakė Veinraitas. 

— Jūsų personalas patikrino, ar visi kambariai tušti? 

Veinraitas pažiūrėjo į jį bereikšmiu žvilgsniu. 

Rajanas nusikeikė ir atsigręžė į Bekerį. 

— Turim sužinoti, ar viduje nieko nebėra. 

— Haroldas! — sušuko moteris su kūdikiu. Jiedvi su ponia Rič- 
mond atšoko, kai Haroldas atsvirduliavo prie jų ir metė krepšius 
ant žemės. — Neleiskite jam artintis prie mūsų! — ledi Kavendeil 
pasisuko šonu saugodama kūdikį. 

— Pažadu - jis nepadarys jums nieko bloga, - tarė Bekeris. 

Liepsnos taip riaumojo, kad Rajanui teko kalbėti garsiau. 

— Ko čia stovit? — paklausė jis Veinraito. — Veskit moteris su kū- 
dikiu į kitą pastatą! Nagi! 

Moterys jau bėgo, stengdamosi per purvynę nusigauti iki pastato 
kairėje. 

— O 28? — paklausė Haroldas. 

— Tu padėsi mums patikrinti, ar viduje nieko neliko. 

— Norite, kad aš eičiau vidun?! 

— Bala nematė, Haroldai. Turiu tau geresnę vietelę. 

Rajanas parodė ranka į vietos konsteblį. Šis skubėjo prievaža del- 
nu užsidengęs akis nuo siaučiančių liepsnų. 


— Kuo galiu padėti? — gaudydamas kvapą paklausė konsteblis. 

Rajanas parodė savo ženklelį. 

— Ar turit daboklę? 

— Taip, bet man beveik niekada neprireikė jos panaudoti. 

— Šiąnakt reikės. Šis žmogus suimtas už žmogžudystę. 

— Jūs suėmėt lordo Kavendeilo sūnų? Negali būti! 

— Jis nužudė savo tėvą. 

— Apsaugok, Viešpatie, - sumurmėjo konsteblis. 

— Tai melas! — pareiškė Haroldas. 

— Užsičiaupk, Haroldai, - Rajanas vėl kreipėsi į konsteblį. - Už- 
rakinkit jį, kol man pavyks susitarti dėl jo pervežimo į Londoną. 

— Palaukit! - sušuko Veinraitui Bekeris. - Kur Emilė ir jos tėvas? 
Į kurį pastatą jie nubėgo? 

Veinraitas pažiūrėjo į jį tarsi spėliodamas, apie ką, po galais, jis 
kalba. Staiga susigriebė. 

— Rūsys! 

— Ką?! 

— Jie procedūrų kambaryje rūsyje! 

— Rū... Dieve brangus! — sušuko Rajanas. 


JUODU PUOLĖ PRO ATDARAS DURIS kosėdami nuo sūkuriuojančių 
palei lubas dūmų. Pro ugnies riaumojimą išgirdo kažką su trenksmu 
dūžtant kitame aukšte. 

Tada pribėgo prie laiptų, bet kelią aukštyn buvo pastojusios 
liepsnos. 

— Jeigu viršuje kas nors yra, mes jiems padėti negalim, — tarė 
Bekeris. 

Rajanas linktelėjo. 

— Taip. Vieninteliai žmonės, kuriems dabar galim mėginti padė- 
ti, yra Emilė ir jos tėvas. 

Jie nuskubėjo laiptais žemyn į blausiai apšviestą rūsio koridorių. 

— Emile! — sušuko Bekeris. — Pone de Kvinsi! Jūs čia? 

Laiptais žemyn atslinko dūmai. 

— Gal jie užuodė dūmus ir išbėgo iš pastato, — su viltimi tarė 
Bekeris. 

— Bet gal neišbėgo. Patikrink kambarius toje pusėje, aš patikrin- 
siu šitoje. Emile! Pone de Kvinsi! 

Rajanas atidarė duris, bet pamatė vien prietemą. 

Atidarė kitas. Į nosį trenkė šilto vandens kvapas. 

Kažkoks judesys dešinėje privertė jį atsisukti. 

Bekeris stebeilijo į kambarį keldamas į viršų rankas, tarsi koks 
žmogus jam grasintų. Matyt, paklusęs paliepimui, Bekeris įžengė 
į vidų. 


MANDTAS NEGALĖJO IŠLAIKYTI revolverio taip, kad šis nedrebėtų, 
nors gniaužė jį abiem rankomis. 

Pakeltomis rankomis į kambarį įėjęs jaunuolis turėjo randą ant 
smakro. Toks aukštas, kad atrodė grėsmingai. Kažką pasakė jaunai 
moteriai ir senukui. Gyvybę jam išgelbėjo tai, kad, rodės, kreipėsi į 
tuodu vardais, o angliškai kalbėjo be rusiško akcento. 

— Šis žmogus yra draugas, — vokiškai paaiškino Mandtui senu- 
kas. — Jis gali padėti jums apsiginti nuo rusų. 

— Kaip? 

— Jis policijos detektyvas. 

— O varge! 

— Jis jus apsaugos, patikėkite manimi! 

Vyras su randu pasuko galvą ir sušuko kažkam koridoriuje. 

Mandtas dar labiau sunerimo, kai pasirodė antras vyras, daugiau 
kaip keturiasdešimties, rudų plaukų, ir parodė policininko ženklelį. 
Jam iš paskos į kambarį plūstelėjo dūmai. 

— Ilgiau laukti nebegalime, — pasakė Mandtui žmogeliukas ir at- 
sirėmė į moterį. — Turite jais pasitikėti. Reikia eiti iš čia. 


LiEPSNŲ GRIAUDĖJIMAS SUKĖLĖ Rajanui mintį apie greitai besi- 
artinantį traukinį. 

Jie nusigavo iki laiptų, bet aikštelės viršuje visiškai nesimatė pro 
dūmus. 

— Gal ten vien dūmai, - kosėdamas tarė Rajanas. — Gal ugnis ten 
dar nepasiekė. 

Jis ėmė lipti laiptais. 

— Palaukit! — įspėjo Bekeris. 

Jis nuskuodė atgal į kambarį ir grįžo su glėbiu permirkusių pa- 
klodžių, kurios buvo išmėtytos ant grindų. Vieną padavė Rajanui, 


239 


DAVID MORRELL 


kitą — vokiečiui. Trečią uždėjo Emilei ant galvos, ketvirta uždengė 
jos tėvą, penkta susisupo pats. 

Rajanas pirmas lipo laiptais. Iškėlęs ranką mosavo ja pirmyn at- 
gal mėgindamas pravėduoti dūmus tiek, kad įžiūrėtų, kas už jų. 

Iš viršaus atlėkė degantis medgalys ir trenkėsi priešais jį ant grin- 
dų su tokia jėga, kad vyras buvo nublokštas atgal. 

Prisivertė žengti dar žingsnį, bet jį apsupo svilinantis ugnies lankas. 

— Mes nieku gyvu neprasiveršim! — suriko Bekeris, 

Jie grįžo į laiptų apačią. Abiejuose koridoriaus galuose buvo po 
duris. Rajanas nusivedė juos prie durų dešinėje, bet susigriebė, kad 
Emilės tėvas visiškai apdujęs ir paskui jį nespėja. Jis pakėlė de Kvinsį 
ant rankų, apstulbo, koks šis lengvutis, ir pustekinis pasileido prie 
durų tolimajame koridoriaus gale. 

Bet dar prie jų nepribėgęs pamatė, kad pro durų apačią skver- 
biasi dūmai. | 

Bekeris jį aplenkė. 

— Rankena gali būti karšta! — įspėjo Rajanas. 

Bet Bekeris buvo tai numatęs, todėl apsivyniojo dešinę ranką šla- 
pia paklode ir pasuko metalinį rankenos bumbulą. 

Nuo šlapio audeklo pakilo garai. 

Bekeris smarkiai patraukė duris ir jį nubloškė atgalios staiga 
sprogusios liepsnos. Vokietis pargriuvo. Bekeris pastatė jį ant kojų. 

— Emile, jums nieko neatsitiko? — paklausė Bekeris. 

— Nieko! 

Jie nubėgo prie durų priešingame koridoriaus gale, bet po jomis 
irgi skverbėsi dūmai, o traškesys anapus jų aiškiai rodė, kad išsigel- 
bėti pro jas irgi nėra jokios vilties. 

Pro dūmus palubėje pasirodė liepsnos. 

Vokietis sudejavo. 

— Čionai! — suriko de Kvinsį nešantis Rajanas. 

— Kur? Kito išėjimo nėra, — tarė Bekeris. 

— Greičiau! 

Rajanas prisiminė duris, kurias atidaręs pajuto viską užgožiantį 
vandens kvapą. Tada, kai pažvelgęs dešinėn pamatė rankas keliantį 
Bekerį, neturėjo galimybės įkišti nosies į tą kambarį, bet dabar pečiu 
plačiau pravėrė duris. Nors patalpa skendėjo tamsoje, iš aido juto, 

kad ji milžiniška, o koridoriaus lempų šviesa pasiekė taip giliai, kad 
atsispindėjo nuo didžiulio — gal keturiasdešimties pėdų ilgio ir tokio 
paties ploto — baseino. 

De Kvinsis sukosėjo, nes nuo lubų nusileido daugiau dūmų. 
Šnypštė į vandenį krintantys pelenai. 

Emilė su vokiečiu nulipo laipteliais baseino krašte. Vanduo siekė 
Emilei iki juosmens. Patikėjęs jai de Kvinsį, Rajanas pastebėjo šalia 
baseino ilgą metalinį stalą. 

— Bekeri! 

Juodu nutempė jį prie baseino ir pavertė ant šono taip, kad dvi jo 
kojos atsirėmė į baseino kraštą, kitos dvi paniro į vandenį ir susidarė 
priedanga. 

Taip pat padarę su kitu ilgu metaliniu stalu, jie greitai nulipo laip- 
teliais ir atsitūpė vandenyje. Rajaną slėgė permirkę drabužiai. Van- 
duo buvo šiltas, be abejo, siurbliais buvo pumpuojamas per šildymo 
katilą. Bet jis suprato, kad netrukus vanduo taps gerokai karštesnis. 

Nuo lubų pažiro daugiau liepsnų ir jis pamatė, kaip baisiai dreba 
de Kvinsis. 

Emilė laikė tėvą apkabinusi ir glostė jam kaktą. 

— Pone de Kvinsi, — tarė Rajanas, - turiu jūsų vaistus. 

De Kvinsis ir Emilė atrodė apstulbę. 

Rajanas išsitraukė buteliuką iš apsiausto kišenės. 

— Leidau sau paimti jį iš jūsų kelioninio krepšio. 

Rajanas perlaužė antspaudą. De Kvinsis bemat mėgino sugriebti 
buteliuką. 

— Tik ne per daug iš karto, — įspėjo Rajanas. — Prašau duoti jį 
man, Emile. 

Jis ištraukė buteliuko kamštį, tada apkabino mažutį, drebantį 
žmogelį ir laikydamas jo galvą virš vandens kita ranka prikišo bute- 
liuką jam prie lūpų. 

Degantis medgalis nukrito nuo lubų ir pliūkštelėjo į tolimąjį ba- 
seino galą. Šnypšdami pakilo garai. 

— Kaip mes pasikeitėme nuo praėjusio gruodžio, — de Kvinsiui 
gurkštelėjus Rajanas atitraukė buteliuką. — Prieš tris mėnesius jus 
smerkiau. Dabar, negana to, kad parūpinu jums opijaus tinktūros, 


dar ir padedu ją gerti. 

Ranka apkabinęs de Kvinsį, Rajanas pavertė jį ant nugaros ir da- 
bar žmogeliukas plūduriavo vandenyje. Vaizdas Rajanui priminė, 
kaip ledi Kavendeil laikė prisiglaudusi savo kūdikį. 

Dūmai nuslinko žemiau. 

Emilė sukosėjo. 

— Kvėpuokite pro šlapią paklodę, - pamokė ją Bekeris. 

Nuo lubų nukrito didesnis degantis medgalis ir per baseiną nu- 
sirito milžiniška banga. 

— Liskit po stalais, - paragino Rajanas. — Vietos ten mums užteks 
laikyti galvas virš vandens. 

Rajanas pritūpė, nutempė de Kvinsį po stalu ir laikė jį plūdu- 
riuojantį. 

— Dar vieną gurkšnelį, — tarė prikišdamas buteliuką žmogučiui 
prie lūpų. 

Liepsnojanti sija ko nesitrenkė į stalus ir užliejo juos vandeniu. 

— Tvirtai laikykite buteliuką, — įspėjo de Kvinsis. — Neišliekite 
tinktūros. 

— Pažadu gerai jį saugoti, — atsakė Rajanas. 

Dūmai jau beveik juos pasiekė. 

— Užsidenkite galvas šlapiomis paklodėmis, — paragino Bekeris. 

Rajanas viena paklode uždengė save ir de Kvinsį. Pro paklodę 
prasiskverbiančioje ribuliuojančioje šviesoje pamatė, kad nerimas 
ima dingti de Kvinsiui iš veido. 

— Dar, — paprašė žmogeliukas. 

— Tik mažytį gurkšnelį, — atsakė jam Rajanas, - paskui šiek tiek 
turėsit palaukti. 

— Taip, taip — tik mažą gurkšnelį. 

Rajanas padavė jam buteliuką, paskui jį užkimšo ir įsikišo į ap- 
siausto kišenę. 

Nors buvo užsidengę šlapia paklode, dūmai graužė Rajanui ger- 
klę. De Kvinsiui irgi. 

Emilei, Bekeriui ir vokiečiui taip pat. 

Degančios nuolaužos trankėsi į stalus ir pliaukšėdamos krito į 
baseiną. 

— Vokietis sakė, kad jį persekioja du rusai, — tarė de Kvinsis Raja- 
nui. — Sakė esąs gydytojas. Daugiau nieko iš jo neišpešiau. 

— Kam dviem rusams persekioti vokiečių gydytoją? — paklausė 
Rajanas. 

— Tai jau tikrai, — de Kvinsis sukosėjo. — Prašyčiau dar vieną 
gurkšnelį. 

— Pusvalandį negausit, — Rajanas pasijuto lyg tėvas, griežtai kal- 
bantis su mažamečiu sūnumi. 

Krito ir šnypštė vis daugiau nuolaužų, vis daugiau bangų juos 
užliejo griausmingai dundant lūžinėjančioms lentoms ir sijoms. 

— Man sunku kvėpuoti, — pasiskundė de Kvinsis. 

— Man irgi, — prisipažino Rajanas. 

— Tėti, kaip tu? — pasigirdo šlapios paklodės prislopintas Emilės 
balsas. 

— Dabar, kai turiu savo vaistus, man kur kas geriau. O kaip tu, 
Emile? 

— Jeigu po šito liksime gyvi, kokio vieno dalyko labiausiai norėtum? 

De Kvinsis sukosėjo. 

— Dar kartą nueiti į tą kepsnių restoraną Sohe ir pabaigti tą va- 
karienę, kurios mes keturi taip nekantriai laukėme ketvirtadienio 
vakarą. 

"Į pokalbį įsiterpė prislopintas Bekerio balsas. 

— Vadinasi, taip mes ir padarysim. 

Daugybė medgalių vienas po kito krito į baseiną. Garsas jiems 
atsitrenkiant į metalinį stalą buvo kurtinantis. Stalas, rodės, nebe- 
atlaikys. 

Sutramdęs kosulį de Kvinsis pasakė kažką vokiškai. 

Vyras, kurį jie stengėsi apsaugoti, atsakė ta pačia kalba. 

— Ko jo klausėte? — parūpo Rajanui. 

— Kur turėtume jį nuvežti, jeigu liksime gyvi. 

— O ką jis atsakė? 

— Kad daktaras Veinraitas žinos. Prašyčiau dar gurkšnelio. 

Pusvalandis dar nebuvo praėjęs, bet Rajanas pajuto karštį aplin- 
kui ir pamanė: Koks skirtumas? Vis tiek visi mirsim. 

Juodu vis dar buvo palindę po šlapia paklode. Rajanas atkimšo 
buteliuką ir leido de Kvinsiui gurkštelėti dar kartą. 

Paminėjęs pusę valandos, Rajanas prisiminė Bensono chro- 
nometrą kelnių kišenėje po vandeniu. Įsivaizduodamas, kaip juo 

būtų žavėjusis motina, padarė liūdną išvadą, kad šis įspūdingas 
laikrodis sugadintas. 

De Kvinsis kažką sumurmėjo. 

— Neišgirdau, ką sakėt, — tarė Rajanas. 

— Lordas Palmerstonas. 

—-Okąjis? 

— Vokiečių gydytojas. Rusai. 

— Vis tiek nieko... 

— Tai kažkaip susiję su karu. 

Į baseiną plumprelėjo kažkoks didžiulis daiktas. Rajaną užliejusi 
banga ko nenusitempė jo po vandeniu. Jis vos išlaikė de Kvinsio 
galvą virš vandens. 

Dūmus ir karštį jau sunkiai galėjai ištverti. 

— Emile, — vos girdimai tarė Bekeris, — jūs vis dar gerai jaučiatės? 

Ji nieko neatsakė. 

— Emile? 

— Mane... ima miegas. 

— Pabaksnokit į skruosto siūles, - susirūpinęs patarė Bekeris. 

Ji nieko neatsakė. 

— Baksnokit kuo stipriau. Gal skausmas neleis jums užmigti. 

Ji ir vėl nieko neatsakė. 

— Emile? — jau labiau susirūpinęs šūktelėjo Bekeris. 

Rajanas išgirdo tekštelėjimą ir pakėlė permirkusią paklodę. Pro 
dūmus pamatė Emilę nyrant po vandeniu. 

Bekeris ją sugriebė ir kilstelėjo į viršų. 

— Emile, kvėpuokit! 


UŽMIRŠTI NEĮMANOMA, — kadaise rašė Opiomanas. - Tūkstančiai 
įvykių virsta šydu tarp mūsų sąmonės ir slaptų įspaudų mūsų atminty- 
je, bet šie išlieka amžiams. Panašiai yra ir su žvaigždėmis: rodos, dieną 
jos pranyksta, bet sutemus vėl pasirodo. 

Plūduriuodamas aukštielninkas Rajano glėbyje, gyslomis tekant 
opijaus tinktūrai, de Kvinsis nieko negalėjo padaryti kojoms. Jos 
trūkčiojo kaip ir prieš visą gyvenimą, kai jis gulėdavo šalia dešimt- 
metės mergaitės Karolinos po arklininko apsiaustu niūriame, tuš- 
čiame Soho rajono name. Išbadėjęs, sušalęs, jis vis užmigdavo ir 

prabusdavo, dažnai nejusdamas skirtumo tarp vienos ir kitos būk- 
lės, kaip dabar kad manė, jog viskas, kas su juo darosi, tėra opijaus 
sukeltas košmaras, jog dabar jis kankinasi Edinburge, jog gruodį 
neatvažiavo į Londoną ir jog trijų mėnesių įvykių iš tikrųjų nebūta. 

Ar galbūt manė, kad tas opijaus sukeltas košmaras yra dalis kito 
košmaro, kurį kentė nukamuotas alkio ir šalčio, kai miegodamas 
trūkčiojo ir dejavo šalia Karolinos po tuo arklininko apsiaustu. Gal 
jis tebėra sepryniolikmetis elgeta, besistengiantis užmigti ant tų pli- 
kų, šaltų grindų šalia dešimtmetės Karolinos, kuriai ramybės ne- 
duoda žiurkės ir šmėklos, o tolesnis jo gyvenimas egzistuoja tik jo 
vaizduotėje. 

Vienas atminties sluoksnis gulė ant kito. Gal visa tai vyko po 
to, kai su savo mylimąja Ana sustiro iš šalčio kiaurą dieną tuščiai 
prašę išmaldos Oksfordo gatvėje. Neįprastai svaigstančia galva, 
kūnui nebepriimant maisto, jis nusvirduliavo už kampo į Soho 
aikštę, ten susmuko ant kažkokio namo laiptų ir padėjo galvą Anai 
ant krūtinės. Išsprūdęs jai iš rankų, nukrito ant laiptų įsitikinęs, 
kad miršta. Surikusi iš siaubo Ana parbėgo į Oksfordo gatvę ir 
grįžo su stikline prieskoniais pagardinto vyno, kurį nupirko už 
paskutinius savo pensus, nors vargiai galėjo nusipirkti pirmo bū- 
tinumo dalykų sau ir žinojo, kad jis niekada neįstengs jai atiduoti 
tų pinigų. Vynas su prieskoniais tiek grąžino jam jėgas, kad jai 
pavyko jį pakelti ir nusivesti į tą bjaurų namą Graikų gatvėje. Ten 
Karolina išgąstingai suriko, kai pamatė jį įsvirduliuojantį vidun. 
Jiedvi su Ana slaugė jį tol, kol jis taip atgavo sveikatą, kaip tik jos 
galėjo tikėtis. 

Gal jo galva tebeslysta Anai nuo krūtinės. Gal jis vis dar praranda 
sąmonę griūdamas ant laiptų Soho aikštėje. 

Kažkas jį stumtelėjo. Išgirdo tyliai kalbant: „Vanduo šyla“... 
„Oras kaip krosnyje“... „Nejaugi...“ 


— KvėpuOKIT, EmiLE! — užkriokė Bekeris. 

Ji išspjovė vandenį ir šiaip ne taip įkvėpė. 

Dar vienas didžiulis degantis daiktas paniro į baseiną. Virš Raja- 
no ir de Kvinsio persiritusi banga užliejo Rajanui šnerves. Jis išspjo- 
vė karštą tarp dantų grikšintį vandenį. 

Šalia skausmingai sukosėjo Bekeris laikydamas permirkusią pa- 
klodę sau ir Emilei prie veido. 

Dūmai prasiskyrė, sienoje priešais pasimatė durys. 

Tikriausiai katilinė, - pamanė Rajanas. — Ji turi būti netoli baseino. 

Karilas. 

Na ir kas? Siurblys. Galvok! Siurblys. 

Iš kur ateina vanduo? 

Nepaleisdamas de Kvinsio iš rankų, Rajanas išsirangė iš po sau- 
gančio metalinio stalo ir užlipo baseino laipteliais. Nuo jo varvėjo 
vanduo, vos galėjo ištverti aplink sūkuriuojantį karštą orą. 

— Bekeri, veskis Emilę ir vokietį! 

— Kur einat? 

— Ko gero, tai vienintelė mūsų galimybė išsigelbėti! — perrėkda- 
mas visą triukšmą sušuko Rajanas. 

Degantis medgalis trenkėsi į grindis priešais jį. Jis svirduliuoda- 
mas jį apėjo, peržengė kažkokią degančią lentą, susiraukė per klešnes 
pajutęs, kad jam nudegino kojas, ir nuspyrė nuolaužas nuo durų. 

— Bekeri, kur tu? — laikydamas de Kvinsį Rajanas negalėjo suimti 
durų rankenos. — Man reikia, kad tu... 

Bekeris šoko prieky jo, uždengė rankeną šlapia paklode ir pasu- 
ko, bet durys neatsidarė. 

— Kažkas ant jų užvirto! 

Bekeris pakėlė koją ir spyrė kartą, paskui darsyk. Durys prasivėrė 
tiek, kad Bekerio raginama Emilė pro jas prasmuko. Paskui šonu pra- 
sispraudė Rajanas su de Kvinsiu, jiems iš paskos Bekeris ir vokietis. 

Vos jiems įėjus į vidų, stulpas su trenksmu griuvo už jų, pažerda- 
mas į patalpą liepsnas ir kibirkštis. 

— Šonai, jūsų kelnės! — suriko Bekeris. Jis užmetė šlapią paklodę 
Rajanui aplink kojas, slopindamas iš jų kylančius garus. 

Ugnies atšvaituose jie pamatė katilą ir siurblį, sumaigytus užkri- 
tusios sijos. 

— Ten! — rodydamas ranka suriko Rajanas. 

Už katilo buvo ilgas, siauras tunelis iš akmens blokelių. Pro jį į 
pastatą buvo atvesti vamzdžiai. 

— Turėsim šliaužti! Pone de Kvinsi, ar galit šliaužti? 

— Šliaužiu kuo puikiausiai. 

Rajanas pastatė de Kvinsį ant grindų, atsistojo keturiomis ir nu- 
sirangė į tamsą. Tvyrojo stiprus drėgmės ir pelėsių tvaikas. Dešinį 
petį braižė vamzdžiai, nugarą — akmeninės lubos. Rankomis jautė 
vandenį, tekantį iš trūkusio vamzdžio. 

Už nugaros girdėjo sunkiai alsuojant iš paskos besiropščiančius 
de Kvinsį, Emilę, Bekerį ir vokietį. Tamsus tunelis pažemėjo ir su- 
siaurėjo, ir dabar spaudė jį iš visų pusių. Jam sunkiai sekėsi įkvėpti 
užtektinai oro. | 

— Šonai, — jam už nugaros pravebleno Bekeris, — jei tunelis dar 
bent kiek sumažės... 

Rajanas neatsakė, tik toliau rangėsi į tamsą. 

— Tėti? — paklausė Emilė. — Gerai jautiesi? 

— Esu iškentęs baisesnių opijaus košmarų už šį, — patikino ją de 
Kvinsis. 

Nuo šiurkštaus akmens blokelių paviršiaus praplyšo dešinys Ra- 
jano kelnių kelis. 

Galva į kažką atsitrenkė. 

Aklavietė! - pamanė apimtas panikos, bet pagrabaliojęs priekyje 
užčiuopė akmeninius laiptus. 

— Šonai, kodėl sustojot? — paklausė Emilė. Jos balsas atsimušė 
nuo ankštų sienų. 

Rajanas apčiupinėjęs dešinėje suprato, kad vamzdžiai kyla iš že- 
mės, matyt, iš kokio šaltinio. Užšliaužęs laiptais atsimušė į dangtį 
virš galvos, bet kai mėgino pasukti rankeną, ji nepajudėjo. 

(Gaudydamas kvapą nugara įsirėmė į dangtį ir mėgino jį pakelti, 
bet neįstengė išjudinti. Kažkas subarškėjo kitoje pusėje. 

Spyna! - suvokė. 

Apčiupinėjęs dangčio kraštus, dešiniajame aptiko du vyrius. 
Tada išsitraukė peilį iš po dešinės kelnių klešnės, įspraudė po viršu- 
tiniuoju ir pasuko kaip laužtuvą. 

Vyris atsilaisvino, nes nuo tunelio drėgmės medis buvo su- 
minkštėjęs. 

— Šonai, kas negerai? — paklausė Bekeris. 

Toks uždusęs, kad nepajėgė nė atsakyti, Rajanas ėmė laužti smar- 
kiau. Vyris nukrito ir nudardėjo akmeniniais laiptais. Detektyvas 


netvėrė džiaugsmu. 

Jis nuleido peilį prie apatinio vyrio, įbedė ašmenis ir ėmė sukioti. 
Jei plaučiuose būtų buvę oro, būtų pergalingai sušukęs, kai šis vyris 
nukrito ir taip pat nubildėjo laiptais. 

Vėl įrėmė nugarą į dangtį, ėmė kelti ir staiga dangtis sugirgždėjęs 
atsidarė. 

Godžiai gaudydamas kvapą jis iššliaužė pro angą, ištraukė de 
Kvinsį ir susmuko ant šaltos, šlapios žemės. Kol Emilė ir Bekeris 
sunkiai ropštėsi iš tunelio, Rajanas mirksėdamas žiūrėjo į skaudžiai 
ryškias aplink siaučiančias pragariškas liepsnas. 

Tada tunelio angoje pasirodė vokiečio galva. Rajanas prišokęs 
nustūmė jį atgal. 

Vokietis išsigandęs sušuko. 

— Šonai, ką darot? — nustebo Bekeris. 

— Rusai tikriausiai stebi. Kad jie jo nesektų, turim juos įtikinti, 
kad jis negyvas. Pone de Kvinsi, liepkit tam žmogui likti tunelyje, 
kol sugalvosiu, kaip tai padaryti. 

De Kvinsis įvykdė Rajano prašymą ir išvertė paliepimą į vokiečių 
kalbą. 

Karščio banga užliejo Rajaną, kai degančio pastato dalis nugar- 
mėjo į vidų. 

— Pone de Kvinsi, liepkit vokiečiui gulėti visiškai nejudant. Be- 
keri, padėk man jį ištraukti, tarsi būtų sunkiai sužeistas ir galbūt 
negyvas. 

De Kvinsiui išvertus jo žodžius, Rajanas suėmė vokietį už dešinės 
rankos, Bekeris už kairės ir ištraukė pro angą. 

— Emile, apsimeskit, kad mėginat užčiuopti pulsą. Elkitės taip, 
kaip įprastai elgtumėtės norėdama nustatyti, ar žmogus gyvas. 

Emilė nedelsdama įvykdė jo nurodymą. Apčiupinėjo vokiečio 
riešus ir kaklą. Pasiklausė krūtinės, pakišo delną po šnervėmis, įdė- 
miai pažiūrėjo į akis. Ji suglumino Rajaną, kai intymiu veiksmu 
pakišo ranką po vokiečio kelnių atvartais ir palietė blauzdų apačią. 

— Dabar atsistokit ir papurtykit galvą. Skėstelėkit rankomis, tarsi 
sakydama, kad padėti jam neįmanoma, - mokė Rajanas. 

Ji vėl pakluso. 

Link jų bėgo kažkoks žmogus. Rajanas pasiruošė gintis, bet pas- 
kui pažino daktarą Veinraitą. 

— Ačiū Dievui, jums nieko neatsitiko, — tarė Veinraitas, bet pa- 
matęs vyrą ant žemės sutriko. 

— Ką apie jį žinot? — paklausė Rajanas. — Jis - vokiečių gydytojas, 
kuris slėpėsi gydykloje. 

— Vokiečių gydytojas? Nenumanau, kas... 

— Kol nesusipainiojote savo meluose, — pertarė jį detektyvas, — 
žinokit: jis mums sakė, kad jūs galėsit mums pranešti, kur jį vežti. 

— Aš... Dieve brangus, atrodo, kad jis miręs. 

— Ar tikrai žinot, kur jį reikia vežti? 

Kiek padvejojęs, Veinraitas atsakė: 

— Žinau, bet jeigu jis negyvas, kokia prasmė? 

— Jis nėra negyvas, bet norim, kad rusai manytų kitaip. 

— Norite pasakyti, jūs irgi žinote apie rusus? 

— Apsimeskit, kad jį apžiūrit. Emilė jau apžiūrėjo ir suvaidino, 
neva jam jau nebegalima padėti. Dabar jūsų eilė jį apžiūrėti. 

— Jį apžiūrėti? 

— Tai jums ir sakiau. Jeigu rusai stebi, nenorim, kad jiems liktų 
kokių nors abejonių. 

Veinraitas padarė, kas jam buvo liepta, bet jis nesielgė su tokiu 
pasitikėjimu savimi, kokį parodė Emilė, nepakišo delno vokiečiui 
po šnervėmis, neapžiūrėjo vyzdžių. 

— Nepačiupinėsite jam kulkšnių? — paklausė Emilė. 

— Kodėl, rupūs miltai, turėčiau tai daryti? 

— Vienas pirmųjų mirties požymių yra atšalusi kojų apačia, — at- 
sakė Emilė. 

Veinraitas sumišo. 

— Emile, turbūt tau nereikės siųsti telegramos, apie kurią mudu 
kalbėjomės, — tarė de Kvinsis. 

— Tikrai, tėti. 

— Telegramos? — paklausė Bekeris. — Kokios telegramos? 

— Šis žmogus nežino, ką daro, — pasakė būreliui Emilė. — Šian- 
dien mudu su tėčiu ketinom siųsti telegramą į Edinburgo universi- 
tetą paklausti, ar ten esama duomenų, kad daktaras Veinraitas baigė 
jo medicinos mokyklą. Galim sutaupyti menkas savo lėšas be šių 
išlaidų. Net prasčiausias gydytojas žinotų visus būdus nustatyti, ar 
žmogus miręs. 

— Kas jūs? — paklausė Veinraito Rajanas. 

Šis sudvejojo. 

— Niekas. 

Jam drebėjo balsas, sidabriški ūsai nebežvilgėjo. 

— Nuo šios nakties esu niekas. 

Dar viena masyvi namo dalis nugarmėjo į liepsnas. 

— Pone de Kvinsi, prašom pasakyti vokiečiui leisti mums jį nešti, 
lyg būtų lavonas, — tarė Rajanas. 

De Kvinsis išvertė jo žodžius. 

— Inspektoriau, ar galiu dabar išgerti dar vaistų? — pridūrė an- 
gliškai. 

Rajanas ištraukė buteliuką iš permirkusio apsiausto kišenės ir 
padavė jam, tada suėmė vokietį už rankų, o Bekeris už kojų. Pakėlę 
nuėjo susilenkę, rodydami, kaip sunku nešti negyvėlį. 

Laimė, oras pasidarė vėsesnis, kai jie atitolo nuo liepsnų. 

— Emile, atnešėm jūsų krepšius iš lordo Kavendeilo namo, - tarė 
Bekeris. 

— Girdėjai, tėti? — paklausė Emilė. — Netrukus galėsim persireng- 
ti sausais drabužiais. 

Bet de Kvinsis lūkuriavo, o Veinraitas neviltingai spoksojo į de- 
gančią gydyklą. 

— Pone Veinraitai, — de Kvinsis demonstratyviai nesikreipė į jį 
„daktare“, — jūs sakėt mums su Emile, kad aukštuomenės nariai juto 
šios gydyklos poreikį ir paragino jus ją įkurti. 

Veinraitas neatitraukė akių nuo to pragaro. Liepsnos apšvietė jo 
veidą ir išryškino neviltį jame. 

— Ar aš teisus manydamas, kad iš tikrųjų gydyklą įsteigti jus ra- 
gino Karolina ir kad iš tikrųjų ji yra jos savininkė? — paklausė de 
Kvinsis. 

— Karolina, — sutiko Veinraitas. 

-— Ar aš teisus dar ir manydamas, kad ji paprašė jus paslėpti vokie- 
tį lordo Palmerstono prašymu? — toliau klausinėjo de Kvinsis. 

— Viskas žlugo. 

— Neturim daug laiko. Reikia rasti būdą, kaip kuo greičiau išvežti 
vokietį, — tarė de Kvinsis. 


LŽ 


Valstietis ir gyvatė 


PusĘ SEPTINTOS RYTO komisaras atvažiavo pirmu traukiniu iš 
Londono. Vėlų vakarykštės dienos vakarą į jo namus Česterio aikš- 
tėje Belgreivijos rajone atėjo pasiuntinys ir garsiai pabeldė į jo duris. 
Pažadintas Meinas greitai apsirengė ir su pasiuntiniu nuėjo į minis- 
tro pirmininko rezidenciją. Ten jam buvo įsakyta vykti į Sedvik Hilą 
ir liepti Rajanui su Bekeriu tuoj pat jam prisistatyti. 

Ministras pirmininkas nepateikė jokio paaiškinimo, tačiau pa- 
galvojęs Meinas nenustebo: juk lordas Palmerstonas ir jo vidaus 
reikalų ministras pasirūpino, kad Danielio Harkorto dokumentai 
dingtų ir policija nespėjo jais pasinaudoti tirdama Harkorto nužu- 
dymą. Dabar ministras pirmininkas atrodė pasiryžęs suvaržyti dar 
vieną tyrimo kryptį. 

Traukinyje buvo net mažiau žmonių, negu tikėjosi komisaras 
Meinas. Sargybiniui atrakinus kupė, kurioje važiavo vienas Mei- 
nas, komisaras išlipo į tuščią peroną ir pamatė už kaimo kabantį 
juodą dūmų debesį. 

— Tie dūmai kyla nuo hidroterapijos gydyklos? — paklausė Mei- 
nas bilietų pardavėjo. 

— Didžiausia kada nors mus ištikusi bėda. Kaimas prarado beveik 
visas darbo vietas. 

— Man reikia karietos, kad ten nuvežtų. 

— Nerasit. Nusamdytos visos. 

— Regis, jos grįžta. 

Link stoties dardėjo furgonai ir karietos. Dešimtys vyrų ir mote- 
rų — kai kurie be kelioninių krepšių ir su paltais, pažiūrėti užsimes- 
tais ant naktinių drabužių — skubėjo lipti iš karietų ir stebino bilietų 
pardavėją reikalavimais nedelsiant nugabenti juos į Londoną, Man- 
česterį ar dar kur nors. 

Meinas nusisamdė vežiką nugabenti jį ten, kur kilo dūmai. Ten 
pamatė daugybę kitų piktų, nekantrių žmonių, norinčių, kad kas 
nors juos tučtuojau nuvežtų į geležinkelio stotį. 

Gaisro padariniai buvo pribloškiantys. Liepsnos visiškai prarijo 
didžiausiąjį iš trijų pastatų. Smilkstantys medgaliai gulėjo aukšta, 
plačia netvarkinga krūva, žolė aplinkui buvo išdeginta. Visur tvyro- 
jo aitrus dūmų tvaikas. 

Meinas paklausė į furgoną lipančių žmonių, kaip rasti Skotland 
Jardo detektyvus Rajaną ir Bekerį, bet niekas negirdėjo, kad netolie- 
se būtų kokių nors detektyvų, tik pridūrė, kad šios įstaigos vadovą 
reikėtų pasodinti į kalėjimą, nes tie pastatai esą spąstai, iš kurių kilus 
gaisrui neįmanoma pabėgti. 

— Komisare! — sušuko kažkas. 

Atsigręžęs Meinas pamatė Rajaną, skubantį prie jo iš pastato kai- 
rėje. Inspektoriaus veidas buvo ištįsęs iš nuovargio, skruostuose juo- 
davo suodžių dryžiai. Glumino tai, kad vilkėjo baltą švarką ir kelnes 
it koks gydytojo pagalbininkas. 

— Kitokių sausų drabužių nebuvo, — paaiškino Rajanas. 

Netrukus Meinas sužinojo apie nerimą keliančius nakties įvy- 
kius: apie lordo Kavendeilo nužudymą, išpuolį prieš Emilę ir gaisrą. 

— Pasaulis pamišo, — tarė komisaras. — Kur ledi Kavendeil? 

— Jiedvi su motina grįžo į lordo Kavendeilo namą, — atsakė jam 
Rajanas. — Ruošiasi važiuoti į Londoną surengti laidotuves. Ledi 
Kavendeil leido suprasti ketinanti gedulo metus praleisti motinos 
rezidencijoje Parko skersgatvyje. 

Jiems besikalbant Rajanas nusivedė Meiną prie didelio pasta- 
to kairėje. Iš jo nešini kelioniniais krepšiais skubėjo susijaudinę 
žmonės. 

— Stokit! — rodydamas ženklelį sušuko Rajanas. — Mums reikia 

pasikalbėti su jumis visais — gal kartais pastebėjot ką nors, kas padės 
mums ištirti šį... 

Rajanas būtų pešęs tiek pat kalbėdamasis su uraganu. Žmonės 
prabėgo pro šalį varomi neįveikiamos jėgos. 

Vestibiulyje Meinas pamatė de Kvinsį ir Emilę. 

— Labai užjaučiu, Emile, — tarė jai komisaras ir žiūrėdamas į su- 
siūtą skruostą liūdnai palingavo galvą. — Pasaulis tikrai išprotėjo. 

Prie jų prisidėjo Bekeris, taip pat su baltais gydytojo padėjėjo 
drabužiais. 

— Klausiau visų svečių, ar žino, kaip kilo gaisras. Diduma teatsa- 
kė: „Ar žinot, kas aš esu?“ ir nustūmę mane praėjo pro šalį. 

— Manau, mes veikiausiai žinom, kaip kilo gaisras, — tarė Rajanas. 

— Taip, jį sukėlė ten slėpęsis žmogus, — pritarė de Kvinsis. 

— Kažkas čia slėpėsi? — paklausė Meinas. 

Pokalbis nutrūko, nes keturi vyrai nešė per vestibiulį karstą. 

— Benamis, — atsakė Rajanas. — Maryrt, jis niekieno nepastebėtas 
įsigavo vidun slėpdamasis nuo naktį kilusios audros. Jis užduso nuo 
dūmų. Gydyklai vadovaujantis gydytojas jo neatpažino, netrūksta 
nė vieno svečio iš sąrašo. Įtariam, kad jis uždegė žvakę, ją parvertė 
ir sukėlė gaisrą. 

— Reikės atlikti tyrimą, — pareiškė komisaras. 

— Žinoma. Bet jo tapatybės, kaip ir daugybės kitų benamių, tik- 
riausiai taip ir nepavyks nustatyti. 

— Dažniausiai jūs taip greitai nenuleidžiate rankų, Rajanai. 

— Naktis buvo varginanti, pone. 

— Akivaizdu. 

Pokalbį pertraukė temą pakeitęs Bekeris. 

— Komisare, jei nežinojote apie gaisrą, kodėl čia atvykot? 

— Lordas Palmerstonas nori, kad judu tuoj pat grįžtumėte į Lon- 
doną ir jam prisistatytumėte. 

— Tuoj pat? Bet mes čia dar nebaigėm, - atsakė Bekeris. — Ar jis 
jums sakė, kodėl nori, kad mes jam prisistatytume? 

— Jis atrodė labai įpykęs, kad judu čia. 

— Jis nenori, kad būtų imtasi dar vienos tyrimo krypties? — pa- 
klausė de Kvinsis. — Gal aš galiu sutvarkyti šį reikalą pasikalbėjęs su 
Jo Šviesybe akis į akį. 

* * * 


— LAIDOTUVĖS, BE ABEJONĖS, turi vykti Vestminsterio aba- 
tijoje, — pasakė Stelai Karolina. — Lordas Kavendeilas to nusipelnė 
savo kilme ir tarnavimu valdžiai. Paskui traukinys parveš jį čia, ir 
jo karstas bus padėtas šeimos mauzoliejuje šalia jo tėvų ir mielosios 
mažosios Dženifer. 

Jiedvi vienos buvo Stelos kambariuose niūriame, šaltame name. 
Padedama ne tarnaitės, o Karolinos, Stela apsirengė tamsiausio kre- 
po gedulo suknelę. 

— Pažadu: laidotuvės bus pavyzdinės. 

Nors buvo išvargusi, Karolina sukaupusi jėgas veržė raiščius Ste- 
los suknelės nugaroje. 

— Nė vienas didikas neras prie ko prikibti. Mes įrodysime, kad ne 
mažiau už juos esame nusipelniusios pagarbos. 

Karolinai sulinko kairys kelis. Ji atgavo pusiausvyrą ir uždėjo du- 
krai ant galvos gedulo kepuraitę, paskui nuleido šydą virš išbalusio 
švytinčio veido. 

— Visados jų nekęsk, — mokė Karolina. — Niekada neprarask tvir- 
tybės. Jie iš prigimties įpratę žiūrėti į mus iš aukšto, bet vien dėl to, 
kad netyčia yra aukštos kilmės, jie nė kiek ne geresni už mus. Ne- 
apykanta įkvėps mums jėgų taip iškilti, kad tik karalienė ir princas 
drįs iš aukšto į mus žiūrėti. 

Karolinai ir vėl neatlaikė kairys kelis. 

— Tu pervargusi, — tarė jai Stela. — Tau reikėtų pailsėti. 

— Tu irgi be poilsio. 

— Bet man ne per šešiasdešimt. 

— Pailsėsime, kai popiet atvažiuosime į Parko skersgatvį. Per tą 
laiką ten turėtų ateiti mano telegrama. Edvardas negaišdamas pra- 
neš Haroldo kreditoriams, kad aš nebeapmokėsiu jo skolų. Vakarop 
atvažiuos furgonai ir išsiveš kiekvieną baldelį iš šio namo, kiekvieną 
padargą iš daržinių ir laukų. Haroldas sužinos, kaip jaučiasi žmogus 
be skatiko kišenėje. 

— Tau dievaži reikėtų atsisėsti. 

Apžiūrėjusi Stelos gedulo apdarus Karolina papurtė galvą. 

— Drabužiai tiks tik kol nusigausime į Parko skersgatvį. Lordo 
Kavendeilo draugai didikai išpeiks, kad vilki gedulo suknelę, kurią 


254 


NAKTIES VALDOVAS 


pažins iš Dženifer laidotuvių prieš dvejus metus. Išsikviesiu geriausią 
"Londono siuvėją. Jis atvažiuos tamsiausia karieta, tempiama juodžiau- 
sių arklių. Nė vienas tavo kaimynas negalės prikišti, kad tinkamai ne- 
silaikoma papročių. Tavo gedulo apdarai bus tokie įstabūs, kad nė vie- 
nas didikas tokių nebus dar matęs, kadangi nė vienas tokių neįpirktų. 

Jos dėmesį atitraukė beldimas į duris. 

— Taip? Kas nutiko? 

— Pabudo mažasis Džeremis, — pranešė joms tarnaitės balsas. 

Stela tuoj pat atidarė duris. 

Tarnaitė stengėsi nereaguoti matydama tokią niūrią Stelos suknelę. 

— Jis serga? — paklausė Stela. — Kosėja? Gal karščiuoja? Naktį vos 
liko gyvas per tą audrą. 

— Ne, ledi Kavendeil. Jis pabudo sveikut sveikutėlis. 

— Ar leidosi žindomas? 

— Taip, miledi. 

Karolina žiūrėjo, kol Stela dingo koridoriuje, ir tik tada leido 
sau prieiti prie kėdės šalia lango. Už stiklo pamatė tamsius dūmus, 
tvyrančius virš hidroterapijos gydyklos griuvėsių. Nesėkmė buvo di- 
džiulė, bet ji priminė sau, kad nesėkmių jos gyvenime būta apstu. 
Jos tik darė ją dar ryžtingesnę. 

Nespėjus jai atsisėsti, įėjo tarnas. 

— Ponia Ričmond, atėjo vietos laidotuvių namų savininkas. Atsi- 
vežė geriausią savo karstą. Laukia svetainėje. 

Karolina linktelėjo ir išėjo iš kambario. Savo geriausią? - pama- 
nė. —- Nupirksiu jį lordo Kavendeilo kūnui nugabenti į Londoną, bet 
laidotuvėms nupirksiu brangiausią garsiausio visame didmiestyje lai- 
dotuvių namų savininko karstą. Ne, garsiausio šalyje! 

Lipdamas jai iš paskos laiptais žemyn, tarnas pridūrė: 

— Ir kai kas nori pasikalbėti su ledi Kavendeil. 

— Kas? 

— Kažkoks žmogus iš hidroterapijos gydyklos. 

— Daktaras Veinraitas? 

— Ne, ponia. Niekada nebuvau jo mačiusi. 

— Pasakyk laidotuvių namų savininkui, kad tuoj su juo pasi- 
kalbėsiu. 


— Klausau, ponia Ričmond. 

Tarnui nuėjus į svetainę, Karolina pasuko į vestibiulį iš paskuti- 
niųjų stengdamasi nešlubuoti kaire koja. 

Liokajui prie durų tarė: 

— Gali eiti į virtuvę ir ko nors užkąsti. 

— Ačiū, ponia. 

Kai liokajaus nebesimatė, Karolina atidarė duris. 

Ten stovintis vyras vilkėjo baltas gydytojo padėjėjo kelnes ir švarką. 

— Man reikia pasikalbėti su jumis ir Stela. 

— Pasielgei kaip beprotis čia ateidamas. 

— Neturėjau kitos išeities. 

— Vidurnaktį, — tarstelėjo Karolina. - Name Blumsberyje. 


— TREČIA KLASE? — nustebo Haroldas. 

— Džiaukis, kad neverčiu tavęs eiti pėsčiomis, — atkirto Rajanas. 

Žvilgrelėjęs į trečios klasės vagoną Haroldas aiktelėjo: jame nebu- 
vo atskirų kupė, vien tik didelė atvira erdvė, panaši į galvijų aptvarą. 

Įprastai čia stati važiuodavo tik darbininkai, bet šį rytą tiek daug 
gydyklos svečių norėjo grįžti į Londoną, kad nebelikus vietų pirmos 
ir antros klasės vagonuose gausūs likę keleiviai nenoromis drauge 
važiavo šioje ankštoje erdvėje ir kentė siaubingą pažeminimą liesda- 
miesi vienas su kitu. 

Gal nebūtų buvę tokie nepatenkinti, jei gydykloje jiems būtų buvę 
leidžiama gauti laikraščius: būtų sužinoję apie Danielio Harkorto nu- 
žudymą ir kitas nelaimes, susijusias su traukiniais. Ko gero, būtų nu- 
sprendę, kad ne taip jau labai trokšta važiuoti traukiniu. Užuot antrą 
kartą per tokį trumpą laiką baiminęsi dėl savo gyvybės, galbūt mielai 
būtų sumokėję vežikams, kad šie nuvežtų ten, kur jie pageidavo. 

Bekeris stovėjo šalia Rajano nužiūrėdamas minią. 

Matė, kaip į prekinį vagoną pakraunamas karstas. Rusai, matyt, 
irgi tai matė. 

Bekeris nukreipė dėmesį į gausius keleivius, lipančius į antros klasės 
vagonus. Žinojo, ko reikia dairytis, todėl pastebėjo pakumpusią seny- 
vą moterį, užsidengusią veidą šydu. Jai reikėjo pagalbos lipant į kupė. 

Vyras, kuris malonėjo jai padėti, vilkėjo beformį amatininko ap- 
siaustą, ant galvos buvo užsidėjęs paprastą skrybėlę. Be sidabriškų 
ūsų, pamiršusį išdidžią laikyseną, Veinraitą sunkiai galėjai pažinti. 

Bekeris vėl pažiūrėjo į Rajaną. 

— Komisaro kupė yra vietos. 

— Man į galvą neateitų pasodinti Emilę šalia žmogaus, kuris kirto 
jai rimbu, — atsakė Rajanas. 

— Policijos komisaro? — nudžiugo Haroldas. — Veskite mane pas jį. 
Jis pareikalaus, kad nuimtumėte tuos antrankius. 

— Lipk į traukinį, kad tave kur velnias, Haroldai! 

Rajanui stumiant jį į sausakimšą trečios klasės vagoną, Bekeris 
nuėjo prie traukinio pradžios ir įlipo į kupė, kur laukė Emilė, jos 
tėvas ir komisaras Meinas. Nors vietų poreikis buvo didžiulis, ko- 
misaras pasinaudojo savo autoritetu, kad niekas daugiau prie jų 
neatsisėstų. 

— Visi atrodote pervargę. Po to, ką patyrėte, nepyksiu, jei miego- 
site kelionėje į Londoną, — tarė Meinas. 

— Pernelyg daug dalykų turim aptarti, — atsakė jam de Kvinsis 
vartydamas rankoje buteliuką su opijaus tinktūra. — Emile, ar pasili- 
kai telegrafe ir įsitikinai, kad operatorius išsiuntė visas mūsų žinutes? 

— Kada esu ką nors padariusi ne iki galo, tėti? 

— Gerai. Atsakymai turėtų ateiti į lordo Palmerstono namus iki 
vakaro. Komisare, man reikia į pagalbą penkių šešių konsteblių ne 
su uniformomis, bet su civiliniais drabužiais. 

— Su civiliniais drabužiais? 

— Ir, seržante Bekeri, noriu, kad papasakotumėt man apie gaisrą 
traukinyje šeštadienio vakarą, — paprašė de Kvinsis. 


ATSISĖDĘS PRIE PUSRYČIŲ STALO, lordas Palmerstonas pažiūrėjo 
į arbatą, skrebutį, marmeladą, kiaulienos šoninę ir minkštai virtą 
kiaušinį priešais. 

— Milorde, maistas netinkamai paruoštas? — paklausė tarnas. 

— Atrodo, neturiu apetito, — atsakė jis, gurkštelėjo arbatos, bet 
neįstengė nuryti. 

— Gal jums labiau patiktų avižinė košė, — pasiūlė tarnas. 

— Ne. Prašom viską išnešti. 

Įėjo kitas tarnas. 

— Milorde, atėjo jūsų kviestas žmogus. 

Pagaliau! - pamanė ministras pirmininkas. 

Jis padėjo siuvinėtą servetėlę ant stalo, palaukė, kol tarnas ati- 
traukė jo kėdę, tada atsistojo. Ištiesino pečius, išpūtė krūtinę, kad 
padarytų jaunuolio įspūdį. 

Bet kai koridoriumi atėjo į vestibiulį, pamatė, kad jo laukia ne 
Karolina, o tik Edvardas Riėmondas. Su kostiumu, smailia barzdele 
ir lazdele šis kaip visada atrodė elegantiškai. 

Tik Ričmondas nepasitiko jo kerinčia šypsena, kaip įprastai. 

— Labas rytas, ministre pirmininke. 

— Labas rytas, Ričmondai, — lordas Palmerstonas mėgino paslėpti 
balse nusivylimą. — Maniau, gal Karolina ateis kartu. 

— Ji dar negrįžo iš Sedvik Hilo. Tiesą sakant, atsiuntė man tele- 
gramą su prasta žinia. 

Lordas Palmerstonas pasiruošė nemaloniam netikėtumui. Kai iš- 
vakarėse per plauką nebuvo susprogdinta geležinkelio estakada, jam 
mažiausiai reikėjo dar vienos blogos naujienos. 

— Apgailestaudamas turiu pranešti, kad praėjusią naktį buvo nu- 
žudytas lordas Kavendeilas, — tarė Edvardas. 

— Nužudytas? 

— Jo paties sūnaus. 

Lordas Palmerstonas pasijuto, lyg būtų gavęs smūgį kumščiu. 
Juodu su lordu Kavendeilu nebuvo artimi, bet tai buvo nesvarbu. 
Kiekvieno didiko mirtis buvo smūgis visiems kitiems, nes primi- 
nė: nors Dievas parūpino jiems aukštą padėtį, galų gale visi jie yra 
mirtingi. 

— Tikriausiai blogai jus išgirdau. Jį nužudė jo sūrus? 

— Tam, kad paveldėtų tėvo turtus ir grąžintų skolas, į kurias 
įklimpo kortuodamas, — atsakė Edvardas. — Deja, Karolina pranešė 
dar vieną liūdną naujieną. 

— Dar vieną? 

— Daktaro Veinraito hidroterapijos gydyklą praėjusią naktį su- 
naikino gaisras. 

Lordas Palmerstonas stengėsi pasirodyti nesutrikęs. Daktaras 
Mandtas, - pamanė. — Kas atsitiko daktarui Mandtui? 

— Milorde, blogai jaučiatės? — paklausė Edvardas. 

— Savaitgalį turėjau dalyvauti daugybėje vėlai naktį vykusių susi- 
rinkimų karo strategijos klausimais. 

— Neabejoju, kad dėl savo pareigų patiriate didžiulę įtampą. Jei- 
gu malonėsite paaiškinti, kodėl mane pasikvietėte, nebetrukdysiu 
jums, nes jūsų dienotvarkė labai įtempta. 

— Pasikalbėkime viršuje. 

Jiems lipant Edvardas tarė: 

— Jūsų pasiuntinys leido suprasti, kad esama svarbių priežasčių, 
kodėl turiu įeiti pro tarnų duris namo užpakalinėje dalyje. Prisipa- 
žinsiu: man smalsu, kodėl prireikė šitaip gudrauti. 

— Turint galvoje žalą ekonomikai dėl išpuolių geležinkeliuose, 
pamaniau būsiant neišmintinga, jei kas pamatys jus viešai pas mane 
lankantis čia ar rezidencijoje Dauningo garvėje arba jei kas pamatys 
mane lankantis pas jus Parko skersgatvyje. Žmonės gali nusistebėti, 
kodėl aš konsultuojuosi su finansų ekspertu, nepriklausančiu jokiai 
vyriausybinei žinybai, kai lengvai galiu kreiptis į savo finansų minis- 
trą. Gali pasirodyti, kad juo nepasitikiu. 

— Finansiniais klausimais jums išties reikėtų konsultuotis su fi- 
nansų ministru, — pripažino Edvardas. 

— Tik ne tada, kai finansiniai klausimai, kuriuos noriu aptarti, 
nėra susiję su vyriausybės veikla. 

Jie priėjo kitą laiptų aikštelę. Lordas Palmerstonas pasirinko bib- 
lioreką priešais pokylių salę. Jiems įėjus, jis uždarė duris ir juodu 
atsisėdo vienas priešais kitą. 

— Prašom pasakyti, kokia bėda, — tarė Edvardas. 

— Nors šįryt vertybinių popierių birža dar nepradėjo darbo, man 
smalsu, ar esate girdėjęs kokių prognozių dėl geležinkelių bendrovių 
akcijų, — pradėjo lordas Palmerstonas. 

— Visi sutaria, kad jų kainos kris dar dvidešimčia procentų. Ne 
vien geležinkelių, bet ir su jais susijusių sričių, tokių kaip kalnakasy- 
ba, gamyba ir laivininkystė. 

Lordas Palmerstonas neteko žado. 

— Tai buvo neišvengiama, — aiškino Edvardas. — Sąlygos pasikei- 
tė. Rinkai reikia laiko prie jų prisitaikyti. 

— Kiek laiko tai truks? 

— Iš anksto numatyti neįmanoma, bet patikėkite: rinka atsigaus 
nuo pastarojo meto sukrėtimų. Visada atsigauna. Dabar netgi atsi- 


randa puiki proga. 

— Kam? 

— Akcijoms pirkti, — paaiškino Edvardas. 

— Kerinau elgtis priešingai. 

Edvardas susiraukė. 

— Norite pasakyti, kad turite finansinių sunkumų, verčiančių jus 
parduoti akcijas? 

— Po neįprastai sunkios žiemos Airijoje, valstiečiai mano ūkiuose 
neįstengia sumokėti už žemės nuomą, o be šių pajamų... 

— Kaip skubiai turite grąžinti skolas? 

— Kredito įmoką už šį namą turiu sumokėti po trijų dienų. Šiaip 
dėl to sunkumų neturėčiau, net ir negavęs žemės mokesčio, bet naš- 
ta, tenkanti ministrui pirmininkui dėl to, kad reikia bendrauti su 
žmonėmis, sunkesnė, negu maniau. Per pusantro mėnesio nuo tada, 
kai pradėjau eiti šias pareigas, mano atsargos visai išseko. Planavau 
parduoti dalį geležinkelio akcijų šiandien, bet tai sumanęs buvau iki 
visų šių įvykių. Akcijų vertei taip smarkiai kritus... 

— Negaliu rekomenduoti tas akcijas parduoti. 

— Bet aš neturiu kitos išeities. 

— Geresnė išeitis — trumpalaikis kreditas, — patarė jam Edvar- 
das. — Kai geležinkelių akcijų vertė vėl išaugs, — o ji tikrai išaugs, — 
galėsite jas parduoti be nuostolio sau. Paskolos palūkanos bus gero- 
kai mažesnės negu skausmas, kurį patirsite pardavęs savo akcijas už 
menkutę dalį to, ko jos vertos. Kokio dydžio jūsų skoliniai įsiparei- 
gojimai! 

— Dešimt tūkstančių svarų. 

Edvardas trumpai susimąstė — suma buvo didžiulė. 

— Jei nedelsdamas eisiu į Sitį, iki dienos galo galėčiau susitarti dėl 
kredito. 

— Bet skolintojai negali žinoti, kas gaus pinigus, — įspėjo lordas 
Palmerstonas. — Jeigu pasklis gandai, kad ministrui pirmininkui 
kilo finansinių sunkumų, vertybinių popierių birža pažiūrės į tai 
kaip į ženklą, kad šaliai gresia pavojus. 

— Kreditą galiu apiforminti taip, kad niekas nesužinos, kam rei- 
kalingi pinigai, — patikino jį Edvardas. — Tačiau finansininkai prašys 
užstato. 

— Manot, jie kaip užstatą sutiktų paimti mano geležinkelio akcijas? 

— Šių akcijų vertė gerokai nukrito, todėl finansininkai dar pa- 
reikalaus jūsų kalnakasybos, gamybos ir laivininkystės akcijų kaip 
papildomo užstato. Ko gero... 

— Ką galvojate? 

— Tam, kad niekas apie tai nesužinotų, kreditą suteiksiu pats. 


VAITHOLO POLICIJOS NUOVADOJE žilstelėjęs daboklės sargas di- 
džiai susidomėjęs klausėsi Rajano, kai šis nuėmęs Haroldui antran- 
kius aiškino, kokie kaltinimai jam iškelti. 

— Sakot, uždusinot savo tėvą? — paklausė džiūsna. - Rimbu ap- 
talžėt savo tėvo našlę, o paskui našlės motiną — kad niekas neliktų 
užmirštas? 

— Na, gerai, prisipažįstu, kad sukirtau joms rimbu, — nusileido 
Haroldas, — bet aš niekuo dėtas dėl... 

— Be to, jis sudavė rimbu gerai mano draugei, — tarė Rajanas. — 
Prakirto jai veidą. 

— Tai jau tikrai nieko neužmiršo, — pareiškė daboklės sargas. 

— Kažkokia beprotystė! Pamatysit, kas bus, kai vidaus reikalų mi- 
nistras sužinos, kaip su manim elgėtės! - purkštavo Haroldas. 

— Būtinai viską papasakosiu serui Džordžui, — tarė Rajanas. — 
Jam dar bus įdomu sužinoti apie tavo brolį. 

— Apie mano brolį? 

— Prieš dvejus metus judu atostogavot Vokietijos valstybėse, Bad 
Homburge, bet girdėjau, kad grįžai vienas. Tvirtinai, neva brolis 
mirė nuo dėmėtosios šiltinės, bet neturėjai mirties liudijimo. 

— Mirties liudijimas buvo kelioniniame krepšyje, kurį kažkas pa- 
vogė iš nuomojamo kambario, kuriame gyvenau! - atkirto Haroldas. 

— Ką gi, esu tikras, kad nusiuntus telegramą Vokietijos polici- 
ja patvirtins mirties priežastį, — atsakė Rajanas. — Bet jeigu kartais 
nepatvirtintų, prisiekusieji gali padaryti išvadą, kad nužudei vyres- 
nįijį brolį siekdamas vietoj jo tapti tėvo turtų paveldėtoju. Vakar, 
pralaukus dvejus metus, tau trūko kantrybė, todėl nužudei dar ir 
savo tėvą. Kodėl tau nenuraminus savo sąžinės ir to neprisipažinus, 
Haroldai? 

— Nustok vadinęs mane Haroldu! Aš esu lordas Kavendeilas! 

Daboklės sargas išsišiepė, parodydamas tarpus tarp dantų. 

— Mes neįpratę prie lordų apsilankymo pas mus. Milorde, tu- 
riu jums ypatingą kamerą. Prašom čia. Koridoriaus gale dešinėje. Ji 
ypatinga tuo, kad joje nepučia skersvėjai. 

— Nepučia skersvėjai? — paklausė Haroldas. 

— Todėl, kad joje nėra langų. Jeigu jums rūpi mano nuomonė, 
geriau sėdėti tamsoje negu skersvėjyje. 

— Aš noriu pamatyti savo advokatą! 

— Tavo advokatas negyvas, — priminė Rajanas. 

— Tuomet atsiųskit man ką nors iš jo kontoros! 

Sargas pasikasė pliką pakaušį. 

— Ar matot čia kokius pasiuntinius, laukiančius, kad kas nors 
išsiųstų juos su užduotimis? 

— Bala nematė. As išsiųsiu pasiuntinį, — tarė Bekeris. Jis stovėjo 
atokiau ir klausėsi pokalbio. 

Rajanas nustebęs į jį atsigręžė. 

Bekeris gūžtelėjo pečiais ir paaiškino: 

— Jeigu vykdysim kiekvieną jo norą, įkalčiai atrodys dar įtiki- 
namesni. 

— Įkalčiai, kuriuos jis prisipažino mėginęs slėpti, — pridūrė Rajanas. 

— Mėginot slėpti įkalčius, milorde? — paklausė Haroldo daboklės 


sargas, vesdamasis jį kamerų koridoriumi. — Gyviau, gyviau. 


DEšIMTAS NAMAS DAUNINGO GATVĖJE atsirado pačioje septynio- 
likto amžiaus pradžioje, kai seras Ričardas Dauningas pastatydino 
eilę namų prie parlamento. Trys iš jų buvo sujungti į šimto kam- 
barių labirintą, kurį sudarė ministro pirmininko kabinetai ir gyve- 
namosios patalpos, bet premjerai retai čia gyvendavo, nes gruntas 
buvo toks minkštas, kad grindys nusmukdavo, sienos pakrypdavo, 
židiniai skilinėdavo. 

Lordas Palmerstonas paniuręs sėdėjo prie savo rašomojo stalo ir 
spoksojo į plyšį medinėje sienos plokštėje priešais. Jam atrodė, kad 
plyšys praplatėjo nuo tada, kai tapo ministru pirmininku. 

Kažkas pabeldė į duris. 

— Įeikit, — ištarė pavargusiu balsu. 


Įėjo padėjėjas. 

— Ministre pirmininke, pas jus atėjo du policijos detektyvai. 
Sako, jų laukiate. 

— Veskite juos čia, — atsakė lordas. 

— Su jais du kiti žmonės, milorde. 

— Du kiti? 

- Žemo ūgio senyvas vyras ir moteris, po sijonu apsimovusi kaž- 
ką panašaus į kelnes. | 

Lordas Palmerstonas atsiduso. 

— Veskit ir juos. 

— Prašom atleisti, ministre pirmininke, bet tas mažas žmogelis sako 
būsiant geriau, jeigu jis pirma pasikalbės su jumis prie keturių akių. 

Lordas Palmerstonas vėl pasižiūrėjo į plyšį sienos plokštėje — da- 
bar jis atrodė net platesnis. 

Jis atsiduso ir linktelėjo galvą. 

Įėjo de Kvinsis, lyg talismaną gniauždamas opijaus tinktūros bu- 
teliuką. 

— Milorde, ačiū, kad... 

De Kvinsis užsičiaupė, pamatęs kažką prie lordo rašomojo stalo. 
Žmogeliukas priėjo prie sienos. 

— Kas negerai? — paklausė lordas Palmerstonas. 

— Tas paveikslas. Jis kabo kiek kreivai. 

De Kvinsis jį patiesino. 

— Bet šitas paveikslas irgi kabo kreivai. Ir tas, ir anas. 

De Kvinsis ėjo palei sieną ir tiesino paveikslus. 

— Nieko iš to nebus, — tarė lordas Palmerstonas. — Dėl minkšto 
grunto po namo pamatais sienos persikreipia. Nuo tada, kai tapau 
ministru pirmininku, pats keletą kartų tiesinau tuos paveikslus. 

— Kai visi tie paveikslai pakrypę, mano smegenys gali patikėti, 
kad pakrypęs esu aš, —- nusprendė de Kvinsis. - Nesuvokdamas, kaip 
yra iš tikrųjų, galiu pradėti lenktis į šoną, kad paveikslai neatrodytų 
pakrypę. 

— Taip, taip. Apie ką norėjote pasikalbėti? 

— Milorde, vienas vokiečių daktaras išgarsėjo tuo, kad išgelbėjo 
gyvybę valstiečiui. 


— Esu tikras, kad tai labai įdomu, bet prašyčiau eiti prie... 

— Vieną popietę tas valstietis pasijuto išvargęs ir prigulė žolėje 
nusnausti. Dėl nosiaryklės trūkumo jis turėjo kvėpuoti pro burną. 
Jam miegant pražiota burna, į ją įsirangė gyvatė. Keli priėję jo ža- 
dinti draugai pamatė gyvatės uodegą dingstant jo burnoje ir nusi- 
leidžiant gerkle. 

Lordas Palmerstonas stengėsi neparodyti, kokį nerimą jam sukė- 
lė šis pasakojimas, bet visai ne dėl gyvatės. 

— Aišku, kilo baisus triukšmas, — pasakojo toliau de Kvinsis. — 
Kiti valstiečiai nubėgo į kaimą šaukdami kiekvienam sutiktam, kokia 
baisi nelaimė ištiko jų draugą. Jie baiminosi, kas atsitiks, kai gyvatė 
supras atsidūrusi valstiečio skrandžio spąstuose. Ji, be abejo, mėgins 
grįžti kaip įlindusi, bet pamatys, kad jai neleidžia kažkokia kliūtis — 
sutraukiamasis raumuo, tik ji to nežino. Įpykusi ar išsigandusi ji su- 
leis geluonį į tą kliūtį. Taigi valstiečiui gyventi teliko minutės. 

Lordas Palmerstonas vidujai susigūžė, nujausdamas, kurlink 
krypsta pasakojimas. 

— Tai nutiko vienoje iš Vokietijos valstybių. Lemties įgeidžiu, 
tame kaime tuo metu lankėsi gydytojas. Jis nuskubėjo į vaistinę, 
paskui prie valstiečio. Šis jau buvo pabudėęs, iš siaubo išmuštas pra- 
kaito. Šalia jo likę draugai tolydžio jį įspėdavo nė nekrustelėti, kad 
nepabaidytų jo skrandyje susirangiusios gyvatės. Jis gulėjo įsitem- 
pęs, stengdamasis, kad kvėpuojant krūtinė nesikilnotų. Jis juto, 
kaip gyvatė juda ir kutena jam skrandį. Iš panikos jam perdžiūvo 
lūpos ir burna, bet jis nedrįso nieko gerti, kad numalšintų šį siau- 
bingą troškulį. 

Daktaras visus apstulbino tardamas: „Kaip tik tai turi daryti — 
gerti.“ Jis atkimšo vaistinėje gautą buteliuką ir privertė nelaimėlį 
nuryti kelis gurkšnius. 

„Kas jame?'— paklausė kažkas. 

„Opijaus tinktūra“, — atsakė daktaras. 

„Ką?! Betgi jūs privertėte jį išgerti tiek, kad jinai jį pražudys!“ — 
paprieštaravo nelaimėlio draugai. 

„Arba pražudys gyvatę“, - atsakė gydytojas. 

Jis privertė nelaimėlį pakelti galvą ir nuryti dar kelis gurkšnius. 
Galop valstietis sudejavo, paguldė galvą ant žolės ir neteko sąmo- 
nės. Kai kūnas nebejudėjo ir nebekvėpavo, draugai nusprendė, kad 

jis negyvas, ir ėmė verkti. Jie dejavo, kad Dievas sukūrė pasaulį, 
kuriame esama gyvačių. Buvo prisiminta ir alegorija apie šėtoną ir 
žaltį. Daktaras irgi nebuvo užmirštas. Minia pagrasino jį sumušti 
ar padaryti dar ką blogiau už tai, kad nužudė jų draugą, bet dakta- 
ras paragino juos neprarasti tikėjimo. Saulė nusileido, stojo tamsa. 
Draugai užklojo valstietį vilnone antklode, sukūrė laužą ir susėdo 
aplink nelaimėlį. 

„Pasitikėkit mano sugebėjimais“, — pasakė jiems daktaras. 

Saulė pakilo, valstietis vis dar nejudėjo. „Kvieskite kunigą iš gre- 
timo kaimo, — raudodama jo draugams tarė valstiečio žmona. Bet 
staiga valstietis vėl sudejavo, jo pirštai ėmė trūkčioti, sumirksėjo vo- 
kai. Krūtinė sujudėjo ir jis giliai, baisiai skausmingai įkvėpė. 

„Įvyko stebuklas!“ — sušuko valstiečio žmona. 

„Taip, medicinos stebuklas“, — pasakė jai daktaras. 

Valstietis neįstengė dirbti laukuose kitas dvi dienas. Žmona iš- 
virė jam mėgstamo troškinio ir mėgino priversti šiek tiek suvalgyti, 
bet jis pasiskundė, esą skrandis siaubingai pilnas — kaip po didžiulės 
puotos. Aišku, taip buvo dėl nugaišusios gyvatės, ji paliko pilvą vals- 
tiečiui po dviejų dienų išsituštinus. 

De Kvinsis gurkštelėjo iš tinktūros buteliuko. 

— Nematau jūsų pasakojimo prasmės — nebent norite man pa- 
sakyti manantis, kad dėl jūsų įpročio vartoti opijų gyvačių nuodai 
jums nebaisūs, — tarė lordas Palmerstonas. 

— To daktaro pavardė buvo Martinas Vilhelmas fon Mandtas, — 
pranešė de Kvinsis. 

— Mandtas? — lordas apsimetė rausiąsis atmintyje. — Sakyčiau, 
niekada nesu girdėjęs... 

— Šis nutikimas taip išgarsino daktarą Mandtą Vokietijos valsty- 
bėse, kad jis buvo aprašytas daugybėje laikraščių, keletą kurių buvau 
įpratęs skaityti gyvendamas Edinburge. Mat ten bendravau su gru- 
pele vokiečių, kad neprarasčiau gebėjimo sklandžiai kalbėti šia kalba. 

— Dievaži neturiu tam laiko, — stodamasis pareiškė lordas Pal- 
merstonas. 

— Milorde, skirkite man dar minutėlę. Netrukus suprasite šio pa- 
sakojimo prasmę. Šis nutikimas išgarsino daktarą Mandtą ir už Vo- 
kietijos ribų, ypač Rusijoje. Jos caras Nikolajus buvo toks pakerėtas, 

kad pasikvietė Mandtą į savo dvarą Sankt Peterburge ir paprašė tapti 
jo asmeniniu gydytoju. 

De Kvinsiui paminėjus carą Nikolajų, lordui Palmerstonui pasi- 
rodė, kad pakrypo jo kabineto grindys. 

— Praėjusią naktį Sedvik Hilo hidroterapijos gydykloje mudu su 
Emile susidūrėm su vienu vokiečių daktaru, — tarė de Kvinsis. 

Ministras pirmininkas vėl susmuko ant kėdės. 

— Inspektorius Rajanas ir seržantas Bekeris taip pat su juo susidū- 
rė. Tas vokiečių daktaras buvo siaubingai išsigandęs, nes jo ieškojo — 
tiksliau, jį medžiojo, du rusai. 

-— Rusai... — suniurnėjo lordas. 

— Jo ieškojo ir trečias rusas, bet vėliau daktaras man pasakė nudū- 
ręs rusą, kai šis užklupo jį besislepiantį gydyklos palėpėje. 

Lordas Palmerstonas pasijuto sergąs. 

— Per kilusias grumtynes sudužo žibintas ir kilo gaisras, — užbaigė 
de Kvinsis. 

Lordas Palmerstonas dabar irgi pasijuto prarijęs gyvatę. 

— Apie tą gaisrą Žinau. 

— Daktaras kalbėjo tik vokiškai, — pabrėžė de Kvinsis. — Šalia 
buvo Emilė, inspektorius Rajanas ir seržantas Bekeris, bet aš vienin- 
telis įstengiau su juo bendrauti. Jis man pasakė kai ką, ko kitiems 
neišverčiau. 

— Ką? 

— Savo pavardę. 

Lordas Palmerstonas pratisai atsiduso. 

— Emilė, inspektorius Rajanas ir seržantas Bekeris nežino, kas jis. 
Jie nenumano, kad jis buvo vyriausiasis caro Nikolajaus gydytojas, 
iki šis prieš dvi savaites mirė. Man į galvą ateina vienintelė priežastis, 
kodėl įpykę rusai atsivijo jį net į Angliją ir tiek jį išgąsdino, kad jis 
slapstėsi. Bet to nedrįstu sakyti balsu net šiame kabinete, kur niekas 
negali mudviejų girdėti. 

— Ir kur dabar yra daktaras Mandtas? - paklausė lordas Palmers- 
tonas stengdamasis, kad balsas išliktų ramus. 

— Kad rusai nustotų jį medžioję, inspektorius Rajanas ir seržan- 
tas Bekeris sudarė vaizdą, neva Mandtas žuvo per gaisrą. Rajanas su- 
sitarė, kad į sudegusią gydyklą būtų atvežtas karstas, šis paskui buvo 

nuvežtas į vietos laidotuvių namus. Iš jų netrukus buvo išsiųsti kiti 
karstai, be kitų, vienas į traukinį, važiuojantį į Londoną, kitas — į 
lordo Kavendeilo namus. Gyvas ar miręs Mandtas galėjo iškeliauti 
tokia daugybe krypčių, kad rusai buvo bejėgiai jį susekti. Tuo tarpu 
Veinraitas ir daktaras Mandtas pakeitė išvaizdą ir pabėgo. 

— Jūs turite galvoje daktarą Veinraitą? 

— Veinraitas toks pat daktaras, kaip berniukas, pardavinėjantis 
laikraščius gatvės kampe. Bet jis akivaizdžiai turi kitų gebėjimų. 
Mandtas vienu metu pasakė, kad jeigu liks gyvas po tos nakties, 
Veinraitas žinos, kur jį nuvežti. 

Lordas padvejojo, galop tarė: 

— Tai tiesa. 

— Milorde, atėjau čia jus patikinti, kad nei aš, nei Emilė, nei 
inspektorius Rajanas ar seržantas Bekeris niekados neišsakysime 
savo įtarimų dėl to, kas praėjusią naktį nutiko toje hidroterapijos 
gydykloje. Tiesą sakant, Rajanas su Bekeriu padėjo jums pasiekti 
savo tikslų, kai negaišdami išsiuntė daktarą Mandtą iš Sedvik Hilo. 
Komisaras Meinas ničnieko apie visa tai nežino. Jis mano, kad kars- 
te — lavonas nenustatyto benamio, kuris praėjusią naktį per audrą 
prisiglaudė gydykloje ir netyčia ją padegė. Jūsų paslaptis saugi. Aš 
savo ruožtu tikiuosi, kad saugi mano duktė ir tuodu žmonės. 

— Manote, aš padaryčiau kam nors iš jų bloga tam, kad apsau- 
gočiau.... 

— Milorde, kaip ir tie paveikslai ant jūsų sienų, pasaulis yra pa- 
krypęs. 

Lordas Palmerstonas vėl pasižiūrėjo į įtrūkusią sienos plokštę. 

— Duodu jums žodį, kad jiems neatsitiks nieko bloga. 

— Ačiū, milorde. Išdrįsiu paklausti, ar jūsų taktika pasiteisino? 

— Esate bebaimis. 

— Bijau tik dėl savo dukters ir draugų, ministre pirmininke. Kas 
dėl manęs... Prieš pusantro mėnesio jums sakiau: dėl savęs visiškai 
nebijau, todėl kalbėsiu su jumis atvirai. 

Lordas Palmerstonas ilgai į jį žiūrėjo, galop linktelėjo. 

— Naujasis caras taip netrokšta karo, kaip troško jo tėvas. Esama 
ženklų, kad Krymas jam rūpi mažiau negu jo liaudis, vis labiau 
maištaujanti dėl karo sukelto maisto stygiaus. Mes planuojame 


267 


DAVID MORRELL 


naują stambų puolimą. Spėju, kad kitais metais tokiu metu karo 
veiksmai jau bus pasibaigę. 

— Bet iš balso neatrodo, kad labai džiaugtumėtės, milorde. 

— Prisiminiau dar šį tą, ką man sakėte prieš pusantro mėnesio. 

— Ką gi aš sakiau? 

— Kad absoliuti valdžia yra sunkiausia našta. 

— Milorde, Danielis Harkortas buvo jūsų advokatas. Kodėl 
neleidote policijai pamatyti dokumentų jo kabinete — todėl, kad 
norėjote nuslėpti, jog Harkortas padėjo jums vykdant kai kuriuos 
ketinimus, nes nenorėjote, kad kas nors iš vyriausybės narių apie 
juos sužinotų? 

— Į šį klausimą negaliu atsakyti. 

— Tuomet gal galite atsakyti į štai tokį: norėjote, kad inspekto- 
rius Rajanas ir seržantas Bekeris laikytųsi atokiai nuo hidroterapijos 
gydyklos, nes negalėjote leisti jiems sužinoti apie daktarą Mandrą? 

— Kokį dar motyvą galėjau turėti? 

— Galbūt įtariat, kas nužudė Danielį Harkortą, ir norit apsaugoti 
jo žudiką. 

— Apsaugoti jo... Gink Dieve! Danielis buvo mano draugas! Man 
buvo skaudu trukdyti tyrimui. 

— Vadinasi, dabar, kai daktaras Mandtas keliauja ten, kur bus 
saugus, tyrimui nebetrukdysit? — paklausė de Kvinsis. — Inspekto- 
rius Rajanas, seržantas Bekeris ir mudu su Emile galim panaudoti 
visus savo įgūdžius žudikui sugauti? 

— Jeigu sugausite tą niekdarį, man pačiam kils pagunda pabūti 


budeliu. 


HAROLDAS PAMATĖ NET NE VIENĄ, 0 du advokatus, besiartinan- 
čius tamsiu koridoriumi — patikėtinį ir baristerį. Jis susijaudinęs pa- 
kilo nuo kameros gulto. 

— Skifingtonai ir Leiveri, ačiū, kad atėjote! 

Haroldas pažinojo juos ne tik kaip advokatus, bet ir kaip kortų 
partnerius, todėl manė turintis teisę kreiptis į juos kaip į draugus. 

— Jau buvau beprarandąs viltį! 

— Mums buvo paaiškinta, su kokiais teisiniais sunkumais susidū- 
rėte, — tarė gražesnis iš dviejų. 

— Tuomet suprantate, kaip visa tai absurdiška. Paruoškite visus 
reikiamus dokumentus ir ištraukite mane iš šios šlykščios skylės. 

Vyrai į jį pažiūrėjo. Abu jautėsi nesmagiai. 

— Iš pagarbos jums nusprendėme ateiti čia asmeniškai, — tarė lie- 
sesnis. | 

— Aišku, atėjote asmeniškai. Pats matau! Tik padarykite viską, ką 
reikia, kad ištrauktumėte mane iš čia! 

— Yra šioks toks keblumas, — tarė vienas. 

— Ką norite pasakyti? 

— Kai kas nusamdė mus, kad jums neatstovautume. 

— Man neatstovautumėte?! 

— Šiaip kliento pavardės neatskleistume, bet šiuo atveju mums 
buvo labai aiškiai liepta jums pasakyti, kad mus nusamdęs asmuo 
yra ponia Ričmond, Edvardo žmona. 

— Ką?! 

— Mes ne vieninteliai advokatai, kuriems sumokėta, kad jums 
neatstovautų, — atsakė baristeris. — Bet kol kas tai pamirškime. Aš 
neįsivaizduoju, kaip kokie nors gerbiami patikėtinis ir baristeris ga- 
lėtų imtis jūsų bylos. Jie žino, kad iš jų būtų juokiamasi, jei mėgintų 
jus ginti. 

— Juoktųsi? 

— Apsvarstykite faktus, tarsi stovėtumėte prieš prisiekusiuosius, — 
pasiūlė baristeris. 

— Taip! Tada pamatysite, kad visa tai klaida! 

— Savo tėvo nužudymu jūs kaltinate pamotę. 

— Nevadinkite jos mano pamote. Nekenčiu šio žodžio. 

— Akivaizdu, kad jos nemėgstate todėl, kad ji užėmė mirusios 
jūsų motinos vietą. Logiška, kad kaltę mėgintumėte suversti jai. Tu- 
rite milžiniškų skolų, prisidarytų lošiant kortomis, tiesa? — toliau 
kalbėjo baristeris. 

— Žinote, kad tokių skolų turiu, tarp jų ir judviem. 

— Jūs prisipažįstate mėginęs paslėpti įkalčius, rodančius jūsų kaltę. 

— Nenorėjau, kad kas nors pamanytų, esą... 

— Haroldai, toliau žiūrėkite į viską prisiekusiųjų akimis. Vyres- 
niajam jūsų broliui mirus — jo mirtis kelia įtarimų ir esu tikras, 
kad prokuroras ja pasidomės, — pagal paveldėjimo įstatymą jūs 

tampate pirmas eilėje žmonių, kuriems atiteks tėvo turtai. Našlė 
jokių teisių neturi. Ji visada yra priklausoma nuo geros vyriškosios 
lyties turtų paveldėtojo valios, o savo naują galią jai jūs parodėte iš- 
mesdamas iš namų į baisią krušą. Taigi pasakykite man, Haroldai: 
kokį motyvą žudyti jūsų tėvą galėjo turėti jūsų pamotė? Ji negalėjo 
nieko iš to laimėti. 

— Kokį motyvą? Na... jei leisite man truputį pa... 

— Vienintelis žmogus, galėjęs turėti naudos iš jūsų tėvo mirties, 


esate jūs. 


Dz KvinsiuUIr IR EMmiLEI įėjus į parduotuvę, suskambo varpelis. 
Pistoletų stendą tvarkantis atletiškos išvaizdos vyras į juos pažiūrėjo. 
Aplinkui buvo visokių šaunamųjų ginklų — ilgų ir trumpų, su būg- 
nais ir be jų, žvilgantis jų metalas ir išblizgintas medis švytėjo ne ką 
mažiau kaip prekės juvelyrinėje parduotuvėje. 

Pardavėjas vertinamai nužvelgė nenusakomus jų apdarus ir kel- 
nes, kyšančias iš po Emilės sijono. Rodydamas į dvi siūles Emilės 
skruoste, paklausė: 

— Ar žaizdą skauda, panele? 

— Mažiau negu anksčiau. 

— Džiugu tai girdėti. 

Pardavėjas padėjo rankas ant prekystalio. 

— Kuo galiu jums padėti? Atleiskit, kad taip sakau, bet jūs man 
nepanašūs į tuos, kurie perka sportinius šaunamuosius kilmingų 
ponų ginklus. 

— Gal malonėtumėte perskaityti štai šitą? — paklausė de Kvinsis 
išsitraukdamas laišką iš apsiausto kišenės. 

Pardavėjas susiraukė pamatęs iškilų vyriausybės antspaudą lapo 
viršuje. 

— Atrodo, jį rašė ministras pirmininkas? 

— Tikrai taip. Kaip matot, laiške jūs prašomas visokeriopai tal- 
kinti mums, nes mes padedame policijai spręsti vieną užduotį. 

— Mudu su tėvu einame per garbingų ponų šaunamųjų ginklų 
parduotuves, — pridūrė Emilė. — Ber tik per geriausias. Girdėjom, 
kad dvi tokios yra Regento gatvėje, o trečia ši, Oksfordo gatvėje. 

— Žinoma, Londone gausu šaunamųjų ginklų parduotuvių, — at- 
sakė jai pardavėjas, — bet jei kas nori geriausio ginklo, o ne tokio, 
kurio vamzdis sprogsta, jei padaroma menkiausia klaida skaičiuo- 
jant parako užtaisą, ši parduotuvė ir dvi jūsų minėtos kitos yra vie- 
nintelės patikimos. 

— Mus ypač domina jūsų paminėtas parako užtaisas, — tarė Emilė. 

Pardavėjas į ją pažiūrėjo nustebęs. 

— Nemanau, kad esu kada nors kalbėjęsis apie paraką su moterimi. 

— Jis suberiamas į vamzdį, paskui įdedama kulka ir kamšalas, ar 
ne? — paklausė Emilė. 

— Taip, — nustebęs atsakė pardavėjas. 

— Kokiu pavidalu parduodat paraką? — paklausė ji. 

— Dešimties svarų medinėmis statinaitėmis, tokiomis kaip Ši. 

Pardavėjas atidarė spintelės dureles ir nukėlė nuo lentynos sta- 
tinaitę. 

— Jis kur kas geresnės kokybės už paraką, parduodamą mažesnėse 
parduotuvėse. Ten į paraką primaišoma akmens anglies miltelių ir 
iš dviejų statinaičių padaromos trys. Toks parakas su priemaišomis 
šnypščia, ir tiek. 

Prisiminęs Vaterlo stotyje sprogusią bombą, į pokalbį įsiterpė de 
Kvinsis. 

— Ar pas jus lankėsi konsteblis ir klausė, ar kas nors pirko čia 
parako penktadienį po pietų arba šeštadienio rytą? 

— Taip. Konstebliui atsakiau, kad keli žmonės išties pirko iš ma- 
nęs parako. 

— Kaip jis pažiūrėjo į šią žinią? 

— Jam ji nepasirodė naudinga. 

— Tikrai? Kodėl? — paklausė Emilė. 

— Jį domino kitkas. Jis klausė, ar parako nenusipirko toks žmo- 
gus, kokiems nederėtų jo pirkti. Patikinau jį, kad tokie Žmonės 
mano parduotuvėje nepageidaujami. Juk čia Meifero rajonas. 

— Tikrai taip, - pritarė Emilė. — O iš pirkusiųjų žmonių, kuriems 
dera čia pirkti, ar kuris nors išsiskyrė kuo nors neįprastu? 

— Dauguma ponų atėjo čia su savo medžiojamųjų paukščių 
ir žvėrių saugotojais prašyti patarimo apie naujus šaunamuosius 
ginklus, kuriuos ketino įsigyti. Kartais ponai užeidavo vieni tik 

pasižiūrėti į ginklus, o paskui užsisakyti parako ir šaudmenų. Visi 
susitarė, kad pirkiniai būtų pristatyti į jų užmiesčio dvarus. 

Pardavėjas nutilo. 

— Na? — tarė Emilė. — Kažką prisiminėte? 

— Penktadienio popietę užėjo vienas medžiojamųjų paukščių 
ir žvėrių saugotojas. Jis sakė, kad jo šeimininkas, lordas Ašlis, nori 
nusipirkti naują graižtvinę muškietą elniams šaudyti Škotijoje. Sar- 
gas apžiūrėjo kelias ir pasakė, kad praneš, kurią rekomenduoja, Jo 
Šviesybei. Jis nusipirko šaudmenų ir statinaitę parako. Pirkinius jis 
išsinešė, kad lordui Ašliui savaitgalį nereikėtų sėdėti dykam. 

— Iš kur žinot, kad tas žmogus buvo medžiojamųjų paukščių ir 
žvėrių saugotojas? — paklausė de Kvinsis. 

— Žinoma, iš kaimiškų drabužių bei saulėje įrudusio ir vėjo nu- 
gairinto veido. 

— Ar žinot jo pavardę? — paklausė de Kvinsis. 

— Parako neturėjau pristatyti, todėl man jo pavardės nereikėjo — 
kaip ir lordo Ašlio adreso. 

— Gal prisiminsite kokių jo išvaizdos smulkmenų, — tarė Emilė. 


BEKERIS STOVĖJO TRIUKŠMINGOJE šešių gatvių sankirtoje, Ra- 
janas jam sakė, kad čia — pasaulio centras. Jis nužvelgė milžinišką 
Anglijos banką ir aštuonias didžiulės Londono biržos kolonas. Pa- 
sijutęs visiškai menkas, nusprendė, kad jam reikia eiti į Londono 
biržą, bet viduje sužinojo, kad iš tikrųjų čia įsikūrusios draudimo 
bendrovės. Sustabdęs mirtinai išbalusį vyrą, prisispaudusį prie krū- 
tinės dokumentų aplanką, paklausė: 

— Ar galit man pasakyti, kur perkamos ir parduodamos akcijos? 

— Už kampo, bet jeigu įeisite vidun — tepadeda jums Dievas. 

Bekeris pasisukiojo tarp karietų, keleiviai kuriose, rodės, tuoj 
persipjaus gerkles. Įėjo į dar vieną šventovę su kolonomis. Čia su- 
sidūrė su šimtais viltį praradusių žmonių, šaukiančių pavadinimus, 
sumas ir kainas. 

Beprotybė! - pamanė Bekeris. 

Sustabdė dar vieną į lavoną panašų vyrą. Teko rėkti, kad per tą 
baisų triukšmą paklaustų: 

— Su kuo galiu pasikalbėti apie geležinkelių akcijas? 

— Jeigu jums reikia jas parduoti — tepadeda jums Dievas. 

— Bet su kuo man kalbėtis? 

— Štai ten. Su juo. 

Išblyškėlis išsvirduliavo laukan. 

Bekeris pasuko, kur rodė nelaimėlis, ir prasibruko pro susijaudi- 
nusią minią. 

Apvalaus veido vyras plačia krūtine stovėjo atokiau atsišliejęs į 
sieną ir pasidygėjęs stebėjo šį reginį. 

Bekeris parodė savo ženklelį pakankamai ilgai, kad žmogus pa- 
matytų, jog jis detektyvas, bet per trumpai, kad šis suprastų, jog 
šiame nepriklausomame rajone jis neturi įgaliojimų veikti. 

— Noriu pasikalbėti apie geležinkelių akcijas, — tarė Bekeris. 

— Dar nesu girdėjęs, kad policininkas įpirktų akcijas. 

— Ar kad būtų toks kvailas jas pirkti. 

Vyras įdėmiau pažiūrėjo į Bekerį ir nusijuokė. 

— Per visą dieną pirmą kartą nusijuokiau. Ko tau reikia? 

— Ar čia esama kokios tylios vietelės? 

— Paėjus šiuo koridoriumi. Ten mano kabinetas. 

Vyras įsivedė jį į vidų, uždarė duris ir pamojo į kėdę. 

— Kodėl policijai parūpo geležinkelių akcijos? 

— Ar šiandien kainos krito? 

— Kaip akmuo į kūdrą. Laivininkystės, kalnakasybos ir gamybos 
akcijos taip pat. Daug gyvenimų buvo sugriauta. Rusai rado būdą, 
kaip mus įveikti. 

— Gal čia ne rusai. 

— Ką nori pasakyti? 

— Papasakokit man, kaip visa tai veikia. 

Vyras patraukė pečiais. 

— Žmogus nori įkurti bendrovę, bet jam neužtenka pinigų. Taigi jis 
parduoda akcijas žmonėms, kurie nori būti dalelės tos bendrovės sa- 
vininkais. Jeigu bendrovė uždirba pelno, akcininkai gauna jo dalį. Ber 
pardavus visas akcijas kiti žmonės irgi gali užsimanyti tapti bendrovės 
dalies savininkais, todėl jie nusiperka akcijų iš tų, kurie jų jau turi. 
Jeigu paklausa nemaža, akcijų savininkai prašo už jas daugiau, negu 
mokėjo patys. Per Londono biržą akcijų pirkėjai ir pardavėjai susieina. 
Tarpininkaujantysis perkant ir parduodant akcijas gauna komisinius. 

— Matyt, tarpininkas visada laimi. 

Plačiakrūtinis vėl nusijuokė. 

— Kuo tu vardu? 

— Seržantas Bekeris. 

— Aš esu Stivenas Koris. 

Jie paspaudė vienas kitam ranką. 

— Ar aš teisingai suprantu: jeigu kas nors bloga nutinka ben- 
drovei, žmonės išsigąsta ir akcijas parduoda? — paklausė Bekeris. — 
Akcijų kaina krinta, nes niekas nenori rizikuoti pirkdamas akcijas 
bendrovės, kuri gali žlugti. 

— Supratai teisingai. Ko gero, tau reikėtų keisti darbą. Jeigu tave 
domina, galiu su kai kuo pasikalbėti dėl darbo čia, — tarė Koris. 

— Kančių esu prisižiūrėjęs iki soties. 

Koris ir vėl nusijuokė. | 

— Gaila, kad neatėjai čia prieš tris valandas. 

— Vadinasi, žmonės, perkantys pingančias akcijas, mano, kad 
bendrovė nebeturės bėdų, ir akcijų kaina vėl pakils į ankstesnį lygį. 

— Iš esmės taip. 

— Kaip man sužinoti, kas perka geležinkelių akcijas? 


BENDROVĖS REGENTO GATVĖJE vitrinoje buvo išstatyti piešiniai, 
vaizduojantys iš pažiūros brangius sklypus su pastatais Meifero ra- 
jone. Rajanui atidarius duris vyras pakėlė akis nuo rašomojo stalo, 
nusprendė, kad Rajanas nėra potencialus pirkėjas, ir vėl įsižiūrėjo į 
dokumentą ant stalo. 

Rajanas parodė savo ženklelį. 

— Ar galiu sutrukdyti užduodamas keletą klausimų? 

Dabar vyras sukluso. 

— Mes visada stengiamės palaikyti gerus santykius su policija. 

— Man reikia informacijos apie vieną namą. 

Rajanui pasakius adresą, vyras tarė: 

— Maža geresnių už šį. 

— Galėčiau sužinoti iš viešai skelbiamų dokumentų, bet tikiuosi, 
kad galit sutaupyti man laiko. Ar galit man pasakyti, kas ir kada 


nupirko šį namą? 

* * x 


Dz Kvinsis IR EMILĖ įėjo į kitą įstaigą. Pagyvenęs plikis baltomis 
žandenomis nustojo pylęs ant svarstyklių mėlynus miltelius ir pasi- 
žiūrėjo į juos pro akinius. 

— Laba diena. Kuo galiu padėti? 

— Mudu su dukra lankėmės pas įvairius Meifero vaistininkus, — 
paaiškino de Kvinsis. - Manom, kad jūsų prekės yra grynesnės ir 
saugesnės už tas, kurias jūsų kolegos parduoda kituose miesto rajo- 
nuose. 

— Be jokios abejonės. Mūsų konkurentai Sohe ir ryčiau deda 
priemaišų į savo gaminius, kol pirkėjas ne tik negauna iš jų jokios 
naudos, bet gali net apsinuodyti. 

De Kvinsis apsidairė, kažkas sužadino jam smalsumą. 

— Ar šita vaistinė visada buvo šioje vietoje? Man rodos, prisime- 
nu, kaip kiek daugiau negu prieš penkiasdešimt metų buvau atėjęs į 
tą pačią vietą nusipirkti opijaus tinktūros nuo dantų skausmo. 

Senyvas vyras nusišypsojo. 

— Tuo metu „vaistinė priklausė mano tėvui. Sakot, opijaus eks- 
trakto? Jo ir norite nusipirkti? 

— Taip, — liūdnai atsakė de Kvinsis stengdamasis nežiūrėti į Emi- 
lę. Vaistininkui paėmus buteliuką nuo lentynos, de Kvinsis išgėrė 
paskutinius lašus iš savojo. 

— Šeši pensai, — tarė vaistininkas ir susiraukęs pažiūrėjo į buteliu- 
ką, de Kvinsio pastatytą ant prekystalio. 

De Kvinsis įsikišo naują buteliuką į palto kišenę. 

Emilė atsiduso, išsitraukė sidabrinę monetą iš sijono kišenės ir 
padėjo ant prekystalio. 

— Gal malonėtumėte pasižiūrėti į šį laišką? 

Vaistininkas apžiūrėjo įmantrų vyriausybės antspaudą. 

— Lordo Palmerstono? Neįsivaizduoju, kodėl bent vienas jo apy- 
gardos rinkėjas už jį balsavo. 

— Bet jūs įvykdysite jo prašymą ir mums padėsite? — paklausė 
Emilė. 

— Žinoma. Ar galiu jums duoti kai ką sužeistam skruostui gydyti? 
Atrodo, jį skauda. 


— Gal ištinimas praeitų nuo cinko sulfato. 


275 


DAVID MORRELL 


— Tiesą sakant, lašelis to, ką daviau jūsų palydovui, būtų veiks- 
mingesnis bent jau nuo skausmo. 

— Manau, kad cinko sulfatas saugiau. 

Vaistininkas padavė jai buteliuką skysčio. 

— Už dyką. Apmaudu matyti tokią gražią moterį su trūkumu. 

— Ačiū. Jeigu cinko sulfatas suveiks ir sutrauks audinius, gal ran- 
do neliks, - atsakė Emilė. 

— Tikiuosi, kad taip ir bus, panele. Kokią informaciją jums su- 
teikti manęs prašo lordas Palmerstonas? 

— Ar buvo atėjęs konsteblis ir paklausė, ar netinkamas žmogus 
pirko iš jūsų raudonų maistinių dažų? — paklausė de Kvinsis. 

— Jis pavartojo kaip tik tą žodį — „netinkamas“. Negalėjau supras- 
ti, kodėl Londono policiją galėtų dominti raudoni maistiniai dažai. 
Šiaip ar taip, atsakiau jam, kad joks įtartinos išvaizdos žmogus ne- 
pirko iš manęs raudonų maistinių dažų ar ko nors kito. 

Prisiminęs vyrą, vėmusį raudonu skysčiu Vaterlo stotyje, kad nu- 
kreiptų žmonių dėmesį, kai paliko savo kelioninį krepšį su bomba, 
de Kvinsis tarė: 

— Bet penktadienio popietę ar šeštadienio rytą jūs pardavėt rau- 
donų maistinių dažų. 

— Tai populiari prekė. Kepėjai juos naudoja norėdami paryškinti 
savo konditerijos gaminius. 

Juos paminėjus Emilei sugurgė pilvas. 

Vaistininkas apsimetė to nepastebėjęs. 

De Kvinsis apsidairė ir parodė į medžiagą vandens inde. 

— Ar raudonus maistinius dažus pirkęs žmogus pirko ir šito? 

— Tiesą sakant, taip. Tie du dalykai nelabai tinka vienas prie kito. 
Tai buvo keistas pirkinių derinys. 

— Bet pirkėjas neatrodė įtartinai? 

— Priešingai. 

— Kaip suprasti? 


— Jis segėjo baltą dvasininko apykaklę. 


13 

LiKUS PUSVALANDŽIUI IKI VIDURNAKČIO, dengta karieta atva- 
žiavo prie rūko gaubiamo namo Parko skersgatvyje. Vyras ir dvi 
moterys, viena apsirengusi tamsiausiais gedulo drabužiais, kita pa- 
siramsčiuojanti lazdele, išėjo iš prabangaus namo ir įsėdo į karietą. 

Vežikas nuvažiavo į šiaurę, pasuko į rytus, į tuščią Oksfordo gat- 
vę, paskui šiaurėn Totnamo Rūmų keliu, tada į rytus Fransio gatve. 
Tarp gausių Blumsberio aikščių karieta privažiavo prie vieno iš kelių 
atskirų namų tame rajone, atskirto kelių eismo juostų nuo čia įpras- 
tos sujungtų namų eilės. Dviejų aukštų pastatas išsiskyrė iš kitų tuo, 
kad jo kampai buvo užapvalinti ir panėšėjo į mažus, storus bokštus. 

Užuolaidos buvo užtrauktos, bet pro plyšius matėsi kelių lempų 
šviesa. 

— Jis anksti atvažiavo, — tarė Edvardas Ričmondas. 

— Pasižiūrėsime, ko jam reikia šį kartą, — pasakė Karolina. 

— Paskutinį, - pridūrė Stela. 

Kiek jie įžiūrėjo rūke skendinčių gatvės žibintų šviesoje, visi kiti 
langai gatvėje buvo tamsūs. 

— Grįžk po valandos, — paliepė vežikui Edvardas. 

Jie išlipo iš karietos, atidarė vartelius, praėjo pro belapius krū- 
mus abiejose tako pusėse ir mediniais laiptais užlipo į tamsią dengtą 
verandą. 

Karolina išsitraukė raktą iš rankinės, bet jo neprireikė: laukujės 
durys jau buvo atrakintos. 

Jiems įėjus, Karolina užšovė duris skląsčiu. Tamsiame prieškam- 
baryje stovėjo staliukas su vaza, bet gėlių joje nebuvo. Nors namas 
buvo apstatytas, jame tvyrojo tuštumos pojūtis ir pelėsių tvaikas, 
koks būna patalpose, kuriose retai gyvenama. 

Jie pasuko į kairę, prie pravirų svetainės durų. 

Aukštas, liesas vyras atsistojo nuo apmuštos kėdės šalia židinio, 
kuriame traškėdamos degė anglys. Vilkėjo nebe baltą hidroterapijos 
klinikos gydytojo padėjėjo uniformą, bet kilmingam ponui tinka- 
mus apdarus; trys atvykėliai žinojo, kad juos pasiėmė iš drabužių 
spintos antro aukšto miegamajame. 

— Name buvo šalta, — tarė vyras. —- Nemačiau prasmės kalbėtis 
drebant. 

Bet prieš jį stovinčios trijulės veido išraiškos buvo net ne šaltos. 
Jos buvo ledinės. 

— Rikai, čia paskutinis kartas, kai mes matomės, — tarė Edvardas. 

— Nemanau, - atsakė jaunuolis. 

— Mes tau gerai sumokėjome už paslaugas ir tylėjimą, — tarė Ka- 
rolina. — Sutartis įvykdyta. Bet mes pasiruošę sumokėti tau premiją 
kaip kompensaciją už gydykloje prarastą darbą. 

— Taip, tai sąžininga, — pritarė Edvardas. — Tu mums gerai pasi- 
tarnavai pranešdamas apie investicijų galimybes, kurias aptarinėjant 
nugirdai gydyklos svečius. Išsiskirdami mes išmokėsime tau premiją. 

— Man buvo prižadėta ne vien pinigų, — paprieštaravo Rikas. 

— Ne vien pinigų? — paklausė Karolina. — Apie ką čia kalbi?! 

— Žadėjo ji, — Rikas parodė į Stelą. 

— Aš irgi nesuprantu, apie ką jis čia kalba, — iš po našlės šydo tarė 
Stela. — Mano vyras buvo nužudytas. Nejaugi neturi nė krislelio 
padorumo? Leisk man gedėti. 

— Mes buvome susitarę, — tarė Rikas. 

— Dievaži, nesuprantu, ką čia... 

— Kad mudu susituoksime. 

— Susituoksime? — apstulbusi paklausė Stela. — Nedaviau tau jo- 
kio pagrindo... 


— Argi su tavim sugyventi du vaikai nėra pakankamas pagrindas? 

Nors padorioje draugijoje kalbėti tokia tema niekada negalėjai, 
Riko pareiškimas nei Karolinos, nei Edvardo nepribloškė ir net ne- 
nustebino. 

— Rikai, — tarė Karolina, — mes pateikėme tau sąžiningą dalyki- 
nį pasiūlymą ir tu sutikai. Kodėl po dvejų metų reikalauji derėtis 
iš naujo? 

— Todėl, kad pasikeitė aplinkybės. Dabar, kai lordas Kavendeilas 
negyvas, Stela gali tekėti antrą kartą. Žinokite, kad aš nesitikiu, jog 
tai įvyks greitai. Stela turi gedėti metus. 

— Antrą kartą aš netekėsiu, — pareiškė Stela. 

— Kodėl mums neapsvarsčius to prie keturių akių? — Rikas paro- 
dė į kitą svetainės pusę. 

— Aš neleisiu tau būti vienu du su manim niekur. 

— Nesakei to, kai tau reikėjo mano pagalbos. Tada tikrai buvome 
vienu du. 

— Stela, gal judu galėtumėte pasikalbėti laisviau negirdint Edvar- 
dui ir man, - tarė Karolina. 

— Kalbu taip laisvai, kaip ketinu, - atsakė Stela. — Tu rimtai siūlai 
man sutikti už jo tekėti, kad nupirkčiau jo tylėjimą? 

— Šiurkščiai pasakyta, — tarė Rikas, — bet gal tau bus dvasiškai 
ramu žinant, kad niekas nesužinos, jog mažasis Džeremis nėra lordo 
Kavendeilo sūnus. 

— O jeigu aš atsisakysiu? 

— Tarkim, aš papasakočiau laikraščiams. Tarkim, laukčiau prie 
parlamento pastato ir papasakočiau visiems iš Lordų rūmų išeinan- 
tiems nariams. Ką aš prarasčiau? Patirčiau gėdos, ir tiek. Bet tu, — 
pasakė jis Stelai, — ir tu, — pasakė Karolinai, — prarastumėte gali- 
mybę turėti šeimos narį, kuris yra lordas ir gali perduoti savo titulą 
vyresnėliui. Kai Haroldas bus pakartas už tėvo nužudymą, mažasis 
Džeremis taps kitu lordu Kavendeilu. Argi ne tokios sėkmės norėjai, 
Karolina? Taip iškilti visuomenėje, kad niekas negalėtų žiūrėti į tave 
iš aukšto. Žinoti, kad Stelos vyriškosios lyties palikuonys bus lordai. 
Koks triumfas! Bet jeigu jūs nesutinkate su mano sąlygomis, galiu 
viską iš jūsų atimti, kai jums trūksta tik vieno žingsnio tai gauti. 

— Mes duosime tau penkiasdešimt tūkstančių svarų, — pasiūlė 


Edvardas. 

Suma buvo milžiniška, bet Rikas tik papurtė galvą. 

— Kai vesiu Stelą, turėsiu ją ir galėsiu naudotis tais penkiasde- 
šimčia tūkstančių svarų. Tiesą sakant, net daugiau. Ko jūs spyrioja- 
tės? Bijote, kad užtrauksiu jums gėdą? Argi nesutinkate, kad atrodau 
respektabiliai su tais prašmatniais drabužiais, kuriuos man parūpino- 
te? Kai atvažiuoju į Londoną, einu į geriausius teatrus ir restoranus — 
ten niekam nė į galvą neateina, kad esu prastesnis už bet kurį iš jų. 
Padavėjai net kreipiasi į mane „sere“. Kai vesiu Stelą, aš irgi priklau- 
sysiu lordų šeimai — būsiu lordo patėvis, bet, žinia, esu tikras jo tėvas. 

Židinyje ėmė kibirkščiuoti anglys. 

— Stela, manau, tavo motinos pasiūlymas geras. Aptarkime tai 
vienu du, — tarė Rikas ir vėl parodė į kitą svetainės pusę. 

Stela pažiūrėjo į Karoliną, paskui į Riką. 

— Gerai, — tarė ji. — Išspręsime šį reikalą visiems laikams. 

Jai einant į svetainės galą, Rikas įžiebė degtuką ir uždegė dujinę 
lempą. Dvivėrės durys buvo visiškai atvertos. Rikas jas uždarė. 


— STELA, NEJAUGI Aš tau toks atstumiantis? — paklausė Rikas, 
kai juodu buvo vieni. — Taip nesielgei, kai daugybę kartų gulėjome 
vienoje lovoje antrame aukšte. 

Stela nusipurtė. 

— Turėjau padaryti tave laimingą. 

— Tau pavyko. Esu tikras, kad tapusi mano žmona ir toliau tai 
darysi. 

— Padorūs žmonės tokiomis temomis nekalba. 

— Staiga susidrovėjai po to, ką mudu tiek kartų patyrėme. 

— Mama man sakė, kad vaikas, pradėtas vyrui juntant didžiausią 
aistrą, bus stipresnis ir sveikesnis. 

— Kalbi, lyg būtume du gyvuliai, suvesti dauginimosi tikslais, — 
paprieštaravo Rikas. — Tarp mūsų buvo daugiau negu vien tai. Aš 
įrodžiau esąs vertas būti tavo vyru. Neįsivaizduoji, kiek aš padariau 
tave gelbėdamas. 

Kai Rikas mėgino sugriebti jai ranką, ji atsitraukė atatupsta ir 
piktai paklausė: 

— Ką turi galvoje sakydamas, kad esi vertas? 

— Praėjusią savaitę atėjai pas mane šiame name, — atsakė Rikas. 

— Tu nepalikai man kitos išeities. Kai aš atvežiau savo vyrą į gy- 
dyklą procedūroms, tu elgeisi su manim taip siaubingai familiariai, 
kad buvau priversta pažadėti Čia ateiti. 

— Tau išėjus ir nuvažiavus karieta pažiūrėjau pro langą ir pama- 
čiau vyrą, stebintį tave iš tamsios nišos, — pasakojo Rikas. — Vyras 
buvo stambaus sudėjimo. Iš paprastų drabužių buvo akivaizdu, kad 
jis negyvena šiame rajone. Nors jo nepažinojau, suvokiau, kad jau 
esu jį matęs. Hidroterapijos gydykloje, geležinkelio stotyse ir Lon- 
dono gatvėse. Jis sekė tave arba mane, o gal mus abu. Užgesinau 
lempas, išėjau iš namo ir jį užrakinau. Tada praėjau pro Britų mu- 
ziejų — jame buvo tylu — ir išgirdau, kad jis tamsoje seka man iš 
paskos. Aš augau gatvėse, todėl žinau visus įmanomus būdus, kaip 
išsisukti nuo persekiotojo. Kai pasiekėme triukšmingą Oksfordo 
gatvę, kur dėmesį blaško dar ir gausus transportas, pasukau už kam- 
po, tada į skersgatvį, nubėgau į jo galą ir grįžau į gatvę, kuria ėjau, 
bet dabar už vyro, o ne priekyje. Dabar jau aš sekiau jį. 

Suvokęs, kad nuo jo išsisukau, jis iš paskutinių stengėsi mane 
rasti, bet galiausiai liovėsi. Toliau jį sekiau, kol jis priėjo prie savo 
būsto Sadarke. Susiradau smuklę, kuri galėjo išnuomoti man nak- 
čiai kambarį, su langu į gatvę, kurioje buvo vyro būstas. Ryte jam 
išėjus toliau jį sekiau. Tą vakarą atsekiau paskui jį į Lombardo gatvę. 
Tokiu metu žmonių beveik nebuvo. Kadangi vilkėjau prabangius 
drabužius, konsteblis net nepaklausė manęs, ką ten veikiu. Užlipau 
tais pačiais laiptais kaip ir nepažįstamasis. Pasiklausiau už kontoros 
durų ir išgirdau nepažįstamąjį kreipiantis į kažką „pone Harkortai 
Man susidarė įspūdis, kad kontora advokato. 

— Danielis Harkortas? — Stela prispaudė delnu jos veidą dengian- 
tį gedulo šydą. 

— Išgirdau nepažįstamąjį pasakojant Harkortui viską apie mudu. 
Sužinojau, kad nepažįstamasis — privatus seklys. Jis minėjo mano 
portretą, kurį nupiešti nusisamdė gatvės dailininką. Jiems baigiant 
pokalbį, laiptais išsėlinau į tamsią gatvę. Netrukus nepažįstamasis 
išėjo iš namo, o tuoj po jo vyras, kurį nusprendžiau esant Harkortu, 
nulipo laiptais ir nuskubėjo į karietų stotelę. Jis gniaužė dokumentų 
aplanką, tarsi jame būtų kažkas vertinga. Jam iš paskos nuvažiavau 
į Justono stotį. Jam nusipirkus pirmos klasės bilietą į Sedvik Hilą, 

padariau akivaizdžią išvadą: jis važiuoja į tavo vyro užmiesčio namą 
ir ruošiasi parodyti tavo posūniui tavo neištikimybės jo tėvui įrody- 
mą. Advokatas buvo vienas kupė, kai į ją įlipau. 

— Danielį Harkortą nužudei +42 — pasibaisėjusi paklausė Stela. 

— Daugybę kitų kartų įrodžiau esąs vertas būti tavo vyru. Tas pri- 
vatus seklys, aišku, žinojo apie tavo neištikimybę, kaip ir jo žmona, 
surašiusi dokumentus, kuriuos jis perdavė Harkortui. 

— Tu ir juos nužudei? 

— Ir karietos vežiką, ir kelio rinkliavos rinkėją, nes abu galėjo 
mane pažinti. 

— Dieve brangus — juos visus?! 

— Stela, kodėl atrodai nustebusi? Manai, aš turiu bent menkiau- 
sių abejonių, kad tu nužudei savo vyrą? Haroldui trūksta vaizduotės 
suplanuoti žmogžudystę. 

— Aš Čia niekuo dėta! Haroldas turi milžiniškų skolų, prisidarytų 
kortuojant! Jam nusibodo laukti, kol paveldės tėvo turtus! 

— Esu tikras, policininkai patikės pasakėle, kurią girdėjau tave 
jiems sekant hidroterapijos gydykloje, bet neįžeidinėk manęs tikė- 
damasi, kad aš ja patikėsiu. Tu pavogei Haroldo tabako ir pabarstei 
jo ant savo vyro krūtinės po to, kai jį uždusinai. Šitaip tu sudarei 
vaizdą, neva pagalve nosį ir gerklę jam užspaudė Haroldas. 

— Ne! 

— Tu tikėjai, kad Opiomanas pastebės tabaką ir nesuabejos tavo 
kaltinimu, neva jį nužudė Haroldas. 

— Tu klysti! 

— Rizikavai įtraukdama Opiomaną ir jo dukrą, bet tavo drąsa, 
matyt, pasiteisino. Tuodu detektyvai gerbia tėvo ir dukros nuomo- 
nę. Pakorus Haroldą, tavo sūnus taps kitu lordu Kavendeilu. Geni- 
alu! Tu sugalvojai, kaip budeliui nužudyti žmogų už tave, kaip tu 
nužudei savo vyrą. Gal ir nesi tokia žmogžudė kaip aš, bet mudu 
skiriamės tik aukų skaičiumi. Mudu su tavim esam abu labu tokiu, 
Stela, ir nusipelnome būti drauge. 

— Nedrįsk mudviejų lyginti! — užriko ji. — Tu esi viso labo pa- 
prastas... 

— Ti; rizikavai darydama tai, kas buvo būtina savo svajonei pa- 
versti tikrove, o as rizikavau darydamas tai, kas buvo būtina norint 

padėti tau. O taip, mudu panašūs. Ar kas nors galėtų mylėti tave 
labiau negu aš? 

Jis vėl mėgino suimti jai ranką. 

— Nedaryk to. 

— Anksčiau niekada neprieštaraudavai, kai tave liesdavau. 

— Neturėjau kitos išeities. 

— Dabar irgi neturi. 

— Liaukis, dievaži. Negaliu to pakęsti. Tu... 

— Aš ką? 

— Esi man šlykštus. Jeigu tai nebūtų buvę visiškai būtina, manai, 
kada nors būčiau leidusi tau mane grabinėti, kaip vaikystėje mačiau 
vyrus grabinėjant mano motiną? 

— Nesuprantu. 

Stela atstūmė jį į šalį. 

— Tu esi toks pat šlykštus kaip ir visi kiti vyrai! Man buvo ne- 
pakenčiama kiekviena akimirka, kurią kenčiau po tavimi, jusda- 
ma, kaip tavo svoris užgniaužia orą man plaučiuose, jusdama, kaip 
šiurkščiai į mane įeini. 

— Iš tikrųjų nori pasakyti, kad dygėjaisi savimi, — tarė Rikas. 

— Nenutuokiu, ką čia... 

— Pasikelk šydą. Noriu pamatyti tavo akis. Pažiūrėk man tiesiai į 
akis ir pasakyk, kad darydama laimingą mane, kaip ką tik sakei, pari 
nesijautei laiminga. Mėgavaisi, net jeigu to nenorėjai. Štai kodėl da- 
bar dygiesi. 

— Ši tema netinkama. 

— Manai, esu toks naivus, kad neskiriu moters, kuriai mano gla- 
monės patinka, nuo tos, kuri tik apsimeta, kad jos jai patinka? — 
paklausė Rikas. 

— Na, aš tave tikrai spmulkinau. Buvai gyvulys, nusamdytas su- 
teikti dauginimosi paslaugą. Dabar imk tau siūlomus pinigus ir išeik! 

— Taip. 

— Ką — tu išties sutinki? 

— Aš paimsiu pinigus ir išeisiu, — Rikas kiek parylėjo. — Su viena 


sąlyga. 
— Kokia? — įtariai paklausė ji. 
— Pasikelk šydą. 

— Kad galėtum pamatyti mano akis? Juk to ką tik norėjai. 

— Ne. Kad galėčiau tave pabučiuoti. Įrodyk man, kad tai tau 
nepatinka. 

Jam žengtelėjus prie jos, Stela vėl pasitraukė į šalį, bet tada tren- 
kėsi į stalą ir nebegalėjo išvengti jo artumo. 

— Įtikink mane, — tarė Rikas. — Įrodyk, kad visos tos popietės ir 
vakarai, kuriuos praleidome viršuje, buvo tik tam, kad susilauktum 
vyriškosios lyties įpėdinio. Prieš savaitę atėjai čia ne pastoti. 

— Jau sakiau: atėjau čia, nes grasinai sukelti skandalą viešumoje, 
jeigu nesutiksiu. 

— Įtikink mane, kad toks buvo tavo motyvas. Leisk man tave 
pabučiuoti. Įrodyk, kad tau tai nepatinka. Jeigu klystu, išeisiu ir 
niekados manęs nebepamatysi. 

Stela stovėjo lyg paralyžiuota. | 

Rikas priėjo arčiau, palietė jos šydą, iš lėto pakėlė ir uždėjo ant 
juodos skrybėlaitės, atidengdamas žvilgančias žalias akis. 

— Kokia tu graži! 

Dešine ranka paglostė jai dailų skruostą. 

— Nejusk sau neapykantos dėl to, ką jauti, — tarė jis. 

Ją nukrėtė šiurpas. 

— Tai natūraliausias dalykas pasaulyje, — tikino jis. 

Jis palietė kairiu delnu kitą jos skruostą ir švelniai apgaubė jos 
veidą. Tada pasilenkė ir kuo švelniausiai savo lūpomis palietė jos 
lūpas. Bučinys buvo lengvutis it drugelis. 

Jis atsilošė ir žavėdamasis į ją pažiūrėjo. 

Pabučiavo ją dar kartą, vėl švelniai, vos paliesdamas jos lūpas, ir 
pajuto, kaip jos kūno virpesys persiduoda jam. 

— Kokia tu graži! — pakartojo. 

Kai kitą kartą ją pabučiavo, pajuto, kad ji pražioja lūpas. 

Ji raudodama prie jo prisiglaudė. 


RiksMAS BUVO TOKS GARSUS, toks kupinas skausmo ir siaubo, 
kad už pertvaros su Edvardu besiklausanti Karolina krūptelėjo. Ly- 
dimas prislopinto dunksėjimo riksmas tapo toks desperatiškas, kad 
Karolina ir Edvardas paskubomis atidarė stumdomąsias duris. 

Rikas gulėjo ant grindų, Stela atsitūpusi šalia be perstojo tvatijo 
aštria šuke jam į sumaitotą veidą. Aplink jį gulėjo kažkokios nuo- 
laužos. Viena jų buvo su keramine ąsa ir Karolina ūmai suvokė, kad 
tai sudaužyta vaza. Sugniaužusi antrą smailią ąsą Stela toliau ja badė 
tamsiai raudona koše virtusį Riko veidą. 

— Stela! — sušuko motina. 

— Liaukis! - užkriokė Edvardas mėgindamas sugriebti ją už rankos. 

Stela smogė savo ginklu ir privertė Edvardą atšokti, bet jis pavė- 
lavo. Iš ištiestos rankos pasipylė kraujas. 

Jis dejuodamas atsitrenkė į kėdę, prarado pusiausvyrą ir pargriuvo. 

— Neliesk manęs! — suspigo Stela, — Aš neleisiu jokiam vyrui 
mane paliesti! Niekada! 

Jos šydas buvo nukaręs nuo galvos šono, visas aptaškytas krauju. 
Jos skruostai ir juodo krepo gedulo suknelė taip pat. 

— Neleisiu vyrams grabalioti mane, kaip leidiesi grabaliojama 
tu! — užriko ji ant Karolinos. 

Kažkas trenkėsi į laukujes duris. Karolinai pasisukus į svetainės 
priekį ir prieškambarį už jos, lauko durys sudrebėjo, su trenksmu 
atsidarė ir į vidų įpuolė du vyrai. Kai jie atlėkė į svetainės lempos 
šviesą, Karolina pažino du detektyvus, kuriuos buvo mačiusi gydy- 
kloje. Jiems iš paskos skubėjo dar dviese. 

— Tomai! Emile! 


Iš Emilės de Kvinsi dienoraščio 


Traukinyje į Londoną tėtis paprašė komisaro Meino duoti mūsų ži- 
nion šešis civiliniais drabužiais apsirengusius konsteblius. Jie pamai- 
nomis stebėjo Karolinos namą Parko skersgatvyje. Visą dieną klau- 
sinėję įvairiose parduotuvėse mudu su tėčiu galop atėjome pailsėti į 
lordo Palmerstono namus. Po ilgos apklausų dienos čia prie mūsų 
prisidėjo Šonas ir Džozefas. 

Laukėme to, ką tėtis sakė būtinai nutiksią: sutemus mažiausiai 
vienas Karolinos šeimos narys išeisiąs iš namų. Pusę dvylikos ėmė- 
me juo abejoti, bet vienas konsteblių, atbėgęs trumpą atstumą nuo 
Parko skersgatvio į Pikadilį, pabeldė į lordo Palmerstono namų duris 

ir pranešė mums, kad net ne vienas, o trys namo Parko skersgatvyje 
gyventojai išvažiavo karieta. 

Policijos karieta laukė lordo Palmerstono namų prievažoje. Par- 
ko skersgatviu nuvažiavome šiaurės kryptimi, ten kitas konsteblis 
sušuko: „Karieta pasuko dešinėn, į Oksfordo gatvę!“ Rūke, sukeltame 
pusės milijono Londono kaminų, mes didžiausiu greičiu ją nusivijo- 
me. Karieta, važiuojanti tokiu vėliu metu, buvo neįprastas vaizdas ir 
patraukė patruliuojančių konsteblių dėmesį. Jie nukreipė mus toliau 
Oksfordo gatve, paskui kiti konstebliai sušuko, kad karieta nuvažia- 
vo į šiaurę Totnamo Rūmų keliu, o tada Fransio gatve rytų pusėn. 
Tamsoje konstebliams nebuvo nieko kito įdomaus stebėti, kaip tik 
pravažiuojančias karietas. 

Mes turėjome pagrindą skubėti, bet anos karietos keleiviai, ma- 
tyt, neturėjo. Fransio gatvėje mes ją prisivijome - išgirdome jos dar- 
desį. Bet tikimybė, kad mūsų persekiojamieji išgirs mus, buvo kur 
kas mažesnė, nes tėtis patarė pasinaudoti pakelės plėšikų taktika, ku- 
rig jis aprašė vienoje iš esė apie žmogžudystes: mūsų arklių kanopų 
kaukšėjimą slopino apvynioti aplink jas storo audeklo maišai. 

Kai ana karieta, sprendžiant iš garsų, sustojo, vežikas sustabdė ir 
mūsiškę. Išlipome į šaltą rūką ir, kai ana karieta vėl nudardėjo, paty- 
liukais patraukėme gatve. Galiausiai pamatėme vienintelius visame 
rajone pro užuolaidas apšviestus langus, o pats namas su storais, že- 
mais bokštais kiekviename kampe stovėjo atskirai nuo kitų. 

Išsiskyrėme ir klausėmės prie skirtingų langų namo priekyje ir gale. 

Kai po šiurpaus riksmo Šonas su Džozefu įsiveržė į namą, išvy- 
dome siaubus, kurių niekados neįstengsiu ištrinti iš atminties. Ben- 
dras įspūdis buvo nepakeliamas: sumaitotas ant grindų tįsančio, 
nejudančio vyro veidas, tamsiai raudonos dėmės ant juodos Stelos 
gedulo suknelės, kraujas, varvantis nuo jos gniaužiamos vazos šukės, 
kraujas, trykštantis iš perrėžtos Edvardo rankos, ir siaubo išraiška 
Karolinos veide. 

Šonas prisiartino prie Stelos ir mėgino paimti jos ginklą. 

— Nesiartink! Neliesk manęs! 

Šonas kažką pasakė taip tyliai, kad aš neišgirdau. 

— Kalbėk garsiau! - paliepė Stela. 

— Raminkitės, - sukuždėjo Šonas. 

Supratau, ko jis nori: kad ji įsitemptų norėdama jį girdėti, pasi- 
lenktų į priekį ir jis gautų galimybę ištraukti vazos šukę jai iš rankos. 

Bet jam žengus dar žingsnį, ji jam smogė. Šonas atšoko atbulas - 
dar akimirka, ir jam ranka būtų buvusi perrėžta kaip Edvardui. 

Neatitraukdama žvilgsnio nuo žvilgančių Stelos akių priėjau prie 
Edvardo, nutraukiau kaklajuostę. 

- Prispauskit ją prie žaizdos. Smarkiai, - pamokiau. 

Visą tą laiką stebėjau pykčio sukrečiamai perkreiptą Stelos veidą. 

— Dėl visko kalta ji, - su neapykanta rodydama į Karoliną tarė 
Stela. 

- Raminkitės, - švelniai pakartojo Šonas. 

Džozefas lėtai pasislinko atokiau, matyt, tikėdamasis ją sugriebti, 
kai Šonas atitrauks jos dėmesį. 

- Jinai privertė mane taip padaryti, - tarė Stela. 

- Ką daryti jus privertė mama? - prieidamas arčiau paklausė 
tėtis. 

- Nesiartink! - užriko ant Džozefo Stela. 

— Turiu išsiaiškinti, ar tas vyras ant grindų gyvas, - tarė Džoze- 
fas. - Leiskit man pro jus praeiti, kad galėčiau pamėginti jam padėti. 

- Jis pragare. Niekas nebegali jam padėti. 

- Stela, ką daryti jus privertė mama? - pakartojo tėtis. 

- Nereikia, - maldavo Karolina. - Prašau. 

- Ji privertė mane leistis šio vyro grabaliojamai, kaip leido tokiai 
daugybei vyrų purvinomis rankomis grabalioti ją, - atsakė Stela. 

— Gana! - pasakiau visiems. - Pagalbos labiausiai reikia šiai 
vargšei moteriai. 

Nevilties apimta Stela pažvelgė į mane. 

Žengiau prie jos. 

- Ar leisitės liečiama moters? - paklausiau. 

Neviltis jos veide virto suglumimu. 

- Tie vyrai negali suprasti, - tariau. - Leiskit man padėti. 

- Jie niekados nesupranta, - sumurmėjo Stela. 

Žengiau artėliau. Ji dūrė į mane porceliano šuke, bet manęs nepa- 
siekė ir aš neatsitraukiau. 

- Po langu į gatvę stovi sofa, - pasakiau. - Jūs pavargusi. Eime su 
manim, pailsėsit. 

Dar vienu žingsniu atsidūriau šalia jos. Lėtai ištiesiau delną ir 
paliečiau beginklę jos ranką. 

- Eime su manim, - pasakiau vesdamasi į svetainės priekį. - Įsi- 
pjovėt, - tariau. Pasodinau ją ant sofos ir atsisėdau šalia. 

— Įsipjoviau? 

- Pasižiūrėkit į kitą ranką. Duokit man tą šukę. Niekas nepada- 
rys jums nieko bloga. 

Kuo švelniau paėmiau iš jos šukę. Stelos krumpliai buvo prakirsti. 
Nutraukiau siuvinėtą uždangalą nuo šalia stovinčios kėdės porankio 
ir uždengiau sužeistus krumplius, tada patraukiau kitą jos ranką ir 
prispaudžiau prie audeklo. 

Per tą laiką Šonas su Džozefu nuėjo į svetainės galą ir atsiklaupė 
prie gulinčio ant grindy vyro patikrinti, ar jis gyvas. 

Iš jų veido išraiškos buvo aišku, kad jam padėti neįmanoma. 

— Stovėdamas prie galinio lango girdėjau jį prisipažįstant, kad 
nužudė Danielį Harkortą ir kitus ketvirtadienio vakarą, - tarė Džo- 
zefas. - Bet kas jis buvo? 

Riko veidas buvo taip baisiai sumaitotas, kad net jeigu jis būtų bu- 
vęs vienas artimiausių mūsų draugų, nebūtume įstengę jo atpažinti. 

- Jis dirbo gydykloje, - pavargusiu balsu atsakė Karolina. - Jis 
pastebėjo Stelą, kai ši keletą kartų per savaitę atveždavo savo vyrą į 
procedūras. Laikui bėgant jis pajuto jai nesveiką potraukį. 

- Ji meluoja! - staiga įtūžo Stela. - Jinai nusamdė jį, kad mane 
liestų! Nusamdė jį tam, kad... - Stela ėmė grąžyti kruvinas rankas. - 
Nelieskit manęs! Baisiausias dalykas - būti moterimi. Tave grabalio- 
ja, nuolat grabalioja. 

- Šianakt mano dukrai pavyko likti gyvai po žvėriško antpuo- 
lio, - tarė Karolina. - Ji buvo priversta grumtis dėl savo gyvybės. Ji 
akivaizdžiai taip pametė galvą, kad nežino, ką sako. 

- Ką jūs visi čia veikėt vidurnaktį? - paklausė Džozefas. 

- Baisiausias dalykas - būti moterimi, - pakartojo Stela. - Tave 
grabalioja, nuolat grabalioja. Niekada nebūčiau galėjusi leisti... 

- Leisti? - sumišusi paklausiau. 

- Mieloji, mažoji Dženifer. 

- Taip, jūsų mažylė dukrelė, - pasakiau. 

- Niekada nebūčiau galėjusi... 

Nors židinyje degė anglys, namuose staiga tapo slogiai vėsu. 

— „leisti jai suaugti. Kad ją grabaliotų. Mieloji, mažoji... ji ramiai 
miega. Ir niekas niekada jos ne... 

Kambaryje pasidarė dar šalčiau, bet drebulys mane krėtė ne dėl to. 

Karolina sudejavo - tokio neviltingo garso dar nebuvau girdėjusi. 

- Stela, ką tu padarei? 

Karolina bandė eiti prie jos, bet staiga kažkas nutiko kairei jos ko- 
jai. Ji sulinko ir moteriai teko įsikibti į kėdės šoną, kad nepargriūty. 

— Tu norėjai vyriškosios lyties įpėdinio! - įsiutusi drėbė Stela. - Tu 
man sakydavai, kad tik tai svarbu! Vyriškosios lyties įpėdinis, kuris 
taps lordu, ir niekas nebežiūrės į mus iš aukšto! 

Iš įtūžio Stelai ant kaklo iššoko gyslos. 

— Bet niekada man nepasakei, kaip, velniai rautų, mažasis Dže- 
remis taps lordu, kol Haroldas bus gyvas! Gal vyleisi, kad Haroldas 
tiek gers, kad nusisuks sprandą ir užsimuš nukritęs nuo tų marmuri- 
nių laiptų prieš mano vyrui mirštant nuo sužeidimų? Ne, tu nesakei 
man, ką daryti, bet aš žinojau, ką tu manei esant reikalinga! 

Karolina pravirko, veidas pasruvo ašaromis, lūpos ėmė tirtėti. 

— Ką tu padarei? Ką gi tu padarei?! 

Paglosčiau Stelai ranką. 

- Viskas baigta. Dabar tu saugi. Joks vyras tavęs nebepalies. 

Stela vis gniaužė kruvinas rankas. 

- Tave grabalioja, vis grabalioja. Mielajai, mažajai Dženifer nie- 
kada nereikės... 

- „Siaubai, varantys iš proto širdį gniaužiantį sielvartą, - vieną 
savo esė pacitavo tėtis. 

- Ji išbrotėjo, - suniurnėjo Džozefas. 

- Bet įstatymų požiūriu tik iš dalies, - pareiškė tėtis. - Į kartuves 
ji nebūtų pasiųsta, jeigu teisėjui ir prisiekusiems pavyktų įrodyti, kad 
ji nesuprato, ką daro, ir kad ji nesuprato, jog daro blogai žudydama 
mažylę dukrelę ir savo vyrą. Akivaizdu, kad ji suprato, ką daro, bet 
nemanė daranti ką nors bloga. Byla bus sudėtinga. 

- Ji nepajėgs ištverti Naujųjų Vartų kalėjimo siaubų laukdama 
teismo, - tarė Džozefas. - Gal teisėjas leis jai gyventi Bedlame, iki 
stos prieš prisiekusiuosius. 

- Aš nusamdysiu geriausius advokatus, - pažadėjo Karolina. 

- Deja, advokatų prireiks ne vien Stelai, - atsakė jai Šonas. Jis 
pasisuko į svetainės pradžią ir sudaužytas laukujes duris už jos. - 
Konstebli, prašom juos įvesti. 

Lordo Palmerstono namuose su tėčiu ir manimi laukė ne vien 
Šonas ir Džozefas. Kartu buvo ginklų parduotuvės pardavėjas ir 
vaistininkas. 

Pamatę skerdynių vaizdą ant grindų, jie pasibaisėję nusigręžė. 

Šonas užtraukė pertvarą svetainės gale ir paslėpė lavoną. 

- Žinau, sunku, - tarė jis jiedviem, - bet svarbu, kad atliktumėte 
pareigą. Ar kas nors iš čia esančių buvo apsipirkti pas jus penktadie- 
nį ir šeštadienį? 

— Tas vyras, - ginklų pardavėjas parodė į Edvardą. - Jis pirko 
dešimties svarų parako statinaitę. Vilkėjo kaimiškais medžiojamyjų 
paukščių ir žvėrių saugotojo drabužiais, jo veidas buvo įdegęs saulė- 
je, nugairintas vėjo, bet aš jį atpažįstu. 

- Tai absurdiška! - pareiškė Edvardas. 

- Ojūs? - paklausė vaistininko Rajanas. 

- Pirkdamas iš manęs raudonų maistinių dažų ir fosforo jis segė- 
jo dvasininko apykaklę. 

- Kaip gyvas nesu jūsų matęs! - gynėsi Edvardas. 

- Raudonų maistinių dažų? Fosforo? - paklausė Karolina. - Ne- 
suprantu. 

— Vyras, susprogdinęs bombą Vaterlo stotyje, perone vėmė rau- 
donu skysčiu, - atsakė jai tėtis. - Keleiviai buvo tokie pritrenkti, kad 
nepastebėjo, kaip jis paliko krepšį perone prieš išskubėdamas pas 
gydytoją. Tame krepšyje buvo bomba su lėtai degančia padegamąja 
virvele. Ji davė jam užtektinai laiko pabėgti prieš sprogstant parakui. 

- Neturiu su visu tuo nieko bendra! - tvirtino Edvardas. 

- Fosforas? - dar labiau sutrikusi paklausė Karolina. 

- Gaisras traukinyje, išvykusiame iš Padingtono stoties šešta- 
dienio vakarą, kilo praėjus penkioms minutėms nuo kelionės pra- 
džios, - aiškino tėtis. - Kažkas paliko kelioninį krepšį ant bagažo len- 
tynos kupė, bet pats tuo traukiniu nevažiavo. Seržantas Bekeris man 
sakė, kad juodu su inspektoriumi Rajanu suglumino tai, kad net lėtai 
deganti padegamoji virvelė sprogimą turėjo sukelti anksčiau. Man 
dingtelėjo, kad gaisrą sukėlė ne padegamoji virvelė ir parakas. 


290 


NAKTIES VALDOVAS 


Tėtis pasisuko į Edvardą. 

- Kai mudu matėmės pirmą kartą sekmadienio rytą, diskutavo- 
me apie fosforą ir jūsų bandomą gaminį - tamsoje švytintį mišinį 
su fosforu. Jūs pripažinote, kad mišinio receptą išradau aš. Tai buvo 
žiurknuodžiai, kurių buvau davęs Karolinai. Gal ir nebūčiau prisi- 
minęs to pokalbio, jeigu nebūtumėt man pasakęs, kad jeigu gaminys 
kada nors atsidurs parduotuvių lentynose, jūs mėginsit susitarti dėl 
nedidelio honoraro man. Nors dėjotės draugiškas, pajutau jūsų balse 
globėjišką toną ir pasitikėjimą savimi žmogaus, manančio, kad išsi- 
suko už kažką nenubaustas. 

Žinia, ore fosforas suliepsnoja, - toliau aiškino tėtis. - Jis nekelia 
pavojaus mišinyje, bet šiaip yra laikomas inde su vandeniu. Taigi 
Geležinkelio stotyje prieš pat traukiniui išvykstant nuėjote į stoties 
tualetą, ten išpylėte iš indo vandenį ir įmetėte fosforą į krepšį. Padė- 
jęs šį kupė ant bagažo lentynos, ligos dingstimi praėjote pro sargybi- 
nius ir dingote iš stoties. Jau buvote išmėginęs, per kiek laiko vandens 
likutis išgaruos iš fosforo, taigi žinojote, kad traukinys bus nuvažia- 
vęs gerą gabalą, kai kils gaisras. 

- Čia tik opiumo sujauktų smegenų spėlionės! - paprieštaravo 
Edvardas. 

Šonas atsigręžė į vaistininką. 

- Jūs visiškai tikras, kad fosforą iš jūsų pirko šis žmogus? 

— Taip. 

- Jis klysta... 

- Pone Ričmondai, aš dieną praleidau Londono biržoje, - pertarė 
jį Džozefas. 

— Kg? 

— Dėl karo visi sakė, neva išpuolius geležinkelio sistemoje sukė- 
lė rusai, - paaiškino Džozefas. - Bet mokytoju turėdamas poną de 
Kvinsį ėmiau spėlioti, ar nesama kitos tikrovės. Kas, jeigu kažkas 
panaudoja tuos išbuolius tam, kad numuštų geležinkelių akcijų 
kainas? Išpuoliams pasibaigus, akcijų kaina grįžtų į pradinį lygį 
ar net pakiltų. Žmogus, pirkęs atpigusias akcijas, gautų milžiniš- 
ką pelną. 

- Toks ir yra akcijų biržos principas - pirk pigiai, parduok bran- 
giai! - pareiškė Edvardas. - Aš patariau daugybei žmonių pirkti ak- 
cijas, kai jų kaina krito! 

- Ir tikrai paklausėte savo paties patarimo, - tarė Džozefas. 

— Kokį velnią čia sugalvojote?! 

- Tai jau tikrai velnią. 

Džozefas išsitraukė iš kišenės popieriaus lapelį ir perbėgo akimis 
kažkokį sąrašą. 

- Didžiausius akcijų paketus įsigijo „Geležinkelių investicijų par- 
tneriai , „Finansininkų sąjunga“ ir „Holdingo bendrovių susivieni- 
jimas“. Aiškindamasis šių bendrovių savininkus sužinojau, kad jas 
visas valdo korporacija „Suvienytas kapitalas“. 

Džozefas bakstelėjo pirštu į sąrašą. 

— Korporacijos direktorių taryboje - šeši nariai. Penki iš jų prasi- 
manyti. Šeštasis esate jūs. Edvardai Ričmondai, jūs suimtas. 

- Aš pasipiktinęs! Kai apie tai išgirs ministras pirmininkas... Ka- 
rolina, susisiek su mūsų advokatais! Važiuok pas lordą Palmerstoną! 
Šitie mulkiai nusipelno būti išmesti iš darbo! 

Bet Karolina tik sboksojo į jį nieko nesakydama. Suglumusi jos 
veido išraiška buvo lyg žmogaus, paklydusio tamsiame miške ir vi- 
siškai nesigaudančio, kur esąs. Atrodė, kad jos plaukuose padaugėjo 
žily sruogą. 

— Ką tu padarei?! - sumurmėjo ji iš pradžių Edvardui, paskui 
Stelai. - Ką judu padarėte?! 

- Inspektoriau, prie namo privažiavo karieta, - pranešė konste- 
blis. 

- Ji mamai, Edvardui ir man, - tarė Stela akivaizdžiai nejusda- 
ma, kad jos veidas, rankos ir juoda gedulo suknelė kruvini. Ji vis 
gniaužė ir gniaužė kumščius tamsiai raudonais krumpliais. - Ar da- 
bar galime grįžti į Parko skersgatvį? 

Švelniai padėjau jai atsistoti. 

- Šia karieta išvažiuosime mudvi, - pasakiau jai. 

Pasilenkiau prie Šono ir pašnibždomis paklausiau: 

— Man vežti ją į Bedlamą? 

Galvoje, aišku, turėjau Londono psichiatrinę gydyklą, kurioje 
buvo skyrius nusikaltimus padariusiems bepročiams. 

Jis liūdnai linktelėjo. 

- Aš važiuosiu kartu, - pasisiūlė Džozefas. 

- Ne! - sušuko Stela jam žengtelėjus prie jos. - Nesiartink! Nesi- 
leisiu grabaliojama! Nieku gyvu nesileisiu! 

- Man su ja pavojus negrės, - patikinau Džozefą. 

- Konstebli, - tarė Šonas, - paėjęs šia gatve į vakarų pusę pama- 
tysi mūsų laukiantį policijos furgoną. Jis nuveš Edvardą Ričmondą į 
Vaitholo policijos nuovadą. 

- Aš jus įspėju! Kai apie tai sužinos ministras pirmininkas... 

- Užsičiaupk, Edvardai, - pertarė jį Šonas. 

— O kaip... - konsteblis linktelėjo į Karolinos pusę. 

- Mudu su sena drauge palauksime, kol kas nors grįš su ta karieta 
nuvežti mūsų, - atsakė tėtis. - Mes turim apie daug ką pasikalbėti. 


— KAROLINA, ČIA ŠALTA beveik taip pat kaip lordo Kavendeilo 
užmiesčio name, — visiems išėjus tarė de Kvinsis. — Prašau pasėdėti 
su manim priešais židinį. 

Jis parodė storai apmuštą kėdę prieš save. Sėsdamasis ant savosios 
pastebėjo, kad Karolina ko nepargriuvo sėsdamasi. 

— Kas atsitiko tavo kojai? — paklausė jis. 

— Gerai nežinau. Šįryt ji ėmė manęs nebelaikyti. 

— Turėtum paprašyti daktaro Snou ją apžiūrėti. 

— Taip. 

— Atrodai išvargusi. 

— Taip. 

De Kvinsis gurkštelėjo iš tinktūros buteliuko. Jo kojos buvo to- 
kios trumpos, kad batai nelietė ant grindų patiesto dulkėto kilimo. 

— Karolina, šįryt išsiunčiau telegramas įvairioms Bristolio įstai- 
goms: policijai, svarbiausio laikraščio redakcijai ir teismo rūmams. 

Ji pažiūrėjo į jį pralaimėjusiojo akimis; dar neseniai tokie gyvastį 
spinduliuojantys rausvi jos plaukai dabar atrodė negyvi. 

— Prašiau informacijos apie 1802-1803 metų įvykius - maždaug 
tada judu su Branelu dingote iš Londono. Mano klausimai buvo 
susiję su tuo, ką man papasakojai apie vėlesnius tavo nutikimus. 
Klausiau apie klestintį uosto pirklį, kurio partneris žuvo per nelai- 
mingą atsitikimą ir kuris pats netrukus taip pat žuvo per nelaimingą 

atsitikimą ir kilo maišatis dėl jo turtų. Apie pirklio verslą paveldėju- 
sį pusbrolį, kuris buvo dosnus velionio našlei. Apie seniai išsižadėrą 
sūnų, grįžusį su dešimties metų dukra, kurią našlė po kurio laiko 
pamilo. 

Karolina įsmeigė akis į degančias anglis. 

— Iš atsakymų į mano telegramas paaiškėjo, jog raštiškai neužtik- 
suota, kad kuris nors iš šių įvykių būtų nutikęs, — kalbėjo de Kvin- 
sis. — Taip pat neužfiksuota, kad toks Edvardas Ričmondas turėjo 
verslą Bristolyje ar kad ten už jo ištekėjai, kaip leidai man suprasti. 

Stebeilydama į židinį Karolina suniurnėjo: 

— Stela ir Edvardas... Ką jie padarė?! 

— Visa tai buvo pramanas — aš neklystu? — paklausė de Kvinsis. 

Karolina lyg ir mėgino sukaupti jėgas paaiškinimui, bet galop tik 
patraukė pečiais. 

— Šiandien inspektorius Rajanas pasiteiravo, kaip įsigijai namą 
Parko skersgatvyje, — pasakojo de Kvinsis. — Tai nutiko prieš sep- 
tynerius metus, 1848-aisiais. Niekas nenumanė, iš kur atvykai, bet 
visiems padarė įspūdį, kad judu su vyru įpirkote namą toje presti- 
žinėje vietoje. 

— Tai, kad įpirkome tą namą, išties buvo įspūdinga, — ilgesingu 
balsu tarė Karolina. 

De Kvinsis įdėmiai žvelgė į opijaus tinktūros buteliuką stengda- 
masis iššifruoti visatos paslaptis iš etiketėje surašytų leistinų dozių. 

— Daug kas prisimena 1848-uosius kaip Revoliucijos metus, nes 
daugybę Europos šalių apėmė gaisrai, kai prasčiokų minios nuvertė 
monarchus, — kalbėjo jis. - Nedaug trūko, kad ir Angliją būtų ap- 
ėmęs gaisras, kai šimtas penkiasdešimt tūkstančių darbininkų pa- 
traukė į Londoną reikalauti iš parlamento teisių. Krizė baigėsi tik 
dėl siaubingo oro ir gausių policijos pajėgų. Ar sutapimas, kad judu 
atvykote į Londoną kaip tik tais metais? 

Karolina vis dar žiūrėjo į degančias anglis ir ją nukrėtė šiurpas. Ji 
nieko neatsakė. 

— Ar judu pabėgote iš kurios nors Europos sostinės, kurioje pasi- 
darė karšta? — paklausė de Kvinsis. 

— Galėčiau suregzti tau dar vieną pramaną, bet, įtariu, esi toks 
atkaklus, kad tiesą galop sužinosi, — išvargusiu balsu atsakė Karo- 

lina. — Taip, aš pabėgau iš Europos, kol revoliucionieriai nepavogė 
mano turtų. 

— Vadinasi, 1803-iaisiais, tą savaitę, kai buvau išvykęs iš Londono, 
jūs pabėgot į Europą, o ne į Bristolį? 

Karolina liūdnai linktelėjo. 

— Kodėl judu bėgot? 

— Žinai, kad Branelas amžinai bijojo ir nemiegodavo viename 
pastate dviejų naktų iš eilės. 

— Jo baimė buvo labai aiškiai juntama, — pritarė de Kvinsis. 

— Galop jam baimę kėlęs žmogus tapo pernelyg grėsmingas. Vie- 
ną dieną, kai buvai Itone, jis atlėkė į tą niūrų namą Graikų gatvėje 
ir pasakė man, kad mudu išvykstame. 

— Jis niekados nepripažino tavęs savo dukra, — tarė de Kvinsis. — 
Kam jam reikėjo imti tave kartu, jeigu taip skubėjo? 

— Nieko negirdėjai? — Karolina nukreipė žvilgsnį į užtrauktą per- 
tvarą svetainės gale, už kurios gulėjo lavonas. 

— Tiesiog namas traukiasi ir pokši — šaltis toks baisus, — atsakė 
de Kvinsis. 

— Taip, šaltis baisus, — Karolina apglėbė save. 

— Kur judu pabėgot? 

— Į Paryžių. 

— Kodėl Branelas pasiėmė tave kartu? — pakartojo klausimą de 
Kvinsis. 

Karoliną nupurtė drebulys. 

— Jis neturėjo leidimo atstovauti klientams Prancūzijos teismuo- 
se, todėl ėmėsi kitų priemonių užsidirbti pragyvenimui. 

— Kitų priemonių? 

— Jis apsistojo viename Paryžiaus viešnamyje. Branelas užsidirb- 
davo pinigų siūlydamas mane nuolatiniams jo klientams. 

De Kvinsis akimirką neteko žado. 

— Man plyšta širdis dėl tavęs, Karolina. 

Ji padarė gestą, rodantį, kad apie tai neverta kalbėti — jai nu- 
sispjauti į savo praeitį, jinai ją atmeta. 

— Branelas buvo kvailys, neturėjęs vaizduotės. Kas rytą raudoda- 
ma po dar vienos neapsakomai baisios nakties žūtbūt stengdavausi 
sugalvoti, kaip išsigelbėti. Galop suvokiau, kaip jis galėtų uždirbti 

daug daugiau, nei mane siūlydamas... — Karoliną nukrėtė šiurpas. — 
Tam reikėjo dar vieno vyro pagalbos. Jis turėjo būti stiprus, bjaurios 
išvaizdos, be to, mes turėjome atrodyti labai padoriai. Už paskuti- 
nius pinigus mudu su Branelu nuėjome į viešąją pirtį. Mirkau to- 
kioje gausybėje vandens, kad niekada neįsivaizdavau, jog tiek galėtų 
būti. Paskui jis nupirko mudviem geresnius drabužius. Vedžiojosi 
mane po tokias smukles, kokiose mėgina prasiblaškyti vadinamieji 
respektabilūs vyrai, ir siūlydavo mane jiems. Bet vos tik atsidurda- 
vau nuomojamame kambaryje su vienu jų, į vidų įsiverždavo tas 
bjaurios išvaizdos vyras ir klausdavo kilmingo pono, ką šis darąs su 
jo dukra. Įsibrovėlis turėdavo vėzdą. Ponui jis sakydavo, kad šis turi 
rinktis: būti smarkiai sumuštas arba atiduoti nemenką sumą kaip 
kompensaciją už įžeistą jo dukros garbę. 

Kartais per naktį mes uždirbdavome sumą, prilygstančią šim- 
tui svarų. Mes įpirkome geresnius drabužius ir galėjome prisivilioti 
turtingesnių ponų, ieškančių pramogų, kurioms nebūtų pritarę jų 
vaikai ir žmonos. Galiausiai mums teko išvykti iš Paryžiaus į kitus 
Prancūzijos miestus, kur mūsų niekas neatpažintų. Paskui vykome 
į Ispaniją, Portugaliją ir Italijos valstybes — visur, kur slapčia pasi- 
linksminti keliaudavo kilmingi anglų ponai. 

Karolina vėl nukreipė žvilgsnį į pertvarą, skiriančią ją su de Kvin- 
siu nuo lavono svetainės gale. 

— Tu tikrai nieko ten negirdi? 

— Tik nuo šalčio besitraukiančio namo garsus, — patikino ją 
Opiomanas. 

— O žiurkių negirdi? Man reikėjo atsinešti lėkštelių su fostoro 
mišiniu ir išdėlioti kiekviename kambaryje. 

— Papasakok man apie Europą, Karolina. 

Ji iš lėto atitraukė žvilgsnį nuo pertvaros. 

— Galop pasidariau per sena vaidinti jauną, nekaltą mergaitę. 
Mūsų planas pasikeitė ir aš tapau nekaltybę išsaugojusia seserimi, 
kurią Branelas neva pagrobė iš šeimos, gyvenančios Kento grafys- 
tėje. Bjaurios išvaizdos vyras tapo broliu, tvirtinančiu, kad manęs 
ieško. Planas pasiteisino, bet taip nesugėdindavo mūsų aukų ir ne- 


uždirbdavo tiek pinigų, kaip pradinis sumanymas, 

Netrukus aš sugalvojau geresnį planą. Kai Branelas išnuomojo 
mane kilmingam ponui ir mudu nuėjome į kambarį, šlykščios iš- 
vaizdos vyras įsiveržė pro duris su verkiančiu kūdikiu ant rankų ir 
pareiškė esąs mano vyras. Įbrukęs kūdikį man į rankas, pagrasino 
vos ne mirtinai užplumpinti poną už tai, kad šis nuplėšė garbę kū- 
dikio motinai. Ta gudrybe uždirbome nemažai pinigų. Bet kūdi- 
kiai — prasti aktoriai. Jie verkdavo, kai mes to nenorėdavome, o kai 
norėdavome, supykdydavo mus, nes tylėdavo. Taigi po kurio laiko 
grįžome prie šiek tiek pakeisto pradinio sumanymo: padarydavome 
taip, kad ponai liktų vieni su šešerių, aštuonerių ar dešimties metų 
mergaitėmis, o tada jiems sukliudydavo vėzdu ginkluotas bjaurios 
išvaizdos vyras. Kaip sakiau, uždirbdavome nemenkus pinigus. Bra- 
nelas ir įvairūs mūsų nusamdyti padėjėjai pinigus iššvaistė azarti- 
niams lošimams ir svaigalams, O aš savuosius susitaupiau, — Karolina 
išdidžiai linktelėjo. 

— Kaip susipažinai su Edvardu? 

— Branelas mirė nuo dėmėtosios šiltinės. Edvardas — tai ne tikra- 
sis jo vardas — buvo vienas iš jo pažįstamų. Kadaise Edvardas buvo 
aktorius. Jis puikiai mokėjo apsimesti aristokratu, ir aš nuspren- 
džiau, kad nuostabiai tiks vaidmeniui vyro, siūlančio mažas mergai- 
tes kilmingiems ponams. Džentelmenams, į kuriuos kreipdavosi, jis 
atrodė kaip žmogus, kuriuo galima pasitikėti. 

— Galop už jo ištekėjai. 

— Po to, ką tau papasakojau? Gink Dieve! Niekados nesutikčiau 
tekėti, — pasibaisėjusi atsakė Karolina. 

— Kas tuomet Stelos tėvas? 

— Visiškai nenutuokiu. Ji buvo viena iš tų kūdikių, kuriuos pa- 
naudodavau įvairioms savo gudrybėms. Kitaip negu kiti mažyliai, 
Stela kažkaip žinodavo, kaip atlikti savo vaidmenį. Pasakiau jai, kad 
esu jos motina. Užauginau ją. Visko išmokiau. Kartais vaidmuo rei- 
kalaudavo, kad ji būtų už užuolaidų, kai tie ponai pas mane apsi- 
lankydavo ir į kambarį įsiverždavo piktasis žmogus, tvirtinantis esąs 
mano vyras. Stela vaidino tobulai. Ji visada verkdavo, kai reikėdavo, 
ir dar labiau nustebindavo tuos malonumų ieškotojus. 

— Šitaip ji ir matydavo, kaip vyrai tave grabalioja. 

Karolina ir vėl pažiūrėjo į lavoną slepiančią pertvarą. 

— Dievaži nieko ten negirdžiu, — patikino de Kvinsis. — Papasa- 
kok man apie 1848-uosius. 

Karolina atsiduso. Buvo išvargusi. 

— Tuo metu gyvendavau puikiuose namuose. Šie stovėjo nuos- 
tabiose įvairių miestų, kur Edvardas, aš ir Stela mulkindavome tur- 
tingus ponus, sklypuose. Bet aš aiškiai mačiau: turtuoliai elgiasi taip 
pasipūtėliškai, kad netrukus vargšai sukils. Prieš įvykstant sprogimui 
Europoje, pardaviau viską, ką turėjau. Mano siūlomos kainos buvo 
tokios gundančios, kad lengvai suviliodavau kvailius pirkti mano 
namus ir sklypus. Po trijų mėnesių tie namai skendėjo liepsnose. 
Tačiau tuomet Edvardas ir mudvi su Stela jau buvome Londone, 
apsimetę garbinga šeima, kuriai pavyko pabėgti nuo tos suirutės. 
Maniau, kad mano sugalvota pavardė — Riėmond — buvo genia- 
li: turtus reiškiantis angliškas žodis sujungtas su prancūzišku, reiš- 
kiančiu pasaulį. Londonas taip baiminosi galimos revoliucijos, kad 
niekas nesuabejojo mūsų pasakojama istorija. Net jeigu kas nors ir 
įtarė, kad ji prasimanyta, negalėjo to patikrinti — tokia suirutė siautė 
žemyne. Edvardas atidarė kontorą verslo rajone. Iš pradžių jis skoli- 
no pinigus, paskui tapo konsultantu investicijų klausimais. Kai turi 
namą Parko skersgatvyje, keli žmonėms begalinį pasitikėjimą. Taigi 
vis daugiau žmonių mumis pasitikėjo, tarp jų ir ministras pirminin- 
kas bei įvairūs kabineto nariai. Nėra ko nė sakyti, visus verslo spren- 
dimus dariau aš. Edvardas gal ir daro elegantiško žmogaus įspūdį, 
bet nėra itin protingas. Vis dėlto man jo reikėjo, nes investuotojai 
moterimi nepasitikės taip, kaip pasitiki vyru.“ 

— Veinraitas man sakė, kad judu veikiate išvien ir kad hidrotera- 
pijos gydyklos savininkė esi tu. 

Karolina kiek padvejojo. 

— Viskas jau žlugę — kodėl gi tau nepasakius? Veinraitas buvo 
vienas iš mano bendrininkų Europoje. Ne iš karto sugalvojau, kaip 
jį panaudoti. Veinraitas klausydavosi, kai turtingi gydyklos klientai 
tarpusavyje kalbėdavosi apie investavimo galimybes, o paskui papa- 
sakodavo apie tuos pokalbius man. 

— Lordas Palmerstonas man sakė taip tavimi pasitikintis, kad 
prašo tavo pagalbos sprendžiant slaptus vyriausybės reikalus. Pavyz- 
džiui, kad tu susitarei dėl daktaro Mandto slėpimo gydykloje. 

Karolina liūdnai pažvelgė į de Kvinsį. 

— Vadinasi, tu irgi kai ko klausinėjai ministro pirmininko? 

— Mudviejų santykiai neįprasti. 

— Maniau, kad 71220 santykiai su juo irgi neįprasti. Dabar nebe- 
manau. 

Karolina ir vėl pasisuko į lavoną slepiančią pertvarą. 

— Visą gyvenimą be perstojo kopiau į viršų, kol pasiekiau neįsi- 
vaizduojamą padėtį. Nedaug trūko, kad būčiau pasiekusi dar aukš- 
tesnę. Turėti anūką lordą — ar gali kas nors būti nuostabiau? Ir viską 
praradau per vieną naktį. 

Jie išgirdo gatve atidardant karietą. Ji sustojo priešais namą. 

— Čia mūsų karieta, — tarė de Kvinsis. — Palydėsiu tave atgal į 
Parko skersgatvį. 

— Tomai, kodėl ėmei manimi nepasitikėti? 

— Iš pradžių mane suglumino netikėtas tavo pasirodymas lor- 
do Palmerstono namuose sekmadienio rytą. Tu sekei mano karjerą, 
buvai skaičiusi visas mano parašytas knygas. Žinojai daugybę mano 
gyvenimo smulkmenų — surankiojai jas skaitydama mano kūrybą. 
Bet tu taip ir nepasivarginai su manimi susisiekti, nors būtų buvę 
nesunku paklausti apie mane žurnalų, kuriems rašiau, ar mano kny- 
gų leidėjų. 

De Kvinsis įdėmiai žvelgė į savo opijaus tinktūros buteliuką. 

— Supranti, aš pats labai menkai rūpinuosi savimi, todėl nesiti- 
kiu, kad kas nors kitas manimi rūpinsis. Mane stulbina Emilės atsi- 
davimas man aukojant dėl manęs savo pačios laimę. Todėl negalėjau 
nesistebėti, kai staiga pasiryžai pamatyti mane akis į akį. Pamaniau, 
ar tik tau ko nors iš manęs nereikia. 

Pasigirdo duslūs žingsniai. Į namą įėjo konsteblis ir sustojo prie 
svetainės durų. 

— Karieta bus pasiruošusi, kai būsite pasiruošęs jūs, pone de 
Kvinsi. 

— Tuoj pat, - atsakė jam de Kvinsis. — Gal malonėtumėte palauk- 
ti lauke? 

— Be abejo. 


— Karolina, ko tau iš manęs reikėjo? — paklausė de Kvinsis. 

— Kaip pastebėjai, daktaras Mandtas slėpėsi hidroterapijos gy- 
dykloje. Danielio Harkorto nužudymas važiuojant į Sedvik Hilą 
patraukė laikraščių ir policijos dėmesį, galbūt rusų taip pat. Pa- 
maniau, jeigu atsivešiu tave į gydyklą, tokio garsaus asmens pa- 
sirodymas atitrauks dėmesį ir daktaras Mandras galės pasprukti 
nepastebėtas. 

— Galop tavo planas pasiteisino. Veinraitas lydi jį ten, kur jam 
bus saugu. Karolina, tu tikrai norėjai, jog važiuočiau su tavim į Se- 
dvik Hilą ne tam, kad būčiau ten, kai Stela nužudys savo vyrą, ir 
galėčiau patvirtinti įrodymus, dėl kurių atrodė, neva Haroldas nu- 
žudė savo tėvą? 

— Apie visa tai nieko nežinojau. 

De Kvinsis apsvarstė jos atsakymą, linktelėjo galvą ir atsistojo. 

— Leisk man palydėti tave į karietą. Prašau pasiremti į mane, kad 
būtų lengviau tavo silpnajai kojai. 

Ji suėmė ištiestą ranką ir pasiremdama lazdele atsistojo nuo 
kėdės. Buvo tokia aukšta, kad jis pasijuto dar žemesnis. Vis dėlto 
įstengė ją prilaikyti. 

— Tomai, šeštadienį manęs paklausei, ar mano gyvenime buvo 
akimirka, kurios gailiuosi negalinti pakeisti. 

— Taip, akimirka, kai mūsų gyvenimas, jei kas nors nebūtų atsiti- 
kę ar kas nors kita 62+y atsitikę, galėjo pakrypti kita linkme. Galbūt 
geresne. 

Karolina smarkiau į jį atsišliejo. 

— Noriu, kad nebūtum išvažiavęs į Ironą pas šeimos draugą, ga- 
lintį išgelbėti tave nuo elgetos dalios. Noriu, kad būtum likęs su 
manimi tame baisiame Graikų gatvės name. Kaip būtų buvę gerai, 
jei tada, kai įlėkė Branelas ir išgąstingai pareiškė, kad mudu su juo 
skubiai turime išvykti, tu būtum jam pasakęs, kad aš su juo neva- 
žiuosiu ir tu manimi pasirūpinsi. 

— Taip. Mes galėjome gyventi kaip šeima. Tu, aš ir Ana, — atsakė 
de Kvinsis. 

Pasiremdama į de Kvinsį ir į lazdelę Karolina nušlubčiojo prie durų. 

— Viskas galėjo susiklostyti visiškai kitaip, — tarė ji. 

— Taip, bet tada nebūčiau turėjęs Emilės, — atsakė jai de Kvinsis. 

* * * 


RAjJANUI TEMPIANT Edvardą Ričmondą tamsiu daboklės korido- 
riumi, Haroldas atsistojo nuo gulto savo kameroje. 

— Edvardai! - sušuko jis. — Ačiū Dievui, atėjai ištraukti manęs iš čia! 

— Jis užims jūsų vietą, — atsakė Rajanas. 

— Ką?! 

Žvangindamas raktais žilstelėjęs daboklės sargas atrakino grotuo- 
tas duris kalbėdamas: 

— Gyviau, gyviau. Lauk, lauk. Užleiskit vietą naujam kameros 
svečiui. 

— Nieko nesuprantu! — išeidamas iš kameros šūktelėjo Haroldas. 

Rajanas nuėmė Edvardui antrankius ir įstūmė jį į kamerą. 

— Pati geriausia, — pasukdamas raktą tarė Edvardui sargas. — Ne- 
pučia skersvėjai, nes nėra nė vieno lango. Tikiuosi, tamsos nebijot. 

— Ilgai aš čia nebūsiu! Karolina netrukus atsives advokatus! - šau- 
kė Edvardas. 

— Tau jų reikės daug! — vesdamasis koridoriumi Haroldą per petį 
riktelėjo Rajanas. 

Lauke, šaltame Vaitholą gaubiančiame rūke, Haroldas susidėjo 
rankas ant krūtinės. 

— Kas čia darosi? — paklausė. 

— Lorde Kavendeilai, esat laisvas ir galit eiti. 

— Kreipiatės į mane titulu? — lempos, degančios virš policijos 
nuovados, šviesoje buvo matyti, kad Haroldas nustebęs. - Nebekal- 
tinate manęs savo tėvo nužudymu? 

— Mes žinom, kas jį nužudė. Atsiprašau, kad jus suėmėme, milorde. 

— Jūs iš tikro kreipiatės į mane „mi/orde“? Ką kaltinate dabar? 

Iš balso buvo justi, kad Haroldas pritrenktas. 

— Jūsų pamotę. 

— Aš jums visą laiką sakiau, kad tai jos darbas! 

— Taip, bet visi įkalčiai rodė jūsų kaltę. 

— Kas, po perkūnais, pasikeitė?! 

— Mes girdėjom, kaip ji prisipažino. 

Sakydamas „mes“, Rajanas turėjo galvoje ir kiek atsilikusį nuo 
jų Bekerį. 

— Prisipažino? — apstulbęs pakartojo Haroldas. 

— Milorde, kaip sakiau, esat laisvas ir galit eiti. 

— Kur? Neturiu pinigų karietai, ką jau kalbėti apie kambarį. 

— Neabejoju, kad tas sargas leis jums iki ryto permiegoti kame- 
roje ir jos neužrakins. 

— Miegoti kameroje? Tos daboklės prisižiūrėjau daugiau negu už- 
tektinai! —- Haroldas priėjo prie gatvės žibinto. - Gal man bus leista 
pernakvoti mano klube, nors aš nesumokėjęs mokesčio. 

— Lorde Kavendeilai! - sušuko jam Rajanas. 

Haroldas atsigręžė. 

— Kas yra? 

— Jeigu kada nors išgirsiu, kad jūs vėl pakėlėte ranką prieš moterį... 

Haroldas valandėlę į jį žiūrėjo. 

— Suprantu. Duodu jums žodį, kad niekada to nedarysiu. 

Haroldas dingo rūke. 

Rajanas pasisuko į Bekerį. 

— Tu nebuvai toks tikras dėl jo kaltės kaip as. Todėl ir nusiuntei 
kažką pas jo advokatus jo vardu. 

— Daiktiniai įrodymai išties rodė jo kaltę. 

— Tai kodėl jais suabejojai? 

— Dėl to, ką jis padarė Emilei, mes skubėjome nusiųsti jį į kartu- 
ves, — atsakė Bekeris. — Tiesą sakant, vos jo neužmušėt tą naktį, kai 
jį suėmėm. 

— Dar kartą ačiū, kad man sutrukdei. 

— Ar jį pakarti, turi spręsti teisėjas ir prisiekusieji, — atsakė Be- 
keris. — Jeigu nebūtumėt taip įtūžęs dėl to, ką jis padarė Emilei, gal 
būtumėt kitaip pažvelgęs į įkalčius. 

Rajanas apmąstė kolegos žodžius. Po valandėlės jis nudelbė akis į 
grindinio akmenis ir linktelėjo galvą. 

— Ko gero, būsiu išmokęs tave visko, ko galėjau. 


KARIETA IŠNIRO Iš RŪKO ir sustojo prie Karolinos namo Parko 
skersgatvyje. De Kvinsis išlipo ir tamsoje palydėjo ją akmeniniais 
laiptais iki didelių dvivėrių durų. 

— Rytoj tau reikės paklausti daktaro Snou, kodėl šlubuoji, — pa- 
tarė jis. 

— Jis tikriausiai pasakys man, kad turėčiau pailsėti. 


302 


NAKTIES VALDOVAS 


— Puiki mintis, — pritarė de Kvinsis. — Tikiuosi, tau pavyks už- 
migti. Ryte grįšiu pasižiūrėti, ar galiu kuo nors padėti. 

— Padėti? — matyt, ši sąvoka Karolinai pasirodė nesuvokiama. — 
Ačiū, Tomai. 

Ji pasilenkė ir pakštelėjo jam į skruostą. 

— Ak, kad niekada nebūtume išsiskyrę! 

Ji žiūrėjo, kaip jis grįžta į gatvę ir liepia vežikui važiuoti be jo. Jis 
pasuko kairėn ir pranyko rūke. Jo žingsniai einant Pikadilio gatvės 
ir lordo Palmerstono namų link vis labiau tilo. 

Išsitraukusi iš kišenės raktą, Karolina atrakino spyną. Užšovus 
durų skląstį ir įšlubčiojus į vestibiulį, garsų aidai jai pasirodė skar- 
desni negu įprastai. Pastebėjo, kad tarnai kaip visada padėjo lėkštelę 
su fosforo mišiniu lenktų laiptų apačioje. 

Priėjo prie puošnaus stalo, priremto prie sienos. Ten įžiebusi deg- 
tuką prikišo prie sidabrinės lempos dagčio. Vestibiulis dar niekad 
neatrodė toks milžiniškas, krištolinis sietynas toks puošnus, grindys 
iš juodų ir baltų marmurinių kvadratų tokios didingos, paveikslai 
bei pjedestalai su senovės Romos skulptūromis tokie taurūs. 

Kaip toli aš pažengiau palyginti su tuo žiurkių ir šmėklų knibždan- 
Čiu namu Graikų gatvėje! - pamanė ji. 

Su lempa rankoje prašlubčiojo pro žaliai švytinčią lėkštelę. Pasi- 
kišusi lazdelę po suknelės juosmeniu, laisvąja ranka įsikibo į išbliz- 
gintą bronzinį laiptų turėklą ir ėmė lipti — tiksliau sakant, tempti 
save viršun. Pasižavėjo turėklo išlinkiu, sukonstruotu taip, kad ga- 
lėtų praeiti dama su plačiausiu krinolinu. Pagalvojo apie daugybę 
įspūdingų vakarienių ir priėmimų, laukiančių svečių laiptų viršuje. 

Ten kelią apšvietė dar viena žaliai švytinti lėkštelė. Karolina įėjo 
į didelį kambarį kairėje ir pastatė lempą ant ilgo stalo — ant jo vos 
prieš kelias dienas buvo patiektos egzotiškos arbatos ir saldumynai 
visto vakarėliui. Jie vykdavo dukart per mėnesį ir kvietimų į juos 
geisdavo turtingųjų ir įtakingųjų Žmonos, visos trokštančios suži- 
noti jos nuomonę apie naujausias madas ir investavimo galimybes. 

Sodriai raudonų ir žalių atspalvių įmantraus rašto persišku kili- 
mu, kuriuo daug kas žavėjosi, nuėjo iki įstiklintų durų, pro kurias 
išeidavai į milžinišką balkoną. Dauguma kaimynų laikydavo užuo- 
laidas užtrauktas, kad pašaliečiai nematytų, kas vyksta viduje, bet 

Karolina buvo prisakiusi tarnams langų neuždengti, nes didžiavosi 
tuo, koks prabangus tapo jos gyvenimas, ir džiaugėsi, kad menkesni 
šio pasaulio atstovai jį mato. 

Šįvakar kaip įprastai pro rūką ji negalėjo kitapus skersgatvio ma- 
tyti Haid Parko, medžių ir jodinėjimo takų, sukuriančių užmiesčio 
iliuziją. Vis dėlto žiūrėdama į rūką ji nesunkiai įsivaizdavo, kokį 
neprilygstamą vaizdą slepia tamsa. Jei jai, dešimties metų mergai- 
čiukei, badaujančiai Graikų gatvėje, būrėja būtų pasakiusi, kad ji 
sulauks tokio likimo, būtų pamaniusi, kad ta būrėja — ne tik apga- 
vikė, bet dar ir pamišėlė. 

Lempos šviesoje Karolina pamatė savo atspindį vienose iš įstik- 
lintų durų. Iš pradžių ji įsitempė neatpažinusi išsekusios moters 
priešais. Paskui jai pasirodė, kad žmogysta — šmėkla, pernelyg gerai 
jai pažįstama. 

Ji numojo ranka į tą bjaurų įspūdį ir apsisukusi apžvelgė kam- 
barį, kur Anglijos aukštuomenės grietinėlė mėgavosi jos draugija. 
Išgirdo savo viešnias sakant: „Ak, ponia Ričmond, kaip protingai 
jūs pasielgėte!“, „Ak, ponia Ričmond, ir kurgi jūs radote tokią gražią 
suknelę!“, „Ak, ponia Riėmond, kas sukūrė šį nuostabų porcelianinį 
servizą?“, „Ak, ponia Ričmond“, „Ponia Ričmond! 

Tada išgirdo Tomą klausiant, kurią savo gyvenimo akimirką ji 
būtų norėjusi pakeisti. 

Krebžt krebžt. 

Ji iškėlė lazdelę pasiruošusi gintis nuo žiurkių. 

Kur jos? Ne ant grindų, — nusprendė Karolina. — Kilimai nuslo- 
pintų tą šaižų garsą. 

Jos sienose. 

Įsiklausė įdėmiau, bet dabar girdėjo vien laikrodžio tiksėjimą 
vestibiulyje. Namai atrodė milžiniški ir vieniši. 

Pasiėmusi lempą iššlubčiojo į koridorių, pasiekė dar vieną žaliai 
švytinčią lėkštelę — šalia laiptų aukštyn. Vėl užsikišo lazdelę už suk- 
nelės juosmens, įsikibo į turėklą ir tempte užtempė save į viršų. 

Atidarė duris greta savo miegamojo. Vaiko lovelė iš visų pusių 
buvo uždengta užuolaidomis. Jas praskleidusi pro iškristi nelei- 
džiančius metalinius virbus pamatė miegantį mažąjį Džeremį. 


Iš prietemos išniro žmogysta. 

Karolina iškėlė lazdelę pasiruošusi vožti šmėklai. 

— Kas čia? — mieguistu balsu suniurnėjo žmogysta. — Ak, tai jūs, 
ponia Ričmond. 

Karolina nuleido lazdelę. 

— Aš tik noriu pasižiūrėti, kaip mažasis Džeremis, — pašnibždo- 
mis atsakė ji tarnaitei. 

Galvos mostu parodė, kad jiedviem reikia išeiti į koridorių. 

Už durų tarnaitė susiraukė. 

— Atleiskit, kad klausiu, ponia Ričmond, bet ar jūs nesergat? At- 
rodot išblyškusi. 

— Tik pavargusi, bet ačiū už rūpestį, Meribete. Ar mažasis Džere- 
mis leidosi maitinamas mano atsiųstos žindyvės? 

— Jis buvo labai išalkęs, - šypsodama atsakė Meribetė. 

— Puiku. Mes norime, kad jis užaugtų didelis ir stiprus. 

— Tikrai taip, ponia. 

— Ar tau patinka prižiūrėti kūdikius? Jo motinai gali tekti išvykti. 

— Išvykti, ponia? 

— Taip, į labai ilgą kelionę. Tau patinka būti su kūdikiu? 

— Aš rūpinausi naujagimiu broliuku, kai buvau vos dešimties, o 
sesute — kai buvau keturiolikos, — vėl nusišypsodama atsakė Meribetė. 

— Vadinasi, dabar, kai esi devyniolikos, jokių sunkumų tau ne- 
turėtų kilti. 

— Žinoma, ponia Ričmond. Kodėl Džeremio mama išvyksta į tą 
ilgą kelionę? 

— Netrukus sužinosi. Eik, miegok toliau. Noriu, kad pailsėtum. 
Nuo šiol mažasis Džeremis bus tau vienintelė priedermė. 

— Man tai garbė. Ačiū, kad manim pasitikit. 

Krebži krebžt. 

Karolina staigiai apsisuko. 

— Kas atsitiko, ponia Ričmond? 

— Ar girdėjai? 

— Ką? 

Krebži krebži. 

— Jos po grindimis. 

— Jos, ponia Ričmond? 

— Žiurkės. Nejaugi jų negirdi? 

Krebžt krebžt. 

— Ne, ponia, nieko negirdžiu. 

Krebžt krebžt. 

Karolina trenkė lazdele į kilimu klotas grindis. 

— Eikit šalin, kad jus kur velnias! Dinkit! 

Sudavė smarkiau. 

Miegamajame kūktelėjo mažasis Džeremis. 

— Nereikia, ponia Ričmond. Jūs jį gąsdinat. 

— Ką? 

— Jūs gąsdinat mažąjį Džeremį. 

— Gąsdinu... 

Karolina iškėlė rankoje laikomą lazdelę ir į ją įsistebeilijo. Paskui 
nukreipė dėmesį į pusiau praviras miegamojo duris, už kurių kūk- 
telėjo Džeremis. 

Krebždesys nutilo. 

— Negalime to leisti. Mes juk nenorime, kad jis gąsdintųsi, — pri- 
tarė Karolina nuleisdama lazdą. 

Ant laiptų, vedančių iš paskutinio aukšto, pasirodė du tarnai su 
žvakėmis. 

— Ar viskas gerai, ponia Ričmond? — paklausė liokajus. 

— Turite išdėlioti daugiau mišinio lėkštelių, — tarė ji. 

— Taip, ponia. Tuoj pat bus padaryta. 

Karolina pasisuko į Meribetę. 

— Būk gera, grįžk pas Džeremį. 

Ji buvo benueinanti. 

— Ponia Ričmond, jūs šlubuojar. Jūs tikrai nesergat? 

— Pavargusi. Aš tik pavargusi. 

Karolina dar kartą pasikišo lazdelę po suknelės juosmeniu. Vie- 
noje rankoje laikydama lempą, kita įsikibusi į turėklą, ji nuraišavo 
laiptais žemyn. 

Laiptų apačioje įėjo į biblioteką, pastatė lempą ant rašomojo sta- 
lo ir nusigavo iki knygų spintos. Visos knygos joje buvo vieno auto- 
riaus. Ji atidarė spintos dureles ir išsitraukė vieną knygą. Ta knygos 
vieta buvo skaityta nesuskaičiuojamą daugybę kartų, todėl automa- 
tiškai atsivertė ties epizodu, kurį ji norėjo perskaityti darsyk. 

Ji susmuko ant kėdės, įkvėpė ir grįžo į tą laiką, kai septyniolik- 
metis Tomas atėjo į namą Graikų gatvėje. 
Vėl išgirdo jauno Tomo balsą. 


„dideliame tuščiame name. Vadinu jį tuščiu todėl, kad jame nebuvo 
jokio baldo. Bet aš pamačiau, kad name jau yra vienas gyventojas, 
vargšė draugų neturinti mergaitė, pažiūrėti kokių dešimties. Suži- 
nojau, kad ji jau kuris laikas viena čia gyvena. Vargšiukė didžiai 
nudžiugo sužinojusi, kad palaikysiu jai draugiją tamsos valandomis. 
Kadangi baldų nebuvo, žiurkių keliami garsai milžinišku aidu at- 
siliebdavo erdviuose laiptuose. Negana to, kad ši pamesta mergaitė 
patyrė kūniškas šalčio ir alkio negandas, ji dar labiau kentėjo nuo 
savo susikurtos šmėklų baisybės. Gulėdavome ant grindų, užsikloti 
turėjome vien arklininko apsiaustą. Vargšė mergaitė prišliauždavo 
prie pat manęs, kad būtų šilčiau ir apsigintų nuo savo vaiduokliškų 
priešų. Apkabindavau ją. 


Nuo nuolatinio skaitymo puslapiai, lyg galintys veikti savaran- 
kiškai, atsivertė kitoje vietoje. 

Mintyse vėl suskambo jauno Tomo balsas, bet šįsyk jis kalbėjo 
apie tą vakarą, kai paliko namą Graikų gatvėje, ketindamas vykti 
pas šeimos draugą, galbūt įstengsiantį išgelbėti jį nuo elgetos gyve- 
nimo. Jis pažadėjo grįžti po penkių dienų. 


Anos lydimas patraukiau link Pikadilio, nes ketinau sėsti į Bristolio 
pašto karietą ir nusigauti iki Itono. Ėjome pro dabar jau bemaž iš- 
nykusią Londono dalį, manding, ji vadinosi Kregždučių gatve. Laiko 
turėjome užtektinai, todėl prisėdome nenorėdami atsidurti Pikadi- 
lio šurmulyje ir ryškiose šviesose. Jau buvau papasakojęs Anai savo 
planus, dabar darsyk ją patikinau: jeigu man nusišypsos laimė, ji 
džiaugsis ja kartu su manimi, ir niekada jos nepaliksiu. Sakiau, kad 
ją myliu, kad esu kupinas vilčių. Ji, priešingai, baisiausiai sielvar- 
tavo, taigi kai mudviem atsisveikinant ją pabučiavau, ji apsikabino 
man kaklą ir raudojo netardama nė žodžio. 

Karolina priėjo prie rašomojo stalo, išsitraukė iš stalčiaus popie- 
riaus lapą, pamirkė varinę plunksną į krištolinę rašalinę ir ėmė pas- 
kubomis rašyti. 

Krebžt krebžt. 

Ji nustojo rašyti ir apsidairė po kambarį. 

Garsai nepasikartojo, tad ji rašė toliau. 

Krebžt krebžt. 

Ji vėl sustojo ir įsiklausė į namų tylą. 

Šį garsą skleidžia plunksnos galiukas, - nusprendė. 

Stengdamasi prisiversti patikėti šiuo aiškinimu, ji skubėjo rašyti 
toliau, nė karto nesustodama, nors krebždenimas darėsi vis garses- 
nis. Jos rašomi žodžiai per visą gyvenimą vis labiau ir labiau slėgė 
jos mintis. 

Užbaigtą dokumentą ji nusausino, sulankstė ir užantspaudavo 
vašku. Šalia antspaudo užrašė Tomui. Tada sukūrė kitą dokumentą. 
Šį paliko ant rašomojo stalo, kad kiekvienas galėtų perskaityti. 

Ji atitraukė knygų lentyną; pajudėjusi į priekį ji atidengė nedega- 
mąjį seifą su įmantriausiu, kokį tik galėjai gauti, užraktu. Išsitrauku- 
si raktą iš slaptos suknelės kišenėlės, seifą atrakino, paėmė iš jo vieną 
daiktą ir padėjo ant rašomojo stalo. 


I4 


Atjungta širdis 


— PoNIOS RIČMOND NĖRA NAMIE, — tarė kitą rytą duris atida- 
ręs liokajus. Jo veide turėjai matyti pasitenkinimą tarno, dirbančio 
viename geriausių Londono namų, bet jis atrodė tik sutrikęs ir net 
išsigandęs. 

— Gal jos nėra namie visiems kitiems, — atsakė de Kvinsis, — bet 
mūsų ji laukia. Prašom pranešti jai, kad atėjo Tomas su Emile. 

— Ji paliko ant rašomojo stalo užantspauduotą laiškelį Tomui — 
galbūt jis skirtas jums, bet ponios Ričmond tikrai nėra namie. 

— Atrodo, lyg kažkas būtų nutikę, — tarė Emilė. - Kas negerai? 

— Šįryt penktą suskambus bažnyčios varpams, virėja pamatė ponią 
„ Ričmond virtuvėje. Ponia buvo įkaitinusi krosnį. Itin keista. Juk po- 
nia Ričmond žino: jeigu ji išalksta, jai tereikia pažadinti virėją. Ponia 
buvo apsirengusi taip, tarsi būtų susiruošusi išeiti iš namų. Ji šlubavo 
ir ramsčiavosi lazdele. Visa tai buvo ganėtinai neįprasta, bet ji dar pa- 
liko ant rašomojo stalo nerimą keliantį raštelį ir didžiulę pinigų sumą. 

De Kvinsis nelaukdamas kvietimo įėjo vidun. 

— Parodykit mums. 

Pajutęs palengvėjimą, kad kažkas imasi vadovauti, liokajus nusi- 
vedė juos į biblioteką. 

De Kvinsis ir Emilė nuskubėjo prie rašomojo stalo. Ant jo gulėjo 
didžiulė šūsnis dvidešimties svarų banknotų. 

Emilė nykščiu per juos perbraukė mėgindama paskaičiuoti, kiek 
jų ten. 

— Mažiausiai dešimt tūkstančių svarų, — apstulbusi tarė. 

Liokajus parodė į popieriaus lapą. 

— Nors ponios Ričmond žinutėje rašoma, kad ji nori, jog šie pi- 
nigai būtų pasidalyti tarnų, prisiekiu: nė vienas mūsų jų nelietėm. 
Bijom būti apkaltinti vagyste. 

De Kvinsis perskaitė, kas parašyta. 

— Tai Karolinos testamento pataisa, - nustebęs tarė Emilei. — Ji 
nori, kad šiuos pinigus pasidalytų tarnai. Jos anūku turi rūpintis 
tarnaitė Meribetė. Mažylis paveldės viską, išskyrus pinigus, kurie 
bus reikalingi Stelai ginti teisme ir ją išlaikyti, jeigu bus uždaryta į 
beprotnamį. Edvardui ji palieka vien savo panieką. 

— Žiūrėk, tėti, — Emilė parodė į „Anglo opiomano išpažintį“ 
ant stalo. 

De Kvinsis perbėgo akimis epizodą. 

— Čia apie tą vakarą, kai išvažiavau į Itoną ir atsisveikinau su Ana. 

Jis paėmė Tomui adresuotą žinutę. Perlaužiant vaškinį antspaudą 
jam drebėjo ranka. Kuo toliau skaitė, tuo labiau svaigo galva, nes 
širdis pašėlusiai daužėsi. 

— Kas ten parašyta, tėti? 

— Neturim laiko. 

Jis pasisuko į liokajų. 

— Veskit mus į virtuvę. 

Žemiausiame namo pusaukštyje esančioje virtuvėje stūksojo di- 
džiausia ketaus viryklė, kokią kada nors buvo matęs de Kvinsis. 

— Matėte ponią Ričmond čia prieš išauštant? — paklausė virėjos 
de Kvinsis. 

Apskritaveidė moteris suglumusi linktelėjo galvą. 

— Ji įkaitino viryklę iki tokio karščio, koks būna man verdant 
pietus. 

— Ką ji darė? — paklausė Emilė. 

— Kepė sausainius. 

— Sausainius? — pakartojo de Kvinsis. Žodis nuskambėjo lyg dejonė. 

— Keisčiausius sausainius, apie kokius kada nors esu girdėjusi, — 
kalbėjo virėja. — Iš miltų, cukraus, lydytų kiaulės taukų, brendžio ir... 

— Gabalo medžiagos, kurią ji ištraukė iš ąsočio su vandeniu, — 
užbaigė de Kvinsis. 

Virėja pritariamai linktelėjo. 

— Nežinau, kas ta medžiaga, bet vienas tarnas ją naudoja gaminti 
mišiniui, dedamam į lėkštelės ant laiptų. Nežinojau, kad ji valgoma. 

— Paskui išėjo iš namų? — bemat paklausė de Kvinsis. — Taip 
mums sakė liokajus. 

— Kiek įmanydama stengiausi prikalbinti ją neiti, — tikino virė- 
ja. - Kairė koja jos visiškai nelaikė. Kairė ranka irgi atrodė silpna. Bet 
ji manęs neklausė. Ji mano ponia - kaip galėjau ją sulaikyti? Ji įsikišo 
tuos sausainius į palto kišenę ir išėjo pasiramsčiuodama lazdele. 

— Ar ji sakė, kur eina? — paklausė Emilė. 

— Ne. Ji tepasakė: „Ačiū, kad tiek daug metų padėjai. Ant mano 
rašomojo stalo bibliotekoje yra kai kas tau ir kitiems tarnams.“ Dėl 
Dievo meilės, kas čia darosi? 

— Dievo meilė čia niekuo dėta, — atsakė de Kvinsis. — Emile, tu- 
rim paskubėti. Galbūt jau pavėlavom. 


Tuo METU, kai juodu išbėgo pro laukujes duris, pro vartus įėjo 
Rajanas su Bekeriu. 

— Lordo Palmerstono namuose tarnas pasakė mums, kur judu 
rasti, — tarė Rajanas. — Pamanėm, kad norėsit dalyvauti, kai užduo- 
sim Edvardui Ričmondui daugiau... 

— Turim kuo greičiau rasti Karoliną, - pertarė jį de Kvinsis. 

Jie nuskubėjo prie artimiausios karietų stotelės šalia Haid Par- 
ko. Vežikai atvažiuodavo ir nuvažiuodavo, bet berniūkštis visą dieną 
buvo čia. Jis rūpinosi arkliais ir padėdavo keleiviams įlipti į karietas. 

— Kada šįryt pradėjai darbą? — paklausė jo Bekeris. 

— Penktą. 

— Ar maždaug tuo metu karietą nusisamdė šlubuojanti moteris? 

— Ji dar blogai valdė vieną ranką. Štai ką ji man davė, kai padėjau 
jai įlipti. 

Apstulbintas neregėtos sėkmės berniukas parodė jiems dvidešim- 
ties svarų banknotą. Tiek jis negalėjo uždirbti net per metus. 

— Ar prisimeni, kur ji liepė vežikui ją vežti? — paklausė Rajanas. 


— Taip, į... 

Atsakė de Kvinsis: 

— Į Graikų gatvę netoli Soho aikštės. 

— Tikrai taip. Iš kur jūs žinot? — paklausė berniukas. 

— Niekur kitur ji negalėjo važiuoti. 

De Kvinsis greitai įlipo į keturvietę karietą, jam iš paskos - Emi- 
lė, Rajanas ir Bekeris. 

Vežikui iš paskutiniųjų stengiantis skubėti karietų tirštynėje, de 
Kvinsis parodė kitiems keleiviams Karolinos jam paliktą laišką. 

Jį skaitydama Emilė apsiverkė. Argavusi balsą, pakartojo žodžius, 
tėvo ištartus praėjusią naktį, kai Stela atskleidė savo paslaptis. „Siau- 
bai, varantys iš proto širdį gniaužiantį sielvartą.“ 

Graikų gatvėje karieta nuvažiavo į Soho aikštės pusę. 

— Kuris namas? — šūktelėjo vežikas. 

— Tarpas tarp pastatų, — atsakė de Kvinsis. 

Prie medinės užtvaros susirinkę žmonės su nerimu rodė į kažką 
apačioje. 

— Pavėlavom, — sudejavo de Kvinsis. 

Jis iššoko iš karietos jai dar nesustojus. Emilė, Rajanas ir Bekeris 
išlipo jam iš paskos ir ėmė brautis pro minią. 

De Kvinsis buvo toks žemas, kad jam teko pasistiebti norint per 
užtvaros viršų pamatyti akmenines grindis kadaise pačioje namo 
apačioje buvusioje virtuvėje. 

Karolina kniūbsčia gulėjo ant akmens plokščių. 

Rajanas su Bekeriu patraukė dalį užtvaros ir atidengė laiptus, ve- 
dančius į buvusią virtuvę. Jie nulėkė žemyn. Nors tokių trumpų 
kojų, de Kvinsis pirma kitų pribėgo prie Karolinos. 

Ji nejudėjo. Jis švelniai pervertė ją ant nugaros ir gailiai sušniurkš- 
tė. Moteris šiurpiai paseno. Ligi tol švytėte švytėjusi glotni oda da- 
bar buvo papilkėjusi, išvagota raukšlių. Plaukai atrodė apdulkėję. 

— Emile, daryk viską, ką gali, kad jai padėtum, — maldavo de 
Kvinsis. 

— Jos rankoje — gabaliukas sausainio, — parodė Emilė, — o lūpų 
kraštuose — trupiniai. 

Ji pamėgino užčiuopti pulsą, pakėlė Karolinos vokus ir apžiūrėjo 


akis. Patikrino kitais būdais, galop suėmė kulkšnis. 

— Jos šaltos, labai šaltos. Nuodai buvo pernelyg stiprūs. Tėti, ji 
negyva. 
De Kvinsis susmuko ant kelių. Rankoje jis gniaužė Karolinos 


paliktą jam laišką. Jis niekuomet neįstengs pamiršti jo žodžių. 


Brangiausiasis Tomai, 
prisiminimai išties yra lyg žvaigždės, kurios pranyksta dieną, bet vėl 
pasirodo tamsoje... kartu su šmėklomis ir košmarais. 

Ypač viena šmėkla. 

Tą vakarą, kai palikai mane vieną ir išvykai į Itong mėginti įti- 
kinti šeimos draugą gelbėti tave iš skurdo, neištvėriau be tavęs. Pa- 
sekiau tave. Mačiau, kaip susitikai su Ana, laukiančia tavęs tolėliau 
Graiky gatvėje. 

Nesupratau, kodėl neleidai man eiti kartu. Jeigu leidai Anai lydė- 
ti tave iki pašto karietos, kodėl negalėjai pasiimti ir manęs? Nusekiau 
paskui jus abu į Kregždučių gatvę, kur judu atsisėdote ant suoliuko. 
Jūs aiškiai kūrėte planus. Žiūrėjau, kaip ji tave apkabina. Žiūrėjau, 
kaip ją bučiuoji. 

Tau nuėjus, priėjau prie sėdinčios ant suoliuko Anos. Ji raudojo. 
Ji pamatė, kad aš irgi raudu, ir mudvi apsikabinome. Paprašiau ją 
grįžti su manimi į tą bjaurų namą, kad galėtume viena kitą paguosti. 

Pasakiau Anai, kad tu davei man sausainių receptą. Židinyje te- 
beruseno anglys, kurias mudu su tavim uždegėme. Įpūčiau jas, už- 
sidegė liepsna, pridėjau į ją likusias tavo atneštas anglis. Vienoje iš 
dulkinų spintelių radau seną prikaistuvį ir iškepiau sausainių. 

Tomai, dažnai įsivaizduodavau, kad tu ir Ana - mano tėvas ir 
motina, kad esu tavo dukra ir kad tu visuomet manimi rūpinsiesi. 
Kartais įsivaizduodavau, kad esi ne mano tėvas, bet vyras. Kai pa- 
mačiau tave kuriant planus su Ana pamiršus mane... kai pamačiau 
tave ją bučiuojant... 

Tame kepsnių restorane šeštadienį sakei, kad grįžus į tą namą po 
penkių dieny jame tvyrojo baisus dvokas. Paaiškinau, kad jį sukėlė 
daugybė žiurkių, kurias pražudė tavo nuodas. 

Bet dvoką sukėlė kai kas kitas. Štai kodėl Branelas pabėgo su ma- 
nim. Jis bijojo, kad jo priešas sužinos, ką aš padariau, ir suvers kaltę 

jam. Paslėpęs visa, ką galėjo, jis privertė mane bėgti su juo. Galų gale 
visa, ką padariau, buvo veltui. 

Ar mano gyvenime būta ko nors, ką norėčiau pakeisti? Gailiuosi 
pasekusi tave tą vakarą. Gailiuosi parsivedusi Ang į tą namą. Gai- 
liuosi, kad... 

Gal mes trys galėjome būti šeima ir judu būtumėte rūpinęsi ma- 
nimi. Kaip nuostabu tai įsivaizduoti! Bet tuomet, kaip tu sakei, tu 
nebūtum turėjęs Emilės. 

Tavo amžinai - 
Karolina 


De Kvinsis susmuko šalia Karolinos ir ėmė raudoti. 

— Inspektoriau Rajanai, — galop prašneko. 

— Klausau. 

— Prašom padaryti man paslaugą. 

— Mielai. 

— Pastebėjau tolėliau gatvėje keletą darbininkų. Gal paklaustu- 
mėt, ar jie turi kokį metalinį strypą, kuriuo būtų galima kai ką pa- 
traukti? 

Rajanas suglumo, bet atsakė: 

— Gerai. 

— Tėti, aš... 

Neįstengdama rasti žodžių Emilė atsiklaupė šalia ir jį apkabino. 

— Seržante Bekeri! — kreipėsi de Kvinsis. 

— Klausau. 

— Prašom padėti man perkelti Karolinos kūną. 

Padedant dar ir Emilei, jie nunešė ją prie laiptų. 

Kai su metaliniu strypu grįžo Rajanas, de Kvinsis parodė akmens 
plokštę, ant kurios kniūbsčia gulėjo Karolina. 

— Prašom ją pakelti, — tarė. 

Rajanas įkišo strypo galą į plyšį tarp tos ir gretimos plokštės, tada 
palenkė strypą žemyn. Plokštei pakilus, Bekeris nustūmė ją į šalį ir 
paleido. Kai ji griuvo ant kitos, trenksmo aidas atsimušė nuo sienų. 

Žemėje po plokšte gulėjo griaučiai sudėtomis ant krūtinės ran- 
komis. 


— Ana, pagaliau tave radau, — tarė de Kvinsis lūžinėjančiu balsu. 

* * * 


— NEjAUGI NIEKO NEGALIU PADARYTI, kad įtikinčiau judu 
apsigalvoti? — paklausė lordas Palmerstonas. Jis, komisaras Meinas, 
Bekeris ir Rajanas susirinko išlydėti Emilės ir de Kvinsio. Traukinys 
į Mančesterį jau nekantriai pūškavo. - Skundžiausi, kad vaikštinė- 
jate vidury nakties, bet staiga suvokiau, jog man stigs draugijos vie- 
nintelio žmogaus Anglijoje, kuris tiek menkai sau rūpi, kad visados 
sakys man tiesą. 

— Milorde, buvo garbė justi jūsų svetingumą ir žavėtis jūsų kilnu- 
mu, — atsakė de Kvinsis. 

Lordas Palmerstonas nusišypsojo. 

— Man stigs ir jūsų sarkazmo. 

— Prisiminimai čia pernelyg stiprūs, — paaiškino de Kvinsis. — 
Gruodį buvau išviliotas iš Edinburgo į Londoną, nes kažkas žadėjo 
man atskleisti, kas nutiko Anai. Tas pažadas paaiškėjo esąs žiauri 
apgaulė. Bet dabar pagaliau sužinojau, kas nutiko Anai, taigi mano 
atvykimo į Londoną tikslas pasiektas. Jeigu liksiu bent kiek ilgiau, 
bijau, sunyksiu dar labiau, negu jau sunykau, gniuždomas prisimi- 
nimų, kuriuos kelia Okstordo gatvė, Soho aikštė ir Graikų gatvė. 
Nors užmiršti neįmanoma, tai nereiškia, kad turėčiau kankinti save 
leisdamas prisiminimams būti tokiems gyviems. Toli nuo tų prisi- 
minimų pasistengsiu dar kartą sumažinti opijaus tinktūros dozes. 

— Linkiu, kad jūsų pastangos būtų sėkmingos, — tarė komisaras 
Meinas. — Kur judu su Emile keliausite? 

— Į Grasmirą Ežerų krašte, — atsakė de Kvinsis. — Ten prabė- 
go daug laimingų mano jaunystės metų. Mudu su Emile ketina- 
me baigti kelionę, pradėtą ketvirtadienio vakarą. Galbūt kai kurios 
mano knygos nebuvo parduotos per varžytines. 

— Nežinau, ar Londonas galės išsiversti be jūsų, — tarė komisa- 
ras. — Kai kitą kartą įvyks nepaaiškinama žmogžudystė... 

— Inspektorius Rajanas ir seržantas Bekeris daugiau negu kompe- 
tentingi, — šypsodamas atsakė jam de Kvinsis. — Svarbu tik, kad jie 
laikytųsi Imanuelio Kanto principų. 

Komisaras nusijuokė. 

— Mums buvo malonu studijuoti su jumis žmogžudystės meną, — 
tarė Bekeris. 

Keleiviai ėjo pro juos ir lipo į vagonus. Po Anos ir Karolinos 
laidotuvių — pastaroji kaip savižudė buvo palaidota nepašventintoje 
žemėje — laikraščiai išspausdino daugybę pranešimų, įtikinėjančių 
skaitytojus, kad asmuo, įvykdęs išpuolius traukiniuose, suimtas, to- 
dėl nebėra pagrindo bijoti geležinkelių. Sulig kiekviena diena trau- 
kiniais važiavo vis daugiau žmonių. 

— Karalienė su princu dabar Vindzoro pilyje, — tarė lordas Pal- 
merstonas. — Žinia apie jūsų išvykimą per vėlai juos pasiekė, taigi 
jie negalėjo grįžti į Londoną ir su jumis atsisveikinti. Juodu liepė 
man pasakyti, kad jiems trūks jūsų. Ir, Emile, jie linki jums didžiau- 
sios sėkmės siekiant medikės karjeros, jei nuspręsite jos siekti. Jie 
paprašė manęs suteikti judviem šiokią tokią finansinę paramą jūsų 
būsimoms kelionėms. Galbūt ji padės jums apsiginti nuo skolų iš- 
ieškotojų. 

Lordas Palmerstonas padavė de Kvinsiui pluoštelį banknotų, 
perrištų skaisčiai mėlynu kaspinu. 

— Čia tikriausiai trys šimtai svarų! — apstulbęs tarė de Kvinsis. — 
Negaliu jų priimti. 

— Tiesą sakant, tėti, ga/ž. 

Emilė paėmė banknotus iš jo ir įsidėjo į kišenę. 

De Kvinsis paspaudė ranką Rajanui ir Bekeriui. 

— Ačiū už jūsų draugystę, — tarė. 

Šaižiai sušvilpė garvežys. 

— Išvažiuojam, — geležinkelio sargybinis tarė de Kvinsiui. — Iurit 
lipti vidun. 

— Ačiū. Leisiu Emilei atsisveikinti. 

Žmogeliukui dingus kupė, Emilė pabučiavo lordą Palmerstoną 
į skruostą. 

— Nejaugi jūs tikrai išraudot, ministre pirmininke? — paklausė ji. 

Jis išsisuko nuo atsakymo parodydamas į sužeistą jos veidą. 

— Skruostas nebeištinęs ir nebeparaudęs. Spėju, kad rando neliks. 

— Jūs tiksliai žinot, ką sakyti moteriai, — atsakė Emilė. 

Ji priėjo prie komisaro Meino ir pabučiavo j7 į skruostą. 

— Pasiilgsiu nuotykių su jumis. 

— Pastarieji trys mėnesiai buvo kupini retų potyrių, — atsakė jis 
išrausdamas visai kaip lordas Palmerstonas. 

Ji pabučiavo į skruostą Bekerį, paskui Rajaną. 

— Ir tikrai pasiilgsiu judviejų. Išvažiuoti nenoriu, bet tėtis be ma- 
nęs numirtų. 

— Galbūt vieną dieną grįšit į Londoną, — tarė Bekeris. — Juk ži- 
not, kad mums bus džiugu vėl jus matyti. 

— Taip, galbūt vieną dieną, — atsakė ji išties to norėdama. 

Garvežio švilpukas šaižiai nuaidėjo po plieno ir stiklo perono 
perdanga. 

— Aš jums parašysiu, — tarė Emilė. 

Šluostydamasi ašarą ji įlipo į kupė. 

Sargybinis užrakino duris ir davė ženklą mašinistui. Garvežys 
ėmė sunkiai pūškuoti ir traukinys pajudėjo. 

— Komisare Meinai, turiu jums du daiktus, — tarė Rajanas. 

Jis išsitraukė iš kišenės Bensono chronometrą. Jo auksas neteko 
blizgesio, kai sušlapo gaisro naktį. 

— Jis neberodo laiko, bet gal ponas Bensonas galės jį sutaisyti. 
Na, o antras daiktas... 

Rajanas išsitraukė savo ženklelį ir padavė komisarui. 

— Šonai, ką jūs darot? — paklausė Bekeris. 

— Iš pagarbos Emilei aš vos nenužudžiau žmogaus, kuris perkirto 
jai veidą, — tarė Rajanas, — o paskui vos neleidau budeliui nužudyti 
jo už mane. 

— Kartais emocijos būna stipresnės už mus, - mėgino nuraminti 
jį Bekeris. 

— Už 72us2 Ar tau kilo pagunda nužudyti žmogų dėl Emilės? 

— Man... ne. 

— Pasakyk man, ko tau iš jos reikia. 

— Ko man reikia? — sudvejojo Bekeris drovėdamasis, kad šis po- 
kalbis vyksta lordo Palmerstono ir komisaro Meino akivaizdoje. — 
Vesti ją ir susilaukti su ja vaikų. 

— Kurį laiką norėjau to paties, bet dabar tenoriu būti šalia ir ją 
saugoti. 

Rajanas pasuko prie nuvažiuojančio traukinio. 

— Esu penkiolika metų už tave vyresnis, — pasukęs galvą tarė jis 
Bekeriui. — Šitaip esu jautęsis vos keletą kartų. Kassyk progą pralei- 
dau. Bet šios progos nepraleisiu. 

Jis paspartino žingsnį. 

— Komisare, rekomenduoju savo draugą pavaduoti mane! - sušuko 
jis per petį. — Gal kai ko jo ir neišmokiau, bet negaliu įsivaizduoti ko! 

Jis pasileido tekinas. 

— Visos kupė užrakintos! — suriko traukinio sargas. — Turėsit 
laukti kito traukinio! 

— Ir galbūt niekada jos nerasti? Ne! 

Rajanas pašoko ir įsikibo į kupė lango virbus. Kybodamas juto, 
kaip batų padai brūžinasi į žvirgždą. Įrempęs jėgas prisitraukė aukš- 
čiau ir jam pavyko užkelti kojas ant metalinio laiptelio priešais duris. 

Gal mašinistas atsigręs ir pamatys mane įsikibusį į traukinio šoną, — 
pamanė. Vėjo srautas iš priekio nupūtė laikraščių pardavėjo kepurę 
ir atidengė rudus plaukus. — Ga/ mašinistas sustabdys traukinį. 

Bet net jeigu mašinistas jo nepamatys, Rajanas buvo pasiryžęs 
laikytis įsikibęs virbų, kol traukinys privažiuos kitą stotį, kad ir kaip 
toli ji būtų. 

Ar laikytis įsikibęs virbų amžinai. 

Pro langą pamatė, kaip nustemba Emilė jam šitaip netikėtai, ne- 
įsivaizduojamai pasirodžius. Ji uždėjo ant stiklo delną. 

Ir nusišypsojo. 


Padėka 


SEPTYNERIUS METUS, kol rašiau „Nakties valdovą“ bei ankstesnes 
šios serijos knygas „Žmogžudystė yra menas“ ir „Mirusiųjų inspek- 
torius“, jaučiausi kaip keliautojas laiku. Tą kelionę padarė įmanomą 
keletas žmonių. Esu didžiai dėkingas Robertui Morrisonui, knygos 
„Anglų opiomanas: Tomo de Kvinsio biografija“ autoriui, ir Greve- 
lui Lindopui, parašiusiam „Opiomanas: Tomo de Kvinsio gyveni- 
mas“ už jų draugystę ir palaikymą. 

Mano drauge tapo ir karalienės Viktorijos epochą tirianti istorikė 
Judith Flanders. Jos „Karalienės Viktorijos laikų didmiestis“, „Ka- 
ralienės Viktorijos laikų namai iš vidaus“ ir „Kaip karalienės Vikto- 
rijos laikų žmonės mėgavosi mirtimi bei detektyvo darbu ir sukūrė 
šiuolaikinį nusikaltimą“ užima svarbią vietą mano knygų lentynose. 
Be to, Judith parašė virtinę užkrečiančių detektyvinių kūrinių: „Šar- 
kų žmogžudystė“, „Skorpionų lova“ ir „Grifų sudėtis“. Joje pavaiz- 
duoto detektyvo mėgėjo — Londono knygų redaktoriaus - humoro 
jausmas įtartinai panašus į pačios Judith. 

Pirma žmogžudystė Anglijos traukinyje įvyko ne 1855, 0 1864 me- 
tais, bet jos smulkmenos buvo iš esmės tokios, kaip pavaizdavau aš. 
Tas smulkmenas panaudojau saviems tikslams. Gyvenime istorinis 
siužetas susiklostė kitaip. Jį aprašo Kate Colguhoun knygoje „Žmog- 
žudystė pirmos klasės kupė: pirmoji žmogžudystė karalienės Viktori- 
jos laikų geležinkeliuose“. 

Toji žmogžudystė sudavė smūgį Britanijos didybės esmei ir su- 
stiprino nerimą, graužusį nuo tada, kai atsiradus geležinkeliams ša- 
lis, ligi tol keliavusi vos kelių mylių per valandą greičiu, ėmė lėkti 
neįsivaizduojamu penkiasdešimties mylių greičiu. Laikraščiai išgąs- 
tingai rašė apie „išnykusį laiką ir erdvę“. Wolfgango Schivelbuscho 
knygoje „Kelionė geležinkeliu: laiko ir erdvės industrializacija de- 
vynioliktame amžiuje“ smulkiai aprašoma, kaip baimės sukaustyti 
keleiviai sėdėdavo ankštose užrakintose kupė, bemaž nematydami 
kraštovaizdžio, pro kurį lėkdavo, baimindamiesi dėl savo saugumo 
ir iš paskutiniųjų stengdamiesi nežiūrėti į nepažįstamuosius, su ku- 
riais važiavo. 

Devyniolikto amžiaus hidroterapijos manija prasidėjo, kai Vin- 
cenzas Priessnitzas, ūkininko sūnus, neturintis jokio medicininio 
išsilavinimo, įsteigė hidroterapijos gydyklą Grefenberge, Austrijoje, 
ant kalno, kuris dabar yra Čekijos Respublikos teritorijoje. Gydykla 
taip išpopuliarėjo, kad britų gydytojai jos pavyzdžiu įkūrė savąją Mol- 
verno kalvose, Vakarų Midlandso grafystėje, Anglijoje. Mano Sedvik 
Hilas yra tam tikra Molverno kalvų atmaina, tik siužeto sumetimais 
perkėliau jį arčiau Londono. Neprasimaniau ir nehiperbolizavau šla- 
pių paklodžių metodo, kuriuo daktaras Veinraitas mėgina išgydyti 
de Kvinsį nuo jo priklausomybės nuo opijaus. Plačiai taikomi buvo 
ir įvairūs dušai bei nardinimas į vonią. Iškilusis literatas Edwardas 
Bulwer-Lyttonas (išgarsėjęs dažnai parodijuojamu sakiniu, praside- 
dančiu žodžiais: „Buvo tamsi, audringa naktis...“) tapo dideliu hidro- 
terapijos entuziastu ir parašė straipsnį žurnalui, pavadintą „Vandeniu 
gydomo paciento išpažintis — šis pavadinimas mėgdžioja de Kvinsio 
„Anglo opiomano išpažintį“. Daugiau apie šią maniją galite pasiskai- 
tyti Kate Summerscale „Ponios Robinson gėda: slaptas karalienės 
Viktorijos laikų damos dienoraštis“ ir E. S. Turnerio „Gydymasis“. 

Daktaras Mandtas ir įtarimai dėl jo nėra prasimanyti. Pirmiau- 
sia apie jį sužinojau iš Orlando Figeso pavyzdinio istorinio veikalo 
„Krymo karas“. De Kvinsio papasakota istorija apie valstietį ir gyva- 
tę yra legendos apie Mandtą dalis. 

Emilės medicinos žinios (pavyzdžiui, kvėpavimo vandenyje iš- 
virtų pušų sakų garais gydomasis poveikis) paimtos iš „Tirk viską 
iš vidaus“ — populiarios to laikotarpio knygos „apie tai, kaip viskas 

veikia“, išleistos 1856 metais. Mano Londono gatvių, ypač Ladgeit 
Hilo, aprašymas pagrįstas vaizdingomis Gustave Dorė kasdienio 
miesto gyvenimo iliustracijomis, skelbtomis leidinyje „Londonas: 
piligriminė kelionė“, (1872 m.). 

Milžiniškas Vaildo gaublys su žemyn nukreiptais kalnais ir van- 
denynais šeštajame devyniolikto amžiaus dešimtmetyje pritraukė 
milijonus Londono turistų, bet 1862 metais buvo nugriautas kilus 
ginčui dėl Lesterio aikštės nuomos. O štai lordo Palmerstono Kem- 
bridžo namas tebestovi. Įspūdingas nuo gatvės atitrauktas pastatas, 
vienas iš saujelės tokių Pikadilyje, yra priešais Žaliąjį parką, visai 
netoli Parko skersgatrvio. Dvidešimtame amžiuje jame buvo įsikū- 
ręs Karinio jūrų laivyno ir kariuomenės klubas. Šis pastatas visiems 
buvo žinomas kaip „Į ir Iš klubas“, mat prie dvejų vartų kabojo žen- 
klai įvažiuoti ir išvažiuoti atvykstančioms ir išvykstančioms trans- 
porto priemonėms nukreipti. Klubo nariai išsiskirstė prieš daug 
metų. Dabar namas priklauso dviem turtingiems broliams rusams. 
Šie ketina paversti jį brangiausiu gyvenamuoju pastatu Londone. 
Mano interneto svetainės www.davidmorrell.net puslapyje, skirta- 
me „Nakties valdovui“, rasite fotografinę medžiagą, vaizduojančią 
Milžiniškąjį gaublį, Kembridžo namą, Justono stotį ir Molverno 
kalvų hidroterapijos kliniką. Pamatysite ir 1855 metų de Kvinsio ir 
Emilės eskizus. 

Komisaras Meinas tikrai egzistavo, kaip ir Dž. V. Bensonas su 
savo pasakiškais auksiniais chronometrais. Juodu yra vieni iš be 
galo įdomių asmenybių, apie kurias skaičiau šiose knygose: Pete- 
rio Ackroydo „Londonas: biogratija“ ir „Vilkis Kolinzas“, Richardo 
D. Alticko „Viktorijos laikų žmonės ir idėjos“, Anne Marie Beller 
„Merė Elizabet Bredon: palydovas į detektyvinę literatūrą“, Alfredo 
Roslingo Bennetto „Londonas ir londoniečiai devyniolikto amžiaus 
šeštajame ir septintajame dešimtmetyje“, Jano Bondesono „Karalie- 
nės Viktorijos persekiotojas: keista berniuko Džonso byla“, Marko 
Bostridge'o „Florencija Naitingeil“, Davido Browno „Palmerstono 
biografija“, Jennifer Carnell „Literatūriniai Merės Elizabet Bredon 
gyvenimai“, Beltono „Pirmieji detektyvai ir policijos komisaro Ričar- 
do Meino karjeros pradžia“, Timo Pato Coogano „Bado sąmokslas: 
Anglijos vaidmuo didžiausioje Airijos tragedijoje“, Heather Creaton 

redaguota „Viktorijos laikų dienoraščiai: kasdieniai Viktorijos laikų 
vyrų ir moterų gyvenimai“, Rosalind Crone „Karalienės Viktorijos 
laikų smurtininkai“, Alison Gernsheim „Viktorijos ir Edvardo ma- 
dos: fotografinė apžvalga“, Horace'o Ainswortho Eatono „Tomas 
de Kvinsis“, Judith Flanders „Nepasotinamos aistros: laisvalaikis ir 
malonumai karalienės Viktorijos laikų Anglijoje“, Gilliano Gillo 
„Mudu: Viktorija ir Albertas, valdovai, partneriai, varžovai“, Ruth 
Goodman „Kaip būti karalienės Viktorijos laikų žmogumi“, Kate 
Hubbard „Tarnystė Viktorijai: gyvenimas karališkuosiuose namuo- 
se“, Winifred „Maniakas rūsyje: XIX amžiaus septintojo dešimtme- 
čio sensacijų romanai“, Steveno Johnsono „Vaiduoklių žemėlapis: 
baisiausios Londono epidemijos istorija“, Petruso de Jono „Mylimi 
de Kvinsio žmonės“, Henry „Darbas Londone ir Londono vargšai“, 
amžininko pasakojimas, paskelbtas 1861—1862 m., Sally Mitchell 
„Kasdienis gyvenimas Viktorijos laikų Anglijoje“, Paulo Thomaso 
Murphy „Nušauti Viktoriją: beprotystė, maišatis ir britų monarchi- 
jos atgimimas“, Catherine Peters „Išradėjų karalius: Vilkio Kolinzo 
gyvenimas“, Lizos Picard „Viktorijos laikų Londonas“, Danielio Po- 
olo „Ką valgė Džeinė Osten ir ką žinojo Čarlzas Dikensas“, Edwardo 
Sackville-Westo „Tomas de Kvinsis“, Charles'o Manby Smitho „Lon- 
dono keistenybės“, 1853 m. pasakojimas, Lyttono Strachey „Įžymūs 
karalienės Viktorijos laikų žmonės“ ir „Karalienė Viktorija“, Judith 
Summers „Sohas: spalvingiausio Londono rajono istorija“, Kate Su- 
mmerscale „Pono Vičerio įtarimai (Šokiruojanti žmogžudystė ir di- 
džio Viktorijos laikų detektyvo žlugimas)“, Matthew Sweeto „Išrasti 
karalienės Viktorijos laikų žmones“, E M. L. Thompsono „Respek- 
tabilios visuomenės iškilimas: socialinė Viktorijos laikų Britanijos 
1830-1900 m. istorija“, J. J. Tobiaso „Nusikaltimai ir policija Angli- 
joje I700—1900 m.“, Tamaros S. Wagner „Finansinės spekuliacijos 
karalienės Viktorijos laikų grožinėje literatūroje: piniginiai kėslai ir 
romano žanras“, Yvonne M. Ward Icon „Karalienės Viktorijos cen- 
zūravimas: kaip du džentelmenai redagavo vieną karalienę ir sukūrė 
ikoną“, A. N. Wilsono „Įžymūs karalienės Viktorijos laikų žmonės", 
„Viktorija“ ir „Viktorijos laikų žmonės . 

Diduma svarbiausių de Kvinsio kūrinių įtraukti į šias rinktines: 
„Apie žmogžudystes“, „Anglo opiomano išpažintis ir kiti rašiniai ir 

„Tomas de Kvinsis: dvidešimt pirmo amžiaus Oksfordo autoriai“, 
visos redaguotos Roberto Morrisono. Jei norite visa galva pasinerti 
į jo kūrybą, kibkite į pilną dvidešimt vieno tomo rinktinę „Tomo 
de Kvinsio kūriniai “. Jų redaktorius - Grevelas Lindopas. (Grevelas 
įsigudrino rasti laiko dar ir parašyti apie kitą be galo įdomų auto- 
rių savo „Čarlis Viljamsas: trečioji nuovoka“. Įprastai „Voladmoras“ 
neįtraukiamas į de Kvinsio kūrybos rinktines, bet jis išties parašė šį 
tariamai sero Valterio Skoto romaną mano aprašytomis komiškomis 
aplinkybėmis. 

Apie „Nakties valdovo“ pavadinimą. Kai amerikiečių rašytojas 
Ralphas Waldo Emersonas 1848 m. atvyko į Britaniją, vienas rašy- 
tojų, kuriuos pamatyti labiausiai norėjo, buvo Tomas de Kvinsis. 
Juodu keturis kartus susitiko Edinburge. Į vieną susitikimą de Kvin- 
sis pėsčiomis ėjo dešimt mylių lietuje (ir buvo apiplėštas dviejų vai- 
kigalių). Emersonas skaitė paskaitą apie transcendentalizmą ir taip 
džiūgavo, kad jos klausėsi de Kvinsis, jog dienoraštyje nesusilaikęs 
parašė: „Mano paskaitoje! De K. mano paskaitoje!“ Juodu kalbėjosi 
apie de Kvinsio priklausomybę nuo opijaus ir kaip dėl savo košma- 
rų jis padarė išvadą, kad žmogaus protą sudaro „tarpekliai ir Saulės 
nepasiekiamos pragarmės, vienos gelmės, o po jomis dar kitos“. Vė- 
liau de Kvinsis sakė, kad turėdamas galvoje tuos opijaus keliamus 
košmarus Emersonas jį pavadino „nakties valdovu 

Paslaptingasis Branelas, žiurkių knibždantis namas Graikų gatvė- 
je, šmėklų apsėsta dešimtmetė, su kuria arklininko apsiaustu klojosi 
de Kvinsis, ir mylimoji Ana, jam gyvybę išgelbėjusi penkiolikmetė 
gatvinė — yra vaizdingiausios „Anglo opiomano išpažinties“ dalys. De 
Kvinsis niekada nenustojo ieškojęs tos mažos mergaitės, Anos taip 
pat. Šiame kūrinyje jas abi rado. 

Esu dėkingas už draugystę ir patarimus Jane Dystel, Miriam Go- 
derich ir kitiems geriems žmonėms iš „Dystel and Goderich“ lite- 
ratūros agentūros, ypač Lauren A. Abramo, Mike'ui Hooglandui, 
Sharon Pelletier ir Amy Bishop. 

Taip pat esu skolingas puikiai leidyklos „Mulholland Books / 
Little, Brown“ komandai, ypač (abėcėlės tvarka) Pamelai Brown, 
Joshui Kendallui, Michaelui Noonui, Tracy Roe, Ruth Iross ir We- 


sui Milleriui. 

Mano žmona Donna kaip įprastai davė puikių patarimų kaip 
mano pirmoji skaitytoja. Tik ypatinga moteris gali būti rašytojo 
žmona. Ji supranta laiko terminų tironiją, o pasakojimą mėgsta 
ne mažiau negu aš. Dešimtmečiai jos draugijos ir išminties suteikė 
mano gyvenimui pilnatvę. 


Apie autorių 


DavipDas MoRkRELLAS gimė Kanadoje, Ontarijo provincijos Ki- 
čenerio mieste. Paauglystėje su didžiuliu susidomėjimu žiūrėjo 
klasikinį televizijos serialą „66-tas greitkelis“ apie du jaunuolius, 
kabrioletu Corvette keliaujančius po Jungtines Valstijas ir ieškančius 
Amerikos, norinčius pažinti save. Stirlingo Silliphanto serialo sce- 
narijus, kuriame veiksmas neįprastai derinamas su idėjomis, padarė 
Morrellui tokį didžiulį įspūdį, kad jis nusprendė tapti rašytoju. 

Kito rašytojo - Hemingvėjaus — kūrybos tyrėjo Philipo Youngo 
darbai paskatino Morrellą persikelti į Jungtines Valstijas. Ten jis stu- 
dijavo pas Youngą Pensilvanijos valstijos universitete ir gavo Ameri- 
kos literatūros magistro ir daktaro laipsnius. Ten jis dar susipažino 
su gerbiamu mokslinės fantastikos rašytoju Williamu Tennu (tikroji 
pavardė Philipas Klassas). Šis išmokė Morrellą grožinės literatūros 
rašymo pagrindų. Rezultatas — „Pirmas kraujas“, naujoviškas ro- 
manas apie grįžusį iš Vietnamo veteraną, kamuojamą potrauminio 
streso sutrikimo. Jis įsivelia į konfliktą su miestelio policijos virši- 
ninku ir kariauja kaip Vietname, tik savaip. 

Šis šiuolaikinių veiksmo romanų „tėvas“ išėjo 1972-aisiais, kai 
Morrellas buvo Ajovos universiteto Anglų kalbos ir literatūros fa- 
kulteto profesorius. Ten jis dėstė nuo 1970-ųjų iki 1986-ųjų, tuo 
pat metu rašydamas kitus romanus. Dažnas jų, toks kaip klasikinė 

šnipų trilogija „Rožės brolija“ (jos pagrindu NBC buvo sukurtas 
labai gerų vertinimų sulaukęs miniserialas), „Akmens brolija“ bei 
„Nakties ir rūko sąjunga“, daugelyje šalių tapo itin populiarūs. 

Galiausiai Morrellas pavargo nuo dviejų profesijų ir atsisakė dės- 
tytojo darbo, kad galėtų atsidėti vien rašymui. Netrukus penkio- 
likmečiam jo sūnui Matthew buvo diagnozuota reta kaulų vėžio 
forma ir 1987 metais jis mirė. Ši netektis ne tik temdo Morrello 
gyvenimą, bet ir veikia jo kūrybą — išleisti jo prisiminimai apie sūnų 
„Jonvabaliai“ ir romanas „Desperatiškos priemonės“, kur pagrindi- 
nis veikėjas netenka sūnaus. 

„Švelnių manierų profesorius su kruvinomis vizijomis“, kaip 
jį pavadino vienas recenzentas, parašė per trisdešimt knygų. Tarp 
jų — tokie trileriai kaip „Žmogžudystė yra menas“ ir „Šnipas, kuris 
atvyko Kalėdų“ (jo veiksmas vyksta Naujosios Meksikos Santa Fe 
mieste, kur gyvena autorius). Morrellas buvo nominuotas Edgaro, 
Niro, Anthony ir Macavity premijoms*; tris kartus apdovanotas 
garbinga Siaubo kūrinių rašytojų asociacijos Bramo Stoukerio** pre- 
mija. Tarptautinė trilerių rašytojų organizacija įteikė jam garbingą 
Trilerių meistro apdovanojimą. 

Davido Morrello knygos išleistos 18 milijonų egzempliorių ti- 
ražu, išverstos į trisdešimt kalbų. Knygoje apie rašymą „Sėkmin- 
gas romanistas“ jis analizuoja, ko išmokęs per daugiau kaip ketu- 
ris kūrybos dešimtmečius. Prašom aplankyti jį interneto svetainėje 
www.davidmorrell.net. „Nakties valdovui“ skirtame skyriuje galite 
pamatyti iliustruotus šiame romane figūruojančių karalienės Vikto- 
rijos laikų vietovių apibūdinimus. 


* Edgaro (Edgaro Allano Poe garbei) premija skiriama Amerikos detektyvų rašytojų 
(Mystery Writers of America) draugijos; Niro premija, pavadinta Rexo Stouto veikėjo 
vardu, skiriama už meistriškus detektyvus; Anthony premija šitaip pavadinta Anthony 
Boucher, vieno iš Amerikos detektyvų rašytojų draugijos steigėjų, garbei; Macavity 
literatūrinė premija skiriama Tarptautinės detektyvų skaitytojų draugijos. 

** Bram Stoker (1847-1912), airių rašytojas, labiausiai išgarsėjęs „Drakula“. 

IE Orijos laikų Anglijos literatas ir tyrėjas Tomas ae 
Rvilisis), skaitytojams jau pažįstamas detektyvuose 
L „Žmpgžudystė yra menas“ bei „Mirusiųjų inspektorius“, 
: ec > imasi.tirti pirmąją ŽmMogžudystę, įvykdytą traukinyje. 
A Aukščiausio meistriškumo Deivido Morelo istorinis 
“r detektyvas su daugybe veikėjų ir persipinančių siužėtinių 
linijų prikausto ir nepaleidžia iki paskutinio puslapio, 
“O pats de Kvinsis savo filosofiniu, netradiciniu požiūriu 
puikiai varžosi su Šerloku Holmsu. 


Anglija. Britus sukrečia žinia apie kraupią žmogžudystę: 
pirmos klasės vagone randamas žiauriai nužudytas vyras. Kaip 
tik tuo metu gretimoje to paties traukinio kajutėje kartu su savo 
dukra Emile keliavo Tomas de Kvinsis. 

Traukinyje mirtį pasėjęs nusikaltėlis sostinėje įvykdo dar kelias 
žmogžudystes. Sekdami jo pėdsakais, de Kvinsis, Emilė ir detektyvai 
pamažu atskleidžia kraupų sąmokslą. Paaiškėja, kad pavojus gresia 
pačiai Anglijos karalienei Viktorijai... 


Filmų apie nenugalimą kovotoją Rembo serijai pradžią davusio 
romano autorius Deividas Morelas savo skaitytojus trečią kartą 
pakviečia į paslaptingą, niūrų ir pavojų kupiną XIX a. vidurio 
Londoną. Paskutinė trilogijos apie Žymų literatą ir opiomaną 
Tomą de Kvinsį knyga, meistriškai supinanti tikrus įvykius ir 
neišsenkančią rašytojo vaizduotę. 


UŽBURIANTIS, ĮTRAUKIANTIS IR DĖMESĮ KAUSTANTIS 
DETEKTYVAS KARALIENĖS VIKTORIJOS IR 
SERLOKO HOLMSO LAIKŲ ANGLIJOJE. 

